
Europos  kūrimas 


Kuriama  Europa.  Šis  darbas  kupinas  didelių  vilčių.  Tačiau 
tos  viltys  išsipildys  tik  tuomet,  jeigu  jos  remsis  istorija.  Eu¬ 
ropa  be  istorijos  būtų  be  pradžios  ir  be  ateities.  Nes  šiandiena 
kyla  iš  vakardienos,  o  rytojus  gimsta  iš  praeities.  Tačiau  pra¬ 
eitis  neturi  kaustyti  dabarties,  tik  suteikti  jai  galių  visa  tai 
išsaugant  įgauti  kitokį,  pažangesnį  pavidalą.  Mūsų  Europa, 
plytinti  tarp  Atlanto  vandenyno,  Azijos  ir  Afrikos,  jau  nuo 
senų  senovės  yra  tokia,  kokią  ją  suformavo  geografija,  sumo¬ 
deliavo  istorija  dar  nuo  tų  laikų,  kai  graikai  pavadino  ją  tuo 
vardu,  kuris  lig  šiol  išliko.  Europos  ateitis  turėtų  būti  grin¬ 
džiama  tuo  paveldu,  kuris  kaip  tik  todėl,  kad  Europa  buvo 
vieninga  ir  įvairialypė,  padėjo  jai  nuo  antikos,  dar  nuo  prieš¬ 
istorinių  laikų  atskleisti  šitokius  kultūros  vertybių  lobius, 
išlikti  jai  be  galo  gyvybingai. 

Penkių  įvairiakalbių  skirtingų  tautybių  leidėjų  iniciatyva 
leidžiamoje  serijoje  „Europos  kūrimas"  norima  nušviesti  Eu¬ 
ropos  formavimąsi  bei  nė  kiek  ne  menkesnes  jos  sėkmės 
galimybes,  nenuslepiant  ir  paveldėtų  sunkumų.  Kad  šiam 
vienybės  siekiančiam  žemynui  pirmiausia  būtina  įveikti  tokią 
dažną  vidinę  nesantaiką,  daugybę  konfliktų,  tiek  daug  atski- 
rybių  ir  prieštarų,  -  šioje  serijoje  nebus  nutylėta,  nes  leisda¬ 
miesi  į  Europos  kūrimo  žygį  privalome  pažinti  visą  praeitį 
ir  suvokti  ateities  perspektyvą.  Tuo  paaiškinamas  ir  „akty¬ 
vusis"  mūsų  serijos  pavadinimas.  Mums  atrodo,  jog  dar  ne 
laikas  rašyti  universalią  Europos  istoriją.  Šią  temą  ketiname 
atskleisti  ne  viename  geriausių  šiuolaikinių  istorikų  esė,  - 
beje,  mums  nesvarbu,  ar  jie  europiečiai,  ar  ne,  ar  jie  jau 

pagarsėję,  ar  dar  tebėra  mažai  kam  žinomi  autoriai.  Jie  ap¬ 
tars  esmines  Europos  istorijos  temas  -  iš  mokslo,  politikos, 
visuomenės,  religijos,  kultūros  sričių.  Savo  darbe  jie  remsis 
turtinga  Herodoto  sukurta  istoriografijos  tradicija  ir  sykiu 
susiformavusiomis  Europoje,  iš  pagrindų  atnaujintomis  XX 
amžiaus,  ypač  paskutinių  dešimtmečių,  istorijos  mokslo  kon¬ 
cepcijomis.  Jie  stengėsi  rašyti  taip,  kad  šios  esė  būtų  visiems 
suprantamos. 

Mes  dedame  visas  pastangas,  kad  padėtume  visiems,  da¬ 
lyvaujantiems  kuriant  ir  tobulinant  Europą,  taip  pat  ir  vi¬ 
siems  kitiems,  tuo  besidomintiems,  atsakyti  į  esminius  klau¬ 
simus:  „Kas  mes?  Iš  kur  ateiname?  Kur  einame?" 

Jacques  Le  Goff 

[Psametichas]  du  žemakilmius  naujagimius  atidavė  pieme¬ 
niui  ir  įsakė,  nusinešus  prie  bandos,  kad  niekas  jiems  girdint 
nepratartų  nė  žodžio  [...].  Šitaip  patvarkė  ir  įsakė  norėdamas 
išgirsti,  kokį  pirmą  žodį  ištars  tiedu  vaikai.  Praėjus  dvejiems 
metams,  kai  atvėrė  duris  ir  įėjo  į  vidų,  abu  vaikai  pribėgo  ar¬ 
tyn,  ištiesę  rankutes  ėmė  šaukti  bekos.  [Psametichas]  sužinojo, 
kad  frygai  tuo  žodžiu  vadina  duoną.  Tik  šitokiu  būdu  įro¬ 
džius,  egiptiečiai  sutiko,  kad  frygai  yra  senesni  už  juos. 

Herodotas,  Istorija,  II,  1* 

[Frydrichas  II]  norėjo  išbandyti,  kokia  kalba  kalbėtų  pa¬ 
auglystės  sulaukę  vaikai,  niekada  negirdėję  jokios  kalbos  ir 
su  niekuo  nekalbėję.  Todėl  jis  įsakė  žindyvėms  ir  auklėms, 
kad  maitindamos  vaikus  [...]  nieko  nešnekėtų.  Jis  norėjo  su¬ 
žinoti,  ar  jie  kalbės  hebrajiškai,  kuri  buvo  pati  pirmoji  kalba, 
o  gal  graikiškai,  lotyniškai,  ar  arabiškai.  Bet  jo  pastangos  bu¬ 
vo  bergždžios,  nes  visi  kūdikiai  ar  vaikai  mirdavo. 

Salimbenas  Parmietis,  Kronika,  1664 

Jei  tik  Dievas  vėl  įkvėptų  Jūsų  Šviesybę  ir  nuspręstumėte,  kad 
tie  1200  skudų,  kuriuos  Jūsų  tauri  širdis  man  paskyrė,  taptų 
nuolatine  renta,  tai  būčiau  toks  pat  laimingas  kaip  Raimun¬ 
das  Lulijus,  ir  galbūt  labiau  pelnytai...  Nes  mano  išradimui 
reikia  sutelkti  visą  išmintį,  jis  yra  ginčų  sprendėjas,  sąvokų 
aiškintojas,  galimybių  svarstyklės,  kompasas,  kuris  mus  ves 
per  patirčių  vandenyną,  dalykų  inventorius,  minčių  visuma, 

*  Vertė  Jonas  Dumčius. 

mikroskopas,  reikalingas  įsižiūrėti  į  artimus  dalykus,  ir  teles¬ 
kopas  -  nuspėti  tolimus  dalykus,  visuotinis  skaičiavimas, 
tyroji  magija,  ne  chimeriška  kabala,  raštas,  kurį  kiekvienas 
perskaitys  savąja  kalba;  tai  yra  kalba,  kurią  bus  galima  iš¬ 
mokti  per  keletą  savaičių,  kuri  sparčiai  paplis  po  pasaulį  ir 
visur  skleis  tikrąjį  tikėjimą. 

Leibnizas,  Laiškas,  1679 

Kadangi  žodžiai  tesą  daiktų  vardai,  tai  būtų  visiems  daug 
patogiau  nešioti  su  savim  daiktus,  padedančius  išreikšti  svar¬ 
biausias  mintis  ir  norus  [...].  Daugelis  mokyčiausių  ir  išmin¬ 
tingiausių  vyrų  priėmė  šį  naują  išsireiškimo  būdą  -  kalbėtis 
daiktų  pagalba;  šis  būdas  vienu  atžvilgiu  nepatogus:  jei  žmo¬ 
gus  turi  daug  ir  įvairių  reikalų,  jam  tenka  nešiotis  ant  nugaros 
didžiulį  įvairiausių  daiktų  ryšulį,  nebent  jei  jis  tam  tikslui  gali 
pasisamdyti  vieną  ar  du  stiprius  tarnus  [...].  Šitas  išradimas 
labai  naudingas  žmonijai  dar  tuo  atžvilgiu,  kad  tas  kalbėjimo 
būdas  gali  pavaduoti  tarptautinę  kalbą;  juo  gali  pasinaudoti 
visos  civilizuotos  tautos  [...].  Taigi  ambasadoriai  šiuo  būdu 
galėtų  kalbėtis  su  valdovais  bei  ministrais  tų  tautų,  kurių  kal¬ 
ba  jiems  visiškai  nežinoma. 

Jonathanas  Svviftas,  Guliverio  kelionės,  III,  5* 


Be  to,  kadangi  visi  žodžiai  yra  idėjos,  ateis  universalios  kal¬ 
bos  laikas  [...].  Ši  kalba  sklis  iš  sielos  į  sielą  ir  aprėps  viską: 
kvapus,  sapnus,  spalvas  [...]. 

Rimbą ud.  Laiškas  Paului  Demeny,  1871  m.  gegužės  15  d. 


Vertė  Stasys  Tomonis. 

Svajonė  surasti  tobulą  kalbą  sklandė  ne  vien  Europos  kul¬ 
tūroje.  Pasakojimą  apie  kalbų  susimaišymą  ir  pastangas  at¬ 
gauti  kas  prarasta  atkuriant  ar  sukuriant  visai  žmonijai  bend¬ 
rą  kalbą  rasime  visose  kultūrose  (plg.  Borst,  1957).  Tačiau  šios 
knygos  pavadinimas  nubrėžia  pirmąjį  apribojimą,  tad  ikieu- 
ropines  ir  neeuropines  civilizacijas  paminėsime  prabėgomis, 
sporadiškai.  Yra  ir  antrasis  apribojimas  -  kiekybinis.  Rašyda¬ 
mas  knygą  gavau  mažiausiai  dar  penkis  naujus  projektus, 
manau,  susijusius  su  čia  aptariamais  pirmapradžiais  projek¬ 
tais.  Ketinu  tyrinėti  tik  šiuos  prototipus,  nes  Borstas,  kalbė¬ 
damas  vien  apie  kalbų  sumišimą,  parašė  šešis  tomus,  o 
baigiant  šį  įvadą  man  į  rankas  pateko  Demonet  knyga,  ap¬ 
žvelgianti  darbus  apie  kalbos  prigimtį  bei  kilmę,  parašytus 
tarp  1480  ir  1580  metų,  ir  tai  užėmė  beveik  septynis  šimtus 
pilnutėlių  puslapių.  Couturat  ir  Leau  gana  nuodugniai  tiria 
devyniolikos  a  priori  ir  penkiasdešimties  mišrių  bei  a  posteri- 
ori  kalbų  modelius;  Monnerot-Dumaine'as  pateikia  360  tarp¬ 
tautinės  kalbos  projektų;  Knovvlsonas  išvardija  83  veikalus, 
pateikiančius  universalių  kalbų  modelį,  sukurtus  vien  XVII 
ir  XVIII  amžiuje,  o  apsiribodamas  tik  XIX  amžiaus  projektais 
Porset  nurodo  173  pavadinimus. 

Be  to,  per  tuos  kelerius  šiai  temai  paaukotus  metus  senuo¬ 
se  kataloguose  radau  gausybę  veikalų,  neįtrauktų  į  minėtas 
bibliografijas;  vieni  -  ištisai  skirti  kalbos  kilmės  klausimams, 
kiti  -  parašyti  garsių  autorių,  paskyrusių  tobulos  kalbos 
temai  keletą  svarių  savo  darbo  skyrių.  To  pakako,  kad  įsiti¬ 
kinčiau,  jog  sąrašas  dar  toli  gražu  nepilnas  arba,  perfrazuo¬ 
jant  Makedonijų  Fernandezą,  jog  bibliografijose  trūksta  tiek 
daug  dalykų,  kad  jei  ten  trūktų  dar  vieno,  jis  tiesiog  nebe- 
tilptų.  Todėl  nutariau  imtis  griežtos  atrankos:  sutelkiau  dė¬ 
mesį  į  keletą  projektų,  kurie  man  pasirodė  tipiški  (dėl  savo 
privalumų  ar  trūkumų),  o  dėl  kitų  -  pateikiau  nuorodas  į  at¬ 
skiriems  laikotarpiams  ar  autoriams  skirtus  veikalus. 

Taip  pat  nusprendžiau  atsižvelgti  tik  į  tikrų  kalbų  projektus, 
todėl  su  skausmingu  palengvėjimu  apsiribojau: 

(a)  naujai  atrastomis  istorinėmis  kalbomis,  laikomomis  pir¬ 
mapradėmis  arba  mistiškai  tobulomis,  kaip  hebrajų,  egiptie¬ 
čių,  kinų; 

(b)  rekonstruotomis  kalbomis,  postuluojamomis,  daugiau 
ar  mažiau  realiai,  kaip  pirmapradės  arba  prokalbės,  įtrau¬ 
kiant  ir  laboratorinį  indoeuropiečių  kalbos  modelį; 

(c)  dirbtinai  sukurtomis  kalbomis,  kurių  tikslas  yra  vienas 
iš  trijų:  1 .  Funkcinis  ar  struktūrinis  tobulumas,  kaip  XVII  ir 
XVIII  amžiaus  filosofinių  a  priori  kalbų,  turėjusių  padėti  tiks¬ 
liai  reikšti  mintis  ir  atskleisti  galimas  naujas  sąsajas  tarp  skir¬ 
tingų  realybės  aspektų.  2.  Tobulumas  kaip  universalumas,  tar¬ 
kim,  tarptautinių  XIX  amžiaus  a  posteriori  kalbų.  3.  Praktinis 
tobulumas,  kad  ir  tariamas,  kaip  vadinamųjų  poligrafijų; 

(d)  daugiau  ar  mažiau  magiškomis  kalbomis,  vėl  atrasto¬ 
mis  ar  išgalvotomis,  kurių  tobulumas  yra  garbinamas  pabrė¬ 
žiant  mistinę  iškalbą  ar  paslaptingą  nutylėjimą. 

Tik  trumpai  paminėsiu: 

(a)  oneirines  (sapnų)  kalbas,  sukurtas  nespecialiai,  kaip 
pamišėlių,  transo  būsenos,  mistinių  apreiškimų  kalbos  (pa¬ 
vyzdžiui,  šventosios  Hildegardos  Bingenietės  slaptoji  kalba); 
glosolalijos  ar  ksenoglosijos  atvejai  (plg.  Samarin,  1972; 
Goodman,  1972); 

(b)  prozos  ir  poezijos  kalbas,  tai  yra  išgalvotas  satyros  (nuo 
Rabelais  ir  Foigny  iki  Orvvello  Naujakalbės)  arba  poetikos, 
tarkim,  Chlebnikovo  transmentalinė  šneka,  arba  fantastinių 
Tolkieno  herojų.  Dažniausiai  tai  tėra  kalbos  užuomazgos,  ne¬ 
pateikta  nei  išsami  jų  sintaksė,  nei  leksika  (plg.  Pons,  1930, 
1931, 1932, 1979;  Yaguello,  1984); 

(c)  bricolage  kalbas,  tai  yra  kalbas,  gimstančias  spontaniš¬ 
kai,  susidūrus  dviem  skirtingomis  kalbomis  kalbančioms 
kultūroms.  Tipiškas  pavyzdys  yra  pidgin  kalbos,  atsiradusios 

kolonijų  teritorijose.  Nors  ir  peržengiančios  vienos  tautos  ri¬ 
bas,  jos  nėra  universalios,  o  dalinės  ir  netobulos,  nes  turi  labai 
primityvų  žodyną  ir  sintaksę,  yra  tinkamos  palengvinti  tokią 
paprastą  veiklą  kaip  prekybiniai  sandėriai,  tačiau  nepakan¬ 
kamai  turtingos  ir  lanksčios,  kad  tiktų  reikšti  aukštesnio  lyg¬ 
mens  patirčiai  (plg.  VValdman,  1977); 

(d)  pagalbines  kalbas,  tai  yra  natūralias  kalbas  arba  žar¬ 
gonus,  tarnaujančius  kaip  natūrali  kalba  daugiakalbėse  erd¬ 
vėse.  Tokios  kalbos  pavyzdys  yra  svahili,  paplitusi  Rytų  Af¬ 
rikos  šalyse.  Tokia  yra  dabartinė  anglų  kalba,  prancūzų  kalba 
buvo  seniau:  tereikia  prisiminti,  kad  Konvento  laikais  Abbė 
Gregoire'as  teigė,  jog  penkiolika  iš  dvidešimt  šešių  milijonų 
prancūzų  šneka  kita  kalba  nei  Paryžiuje  (Calvet,  1989, 110); 

(e)  formaliąsias  kalbas,  kurių  vartojimo  sritis  apribota,  tar¬ 
kim,  chemijos,  algebros  ar  logikos  kalbos  (į  kurias  bus  atsi¬ 
žvelgta  tik  kaip  į  (c  1)  projektų  dalis); 

(f)  begalinę  ir  labai  viliojančią  vadinamųjų  „kalbos  pami¬ 
šėlių"  kategoriją  (žr.  Blavier,  1982;  Yaguello,  1984).  Tiesa,  čia 
nelengva  atskirti  „tikrąjį  pamišėlį",  šventą  bei  apsėstą,  nuo 
glotomaniako,  o  ir  daugelis  mano  herojų  turi  šiokių  tokių  pa¬ 
mišimo  bruožų.  Visgi  atskirti  galima,  tereikia  nepaisyti  pa¬ 
vėlavusių  glotomaniakų.  Tačiau  kartais  neatsispirdavau 
pagundai  pademonstruoti  savo  prielankumą  lunatiškajai  se- 
miologijai,  kai  vėlavimą  gal  ir  buvo  sunku  pateisinti,  bet 
pamišimas  -  triukšmingas,  turėjęs  istoriškai  regimos  įtakos 
arba  pagrindęs  kelių  amžių  svajonę. 

Taip  pat  nepretenduoju  tirti  universaliosios  gramatikos 
ieškojimų,  nuolatos  susipinančių  su  tobulos  kalbos  ieškoji¬ 
mais,  ir  nors  juos  teks  minėti,  vis  dėlto  manau,  kad  tai  sudaro 
atskirą  lingvistikos  istorijos  dalį.  Svarbiausia,  ir  noriu  labai 
aiškiai  pasakyti,  šioje  knygoje  nesvarstoma  (nebent  kai  su¬ 
sikerta  su  tobulos  kalbos  klausimu)  šimtametė,  dargi  tūks¬ 
tantmetė  kalbos  ištakų  problema.  Yra  begalė  rimtų  ir  karštų 
ginčų  apie  kalbos  ištakas,  ir  jais  visai  nesiekiama  sugrįžti  prie 
mūsų  ištakų  kalbos,  kuri  dažnai  laikoma  anaiptol  ne  tobula. 

Pagaliau,  jei  turėčiau  spręsti,  į  kurį  bibliotekos  katalogo 
skyrių  reikėtų  dėti  šitą  knygą  (Leibnizas  tokį  klausimą  su¬ 
sietų  su  tobulos  kalbos  problema),  negalvočiau  nei  apie  ling¬ 
vistinį,  nei  apie  semiotinį  (nors  čia  naudojausi  semiotikos 
priemonėmis  ir  uolus  skaitytojas  turėtų  nors  kiek  domėtis 
semiotika),  bet  apie  idėjų  istorijos  skyrių.  Tai  paaiškina  mano 
nuostatą  nesilaikyti  griežtos  semiotinės  įvairių  tipų  a  priori  ir 
a  posteriori  kalbų,  generuojančių  leksiškai  ir  sintaksiškai  skir¬ 
tingas  šeimas,  tipologijos  (ja  užsiima  kiti  mokslininkai  iš  va¬ 
dinamosios  „bendrosios  interlingvistikos").  Tam  reikėtų 
išsamiai  išnagrinėti  visus  projektus,  o  šitoje  knygoje  bandyta 
bendrais  bruožais,  atrenkant  ryškiausius  pavyzdžius,  pa¬ 
teikti  beveik  dutūkstantmetės  utopijos  istoriją.  Todėl  atrodė 
naudingiau  apsiriboti  keletu  temų,  kurios  atskleistų  krypčių 
srautų  ir  ideologinių  orientacijų  esmę. 


3. 

Apibrėžęs  savo  kalbėjimo  ribas,  norėčiau  pereiti  prie  padė¬ 
kų.  Susidomėti  šia  istorija  mane  paskatino  Paolo  Rossi  dar¬ 
bai  apie  mnemotechniką,  pansophia  ir  pasaulio  teatrus,  kerinti 
Alessandro  Bausani  dirbtinių  kalbų  apžvalga,  Lia  Formigari 
knyga  apie  lingvistines  anglų  empirizmo  problemas  ir  dau¬ 
gelis  kitų  autorių,  kurių,  deja,  negalėsiu  paminėti  kaskart  jais 
remdamasis,  bet  kuriuos,  tikiuosi,  paminėjau  svarbiausiose 
vietose  ir,  aišku,  bibliografijoje.  Galiu  tik  apgailestauti,  kad 
tinkamiausią  šiai  knygai  pavadinimą  -  Po  Babelio  -  pasisa¬ 
vino,  ir  beveik  dvidešimčia  metų  anksčiau,  George'as  Stei- 
neris.  Chapeau.* 

Dėkoju  tam  BBC  žurnalistui,  kuris  1983  metų  spalio  4  die¬ 
ną  Londone  manęs  paklausė,  kas  yra  semiotika,  o  aš  atsakiau, 
kad  jis  pats  turėtų  žinoti,  nes  būtent  jo  šalyje  1690  metais 
Locke'as  pateikė  jos  apibrėžimą,  o  1668  pasirodė  tikras 

*  Lenkiu  prieš  jį  galvą  ( pranc .). 

semiotikos  traktatas,  nors  ir  skirtas  dirbtinei  kalbai:  vyskupo 
YVilkinso  Essay  tozvard  a  Real  Character.  Po  to,  išėjęs  iš  studijos, 
pamačiau  antikvarinį  knygyną,  smalsumo  vedamas  užsukau 
ir  jame  radau  būtent  VVilkinso  Essay.  Palaikęs  tai  dangaus 
ženklu,  knygą  nusipirkau.  Taip  gimė  aistra  antikvarinėms 
knygoms  apie  pramanytas,  dirbtines,  beprotiškas  ir  okultines 
kalbas,  davusi  pradžią  mano  asmeninei  „Bibliotheca  semio- 
logica  curiosa,  lunatica,  magica  et  pneumatica".  Ja  čia  plačiai 
naudojausi. 

Pastudijuoti  tobulas  kalbas  dar  1987  metais  mane  paska¬ 
tino  pirmasis  Roberto  Pellerey  darbas,  vėliau  pakišęs  ne  vieną 
mintį.  Jo  veikalą  apie  tobulas  utopijos  amžiaus  (XVIII  a.)  kal¬ 
bas,  išleistą  1992  metais,  dažnai  minėsiu.  Šia  tema  skaičiau  du 
paskaitų  ciklus  Bolonijos  universitete  ir  vieną  Collėge  de 
France,  buvau  surinkęs  jiems  dvigubai  daugiau  medžiagos, 
nei  pajėgtų  apimti  ši  knyga.  Daugelis  mano  studentų  tada 
tyrinėjo  atskiras  temas  bei  autorius  ir  jų  įnašai,  kaip  ir  dera, 
dar  iki  pasirodant  šiai  knygai  paskelbti  1992  metų  Versus  61- 
63  numeriuose,  skirtuose  būtent  tobuloms  kalboms. 

Paskutinį  padėkos  žodį  norėčiau  pareikšti  mažiausia  dvie¬ 
jų  žemynų  antikvarinių  knygynų  savininkams,  pateikusiems 
man  retų  ir  nežinomų  tekstų.  Deja,  kai  kurie  iš  įspūdingiausių 
trouvailles* ,  kad  ir  labai  viliojantys,  yra  antraeiliai,  tad  šioje 
knygoje  paminėti  tik  probėgšmais,  o  kiti  ir  visai  nepaminėti. 
Ką  gi,  ateityje  turėsiu  medžiagos  kokiai  nors  mokslinei  esė. 

Tikiuosi,  kad  malonūs  skaitytojai  įvertins  jų  labui  sudėtas 
aukas,  o  ekspertai  atleis  už  panoraminį  ir  elipsinį  žvilgsnį  į 
šią  temą. 

U. E. 

Bolonija,  Milanas,  Paryžius,  1990-1993 


Radinių  ( prattc .). 


iš  s kaltiniai . or g 


1 

Nuo  Adomo  iki  confusio  linguarum* 


Pradžios  knyga  2, 10, 11 

Mūsų  istorija  turi  vieną  privalumą  prieš  daugelį  kitų:  ji  gali 
prasidėti  nuo  Pradžios. 

Iš  pradžių  kalba  Dievas.  Jis,  kurdamas  dangų  ir  žemę,  ta¬ 
ria:  „Tebūna  šviesa!"  Tik  po  šių  Dievo  žodžių  „šviesa  pasi¬ 
rodė"  (Pradžios  knyga  1, 3).**  Kūrybos  įrankis  yra  žodis,  ir  tik 
įvardydamas  vieną  po  kito  sukurtus  dalykus  Dievas  suteikia 
jiems  ontologinį  statusą:  „Dievas  pavadino  šviesą  Diena,  o 
tamsą  Naktimi.  Dievas  pavadino  skliautą  Dangumi"  (Pra¬ 
džios  knyga  1,  5;  1,  8). 

Pradžios  knygoje  2, 16-17  Viešpats  pirmą  kartą  kalba  žmo¬ 
gui,  patikėdamas  jam  visus  žemės  rojaus  turtus  ir 
įsakydamas  nevalgyti  vaisių  nuo  Pažinimo  medžio.  Nėra 
aišku,  kokia  kalba  Dievas  byloja  Adomui,  tradiciškai  ji 
laikoma  tam  tikra  dvasinio  poveikio  kalba,  kuria  Dievas,  ką, 
beje,  matome  ir  kitose  Biblijos  vietose,  kalba  per  atmosferos 
reiškinius,  griaustinius  ir  žaibus.  Jei  taip  tikrai  yra  - 
susiduriame  su  apibrėžta  pirmąja  galima  kalba,  kuri,  nors 
neišverčiama  į  jokias  žinomas  šnekas,  dėl  ypatingų  gabumų 
ar  malonės  suprantama  ją  girdintiesiems. 

Tada  ir  tik  tada  Dievas  „padarė  iš  žemės  visus  laukinius 
gyvulius  bei  visus  padangių  paukščius  ir  atvedė  juos  pas 
žmogų  parodyti,  kaip  jis  juos  pavadins.  Kokiu  vardu  žmogus 

Kalbų  sumišimas  (lot.). 

Visos  Šventojo  Rašto  citatos  iš  1998  m.  „Katalikų  pasaulio"  lei¬ 
dimo  (vertė  Antanas  Rubšys  ir  Česlovas  Kavaliauskas). 

pavadins  kiekvieną  gyvą  būtybę,  toks  turės  būti  jos  vardas" 
(Pradžios  knyga  2, 19).  Šios  ištraukos  aiškinimas  -  labai  sub¬ 
tilus  dalykas.  Čia  neabejotinai  iškyla  ir  kitose  religijose  bei 
mitologijose  randama  nomoteto,  pirmojo  kalbos  kūrėjo,  tema. 
Tačiau  visiškai  neaišku,  kuo  remdamasis  Adomas  įvardija 
gyvūnus,  o  ir  Vulgata,  visos  Europos  kultūros  pamatas,  ne¬ 
padeda  išsklaidyti  miglų,  atvirkščiai,  joje  irgi  rašoma,  kad 
Adomas  įvairius  gyvūnus  pavadino  nominibus  suis,  kas  iš¬ 
vertus  būtų  „jų  vardais",  o  tai  nieko  nepaaiškina:  ar  reiškia, 
kad  Adomas  davė  jiems  vardus,  priklausiusius  jiems  pagal 
kažkokią  su  kalba  nesusijusią  teisę,  ar  tuos  vardus,  kuriais 
mes  šiandien  (remdamiesi  Adomo  pasiūlytu  susitarimu)  juos 
vadiname?  Ar  kiekvienas  Adomo  duotas  vardas  yra  tas,  kurį 
gyvūnas  privalėjo  turėti  pagal  savo  prigimtį,  ar  tas,  kurį  no- 
motetas  savavališkai,  ad  placitum,  nutarė  jam  primesti,  taip 
įvesdamas  susitarimą? 

Dabar  pažvelkime  į  Pradžios  knygos  2, 23  perskyrimą,  kur 
Adomas  pirmą  kartą  sutinka  Ievą.  Adomas  taria  (čia  pirmą 
kartą  perduota  jo  kalba):  „Šit  pagaliau  yra  kaulas  mano  kaulų 
ir  kūnas  mano  kūno.  Ši  bus  vadinama  Moterimi..."  (Pradžios 
knyga  2, 23)  [virago  -  taip  Vulgatoje  išversta  ishslm,  moteriška 
ish  -  „vyras"  -  giminė].  O  prisiminę,  kad  Pradžios  knygos  3, 
20  perskyrime  Adomas  pavadina  savo  žmoną  Ieva,  kas  reiš¬ 
kia  „gyvybė",  „visų  gyvųjų  motina",  jau  turėsime  du  „tei¬ 
singus"  vardus,  o  ne  savavališkus  įvardijimus. 

Pradžios  knygoje  prie  kalbos  temos  vėl  grįžtama  11,1  per¬ 
skyrime.  Po  Tvano  „Visa  žemė  turėjo  vieną  kalbą  ir  tuos  pa¬ 
čius  žodžius",  bet  puikybės  apimti  žmonės  įsigeidė  varžytis 
su  Viešpačiu  ir  pastatyti  bokštą  iki  pat  dangaus.  Viešpats,  no¬ 
rėdamas  nubausti  juos  už  puikybę  ir  sutrukdyti  bokšto  sta¬ 
tybą,  taria:  „Eime,  nuženkime  ir  sumaišykime  jų  kalbą,  kad 
nebesuprastų,  ką  sako  vienas  kitam  [...].  Todėl  jis  buvo  pava¬ 
dintas  Babeliu,  nes  ten  Viešpats  sumaišė  visos  žemės  kalbą  ir 
iš  ten  Viešpats  išsklaidė  juos  po  visą  žemės  veidą."  Įvai¬ 
rių  arabų  autorių  nuomone  (plg.  Borst,  1957-1963,  I,  II,  9), 

susimaišymas  įvyko  dėl  patirto  šoko  matant  neabejotinai 
siaubingą  bokšto  griūti  bet  tai  nieko  nekeičia  nei  šitame,  nei 
kitų  mitologijų  pasakojimuose,  kurie  kiekvienas  savaip,  bet 
visi  panašiai  patvirtina  faktą,  kad  pasaulyje  yra  įvairių  kalbų. 

Tačiau  taip  pateikta  mūsų  istorija  būtų  nepilna.  Pra¬ 
leidome  Pradžios  knygos  10  skyrių,  kuriame  pasakojant,  kaip 
po  Tvano  pasklido  Nojaus  vaikai,  apie  Jafeto  giminę  sakoma: 
„Iš  jų  išsklido  salų  tautos.  {Tie  yra  Jafeto  palikuonys}  jų  kraš¬ 
tuose,  su  jų  pačių  kalba  pagal  jų  šeimas  ir  tautas"  (10,  5)  ir 
beveik  tais  pačiais  žodžiais  kalbama  apie  Hamo  (10,  20)  ir 
Šerno  (10,  31)  vaikus.  Kaip  paaiškinti  tokią  kalbų  gausą  dar 
iki  Babelio?  Pradžios  knygos  1 1  skyrius  yra  dramatiškas,  iko- 
nologiškai  įtaigus,  tai  patvirtina  ir  Bokšto  epizodo  įkvėptų 
paveikslų  gausa.  Tuo  tarpu  Pradžios  knygos  10  skyriaus 
įvaizdžiai  tarsi  atsieti  ir  tikrai  ne  tokie  vaizdingi.  Todėl 
natūralu,  kad  tradiciškai  dėmesys  krypsta  į  Babelio  sumišimo 
epizodą,  o  kalbų  įvairovė  iškyla  kaip  tragiškas  dieviškojo 
prakeiksmo  padarinys.  Pradžios  knygos  10  skyrius  -  jei 
nebūdavo  visai  ignoruojamas  -  laikytas  periferiniu  epizodu, 
bylojančiu  ne  apie  kalbų  įvairovę,  o  apie  giminių  tarmes. 

Pradžios  knygos  1 1  skyrių  lengva  interpretuoti  (iš  pradžių 
buvusi  viena  kalba,  o  vėliau  jų,  priklausomai  nuo  tradicijos, 
atsirado  septyniasdešimt  ar  septyniasdešimt  dvi)  ir  jis  yra 
kiekvienos  svajonės  „atkurti"  pirmapradę  -  Adomo  -  kalbą 
išeities  taškas,  tuo  tarpu  Pradžios  knygos  10  skyriuje  slypi 
sprogstamasis  užtaisas.  Jei  kalbos  atsiskyrė  po  Nojaus,  kodėl 
jos  negalėjo  atsiskirti  dar  anksčiau?  Štai  kur  silpnoji  Babelio 
mito  vieta.  Jei  kalbų  atsiskyrimas  -  ne  Dievo  bausmė,  o  natū¬ 
ralios  raidos  rezultatas,  kodėl  kalbų  sumišimas  laikytinas 
rykšte? 

Mūsų  istorijoje  kas  nors  vis  bandys  supriešinti  Pradžios 
knygos  10  ir  11  skyrius.  Priklausomai  nuo  laikmečio  ir  teolo¬ 
ginių  bei  filosofinių  pažiūrų,  rezultatai  bus  daugiau  ar  ma¬ 
žiau  stulbinantys. 

Pasakojimų,  aiškinančių  kalbų  įvairovę,  yra  įvairiose  mito¬ 
logijose  ir  teogonijose  (Borst,  1957-1963, 1,1).  Bet  viena  yra 
žinoti,  kodėl  egzistuoja  daug  kalbų,  o  visai  kas  kita  -  galvoti, 
kad  šią  žaizdą  reikėtų  užgydyti  suradus  tobulą  kalbą.  Tobu¬ 
losios  kalbos  ieškotojas  turi  būti  tikras,  kad  jo  paties  kalba 
nėra  tobula. 

Kaip  esame  sutarę,  apsiribokime  tik  Europa.  Klasikos  lai¬ 
kotarpio  graikai  žinojo  žmones,  kalbėjusius  kitaip  nei  jie  pa¬ 
tys,  ir  vadino  juos  barbaroi,  arba  tais,  kurie  kalba  nesupran¬ 
tamai  burbėdami.  Stoikai,  vadovaudamiesi  savo  darnia 
semiotika,  puikiai  išmanė,  kad  mintis,  kurią  graikų  kalboje 
atitinka  tam  tikri  garsai,  neabejotinai  yra  ir  barbaro  galvoje, 
bet  barbaras  nesuvokia  ryšio  tarp  graikiško  garso  ir  savosios 
minties,  todėl  lingvistiniu  požiūriu  jo  mąstymas  nevertas  jo¬ 
kio  dėmesio. 

Graikų  filosofams  graikų  kalba  yra  tapati  proto  kalbai. 
Aristotelis  savo  kategorijų  sąrašą  sudaro  remdamasis  graikų 
kalbos  gramatinėmis  kategorijomis.  Tuo  neteigiamas  graikų 
kalbos  pirmumas,  tiesiog  mintis  sutapatinta  su  prigimtine 
priemone:  Logos  reiškė  mintį,  Logos  reiškė  kalbą.  Apie  barbarų 
kalbas  žinota  mažai,  taigi  jomis  mąstyti  negalėta,  nors  ir 
pripažinta,  kad,  tarkim,  egiptiečiai  yra  sukūrę  turtingus  ir  pa¬ 
garbos  vertus  išminties  klodus,  bet  jie  pažinti  per  graikų  kalbą. 

Plintant  graikų  civilizacijai,  graikų  kalba  įgavo  kitą,  aukš¬ 
tesnį,  statusą.  Anksčiau  gyvavo  beveik  tiek  pat  graikų  kalbos 
atmainų,  kiek  buvo  tekstų  (Meillet,  1930, 100),  o  po  Aleksand¬ 
ro  Didžiojo  užkariavimų  paplito  bendrinė  graikų  kalba  - 
koinė.  Šia  kalba  ne  tik  rašė  Polibijus,  Strabonas,  Plutarchas  ir 
Aristotelis,  ji  sklido  iš  gramatikos  mokyklų,  o  ilgainiui  tapo 
viso  Viduržemio  jūros  baseino  ir  Rytų  regiono,  kur  siekė 
Aleksandro  Didžiojo  užkariavimai,  oficialiąja  kalba,  ir  visu 
romėnų  viešpatavimo  laikotarpiu  liko  kultūros  kalba.  Ja  kal¬ 
bėjo  Romos  patricijai  ir  intelektualai  bei  visi,  užsiimantys 

prekyba,  diplomatija,  mokslu  ir  filosofija,  šia  kalba  paplito 
pirmieji  krikščionybės  tekstai  (Evangelijos  ir  Biblijos  Septua- 
gintos  vertimas,  III  a.  pr.  Kr.)  bei  pirmųjų  Bažnyčios  tėvų  teo¬ 
loginės  diskusijos. 

Turinčiai  tarptautinę  kalbą  civilizacijai  nereikia  kankintis 
dėl  kalbų  įvairovės.  Tačiau  graikų  kultūra  Platono  Kratile  ke¬ 
lia  sau  tą  patį  lingvistinį  klausimą,  su  kuriuo  susiduria  ir 
Biblijos  pasakojimo  skaitytojas:  ar  nomotetas  daiktų  vardus 
parinko  pagal  jų  prigimtį  ( physis )  -  Kratilo  tezė,  ar  pagal  žmo¬ 
nių  įstatymus  ir  susitarimą  ( nomos )  -  Hermogeno  tezė.  So¬ 
kratas  šiame  ginče  tariamai  dviveidis,  sutinkantis  tai  su  vie¬ 
nu,  tai  su  kitu  požiūriu,  tačiau  tik  tam,  kad,  be  galo  ironiškai 
aptaręs  kiekvieną  iš  jų,  atskleidęs  etimologijas,  kuriomis  ir  jis 
pats  (arba  Platonas)  netiki,  pateiktų  savo  tezę:  pažinimas  pri¬ 
klauso  ne  nuo  mūsų  santykio  su  vardais,  o  nuo  mūsų  san¬ 
tykio  su  daiktais  arba,  teisingiau,  idėjomis.  Pamatysime,  kad 
ir  tose  kultūrose,  kurios  nežinojo  Kratilo ,  visi  ginčai  dėl  tobu¬ 
los  kalbos  prigimties  vyko  viena  iš  trijų  Platono  numatytų 
krypčių,  nors  jis  aptaria  tik  kalbos  tobulinimo  sąlygas,  nekel¬ 
damas  tobulos  kalbos  klausimo. 

Graikų  koinė  dar  tebeviešpataujant  Viduržemio  jūros  ba¬ 
seine,  pradeda  kilti  lotynų  kalba,  kuri  įsitvirtina  kaip  imperi¬ 
jos  kalba.  Ji  vartojama  toje  Europos  dalyje,  kur  įžengė  Romos 
legionai,  o  vėliau  tampa  Vakarų  imperijos  krikščioniškosios 
civilizacijos  kalba.  Ir  vėlgi  -  civilizacijos,  vartojančios  bendrą 
kalbą,  netrikdo  kalbų  įvairovė.  Mokyti  žmonės  dar  kalba 
graikiškai,  bet  likusieji  kalbėjimą  su  barbarais  laiko  vertėjų 
darbu,  laikinu,  kol  užkariauti  barbarai  išmoks  lotyniškai. 

įtarimas,  kad  graikų  ar  lotynų  kalbos  nėra  vienintelės,  ga¬ 
linčios  išreikšti  harmoningą  patyrimo  visumą,  kyla  apie  II  a. 
po  Kr.,  kai  graikų  ir  romėnų  pasaulis  sužino  apie  persų 
išminčių,  egiptiečių  dievybės  ( Theut ,  arba  Thoth  Hermes)  ir 
chaldėjų  orakulų  išmintį,  apie  graikų  žemėse  gimusias  pi¬ 
tagorizmo  ir  orfizmo  tradicijas,  kurios  ilgą  laiką  buvo  di¬ 
džiosios  racionalistinės  tradicijos  šešėlyje. 

Tačiau  dabar  klasikinis  racionalizmas,  besirutuliojantis  ir 
persitvarkantis,  pradeda  varginti.  Krizė  ištinka  ir  tradicines 
religijas.  Imperijos  religija  tėra  grynas  formalumas,  lojalumo 
pareiškimas,  nes  kiekviena  tauta  yra  išlaikiusi  savo  dievus, 
priimamus  į  lotyniškąjį  panteoną  nepaisant  prieštaravimų, 
pasikartojimų  ar  sutapimų.  Šitą  viską  sulyginančią  toleranciją 
įvairių  religijų,  kaip  ir  filosofijų  bei  mokslų,  atžvilgiu  api¬ 
brėžiame  terminu  sinkretizmas. 

Todėl  jautresnės  sielos  žmonės  tampa  religingesni,  prade¬ 
dama  galvoti  apie  universaliąją  pasaulio  sielą,  apimančią  ir 
astralinius,  ir  žemiškuosius  dalykus.  Šios  sielos  dalelytė  yra 
ir  kiekvieno  mūsų  siela.  Kadangi  filosofai  į  daugelį  klausimų 
negalėjo  duoti  protu  paremto  atsakymo,  neliko  nieko  kito, 
kaip  ieškoti  jo  už  proto  ribų,  per  tiesioginius  regėjimus  ir  ryšį 
su  Dievu. 

Tokioje  aplinkoje  atgimsta  pitagorizmas.  Iš  pat  pradžių 
Pitagoro  doktrina  pasireiškė  kaip  mistinis  pažinimas,  o  jo 
sekėjai  atlikdavo  įšventinimo  apeigas.  Vien  tai,  kad  jie  iš¬ 
manė  matematikos  ir  muzikos  dėsnius,  atrodė  lyg  iš  egip¬ 
tiečių  perimtos  išminties  tąsa,  o  mūsų  aptariamoje  epochoje 
egiptiečių  kultūra,  jau  užgožta  užkariautojų  graikų  ir  ro¬ 
mėnų,  tampa  nesuprantamu  ir  mįslingu  „hieroglifu".  Nėra 
nieko  patrauklesnio  už  slaptąjį  mokslą:  žinoma,  kad  jis 
egzistuoja,  bet  jo  nepažįstama,  todėl  manoma,  kad  jis  labai 
giliamintis. 

Tačiau  jei  toks  mokslas  egzistuoja  ir  yra  nežinomas,  ne¬ 
žinoma  turi  būti  ir  kalba,  kuria  jis  išreikštas.  Taigi  kaip  III 
amžiuje  pasakys  Diogenas  Laertijas  knygoje  Filosofų  gyve¬ 
nimai ,  „kai  kas  norėtų  kildinti  filosofiją  iš  barbarų;  tikrai, 
persai,  chaldėjai,  babiloniečiai  ir  asirai  turėjo  savo  išminčius, 
indai  -  gimnosofistus,  o  keltai  ir  galai  -  druidus".  Klasikos 
laikotarpio  graikai  tapatino  barbarus  su  tais,  kurie  net  jų  žo¬ 
džių  dorai  nemokėjo  ištarti,  o  dabar  tariamas  svetimšalių  bur¬ 
bėjimas  tampa  šventąja  kalba,  kupina  pažadų  ir  nutylėtų  ap¬ 
reiškimų  (plg.  Festugiėre,  1944-1954, 1). 

Bendrais  bruožais  apžvelgėme  tuomet  tvyrojusias  kultū¬ 
rines  nuotaikas,  kurios,  nors  ir  per  laiko  nuotolį,  iš  esmės  pa¬ 
veiks  mūsų  istoriją.  Tuo  metu  niekas  nebandė  atkurti  tobulos 
kalbos,  tačiau  miglotai  jos  siekė,  apie  ją  svajojo.  Pamatysime, 
kaip  daugiau  nei  po  dvylikos  amžių  šios  mintys  vėl  atgis  hu¬ 
manizmo  bei  Renesanso  kultūroje  (ir  už  jos  ribų),  tai  ir  su¬ 
darys  mūsų  mėginamos  atkurti  istorijos  ašį. 

Tuo  tarpu  krikščionybė  tampa  valstybine  religija,  kurią 
Rytuose  Bažnyčios  tėvai  skleidė  graikiškai,  o  Vakaruose  -  lo¬ 
tyniškai.  Jau  tik  lotyniškai. 

Dar  IV  amžiuje  šv.  Jeronimas  galėjo  versti  Senąjį  Testa¬ 
mentą  iš  hebrajų  kalbos,  tačiau  vėliau  šios  šventosios  kalbos 
mokėjimas  ima  vis  labiau  nykti,  kaip  ir  graikų.  Tereikia  pri¬ 
siminti,  kad  šv.  Augustinas,  didelės  kultūros  žmogus  ir  iški¬ 
liausias  krikščioniškosios  minties  atstovas  imperijos  skilimo 
laikotarpiu,  yra  paradoksalios  lingvistinės  padėties  liudy¬ 
tojas  (plg.  Marrou,  1958).  Krikščioniškoji  mintis  remiasi 
hebrajiškai  parašytu  Senuoju  Testamentu  ir  didžiąja  dalimi 
graikiškai  parašytu  Naujuoju  Testamentu.  Šv.  Augustinas  ne¬ 
moka  hebrajų  kalbos  ir  menkai  temoka  graikų.  Jo,  kaip  Šven¬ 
tojo  Rašto  aiškintojo,  užduotis  yra  suvokti  tikrąją  dieviškojo 
teksto  prasmę,  o  dieviškąjį  tekstą  jis  pažįsta  tik  iš  lotyniško  jo 
vertimo.  Jam  šmėkšteli  mintis,  kad  reikėtų  pažiūrėti  į  hebra¬ 
jiškąjį  originalą,  bet  ją  atmeta,  nes  nepasitiki  žydais,  galėju¬ 
siais  išbraukti  iš  šaltinių  nuorodas  apie  ateisiantį  Kristų. 
Vienintelė  jo  siūloma  išmonė  -  lyginti  įvairius  vertimus  ieš¬ 
kant  teisingiausios  versijos  (taip  šv.  Augustinas  tampa  her¬ 
meneutikos,  bet  tikrai  ne  filologijos  tėvu). 

Tam  tikra  prasme  šis  šventasis  galvoja  apie  tobulą,  visiems 
žmonėms  bendrą  kalbą,  kurios  ženklai  -  ne  žodžiai,  o  patys 
daiktai,  todėl  pasaulis,  kaip  kažkas  vėliau  pasakys,  atrodo  lyg 
Dievo  pirštu  parašyta  knyga.  Suprantant  šią  kalbą,  galima 
aiškinti  Šventojo  Rašto  alegorijas,  bylojančias  per  sudedamą¬ 
sias  pasaulio  dalis  (augalus,  akmenis,  gyvūnus),  įgaunančias 
simbolinę  prasmę.  Tačiau  šią  Pasaulio  Kalbą,  sukurtą  jo  kūrėjo. 

galima  tik  interpretuoti.  Šita  mintis  netruks  duoti  pradžią 
daugybei  viduramžiais  sukurtų  bestiariumų,  lapidariumų, 
enciklopedijų  ir  imagines  mundi*.  Su  šia  tradicija  susidursime 
ir  mūsų  istorijoje,  kai  Europos  kultūra  nukryps  į  egiptiečių 
hieroglifus  bei  kitas  egzotiškas  ideogramas,  teigdama,  kad 
tiesą  galima  išreikšti  tik  emblemomis,  herbais,  simboliais  ir 
antspaudais.  Bet  šv.  Augustinas  nejaučia  jokios  nostalgijos 
prarastajai  žodinei  kalbai,  kuria  kas  nors  galėtų  ar  privalėtų 
vėl  prabilti. 

Šv.  Augustinas,  kaip  ir  visa  patristikos  tradicija,  neabe¬ 
joja,  kad  iki  kalbų  sumišimo  hebrajų  kalba  buvo  pirmapradė 
žmonijos  kalba,  kurią  po  confusio  linguarum  išlaikė  išrinktoji 
tauta.  Tačiau  šv.  Augustinui  visiškai  nerūpi  ją  susigrąžinti. 
Jis  patogiai  jaučiasi  gerai  mokėdamos  lotynų  kalbą,  dabar 
jau  tapusią  teologine  ir  Bažnyčios  kalba.  Praėjus  keletui 
amžių  Izidorius  Sevilietis  jau  visiškai  nedvejodamas  tvirtins 
(Etymologiarum,  IX,  1),  kad  šventos  kalbos  yra  trys:  hebrajų, 
graikų  ir  lotynų,  nes  trikalbis  buvo  užrašas  virš  kryžiaus,  o 
kokia  kalba  Viešpats  ištarė  „Fiat  lux",  dabar  sunku  ir 
sužinoti. 

Šiaip  ar  taip,  patristikos  tradicijai  rūpi  visai  kas  kita:  Bib¬ 
lijoje  rašoma,  kad  Dievas  atvedęs  Adomui  visus  žemės  gy¬ 
vūnus  ir  visus  dangaus  paukščius,  bet  neminimos  žuvys  (pa¬ 
gal  logikos  ir  biologijos  dėsnius  būtų  buvę  nelengva  ištempti 
jas  iš  gelmių  į  Rojaus  sodus).  Ar  Adomas  įvardijo  žuvis? 
Klausimas  iš  pažiūros  atrodytų  menkas,  tačiau  paskutinį  kar¬ 
tą  jis  iškeltas  1763  metais  Massey  knygoje  Origins  and  progress 
of  letters  (plg.  White,  1917,  II,  196),  ir,  rodos,  iki  šiol  į  jį  ne¬ 
atsakyta,  nors  šv.  Augustinas  išdrįso  išsakyti  hipotezę,  kad 
žuvų  rūšims  vardai  duoti  vėliau,  jas  pamažu  pažįstant  ( De 
Genesi  ad  litteram  libri  duodecim,  XII,  20). 

Žlugus  Romos  imperijai  ir  baigiantis  ankstyviesiems 
viduramžiams,  Europos  dar  nebuvo  -  kūrėsi  tik  jos  užuo¬ 
mazgos.  Pamažu  formavosi  naujos  kalbos,  ir  jau  V  amžiaus 


Pasaulio  vaizdai  (lot.). 

pabaigoje  liaudis  kalbėjo  ne  lotyniškai,  o  romaniškomis 
galų,  italų,  ispanų  ar  balkanų  kalbomis.  Intelektualai  dar 
rašė  vis  labiau  išsigimstančia  lotynų  kalba,  aplink  girdė¬ 
dami  vietos  dialektus,  kuriuose  susikryžiavo  iki  romėnų 
civilizacijos  ten  vartotų  kalbų  atbalsiai  ir  barbarų  įdiegtos 
naujovės. 

Būtent  tada,  VII  amžiuje,  iki  pasirodant  pirmiesiems 
rašytiniams  dokumentams  romanų  ir  germanų  kalbomis,  ap¬ 
tinkame  pirmąjį  mūsų  temos  pėdsaką.  Tai  airių  gramatikų 
bandymas  apibrėžti  gėlų  kalbos  privalumus  lyginant  su  lo¬ 
tynų  kalbos  gramatika.  Veikale,  pavadintame  Auraceipt  na 
n-Ėces  ( Poetų  taisyklės),  vėl  prabylama  apie  Babelio  bokšto 
sudedamąsias  dalis:  „Kitų  tvirtinimu,  bokšto  statybai  nau¬ 
dotos  tik  devynios  medžiagos,  tai  yra  molis  ir  vanduo,  vilna 
ir  kraujas,  medis  ir  kalkės,  degutas,  linas  ir  bitumas  [...].  Tai 
atitinka  daiktavardį,  įvardį,  veiksmažodį,  prieveiksmį,  da¬ 
lyvi  jungtuką,  prielinksnį  ir  jaustuką/'  Nepaisant  neatitikimo 
tarp  devynių  bokšto  statybinių  medžiagų  ir  aštuonių  kalbos 
dalių,  nesunku  suprasti,  kad  kalbos  sandara  sulyginama  su 
bokšto  statyba  todėl,  kad  gėlų  kalba  laikyta  pirmąja  ir  vie¬ 
nintele,  nugalėjusia  kalbų  sumišimą.  Septyniasdešimt  du  Fe- 
nijaus  mokyklos  išminčiai  kuria  pirmąją  po  sumišimo  siste¬ 
minę  kalbą.  Kanoniškame  Taisyklių  tekste  „aprašoma,  kaip 
kuriama  kalba  [...]  Iškarpant'  kitas  kalbas,  septyniasdešimt 
dviejų  mokinių  išmoktas  po  pasklidimo  [...J.  Ten  toji  kalba 
buvo  sutvarkyta.  Tai,  kas  geriausia  kiekvienoje  kalboje  ir  kas 
nuosekliausia  bei  gražiausia,  paimta  iš  airių  kalbos  [...], 
kiekvienam  elementui,  neturėjusiam  pavadinimo  kitose 
kalbose,  surastas  airiškas  vardas."  (Poli,  1989,  187-189)  Toji 
pirmapradė,  taigi  antgamtiška,  kalba  išlaikė  pirminio  izo- 
morfizmo  su  sukurta  pasaulio  tvarka  pėdsakus  ir,  laikantis 
teisingos  dalių  sekos,  įvedė  tam  tikrą  vaizdinį  ryšį  tarp  gra¬ 
matinės  kategorijos  ir  kalbančiojo. 

Kodėl  šis  dokumentas,  įrodinėjantis  geresnes  vienos  kal¬ 
bos  taisykles  ir  savybes  lyginant  su  kitomis,  pasirodė  būtent 

anuo  metu?  Žvilgsnis  į  ikonografijos  istoriją  verčia  mus  dar 
labiau  nustebti.  Babelio  bokšto  atvaizdo  nėra  iki  pasirodant 
Biblia  Cotton  (V  arba  VI  amžius).  Kitas  atsiranda  gal  X  am¬ 
žiaus  pabaigos  rankraštyje,  po  to  -  XI  amžiaus  Salemo  kated¬ 
ros  bareljefe.  Tik  vėliau  pasipila  tikras  bokštų  tvanas  (Min- 
kowski,  1989).  Su  tokiu  atvaizdų  antplūdžiu  susijusi  plati 
teorinė  spekuliacija,  ir  tik  nuo  tos  akimirkos  sąmyšio  epizo¬ 
das  traktuojamas  ne  vien  kaip  dieviškojo  teisingumo  baus¬ 
mės  nusipelnęs  puikybės  pasireiškimas,  bet  ir  kaip  istorinė 
(ar  metaistorinė)  žaizda,  kurią  vienaip  ar  kitaip  reikėjo  už- 
gydyti. 

Tais  amžiais,  vadintais  tamsiaisiais,  tarytum  pasikartoja 
Babelio  katastrofa:  oficialiosios  kultūros  ignoruojami  gauruo¬ 
ti  barbarai,  amatininkai,  kaimiečiai  -  šie  „beraščiai"  europie¬ 
čiai  prabyla  daugybe  naujų  liaudies  kalbų,  apie  kurias  oficia¬ 
lioji  kultūra,  rodos,  nieko  nežino.  Tuo  metu  gimsta  kalbos, 
kuriomis  kalbame  šiandien  ir  kurių  pirmieji  žinomi  rašytiniai 
patvirtinimai  -  Serments  de  Strasbourg  (842)  ar  Carta  Capuana 
(960)  -  gerokai  vėlesni.  Žiūrėdama  į  tokius  tekstus  kaip  Sao 
ke  kelle  terre,  per  kelle  fini  ka  ki  contene,  trenta  anni  le  possette  parte 
Sancti  Benedicti  ar  Pro  Deo  amur  et  pro  Christian  poblo  et  nostro 
commun  salvament  europietiškoji  kultūra  mąsto  apie  confusio 
linguarum. 

Iki  tos  akimirkos  europietiškosios  kultūros,  taigi  ir  Eu¬ 
ropos,  dar  nebuvo.  Kas  toji  Europa?  Tai  sunkiai  nuo  Azijos 
atskiriamas  kontinentas,  buvęs  ir  iki  žmonėms  jį  taip  pa¬ 
vadinant,  bent  jau  nuo  tada,  kai  ir  šiandien  nenurimusi 
srovė  suskaldė  pirmykštę  Pangėją.  Bet  kad  galėtume  kalbėti 
apie  Europą,  kaip  ją  suprantame  dabar,  reikia  palaukti  Ro¬ 
mos  imperijos  žlugimo  ir  barbarų  karalysčių  susikūrimo.  O 
gal  negana  nė  šito,  kaip  negana  Karolingų  susivienijimo 
planų.  Kaip  nustatyti  datą,  kuri  žymėtų  Europos  pradžią? 
Jei  mums  nepakanka  didžiųjų  politinių  ir  karinių  įvykių  - 
pakanka  lingvistinių.  Prieš  tvirtą  Romos  imperijos  vienybę 
(jos  reikėjo  ir  Afrikai,  ir  Azijai)  Europa  iškyla  pirmiausia 

kaip  naujų  kalbų  Babelis,  o  tik  paskui  -  kaip  tautų  mo¬ 
zaika. 

Europa  prasideda  nuo  jos  liaudies  kalbų  atsiradimo.  O  kri¬ 
tinė  Europos  kultūra  prasideda  nuo  reakcijos  -  dažnai  aud¬ 
ringos  -  į  šių  kalbų  protrūkį.  Europos,  išgyvenančios  kalbų 
susiskaldymo  dramą  ir  apmąstančios  savo,  kaip  daugiakal¬ 
bės  civilizacijos,  likimą.  Ji  kankinasi  ir  ieško  išeities  atsigręž¬ 
dama  į  praeitį  ir  mėgindama  atrasti  Adomo  kalbą  ar  žvelg¬ 
dama  į  ateitį  ir  tikėdamasi  sukurti  dirbtinę  kalbą,  kuri  turėtų 
prarastąjį  pirmosios  kalbos  tobulumą. 


Šalutiniai  padariniai 

Tobulųjų  kalbų  istorija  -  tai  svajonių  ir  nesėkmių  grandinės 
istorija.  Tačiau  nesėkmių  grandinės  istorija  nebūtinai  turi  būti 
nesėkminga.  Net  jei  tai  būtų  istorija  apie  beviltišką  užsispy¬ 
rimą  siekti  neįgyvendinamos  svajonės,  vis  tiek  įdomu  pažinti 
tos  svajonės  ištakas  ir  priežastis,  dėl  kurių  ji  tiek  amžių 
gyvavo. 

Šiuo  požiūriu  mūsų  istorija  yra  Europos  kultūros  istorijos 
dalis  ir  ji  tampa  ypač  svarbi  šiandien,  kai  Europos  tautos 
derybose  dėl  galimos  politinės  ir  prekybinės  sąjungos  ne  tik 
vis  dar  kalba  įvairiomis  kalbomis,  bet  kalba  daugiau  kalbų 
nei  prieš  dešimt  metų,  o  kartais  dėl  etninių  ir  lingvistinių 
skirtumų  su  ginklu  rankose  stoja  vienos  prieš  kitas. 

Pamatysime,  kad  svajonė  apie  tobulą,  arba  universalią, 
kalbą  visada  iškildavo  kaip  atsakas  į  religinius  ir  politinius 
kivirčus,  ar  vien  į  sutrikusius  ekonominius  ryšius;  negana  to, 
tų  priežasčių  kaitos  istorija  padės  geriau  suprasti  daugelį 
mūsų  žemyno  kultūros  aspektų. 

Net  jei  ši  istorija  būtų  vien  nesėkmių  grandinės  istori¬ 
ja,  pamatysime,  kokių  šalutinių  padarinių  sukėlė  kiekvie¬ 
na  iš  nesėkmių:  įvairūs  projektai  nepasiteisino,  bet  paliko 
naudingų  pėdsakų.  Kiekvienas  projektas  galėtų  būti  felix 

culpa*  pavyzdys:  daugelis  iš  mūsų  šiandienių  teorijų  arba 
teorizuojamų  praktikų  (nuo  gamtos  mokslų  taksonomijų  iki 
lyginamosios  lingvistikos,  nuo  formalių  kalbų  iki  dirbtinio 
proto  projektų  ir  pažinimo  mokslų  tyrimų)  atsirado  kaip 
šalutiniai  tobulos  kalbos  paieškų  padariniai.  Todėl  teisinga 
pripažinti  šių  pradininkų  įnašus,  net  jei  jie  nebuvo  tokie, 
kokių  tikėtasi. 

Ir  pagaliau  -  gilindamiesi  į  tobulų  kalbų  trūkumus,  atsi¬ 
radusius  siekiant  pašalinti  natūralių  kalbų  trūkumus,  atra¬ 
sime  ne  vieną  šių  natūralių  kalbų  vertybę.  Tai  padės  mums 
susitaikyti  su  Babelio  prakeiksmu. 


Semiotinis  natūralios  kalbos  modelis 

Nagrinėdami  įvairių  natūralių  pirminių  ir  dirbtinių  kalbų 
struktūrą,  turėsime  jas  lyginti  su  teoriškai  griežta  natūralios 
kalbos  struktūros  samprata.  Tam  pasitelksime  Hjelmslevo 
(1943)  modelį  ir  juo  remsimės  aptardami  kiekvieną  mus 
dominančią  kalbą. 

Natūralią  kalbą  (ir  kiekvieną  semiotinę  sistemą)  sudaro 
raiškos  lygmuo  -  natūraliai  kalbai  tai  būtų  leksika,  fonologija 
ir  sintaksė  -  ir  turinio  lygmuo,  kurį  sudaro  išreiškiamų  min¬ 
čių  visuma.  Kiekvienas  iš  šių  lygmenų  dar  turi  formą  ir  subs¬ 
tanciją,  ir  abu  jie  priklauso  nuo  materijos,  arba  kontinuumo, 
sandaros. 

Natūralioje  kalboje  raiškos  formą  sudaro  jos  fonologinė 
sistema,  leksinis  repertuaras  ir  sintaksės  taisyklės.  Realizuo¬ 
dami  šią  formą  galime  kurti  įvairias  raiškos  substancijas,  kaip 
kasdien  vartojami  žodžiai  ar  tekstas,  kurį  dabar  skaitote.  Su¬ 
darydama  kokią  nors  raiškos  formą,  kalba  iš  žmogaus  balso 
skleidžiamų  garsų  kontinuumo  išskiria  vienus  garsus,  atmes¬ 
dama  kitus,  kurie  egzistuoja  ir  yra  produktyvūs,  tačiau  ne¬ 
priklauso  tai  konkrečiai  kalbai. 

Vaisinga  klaida  (lot.). 

kontinuumas 

TURINYS  substancija 

forma 

forma 

RAIŠKA  substancija 

kontinuumas 

Kad  kalbos  garsai  būtų  suprantami,  jiems  reikia  suteikti 
prasmę,  kitaip  tariant,  turinį.  Turinio  kontinuumas  yra  visuma 
to,  apie  ką  galima  galvoti  ir  kalbėti,  taigi  visas  fizinis  ir  psi¬ 
chinis  pasaulis  (tiek,  kiek  apie  jį  gebame  kalbėti).  Bet  kiek¬ 
viena  kalba  visumai  to,  kas  gali  būti  pasakyta  ir  pagalvota, 
suteikia  tam  tikrą  turinio  formą.  Turinio  formai  priklauso,  pa¬ 
vyzdžiui,  spalvų  sistema,  zoologinio  pasaulio  suskirstymas  į 
gentis,  šeimas  ir  rūšis,  aukšto  ir  žemo,  meilės  ir  neapykantos 
priešprieša. 

Turinio  sandara  skirtingai  formuojama  kiekvienoje  kalbo¬ 
je,  o  kartais  ir  toje  pat  kalboje,  priklausomai  nuo  jos  bendrinės 
ar  mokslinės  vartosenos.  Tarkim,  spalvų  specialistas  skiria  ir 
įvardija  tūkstančius  spalvų,  eilinis  žmogus  skiria  ir  gali 
pavadinti  tik  ribotą  jų  skaičių,  o  kai  kurios  tautos  pažįsta  ir 
įvardija  spalvas,  kurios  visiškai  neatitinka  mūsų  spalvų  su¬ 
pratimo,  nes  yra  suskirstytos  ne  pagal  chromatinio  spektro 
bangų  ilgį,  o  pagal  kitus  kriterijus.  Eilinis  pašnekovas  žino  tik 
labai  ribotą  vabzdžių  kiekį,  o  zoologas  jų  skiria  keletą  tūks¬ 
tančių.  Dar  vienas,  kitoks  pavyzdys  (nes  turinio  sandarą  ga¬ 
lima  formuoti  daugeliu  būdų):  animistinėje  visuomenėje  tai, 
ką  mes  vadiname  gyvybe ,  gali  būti  taikoma  ir  įvairiems  mi¬ 
neralų  pasaulio  aspektams. 

Dėl  šių  ypatumų  natūralią  kalbą  galime  traktuoti  kaip  ho- 
listinę  sistemą:  būdama  tam  tikros  struktūros,  ji  apima  visą 
pasaulio  viziją.  Pagal  kai  kurias  teorijas  (pvz.,  Whorf,  1956; 
Quine,  1960),  natūrali  kalba  yra  tinkama  reikšti  tam  tikrą  tik¬ 
rovės  patirtį,  bet  ne  patirtis,  įkūnytas  kitose  natūraliose 

kalbose.  Nors  toks  požiūris  kraštutinis,  su  panašiais  prieš¬ 
taravimais  nuolatos  susidursime  nagrinėdami  įvairių  tobulos 
kalbos  projektų  kritiką. 

O  dėl  turinio  substancijos ,  ji  yra  prasmė  atskirų  teiginių,  ku¬ 
riuos  formuojame  kaip  raiškos  substanciją. 

Siekdama  būti  suprantama,  natūrali  kalba  nustato  ryšį 
tarp  raiškos  formos  elementų  ir  turinio  formos  elementų. 
Raiškos  lygmens  elementas  (arba  vienetas),  tarkim,  leksema 
laiv-,  yra  susijusi  su  tam  tikru  turinio  vienetu,  kurį  trumpai 
galėtume  apibrėžti  kaip  „dirbtinis  plūduras",  „judantis", 
„skirtas  kam  pervežti",  o  morfemos,  pavyzdžiui,  - asj-ai ,  pa¬ 
rodo,  jog  kalbama  apie  vieną  ar  daugiau  tokių  objektų. 

Tačiau  natūraliose  kalbose  sąryšys  tarp  raiškos  ir  turinio 
susidaro  tik  pirminės  artikuliacijos  vienetų,  artikuliuojamų 
būtent  tam,  kad  suformuotų  prasmines  sintagmas  -  lekse¬ 
mas,  lygmenyje.  Tuo  tarpu  antrinės  artikuliacijos  vienetų  - 
fonemų  lygmenyje  prasminio  sąryšio  nėra.  Fonemos  priklau¬ 
so  baigtiniam  sąrašui  beprasmių  garsų,  artikuliuojamų,  kad 
sukurtų  prasminius  vienetus.  Žodį  laivas  sudarantys  garsai 
nėra  laivo  idėjos  sudėtinės  dalys  (/  nereiškia  dirbtinis,  a  -  plū¬ 
duras  ir  taip  toliau).  Kitaip  artikuliuoti  tie  patys  garsai  gali 
sukurti  visai  kitą  pirminės  artikuliacijos  vienetą  su  visai  kita 
prasme,  tarkim,  laisva. 

Būtina  įsidėmėti  šį  dvigubos  artikuliacijos  principą,  nes  ne¬ 
truksime  pamatyti,  kaip  daugelis  filosofinių  kalbų  bandys  jį 
pašalinti. 

Kalbant  Hjelmslevo  terminais,  kalba  yra  dviplanė,  bet  ne 
tapati  (ne  konforminė):  raiškos  formos  sandara  skiriasi  nuo  tu¬ 
rinio  formos  sandaros,  o  santykis  tarp  dviejų  formų  yra  ne¬ 
motyvuotas,  ir  raiškos  pokyčiai  nėra  veidrodiniai  turinio 
pokyčių  atspindžiai.  Jei  vietoj  laivas  ištartume  laikas ,  pakeitę 
tik  vieną  garsą  iš  esmės  pakeistume  prasmę.  Tačiau  egzis¬ 
tuoja  sistemos,  Hjelmslevo  apibūdintos  kaip  konforminės.  Pa¬ 
vyzdžiui,  įsivaizduokite  laikrodžio  ciferblatą,  kur  kiekviena 
rodyklių  padėtis  milimetras  po  milimetro  atitinka  tam  tikrą 

laiko  kitimą  ar,  teisingiau,  tam  tikrą  Žemės  padėtį  jos  kelyje 
aplink  Saulę.  Kaip  pamatysime,  daugelis  tobulų  kalbų  siekia 
tokio  atitikimo  tarp  ženklų  ir  tikrovės  (arba  ženklų  ir  atitin¬ 
kamų  idėjų). 

Tačiau  natūrali  kalba  gyva  ne  vien  sintakse  ir  semantika. 
Ji  grindžiama  ir  pragmatika ,  kitaip  tariant,  vartosenos  taisyk¬ 
lėmis.  Jos  atsižvelgia  į  tariamų  žodžių  aplinkybes  bei  kon¬ 
tekstą  ir  leidžia  kalbą  vartoti  retoriškai,  todėl  žodžiai  bei  sin¬ 
taksinės  konstrukcijos  tampa  daugiaprasmiai  (prisiminkime 
metaforas).  Pamatysime,  jog  kai  kuriuose  projektuose  tobu¬ 
lumo  siekta  šalinant  šituos  pragmatinius  aspektus,  o  kartais 
manyta,  kad  tobula  kalba  pajėgi  pakartoti  būtent  šiuos  na¬ 
tūralių  kalbų  bruožus. 

Pagaliau  -  ir  tai  pateisina  pratarmėje  minėtas  išimtis  -  na¬ 
tūrali  kalba  dedasi  esanti  visa  išreiškianti ,  taigi  galinti  aprėpti 
visą  mūsų  patirtį  -  fizinę  bei  dvasinę,  todėl  galinti  išreikšti 
visus  mūsų  jausmus,  pojūčius,  abstrakcijas  iki  pat  klausimo, 
kodėl  yra  Kažkas,  o  ne  Niekas.  Tiesa,  žodinė  kalba  nepakan¬ 
kamai  išraiškinga  (pabandykite  žodžiais  apibūdinti  skirtumą 
tarp  verbenos  ir  rozmarino  kvapo),  todėl  turi  pasitelkti  nuo¬ 
rodas,  mostus,  tono  moduliacijas.  Bet  iš  visų  semiotinių  sis¬ 
temų  jos  iškalbos  ratas  yra  plačiausias  ir  priimtiniausias,  bū¬ 
tent  todėl  beveik  visi  tobulos  kalbos  projektai  rėmėsi  žodinės 
kalbos  modeliu. 

Tobulos  kalbos  istorija  Europoje  prasideda  rytietiškos  kilmės 
tekstu  -  Biblija,  tačiau  vėlyvoji  patristika  ir  viduramžiai  už¬ 
miršo  kalbą,  kuria  ji  buvo  parašyta,  todėl  ir  mes  savo  istorijos 
pradžioje  pasitenkinome  jos  lotyniškąja  Vulgata.  Atsiskaityti 
su  hebrajų  kalba  krikščioniškieji  Vakarai  pradėjo  Renesanso 
laikotarpiu.  Ir  nors  viduramžiais  krikščioniškajame  mokyme 
hebrajų  kalba  buvo  užmiršta,  būtent  Europoje  gimsta  ir  su¬ 
klesti  hebrajiško  misticizmo  srovė,  kuriai  bus  lemta  turėti  es¬ 
minės  įtakos  ieškant  tobulos  kalbos,  nes  ji  pagrįsta  pasaulio, 
kaip  lingvistinio  reiškinio,  sukūrimo  idėja.  Toji  misticizmo 
srovė  -  kabala. 


Toros  aiškinimas 

Kabala  ( ąabbalah  galėtume  versti  kaip  „tradicija")  yra  Toros, 
kitaip  tariant,  Penkiaknygės,  aiškinimo  tradicija,  einanti  lygia 
greta  su  Talmude  pateikiama  rabiniškąja  jos  interpretavimo 
tradicija  ir  iškilusi  pirmiausia  kaip  šventojo  teksto  skaitymo 
ir  aiškinimo  technika.  Bet  parašytas  Toros  ritinys,  prie  kurio 
darbuojasi  kabalistas,  tėra  išeities  taškas,  nes  jo  darbo  tiks¬ 
las  -  atskleisti  po  Toros  raidėmis  slypinčią  amžinąją  Torą,  bu¬ 
vusią  dar  iki  pasaulio  sukūrimo  ir  Dievo  patikėtą  angelams. 

Pasak  kai  kurių  kabalistų.  Tora,  iš  pradžių  užrašyta  juo¬ 
dąja  ugnimi  ant  baltosios,  pasaulio  sukūrimo  akimirką  stojo 
prieš  Dievą  kaip  dar  nesusijungusių  į  žodžius  raidžių  se¬ 
ka.  Štai  kodėl  Toros  ritinyje  nėra  nei  vienos  balsės,  nei  vieno 

skyrybos  ženklo  ir  nei  vieno  kirčio,  nes  iš  pradžių  Tora  buvo 
tik  netvarkingas  raidžių  kratinys.  Jei  ne  Adomo  nuodėmė, 
raidės  būtų  parašiusios  visai  kitą  istoriją.  Atėjus  Mesijui,  Die¬ 
vas  panaikins  esamus  raidžių  derinius  arba  išmokys  mus  ki¬ 
taip  perskaityti  parašytą  tekstą. 

Viena  iš  kabalistinės  tradicijos  srovių,  naujausiuose  dar¬ 
buose  vadinama  teosofine  kabala,  šventajame  tekste  siekia 
rasti  nuorodų  į  dešimt  sefirotų  kaip  dešimt  dievybės  hipo- 
stazių.  Sefirotų  teosofija  lygintina  su  įvairiomis  kosminių 
grandinių  teorijomis,  esančiomis  ir  hermetiškoje,  gnostiškoje 
bei  neoplatoniškoje  tradicijose.  Dešimt  sefirotų  gali  būti  trak¬ 
tuojami  kaip  dešimt  dievybės  hipostazių  emanacijos  procese, 
taigi  kaip  dešimt  tarpinių  grandžių  tarp  Dievo  ir  pasaulio, 
arba  kaip  dešimt  vidinių  pačios  dievybės  aspektų;  abiem  at¬ 
vejais,  būdami  tuo  daugeliu  būdų,  kuriais  Dievas  realiai  ar 
potencialiai  pasklinda  pasaulio  įvairovėje,  jie  sukuria  kelius 
ar  pakopas,  kuriomis  siela  gali  sugrįžti  pas  Dievą. 

Toros  tekstas  kabalistui  yra  simbolių  sistema,  po  raidžių, 
įvykių  ar  pamokymų  priedanga  bylojantis  apie  mistines  bei 
metafizines  realijas,  ir  skaitytinas  išskiriant  keturias  prasmes 
(tiesioginę,  alegorinę-filosofinę,  hermeneutinę  ir  mistinę).  Tai 
primena  krikščioniškos  egzegezės  praktikuojamą  Šventojo 
Rašto  keturių  prasmių  teoriją,  bet  ši  analogija  anaiptol  ne¬ 
panaikina  radikalaus  jų  skirtumo. 

Pagal  krikščioniškąją  egzegezę,  slaptosios  prasmės  randa¬ 
mos  interpretuojant,  ieškant  gilesnės  turinio  prasmės,  bet  ne¬ 
keičiant  teksto  išraiškos,  kitaip  tariant,  jo  materialios  tvarkos, 
priešingai,  stengiantis  kuo  tiksliau  jį  perskaityti.  Tuo  tarpu 
kai  kurios  kabalistinės  srovės  preparuoja  tekstą  pasitelkda¬ 
mos  tris  pagrindines  technikas:  notaric\on,gematria  ir  temurah. 

Notariqon  -  tai  akrosticho  technikos  taikymas  (žodžių  se¬ 
kos  pirmosios  raidės  sudaro  kitą  žodį)  tekstui  užkoduoti  ir 
iškoduoti.  Beje,  tai  visai  vėlyvosios  antikos  ir  viduramžių  li¬ 
teratūrai  būdinga  poetinė  išmonė,  ir  nuo  viduramžių  ži¬ 
nomos  magiškos  apeigos,  vadinamos  ars  notoria.  Kabalistai 

taiko  akrostichą  mistinėms  sąsajoms  atskleisti.  Pavyzdžiui, 
Mozė  Leonietis  išskiria  pirmąsias  keturių  rašto  prasmių 
(peshat,  remets,  derash  ir  sod)  raides  ir  sudeda  žodį  PRDS,  kitaip 
tariant,  Pardes  (hebrajų  kalboje  nėra  balsių),  arba  rojus.  Skai¬ 
tydami  Torą,  pamatysime,  kad  Mozės  klausimo  „Kas  iš  mūsų 
gali  užlipti  į  dangų?"  (Įst.  30, 12)  pirmosios  žodžių  raidės  su¬ 
daro  žodį  MYLH,  „apipjaustymas",  o  paskutiniosios  -  žodį 
YHVH;  taigi  atsakymas  būtų  „apipjaustytasis  pasieks  Die¬ 
vą".  Abraomas  Abulafija  atranda,  kad  paskutinioji  žodžio 
MVH  („smegenys")  raidė  yra  pirmojo  sefiroto  Hokmah,  arba 
Khokhma  („išmintis"),  pirmoji  raidė,  o  paskutinioji  žodžio  LB 
(„širdis")  raidė  yra  pirmoji  sefiroto  Binah  („protas")  raidė. 

Gematria  galima  taikyti  todėl,  kad  hebrajų  kalboje  abėcėlės 
raidės  turi  skaitmeninę  išraišką.  Taigi  kiekvienas  žodis  turi 
skaitmeninę  vertę,  kurią  sudaro  atskirų  raidžių  skaitmeninių 
išraiškų  suma.  Ieškoma  žodžių  su  skirtingomis  prasmėmis, 
bet  vienodomis  skaitmeninėmis  vertėmis  ir  taip  nustatomos 
analogijos  tarp  reikšmingų  daiktų  ar  idėjų.  Tarkim,  žodžio 
YHVH  skaitmeninė  vertė  yra  72,  todėl  kabalistinė  tradicija 
nesiliauja  ieškojusi  72  Dievo  vardų.  Mozės  žaltys  simbolizuo¬ 
ja  Mesiją,  nes  abiejų  žodžių  vertės  lygios  358. 

Ir  pagaliau  temurah  yra  raidžių  permutacijos,  kitaip  tariant, 
anagramų  menas.  Kalboje,  kurioje  galima  interpoliuoti  balses, 
anagrama  duoda  platesnių  permutacijos  galimybių  nei  kitose 
kalbose.  Pavyzdžiui,  Mozė  Kordobietis  svarsto,  kodėl  Pakar¬ 
toto  Įstatymo  knygoje  draudžiama  kartu  dėvėti  vilnonius  ir 
lininius  drabužius,  ir  daro  išvadą,  kad  pirminėje  versijoje  tos 
pačios  raidės  sudarė  kitą  sakinį,  perspėjantį  Adomą  nekeisti 
savojo  šviesos  rūbo  į  žalčio  -  demoniškos  galios  atstovo  -  odą. 

Abulafija,  iš  tetragramos  YHVH  visais  įmanomais  būdais 
vokalizuodamas  jos  keturias  raides,  sudaro  keturias  lenteles 
po  50  derinių  kiekvienoje.  Eleazaras  Ben  Juda  Vormsietis 
vokalizuoja  kiekvieną  tetragramos  raidę  dviem  balsėmis, 
naudodamas  šešias  balses,  ir  derinių  skaičius  dar  išauga  (plg. 
Idel,  1988c,  22-23). 

Kosminiai  deriniai  ir  vardų  kabala 

Kabalistas  gali  naudotis  neišsenkančiomis  temurah  galimy¬ 
bėmis,  nes  ji  -  ne  vien  teksto  interpretavimo  technika,  o  me¬ 
todas,  kuriuo  pasinaudojęs  Dievas  sukūrė  pasaulį.  Tai  aki¬ 
vaizdu  iš  Sefer  Yetsirah,  arba  Sukūrimo  knygos.  Pagal  šį  veikalą, 
datuojamą  tarp  II  ir  VI  amžiaus,  „akmenys",  arba  trisdešimt 
du  išminties  keliai,  iš  kurių  Jahvė  sukūrė  pasaulį,  yra  dešimt 
sefirotų  ir  dvidešimt  dvi  abėcėlės  raidės  (1, 1): 

Jis  išrėžė,  išliejo,  pasvėrė  ir  sustatė  dvidešimt  dvi  pagrindines  rai¬ 
des,  ir  sukūrė  iš  jų  viską,  kas  buvo  sukurta,  ir  viską,  kas  dar  bus 
sukurta  ateityje  (II,  2)  [...].  Dvidešimt  dvi  pagrindines  raides  jis 
sustatė  ratu  kaip  sieną  (I,  4)  Į. .J.  Kaip  jas  sujungė  ir  sustatė?  Alef 
su  visais  Alef,  Bet  su  visais  Bet  [...]  ir  radosi,  kad  viskas,  kas  su¬ 
kurta  ir  pasakyta,  kilo  iš  vieno  vienintelio  Vardo  (II,  5)  [...].  Du 
akmenys  pastato  du  namus,  trys  akmenys  pastato  šešis  namus, 
keturi  akmenys  pastato  dvidešimt  keturis  namus,  penki  akmenys 
pastato  šimtą  dvidešimt  namų,  šeši  akmenys  pastato  septynis 
šimtus  dvidešimt  namų,  septyni  akmenys  pastato  penkis  tūks¬ 
tančius  keturiasdešimt  namų.  Tęsk  toliau  ir  galvok  apie  tai,  ko 
lūpos  negali  ištarti,  o  ausys  negali  išgirsti.  (IV,  16) 

Tikrai,  ne  vien  lūpos  ir  ausys,  bet  ir  šiuolaikinis  kompiu¬ 
teris  sunkiai  pajėgia  aprėpti  tai,  kas  atsitinka  didinant  ak¬ 
menų  (arba  raidžių)  skaičių.  Sukūrimo  knygoje  dėstomas 
faktorialinis  skaičiavimas,  jį  plačiau  aptarsime  skyriuje  apie 
Lulijaus  derinių  meną. 

Taigi,  kabalos  teigimu,  egzistuoja  tokia  baigtinė  abėcėlė, 
kuri  duoda  neaprėpiamą  derinių  skaičių.  Labiausiai  derinių 
meną  ištobulino  Abraomas  Abulafija,  XIII  amžiuje  sukūręs 
Vardų  kabalą  (plg.  Idel,  1988b,  1988c,  1988d,  1989). 

Vardų,  arba  ekstazinė,  kabala  grindžiama  tuo,  kad  vardi¬ 
jami  Toros  tekste  paslėpti  Dievo  vardai,  sudarant  įvairius 
hebrajų  abėcėlės  raidžių  derinius.  Teosofinė  kabala,  nors  ir 
ryždamasi  numerologinei  interpretacijai  -  akrostichui  ar 

anagramai,  -  su  šventuoju  tekstu  vis  dar  elgiasi  pagarbiai.  O 
vardų  kabala  nenutrūkstamame,  laisvame  lingvistinės  kūry¬ 
bos  procese  pakeičia,  suardo,  suskaido  ir  vėl  sudeda  tekstinį 
paviršių  ir  jo  sintagminę  struktūrą,  pasiekdama  pačius  ling¬ 
vistinius  atomus  -  atskiras  abėcėlės  raides.  Teosofinėje  kaba¬ 
loje  tarp  Dievo  ir  aiškintojo  yra  tekstas,  o  ekstazinėje  kabaloje 
tarp  Dievo  ir  teksto  įsiterpia  aiškintojas. 

Tai  įmanoma,  nes  Abulafijai  atominiai  teksto  elementai  - 
raidės  -  yra  prasmingos  kiekviena  atskirai,  nepriklausomai 
nuo  jų  sudarytų  sintagmų.  Kiekviena  raidė  jau  yra  Dievo  var¬ 
das:  „Kadangi  Vardo  raidėms  kiekviena  raidė  yra  Vardas,  tai 
žinok,  kad  Yod  yra  vardas,  ir  YH  yra  vardas"  (Perush  havdalah 
de-Rabbi  Aqiba). 

Teksto  skaitymas  taikant  permutacijas  siekia  sukelti  ekstazę: 

Pradėk  dėti  šį  vardą,  YHVH,  iš  pradžių  tik  jį  vieną,  surask  visus 
jo  derinius,  pasuk  jį  kaip  ratą,  ridenk  pirmyn  ir  atgal  kaip  ritini 
neleisk  jam  sustoti,  o  kai  pamatysi,  kad  dėl  to  smarkaus  judėjimo, 
dėl  tavo  vaizduotės  sąmyšio  baimės  ir  tavo  minčių  sūkurio  jo  ma¬ 
terija  įgauna  galios,  tuomet  leisk  jam  sustoti  ir  kreipkis  į  ji  klau- 
sinėk  ir  nepalik  jo,  kol  neišgirsi  išminties  žodžio.  Paskui  imkis 
antrojo  vardo,  Adomai,  ir  klausinėk  apie  jo  pamatą,  ir  jis  atskleis 
tau  savo  paslaptį  Į...].  Tuomet  sudėk  abu  vardus,  tyrinėk  juos, 
klausinėk,  ir  jie  atskleis  tau  išminties  paslaptis  [...],  o  paskui  sudėk 
Elohim,  ir  jis  taip  pat  suteiks  tau  išminties  (khayye  hanefesh). 

Jei  su  vardų  skiemenavimu  derinsime  ir  tam  tikrą  kvėpa¬ 
vimo  techniką,  suprasime,  kaip  nuo  skiemenavimo  pereina¬ 
ma  prie  ekstazės,  o  nuo  šios  -  prie  magiškųjų  galių,  nes 
raidės,  iš  kurių  mistikas  kuria  derinius,  yra  tie  patys  garsai, 
iš  kurių  Dievas  sukūrė  pasaulį.  Sis  požiūris  ypač  išryškėja  XV 
amžiuje.  įdėlis  (1988b,  204-205)  apie  Yohannaną  Alemanno, 
Pico  della  Mirandolos  draugą  ir  įkvėpėją,  pasakys,  kad  „sim¬ 
bolinis  kalbos  užtaisas  jam  transformavosi  į  beveik  matema¬ 
tinio  tipo  valdymą.  Taip  kabalistinis  simbolizmas  virto  -  o  gal 
atvirto  -  magiška  kerėjimo  kalba." 

Ekstazinei  kabalai  kalba  yra  uždaras  pasaulis,  o  kalbos 
struktūra  atspindi  tikrovės  sandarą.  Jau  Filonas  Aleksandrie- 
tis  bando  lyginti  slaptąją  Toros  prasmę  su  Logos,  idėjų  pasau¬ 
liu,  o  Platono  pažiūros  prasiskverbė  ir  į  hagadų  bei  midrašų 
literatūrą,  traktuojančią  Torą  kaip  schemą,  pagal  kurią  Dievas 
sukūrė  pasaulį.  Amžinoji  Tora  sutapatinama  su  Išmintimi,  o 
daugelyje  vietų  -  ir  su  formų  pasauliu,  archetipų  visuma.  XIII 
amžiuje  Abulafija  akivaizdžiai  averojiškai  prilygina  Torą  Ak¬ 
tyviajam  Protui  -  „atskirų  protų  visų  formų  formai"  ( Sefer 
mafteakh  ha-tokhahot). 

Taigi,  priešingai  nei  Vakarų  filosofinėje  tradicijoje  (nuo 
Aristotelio  iki  stoikų  bei  viduramžių  mokymo)  ir  arabų  bei 
judėjų  filosofijose,  kalba  kabaloje  neperteikia  pasaulio  ta 
prasme,  kuria  signifikantas  perteikia  signifikatą  arba  refe¬ 
rentą.  Jei  Dievas  sukūrė  pasaulį  iš  garsų  ar  raidžių,  tai  šie  se¬ 
miotiniai  elementai  nėra  prieš  tai  egzistavusių  dalykų  išraiš¬ 
ka,  o  būtent  formos,  pagal  kurias  buvo  suformuoti  pasaulio 
elementai.  Tokios  prielaidos  reikšmė  mūsų  temai  akivaizdi: 
ji  teigia  kalbą  esant  tobulą  ne  vien  todėl,  kad  reikšmė  tiksliai 
atspindi  pasaulio  sandarą,  bet  ir  todėl,  kad  kurdama  pasaulį 
sutampa  su  juo  kaip  liejinio  forma  su  išlietu  daiktu. 


Prokalbė 

Tačiau  Abulafija  dar  netapatina  šios  visų  kalbų  matricos  (su¬ 
tampančios  su  amžinąja  Tora,  nors  nebūtinai  su  rašytine 
Tora)  su  hebrajų  kalba.  Atrodo,  jis  atskiria  dvidešimt  dvi 
raides  (ir  amžinąją  Torą)  kaip  lingvistinę  matricą  ir  hebrajų 
kalbą  kaip  žmonijos  prokalbę.  Dvidešimt  dvi  hebrajų  abė¬ 
cėlės  raidės  -  tai  idealūs  garsai,  iš  kurių  sukurtos  kitos  sep¬ 
tyniasdešimt  kalbų.  Tai,  kad  kitose  kalbose  yra  daugiau 
balsių,  priklauso  nuo  dvidešimt  dviejų  pagrindinių  raidžių 
tarimo  variantų.  Kalbant  šiuolaikiniais  terminais,  kiti  garsai 
yra  pagrindinių  hebrajų  kalbos  fonemų  alofonai. 

Kai  kurie  kabalistai  pabrėžia,  kad  krikščionys  neturi  raidės 
Kheth,  o  arabai  nežino  raidės  Peh.  Renesanso  epochoje  gyve¬ 
nęs  Yohannanas  Alemanno  teigia,  kad  22  hebrajų  raidžių  ta¬ 
rimo  variantai  prilyginti  gyvūnų  skleidžiamiems  garsams: 
vieni  primena  kiaulių  kriuksėjimą,  kiti  -  varlių  kvarkimą,  dar 
kiti  -  gervių  klyksmą,  ir  jau  pats  toks  garsų  tarimo  faktas  ro¬ 
do,  jog  kitos  kalbos  priklauso  tautoms,  išklydusioms  iš  tei¬ 
singo  gyvenimo  kelio.  Šita  prasme  raidžių  padaugėjimas  yra 
vienas  iš  Babelio  sumaišties  padarinių.  Alemanno  žino,  jog 
kai  kurios  tautos  yra  pripažinusios  savąsias  kalbas  geriau¬ 
siomis  pasaulyje,  ir  cituoja  Galeną,  teigianti  kad  graikų  kal¬ 
ba  yra  pati  skambiausia  ir  geriausiai  atitinka  logikos  dėsnius, 
tačiau  nedrįsdamas  jam  prieštarauti  tvirtina,  jog  tai  kyla  iš 
graikų,  hebrajų,  arabų  ir  asirų  kalbų  giminystės. 

Abulafijai  22  raidės  išreiškia  visus  garsus,  kuriuos  natū¬ 
raliai  skleidžia  kalbos  padargai:  derinant  šias  raides  kuria¬ 
mos  įvairios  kalbos.  Žodis  tseruf  („derinimas")  ir  žodis  lashon 
(„kalba ")  turi  tą  pačią  skaitmeninę  vertę  (386).  Derinimo  dės¬ 
niai  yra  raktas  į  kiekvienos  kalbos  struktūrą.  Abulafija  su¬ 
tinka,  kad  garsų  reiškimas  tam  tikrais  grafiniais  ženklais  yra 
susitarimo  dalykas,  bet  kalbama  apie  susitarimą  tarp  Dievo 
ir  pranašų.  Puikiai  žinodamas  paplitusias  kalbos  teorijas,  esą 
daiktus  ar  idėjas  reiškiantys  garsai  yra  sutartiniai  (nes  šią 
Aristotelio  ir  stoikų  mintį  yra  skaitęs  įvairių  autorių  veika¬ 
luose,  pavyzdžiui,  Maimonido),  jis  išsprendžia  susidariusią 
keblią  padėtį  kiek  šiuolaikiškiau,  griežtai  atskirdamas  susi¬ 
tarimą  ir  savavaliavimą.  Hebrajų  kalba  kilo  iš  susitarimo, 
kaip  ir  visos  kitos  kalbos  (Abulafija  atmeta  mintį,  kurią  kiti, 
taip  pat  ir  kai  kurie  krikščionių  autoriai,  palaiko,  jog  tik  gimęs 
vaikas,  paliktas  vienas,  savaime  prabiltų  hebrajiškai),  tačiau 
kartu  ji  yra  ir  šventa  prokalbė,  nes  Adomo  duoti  vardai  buvo 
duoti  pagal  prigimtį ,  o  ne  parinkti  savavališkai.  Šia  prasme 
hebrajų  kalba  buvo  protokalba  ir  kaip  tokia  buvo  reikalinga 
kuriant  visas  kitas  kalbas,  nes  „jei  nebūtų  tos  pirmosios 
kalbos,  nebūtų  ir  abipusio  susitarimo  duoti  daiktui  vardą. 

skirtingą  nuo  to,  kurį  anksčiau  turėjo,  nes  kitas  asmuo  ne¬ 
suprastų  to  kito  vardo,  jei  nežinotų  pirminio  vardo  taip,  kad 
galėtų  pritarti  pakeitimui"  ( Sefer  or  ha-tsehel,  plg.  Idel,  1989, 
13-14). 

Abulafija  apgailestauja,  kad  jo  tauta  per  tremties  metus 
pamiršo  savo  prigimtinę  kalbą,  ir  teigia,  jog  kabalistas  yra  tas, 
kuris  dirba  siekdamas  rasti  tikrąją  visų  septyniasdešimties 
kalbų  matricą.  Mesijas  galutinai  atskleis  kabalos  paslaptis,  o 
skirtumai  tarp  kalbų  pagaliau  išnyks,  kai  kiekviena  kalba  vėl 
susilies  su  šventąja  kalba. 

Tobuloji  Dante's  kalba 


Pirmasis  tekstas,  kuriame  krikščioniškasis  viduramžių  pa¬ 
saulis  iš  esmės  kelia  tobulos  kalbos  klausimą,  yra  Dante's 
Alighieri  knyga  De  vulgari  eloąuentia,  parašyta  maždaug  tarp 
1303  ir  1305  metų. 

De  vulgari  eloąuentia  prasideda  akivaizdžiu,  bet  mūsų 
problemai  fundamentaliu  teiginiu:  egzistuoja  liaudies  kalbų 
įvairovė,  ir  liaudies  kalba,  kaip  natūrali  kalba,  supriešinama 
su  lotynų  kalba  -  visuotinės,  tačiau  dirbtinės  gramatikos  mo¬ 
deliu. 

Iki  nelemtosios  Babelio  bokšto  statybos  egzistavo  viena 
tobula  kalba,  kuria  Adomas  kreipėsi  į  Dievą  ir  kuria  kalbėjo 
jo  palikuonys,  bet  confusio  linguarum  sukėlė  kalbų  įvairovę. 
Rodydamas  savo  laikmečiui  išskirtines  lyginamosios  lingvis¬ 
tikos  žinias,  Dante  aiškina,  kad  po  sumišimo  įvairios  kalbos 
dauginosi  trimis  pakopomis:  pirmiausia  pasiskirstė  po  įvai¬ 
rias  pasaulio  dalis,  paskui  teritorijoje,  kurią  šiandien  vadina¬ 
me  romaniškąja,  pasidalijo  į  oc,  oil  ir  si  grupes.  Pastaroji  savo 
ruožtu  suskilo  į  įvairius  dialektus,  kurie  kartais,  tarkim,  Bo¬ 
lonijoje,  įvairavo  net  skirtingose  miesto  dalyse.  Taip  atsitiko 
todėl,  kad  žmogus  savo  papročiais,  įpročiais  ir  kalba,  priklau¬ 
somai  nuo  laiko  ir  erdvės,  yra  nepastovus  ir  kintantis  gyvūnas. 

Anot  Dante's,  norėdami  rasti  puošnesnę  ir  tauresnę  kalbą, 
turėtume  kritiškai  išanalizuoti  įvairių  regionų  liaudies  kal¬ 
bas,  nepamiršdami,  jog  geriausi  poetai,  kiekvienas  savaip, 
nutolo  nuo  gimtųjų  miestų  liaudies  kalbos,  siekdami  taurios 
(skleidžiančios  šviesą),  pagrindinės  (veikiančios  kaip  pagrindas 
ir  taisyklė),  karališkos  (vertos  užimti  vietą  tautinės  karalystės 

rūmuose,  jei  tik  italai  tokius  turėtų)  ir  kanceliarinės  (vyriau¬ 
sybės,  teismų,  išminties  kalba)  liaudies  kalbos.  Toji  kalba 
priklausytų  kiekvienam  ir  kartu  nė  vienam  Italijos  miestui,  ji 
būtų  tam  tikras  idealus  matas,  prie  kurio  geriausieji  poetai 
buvo  priartėję  ir  pagal  kurio  idealiąją  formą  reikėtų  vertinti 
visas  gyvuojančias  liaudies  kalbas. 

Antrojoje  (nebaigtoje)  De  vulgari  elocjuentia  dalyje  pateiktos 
vienintelės  ir  tikros  tauriosios  liaudies  kalbos  -  poetinės 
kalbos  -  sudarymo  taisyklės.  Dante  didžiuojasi  esąs  jos  kū¬ 
rėjas  ir  supriešina  ją  su  po  sumaišties  atsiradusiomis  kal¬ 
bomis,  iškeldamas  kaip  kalbą,  vėl  atradusią  pirminį  ryšį  su 
daiktais,  kurį  kažkada  turėjo  Adomo  kalba. 


Lotynų  kalba  ir  liaudies  kalba 

Liaupsė  liaudies  kalbai  -  De  vulgari  eloquentia  -  parašyta  lo¬ 
tyniškai.  Dante  poetas  rašo  liaudies  kalba,  itališkai,  tačiau 
Dante  mąstytojas,  išaugęs  scholastinės  filosofijos  terpėje,  ir 
Dante  politikas,  svajojantis  apie  tarptautinės  imperijos  atkū¬ 
rimą,  vartoja  filosofijai,  politikai  ir  tarptautinei  teisei  bendrą 
kalbą. 

Veikale  liaudies  kalba  apibūdinama  kaip  kalba,  kurią  vai¬ 
kai  išmoksta  pradėję  artikuliuoti  garsus  mėgdžiodami  žin¬ 
dyvę,  be  jokių  taisyklių.  Ji  yra  priešybė  locutio  secundaria ,  taip 
romėnai  vadino  gramatiką,  taisyklių  valdomą  kalbą,  išmoks¬ 
tamą  ilgai  studijuojant,  siekiant  įgyti  habitus.  Kadangi  scho¬ 
lastikoje  habitus  yra  dorybė,  sugebėjimas  veikti,  šiuolaikinis 
skaitytojas  čia  galėtų  įžvelgti  paprastą  instinktyvaus  gebė¬ 
jimo  išsireikšti  (performance)  ir  gramatinės  kompetencijos 
priešpriešą.  Aišku,  kalbėdamas  apie  gramatiką  Dante  turėjo 
galvoje  scholastinę  lotynų  kalbą  -  anuomet  vienintelę,  kurios 
gramatika  dėstyta  mokyklose  (plg.  taip  pat  Viscardi,  1942), 
tą  dirbtinę,  „amžiną  ir  nesugriaunamą",  tarptautinę  Bažny¬ 
čios  bei  universitetų  kalbą,  ir  toliau  savo  sąlygas  diktuojančių 

gramatikų  (kaip  Servijus  IV-V  amžiuje  ar  Priscianas  V-VI 
amžiuje)  apribotą  griežta  taisyklių  sistema,  nors  ji  jau  nebe¬ 
buvo  gyvoji  Romos  kalba. 

Skirdamas  šias  pirminę  ir  antrinę  kalbas,  Dante  ryžtingai 
teigia  liaudies  kalbą  esant  tauresnę,  nes  žmonija  ją  išmoko 
pirmiau  ir  ja  kalba  visi,  „nors  ir  skiriasi  žodžiai  bei  tartys" 
(I,  i,  4),  pagaliau  todėl,  kad  ji  yra  natūrali  kalba,  o  ne  dirbtinė. 

Toks  pasirinkimas  labai  keblus.  Viena  vertus,  tvirtinama, 
kad  tauresnė  kalba  privalo  turėti  natūralumo  požymių,  ta¬ 
čiau  pripažinta  liaudies  kalbų  įvairovė  teigia  mintį,  kad  tai  tik 
susitarimo  dalykas.  Antra  vertus,  kalbama  apie  liaudies  kalbą 
kaip  apie  visiems  bendrą  kalbą,  nors  sudarytą  iš  skirtingų 
žodžių  bei  tarčių.  Tačiau  visoje  De  vulgari  eloųuentia  tvirti¬ 
nama,  kad  egzistuoja  kalbų  įvairovė,  todėl  kaip  galima  sude¬ 
rinti  mintį  apie  daug  kalbų  su  teiginiu,  kad  liaudies  (natūrali) 
kalba  bendra  visai  žmonijai?  Taip,  ji  bendra  visiems,  kurie 
pirmiausia  išmoksta  natūralią  kalbą  nepažindami  jos  tai¬ 
syklių,  bet  ar  tai  leidžia  teigti,  kad  visi  mes  kalbame  ta  pačia 
kalba?  Daugių  daugiausia  galėtume  sakyti  -  ir  šiandien  pa¬ 
sakytume,  -  kad  visi  žmonės  turi  įgimtą  polinkį  kalbėti, 
natūralų  gebėjimų  kalbėti ,  vėliau  pasireiškiantį  skirtingomis 
lingvistinėmis  formomis  ir  turiniais,  taigi  skirtingomis  na¬ 
tūraliomis  kalbomis  (žr.  taip  pat  Marigo,  1938,  komentaras  9, 
past.  23;  Dragonetti,  1961,  32). 

Gebėjimo  kalbėti  sąvoka  Dante' i  visiškai  aiški:  kaip  rašo¬ 
ma  I,  i,  1  skyriuje,  egzistuoja  įgimtas  gebėjimas  išmokti  gim¬ 
tąją  kalbą,  jis  yra  natūralus  ir  bendras  visiems  žmonėms, 
nepaisant  tarimo  ir  žodžių  skirtumų.  Akivaizdu,  kad  Dante 
mato  šio  gebėjimo  pasireiškimą  jam  žinomose  liaudies  kal¬ 
bose,  tai  susiję  ne  su  kokia  nors  ypatinga  kalba,  o  su  visuo¬ 
tiniu,  bendru  žmonijai  gebėjimu:  „Tik  žmogui  skirta  kalbėti" 
(I,  ii,  1).  Gebėjimas  kalbėti  būdingas  tik  žmogui  -  jo  neturi  nei 
angelai,  nei  gyvūnai,  nei  demonai.  Kalbėti  -  tai  reikšti  min¬ 
tis,  tuo  tarpu  angelai  turi  „žodžiais  nereiškiamus  protinius 
sugebėjimus":  jie  skaito  vienas  kito  mintis  arba  skaito  kitų 

mintis  dieviškajame  prote;  demonai  pažįsta  vienas  kito  klas¬ 
tas;  gyvūnai  neturi  asmeninių  jausmų,  tik  būdingus  visai 
rūšiai,  taigi  pažindami  savo  jausmus  pažįsta  ir  tuos,  kuriuos 
patiria  jiems  giminingi  gyvūnai,  nejausdami  jokio  poreikio 
žinoti  apie  kitos  rūšies  gyvūnų  jausmus.  Tada  Dante  dar  neži¬ 
nojo,  kad  Dieviškojoje  komedijoje  prakalbins  demonus.  Tačiau 
ten  demonai  prabyla  ne  žmonių  kalba;  toks  velniškas  sakinys, 
kaip  garsusis  Pape  satan ,  pape  satan  aleppe ,  siejasi  su  kitu,  iš¬ 
tartu  Nimrodo,  kalto  dėl  Babelio  griūties  ( Raphel  mai  amėcche 
zabi  almi ,  „Pragaras",  XXXI,  67).  Velniai  kalba  sumišimo  kal¬ 
bomis  (plg.  Hollander,  1980). 

O  žmogus  vadovaujasi  protu,  kiekvieno  asmens  atveju 
įgyjančiu  skirtingas  gebėjimo  skirti  ir  spręsti  formas,  todėl 
jam  būtinas  gebėjimas,  kuris  leistų  per  juntamą,  išorinį  ženklą 
atskleisti  intelektinį  turinį.  Tai  rodo,  jog  Dante  gebėjimą  kal¬ 
bėti  traktuoja  kaip  polinkį  susieti  racionaliuosius  signifikatus 
su  jutiminiais  signifikantais  (sekdamas  aristoteliškąja  tradi¬ 
cija  jis  teigia,  kad  ryšys  tarp  signifikanto  ir  signifikato  -  gebė¬ 
jimo  kalbėti  išdava  -  nustatomas  susitarimu,  ad  placitum). 

Tokia  pat  aiški  ir  Dante's  mintis,  kad  gebėjimas  kalbėti  yra 
nekintamas  ir  amžinas  visai  žmonijai,  o  natūralios  kalbos  is¬ 
toriškai  kinta,  laikui  bėgant  tobulėja  ir  turtėja  nepriklausomai 
nuo  jomis  kalbančių  individų  valios.  Dante  įsitikinęs,  kad  na¬ 
tūralią  kalbą  gali  praturtinti  atskirų  individų  kūrybingumas, 
tų  pastangų  padarinys  yra  taurioji  liaudies  kalba,  kurią  jis 
siūlosi  modeliuoti.  Tačiau  tarp  gebėjimo  kalbėti  ir  natūralios 
kalbos  jis,  atrodo,  norėtų  įterpti  tarpinę  grandį;  tokia  išvada 
peršasi  skaitant  Adomo  istorijos  apmąstymus. 


Kalba  ir  kalbėjimas 

Įvadiniame  traktato  skyriuje  Dante,  remdamasis  savąja  liau¬ 
dies  kalbos  samprata,  rašo  apie  vulgaris  eloquentia ,  locutio 
vulgarium  gentium,  vulgaris  locutio ,  o  gramatikai  apibūdinti 

vartoja  terminą  locutio  secundaria.  Bendrąja  prasme  eloquentia 
galėtume  versti  „iškalba",  „kalbėsena"  ar  „šneka".  Tekste 
autorius,  matyt,  neatsitiktinai  vartoja  įvairią  leksiką.  Vienur 
Dante  rašo  locutio,  kitur  -  ydioma,  lingua  ir  loquela.  Jis  vartoja 
ydioma  rašydamas  apie  hebrajų  kalbą  (I,  iv,  1;  I,  vi,  1;  I,  vi,  7) 
ir  minėdamas  pasaulio  kalbų,  ypač  romanų,  užuomazgas. 
I,  vi,  6-7,  kur  kalbama  apie  Babelio  confusio  linguarum,  Dante 
vartoja  terminą  loquela,  bet  tame  pat  kontekste  ir  išlikusią 
hebrajų  kalbą,  ir  sumišusias  kalbas  vadina  ydioma.  Jis  kalba 
apie  Genujos  ar  Toskanos  loquela,  čia  pat  vadindamas  hebrajų 
kalbą  ar  italų  kalbos  dialektus  lingua.  Todėl,  atrodo,  ir  ydioma, 
ir  lingua,  ir  loquela  šiandienos  prasme  derėtų  suprasti  kaip 
„kalba",  langue  sosiūriškąja  prasme. 

Atrodo,  šia  prasme  Dante  vartoja  ir  locutio.  Tame  pačiame 
tekste  apie  Babelio  kalbų  sumišimą  (I,  vi,  6-8),  sakydamas, 
kad  po  griūties  bokšto  statytojai  prabyla  netobulomis  kalbo¬ 
mis,  jis  rašo:  „tanto  rudius  nunc  barbariusąue  locuntur"*,  o 
vos  po  kelių  eilučių  pirmapradę  hebrajų  kalbą  vadina  „an- 
tiquissima  locutione"**. 

Taigi  ydioma,  lingua  ir  loquela  yra  apibrėžtos  sąvokos,  var¬ 
tojamos  tik  kalbant  apie  langue,  tuo  tarpu  locutio  vartosena 
yra  platesnė.  Šis  terminas  pasirodo  taip  pat  ir  ten,  kur  pagal 
kontekstą  jo  prasmė  yra  parole,  kitaip  sakant,  kalbėjimo  proce¬ 
sas  ar  pats  gebėjimas  kalbėti.  Dante  dažnai  vartoja  locutio 
rašydamas  apie  patį  kalbėjimą.  Pavyzdžiui,  minėdamas  kai 
kuriuos  gyvūnų  leidžiamus  garsus  jis  rašo,  jog  tokio  veiksmo 
negalima  vadinti  locutio,  nes  jis  nėra  tikroji  lingvistinė  veikla 
(I,  ii,  6-7),  bet  visada  vartoja  locutio  aprašydamas  Adomo 
kreipimąsi  į  Dievą. 

Šie  skirtumai  aiškiai  matyti  ištraukoje  (I,  iv,  1),  kurioje 
Dante  svarsto,  „kokiam  žmogui  pirmiausia  duotas  gebėjimas 
kalbėti  [locutio],  ką  jis  iš  pradžių  pasakė  \quod  primuš  locutus 


** 


Dabar  jie  kalba  dar  prasčiau  ir  barbariškiau  (lot.). 
Seniausiąją  kalba  (lot.). 

fuerit],  kam,  kur,  kada  ir  kokia  kalba  [sub  quo  ydiomate ]  buvo 
pirmą  kartą  prabilta  [primiloquium\‘  -  primiloquium ,  manau, 
taip  galėtume  versti  pagal  analogiją  su  tristiloquium  ir  tur- 
piloquium  (I,  x,  2;  I,  xiii,  3),  apibūdinančiais  prastą  romiečių  ir 
florentiečių  kalbėseną. 


Pirmoji  dovana  Adomui 

Toliau  Dante  rašo,  kad,  pagal  Pradžios  knygą,  pirmoji  pra¬ 
byla  Ieva  ( mulierem  invenitur  aute  omnes  fuisse  locutam*)  kal¬ 
bėdama  su  žalčiu,  ir  jam  atrodo  „nedera  galvoti,  kad  tokį 
taurų  žmonijos  veiksmą  pirmiausia  atliko  moters,  o  ne  vyro 
lūpos".  Bet,  kaip  žinome.  Pradžios  knygoje  pirmiausia  pra¬ 
byla  Dievas,  kurdamas  pasaulį.  Vėliau  Adomas  duoda  gyvū¬ 
nams  vardus,  taigi,  reikia  manyti,  taria  kažkokius  garsus,  bet 
Dante  stebėtinai  nepaiso  viso  Pradžios  knygos  2, 19  epizodo 
apie  nominatio  rerum.  Pagaliau  prabyla  Adomas,  reikšdamas 
savo  džiaugsmą  dėl  Ievos  pasirodymo.  Mengaldo  (1979,  42) 
pakiša  mintį,  kad  Dante  suvokia  kalbėjimą  kaip  dialogą, 
siekimą  atskleisti  mintis.  Dante  norėjo  pasakyti,  jog  tarp 
žalčio  ir  Ievos  įvyko  pirmasis  dialogas,  taigi  pirmasis  kalbėjmo 
veiksmas .  Tai  derėtų  su  mūsų  aptarta  dviprasmiška  žodžio 
locutio  padėtimi.  Tad  ar  turėtume  manyti,  kad  Adomas  Ievos 
gimimu  džiaugėsi  širdyje,  o  duodamas  gyvūnams  vardus  jis 
atliko  ne  kalbėjimo  veiksmą,  o  nustatė  kalbos  taisykles,  taigi 
atliko  metakalbėjimo  veiksmą? 

Kad  ir  kaip  ten  būtų,  Dante  pasinaudoja  šiuo  epizodu  su 
Ieva  norėdamas  pabrėžti,  jog  logiškiau  būtų  manyti,  kad  pir¬ 
masis  prabyla  Adomas.  Jei  pirmas  žmogaus  išleidžiamas  gar¬ 
sas  yra  skausmo  klyksmas,  tai,  Dante's  nuomone,  pirmasis 
Adomo  ištartas  garsas  galėjo  būti  tik  džiaugsmo  ir  pagarbos 
savo  kūrėjui  pareiškimas.  Taigi  pirmasis  Adomo  ištartas  žo¬ 
dis  buvo  Dievo  vardas,  EI  (kad  EI  yra  pirmasis  hebrajiškas 

*  Pasirodo,  kad  pirmoji  prabilo  moteris  (lot.). 

Dievo  vardas,  patvirtina  patristikos  tradicija).  Dante,  matyt, 
norėjo  pabrėžti,  kad  Adomas  kalbėjo  su  Dievu  dar  prieš  duo¬ 
damas  gyvūnams  vardus,  taigi  Dievas  suteikęs  Adomui  gebė¬ 
jimą  kalbėti  dar  iki  šiam  sukuriant  kokią  nors  kalbą. 

Adomas  kalba  su  Dievu  atsakydamas  jam,  todėl  Dievas 
turėjęs  prabilti  dar  prieš  jį.  Bet  Viešpats  neprivalėjo  vartoti 
kalbos.  Čia  Dante  vadovaujasi  Psalme  148  (8),  pagal  kurią 
Dievas  reiškia  savo  mintis  gamtos  reiškiniais  (ugnimi,  kruša, 
sniegu,  audra),  tačiau  ją  interpretuoja,  esą  Dievas  galėjo  vir¬ 
pinti  orą  taip,  kad  šis  suskambėtų  tikrais  žodžiais.  Kodėl 
Dante  kelia  šitą  keistą  mintį  apie  orą  virpinantį  Dievą  - 
kad  Adomas  galėtų  klausytis  kalbos  garsų?  Matyt,  todėl,  kad 
Adomas,  kaip  pirmasis  vienintelės  kalbančiųjų  gyvūnų  rū¬ 
šies  atstovas,  gali  suprasti  tik  balsu  reiškiamas  mintis.  Ir  dar 
todėl,  kad,  kaip  patikslina  Dante  I,  v,  2  skyriuje.  Dievas  nori 
prakalbinti  Adomą,  idant  šis,  naudodamasis  gautąja  dovana, 
šlovintų  tą,  kuris  šią  didžią  dovaną  jam  davė. 

Čia  Dante  svarsto,  kokia  kalba  galėjęs  prabilti  Adomas,  ir 
kritikuoja  tuos,  kurie,  kaip,  tarkim,  florentiečiai,  savo  gimtąją 
kalbą  iškelia  aukščiau  visų,  nors  egzistuoja  daugybė  kalbų  ir 
daugelis  jų  yra  geresnės  už  italų  kalbą.  Taigi  I,  vi,  4  skyriuje 
jis  tvirtina,  kad  kartu  su  pirmąja  siela  Dievas  sukūręs  ir  certam 
formam  locutionis.  Jei  šiuos  žodžius  verstume  kaip  „apibrėžtos 
formos  kalba "  (žr.  Mengaldo,  1979,  55),  liktų  neaišku,  kodėl 
I,  vi,  7  Dante  tvirtina,  kad  „pirmojo  prakalbusiojo  lūpos  su¬ 
dėjo  [ fabricarunt ]  hebrajų  kalbą  [ydioma]". 

Tiesa,  Dante  patikslina,  jog  terminą  forma  jis  čia  taiko  „ir 
žodžiams,  įvardijantiems  daiktus,  ir  pačioms  žodžių  kons¬ 
trukcijoms,  ir  jų  galūnėms",  o  apibrėžimą  forma  locutionis  pri¬ 
skiria  ir  leksikai,  ir  morfologijai,  taigi  visai  kalbai.  Bet  išvertus 
forma  locutionis  kaip  „kalba"  būtų  sunku  suprasti  tokią 
ištrauką: 

qua  quidem  forma  omnis  lingua  loquentium  uteretur,  nisi  culpa 

presumptionis  humanae  dissipata  fuisset,  ut  inferius  ostenderetur. 

Hac  forma  locutionis  locutus  ėst  Adam:  hac  forma  locutionis  lo- 

cuti  sunt  homines  posteri  ėjus  usque  ad  edificationem  turris 
Babel,  quae  „turris  confusionis"  interpretatur:  hanc  formam  locu- 
tionis  hereditati  sunt  filii  Heber,  qui  ab  eo  sunt  dicti  Hebrei.  Hiis 
solis  post  confusionem  remansit,  ut  Redemptor  noster,  qui  ex  illis 
oritus  erat  secundum  humanitatem,  non  lingua  confusionis  sėd 
gratie  frueretur.  Fuit  ergo  hebraicum  ydioma  illud  quod  primi 
loquentis  labia  fabricarunt.  (I,  vi,  5) 

Jei  forma  locutionis  turėtų  reikšti  duotąją  kalbą,  kodėl,  ma¬ 
nant,  esą  Jėzus  kalbėjo  hebrajiškai,  vienur  vartojama  lingua, 
o  kitur  ydioma  (čia  pat,  minint  kalbų  sumišimą,  pasakoma 
loquela),  ir  tik  kalbant  apie  pradinę  Dievo  dovaną  vartojama 
forma  locutionis ?  Antra  vertus,  jei  tartume,  kad  forma  locutionis 
yra  vien  gebėjimas  kalbėti,  įgimtas  visiems  žmonėms,  neaiš¬ 
ku,  kodėl  Babelio  nusidėjėliai  jo  neteko  (o  hebrajai  išlaikė),  jei 
prisiminsime,  kad  visoje  De  vulgari  eloquentia  pripažįstama 
kalbų,  atsiradusių  (dėl  kažkokio  įgimto  gebėjimo)  po  Babelio 
griūties,  įvairovė. 

Tad  šitą  ištrauką  galėtume  versti  taip: 

kaip  tik  tokia  forma  visi  kalbantieji  savo  kalbomis  būtų  pasinau¬ 
doję,  jei  nebūtų  ji  dėl  žmonių  išpuikimo  sudarkyta,  kuo  vėliau 
įsitikinsime.  Tokios  formos  kalba  kalbėjo  Adomas;  tokia  forma 
kalbėjo  visi  jo  palikuonys  iki  pastatant  Babelio  bokštą  -  jis  aiški¬ 
namas  kaip  „sumišimo  bokštas";  tokios  formos  kalbą  paveldėjo 
Heberio  vaikai,  pagal  jį  pavadinti  hebrajais.  Po  sumaišymo  tik  jie 
ją  išlaikė,  kad  mūsų  Išganytojas,  kuris  savo  žmogiška  prigimtimi 
iš  jų  turėjo  kilti,  galėtų  kalbėti  ne  sumaišymo,  o  malonės  kalba. 
Todėl  pirmo  prakalbusiojo  lūpos  sudėjo  hebrajų  kalbą. 

Bet  kas  tuomet  yra  ta  forma  locutionis,  kuri  nėra  nei  hebrajų 
kalba,  nei  visuotinis  sugebėjimas  kalbėti,  o  Dievo  dovana 
Adomui,  prarasta  po  Babelio  griūties,  -  ir  kurią,  kaip  maty¬ 
sime,  Dante  mėgina  sugrąžinti  dėstydamas  savo  tauriosios 
liaudies  kalbos  teoriją? 

Dante  ir  visuotinė  gramatika 

Maria  Corti  (1981,  46  ir  t.t.)  pasiūlė  šios  problemos  sprendi¬ 
mą.  Dabar  jau  akivaizdu,  kad  Dante' s  nepavyks  suprasti,  jei 
traktuosime  jį  tik  kaip  ortodoksinį  Tomo  Akviniečio  sekėją. 
Įvairiomis  aplinkybėmis  jis  rėmėsi  įvairiais  filosofiniais  ir 
teologiniais  šaltiniais  ir  neabejotinai  patyrė  vadinamojo  ra¬ 
dikaliojo  aristotelizmo  srovių,  kurių  žymiausias  atstovas  bu¬ 
vo  Sigerijus  Brabantietis,  įtaką.  Kita  garsi  radikaliojo  aristo¬ 
telizmo  figūra  buvo  Boecijus  Dakietis  (Paryžiaus  vyskupo 
nuteistas  kartu  su  Sigerijumi  1277  metais),  vienas  žymiausių 
gramatikų,  vadinamų  modistais,  atstovų.  Jo  darbas  De  modis 
significandi  galėjo  turėti  įtakos  Dante'i,  nes,  anot  Marios  Corti, 
to  meto  Bolonija  buvo  svarbiausias  židinys,  iš  kurio  ar  lan¬ 
kydamasis  mieste,  ar  per  draugus  Bolonijoje  bei  Florencijoje, 
Dante  galėjo  patirti  tokias  įtakas. 

Tuomet  paaiškėtų,  ką  Dante  vadina  forma  locutionis ,  nes 
būtent  modistai  teigė,  kad  egzistuoja  universalijos,  tai  yra 
tam  tikros  taisyklės,  formuojančios  kiekvieną  natūralią  kalbą. 
Knygoje  De  modis  Boecijus  Dakietis  teigia,  kad  kiekviena 
egzistuojanti  kalba  turi  visuotinės  gramatikos  taisykles,  skir¬ 
tingas  ir  nuo  graikų,  ir  nuo  lotynų  gramatikų  ( Quaestio  6). 
Modistų  „spekuliatyvioji  gramatika"  teigė,  kad  kalba,  mintis 
ir  daiktų  prigimtis  yra  spekuliatyviai  susiję,  nes  nuo  modi 
essendi*  priklauso  modi  intelligendi**  ir  atitinkamai  modi  sig¬ 
nificandi***. 

Taigi  tai,  ką  Dievas  dovanoja  Adomui,  nėra  vien  gebėjimas 
kalbėti,  tačiau  ir  ne  natūrali  kalba;  tai  -  visuotinės  gramatikos 
principai,  formalioji  priežastis,  „visuotinis  kalbos  formavimo 
principas,  susijęs  su  leksika,  morfologija  ir  sintakse  tos 
kalbos,  kurią  Adomas,  gyvendamas  ir  duodamas  daiktams 
vardus,  po  truputį  kurs"  (Corti,  1981, 47). 

*  Egzistavimo  būdai  (lot.). 

**  Suvokimo  būdai  (lot.). 

***  Reiškimo  būdai  (lot.). 

Marios  Corti  tezei  buvo  audringai  pasipriešinta  (plg.  Pa- 
gani,  1982;  Maieru,  1983).  Prieštarauta,  kad  nėra  tikrai  įrody¬ 
ta,  jog  Dante  skaitęs  Boecijaus  knygą,  kad  daugelis  Marios 
Corti  rastų  analogijų  tarp  dviejų  tekstų  yra  nepagrįstos,  pa¬ 
galiau  -  Dante's  knygoje  išdėstytos  lingvistinės  idėjos  ran¬ 
damos  dar  iki  XIII  amžiaus  rašiusių  filosofų  bei  gramatikų 
darbuose.  Net  jei  pripažinsime  pirmuosius  du  prieštaravi¬ 
mus,  lieka  trečiasis:  viduramžių  kultūroje  plačiai  sklandė 
mintis  apie  visuotinę  gramatiką  ir  tos  diskusijos  Dante'i  buvo 
gerai  žinomos.  Tuo  neabejoja  nė  vienas  iš  Corti  kritikų.  Kaip 
sako  Maieru,  nebūtina  perskaityti  Boecijaus  teksto,  kad  suži¬ 
notum,  jog  „gramatika  iš  esmės  yra  vienoda  visose  kalbose, 
net  jei  išoriškai  įvairuoja",  nes  taip  teigė  ir  Rogeris  Baconas. 
Tai  tik  patvirtina,  kad  Dante  galėjo  galvoti  apie  visuotinę  gra¬ 
matiką.  Tad  Dievo  duotąją  forma  locutionis  jis  galėjo  traktuoti 
kaip  tam  tikrą  įgimtą  mechanizmą,  kuris  šiandien  mums  kiek 
panašus  į  Chomskio  generatyvinę  gramatiką  (įkvėptą  racio¬ 
nalistinių  Descartes'o  idealų  ir  XVII  amžiaus  Port  Rojalio  gra¬ 
matikų,  pratęsusių  viduramžių  modistų  tradiciją). 

Jei  tikrai  taip  yra,  kokia  gi  Babelio  bokšto  prasmė?  Gal 
Dante  manė,  jog  su  Babelio  bokšto  griūtimi  prarasta  tobuloji 
forma  locutionis ,  vienintelė,  leidžianti  kurti  kalbas,  atspindin¬ 
čias  pačią  daiktų  esmę,  kur  modi  essendi  tapatu  modi  signi- 
ficandi.  Tobulas  ir  nepakartojamas  jos  pavyzdys  yra  pirma¬ 
pradė  hebrajų  kalba.  Kas  tuomet  liko  po  Babelio  griūties? 
Liko  pakrikos  ir  netobulos  formae  locutionis ,  tokios  pat  neto¬ 
bulos  kaip  italų  tarmės,  kurių  ydas  ir  nepajėgumą  reikšti  di¬ 
dingas  ir  gilias  mintis  Dante  negailestingai  parodo. 


Taurioji  liaudies  kalba 

Dabar  jau  galima  suprasti,  kas  buvo  toji  taurioji  liaudies 
kalba,  kurią  Dante  medžioja  lyg  neregėtą  žvėrį  (I,  XVI,  1).  Ne¬ 
sugaunama,  kartais  išnyranti  darbuose  poetų,  kuriuos  Dante 


iš  skaitiniai.org 


Taurioji  liaudies  kalba  52 

laiko  didžiausiais,  tačiau  vis  dar  nesusiformavusi,  netaisyk¬ 
linga,  neturinti  aiškių  gramatinių  principų.  Žvelgdamas  į  esa¬ 
mas  liaudies  kalbas,  natūralias,  bet  ne  universalias,  žvelg¬ 
damas  į  gramatiką,  universalią,  bet  ne  natūralią,  Dante 
svajoja  apie  rojaus  laikų  forma  locutionis,  natūralią  ir  univer¬ 
salią.  Tačiau,  kitaip  nei  Renesanso  veikėjai,  troškę  sugrąžinti 
hebrajų  kalbą  su  jos  pirminėmis  pranašiškomis  ir  magiškomis 
galiomis,  Dante  pirminę  būseną  siekia  atkurti  pasitelkdamas 
modemų  išradimą.  Taurioji  liaudies  kalba,  kurios  iškiliausias 
pavyzdys  buvo  jo  paties  poetinė  kalba,  yra  būdas,  kuriuo  mo¬ 
dernus  poetas  galėtų  gydyti  Babelio  žaizdą.  Visą  antrąją  vei¬ 
kalo  De  vulgari  eloąuentia  dalį  derėtų  suprasti  ne  kaip  sti¬ 
listikos  traktatą,  o  kaip  pastangas  nustatyti  vienintelės 
įmanomos  tobulos  kalbos  -  Dante's  poezijos  italų  kalbos 
(Corti,  1981,  70)  -  sąlygas,  taisykles  ir  forma  locutionis.  Ši  tau¬ 
rioji  liaudies  kalba  iš  tobulos  kalbos  perims  būtinumą  (kaip 
priešybę  sąlyginumui),  nes  kaip  tobula  forma  locutionis  leido 
Adomui  kalbėtis  su  Dievu,  taip  taurioji  liaudies  kalba  leidžia 
poetui  tinkamais  žodžiais  perteikti  tai,  ką  jie  turi  išreikšti  ir 
kas  kitaip  nebūtų  išreikšta. 

Šis  drąsus  savo,  kaip  tobulos  kalbos  atkūrėjo,  vaidmens 
suvokimas  lemia  tai,  kad  Dante  ne  smerkia  kalbų  įvairovę,  o 
iškelia  kone  biologinę  jų  galią,  jų  gebėjimą  atsinaujinti,  kisti 
laikui  bėgant.  Remdamasis  šiuo  akivaizdžiu  lingvistiniu 
kūrybingumu  jis  gali  siūlytis  sukurti  modernią  ir  natūralią 
tobulą  kalbą  neieškodamas  prarastų  modelių.  Jei  toks  žmo¬ 
gus  kaip  Dante  tikrai  būtų  manęs,  kad  Adomo  sukurta  heb¬ 
rajų  kalba  yra  vienintelė  tobula  kalba,  jis  būtų  išmokęs 
hebrajiškai  ir  ja  parašęs  savo  poemą.  Tačiau  jis  to  nepadarė, 
nes  tikėjo,  kad  liaudies  kalba,  kurią  turėjo  sukurti,  atitiks  Die¬ 
vo  dovanotos  universalios  formos  principus  geriau,  negu  tai 
galėtų  padaryti  Adomo  hebrajų  kalba.  Dante  siūlosi  būti  nau¬ 
juoju  (ir  tobulesniu)  Adomu. 

Dante  ir  Abulafija 

Tačiau  pakeliui  nuo  De  vulgari  eloquentia  iki  „Rojaus"  (juos 
skiria  keliolika  metų)  Dante,  atrodo,  pakeičia  nuomonę. 
Traktate  jis  nedviprasmiškai  skelbė,  kad  iš  Dievo  duotosios 
forma  locutionis  atsiranda  hebrajų  -  tobuloji  -  kalba,  ir  šia 
kalba  Adomas  kreipiasi  į  Dievą,  vadindamas  Jį  EI.  O  „Ro¬ 
juje"  (XXVI,  124-138)  Adomas  sako: 

La  lingua  ch'io  parlai  fu  tutta  spenta 
innanzi  che  arovra  incommensurabile 
fosse  la  gente  di  Nembrot  attenta: 

Che  nulio  effetto  mai  razionabile, 
per  lo  piacer  uman  che  rinnovella 
seguendo  ii  cielo,  sempre  fu  durabile. 

Opera  naturale  ė  ch'uom  fa  velia; 

ma  cosi  o  cosi,  natūra  lascia 

poi  fare  a  voi  secondo  che  v'abbella. 

Pria  ch'i'  scendessi  aH'infemale  ambascia, 

/  s'appellava  in  terra  ii  sommo  bene 
onde  vien  la  letizia  che  mi  fascia: 

E  EI  si  chiamo  poi:  e  cio  convene, 
che  Tušo  d'i  mortali  ė  come  fronda 
in  ramo,  che  šen  va  e  aitra  vene. 

(Mana  kalba  gerokai  dar  prieš  tai. 

Kai  darbo,  negirdėto  ligi  tolei. 

Gentis  Nemrodo  stvėrės  nelemtai. 

Užgesus  buvo.  Visa,  ką  miruoliai 
Išranda,  turi  keistis  nuolatos. 

Ir  neišvengs  lemties  jokie  gudruoliai. 

Žmogus  neišsiverčia  be  šnektos 
Ir  tokią  renkasi,  kuri  jį  traukia. 

Net  ir  neatsiklausdamas  gamtos. 

Prieš  man  nužengiant  į  tamsybę  niaukią. 

Tenai,  pasaulyje,  vadinos  X 

Tas,  iš  kurio  mana  palaima  plaukia; 

Paskiau  jis  tapo  ,EL'  ir  taip  visi 

Gyvųjų  papročiai  ilgai  netvyro 

Ir  miršta  lyg  kad  lapai  tie  sausi.)* 

Pasak  Adomo,  iš  įgimto  polinkio  kalbėti  atsiradusios  kal¬ 
bos  vėliau  diferencijuojasi,  tobulėja  ir  kinta  dėl  žmonių 
įsikišimo,  ir  net  hebrajų  kalba,  vartota  iki  pastatant  bokštą, 
nėra  tapati  tai,  kuria  kalbėjo  žmonės  žemės  rojuje,  kai  Ado¬ 
mas  Dievą  vadino  J,  o  tik  vėliau  jis  pavadinamas  EI. 

Atrodo,  Dante  čia  svyruoja  tarp  Pradžios  knygos  10  ir  11 
skyrių,  dviejų  tekstų,  kuriais  ir  anksčiau  galėjo  remtis.  Kas 
pastūmėjo  Dante  nukrypti  nuo  pasirinkto  kelio?  Gal  tas  rak¬ 
tas  būtų  keista  mintis,  kad  Dievas  buvo  vadinamas  I,  -  to  ne¬ 
pavyko  tinkamai  paaiškinti  nė  vienam  Dante's  komenta¬ 
toriui? 

Žvilgtelėję  į  ankstesnį  skyrių  pamatysime,  kad  Abulafija 
smulkiausias  teksto  daleles  -  raides  laiko  prasmingomis  kiek¬ 
vieną  atskirai.  Kiekviena  vardo  YHVH  raidė  yra  Dievo  var¬ 
das,  taigi  ir  viena  pati  Yod  jau  yra  Dievo  vardas.  Transliteravę, 
kaip  tai  galbūt  padarė  Dante,  Yod  į  /,  gautume  vieną  iš  galimų 
tokio  staigaus  nuomonės  pasikeitimo  šaltinių.  Tačiau  mintis 
dėl  Dievo  vardo,  atrodo,  nėra  vienintelė  bendra  tarp  Dante's 
ir  Abulafijos. 

Aname  skyriuje  matėme,  kad  Abulafija  tarp  Toros  ir  akty¬ 
viojo  proto  dėjo  lygybės  ženklą,  o  schema,  pagal  kurią  Dievas 
sukūrė  pasauli  sutapo  su  Adomui  duotąja  kalbos  dovana  - 
tam  tikra  visas  kalbas  generuojančia  matrica,  kuri  dar  nebuvo 
tapati  hebrajų  kalbai.  Taigi  akivaizdi  Averojaus  įtaka  Abu- 
lafijai,  atvedusi  jį  į  tikėjimą  vieninteliu  ir  visai  žmonijai  bend¬ 
ru  aktyviuoju  protu.  Taip  pat  neabejotinas  ir  akivaizdus  Dan¬ 
te's  palankumas  Averojui,  bent  jo  aviceniškai-augustiniškai 

*  Vertė  Aleksys  Churginas. 

aktyviojo  proto  (tapatinamo  su  dieviškąja  išmintimi)  koncep¬ 
cijai,  suteikiančiai  formą  galimam  protui  (plg.  Nardi,  1942, 
XI-XII).  Averojaus  įtakos  neišvengė  ir  modistai  bei  kiti  uni¬ 
versaliosios  gramatikos  šalininkai.  Štai  ir  radome  bendrą  filo¬ 
sofinę  poziciją,  galėjusią  netiesiogiai  skatinti  ir  Abulafiją,  ir 
Dante'ę  kalbos  dovana  laikyti  tam  tikros  forma  locutionis  - 
generatyvinės  aktyviajam  protui  būdingos  matricos  -  sutei¬ 
kimą. 

Bet  tai  dar  ne  viskas.  Abulafija  hebrajų  kalbą  laikė  protokalba, 
kurią  išrinktoji  tauta  per  tremties  metus  pamiršo.  Todėl,  kaip 
rašo  Dante  „Rojuje",  po  Babelio  susimaišymo  Adomo  kalba 
buvo  „visai  užgesusi".  įdėlis  (1989,  17)  cituoja  nepublikuotą 
vieno  iš  Abulafijos  mokinių  rankraštį,  kuriame  parašyta: 

Kas  tiki  pasaulio  sukūrimu,  jei  tiki  ir  tuo,  kad  kalba  yra  susitarimo 
dalykas,  turi  taip  pat  tikėti,  kad  yra  dvi  kalbos  rūšys:  pirma  -  tai 
dieviškoji  kalba,  atsiradusi  Dievui  susitarus  su  Adomu,  o  antra  - 
natūrali  kalba,  atsiradusi  iš  sutarties  tarp  Adomo,  Ievos  ir  jų  vai¬ 
kų.  Antroji  kalba  kilo  iš  pirmosios,  o  pirmoji  buvo  žinoma  tik  Ado¬ 
mui  ir  nebuvo  perduota  nė  vienam  iš  jo  palikuonių,  išskyrus  Setą 
[...].  Taip  tradicija  pasiekė  Nojų.  Taigi  per  pasklidimą  radęsis  kalbų 
susimaišymas  palietė  tik  antrąją  kalbos  rūšį  -  natūralią  kalbą. 

Prisiminus,  kad  čia  „tradicija"  galėtų  reikšti  kabalą,  akivaiz¬ 
du,  jog  pacituota  ištrauka  ir  vėl  nurodo  į  kalbos  išminti  į  forma 
locutionis  kaip  taisyklių  kurti  įvairias  kalbas  rinkinį.  Jei  pirma¬ 
pradė  forma  nėra  kalba,  o  veikiau  visuotinė  kalbų  matrica, 
galime  paaiškinti  hebrajų  kalbos  istorinę  kaitą,  o  kartu  vilti 
kad  tą  pirmapradę  formą  galima  vėl  atrasti  ir  priversti  duoti 
vaisius  (aišku,  Dante  ir  Abulafija  matė  skirtingus  kelius). 
Tačiau  ar  galėjo  Dante  žinoti  Abulafijos  teorijas? 
Abulafija  ne  kartą  lankėsi  Italijoje:  1260  metais  jis  atvyko  į 
Romą  ir  pasiliko  pusiasalyje  iki  pat  1271  m.  Tais  metais  vėl 
grįžo  į  Barseloną,  bet  1280-aisiais  dar  kartą  apsilankė  Romoje, 
tikėdamasis  atversti  popiežių.  Vėliau  jis  išvyko  į  Siciliją,  kur 
paskutinio  XIII  amžiaus  dešimtmečio  pabaigoje  jo  pėdsakai 

dingo.  Abulafijos  mintys  neabejotinai  veikė  Italijos  žydų  ben¬ 
druomenę.  1290  metais  įvyko  ginčas  tarp  Hillelio  Veroniečio 
(matyt,  susitikusio  su  Abulafija  prieš  dvidešimt  metų)  ir  Ze- 
rachijos  Barseloniečio,  atvykusio  į  Italiją  aštuntojo  dešimt¬ 
mečio  pradžioje  (plg.  Genot-Bismuth,  1975;  1988,  II). 

Hillelis,  bendravęs  su  Bolonijos  intelektualais,  rašė  Zera- 
chijai  vėl  iškeldamas  Herodoto  klausimą:  kokia  kalba  kalbėtų 
vaikas,  augantis  lingvistiniame  vakuume.  Hillelio  nuomone, 
vaikas  prabiltų  hebrajiškai,  nes  ši  kalba  yra  pirmapradė  na¬ 
tūrali  žmonijos  kalba.  Hillelis  dėjosi  nežinantis  (arba  nepaisė) 
visai  kitos  Abulafijos  nuomonės.  Bet  Zerachija  elgėsi  kitaip: 
savo  atsakyme  jis  sarkastiškai  apkaltino  Hillelį  pasidavus  Bo¬ 
lonijos  „neapipjaustytųjų"  kerams.  Jis  įrodinėjo,  kad  vaiko, 
kurio  kalba  nelavinta,  skleidžiami  garsai  primintų  šunų  loji¬ 
mą,  o  manyti,  jog  šventoji  kalba  žmogui  yra  natūraliai  suteik¬ 
ta,  -  tiesiog  beprotybė. 

Žmogus  turi  potencialų  polinkį  kalbėti,  bet  jis  pasireiškia 
tik  išlavinus  balso  organus,  o  to  pasiekiama  mokantis.  Čia 
Zerachija  pateikia  pavyzdį,  kurį  vėliau  rasime  daugelio  pore- 
nesansinio  laikotarpio  krikščioniškųjų  autorių  tekstuose  (tar¬ 
kim,  Waltono  In  Biblia  polyglotta  prolegomena,  1632,  ar  Vallesio 
De  sacra  philosophia,  1652):  jei  tikrai  būtų  buvusi  pirmapradės 
šventosios  kalbos  dovana,  tai  kiekvienas  žmogus,  nepriklau¬ 
somai  nuo  gimtosios  kalbos,  turėtų  iš  prigimties  mokėti  ir 
šventąją  kalbą. 

Daug  nespėliodami  apie  įvykusį  ar  neįvykusį  Dante's  ir 
Abulafijos  susitikimą,  jau  iš  šio  ginčo  matome,  jog  Italijoje 
Abulafijos  idėjos  buvo  plačiai  diskutuojamos,  ir  būtent  tuose 
Bolonijos  sluoksniuose,  kurie  turėjo  įtakos  Dante'i  ir  iš  kurių, 
anot  Marios  Corti,  jis  sėmėsi  minčių  apie  forma  locutionis,  o 
bolonietiško  ginčo  epizodas  nėra  paskiras  įvykis  Dante's  ir 
hebrajiško  mokymo  sąsajų  istorijoje. 

Genot-Bismuth  parodo  mums  gyvą  tos  amžiaus  atkar¬ 
pos  panoramą  -  amžiaus,  kuriame  vėliau  sutiksime  Jehudą 
Romietį,  skaitantį  paskaitas  apie  Dieviškąją  komediją  savo 

bendratikiams,  ar  Lionelį  iš  Ser  Daniele,  darantį  tą  patį,  tik  su 
hebrajiškai  transliteruota  Dieviškąja  komedija ,  ką  jau  kalbėti 
apie  tokią  nuostabią  asmenybę  kaip  Imanuelis  Romietis:  jis 
savo  poetinėse  kompozicijose  tarytum  žaidžia  puldamas 
Dante's  idėjas,  lyg  norėtų  sukurti  hebrajišką  antikomediją. 

Šie  faktai,  aišku,  rodo  Dante's  įtaką  Italijos  žydų  bendruo¬ 
menei,  o  ne  atvirkščiai.  Tačiau  Genot-Bismuth  randa  ir  prie¬ 
šingos  įtakos  patvirtinimų,  netgi  užsimena  apie  Dante's  XIII 
laiške  pasirodžiusios  keturių  teksto  prasmių  teorijos  hebra¬ 
jišką  prigimtį  (plg.  Eco,  1985)  -  įžūloka  hipotezė,  turint  ome¬ 
ny  Dante'i  prieinamų  krikščioniškų  šaltinių  šia  tema  gausą. 
Kur  kas  mažiau  įžūli  ir  labiau  įtikėtina  būtų  hipotezė,  kad 
Dante  Bolonijoje  girdėjo  Hillelio  ir  Zerachijos  polemikos 
aidą. 

Galėtume  sakyti,  kad  veikale  De  vulgari  eloąuentia  Dante'i 
artima  Hillelio  (arba  jo  krikščioniškųjų  įkvėpėjų,  kaip  jam 
priekaištavo  Zerachija)  hipotezė.  O  „Rojaus"  XXVI  skyriuje 
jis  linksta  prie  Zerachijos  hipotezės,  priklausančios  Abula- 
fijai,  nors  jau  rašydamas  De  vulgari  eloąuentia  galėjo  žinoti  abi 
šias  nuomones. 

Tačiau  čia  siekiame  ne  dokumentais  pagrįsti  tiesioginę  įta¬ 
ką  (nors  Genot-Bismuth  pateikia  kai  kuriuos  hebrajų  istorio¬ 
grafinius  įnašus,  rodančius  skolintų  minčių  žaismą,  paimtus 
iš  Egidijaus  Romiečio  De  regimine  principum)f  o  norime  paro¬ 
dyti,  kad  egzistavo  tam  tikra  intelektinė  atmosfera,  kurioje 
nuolatinė  rašytinė  bei  žodinė  polemika  tarp  Bažnyčios  ir  Si¬ 
nagogos  iškeldavo  įvairių  minčių  (plg.  Calimani,  1987,  VIII). 
Kita  vertus,  jei  epochoje  iki  Renesanso  mąstytojas  krikščionis 
būtų  pritaręs  hebrajų  doktrinai,  jis  niekada  viešai  nebūtų  to 
prisipažinęs.  Žydų  bendruomenė,  kaip  ir  eretikai,  priklausė 
tai  atstumtųjų  kategorijai,  kurią,  kaip  tiksliai  apibūdino  Le 
Goffas  (1964,  373),  viduramžiai  oficialiai  niekino,  o  kartu  ža¬ 
vėjosi,  kuri  traukė  ir  baugino,  kurią  reikėjo  laikyti  atstu,  bet 
netoliese,  visada  po  ranka,  todėl  „tai,  kas  jų  atžvilgiu  vadinta 
artimo  meile,  buvo  panašu  į  katės  žaidimą  su  pele". 

Iki  humanizmas  iš  naujo  neįvertino  kabalos,  krikščionybės 
žinios  apie  ją  buvo  netikslios,  dažnai  ji  tiesiog  painiota  su 
juodąja  magija  tout  court.  Be  kita  ko,  ir  šįkart  atkreiptinas  dė¬ 
mesys  (Gorni,  1990,  VII),  jog  Dante  Komedijoje  mini  daug 
įvairių  pranašavimo  ir  magijos  būdų  (astrologiją,  chiroman¬ 
tiją,  fizionomiką,  geomantiją,  piromantiją,  hidromantiją,  ir, 
aišku,  nekromantiją).  Šiaip  ar  taip,  jis  pažino  atstumtųjų  kul¬ 
tūrą,  su  kuria,  bent  jau  taip  kalbėta,  miglotai  siejosi  kaba- 
lizmas. 

Taigi  tampa  dar  labiau  įtikinama,  netgi  nesiejant  to  tiesio¬ 
giai  su  modistų  teorijomis,  kad  Dante's  forma  locutionis  yra 
ne  kalba,  bet  universali  kalbų  matrica. 

Beveik  Dante's  amžininkas  Ramonas  Llullas  (lotynizuota  for¬ 
ma  -  Lullus,  arba  Lullius,  lietuviška  tradicija  -  Raimundas 
Lulijus,  arba  Lulas)  buvo  Maljorkoje  gimęs  katalonietis,  gyve¬ 
nęs  maždaug  1232  (ar  1235)— 1316  metais.  Gimimo  vieta  -  anuo¬ 
met  čia  susikirto  krikščionių,  islamo  ir  hebrajų  kultūros  - 
padarė  jam  didžiulę  įtaką,  dauguma  iš  280  žinomų  jo  veikalų 
pirmiausia  parašyti  arabiškai  arba  kataloniškai  (plg.  Ottavia- 
no,  1930).  Audringa  pasaulietinė  jaunystė  baigėsi  mistine  kri¬ 
ze,  dėl  kurios  jis  įstojo  į  pranciškonų  tretininkų  gretas. 

Būtent  čia  gimė  Lulijaus  projektas  Ars  magna  -  tobulos 
filosofinės  kalbos  sistema  kitatikiams  atversti.  Toji  kalba  yra 
universali,  nes  raiškos  lygmenyje  universalus  yra  matema¬ 
tinis  derinimas,  turinio  lygmenyje  -  universali  visoms  tau¬ 
toms  bendra  idėjų  sistema. 

Dar  šv.  Pranciškus  norėjo  atversti  Babilono  sultoną,  o  sva¬ 
jonė  apie  skirtingų  rasių  ir  religijų  tautų  santarvę  buvo  pran¬ 
ciškonų  mokymo  sudedamoji  dalis.  Lulijaus  amžininkas 
Rogeris  Baconas  numatė,  kad  kalbų  mokymasis  būtinas  pa¬ 
laikyti  ryšiams  su  kitatikiais  (ne  vien  arabais,  bet  ir  totoriais). 
Jo  manymu,  reikia  ne  kurti  naują,  tobulą  kalbą,  o  mokytis  jau 
egzistuojančių  kitatikių  kalbų  norint  atversti  juos  į  tikrąjį 
tikėjimą,  taip  pat  siekiant  praturtinti  Vakarų  krikščioniškąjį 
pasaulį  kitatikių  išmintimi,  atimant  iš  jų  tuos  išminties  lobius, 
kuriais  jie  neteisėtai  naudojasi  (tamąuam  ab  iniustis  possesso- 
ribus*).  Kaip  matome,  tikslai  ir  metodai  skirtingi,  bet  uni¬ 
versalumo  idealas  toks  pats,  kuriantis  vienodą  dvasinę 


Kaip  iš  neteisėtų  savininkų  (lot.). 

aplinką.  Misionieriškas  uolumas  ir  kvietimas  taikiam  dialo¬ 
gui,  o  ne  karinė  jėga  turi  būti  kryžiaus  žygio  pamatas.  Šioje 
universalumu  ir  taika  paremtoje  utopijoje  kalbai  tenka  pa¬ 
grindinis  vaidmuo  (plg.  Alessio,  1957).  Pasak  legendos,  Luli- 
jus  miršta  nukankintas  saracėnų,  pas  kuriuos  atėjo  apsigink¬ 
lavęs  savąja  Ars  magna  kaip  patikima  įtikinėjimo  priemone. 

Lulijus  -  pirmasis  Europos  filosofas,  rašęs  savo  doktrini¬ 
nius  veikalus  liaudies  kalba,  kai  kur  net  sueiliuodamas  „per 
tai  che  hom  puscha  mostrar  -  logicar  e  philosophar  -  a  cels 
que  nin  saben  lati  -  ni  arabichi"  ( Compendium ,  6-9).  Lulijaus 
menas  yra  visuotinis  ne  vien  todėl,  kad  skirtas  visoms  tau¬ 
toms,  bet  ir  dėl  to,  kad  jame  panaudotos  abėcėlės  raidės  ir 
figūros,  taigi  jis  suprantamas  net  visų  tautų  beraščiams. 


Ars  combinatoria  elementai 

Turint  n  skirtingų  bet  kokia  tvarka  išdėstytų  elementų, 
galimybių  juos  sukeisti  vietomis  skaičius  yra  jų  faktorialas 
n\,  skaičiuojamas  kaip  1*2*3  *...*  n ,  tai  vadinama  per¬ 
mutacija.  Ji  taikoma  anagramose  ir  kabalistiniame  temurah 
mene.  Jei  penkių  faktorialas,  kaip  parašyta  Sefer  Yetsirah ,  yra 
šimtas  dvidešimt,  tai  didėjant  elementų  skaičiui  permuta¬ 
cijų  daugėja.  Pavyzdžiui,  trisdešimt  šeši  elementai  duoda 
371  993  326  789  901  217  467  999  448  150  835  200  000  000  per¬ 
mutacijas.  Pabandykite  įsivaizduoti  toliau. 

Kraštutinis  permutacijos  atvejis  -  kai  susiduriame  su  pasi¬ 
kartojančiais  elementais.  Dvidešimt  viena  italų  abėcėlės  raidė 
gali  duoti  51  milijardą  milijardų  sekų  po  21  raidę  kiekvienoje 
(ir  visos  jos  skirtingos).  Bet  jei  tartume,  kad  kai  kurios  raidės 
kartojasi,  bendroji  formulė  su  n  elementų,  paimtų  po  t  su 
pasikartojimais,  būtų  n ',  o  sekų  skaičius  padidėtų  iki  5  mi¬ 
lijardų  milijardų  milijardų. 

Sakykime,  mums  rūpi  kitas  klausimas.  Kaip  susodinti 
po  du  keturis  asmenis  A,  B,  C,  D  lėktuve,  kuriame  yra  tik 

suporuoti  krėslai?  Tai  jau  išdėstymo  klausimas:  kaip  išdėstyti 
n  elementų,  imant  po  t,  kartu  atsižvelgiant  ir  į  eilės  tvarką 
(tarkime,  svarbu  žinoti,  kas  sėdės  prie  lango,  o  kas  -  prie  ta¬ 
ko).  Formulė  būtų  n\/(n-t)\,  o  mūsų  asmenys  galėtų  susėsti 
taip: 


AB 

AC 

AD 

BA 

CA 

DA 

BC 

BD 

CD 

CB 

DB 

DC 

Bet  jei  A,  B,  C,  D  yra  kareiviai,  kuriuos  reikia  suporuoti 
budėjimui,  tuomet  turime  derinimą.  Šiuo  atveju  eilės  tvarka 
yra  nesvarbi,  nes  patrulis  AB  bus  lygus  patruliui  BA.  Kiek¬ 
viena  pora  skiriasi  tik  vienu  nariu.  Formulė  būtų  nl  /f!  ( n-t ). 
Tokių  porų  būtų: 

AB  AC  AD 
BC  BD  CD 

Permutacijos,  išdėstymo  ir  derinimo,  skaičiavimas  gali  pa¬ 
dėti  spręsti  daugelį  techninių  problemų,  taip  pat  būti  naudo¬ 
jamas  įvairiems  atradimams,  kitaip  tariant,  galimiems  „sce- 
narijams"  kurti.  Kalbant  semiotiniais  terminais,  susiduriame 
su  raiškos  (simboliai)  ir  sintaksinių  taisyklių  (n  elementų  vie¬ 
nu  metu  gali  sudaryti  t  derinių,  kur  t  gali  sutapti  su  n)  siste¬ 
ma,  kuri  automatiškai  atskleidžia  galimas  turinio  sistemas. 

Norint,  kad  derinimas  būtų  maksimaliai  efektyvus,  reikia 
susitarti  netaikyti  galimiems  deriniams  jokių  apribojimų.  Jei 
imsime  teigti,  kad  kurie  nors  deriniai  negalimi  dėl  kokio  nors 
mūsų  praeities  patyrimo  arba  neatitinka  vadinamųjų  sveiko 
proto  dėsnių,  įsigalios  išoriniai  kriterijai,  ne  tik  diferencijuo¬ 
jantys  derinimo  rezultatus,  bet  ir  ribojantys  patį  derinimą. 

Su  keturiais  asmenimis  A,  B,  C,  D  galime  gauti  šešias 
skirtingas  poras.  Bet  jei  tai  būtų  sutuoktinių  poros,  o  A  ir  B 
yra  vyrai,  C  ir  D  -  moterys,  tada  derinių  bus  tik  keturi.  Jei  A 
ir  C  būtų  brolis  ir  sesuo,  turėtume  atsižvelgti  į  kraujomaišos 

draudimą,  tuomet  galimybių  liktų  tik  trys.  Aišku,  tokie  kri¬ 
terijai  kaip  lytis  ar  giminystės  ryšiai  ir  su  tuo  susiję  draudimai 
su  pačiu  derinimu  neturi  nieko  bendra:  jie  primetami  iš  šalies, 
siekiant  apriboti  derinimo  galimybes. 


Abėcėlė  ir  keturios  figūros* 

Ars  combinatoria  naudojasi  devyniomis  raidėmis,  nuo  B  iki  K, 
ir  keturiomis  figūromis  (žr.  4.1  pav.).  Įvairiuose  Lulijaus  dar¬ 
buose  randamoje  tabula  generalis  pateikiamas  sąrašas  iš  šešių 
grupių  po  devynis  esinius,  o  kiekvienas  jų  pažymimas  viena 
iš  devynių  raidžių.  Taip  Lulijaus  abėcėlė  gali  išreikšti  de¬ 
vynis  absoliučius  principus  (dar  vadinamus  dieviškosiomis 
vertybėmis),  kurie  perduoda  vienas  kitam  savo  esmę  ir 
pasklinda  po  pasaulį,  devynis  santykinius  principus,  devynis 
klausimus,  devynis  subjektus,  devynias  dorybes  ir  devynias 
ydas.  Neabejotinai  remdamasis  aristoteliškuoju  kategorijų 
sąrašu,  Lulijus  patikslina,  kad  devynios  vertybės  -  tai  sakinio 
subjektai,  o  kitos  penkios  grupės  yra  predikatai.  Tai  pa¬ 
aiškina,  kodėl  derinant,  net  jei  subjektas  ir  predikatas  gali 
susikeisti  funkcijomis,  eiliškumo  variacijos  dažniausiai  ne¬ 
priimtinos. 

Pirmoji  figūra.  Priskyręs  raidėms  devynis  absoliučius  prin¬ 
cipus,  arba  vertybes  (kartu  su  jiems  priklausančiais  būdvar¬ 
džiais),  Lulijus  sudaro  visus  įmanomus  derinius,  galinčius 
susieti  šiuos  principus  tokiuose  teiginiuose  kaip  „Gėris  [bo- 
nitas]  yra  didis",  „Didybė  [magnitudo]  yra  šlovinga"  ir  pa¬ 
našiai.  Kadangi  principai  laikomi  daiktavardžiais,  jei  yra 
subjektai,  ir  būdvardžiais,  jei  yra  predikatai,  kiekvieną  pir¬ 
mosios  figūros  skiltis  jungiančią  liniją  galima  skaityti  dviem 

*  Remtasi  Lulijaus  raštais,  išleistais  Strasbūre  1598  metais,  nes  jais 
rėmėsi  visa  luliškoji  tradicija,  bent  jau  iki  Leibnizo.  Tad  cituodami 
1303  metų  Ars  generalis  ultima,  turime  galvoje  Ars  magna,  nes  šia¬ 
me  leidime  tekstas  vadinasi  Ars  magna  et  ultima. 

kryptimis  (galime  skaityti  „Gėris  yra  didis"  ir  „Didybė  yra 
gera").  Tai  paaiškina,  kodėl  jungčių  yra  36,  o  derinių  -  72. 

Figūra  turi  leisti  sudaryti  taisyklingus  silogizmus.  Pavyz¬ 
džiui,  norint  įrodyti,  kad  gėris  gali  būti  didis,  reikia  argu¬ 
mentuoti:  „Visa,  kas  pašlovinta  didybės,  yra  didu  -  gėris  yra 
pašlovintas  didybės  -  taigi  gėris  yra  didis."  Iš  pirmosios  len¬ 
telės  pašalinti  visi  save  teigiantys  deriniai,  kaip  BB  ar  CC, 
nes  Lulijui  prielaida  „Gėris  yra  geras"  neturi  viduriniojo  ter¬ 
mino  (aristoteliškoje  tradicijoje  silogizmas  „visi  A  yra  B  -  C 
yra  A  -  taigi  C  yra  B"  yra  geras,  nes  pagal  tam  tikras  tai¬ 
sykles  teisingai  išdėstytas  vidurinysis  terminas  A,  susiejan¬ 
tis  B  ir  C). 

Antroji  figūra.  Ji  apibūdina  santykinių  principų  sąsajas  su 
apibrėžimų  trejetais.  Tie  ryšiai  susieja  dieviškąsias  vertybes 
su  visata.  Čia  figūra  nekuria  jokių  derinių,  ji  tėra  vizualinė 
mnemoninė  priemonė,  padedanti  įsiminti  stabilias  sąsajas 
tarp  įvairių  ryšių  tipų  ir  įvairių  esinių  tipų.  Pavyzdžiui,  skir¬ 
tybę,  sutarimą  ir  priešybę  [contrarietas]  galima  kiekvieną 
svarstyti  remiantis  (1)  dviem  juntamais  esiniais,  kaip  akmuo 
ir  augalas;  (2)  vienu  juntamu  ir  vienu  intelektiniu  esiniu,  kaip 
kūnas  ir  dvasia;  (3)  dviem  intelektiniais  esiniais,  kaip  dvasia 
ir  angelas. 

Trečioji  figūra.  Joje  Lulijus  surašo  visas  įmanomas  raidžių 
poras.  Atrodytų,  jis  atmeta  jų  sekos  inversiją,  nes  rezultatas 
yra  36  poros,  kaip  Lulijus  vadina,  36  kamerose ,  tačiau  iš  tikro 
tokia  inversija  numatoma  (faktiškai  kamerų  yra  72),  nes  kiek¬ 
viena  raidė  gali  tapti  ir  subjektu,  ir  prediktu  („Gėris  yra  di¬ 
dis"  ir  „Didybė  yra  gera":  Ars  magna ,  VI,  2).  Baigęs  derinti, 
Lulijus  pereina  prie  to,  ką  jis  vadina  evakuacija  iš  kamerų.  Tar¬ 
kim,  turime  kamerą  BC.  Iš  pradžių  perskaitome  pagal  pirmąją 
figūrą  ir  gauname  bonitas  ir  magnitudo,  paskui  skaitome  pagal 
antrąją  figūrą  ir  gauname  differentia  ir  concordia  (Ars  magna,  II, 
3).  Taip  sudarome  12  sakinių:  „Gėris  yra  didis",  „Skirtingumas 
yra  didis",  „Gėris  yra  skirtingas",  „Skirtingumas  yra  geras", 
„Gėris  yra  sutariantis",  „Didybė  yra  gera",  „Sutarimas  yra  ge- 

ras",  „Didybė  yra  skirtinga",  „Sutarimas  yra  skirtingas",  „Di¬ 
dybė  yra  sutarianti",  „Sutarimas  yra  didis". 

Grįžę  prie  tabula  generalis  ir  B  bei  C  priskyrę  atitinkamus 
klausimus  ( utrum  ir  ąuid)  su  atitinkamais  atsakymais,  iš  12 
teiginių  gautume  24  klausimus,  tokius  kaip  „Ar  gėris  yra  di¬ 
dis?"  arba  „Kas  yra  didis  gėris?"  ( Ars  magna ,  VI,  1).  Taigi  tre¬ 
čioji  figūra,  bent  teoriškai,  aprėpia  432  teiginius  ir  864  klau¬ 
simus.  Į  klausimus  realiai  galima  atsakyti  pagal  dešimt 
taisyklių  (surašytų  Ars  magna  IV  skyriuje),  o  kamerai  BC  to¬ 
kios  taisyklės  būtų  B  ir  C.  Šitos  ir  visos  kitos  taisyklės  priklauso 
nuo  terminų  apibrėžčių  (kurios  yra  teologinės  prigimties)  ir 
nuo  tam  tikrų  su  derinimo  dėsniais  nesusijusių  pradinių  ap¬ 
ribojimų. 

Ketvirtoji  figūra.  Ji  yra  pati  žinomiausia  ir  padariusi  di¬ 
džiausią  įtaką  vėlesnei  tradicijai.  Joje  pateikiami  iš  devynių 
elementų  sukurti  trejetai.  Pati  figūra  juda,  nes  sudaryta  iš  trijų 
mažėjančio  skersmens  koncentrinių  skritulių,  įdėtų  vienas  į 
kitą  ir  centre  sujungtų  virvele.  Prisiminkime,  kad  Sefer  Yet- 
sirah  rašoma  apie  dieviškąjį  derinimą  ratu,  o  Lulijus,  gyvenęs 
Iberijos  pusiasalyje,  neabejotinai  buvo  susipažinęs  su  kaba- 
listine  tradicija. 

Devyni  elementai  po  tris  duoda  84  derinius,  tokius  kaip 
BCD,  BCE,  CDE.  Savo  veikale  Ars  breu  ir  kitur  Lulijus  mini 

252  derinius,  nes  kiekvienam  trejetui  galima  priskirti  po  tris 
klausimus,  priklausančius  tą  trejetą  sudarančioms  raidėms 
(žr.  taip  pat  ir  Kircherio  Ars  magna  sciendi,  14).  Kiekvienas 
trejetas  duoda  dvidešimties  junginių  stulpelį  (ir  84  stulpe¬ 
lius!),  nes  Lulijus  pertvarko  trejetą  į  ketvertą,  įterpdamas  T 
raidę.  Tuomet  gaunami  junginiai  BCDT,  BCTB,  BTBC  ir  pan. 
(žr.  4.2  pav.). 

Bet  T  yra  ne  derinimo  elementas,  o  mnemoninė  išmonė.  Ji 
rodo,  kad  prieš  ją  einančios  raidės  reiškia  pirmosios  figūros 
principus,  arba  vertybes,  o  po  jos  esančios  raidės  reiškia 
antrosios  figūros  santykinius  principus.  Tarkime,  ketvertas 
BCTC  skaitomas  taip:  b  -  bonitas,  c  -  magnitudo  ir  c  -  concor- 
dantia,  nes  T  pakeičia  figūrą. 

Iš  fabula  generalis  matome,  kad  deriniams,  prasidedantiems 
b ,  priklauso  pirmasis  klausimas  ( utrum ),  prasidedantiems  c  - 
antrasis  ( quid )  ir  taip  toliau.  Todėl  BCTC  reikėtų  skaityti  „Ar 
gėris  yra  didis  tiek,  kiek  jame  yra  sutariančių  dalykų?" 

Iš  pradžių  šios  ketvertų  lentelės  trikdo,  nes  jose  tarsi  ran¬ 
dame  pasikartojančių  raidžių.  Bet  jei  pasikartojimai  būtų  leis¬ 
tini,  tai  trejetų  turėtume  ne  84,  o  729.  Paprasčiausią  išaiški¬ 
nimą  pateikė  Platzeckas  (1954,  141):  pagal  tai,  ar  raidės  yra 
prieš,  ar  po  T,  tos  pačios  raidės  reiškia  arba  vertybes,  arba 
santykius,  taigi  kiekviena  raidė  iš  tikrųjų  turi  dvi  reikšmes. 
Todėl  kiekviename  iš  84  stulpelių  Lulijus  jungia  ne  trijų,  o 
šešių  raidžių  grupes.  Taigi  turime  BCD  derinį,  reiškiantį 
vertybes,  ir  bcd  derinį,  reiškiantį  santykius  (raidės  po  T  ver¬ 
tinamos  kaip  mažosios).  Todėl  viskas  taptų  aiškiau  skaitant 
ne,  tarkim,  BCTB,  o  BCb,  ir  taip  toliau.  Tuomet  šešių  skirtingų 
elementų  junginiai  po  tris  duoda  20  derinių,  tiek,  kiek  jų  ir  yra 
kiekviename  stulpelyje. 

Aštuoniasdešimt  keturi  stulpeliai  po  dvidešimt  ketvertų 
kiekviename  -  tai  1680  derinių.  Toks  skaičius  gaunamas  to¬ 
dėl,  kad  negalima  eiliškumo  inversija. 

Pirmiausia  kyla  klausimas,  ar  visi  1680  ketvertų  yra  pras¬ 
mingi.  Čia  iškyla  pirmasis  Ars  magna  ribotumas:  jis  gali  su- 

kurti  ir  sveiku  protu  atmestinus  derinius.  Savo  veikale  Ars 
magna  sciendi  Kircheris  rašo,  kad  šio  meno  principas  toks  pat, 
kaip  ir  ieškant  žodžio  anagramų:  sudarius  jų  sąrašą,  išbrau¬ 
kiamos  visos,  neatitinkančios  nė  vieno  egzistuojančio  žodžio. 
Kitaip  tariant,  iš  žodžio  ROMA  galime  gauti  24  permutacijas, 
bet  iš  jų  tik  AMOR,  AROM,  MORĄ,  ARMO  ir  RAMO*  yra 
prasmingos  ir  priimtinos,  o  kitos,  tokios  kaip  AOMR,  OAMR, 
MRAO  -  beprasmės  ir  atmestinos. 

Lulijus,  atrodo,  taiko  tokį  patį  kriterijų  kalbėdamas  (savo 
Ars  magna ,  secunda  pars  principalis)  apie  įvairius  pirmosios 
figūros  panaudojimo  būdus:  subjektas  gali  tapti  predikatu  ir 
atvirkščiai  (pavyzdžiui,  „Gėris  yra  didis"  ir  „Didybė  yra  ge¬ 
ra"),  bet  negalima  sukeisti  vietomis  gėrio  ir  angelo ,  nes  kiek¬ 
vienas  angelas  kupinas  gėrio,  bet  ne  kiekvienas,  kupinas  gėrio, 
yra  angelas,  o  jau  visiškai  nepriimtinas  derinys  „šykštumas 
yra  gėris".  Pasak  Lulijaus,  šio  meno  meistras  privalo  skirti,  ką 
galima  konvertuoti  ir  ko  ne. 

Taigi  Lulijaus  derinimo  meną  riboja  ne  vien  silogistikos 
dėsniai  (nes  galima  generuoti  atradimus  tik  esant  viduriniojo 
termino  sąlygai),  bet  dar  labiau  pats  silogizmas,  nes  konver¬ 
tuojama  ne  formaliai,  o  pagal  galimybes  realiai  kažką  nuspėti 
remiantis  kažkuo  kitu.  Kitaip  tariant,  pagal  silogistikos  dės¬ 
nius  teisinga  būtų  teigti  „Šykštumas  yra  skirtingas  nuo  gėrio. 
Dievas  yra  šykštus,  taigi  Dievas  yra  skirtingas  nuo  gėrio", 
tačiau  iš  derinių  Lulijus  priima  tik  tuos,  kurių  prielaidos  ir 
rezultatai  atitinka  tikrąją  pasaulio  padėtį.  Jo  derinimo  menas 
leidžia  suformuluoti  prielaidą  „Kiekvienas  įstatymas  yra  il¬ 
galaikis",  bet  Lulijus  ją  atmeta,  nes  „kai  subjektas  patiria  žalą, 
teisingumas  ir  įstatymas  išsigimsta"  ( Ars  brevis,  quae  ėst  de 
inventione  mediorum  turis**,  4.3a).  Lulijus  priima  arba  atmeta 
teiginio  loginę  konversiją,  nepriklausomai  nuo  to,  ar  ši 
formaliai  teisinga  (plg.  Johnston,  1987,  229). 


Meilė,  kvapas,  gervuogė,  įgula,  šaka  (it.). 

Mokslas,  siekiąs  atrasti  esmines  teisės  nuostatas,  yra  neilgaamžis 
(lot.). 

Tai  dar  ne  viskas.  Ketvirtosios  figūros  sukurti  ketvertai 
kartojasi.  Pavyzdžiui,  ketvertas  BCTB  kiekviename  iš  pirmų¬ 
jų  septynių  stulpelių  kartojasi  po  septynis  kartus:  Ars  magna 
V,  1  jis  aiškinamas  kaip  „Ar  yra  toks  didis  gėris,  kuris  būtų 
skirtingas?",  jau  XI,  1  skyriuje,  pritaikius  obversiją  (apver¬ 
timą),  reiškia  „Ar  gėris  gali  būti  didis,  nebūdamas  skirtingas" 
(į  pirmąjį  klausimą  atsakoma  teigiamai,  o  į  antrąjį  -  neigia¬ 
mai).  Bet  toks  pasikartojimas  Lulijaus,  atrodo,  visai  nejaudina 
dėl  vienos  paprastos  priežasties:  jis  mano,  kad  į  tą  patį  klau¬ 
simą  gali  atsakyti  ir  kiekvienas  atskiro  jį  iškėlusio  stulpelio 
ketvertas,  ir  visų  kitų  stulpelių  ketvertai! 

Šitas  bruožas,  kurį  Lulijus  laikė  vienu  iš  savo  meno  pri¬ 
valumų,  atskleidė  antrąjį  jo  ribotumą:  1680  ketvertų  nekelia 
naujų  klausimų  ir  nepateikia  naujų  jau  žinomų  argumentų 
formuluočių.  Negana  to.  Ars  magna  leidžia  gauti  1680  įvairių 
atsakymų  į  klausimą,  atsakymas  į  kurį  yra  žinomas,  taigi  yra 
ne  logikos,  o  dialektikos  priemonė,  būdas  išaiškinti  ir  suri¬ 
kiuoti  visus  būdus,  tinkamus  pagrįsti  jau  žinomą  tiesą.  Todėl 
nėra  nė  vieno  ketverto,  kuris,  tinkamai  interpretuotas,  ne¬ 
galėtų  atsakyti  į  klausimą,  kuriam  yra  taikomas. 

Pažvelkime,  pavyzdžiui,  į  klausimą,  „Ar  pasaulis  yra  am¬ 
žinas"  (Utrum  mundus  šit  aeternus).  Lulijus  jau  žino  atsaky¬ 
mą  į  klausimą,  ir  jis  yra  neigiamas,  priešingu  atveju  jis 
padarytų  averojišką  klaidą.  Bet  atkreipkite  dėmesį,  kad 
klausimas  kyla  ne  iš  Ars  magna ,  nes  šitame  mene  nė  viena  iš 
raidžių  nereiškia  pasaulio,  taigi  jis  atėjęs  iš  kitur,  bet  jame 
kaip  „pažyminys"  pasirodo  terminas  amžinybė,  taigi  susie¬ 
jame  klausimą  su  D.  Bet  D,  pagal  antrąją  figūrą,  siejasi  su 
priešybės  principu  kaip  juntamo  ir  juntamo,  intelektinio  ir 
juntamo,  intelektinio  ir  intelektinio  priešprieša.  Patyrinėję 
antrąją  figūrą  matome,  kad  D  sudaro  trikampį  su  B  ir  C. 
Antra  vertus,  klausimas  prasideda  utrum,  o  iš  tabula  genera- 
lis  žinome,  kad  utrum  priklauso  B.  Taip  radome  stulpelį,  ku¬ 
riame  reikia  ieškoti  sprendimo:  tai  stulpelis,  kuriame  pasi¬ 
rodo  B,  C  ir  D. 

Visa  tai  leidžia  Lulijui  teigti,  jog  „atsakymas  į  šį  klausimą 
yra  pirmame  lentelės  stulpelyje",  bet,  aišku,  „gali  būti  ir  ki¬ 
tuose,  nes  stulpeliai  tarpusavyje  susiję".  Šiuo  atveju  viskas 
priklauso  nuo  apibrėžimų,  taisyklių  ir  tam  tikro  retorinio  su¬ 
gebėjimo  interpretuoti  raides.  Nagrinėjant  BCDT  kamerą 
dedukuojama,  kad  jei  pasaulis  būtų  amžinas,  žinant,  jog  gėris 
yra  toks  didis,  kad  yra  amžinas,  pasaulis  turėtų  generuoti 
amžiną  gert  todėl  jame  neturėtų  būti  blogio.  „Bet  iš  patirties 
žinome,  kad  pasaulyje  egzistuoja  blogis.  Todėl  galime  daryti 
išvadą,  jog  pasaulis  nėra  amžinas."  Neigiama  išvada  pada¬ 
ryta  ne  remiantis  logine  ketverto  forma  (kurios  jis,  beje,  iš  viso 
neturi),  o  iš  patirties  gautomis  žiniomis.  Ars  magna  sukurta 
kaip  instrumentas  siekiant  atversti  musulmonų  averojistus 
remiantis  universaliu  protu,  bet  visiškai  akivaizdu,  jog  svei¬ 
ko  proto  dalis  neišvengiamai  yra  įsitikinimas,  kad  jei  pasaulis 
būtų  amžinas,  jis  negalėtų  būti  geras. 


Arbor  scientiarum 

Lulijaus  Ars  magna  viliojo  vėlesnes  kartas  kaip  galimų  nesu¬ 
skaičiuojamų  ryšių  tarp  vieno  ir  kito  nario,  nario  ir  principų, 
narių  ir  klausimų,  dorybių  ir  ydų  tyrinėjimo  mechanizmas 
(kodėl  nesukūrus  šventvagiško  derinio,  kuriame  bonitas  būtų 
piktas  Dievas  ar  amžinybė  -  kintama  priešybė?).  Tačiau  toks 
laisvas,  nevaldomas  derinimas  ir  permutacijos  galėtų  pagrįsti 
bet  kokią  teologiją,  o  tikėjimo  tiesos  ir  tikėjimas  gerai  sutvar¬ 
kyta  kosmologija  privalo  pažaboti  savavališką  derinimą. 

Lulijaus  logika  yra  pirminių,  o  ne  antrinių  intencijų  logika, 
kitaip  tariant,  tiesioginio  dalykų  suvokimo,  o  ne  jų  idėjų  lo¬ 
gika.  Savo  darbuose  Lulijus  dažnai  kartoja,  jog  metafizika 
svarsto  dalykus  kaip  egzistuojančius  už  proto  ribų,  logika  - 
proto  ribose,  o  Ars  magna  vertina  juos  abiem  šiais  požiūriais, 
todėl  Ars  pateikiamos  išvados  yra  tikresnės  už  tas,  kurias  pa¬ 
teikia  logika,  ir  „šito  meno  atstovas  per  mėnesį  gali  išmokti 

daugiau,  nei  logikas  -  per  metus"  ( Ars  magna,  X,  101).  Tokiu 
drąsiu  baigiamuoju  teiginiu  Lulijus  mums  primena,  kad  jo 
menas  iš  tikrųjų  nėra  tik  formalus  metodas,  kokiu  daugelis  jį 
laikė. 

Derinimas  privalo  atspindėti  patį  realybės  srautą  ir  yra  pa¬ 
grįstas  tiesos  idėja,  išplaukiančia  ne  iš  Ars  loginio  sam¬ 
protavimo  formų,  o  iš  tikrosios  dalykų  padėties.  Lulijus  yra 
realistas,  tikintis  už  proto  ribų  išeinančių  universalijų  egzis¬ 
tavimu.  Jis  tiki,  kad  realiai  egzistuoja  ne  vien  giminės  ir  rūšys, 
bet  ir  atsitiktinės  formos.  Viena  vertus,  tai  leidžia  Lulijui  ma¬ 
nipuliuoti  ne  tik  giminėmis  ir  rūšimis,  bet  ir  dorybėmis,  ydo¬ 
mis  bei  kiekviena  differentia,  antra  vertus,  tie  atsitiktinumai 
nėra  laisvai  derinami,  juos  lemia  griežta  būties  hierarchija 
(plg.  Rossi,  1960,  68). 

Knygoje  Dissertatio  de  arte  combinatoria  (1666)  Leibnizas 
svarsto,  kodėl  Lulijus  apsiribojo  tokiu  nedideliu  elementų 
skaičiumi.  Iš  tiesų,  skirtinguose  veikaluose  Lulijaus  pasi¬ 
rinktas  principų  skaičius  įvairuoja  -  jų  yra  buvę  10, 16, 12, 20, 
bet  vėliau  jis  apsistoja  ties  devyniais.  Tačiau  klausimas  kyla 
ne  dėl  principų  skaičiaus,  o  dėl  to,  kodėl  jis  yra  ribotas.  Ga¬ 
lėtume  atsakyti,  kad  Lulijus  nė  negalvojo  apie  laisvą,  su  kon¬ 
krečiu  turiniu  nesusietų  raiškos  elementų  derinimą,  antraip 
jo  kalba  nebūtų  jam  atrodžiusi  tobula  ir  galinti  kalbėti  apie 
dieviškąją  realybę,  kurią  jis  iš  pat  pradžių  priima  kaip  aki¬ 
vaizdžią  ir  aiškią.  Savo  meną  Lulijus  suvokia  kaip  kitatikių 
atvertimo  priemonę,  o  žydų  bei  musulmonų  doktrinas  jis  bu¬ 
vo  nuodugniai  išstudijavęs.  Compendium  artis  demonstrativae 
(De  fine  klijus  libri )  Lulijus  tiesiai  pasako  Ars  magna  terminus 
pasiskolinęs  iš  arabų.  Jis  ieškojo  elementarių  ir  pirminių  sam¬ 
pratų,  bendrų  su  kitatikiais,  todėl  jo  absoliučių  principų  pa¬ 
galiau  lieka  tik  devyni,  o  dešimtasis,  žymėtas  raide  A,  pašali¬ 
namas,  nes  jis  reiškia  tobulumą,  arba  dieviškąją  vienybę.  Kyla 
pagunda  šioje  sekoje  įžvelgti  dešimt  kabalos  sefirotų,  tačiau, 
kaip  pažymėjo  Platzeckas  (1953,  583),  panašų  vertybių  sąra¬ 
šą  galima  rasti  ir  Korane.  Yatesas  (1960)  manė  tokio  sąrašo 

ištakas  radęs  Jono  Škoto  Eriugenos  darbuose,  bet  Lulijus  pa¬ 
našių  sąrašų  galėjo  aptikti  ir  kituose  viduramžių  neoplatoniz¬ 
mo  tekstuose:  Pseudodionisijo  komentaruose,  augustiniškoje 
tradicijoje  ar  viduramžių  doktrinoje  apie  transcendentines 
būties  savybes  (plg.  Eco,  1956). 

Šie  elementarūs  principai  Lulijui  susiklosto  į  uždarą  ir  iš 
anksto  apibrėžtą  griežtos  hierarchijos  sistemą  -  Mokslo  me¬ 
dį.  Pagal  aristoteliškąją  logiką,  silogizmas  „visos  gėlės  yra 
augalai,  x  yra  gėlė,  taigi  x  yra  augalas"  formaliai  yra  teisingas 
ir  logiškai  visai  nesvarbu,  kas  yra  x.  Bet  Lulijus  nori  žinoti, 
ar  x  yra  rožė,  ar  arklys.  Jeigu  tai  yra  arklys  -  jis  atmeta  tokį 
silogizmą,  nes  arklys  nėra  augalas.  Gal  šis  pavyzdys  grubo¬ 
kas,  bet  puikiai  atitinka  tą  didžiąją  būties  grandinę  (plg. 
Lovejoy,  1936),  kuria  pagrįsta  Lulijaus  Arbor  scientiae  (1296). 

Tarp  pirmosios  ir  paskutiniųjų  Ars  versijų  Lulijus  nuėjo 
ilgą  kelią  (aprašytą  Carreras  y  Artau  ir  Carreras  y  Artau,  1939, 
1, 394),  pritaikydamas  savo  meną  spręsti  ne  vien  teologijos  ir 
metafizikos,  bet  ir  kosmologijos,  teisės,  medicinos,  astrono¬ 
mijos,  geometrijos  ir  psichologijos  klausimus.  Ars  kuo  toliau, 
tuo  labiau  tampa  visos  žinijos  apdorojimo  priemone,  grąži¬ 
na  prie  daugelio  viduramžių  enciklopedijų  keltų  minčių,  nu¬ 
mato  Renesanso  ir  baroko  kultūrų  enciklopedistų  svajones. 
Toji  Žinija  sutvarkyta  pagal  hierarchinę  struktūrą.  Dieviško¬ 
sios  vertybės  apibrėžia  pačios  save,  nes  išreiškia  pirmines 
priežastis,  bet  nuo  vertybių  prasideda  būties  laiptai.  Ars 
turėtų  padėti  apmąstyti  kiekvieną  jų  pakopą. 

Mokslo  medis,  kurio  šaknys  -  devynios  vertybės  ir  devyni 
santykiai,  šakojasi  į  šešiolika  šakų,  o  kiekviena  jų  yra  atskiras 
medis.  Kiekvienas  iš  tų  šešiolikos  medžių,  atstovaująs  atski¬ 
rai  sričiai,  padalytas  į  septynias  dalis:  šaknis,  kamieną,  šakas, 
šakeles,  lapus,  žiedus  ir  vaisius.  Aštuoni  medžiai  akivaizdžiai 
atitinka  aštuonis  tobula  generalis  subjektus  ir  yra:  Arbor  Elemen- 
talis  (atstovaująs  elementata,  kitaip  tariant,  šio  pasaulio  objek¬ 
tams,  sudarytiems  iš  keturių  gaivalų,  akmenims,  medžiams, 
gyvūnams),  Arbor  Vegetalis,  Arbor  Sensualis,  Arbor  Imaginalis 

(proto  vaizdiniai,  atspindintys  kituose  medžiuose  pateiktus 
dalykus),  Arbor  Humanalis  et  Moralis  (susijęs  su  atmintimi,  in¬ 
telektu,  valia,  aprėpiąs  įvairius  mokslus  bei  menus),  Arbor 
Coelestialis  (astronomija  ir  astrologija),  Arbor  Atigelicalis  ir  Ar¬ 
bor  Divinalis  (dieviškosios  vertybės).  Sąrašą  papildo  Arbor  Mo- 
ralis  (dorybės  ir  ydos),  Arbor  Eviternalis  (pomirtinės  karalystės), 
Arbor  Matemalis  (mariologija),  Arbor  Christianalis  (kristologija), 
Arbor  Imperialis  (valdžia),  Arbor  Apostolicalis  (Bažnyčia),  Arbor 
Exemplificalis  (mokslo  prasmės)  ir  Arbor  Questionalis  (keturi 
tūkstančiai  klausimų,  susijusių  su  įvairiais  menais). 

Norint  suprasti  šių  medžių  struktūrą,  pakanka  panagrinė¬ 
ti  vieną  iš  jų,  pavyzdžiui,  Arbor  Elementalis.  Jo  šaknys  -  tai 
devynios  vertybės  ir  devyni  santykiai,  kamienas  -  sąjunga 
visų  tų  principų,  iš  kurių  kyla  miglotas,  užpildantis  erdvę 
kūnas  -  pirmapradis  chaosas,  kuriame  yra  daiktų  rūšys  ir  jų 
išsidėstymas,  didžiosios  šakos  -  keturi  gaivalai  (vanduo, 
ugnis,  oras,  žemė),  pasidaliję  į  keturias  iš  jų  sudarytas  mases 
(jūras  ir  sausumas),  lapai  -  atsitiktinumai,  žiedai  -  priemonės 
(kaip  koja,  pėda,  akis),  vaisiai  -  paskiri  daiktai  (kaip  akmuo, 
auksas,  obuolys,  paukštis). 

Kalbėti  apie  šių  medžių  „mišką"  būtų  neleistina  metafora, 
nes  jie  hierarchiškai  sulipę  vienas  ant  kito  tarsi  pagodos  stogo 
aukštai.  Apatiniai  medžiai  turi  virš  jų  esančių  medžių  savy¬ 
bių,  tarkim,  augalų  medis  turi  elementų  medžio  savybių, 
jutimų  medis  -  augalų  medžio  ir  elementų  medžio  savybių, 
vaizduotės  medis  stovi  ant  trijų  pirmųjų,  kartu  padėdamas 
suprasti  ir  virš  jo  stovintį  žmogiškąjį  medį  (Llinares,  1963, 
211-212). 

Medžių  sistema  atspindi  realybės  tvarką  ir  būtent  dėl  to 
kuria  „tikrojo"  pažinimo  sistemą,  kitaip  tariant,  rodo  būties 
grandinę  tokią,  kokia  ji  metafiziškai  yra  ir  privalo  būti.  Todėl 
suprantama,  kodėl  Lulijus,  viena  vertus,  verčia  savo  meną 
kiekvienam  įmanomam  argumentui  ieškoti  viduriniosios  prie¬ 
laidos  termino,  kuris  jam  suteiktų  įrodomojo  silogizmo  for¬ 
mą,  o  kita  vertus,  atmeta  net  teisingus  silogizmus,  formaliai 

turinčius  vidurinįjį  terminą.  Lulijaus  požiūriu,  vidurinysis  ter¬ 
minas  nepriklauso  formaliai  scholastinei  logikai,  o  susieja  ele¬ 
mentus  į  būties  grandinę,  ir  tai  yra  ne  formalus,  bet  esminis 
ryšys. 

Ars  yra  tobula  kalba  tiek,  kiek  gali  kalbėti  apie  metafizinę 
realybę,  būties  struktūrą,  kuria  ji  remiasi  ir  kuri  egzistuoja 
nepriklausomai  nuo  jos.  Kaip  rašo  Lulijus  kataloniškoje  Lo- 
gica  Alzagelis  versijoje:  „De  la  logica  parlam  tot  breu  -  car  a 
parler  avem  de  Deu Ars  nėra  tas  mechanizmas,  kuris  pa¬ 
dėtų  atskleisti  dar  nepažintas  visatos  struktūras. 

Daug  kalbėta  apie  Lulijaus  mokymo  ir  kabalos  derinių  me¬ 
no  analogiją.  Tačiau  jų  skirtumas  akivaizdus:  kabaloje  raidžių 
deriniai  ne  atspindi  visatą,  o  ją  kuria.  Mistiko  kabalisto  ieš¬ 
koma  realybė  yra  dar  nežinoma  ir  gali  atsiskleisti  tik  lėtai  ta¬ 
riant  garsus,  besisukančius  svaigiame  permutacijų  sūkuryje. 
Lulijaus  deriniai  yra  retorinė  priemonė,  kuria  siekiama  įro¬ 
dyti  tai,  kas  jau  žinoma,  ką  griežta  įvairių  medžių  miško 
struktūra  įtvirtino  kartą  ir  visiems  laikams  ir  ko  jokie  deriniai 
negali  pakeisti. 

Tačiau  Ars  būtų  galima  laikyti  tobula  kalba,  jei  ja  norėti 
pasakyti  dalykai  tikrai  būtų  buvę  universalūs,  bendri  visoms 
tautoms.  Nepaisant  Lulijaus  pastangų  asimiliuoti  nekrikš¬ 
čioniškas  ir  neeuropines  religijas,  jo  beviltiškas  darbas  žlugo 
dėl  pasąmonėje  glūdinčio  etnocentrizmo,  nes  tas  visuotinis 
turinys,  apie  kurį  jis  manosi  kalbantis,  tėra  Vakarų  krikščio¬ 
niškos  tradicijos  valdomo  pasaulio  vaisius.  Niekas  nepa¬ 
sikeitė  ir  Lulijui  išvertus  Ars  rezultatus  į  arabų  ar  hebrajų 
kalbas.  O  legenda  apie  jo  nukankinimą  tik  patvirtina  šią 
nesėkmę. 


Apie  logiką  kalbėsiu  trumpai,  nes  kalbėti  turėčiau  apie  Dievą  ( kat .). 

Koks  gundantis  buvo  Lulijaus  kvietimas  visuotinei  santarvei, 
matome,  kai  beveik  po  dviejų  šimtmečių  prie  jo  sugrįžta  Ni¬ 
kolajus  Kuzietis,  platonizmo  restauratorius  laikotarpiu  tarp 
scholastikos  krizės  ir  Renesanso  pradžios.  Kuzietis  pasklei¬ 
džia  idėją  apie  be  galo  atvirą  visatą,  kurios  centras  yra  kiek¬ 
viename  taške  ir  ribų  nėra  niekur.  Būdamas  begalinis.  Dievas 
yra  aukščiau  visų  ribų  ir  visų  priešybių.  Didėjant  apskritimo 
skersmeniui,  mažėja  jo  išlinkis,  o  ribiniu  atveju  begalinis  ap¬ 
skritimas  tampa  begaline  tiese:  visos  priešybės  sueina  į  Dievą. 
Jei  visata  turėtų  centrą,  ji  būtų  apribota  kitos  visatos.  Bet  visa¬ 
toje  Dievas  yra  ir  centras,  ir  riba.  Žemė  negali  būti  visatos  cent¬ 
ru.  Ši  mintis  iškelia  daugybės  pasaulių,  matematiniais  dėsniais 
pagrįstos  bei  galimos  nuolat  tirti  realybės  viziją,  kur  pasaulis, 
net  jei  negalime  jo  tiesiogine  prasme  pavadinti  begaliniu, 
neabejotinai  gali  turėti  begalę  pavidalų.  Kuziečio  mokymas 
pripildytas  kosmologinių  metaforų  (ar  modelių),  pagrįstų  ap¬ 
skritimo  ir  rato  įvaizdžiu  ( De  docta  ignorantia,  II,  11),  kur  die¬ 
viškų  atributų  vardai  (neabejotinai  pasiskolinti  iš  Lulijaus) 
visapusiškai  patvirtina  vieni  kitus  ( De  docta  ignorantia ,  I,  21). 

Dar  akivaizdesnė  Lulijaus  įtaka  Kuziečio  pastabai  apie 
vardų,  kuriais  graikai,  romėnai,  vokiečiai,  turkai,  saracėnai  ir 
kiti  vadina  dievybę,  sutapimą  ar,  teisingiau,  jų  tapatumą  heb¬ 
rajiškai  tetragramai  (žr.  pamokslą  Dies  sanctificatus) . 

Su  Lulijaus  mokymu  Kuzietis,  matyt,  susipažino  Paduvo¬ 
je,  nes  XIV  amžiaus  pabaigoje  Venecijos  regione  lulizmas  pa¬ 
plito  iš  dalies  kaip  atsakas  į  krizės  ištiktą  aristotelizmą,  taip 
pat  atliepė  kultūrinę  atmosferą,  nulemtą  pagyvėjusių  ryšių 
tarp  Rytų  ir  Vakarų,  Venecijos  Respublikos  ir  Bizantijos  bei 
musulmonų  kraštų,  ką  jau  kalbėti  apie  Kataloniją  ir  Maljorką, 
kur  dar  kadaise  susikirto  krikščioniškoji,  islamiškoji  ir  heb¬ 
rajiškoji  kultūros.  Naujasis  venecijietiškas  humanizmas  buvo 
įkvėptas  susidomėjimo  įvairiomis  kultūromis  ir  pagarbos 
joms  (plg.  Lohr,  1988). 

Būtent  todėl  šioje  aplinkoje  vėl  grįžtama  prie  mokymo,  ku¬ 
rį  sukūręs  žmogus  savo  skelbiamomis  tiesomis,  teologiniais 
apmąstymais  ir  visuotinės  kalbos  ieškojimais  nutiesė  in¬ 
telektualinį  ir  religinį  tiltą  tarp  Vakarų  Europos  ir  Rytų,  tikė¬ 
damas,  kad  tikroji  valdžia  pagrįsta  ne  griežta  vienove,  o 
trauka  tarp  įvairių  centrų,  tad  Mozės  įstatymai,  Kristaus  ap¬ 
reiškimas  ir  Mahometo  mokymas  gali  kurti  bendrą  rezultatą. 
Lulizmas  buvo  sutiktas  kaip  mistinė  ir  filosofinė  paskata, 
neįprasta  ir  poetiška  alternatyva  aristoteliškos  scholastikos 
enciklopedijai,  o  kartu  ir  kaip  politinė  tendencija.  Kūrinys, 
kurį  autorius  išdrįso  parašyti  liaudies  kalba,  pasirodė  esąs 
artimas  humanizmui,  ginančiam  ir  liaupsinančiam  liaudies 
kalbų  orumą  bei  jų  įvairovę,  antra  vertus,  svarstančiam,  kaip 
sukurti  visoms  tautoms  bendrą  proto,  tikėjimo  ir  filosofijos 
kalbą,  kuri  padėtų  atgaivinti  enciklopedinę  scholastiką  -  įlie¬ 
tų  įkvepiančių  naujų  egzotiškų  doktrinų,  išreikštų  dar  mažai 
pažįstamomis  kalbomis. 

Veikale  De  pace  fidei  Kuzietis  mėgina  polemizuoti  ir  kal¬ 
bėtis  su  musulmonais,  keldamas  (lulišką)  klausimą:  kaip  įti¬ 
kinti  kitų  dviejų  monoteistinių  religijų  išpažintojus  sutikti  su 
krikščioniškąja  tiesa.  Gal,  svarsto  Kuzietis,  blogai  parinkti 
Trejybės  vardai  -  Tėvas,  Sūnus  ir  Šventoji  Dvasia?  Gal  vertėtų 
juos  išversti  į  priešininkams  labiau  suprantamus  filosofinius 
terminus  (primenančius  Lulijaus  dieviškąsias  vertybes).  Eku¬ 
meninio  įkarščio  pagautas,  Kuzietis  net  pažada  žydams  ir 
musulmonams,  jei  šie  priimtų  Evangeliją,  pasirūpinti  visų 
krikščionių  apipjaustymu,  nors  ir  pripažįsta,  kad  praktiškai 
įgyvendinti  šią  mintį  būtų  nelengva  ( De  pace  fidei,  XVI,  60). 

Iš  Lulijaus  Nikolajus  Kuzietis  perima  visuotinės  taikos 
dvasią  ir  metafizinę  viziją.  Tačiau  kad  Kuziečio  mintis  apie 
begalinius  pasaulius  suvešėtų  iki  naujo  ir  savito  derinių 
meno,  turime  palaukti,  kol  humanizmo  ir  Renesanso  pasaulį 
praturtins  naujos  idėjos:  vėl  bus  atrasta  hebrajų  kalba,  krikš¬ 
čioniškasis  kabalizmas,  paplis  hermetizmas  ir  bus  vėl  po¬ 
zityviai  įvertinta  magija. 

Prokalbės  ir  monogenetinė  hipotezė 


Seniausia  tobulos  kalbos  ieškojimo  atmaina  įgauna  monoge- 
netinės  hipotezės  formą,  tai  yra  visos  kalbos  kildinamos  iš 
vienos  bendros  prokalbės.  Tačiau  gilindamiesi  į  monogene- 
tinių  teorijų  istoriją  turime  neužmiršti,  kad  daugumoje  tų  ieš¬ 
kojimų  nuolatos  painiojamos  skirtingos  teorinės  nuostatos: 

1.  Nepakankamai  aiškus  skirtumas  tarp  tobulos  kalbos  ir 
universalios  kalbos.  Viena  -  ieškoti  kalbos,  kuri  pajėgtų  atspin¬ 
dėti  tikrąją  daiktų  prigimtį,  visai  kas  kita  -  ieškoti  kalbos,  ku¬ 
ria  visi  mokėtų  -  ar  privalėtų  -  kalbėti.  Galimas  dalykas,  kad 
tobula  kalba  pasiekiama  tik  nedaugeliui,  o  universali  kalba 
yra  netobula. 

2.  Neskiriama  (plg.  Formigari,  1970, 15)  platoniška  prigim¬ 
ties  ir  susitarimo  opozicija  (galėtume  įsivaizduoti  kalbą,  kuri 
išreiškia  daiktų  prigimtį,  tačiau  yra  ne  natūrali,  o  dirbtinė) 
nuo  kalbos  kilmės  problemos.  Galėtume  ginčytis,  ar  kalba  at¬ 
sirado  kaip  gamtos  imitacija  (mimologinė  hipotezė,  plg.  Genet- 
te,  1976),  ar  yra  susitarimo  rezultatas,  nebūtinai  keldami 
vienos  kalbos  pirmumo  prieš  kitas  klausimą.  Todėl  dažnai 
painiojami  etimologinis  įteisinimas  (artimesni  giminystės  ry¬ 
šiai  su  senesne  kalba)  ir  mimologinis  įteisinimas  (onomato- 
pėją  galima  traktuoti  kaip  tobulybės  požymį,  tačiau  nebūtinai 
kaip  artumo  pirmapradei  tobulai  kalbai  įrodymą). 

3.  Daugelis  autorių  neskiria  garso  nuo  jį  žyminčios  abė¬ 
cėlės  raidės,  nors  jau  Aristotelis  buvo  tai  aiškiai  atskyręs. 

4.  Kaip  dažnai  pažymi  Genette'as  (1976),  beveik  visi  tyri¬ 
nėtojai  -  iki  lyginamosios  kalbotyros  atsiradimo  XIX  amžiu¬ 
je  -  teikia  pirmenybę  semantiniams  tyrimams,  ieškodami 

giminingos  nomenklatūros  kalbų  šeimų,  užsiimdami  etimo¬ 
logine  ekvilibristika  (apie  ją  kalbėsime  vėliau)  ir  visai  ne¬ 
kreipdami  dėmesio  į  fonologinę  ir  gramatinę  struktūrą. 

5.  Dažnai  neskiriamos  pirmapradė  kalba  ir  universali  grama¬ 
tika.  Galima  ieškoti  visoms  kalboms  bendrų  gramatinių  prin¬ 
cipų  nesiekiant  grįžti  prie  pirmapradės  kalbos. 


Grįžimas  prie  hebrajų  kalbos 

Bažnyčios  tėvai  nuo  Origeno  iki  Augustino  kaip  neginčijamą 
dalyką  priėmė  tai,  kad  hebrajų  kalba  iki  Babelio  susimaišymo 
buvusi  pirmapradė  žmonijos  kalba.  Viena  svarbiausių  išim¬ 
čių  buvo  Grigalius  Nisietis  ( Contra  Eunomium),  tvirtinęs,  kad 
Dievas  nekalbėjo  žydiškai,  ir  ironizavęs  Dievo  -  mokytojo, 
mokančio  mūsų  protėvius  hebrajų  abėcėlės,  -  įvaizdį  (plg. 
Borst,  1957-1963, 1,  2  ir  II/l,  3.1).  Hebrajų,  kaip  dieviškosios 
kalbos,  idėja  gyvuoja  per  visus  viduramžius  (plg.  De  Lubac, 
1959,  II,  3.3). 

Tačiau  XVI-XVII  amžiuje  nebeapsiribojama  vien  teigimu, 
kad  hebrajų  kalba  yra  protokalba  (apie  ją,  beje,  žinota  labai 
mažai):  norima  paskatinti  jos  tyrinėjimus  ir  kiek  įmanoma 
plačiau  ją  paskleisti.  Dabar  situacija  labai  skiriasi  nuo  tos,  ku¬ 
rioje  gyveno  Augustinas:  ne  tik  grįžtama  prie  originalo,  bet 
grįžtama  tikint,  jog  jis  parašytas  vienintele  šventa  kalba, 
tinkama  reikšti  tikrąsias  tiesas.  Tuo  laikotarpiu  vyko  protes¬ 
tantų  reforma,  atmetusi  Bažnyčios,  kaip  vienintelės  interpre- 
tatorės  ir  tarpininkės,  vaidmenį  (su  visais  lotyniškais  kano¬ 
niniais  vertimais)  ir  nukreipusi  į  tiesioginį  Biblijos  skaitymą, 
skatinusi  tyrinėti  pirmines  Šventojo  Rašto  formuluotes.  Gal 
suprantamiausiai  daugelį  to  meto  debatų  pateikia  Brianas 
VValtonas  knygoje  In  Biblia  polyglotta  prolegomena  (1637,  ypač 
1-3),  tačiau  Renesanso  diskusijos  apie  hebrajų  kalbą  istorija 
yra  tokia  įvairi  ir  sudėtinga  (plg.  Demonet,  1992),  kad  turime 
apsiriboti  tik  keletu  pavyzdinių  jos  „portretų". 

Universalistinė  Postelio  utopija 

Hebrajų  kalbos  atgimimo  istorijoje  ypatingą  vietą  užima  pran¬ 
cūzų  eruditas,  utopistas  Guillaume'as  Postelis  (1510-1581).  Šis 
Prancūzijos  karalių  patarėjas,  artimai  bendravęs  su  svarbiau¬ 
siais  to  meto  dvasininkais,  politikais  ir  mokslininkais,  buvo 
giliai  paveiktas  Rytų  kultūros,  kai  lankėsi  ten  su  diplomati¬ 
nėmis  misijomis,  suteikusiomis  progą  mokytis  arabų  ir  hebrajų 
kalbų  bei  pažinti  kabalistinę  išmintį.  Puikiai  išmanęs  ir  graikų 
filologiją,  apie  1539  metus  jis  paskiriamas  „mathematicorum  et 
peregrinarum  linguarum  regius  interpres"*  į  Collėge  de  Trois 
Langues,  vėliau  tapusią  Collėge  de  France. 

Knygoje  De  originibus  seu  de  Hebraicae  linguae  et  gentis  anti- 
ąuitate  (1538)  Postelis  teigia,  kad  hebrajų  kalba  kilo  iš  Nojaus 
giminės,  o  iš  šios  kalbos  -  arabų,  chaldėjų,  hindi  ir  netiesiogiai 
graikų  kalbos.  Knygoje  Linguarum  duodecim  characteribus  dif- 
ferentium  alphabetum,  Introductio  (1538)  -  dvylikos  skirtingų 
abėcėlių  studijoje  -  jis  ne  tik  tvirtina,  esą  visos  kalbos  kilo  iš 
hebrajų,  bet  kartu  teigia  šios  kalbos,  kaip  tautų  susiliejimo 
priemonės,  svarbą. 

Hebrajų  kalbos,  kaip  protokalbos,  idėją  jis  grindžia  dieviš¬ 
kojo  taupumo  kriterijumi.  Kaip  rašo  knygoje  De  Foenicum  litte- 
ris  (1550),  jei  yra  viena  žmonių  giminė,  vienas  pasaulis,  vienas 
Dievas,  turėjusi  būti  ir  viena  „šventoji  kalba,  dieviškai  įkvėpta 
pirmajam  žmogui".  Kaip  ne  vien  tikėjimo,  bet  ir  gimtosios  kal¬ 
bos  išmokstama  pasitelkus  balsą,  taip  ir  Dievas  turėjęs  iš¬ 
mokyti  Adomą  įkvėpdamas  jam  gebėjimą  pavadinti  daiktus 
jiems  deramais  vardais  (De  originibus ,  seu ,  de  varia  et  potissimum 
orbi  Latino  ad  hanc  diem  incognita  aut  inconsyderata  historia,  1553). 

Neatrodo,  kad  Postelis,  kaip  Dante,  būtų  galvojęs  apie  įgim¬ 
tą  gebėjimą  kalbėti  ar  apie  universalią  gramatiką,  bet  dauge¬ 
lyje  jo  knygų  pasirodo  averojiškoji  aktyvaus  proto  sąvoka  ir 
būtent  čia,  visiems  žmonėms  bendrų  formų  saugykloje,  reikia 
ieškoti  mūsų  gebėjimo  kalbėti  ištakų  (Les  trės  merveilleuses 
*  Matematikų  ir  užsienio  kalbų  karališkasis  aiškintojas  (lot.). 

victoires  dės  femmes  du  nouveau  monde  ir  La  doctrine  du  siėcle 
dorė,  abi  parašytos  1553). 

Postelio  susidomėjimas  kalbomis  susipynęs  ir  su  religine 
utopija:  jis  svajoja  apie  pasaulinę  taiką.  Knygoje  De  orbis  ter- 
rae  concordia  (1544, 1)  jis  ryžtingai  tvirtina,  kad  jo  lingvistinės 
studijos  padės  įsigalėti  visuotinei  santarvei  tarp  tautų.  Bend¬ 
ra  kalba  būtina  norint  parodyti  kito  tikėjimo  išpažintojams, 
kad  krikščioniškoji  naujiena  aiškina  bei  įteisina  ir  jų  tikėji¬ 
mus,  nes  reikia  rasti  prigimtinio  tikėjimo  principus  ir  visoms 
tautoms  bendras  įgimtas  idėjas  (De  orbis,  III). 

Toji  pati  dvasia  buvo  įkvėpusi  Lulijų  ir  Kuzietį,  bet  Postelis 
manė,  kad  pasaulinė  santarvė  turėtų  įsitvirtinti  globojama 
Prancūzijos  karaliaus,  teisėtai  galinčio  siekti  pasaulio  kara¬ 
liaus  vardo,  nes  jis  yra  tiesioginis  Nojaus  palikuonis,  kadangi 
Gomeras,  Jafeto  sūnus,  yra  keltų  ir  galų  genčių  pradininkas 
(plg.  ypač  Les  raisons  de  la  monarchie,  apie  1551).  Postelis 
(Trėsor  dės  propheties  de  Vunivers,  1556)  laikosi  tradicinės  eti¬ 
mologijos  (plg.  Jean  Lemaire  de  Belges,  Illustrations  de  Gaule 
et  singularitez  de  Trope,  1512-151 3, 64r),  pagal  kurią  galius  heb¬ 
rajiškai  reikštų  „tas,  kuris  įveikė  bangas",  taigi  tas,  kuris  iš¬ 
sigelbėjo  iš  Tvano  (plg.  Stephens,  1989,  4). 

Pirmiausia  Postelis  mėgina  įpiršti  savo  idėjas  Pranciškui  I, 
tačiau  šis  palaiko  jį  fanatiku.  Praradęs  karaliaus  palankumą, 
jis  išvyksta  į  Romą,  kad  savo  utopija  sudomintų  Ignotą  Lo¬ 
jolą,  mat  šio  reformos  idealas  Posteliui  atrodo  panašus  į  jo  pa¬ 
ties  (dar  ilgai  jis  laikys  jėzuitus  dieviškąja  visuotinės  san¬ 
tarvės  įgyvendinimo  priemone).  Ignotas,  aišku,  suvokia,  jog 
Postelio  siekiai  kitokie  nei  jėzuitų.  Postelio  pasiūlymas  verčia 
abejoti  paklusnumo  popiežiui  įžadais,  be  to,  Ignotas  buvo 
ispanas,  todėl  mintis  apie  Prancūzijos  karalių,  kaip  viso  pa¬ 
saulio  karalių,  jam  neturėjo  labai  patikti.  Praėjus  pusantrų 
metų  Postelis  buvo  priverstas  palikti  ordiną. 

Po  ilgų  klajonių,  1547  metais  Postelis  atvyksta  į  Veneci¬ 
ją,  kur  paskiriamas  Šventųjų  Jono  ir  Pauliaus  ligoninės, 
vadinamos  Ospedaletto,  kapelionu  ir  tame  mieste  hebrajų 

kalba  leidžiamų  knygų  cenzoriumi.  Dirbdamas  ligoninėje 
tampa  Joanos,  arba  Motinos  Zuanos,  -  penkiasdešimtmetės 
Ospedaletto  įkūrėjos,  paskyrusios  savo  gyvenimą  vargšų  glo¬ 
bai,  -  nuodėmklausiu.  Postelis  pamažu  įsitikina  susidūręs  su 
pranašiškos  dvasios  kupinu  asmeniu  ir  pajunta  mistinę  aistrą 
šiai  moteriai,  laikydamas  ją  pasaulio  motina,  kuriai  lemta  at¬ 
pirkti  pirmapradę  žmonijos  nuodėmę. 

Iš  naujo  perskaitęs  kabalistinę  Zohar,  Postelis  sutapatina 
Joaną  ir  su  Šekina,  ir  su  angeliškuoju  popiežiumi,  kurio  atė¬ 
jimą  skelbė  Joakimo  Floriečio  pranašystės,  o  galiausiai  ir  su 
antruoju  Mesiju.  Pasak  Postelio,  Kristus  neišganė  moteriš¬ 
kosios  žmonijos  dalies,  ir  ją  slegia  Ievos  nuodėmė.  Ievos  duk¬ 
terims  išganyti  reikalingas  antrasis  Mesijas  (apie  Postelio 
„feminizmą"  plg.  Sottile,  1984). 

Visai  nesvarbu,  ar  Joana  buvo  nepaprastų  galimybių  mis¬ 
tike,  ar  Postelis  ją  tiesiog  pervertino,  tačiau  tarp  jų  užsimezgė 
intensyvus  dvasinis  ryšys.  Joana,  kabala,  visuotinė  santarvė, 
Joakimo  išpranašautas  paskutinysis  amžius  -  viskas  susipina 
į  vieną  raizginį,  ir  Postelio  utopijos  pasaulyje  Joana  užima 
Ignoto  Lojolos  vietą.  Joanos  „nekaltas  prasidėjimas"  esą  davė 
pasauliui  Postelį,  naująjį  Eliją  (Kuntz,  1981,  91). 

Prislėgtas  neišvengiamų  apkalbų  apie  šią  neįprastą  sąjun¬ 
gą,  1549  metais  Postelis  palieka  Veneciją  ir  leidžiasi  į  klajones 
po  Rytų  kraštus,  bet  kitąmet  sugrįžta  ir  sužino  apie  Joanos 
mirtį.  Kaip  rašyta,  jį  apėmė  prostracija,  sumišusi  su  ekstaze. 
Tuo  metu  jis  sakydavo  galįs  visą  valandą  žiūrėti  į  saulę, 
jausdamas,  kaip  į  jį  įsikūnija  Joanos  dvasia;  Kuntzas  (1981, 
104)  tai  vadina  tikėjimu  metempsichoze. 

Grįžęs  į  Paryžių  vėl  imasi  mokyti,  susilaukia  didelio  su¬ 
sidomėjimo  ir  paskelbia  prasidėjus  restitucijos  erą,  aukso 
amžių  po  Joanos  ženklu.  Ir  vėl  tarp  filosofų  ir  dvasiškių  kyla 
sąmyšis.  Kai  karalius  įsako  jam  liautis  mokius,  Postelis  vėl 
išsiruošia  į  kelionę  po  įvairius  Europos  miestus,  vėliau  grįžta 
į  Veneciją  -  laiku  suspėja,  nes  sukliudo  įtraukti  savo  raštus  į 
Rodyklę,  patiria  rūstybę  inkvizicijos,  mėginusios  priversti  jį 

viešai  išsižadėti  savo  įsitikinimų.  Pagaliau  1555  metais  ink¬ 
vizicija,  atsižvelgdama  į  jo  nuopelnus  mokslui  ir  politikai,  ap¬ 
siriboja  paskelbdama  jį  non  malus  sėd  amensf  ne  kaltu,  o  pami¬ 
šusiu,  ir  palieka  gyvą,  tačiau  įkalina  pirma  Ravenoje,  o  paskui 
Romoje. 

Primygtinai  reikalaujant  aukšto  rango  dvasininkams,  1564 
metais  Postelis  vėl  grįžta  į  Paryžių  ir  apsistoja  Saint  Martin 
dės  Champs  vienuolyne,  kur  atsiskyrėliškai  gyvena  iki  pat 
mirties  1587  metais.  Prieš  mirtį  jis  parašo  išsižadąs  savo  ere¬ 
zinių  doktrinų  apie  motiną  Joaną. 

Išskyrus  šią  paskutinę  nuolaidą,  Postelis  atkakliai  ir  drą¬ 
siai  gina  savo  gana  neįprastus  įsitikinimus.  Aišku,  jo  utopijos 
negalima  traktuoti  atsietai  nuo  to  meto  kultūrinės  aplinkos, 
ir  Demonet  (1992,  337)  pabrėžia,  kad  Postelis  siekia  hebrajų 
kalbos  „restitucijos"  visuotinės  santarvės  labui,  bet  kartu  ma¬ 
no,  jog  kitatikiai  privalo  pripažinti  savo  klaidas  ir  priimti 
krikščionybės  tiesas.  Tačiau,  kaip  pažymi  Kuntzas  (1981, 49), 
Postelis  nebuvo  nei  ortodoksas  katalikas,  nei  ortodoksas  pro¬ 
testantas,  o  taikios  ir  nuosaikios  jo  idėjos  erzino  abiejų  tikybų 
ekstremistus.  Dviprasmiškas  buvo  ir  jo  tvirtinimas,  kad, 
viena  vertus,  krikščionybė  yra  vienintelis  tikras  tikėjimas, 
įkūnijęs  judėjų  naujieną,  kita  vertus,  norint  būti  geru  krikš¬ 
čioniu  nebūtina  priklausyti  religinei  sektai  (įskaitant  Bažny¬ 
čią),  tereikia  jausti  Dievą  savyje.  Taigi  tikras  krikščionis  galė¬ 
jo  -  ir  privalėjo  -  laikytis  žydiškų  įstatymų,  o  musulmonai 
galėjo  būti  laikomi  pusiau  krikščionimis.  Postelis  ne  sykį  yra 
pasmerkęs  žydų  persekiojimą,  kalbėjęs  apie  visų  žmonių 
„žydiškumą",  apie  krikščionis  žydus,  o  ne  žydus  krikščionis 
(Kuntz,  1981, 130),  teigęs,  jog  tikroji  krikščioniškoji  tradicija 
yra  judaizmas,  tik  su  pakeistais  vardais,  skundęsis,  kad  krikš¬ 
čionybė  praradusi  savo  judėjiškąsias  šaknis  ir  tradicijas.  Jo 
pozicija  atrodo  tuo  labiau  provokuojanti  pagalvojus,  kad  iki- 
renesansiniame  pasaulyje  krikščionybė  egzistavo  kaip  judė¬ 
jiškosios  tradicijos  taisymas  ir  naikinimas.  Kad  teigtum,  kaip 
tai  darė  Postelis  savo  knygoje  De  orbis,  tikėjimų  harmoniją. 

reikėjo  būti  labai  tolerantiškam  daugeliui  teologinių  dalykų, 
taigi  galime  kalbėti  apie  universalistinį  Postelio  teizmą  (Ra- 
detti,  1936). 


Etimologinis  protrūkis 

Postelis  aiškiai  ir  nedviprasmiškai  kvietė  grįžti  prie  hebrajų 
kalbos  kaip  vienintelės.  Kiti  šį  reikalavimą  kelia  ne  taip  ra¬ 
dikaliai,  tik  siekdami  įrodyti,  jog  hebrajų  kalba  pranašesnė 
todėl,  kad  iš  jos  radosi  visos  kitos  kalbos. 

Pavyzdžiui,  pažvelkime  į  Konrado  Gessnerio  Mithridates, 
parašytą  1555  metais,  kur  jis  lygina  55  kalbas.  Stabtelėjęs  ties 
pavydėtina  kai  kurioms  legendinėms  būtybėms  būdinga  sa¬ 
vybe  turėti  „du  liežuvius"  -  vieną  žmonių,  o  kitą  paukščių 
kalbai,  Gessneris  nedelsdamas  teigia,  kad  iš  visų  esamų  kalbų 
„nėra  nė  vienos,  kuri  neturėtų  iš  hebrajų  kalbos  kilusių  žo¬ 
džių,  nors  ir  iškreiptų"  (1610  m.  leid.,  p.  3).  Norėdami  paro¬ 
dyti  šią  giminystę,  daugelis  pradėjo  pašėlusią  etimologijų 
medžioklę. 

Toks  etimologinis  protrūkis  nebuvo  naujas.  Dar  VI-VII 
amžiuje  Izidorius  Sevilietis  (Etymologiarum)  studijavo  72  pa¬ 
saulyje  egzistuojančias  kalbas  ir  kūrė  etimologijas,  iš  kurių 
vėlesniais  amžiais  gerokai  pasišaipyta:  corpus  „kūnas"  yra 
corruptus  per  it,  t.y.  „sugedęs  nyksta",  santrauka,  homo  „žmo¬ 
gus"  kilęs  iš  humus  „žemė,  dirvožemis",  nes  žmogus  gimė  iš 
purvo,  iumenta  „arklių  kinkinys"  radosi  iš  iuvat  „padeda", 
nes  arklys  padeda  žmogui,  agnus  „ėriukas"  taip  vadinamas 
todėl,  kad  agnoscit  -  pažįsta  savo  motiną...  Šie  pavyzdžiai  pri¬ 
klauso  vadinamajam  kratiliškajam  mimologizmui,  tačiau 
hebrajų  kalbos  šalininkai  juos  pripažino. 

1613  metais  Claude'as  Duret  išleidžia  monumentalų  darbą 
Thrėsor  de  Vhistoire  dės  langues  de  cet  univers.  Čia  galima  rasti 
visas  ankstesnes  krikščioniškojo  kabalizmo  spekuliacijas.  Jis 
pateikia  plačią  kalbų  tyrinėjimų  panoramą  nuo  jų  kilmės  iki 

visų  žinomų  kalbų,  taip  pat  ir  naujojo  pasaulio,  o  paskutinis 
skyrius  skiriamas  gyvūnų  kalbai.  Duret  laiko  hebrajų  kalbą 
universalia  žmonijos  kalba,  tad  akivaizdu,  kad  hebrajiškuose 
gyvūnų  varduose  slypi  visa  jų  „prigimties  istorija".  Todėl: 

erelis  vadinasi  nesher,  o  vardas  šis  dera  su  shor  ir  isachar,  šių  pirmasis 
reiškia  „žiūrėti",  antrasis  -  „būti  tiesiam",  nes  šio  paukščio  žvilgsnis 
iš  visų  tiesiausias  ir  visada  nukreiptas  į  saulę  [...].  Liūtas  turi  tris  var¬ 
dus  aryeh,  labi,  layish.  Pirmasis  kilęs  iš  kito  žodžio,  reiškiančio  „plė¬ 
šyti,  draskyti";  antrasis  siejasi  su  žodžiu  leb,  kuris  reiškia  „širdį",  ir 
su  žodžiu  laab,  reiškiančiu  „gyventi  vienatvėje".  Trečiasis  reiškia  di¬ 
delį  ir  piktą  liūtą  ir  yra  analogiškas  veiksmažodžiui  yosh,  jis  reiškia 
„trypti"  [...],  nes  šis  žvėris  trypia  ir  maitoja  savo  grobį.  (p.  40) 

Hebrajų  kalba  išlaikiusi  tokį  artumą  daiktams  todėl,  kad 
niekada  nebuvo  užteršta  kitomis  kalbomis  (sk.  X),  o  tokios  at¬ 
skirumo,  daiktiškumo  prielaidos  pakanka  pateisinti  jos  ma¬ 
gišką  prigimtį.  Duret  prisimena,  kad  Euzebijus  ir  šventas 
Jeronimas  šaipėsi  iš  graikų,  aukštinusių  savąją  kalbą,  bet  ne¬ 
galėjusių  savo  abėcėlėje  rasti  nė  vienos  mistinės  prasmės,  o 
paklausus  bet  kurį  žydų  vaiką,  ką  reiškia  alef,  šis  atsakys,  jog 
tai  -  disciplina,  ir  lygiai  taip  paaiškins  visas  kitas  raides  bei 
jų  junginius  (p.  194). 

Duret  ėmėsi  retrospektyvinės  etimologijos,  kad  parodytų 
prokalbės  derėjimą  su  daiktais,  tuo  tarpu  kiti  plėtojo  perspek¬ 
tyvinę  etimologiją,  siekdami  parodyti,  kaip  iš  hebrajų  kalbos 
kilo  visos  kitos  kalbos.  1606  metais  Estienne'as  Guichard'as 
parašo  L'harmonie  ėtymologicįue  dės  langues,  kurioje  įrodinėja, 
kad  visos  egzistuojančios  kalbos  turi  hebrajiškas  šaknis.  Jis 
pradeda  teiginiu,  kad  hebrajų  kalba  yra  pati  paprasčiausia, 
nes  „visi  jos  žodžiai  yra  paprasti,  o  jų  esmę  sudaro  tik  trys 
šaknys",  ir  sukuria  metodą,  leidžiantį  jam  žaisti  šiomis  šak¬ 
nimis,  darant  inversijas,  anagramas  ir  permutacijas  pagal  ge¬ 
riausias  kabalistines  tradicijas. 

Hebrajiškai  batar  reiškia  „dalyti,  skirti",  lotyniškai  -  divi- 
dere.  Kaip  paaiškinti,  kad  iš  batar  radosi  lotyniškas  dividere ? 

Inversijos  būdu  iš  batar  gauname  tarab,  iš  tarab  gaunamas  lo¬ 
tyniškas  tribus  „adm.  paskirstymo  vienetas",  iš  jo  distribuo 
„paskirstau"  ir  pagaliau  dividere  (p.  147).  Zaąen  reiškia 
„senas",  sukeisdami  šaknis  gauname  zaneą,  o  iš  čia  -  lotynų 
senex;  toliau  permutuodami  raides  gauname  cazen,  o  iš  čia 
oskų  kalba  casnar,  iš  kurio  kilo  lotyniškas  canus,  o  jis  reiškia 
būtent  „senas"  (p.  247).  Pagal  šį  metodą  būtų  galima  paro¬ 
dyti,  kaip  iš  vėlyvosios  lotynų  kalbos  testą  „kiaušas,  galva" 
radosi  anglų  kalbos  head  per  anagramą  testą  į  eatts. 

Tūkstančio  puslapių  „ekspedicijoje"  per  visas  mirusias  ir 
gyvąsias  kalbas  Guichard'as  kartais  aptinka  tikėtinų  etimo¬ 
loginių  sąsajų,  bet  nepateikia  jokių  mokslinių  kriterijų.  Vis 
dėlto  galėtume  pasakyti,  jog  šios  pastangos  įrodyti  mono- 
genetinę  hipotezę  paskatino  hebrajų  kalbos,  kaip  mažiau 
„magiškos",  idėją  ir  yra  lyginamosios  lingvistikos  apmatai 
(plg.  Simone,  1990,  328-329). 

Tuo  laikotarpiu  fantazija  ir  mokslinės  hipotezės  yra  neat¬ 
skiriamai  susijusios.  Pavyzdžiui,  Merkurijus  van  Helmontas 
1667  metais  išleidžia  Alphabeti  veri  naturalis  Hebraici  brevissima 
delineatio ,  kur  pateikiamas  metodas,  kaip  išmokyti  kurčne¬ 
bylius  kalbėti.  Vėlesniame  amžiuje.  Švietimo  epochoje,  pa¬ 
našūs  projektai  taps  įdomių  refleksijų  apie  kalbos  prigimtį 
pagrindu.  Van  Helmontas  daro  prielaidą,  jog  egzistuoja  pir¬ 
minė  kalba,  prigimtinė  net  ir  tiems,  kurie  iš  viso  nesimokė 
kalbėti.  Tokia  kalba  tegali  būti  hebrajų,  ir  van  Helmontas 
siekia  parodyti,  kad  hebrajų  kalbos  garsus  žmogaus  kalbos 
padargai  atkuria  lengviausiai.  Jis  pateikia  33  graviūras,  vaiz¬ 
duojančias,  kaip  liežuvis,  gomurys,  liežuvėlis  ir  balsaskylė, 
formuodami  tam  tikrą  garsą,  sudaro  (fiziškai)  atitinkamos 
hebrajiškos  raidės  formą.  Toks  požiūris  išreiškia  radikalią 
motyvacinę  ir  mimologinę  teoriją:  hebrajų  kalboje  ne  vien  žo¬ 
džiai  atspindi  tikrąją  daiktų  prigimtį,  bet  ta  pati  dieviškoji 
galia,  suteikusi  Adomui  tobulą  kalbą  -  rašytinę  ir  sakytinę  - 
kartu  iš  purvo  nulipdė  fiziologinę  struktūrą,  tinkamą  ją 
reikšti  (žr.  5.1  pav.). 

5.1  pav.  Iš  Merkurijus  van  Helmonto  Alphabeti  veri  naturalis 
Hebraici  brevissima  delineatio,  1667. 


Atanazo  Kircherio  knyga  Turris  Babel,  išleista  1679  metais, 
yra  puiki  visų  čia  trumpai  apžvelgtų  požiūrių  sintezė.  Išna¬ 
grinėjęs  pasaulio  istoriją  nuo  jo  sukūrimo  iki  Tvano,  o  nuo 
šio  -  iki  Babelio  susimaišymo,  Kircheris  nubrėžia  pasaulio 
istorinę  ir  antropologinę  raidą  analizuodamas  įvairias  kalbas. 

Kircheris  neabejoja,  kad  hebrajų  kalba  yra  lingua  sancta, 
pirmapradė  kalba,  nes  ja  parašyta  Biblija.  Jam  taip  pat  aki¬ 
vaizdu,  jog  Adomas  išmanęs  kiekvieno  gyvūno  prigimtį  ir 
pagal  ją  davęs  šiam  vardą.  Jis  priduria,  kad  „susiedamas, 
išskirdamas  ir  permutuodamas  įvairių  vardų  raides,  jis  su¬ 
jungė  jas  pagal  gyvūnų  prigimtį  ir  savybes"  (III,  1, 8).  Kadan¬ 
gi  ši  mintis  paimta  iš  kabalistinių  rabino  R.  Becchai  raštų,  nea¬ 
bejotina,  jog,  Kircherio  manymu,  Adomas  apibrėžė  gyvūnų 
savybes  perkeisdamas  jų  vardų  raides.  Tikriau,  pirma  juos 
įvardijo  imituodamas  savybes,  pavyzdžiui,  liūtas  hebrajiškai 

rašomas  ARYH,  ir  Kircheriui  raidės  AHY  yra  nuoroda  į  karš¬ 
tą  liūto  šnopavimą.  Vėliau  Adomas  veikia  pagal  kabalistinį 
temurah  meną  ir  neapsiriboja  vien  anagramomis,  įterpdamas 
ir  kitas  raides  kuria  frazes,  kurių  kiekviename  žodyje  yra 
raidžių  iš  liūto  vardo.  Iš  to  atsiranda  frazės,  teigiančios,  kad 
liūtas  yra  monstram,  kitaip  tariant,  galintis  sukelti  baimę  savo 
išvaizda  ir  švytintis,  tarsi  iš  jo  snukio,  panašaus  į  veidrodį, 
sklistų  šviesa...  Kaip  matome,  čia  žaidžiama  su  daugeliu  eti¬ 
mologijos  technikų,  kurias  dar  Platonas  siūlė  savo  Kratile  (be¬ 
je,  jį  Kircheris  cituoja,  p.  145):  iškraipyti  vardus,  siekiant 
išreikšti  daugiau  ar  mažiau  tradicines  žinias  apie  aptariamą 
gyvūną  ar  asmenį. 

Toliau  Kircheris  aprašo,  kaip  po  kalbų  susimaišymo  iš  heb¬ 
rajų  kalbos  atsirado  penki  dialektai:  chaldėjų,  samariečių  (iš 
jo  išsirutulios  finikiečių  kalba),  sirų,  arabų  ir  etiopų,  o  iš  šių, 
etimologiškai  argumentuodamas  (netgi  aiškindamas,  kaip  at¬ 
sirado  abėcėlė)  kildina  įvairias  kitas  kalbas  iki  pat  savo  meto 
Europos  kalbų.  Jis  gana  racionaliai  pagrindžia  kalbų  trans¬ 
formacijos  priežastis,  tardamas,  jog  tai  sąlygoja  tautų  išsisky¬ 
rimas  ir  jungimasis,  o  šitaip  atsitinka  dėl  politinių  pokyčių 
žlungant  imperijoms,  dėl  karo  ir  maro  sukeltų  migracijų,  dėl 
kolonizacijos  ir  klimato  įtakos,  be  to,  jis  išskiria  susisiekiančių 
kalbų  kreolizacijos  principą.  Gausėjant  ir  kintant  kalboms, 
gimsta  įvairios  stabmeldiškos  religijos,  daugėja  dievų  ir  jų 
vardų  (111,1,2). 

Tačiau  Kircheris  ir  kiti,  atėję  kartu  su  juo  XVII  amžiuje,  ga¬ 
nėtinai  pavėlavo.  Hebrajų,  kaip  šventosios,  kalbos  krizė  Re¬ 
nesanso  epochoje  jau  buvo  prasidėjusi:  įsižiebė  daug  disku¬ 
sijų,  kurias  simboliškai  galėtume  susieti  su  Pradžios  knygos 
10  skyriumi.  Dėmesys  nuo  pirmapradės  kalbos  krypsta  į  kal¬ 
bos  matricas,  arba  prokalbes,  jei  vartosime  Giuseppe's  Giusto 

Scaligero  formuluotę  ( Diatriba  de  europaeorum  linguis,  1599). 
Iš  po  visą  Europos  žemyną  pasklidusių  kalbų  jis  išskyrė  vie¬ 
nuolika  kalbų  šeimų  -  keturias  didžiąsias  ir  septynias  mažą¬ 
sias.  Kiekvienos  šeimos  kalbos  yra  genetiškai  giminingos, 
tačiau  negalima  rasti  giminystės  tarp  šeimų. 

Svarstomas  tas  faktas,  kad  Biblija  nieko  aiškiai  nepasako 
apie  pirmapradės  kalbos  prigimtį,  todėl  daugelis  jau  linkę 
manyti,  kad  kalbų  skilimas  prasidėjo  ne  bokšto  papėdėje,  o 
daug  aukščiau,  ir  į  confusio  žvelgiama  kaip  į  natūralų  procesą. 
Kalbomis  labiau  domimasi  ieškant  jų  bendros  gramatikos: 
„Dabar  jau  ne  redukuojama',  o  klasifikuojama,  siekiant  at¬ 
skleisti  tą  bendrą  paslėptą  kalbų  sistemą,  kartu  gerbiant  ir  jų 
skirtybes"  (Demonet,  1992,  341,  ir  II,  5). 

Richardas  Simonas,  laikomas  Šventojo  Rašto  tyrinėjimo 
novatoriumi,  savo  Histoire  critique  du  Vieux  Testament  (1678) 
atmeta  hebrajų  kalbos  dieviškos  kilmės  hipotezę,  cituodamas 
ironiškus  Grigaliaus  Nisiečio  argumentus.  Kalbą  sukūrė  žmo¬ 
gus,  o  kadangi  įvairios  tautos  protauja  skirtingai,  tai  ir  kalbos 
skiriasi.  Pats  Dievas  norėjęs,  kad  žmonės  kalbėtų  skirtingomis 
kalbomis,  kad  „kiekvienas  savaip  reikštų  savo  mintis". 

Mėricas  Casaubonas  (De  quatuor  linguis  commentatio,  1650) 
perima  Grocijaus  mintį,  kad  pirmapradė  kalba,  jei  tokia  kada 
buvo,  jau  prarasta.  Jei  Dievas  ir  įkvėpė  Adomo  pasakytus  žo¬ 
džius,  vėlesnė  žmonijos  kalbų  raida  buvusi  nepriklausoma, 
o  hebrajų  kalba  tėra  viena  po  Tvano  atsiradusių  kalbų. 

Taip  pat  ir  Leibnizas  tvirtina,  esą  Adomo  kalba  negrįžta¬ 
mai  prarasta,  taigi  kad  ir  kaip  stengtumėmės,  ji  nobis  ignota 
ėst*.  Jei  ji  kada  buvo,  tai  arba  visiškai  išnyko,  arba  išliko  tik 
kaip  relikvija  (nepažymėtas  fragmentas,  Gensini,  1990, 197). 

Tokioje  kultūrinėje  aplinkoje  kalbos,  tinkamos  išreikšti 
daiktų  prigimtį,  mitas  turėjo  būti  pergalvojamas  remiantis 
principu,  kad  ženklas  yra  sutartinis  (arbitralinis).  Šio  prin¬ 
cipo,  beje,  filosofinė  mintis  niekada  nebuvo  visai  atsižadėjusi, 
likdama  ištikima  Aristotelio  mokymui.  Būtent  tada  Spinoza 
*  Mums  yra  nežinoma  (lot.). 

iš  fundamentaliai  nominalistinio  požiūrio  taško  svarstė,  kaip 
toks  bendrinis  terminas,  koks  yra  „žmogus",  gali  išreikšti  tik¬ 
rąją  žmogaus  prigimtį,  nes  skirtingi  individai  skirtingai  for¬ 
muluoja  savo  mintis: 

pavyzdžiui,  tie,  kurie  dažniau  susižavėję  mąsto  apie  žmonių  sto¬ 
tą,  tardami  „žmogus"  galvoja  apie  ant  dviejų  kojų  stovintį  gyvū¬ 
ną;  kiti,  apie  ką  kitą  labiau  linkę  mąstyti,  nupieš  kitokį  žmogaus 
paveikslą,  tarkim,  kad  žmogus  yra  besijuokiantis  gyvūnas, 
dvikojis,  beplunksnis,  protaujantis;  lygiai  taip  apie  kitus  dalykus 
kiekvienas  susidarys  bendrinį  vaizdą  pagal  savo  kūno  polinkius. 
( Ethica ,  1677,  teiginys  XL,  pastaba  1) 

Jei  hebrajų  kalba  išties  buvo  ta,  kurioje  žodžiai  atitiko  pa¬ 
čią  daiktų  prigimtį,  Locke'o  manymu,  žmonės  vartojo  žo¬ 
džius  kaip  savo  idėjų  ženklus  „ne  dėl  kokio  nors  prigimtinio 
ryšio  tarp  artikuliuotų  garsų  ir  tam  tikrų  idėjų,  nes  tokiu 
atveju  tarp  žmonių  tebūtų  viena  kalba,  bet  laisvai  pasirin¬ 
kdami"  ( Essay  concerning  Human  Understanding,  1690,  III,  2, 1). 
Nusprendus,  kad  idėjos  tėra  „nominalios  idėjos",  o  ne  pla¬ 
toniškos  nekintančios  esatys,  kalba  praranda  bet  kokią  sakra- 
lumo  aureolę,  tapdama  bendravimo  priemone  -  žmogaus 
kūriniu. 

Nors  Hobbesas  (Leviathan,  1651, 1,  4,  „Apie  kalbą")  sutin¬ 
ka,  kad  pirmasis  kalbos  autorius  buvęs  pats  Dievas,  išmokęs 
Adomą  įvardyti  gyvūnus,  tačiau  greitai  atsitraukia  nuo  bib- 
linio  teksto  kaip  tvirtos  atsparos  ir  teigia,  kad  Adomas  toliau 
laisvai  kūrė  naujus  vardus  „as  the  experience  and  ūse  of  the 
creatures  should  give  him  occasion"*.  Kitaip  tariant,  Hob¬ 
besas  palieka  Adomą  su  jo  paties  patirtimi  ir  poreikiais,  ir  iš 
poreikio  („kuris  visko  išmoko")  kildina  po  Babelio  sumišimo 
pasklidusias  kalbas. 

Šioje  amžiaus  atkarpoje  vėl  apgalvojamas  Epikūro  laiš¬ 
kas  Herodotui,  kuriame  rašoma,  kad  ir  daiktų  vardai  iš  pra¬ 
džių  nebuvo  sutarti,  o  juos  sukūrusi  pati  žmonių  prigimtis. 
*  Kai  to  reikalavo  jo  patirtis  ir  poreikiai  {angį). 

Žmonės,  priklausydami  skirtingoms  gentims,  turėję  savitus 
jausmus  bei  pojūčius  ir  taip  pat  savitai  alsavę  perteikdami  sa¬ 
vo  nepakartojamą  dvasios  būseną  ir  savitus  pojūčius  (laiškas 
Herodotui,  iš  Diogenas  Laertijus,  Filosofų  gyvenimai ,  X,  75). 

Pasak  Epikūro,  vėliau  įvairios  tautos,  kad  išvengtų  dvipras¬ 
mybių  ir  laikydamosi  taupumo,  susitarė  dėl  daiktų  įvardijimo, 
bet  jis  aiškiai  nepasako,  ar  tokį  pasirinkimą  paskatino  instink¬ 
tas,  ar  „racionalus  protas"  (plg.  Formigari,  1970, 17-28;  Gen- 
sini,  1991,  92;  Manetti,  1987, 176-179).  Tačiau  pirmoji  jo  tezės 
dalis  (pabrėžianti  prigimtinę,  o  ne  sutartinę  kalbos  kilmę)  buvo 
pasiskolinta  iš  Lukrecijaus:  prigimtis  pastūmėjo  žmones  leisti 
kalbos  garsus,  o  poreikis  pagimdė  daiktų  vardus. 

Kvaila  galvoti,  kad  vienas  žmogus  galėjo  įvardyti  kiekvieną  daik¬ 
tą,  o  kiti  iš  jo  išmoko  pirmuosius  žodžius.  Nes  jei  jis  galėjo  ap¬ 
sakyti  kiekvieną  daiktą  ir  pasitelkęs  liežuvį  tarti  garsus,  kodėl 
negalima  manyti,  kad  ir  kiti  galėję  taip  padaryti?  [...]  Argi  keista, 
kad  žmonių  giminė,  turinti  balsą  ir  liežuvį,  apibrėžė  daiktus  balsu 
pagal  jutiminį  įspūdį?  [...]  Jei  įvairūs  jutimai  verčia  gyvūnus  leisti 
garsus,  nors  jie  ir  lieka  nebyliai,  tuo  teisingiau,  kad  mirtingieji  gali 
skirtingus  dalykus  apibūdinti  skirtingais  garsais.  ( De  rerum 
natūra ,  V,  1028-1090) 

Tai  yra  nauja  kalbos  kilmės  teorija,  kurią  galėtume  pava¬ 
dinti  materialistine-biologine,  pagrįsta  natūraliu  polinkiu 
transformuoti  esminius  jutimus  į  idėjas,  o  vėliau  versti  ir  į 
garsus,  siekiant  civilinio  bendravimo.  Bet  jei,  kaip  teigė  Epi¬ 
kūras,  ši  patirties  išraiška  skiriasi  priklausomai  nuo  genties, 
klimato  ir  vietos,  veikiausiai  nebus  per  drąsu  manyti,  kad 
skirtingos  gentys  įvairiais  būdais  ir  laikais  sukūrė  skirtingas 
kalbų  šeimas.  Iš  čia  kilo  XVIII  amžiuje  paplitusi  teorija,  kad 
kiekviena  kalba  turi  savo  dvasią. 

Epikūro  hipotezė  negalėjo  nesugundyti  XVII  amžiaus 
prancūzų  laisvamanių,  suteikusių  jai  kraštutinę  poligenizmo 
formą,  sumišusią  su  įvairaus  lygio  religiniu  skepticizmu  - 
nuo  sarkastinio  agnosticizmo  iki  atviro  ateizmo.  Tuomet  ir 

pasirodo  kalvinisto  Isaaco  de  La  Peyrėre'o  pasiūlymas:  kny¬ 
goje  Systema  theologicum  ex  prae-Adamitarum  hypothesi  (1655), 
itin  originaliai  interpretuodamas  šv.  Pauliaus  laiško  romie¬ 
čiams  penktąjį  skyrių,  jis  iškelia  tautų  ir  rasių  poligenezės 
idėją.  Jo  darbas  -  tai  pasauliečio  atsakymas  į  tyrinėtojų  ir  mi¬ 
sionierių  pateiktas  žinias  apie  už  Europos  ribų  gyvenančias 
civilizacijas,  pavyzdžiui,  Kiniją,  tokias  senas,  kad  jų  istorija 
niekaip  nesutapo  su  Biblijos  chronologija,  ypač  kalbant  apie 
pasaulio  sukūrimą.  Iš  to  plaukia,  kad  turėjo  egzistuoti  prieš- 
adomiškoji  žmonijos  rasė,  nepatyrusi  pirmapradės  nuodėmės, 
o  nuodėmė  ir  Tvanas  palietė  tik  Adomą  ir  jo  palikuonis  žydų 
žemėje  (plg.  Zoli,  1991, 70).  Kita  vertus,  tokią  hipotezę  jau  buvo 
iškėlę  musulmonai,  o  al-Maqdisi,  remdamasis  Koranu  (2-31), 
X  amžiuje  teigė,  kad  dar  prieš  Adomą  žemėje  egzistavę  kiti 
žmonės  (plg.  Borst,  1957, 1,  II,  9). 

Akivaizdu,  kad  hebrajų  civilizacija  buvo  nuversta  nuo 
sosto,  o  kartu  su  ja  -  neišvengiamai  ir  jos  šventoji  kalba,  ką 
jau  kalbėti  apie  tokio  teiginio  sukeltą  teologinę  painiavą  (iš 
tiesų  La  Peyrėre'o  kūrinys  buvo  pasmerktas  sudeginti).  Jei 
žmonių  giminė  vystėsi  skirtingai,  skirtingomis  sąlygomis,  o 
kalbiniai  gebėjimai  priklauso  nuo  evoliucijos  ir  prisitaikymo 
prie  aplinkos,  tikrai  galima  pritarti  poligenezės  hipotezei. 

Tam  tikros  poligenezės  formos  (aišku,  ne  įkvėptos  laisva- 
manybės)  autorystę  galėtume  priskirti  Giambattistai  Vico.  Jis 
apverčia  savo  epochos  diskursą:  neieško  chronologinės  kil¬ 
mės,  o  nubrėžia  idealios  amžinosios  istorijos  apmatus;  šia 
prasme  jis,  peržengdamas  istorijos  ribas,  paradoksaliai  tampa 
vienu  iš  modernaus  istorizmo  įkvėpėjų.  Tai,  ką  jis  siekia  ap¬ 
rašyti,  nėra  -  arba  ne  vien  tik  yra,  nepaisant  chronologijos 
lentelės,  kurią  pateikia  savo  knygos  Scienza  nuova  seconda 
(1744,  II,  2.4)  pradžioje,  -  istorinis  vyksmas,  o  visais  laikais  ir 
kiekvienoje  šalyje  pasikartojančios  kalbų  atsiradimo  bei  evo¬ 
liucijos  sąlygos.  Jis  nubrėžia  tam  tikrą  genetinę  kalbos  seką 
nuo  dievų  kalbos  iki  herojų  kalbos  ir  pagaliau  iki  žmonių 
kalbos.  Pirmoji  kalba  turėjusi  būti  hieroglifinė ,  „kitaip  tariant. 

šventa,  arba  dieviška",  antroji  -  simbolinė ,  „herojinė,  arba 
žygių",  trečioji  -  q)istolinė,  „kad  toli  esantys  žmonės  galėtų 
pranešti  vienas  kitam  savo  gyvenimo  poreikius"  (432). 

Anot  Vico,  savo  idealioje  pradžioje  kalba  buvo  tiesiogiai 
motyvuota  ir  metaforiškai  susijusi  su  žmogaus  patirtimi 
gamtoje  ir  tik  vėliau  įgavo  sutartinę  formą.  Kartu  jis  teigia, 
kad  „kaip  vienu  metu  atsirado  dievai,  herojai  ir  žmonės  (nes 
juk  žmonės  kūrė  dievus  ir  tikėjo  savo  didvyriška  prigimtimi, 
kilusia  iš  dievų  ir  žmonių  prigimties),  taip  vienu  metu  atsi¬ 
rado  ir  visos  trys  kalbos"  (446).  Tačiau  labiau  nei  XVII  am¬ 
žiaus  diskusija,  ar  po  naturalis  fazės  atėjo  susitarimo  ir  sava¬ 
vališkos  kūrybos  fazė,  jį  domina  klausimas,  kodėl  egzistuoja 
tiek  skirtingų  prigimtinių  kalbų,  kiek  yra  tautų.  Į  jį  gali  atsa¬ 
kyti  tik  patvirtindamas  „šią  didžiąją  tiesą",  kad  „kaip  tautų 
prigimtis  skiriasi  priklausomai  nuo  klimato  sąlygų,  duodama 
pradžią  daugybei  įvairių  papročių,  taip  ir  iš  jų  skirtingos  pri¬ 
gimties  ir  papročių  radosi  daug  įvairių  kalbų"  (445). 

Tariamas  hebrajų  kalbos  pirmumas  paneigiamas  daugybe 
pastabų,  įrodinėjančių,  kad  savo  abėcėlės  raides  žydai  perė¬ 
mę  iš  graikų  kalbos,  o  ne  atvirkščiai.  Vico  nepasiduoda  ir 
Renesanso  hermetikų  fantazijoms,  neva  visa  išmintis  kilusi  iš 
egiptiečių.  Iš  jo  aprašymų  ryškėja  sudėtingas  kultūrinių  ir 
prekybinių  saitų  tinklas,  rodantis,  kad  finikiečiai,  prekybinių 
poreikių  paskatinti,  atvežė  ir  į  Egiptą,  ir  į  Graikiją  savo  raides, 
mainais  paimdami  ir  vėliau  išplatindami  Viduržemio  jūros 
baseino  kraštuose  iš  chaldėjų  gautus  hieroglifus,  pritaikę  juos 
savo  prekėms  žymėti  (441-443). 


Kalba  iki  hebrajų  kalbos 

Lygiagrečiai  šioms  filosofinėms  diskusijoms  kiti  lakios  vaiz¬ 
duotės  glotogonistai  (pripažindami  hebrajų  hipotezės  žlu¬ 
gimą)  mina  naujus  takus.  XVI-XVII  amžiaus  tyrinėtojai  ir  mi¬ 
sionieriai  atranda  egzistavus  civilizacijas,  daug  senesnes  už 

hebrajų,  turėjusias  savo  kultūrines  ir  kalbines  tradicijas.  1669 
metais  Johnas  Webbas  (An  Historical  Essay  endeavouring  the 
Probability  that  the  Language  ofthe  Empire  ofChina  is  the  Primi- 
tive  Language)  iškelia  mintį,  kad  Nojus  su  savo  arka  atplaukęs 
į  Kiniją  ir  po  Tvano  čia  apsistojęs,  taigi  kinų  kalbai  tenka  pir¬ 
mumas.  Kinai  nedalyvavo  Babelio  bokšto  statyboje,  todėl  liko 
nepaliesti  kalbų  susimaišymo,  be  to,  ištisus  amžius  gyveno 
nepažindami  svetimšalių  įtakos,  todėl  išsaugojo  savo  pirma¬ 
pradį  kalbos  palikimą. 

Mūsų  istorija  vingiuoja  per  daugelį  anachronizmų.  Būtent 
tuomet,  kai  nepriklausomai  nuo  visų  monogenetinių  hipo¬ 
tezių  pradėjo  formuotis  lyginamoji  metodika,  XVIII  amžiuje 
dedamos  milžiniškos  pastangos  vėl  atrasti  pirminę  kalbą. 
1765  metais  Charles'is  de  Brosses'as  parašo  Traitėde  laforma- 
tion  mėchanique  dės  langues,  kur  pateikia  dvi  hipotezes:  na¬ 
tūralistinę  (žodžių  artikuliacija  atspindi  daiktų  prigimtį  - 
švelniam  daiktui  apibūdinti  visada  pasirenkamas  švelnus 
garsas)  ir  materialistinę  (kalba  redukuota  iki  fizinių  veiksmų, 
antgamtiškos  esybės  suvokiamos  kaip  lingvistinių  žaidimų 
rezultatas,  plg.  Droixhe,  1978),  bet  neatsisako  ir  pirminės  kal¬ 
bos  teorijos,  „organiškos,  fiziškos  ir  būtinos,  bendros  visai 
žmonių  giminei  kalbos,  kurios  nė  viena  pasaulio  tauta  ne¬ 
moka  ir  nevartoja  grynuoju  pirminiu  pavidalu,  tačiau  ja  kalba 
visi  žmonės  ir  ji  sudaro  kiekvienos  šalies  kalbos  pagrindą" 
(Discours  prėliminaire,  XIV-XV). 

Lingvistas  privalo  analizuoti  įvairių  kalbų  mechanizmus, 
kad  nustatytų  tai,  kas  jose  kyla  iš  prigimtinių  poreikių,  o  ta¬ 
da  per  kiekvieną  žinomą  kalbą  pasiektų  tą  nežinomą  pir¬ 
mapradę  matricą.  Tereikia  rasti  tam  tikrą  pirminių  šaknų 
skaičių  ir  galima  gauti  universalų  visų  Europos  ir  Rytų  kalbų 
sąrašą. 

Brosses'o  darbe  -  radikaliuoju  kratilizmu,  arba  mimologiz- 
mu  (plg.  Genette,  1976, 85-118),  pagrįstame  lyginamojo  meto¬ 
do  bandyme  -  balsės  laikomos  pirmine  garsų  kontinuumo 
žaliava,  o  priebalsės  išrėžia  intonacijas  arba  pjūvius,  labiau 

juntamus  rega,  o  ne  klausa  (lieka  neaiškus  skirtumas  tarp  gar¬ 
so  ir  abėcėlės  raidės),  tačiau  lyginamoji  analizė  iš  esmės  grin¬ 
džiama  priebalsių  tapatybe. 

Kaip  ir  Vico,  de  Brosses'as  mano,  kad  artikuliuoti  garsai 
atsirado  kartu  su  rašto  kūrimu  ir,  kaip  taikliai  ir  glaustai  rašo 
Fano  (1962,  231), 

atrodo,  de  Brosses'as  taip  įsivaizduoja  šį  reikalą:  kaip  geras  mo¬ 
kytojas  imdavo  į  ranką  kreidą,  kad  vaizdingiau  išaiškintų  savo 
pamoką,  taip  ir  urvinis  žmogus  papildydavo  savo  žodžius  aiški¬ 
namaisiais  piešiniais.  Jei,  tarkim,  jis  norėdavo  pasakyti  „varnas 
atskrido  ir  nutūpė  medžio  viršūnėje",  pirmiausia  mėgdžiodavo 
paukščio  krankimą,  paskui  garsais  „plast!  plast!"  nusakydavo 
skrydį,  o  galiausia  paimdavo  angliuką  ir  nupiešdavo  medį  su 
paukščiu  viršūnėje. 

Nepaprastai  daug  pastangų  mimologinei  hipotezei  skyrė 
Antoine'as  Court'as  de  Gėbelinas,  tarp  1773  ir  1782  metų  iš¬ 
leidęs  devynis  tomus  in  quarto,  iš  viso  per  penkis  tūkstančius 
puslapių,  ir  pavadinęs  šį  daugiasluoksnį,  padriką,  tačiau  ne¬ 
stokojantį  įdomių  minčių  kūrinį  Le  monde  primitif  analisė  et 
comparė  avec  le  monde  moderne  (plg.  Genette,  1976, 119-148). 

Court'as  de  Gėbelinas  gerai  žinojo  ankstesnius  lyginamuo¬ 
sius  tyrimus,  taip  pat  žinojo,  kad  žmogus  tobulina  savo  kal¬ 
binius  įgūdžius  naudodamas  specifinį  balso  aparatą,  su  kurio 
anatomija  ir  fiziologiniais  dėsniais  buvo  susipažinęs.  Jis  su¬ 
tiko  su  savo  meto  fiziokratų  nuomonėmis  ir  mėgino  atskleisti 
kalbos  kilmę  per  senovės  mitus,  aiškindamas  juos  kaip  ale¬ 
gorinę  žemdirbio  ryšių  su  žeme  išraišką  (t.  I),  todėl  ir  pats 
raštas,  nors  atsiradęs  iki  tautų  pasklidimo,  rutuliojosi  žem¬ 
dirbiškų  valstybių  epochoje,  kai  atsirado  poreikis  kontro¬ 
liuoti  žemės  valdų  nuosavybę,  skatinti  prekybą  ir  įstatymų 
leidybą  (t.  III,  p.  XI).  Tačiau  taip  jis  siekė  atrasti  pirmapradę 
pirmykščio  pasaulio  kalbą  -  visuotinės  gramatikos  pradžią  ir 
pamatą,  kalbą,  iš  kurios  kilo  ir  kuria  galima  paaiškinti  visas 
esamas  kalbas. 


iš  skaitiniai.org 


Kalba  iki  hebrajų  kalbos  93 

Trečiojo  tomo,  skirto  „prigimtinei  žodžio  istorijai",  kitaip 
tariant,  kalbos  kilmei,  įvade  de  Gėbelinas  tvirtina,  kad  žo¬ 
džiai  nėra  atsitiktiniai,  „kiekvienas  žodis  turi  savo  logišką 
pagrindą,  kylantį  iš  gamtos"  (p.  IX).  Jis  sukuria  griežtai  moty¬ 
vuotos  kalbos  teoriją,  papildytą  ideografine  rašto  teorija,  pa¬ 
gal  kurią  pati  abėcėlė  yra  ne  kas  kita,  kaip  pirminis  hieroglifų 
raštas,  apribotas  nedidele  pagrindinių  rašmenų,  arba  „rak¬ 
tų",  grupe  (III,  p.  XII). 

Aišku,  kalba,  kaip  gebėjimas,  pagrįstas  tam  tikra  anatomi¬ 
ne  struktūra,  -  tai  Dievo  dovana,  bet  pirminės  kalbos  sukū¬ 
rimas  yra  žmogaus  pastangų  dalykas,  ir  net  jei  Dievas  pirmas 
kreipęsis  į  žmogų,  jis  turėjęs  tai  daryti  kalba,  suprantama 
žmogui  būtent  todėl,  kad  šis  pats  ją  buvo  sukūręs  (III,  p.  69). 

Ieškodamas  pirminės  kalbos  autorius  imasi  įspūdingos  eti¬ 
mologinės  graikų,  lotynų  ir  prancūzų  kalbų  analizės,  tyrinėja 
giminių  herbus,  monetas,  žaidimus,  finikiečių  keliones  po 
pasaulį,  Amerikos  indėnų  kalbas,  medalius,  pasaulietinę  ir 
religinę  kalendorių  bei  almanachų  istoriją.  Kaip  tos  pirma¬ 
pradės  kalbos  pamatą  jis  mėgino  rekonstruoti  universalią 
gramatiką,  pagrįstą  kiekvienam  laikui  ir  kiekvienai  vietai  bū¬ 
dingais  privalomais  principais,  kurie,  identifikuoti  kaip  ima¬ 
nentiniai  vienai  prigimtinei  kalbai,  galioja  ir  visoms  kitoms 
kalboms. 

Bet  de  Gėbelinas,  atrodo,  per  daug  užsimoja:  nori  turėti 
universalią  gramatiką ,  atrasti  prokalbę,  atskleisti  biologinę  bei  so¬ 
cialinę  kalbos  kilmę ,  todėl,  kaip  pabrėžia  Yaguello  (1984,  19), 
viską  suverčia  į  vieną  krūvą.  Negana  to,  nors  ir  pavėluotai, 
neatsispiria  nacionalistinės  keltiškos  hipotezės  pagundai, 
apie  kurią  kalbėsime  toliau.  Pagal  ją,  keltų  kalba  yra  pirmųjų 
Europos  gyventojų  kalba,  „jos  kilmė  tokia  pati  kaip  Rytų  kal¬ 
bų",  o  iš  jos  esą  kilusios  graikų,  lotynų,  etruskų,  trakų,  vo¬ 
kiečių,  senovės  ispanų  kantabrų  kalbos,  šiaurės  šalių  runų 
raštas  (t.  V). 

Nacionalistinės  hipotezės 

Kai  kurie  autoriai  neneigė  hebrajų  kalbą  buvus  pirmine  kal¬ 
ba,  tačiau  tvirtino,  jog  po  Babelio  sumaišties  iš  jos  kilo  kitos 
kalbos,  kurioms  ir  atitenkanti  tobulumo  pirmenybė.  Pirmasis 
kūrinys,  paskatinęs  šias  „nacionalistines"  teorijas,  yra  Com- 
mentaria  super  opera  diversorum  auctorum  de  antiąuitatibus 
locjuentium  (1498),  parašytas  Giovanni  Naanni,  arba  Anijaus, 
kuriame  pasakojama,  kaip  dar  prieš  graikus  Etruriją  užėmęs 
Nojus  ir  jo  palikuonys.  Knygoje  svarstomas  faktas,  kad  Pra¬ 
džios  knygos  10  skyrius  tarsi  prieštarauja  11  skyriui,  pasako¬ 
jančiam  apie  Babelio  bokštą.  Iš  tiesų,  aprašant  Nojaus  giminę, 
10,  5  sakoma,  „[Tie  buvo  Jafeto  palikuonysl  jų  kraštuose  su 
jų  pačių  kalba"  (plg.  Stephens,  1989,  3). 

Idėją,  esą  toskaniečių  kalba  kilusi  iš  etruskų,  o  ši  -  iš  No¬ 
jaus  aramėjų  kalbos,  Florencijoje  iškėlė  Giovanni  Battista 
Gelli  ( Dell'origine  di  Firenze,  1542-1544)  ir  Piero  Francesco 
Giambullari  (II  gelio ,  1546).  Jų  giliai  antihumanistinė  tezė  tei¬ 
gia,  kad  natūralus  kalbų  dauginimasis  įvykęs  dar  iki  Babelio 
bokšto  griūties  (tai  primena,  ką  Dante  rašė  „Rojuje"  XXVI). 

Ta  mintis  pakeri  Guillaume'ą  Postelį,  jau  anksčiau  kildi¬ 
nusį  keltus  iš  Nojaus  giminės.  Knygoje  De  Etruriae  regioms 
(1551)  jis  sutinka  su  Gelli  ir  Giambullari  nuomone  dėl  Nojaus 
ir  etruskų  ryšio,  tačiau  teigia,  kad  Adomo  hebrajų  kalba,  bent 
jos  hieratinė  forma,  ištisus  amžius  išliko  nepakitusi. 

Renesanso  epochos  ispanų  autoriai  atrodo  santūresni.  Jie 
kildina  kastiliečių  kalbą  iš  Tubalo,  Jafeto  sūnaus,  giminės,  bet 
pripažįsta,  kad  ji  tėra  viena  iš  72  po  Babelio  griūties  atsira¬ 
dusių  kalbų.  Toks  santūrumas  tik  tariamas,  nes  terminas  „Ba¬ 
belio  kalba"  Ispanijoje  tapo  senovės  ir  kilmingumo  simboliu 
(apie  debatus  dėl  italų  ir  ispanų  kalbų  plg.  Tavoni,  1990). 

Tačiau  viena  yra  įrodinėti,  kad  tavo  tautos  kalba  gali  pre¬ 
tenduoti  į  kilmingumą,  nes  yra  kilusi  iš  pirmapradės  kalbos, 
nesvarbu,  Adomo  ar  Nojaus,  o  visai  kas  kita  -  teigti,  jog  bū¬ 
tent  dėl  šios  priežasties  ji  yra  vienintelė  tobula  kalba.  Taip  iki 

tol  drįso  pareikšti  tik  pirmajame  skyriuje  cituoti  airių  gra¬ 
matikai,  o  Dante,  nors  ir  skelbė  savo  poetinę  liaudies  kalbą 
esant  tobulą  (plg.  De  vulgari  eloąuentia  I,  VI),  šaipėsi  iš  tų,  ku¬ 
rie  kėlė  savąją  kalbą  aukščiau  visų  kitų,  siekdami  sutapatinti 
ją  su  Adomo  kalba.  Tačiau  XVII  amžiuje  netrūksta  pikantiškų 
panašaus  lingvistinio  nacionalizmo  pavyzdžių. 

Goropijus  Bekanas  (Janas  van  Gorpas)  knygoje  Origines 
Antzverpianae  (1569)  palaiko  visus  esamus  tvirtinimus  apie 
dieviškąjį  pirmapradės  kalbos  įkvėpimą  ir  apie  pagrįstus  ry¬ 
šius  joje  tarp  žodžių  ir  daiktų.  Tokio  ryšio  pavyzdžiu  jis  laiko 
olandų  kalbą,  tiksliau,  Antverpeno  dialektą.  Antverpeniečių 
protėviai  buvo  kimbrai,  tiesioginiai  Jafeto  vaikų  palikuonys, 
neprisidėję  prie  Babelio  bokšto  statybos,  todėl  išvengę  confu- 
sio  linguarum.  Taip  jie  išlaikė  pirmapradę  kalbą,  ką  patvirtina 
aiški  etimologija  (etimologinis  Bekano  metodas  prilygo  Izi¬ 
doriaus  ar  Guichard'o  etimologijoms  ir  davė  pradžią  tokiems 
terminams  kaip  „bekanizmas"  ar  „goropizmas")  ir  tai,  kad 
olandų  kalboje  yra  daugiau  vienskiemenių  žodžių  nei  kitose, 
ji  turtingesnė  už  kitas  kalbas  garsų  gama  ir  suteikia  nepa¬ 
prastų  galimybių  kurti  sudėtinius  žodžius. 

Vėliau  šią  temą  tęsė  Abrahamas  Mylijus  (Litigua  belgica, 
1612)  ir  Adrianas  Schrickijus  (Adversariorum  libri  III ,  1620), 
siekę  įrodyti,  kad  „hebrajų  kalba  yra  dieviška  ir  pirmapradė", 
o  „teutonų  kalba  eina  iškart  po  jos".  „Teutonų"  čia  supran¬ 
tama  kaip  Antverpene  vartota  olandų  kalba  -  anuomet  gar¬ 
siausias  jos  dialektas  (etimologiškai  šį  teiginį  jie  grindžia 
panašiai  kaip  van  Gorpas). 

Vadinamoji  flamandų  tezė  atrodo  labai  gaji,  nes,  vis  paaki¬ 
nama  nacionalistinių  polemikų,  gyvuoja  iki  pat  XIX  amžiaus. 
Knygoje  La  rovince  de  Liėge...  Le  flamand  langue  primordiale, 
mere  de  toutes  les  langues ,  parašytoje  1868  metais,  baronas  de 
Ryckholtas  ir  toliau  tvirtina,  kad  „flamandų  kalba  yra  vie¬ 
nintelė,  kuria  kalbėta  žmonijos  lopšyje"  ir  kad  „tik  ji  viena  yra 
kalba,  o  visos  kitos,  mirusios  ir  gyvosios,  tėra  josios  daugiau 
ar  mažiau  užmaskuoti  žargonai  ar  dialektai"  (plg.  Droixhe, 


iš  skaitiniai.org 


96  5.  Prokalbės  ir  monogenetinė  hipotezė 

1990;  apskritai  apie  lingvistines  didybės  manijas  žr.  Poliakov, 
1990). 

Greta  olandų-flamandų  tezės  randame  ir  „švediškąsias": 
Georgo  Stiemhielmo  ( De  linguarum  origine  praefatio,  1671)  ir  - 
tai  jau  parodija  -  Andreas'o  Kempe's  ( Die  Sprachen  dės  Para- 
dises,  1688).  Čia  Dievas  kalba  švediškai,  o  Adomas  -  daniškai. 
Ievą  sugundo  prancūziškai  šnekantis  žaltys  (plg.  Borst,  1957; 
Olender,  1989, 1993).  Nepamirškime,  kad  to  meto  Švedija  Eu¬ 
ropoje  buvo  didelė  jėga.  Olafas  Rudbeckas  savo  knygoje 
Atlantica  sive  Matiheim  vera  ]apheti  posterorum  sėdės  ac  patria 
(1675)  teigia,  kad  Švedija  yra  Jafeto  ir  jo  palikuonių  kraštas  ir 
iš  šios  rasinės  bei  kalbinės  atšakos  kilo  visos  gotų  kalbos.  Iš 
tiesų  Rudbeckas  tapatina  Švediją  su  legendine  Atlantida  ir 
vaizduoja  ją  kaip  idealųjį  kraštą,  hesperidžių  žemę,  iš  kurios 
po  visą  pasaulį  pasklido  civilizacija. 

Kita  vertus,  jau  Izidorius  ( Etymologiarum ,  1,  IX,  2,  26)  kil¬ 
dino  gotus  iš  Jafeto  sūnaus  Magogo.  Vico  vėliau  pašieps  to¬ 
kias  pretenzijas  ( Scienza  nuova  seconda ,  1744,  II,  2.4,  430): 

Pateiksime  trumpą  pavyzdį  iš  daugybės  nuomonių  -  netikrų,  ne¬ 
rimtų,  nepadorių,  didingų  ar  juokingų,  nes  jų  yra  tiek  daug  ir 
įvairių,  kad  sunku  visas  pakartoti.  Pavyzdys  būtų  toks:  kadangi 
sugrįžus  barbarų  laikams  Skandinavija  (arba  Skancija)  didybės 
kupinų  tautų  vadinta  vagina  gentium  ir  tikėta  ją  esant  visų  kitų 
pasaulio  tautų  motina,  didybės  kupini  mokslo  vyrai  Johanas  ir 
Olafas  Magnas  tarė,  kad  jų  gotai  nuo  pat  pasaulio  pradžios  išlaikę 
raštą,  kurį  Adomas  Dievo  valia  turėjęs  -  iš  tokio  paistymo  juokėsi 
visi  mokslo  vyrai.  Bet  tai  nesukliudė  Johannesui  van  Gorpui  sekti 
šiuo  pavyzdžiu  ir  dar  toliau  eiti,  paskelbiant  savąją  kimbrų  kalbą, 
nedaug  tenutolusią  nuo  saksonų  kalbos,  atėjus  iš  žemės  rojaus  ir 
buvus  visų  kitų  kalbų  motina.  [...]  Tačiau  toji  didybė  pasiekė 
aukščiausią  tašką  Olafo  Rudbecko  knygoje  Atlantica,  kurioje  grai¬ 
kų  raidės  kildinamos  iš  runų,  o  šios  esančios  apversti  finikiečių 
rašmenys,  kuriuos  Kadmas  laikęs  tvarka  ir  skambesiu  panašiais 
į  hebrajų,  o  graikai  jas  pagaliau  atvertę  ir  surikiavę.  Kadangi 

atradėją  skandinavai  vadina  Mercurssman,  vadinasi,  egiptiečių 
rašmenis  sukūręs  Merkurijus  buvo  gotas. 

Įvairios  mintys  dėl  vokiečių  kalbos  primato  germaniška¬ 
jame  pasaulyje  nuolat  sukosi  jau  nuo  XIV  amžiaus.  Tokia 
idėja  išsakyta  Lutherio  mokyme  (jam  vokiečių  kalba  buvusi 
ta,  kuri  arčiausiai  Dievo),  o  1533  metais  Konradas  Pelikanas 
(Commentaria  bibliorum )  aprašo  akivaizdžias  analogijas  tarp 
vokiečių  ir  hebrajų  kalbų,  nepasakydamas,  kuri  iš  jų  yra  tik¬ 
roji  Ursprache  (plg.  Borst,  1957-1963,  III/l,  2).  Baroko  epo¬ 
choje  Georgas  Philippas  Harsdorfferis  ( Frauenzimmer  Ges- 
prachspiel,  1644,  leid.  Niemeyer,  Tūbingen,  1968, 12)  tvirtina, 
kad  vokiečių  kalba 

yra  gamtos  kalba,  aiškiai  išreiškianti  visus  garsus.  [...J  Ji  griaudžia 
su  dangumi,  blyksi  su  greitais  debesimis,  spindi  su  kruša,  šnypš¬ 
čia  su  vėju,  putoja  su  bangomis,  džeržgia  su  spynomis,  skamba 
su  oru,  dunda  su  patrankomis,  riaumoja  kaip  liūtas,  baubia  kaip 
jautis,  urzgia  kaip  lokys,  mauroja  kaip  elnias,  bliauna  kaip  avis, 
kriuksi  kaip  kiaulė,  loja  kaip  šuo,  žvengia  kaip  arklys,  šnypščia 
kaip  gyvatė,  kniaukia  kaip  katė,  zvimbia  kaip  kamanė,  kudakuoja 
kaip  višta,  kleketuoja  kaip  garnys,  krankia  kaip  varnas,  klykia 
kaip  kregždė,  čirškia  kaip  žvirblis.  [...]  Gamta  per  kiekvieną  da¬ 
lyką,  kuris  tik  leidžia  garsą,  byloja  mūsų  vokiečių  kalba,  todėl 
daugelis  tvirtino,  kad  pirmasis  žmogus  Adomas  paukščius  ir  vi¬ 
sus  žemės  gyvūnus  galėjo  pavadinti  tik  mūsų  žodžiais,  nes  jie 
pagal  savo  prigimtį  išreiškia  kiekvieną  ir  bet  kurią  įgimtą  bei  tu¬ 
rinčią  balsą  savybę;  todėl  nereikia  stebėtis,  kad  daugumos  mūsų 
žodžių  šaknys  sutampa  su  šventąja  kalba. 

Vokiečių  kalba  išlikusi  tobula  todėl,  kad  Vokietija  niekada 
nepatyrė  svetimšalių  jungo,  nes  nugalėtieji  (taip  galvojo  ir 
Kircheris)  priima  nugalėtojų  papročius  ir  kalbą.  Pavyzdžiui, 
prancūzų  kalba  yra  keltų,  graikų  ir  lotynų  kalbų  mišinys.  Vo¬ 
kiečių  kalba  turi  daugiau  terminų  už  hebrajų,  yra  tinkamesnė 
mokslui  už  graikų,  galingesnė  už  lotynų,  grakštesnė  už 

prancūzų,  puikesnės  tarties  už  ispanų,  taisyklingesnė  už 
italų. 

Panašias  mintis  skelbė  ir  Schottelis  ( Teutsche  Sprachkunst, 
1641),  šlovinęs  vokiečių  kalbą  kaip  savo  grynumu  panašiau¬ 
sią  į  pirmapradę  Adomo  kalbą  (pridurdamas,  kad  kalba  yra 
tautos  dvasios  reiškėją).  Kiti  netgi  skelbė  hebrajų  kalbą  kilus 
iš  vokiečių  kalbos.  Pasirodžiusi  ir  tokia  mintis  (priklausomai 
nuo  autorių  keitėsi  tik  vietovė),  kad  Jafetas  vedęs  Vokietijoje, 
jo  vaikaitis  Aškenazas  gyvenęs  Anhalto  kunigaikštystėje  dar 
iki  confusio,  o  iš  jo  kilę  Arminijus  ir  Karolis  Didysis. 

Tokių  tezių  atsiradimą  lėmė  ir  ta  aplinkybė,  kad  protes¬ 
tantiškajame  pasaulyje  reikėjo  ginti  vokiečių  kalbą  kaip  Lu- 
therio  Biblijos  kalbą,  o  kartu  į  „tokias  pretenzijas  reikėtų  žvelgti 
politinio  susiskaldymo  po  Trisdešimties  metų  karo  kontekste. 
Kadangi  vokiečių  kalba  buvo  viena  iš  galingiausių  jėgų, 
galėjusių  suvienyti  tautą,  derėjo  pabrėžti  jos  vertę  ir  apsaugoti 
pačią  kalbą  nuo  svetimų  kalbų  įtakos"  (Faust,  1981,  366). 

Leibnizas  pašiepė  šias  ir  kitas  teorijas.  1699  metų  balandžio 
7  dieną  parašytame  laiške  (plg.  Gensini,  1991, 113)  jis  juokėsi 
iš  tų,  kurie  viską  norėtų  kildinti  iš  savo  gimtųjų  kalbų:  Be- 
kanas,  Rudbeckas,  toks  Ostroskis,  viską  kildinęs  iš  vengrų 
kalbos,  abatas  Franęois,  pamatu  laikęs  bretonų  kalbą,  o  Pre¬ 
torijus  -  lenkų  kalbą.  Leibnizas  daro  išvadą,  kad  jei  kurią  die¬ 
ną  turkai  ir  totoriai  taptų  tokie  pat  mokyti  kaip  europiečiai, 
lengvai  rastų  būdą  pateikti  savo  kalbas  kaip  visos  žmonijos 
prokalbes. 

Tačiau  ir  Leibnizas  neatsispiria  nacionalistinei  pagundai. 
Knygoje  Nouveaux  essais  jis  atlaidžiai  prisimena  Goropijų  Be- 
kaną,  prastas  etimologijas  pakrikštydamas  goropiser,  bet  tei¬ 
gia,  jog  šis  neklydęs  pripažindamas  kimbrų,  taigi  germanų, 
kalbą  pirmesnę  už  hebrajų.  Iš  tiesų  Leibnizas  pritarė  keltų- 
-skitų  hipotezei,  atėjusiai  iš  Renesanso  epochos  (plg.  Borst, 
1957-1963,  III/ 1 ,  4.2;  Droixhe,  1978).  Dešimtmečiais  rinkęs 
lingvistinę  medžiagą  ir  atlikęs  kruopštų  lyginamąjį  darbą, 
jis  įsitikino,  kad  visos  Jafeto  giminės  šaknys  glūdėjo  keltų 


iš  skaitiniai.org 


Nacionalistinės  hipotezės  99 

kalboje,  bendroje  ir  germanams,  ir  galams,  todėl  „galima  tik 
spėti,  jog  taip  yra  dėl  bendros  šių  tautų  kilmės  iš  skitų,  at¬ 
keliavusių  nuo  Juodosios  jūros,  perkirtusių  Dunojų  ir  Vyslą, 
iš  jų  viena  dalis  galėjo  nukeliauti  į  Graikiją,  o  kita  -  apgy¬ 
vendinti  Vokietiją  ir  Galiją"  ( Nouveaux  essais,  III,  2).  Maža  to, 
jis  randa  dėl  vėlesnių  migracijų  atsiradusias  analogijas  tarp 
keltų-skitų  ir  vadinamųjų  semitų  kalbų.  Jis  mano,  kad  „nėra 
nieko,  kas  paneigtų  ar  patvirtintų  idėją  apie  bendrą  visų  tautų 
kilmę  ir  pagrindinę  bei  pirmapradę  kalbą ".  Leibnizas  sutin¬ 
ka,  kad  arabų  ir  hebrajų  kalbos,  nepaisant  daugelio  pokyčių, 
yra  jai  artimesnės  už  kitas,  tačiau  gale  daro  išvadą,  jog  „teu¬ 
tonų  kalba  atrodo  labiausia  išlaikiusi  savo  prigimtinius  ir 
(kaip  pasakytų  Jacųues  Bohmas  [s/c])  Adomo  kalbos  bruo¬ 
žus".  O  išnagrinėjęs  įvairius  vokiečių  kalbos  onomatopėjos 
pavyzdžius,  nusprendžia,  kad  germanų  kalba  galėtų  būti  pati 
pirmoji. 

Norėdamas  parodyti,  kaip  toliau  plito  šio  skitiškojo  ka¬ 
mieno  kalbos  Viduržemio  jūros  regione,  ir  išskirti  pietinių, 
arba  aramėjų,  kalbų  grupę,  Leibnizas  sudaro  lingvistinį  at¬ 
lasą.  Didžioji  jo  dalis  yra  klaidinga,  bet,  kaip  vėliau  atskleis 
lyginamoji  kalbotyra,  tikrai  nestokota  teisingos  intuicijos 
(plg.  Gensini,  1990,  41). 

Britanijoje  keltų  kalbą  išaukštinanti  hipotezė  turėjo  kitą 
prasmę  -  ji  reiškė  pasipriešinimą  germaniškos  kilmės  teorijai. 
Jau  XVIII  amžiuje  Rowlandas  Jonesas  tvirtino,  kad  keltų  kal¬ 
ba  buvusi  pirmapradė  ir  „tik  anglų  kalba  yra  taip  arti  pir¬ 
mosios  universalios  kalbos,  jos  prigimtinio  tikslumo  bei 
atitikimo  tarp  žodžių  ir  daiktų  ta  savo  forma  ir  būdu,  kurie 
rodo  ją  esant  universalią  kalbą".  Anglų  kalba  yra 

visų  vakarietiškų  dialektų  ir  graikų  kalbos  motina,  vyresnioji  ry¬ 
tietiškų  kalbų  sesuo,  o  savo  forma  -  gyvoji  Atlanto  pakrančių  ir 
Italijos,  Galijos  bei  Britanijos  čiabuvių  kalba,  iš  kurios  romiečiai 
paėmę  daug  savo  žodžių,  kurie  nėra  graikų  kilmės,  gramatikos 
terminus  bei  daugelį  pagrindinių  didžiosios  dalies  pasaulio  šalių 

vardų  [...].  Keltų  dialektai  ir  išmintis  kyla  iš  Hermio,  Trismegisto, 
Merkurijaus  ar  Gomero  aplinkos,  o  anglų  kalba  tiksliausiai  išlaikė 
savo  kilmės  iš  tyriausio  kalbų  šaltinio  bruožus.  ( The  Circles  of 
Gomer,  Crowder,  London,  1771,  30-32) 

Toliau  pateikiami  etimologiniai  įrodymai. 
Nacionalistinės  hipotezės  yra  tipiškos  XVII  ir  XVIII  am¬ 
žiui,  kai  baigia  formuotis  didžiosios  Europos  valstybės  ir  iš¬ 
kyla  dominavimo  žemyne  klausimas.  Kalbos  pirmumas  da¬ 
bar  taip  energingai  įrodinėjamas  siekiant  ne  įsivaizduojamos 
universalios  santarvės,  o  konkrečios  valstybinės  naudos,  ne¬ 
priklausomai,  ar  šių  hipotezių  autoriai  ją  suvokė,  ar  ne. 

Tačiau  nepaisant  nacionalistinių  motyvų,  kaip  rezultatas 
to,  ką  Hėgelis  pavadintų  proto  gudrybėmis,  pašėlęs  ieško¬ 
jimas  etimologijų,  turinčių  pagrįsti  bendrą  visų  gyvųjų  kalbų 
kilmę,  galiausiai  paskatino  vis  konkretesnes  lyginamosios 
kalbotyros  studijas.  Šiam  darbui  įsibėgėjant,  pirmapradės 
kalbos  šmėkla  pamažu  traukiasi,  likdama  daugių  daugiausia 
tik  reguliuojančia  hipoteze.  Jos  vietoje  atsiranda  poreikis  kur¬ 
ti  pagrindinių  lingvistinių  grupių  tipologiją.  Prokalbės  ieš¬ 
kojimas  transformuojasi  į  kalbos  ištakų  ieškojimą,  bet  su  dia¬ 
metraliai  priešingu  ženklu.  Norint  dokumentuotai  pagrįsti 
pirminės  kalbos  egzistavimą,  žengti  svarbūs  teoriniai  žings¬ 
niai:  identifikuotos  bei  apibrėžtos  kai  kurios  kalbų  šeimos 
(pavyzdžiui,  semitų  ir  germanų),  taip  pat  sukurtas  modelis, 
pagal  kurį  kalba  galinti  būti  kitų  kalbų  ar  dialektų,  išlaikančių 
bendrus  bruožus,  „motina",  ir  galiausiai  -  susiformavo  lygi¬ 
namojo  metodo  embrionas,  kurį  simbolizavo  leidžiami  gre¬ 
tinamieji  žodynai  (Simone,  1990,  331). 


Indoeuropietiška  hipotezė 

Hebrajų  kalba  savo  mūšį  jau  buvo  pralaimėjusi.  XVIII-XIX 
amžiuje  paplito  nuomonė,  kad  jei  ir  egzistavo  pirminė  kalba, 
vykstant  istorinei  diferenciacijai  ji  taip  pasikeitė  ir  suiro,  jog 

dabar  yra  jau  negrįžtamai  prarasta.  Todėl  verčiau  kurti  esa¬ 
mų  kalbų  tipologiją,  nustatyti  jų  šeimas,  ištakas,  sąsajas.  Pra¬ 
sideda  istorija,  neturinti  nieko  bendra  su  mūsiške. 

1786  metais  Bombėjaus  Journal  o  f  the  Asiatic  Society  seras 
VVilliamas  Jonesas  paskelbia,  kad 

sanskrito  kalba,  kad  ir  kokios  būtų  jos  šaknys,  yra  nuostabios  san¬ 
daros,  tobulesnė  už  graikų,  turtingesnė  už  lotynų  ir  daug  subti¬ 
lesnė  už  jas  abi,  nors  panaši  į  jas  abi  ir  žodžių  šaknimis,  ir  gra¬ 
matinėmis  formomis.  [...]  Nė  vienas  filologas,  tirdamas  visas  tris 
kalbas,  negalėtų  neįsitikinti,  kad  jos  kilusios  iš  vienos  bendros 
šaknies,  kurios  gal  jau  nebėra.  ( On  the  Hindus,  iš  The  Works  of  Sir 
YJilliam  Jonės,  t.  III,  Londonas,  1807,  34-35) 

Jonesas  dar  labiau  išplėtoja  savo  hipotezę:  teigia,  kad  ir 
keltų,  ir  gotų,  ir  net  senovės  persų  kalbos  giminingos  san¬ 
skritui.  Pabrėžtina,  kad  jis  kalba  ne  tik  apie  žodžių  šaknis,  bet 
ir  apie  gramatinę  sandarą.  Čia  jau  peržengiamos  žodžių  pa¬ 
našumo  paieškos  ir  prabylama  apie  sintaksinius  bei  foneti¬ 
nius  kalbų  panašumus. 

Dar  Johnas  YVallisas  (Grammatica  linguae  anglicanae,  1653) 
svarstė,  kaip,  nustatę  stabilią  g  ir  zv  raidžių  kaitą,  galėtume 
rasti  ryšį  tarp  prancūzų  kalbos  žodžių  sekos  guerre  -  gar  ant  - 
gar  d  -  gardien  -  garderobe  -  guise  ir  anglų  kalbos  žodžių  sekos 
zvarre  -  zvarrant  -  ward  -  zvarden  -  ivardrobe  -  zvise.  Vėliau,  XIX 
amžiuje,  vokiečių  mokslininkai  Friedrichas  ir  YVilhelmas  von 
Schlegeliai  ir  Franzas  Boppas  nuodugniau  tyrinės  ryšius  tarp 
sanskrito,  graikų,  lotynų,  persų  ir  vokiečių  kalbų.  Bus  atrasti 
atitikimai  tarp  veiksmažodžio  „būti"  paradigmų  įvairiose 
kalbose  ir  palengva  tvirtės  hipotezė,  kad  ne  sanskritas  yra 
pirmapradė  kalba,  arba  Ursprache ,  o  visa  kalbų  šeima,  įskai¬ 
tant  ir  sanskritą,  yra  kilusi  iš  jau  neegzistuojančios  prokalbės , 
kurią  galima  būtų  idealiai  rekonstruoti.  Taip  iškilo  hipotezė 
apie  indoeuropiečių  kalbas. 

Jakobas  Grimmas  ( Deutsche  Grammatik ,  1818)  sukuria 
mokslinius  kriterijus.  Pradedama  tyrinėti  „garsų  rotacija". 

kaita  (Lautverschiebungen) ,  siekiant  atskleisti,  kaip,  pavyz¬ 
džiui,  iš  sanskrito  kalbos  [p]  atsirado  graikų  pous,  podos,  lo¬ 
tynų  peš,  pedis,  gotų  fotus  ir  anglų  foot. 

Kas,  palyginti  su  utopine  svajone  apie  Adomo  kalbą,  pa¬ 
sikeitė  iš  esmės?  Trys  dalykai.  Pirma  -  kriterijų  mokslišku¬ 
mas.  Antra  -  atsisakoma  minties,  kad  pirmapradė  kalba  yra 
lyg  archeologinis  įkaltis,  kurį  vieną  dieną  kažkas  iškas:  indo¬ 
europiečių  prokalbė  lieka  kaip  idealus  parametras.  Ir  paga¬ 
liau  -  toji  kalba  nebepretenduoja  būti  visos  žmonijos  prokalbe, 
o  pristatoma  tik  kaip  vienos  -  arijų  -  kalbų  šeimos  šaltinis. 

Bet  ar  tikrai  galime  tvirtinti,  kad  atsiradus  moderniam 
lingvistikos  mokslui  išnyksta  hebrajų,  kaip  šventosios  kalbos, 
šmėkla?  Deja,  ne.  Ji  transformuojasi  į  nerimą  keliantį  Kitą. 

Iš  Olenderio  (1989, 1993)  darbų  galime  aiškiai  matyti,  kaip 
XIX  amžiuje  pasikeičia  mitai.  Vietoj  mito  apie  kalbos  pirmu¬ 
mą  iškyla  mitas  apie  kultūros  arba  rasės  pirmumą,  į  hebrajų 
kultūros  ir  kalbos  įvaizdžio  vietą  taikosi  arijų  kilmės  kalbų  ir 
kultūros  šmėkla. 

Susidūrusi  su  indoeuropiečių  prokalbės  egzistavimu  (vir¬ 
tualiu,  bet  įkyriu),  Europos  kultūra  perkelia  hebrajų  kalbą  į 
metaistorinį  lygmenį.  Kelias  veda  nuo  Herderio  liaupsių  - 
pasiremdamas  savo  kultūrinio  pliuralizmo  nuostata,  jis  iš¬ 
aukština  ją  kaip  poetinę  kalbą  (taip  atskirdamas  intuityviąją 
ir  racionaliąją  kultūras)  -  iki  dviprasmiško  Renano  teiginio: 
šis,  gretindamas  hebrajų  kalbos  (kaip  dykumos  ir  monoteiz¬ 
mo  kalbos)  dvasią  su  indoeuropiečių  kalbų  dvasia  (iš  pri¬ 
gimties  politeistine),  sukuria  tikrai  komiškas,  žvelgiant  iš 
laiko  perspektyvos,  priešpriešas:  atseit  semitų  kalbos  ne¬ 
sugeba  apmąstyti  daugialypumo,  vengia  abstrakcijų,  todėl 
hebrajų  kultūrai  svetimas  mokslinis  mąstymas  ir  humoro 
jausmas. 

Deja,  tai  ne  vien  mokslinis  naivumas.  Kaip  žinome,  arijų 
kultūros  mitas  turėjo  daug  tragiškesnių  padarinių.  Be  abejo, 
dėl  koncentracijos  stovyklų  negalime  kaltinti  garbingų  indo¬ 
europiečių  kalbų  tyrinėtojų  dar  ir  todėl,  kad  lingvistiniu 

požiūriu  tiesa  buvo  jų  pusėje.  Tačiau  šioje  mūsų  istorijoje 
visąlaik  stengiamės  parodyti  šalutinius  padarinius.  O  apie 
kai  kuriuos  iš  jų  esame  priversti  pagalvoti  skaitydami  Olen- 
derio  pateiktas  ištraukas  iš  didžiojo  lingvisto  Adolphe'o 
Pictet  knygos  Les  origines  indo-europeennes  ou  les  Aryas  primitifs 
(1859-1863),  taip  šlovinusio  arijų  kultūrą: 

Toje  epochoje,  skendinčioje  amžių  naktyje,  ankstesnėje  už  bet  ko¬ 
kį  istorinį  paliudijimą,  savo  primityviame  lopšyje  -  įstabios  atei¬ 
ties  preliudijoje  -  pamažu  brendo  rasė,  kuriai  apvaizdos  ranka 
vieną  dieną  lems  valdyti  visą  pasaulį.  Savo  prigimties  grožiu  ir 
proto  didybe  iškilusiai  aukščiau  visų  kitų,  gyvenusiai  didingos 
ir  atšiaurios,  savo  turtų  nelinkusios  lengvai  atiduoti  gamtos 
prieglobstyje,  tai  rasei  iš  pat  pradžių  buvo  lemta  tapti  užkariau¬ 
toja.  [...]  Kalba,  spontaniškai  atspindėdavusi  visus  jos  įspūdžius, 
švelniausius  jausmus,  naivius  susižavėjimus,  polinkį  į  aukštesnį 
pasaulį,  kalba,  kupina  vaizdų  ir  intuityvių  idėjų,  brandinusi  vi¬ 
sus  būsimus  aukštosios  poezijos  ir  giliausios  minties  nuostabaus 
išplitimo  turtus  (I,  7-8).  [...]  Argi  neįdomu  matyti,  kaip  Europos 
arijai  po  keturių  ar  penkių  tūkstančių  metų  išsiskyrimo  vėl  susi¬ 
siekia  su  savo  nepažįstamais  broliais  Indijoje,  užvaldo  juos  ir 
atneša  jiems  aukštesnės  kultūros  elementų,  o  pas  juos  randa 
bendrųjų  ištakų  senuosius  pavadinimus?  (III,  537;  plg.  Olender, 
1989, 130-139) 

Tūkstantmetį  trukusios  idealios  kelionės  į  Rytus  ieškant 
savo  šaknų  pabaigoje  Europa  galiausiai  randa  idealių  prie¬ 
žasčių  realiai  kelionei,  kurios  tikslas  -  ne  atradimai,  o  užka¬ 
riavimas.  Kiplingas  ją  šlovino  kaip  „baltojo  žmogaus  prie¬ 
volę".  Norint  atversti  daugiau  ar  mažiau  nepažįstamus 
brolius,  jau  nebereikia  atrasti  tobulos  kalbos.  Pakanka 
primesti  jiems  vieną  iš  indoeuropiečių  kalbų,  pasiteisinant 
bendra  kilme. 

Filosofai  prieš  monogenetizmą 

Nors  XVIII  amžiuje  dar  tęsiasi  Brosses'o  ar  Court'o  de  Gė- 
belino  glotologiniai  tyrinėjimai,  į  švietėjišką  kalbos  filosofiją 
jau  skverbiasi  prielaidos  visiškai  sunaikinti  mitą  apie  pro¬ 
kalbę  ir  lingvistinį  rojų,  gyvavusį  iki  Babelio:  tereikia  per¬ 
skaityti  Rousseau  Essai  sur  l'origine  de  langues,  išleistą  po  jo 
mirties  1781  metais,  bet  parašytą  tikrai  porą  dešimtmečių 
anksčiau.  Įvyksta  pokytis,  kurio  apmatai  ryškėjo  jau  Vico  dar¬ 
buose:  pirmapradei  kalbai  priskiriami  tie  neigiami  bruožai, 
kuriais  tobulų  kalbų  teoretikai  kažkada  apibūdindavo  po  Ba¬ 
belio  griūties  atsiradusias  kalbas. 

Pirmapradėje  kalboje  žodis  neišreiškia  daikto  esmės,  nes 
anuomet  kalbėta  metaforomis,  paklūstant  aistros  impulsams, 
verčiantiems  instinktyviai  reaguoti  susidūrus  su  nežinomais 
daiktais,  todėl  metaforiškai  ir  klaidingai  milžinais  vadintos 
būtybės,  vos  didesnės  ir  stipresnės  už  patį  pasakotoją  (3 
skyr.).  Toji  kalba  buvusi  artimesnė  giesmei  ir  mažiau  arti¬ 
kuliuota  už  žodinę  kalbą,  kupina  sinonimų,  išreiškiančių  tą 
patį  dalyką,  tik  skirtingus  jo  santykius.  Ji  turėjo  mažai  ab¬ 
strakčių  žodžių,  netaisyklingą  gramatiką  ir  buvo  pilna  ano¬ 
malijų.  Ji  perteikdavo  neapmąstydama  (4  skyr.). 

Kita  vertus,  po  Tvano  žmonėms  pasklidus  po  pasaulį, 
bergždžias  dalykas  tapo  monogenetiniai  tyrinėjimai  (9  skyr.). 
Jau  du  Bosas  ( Reflexions  criticįues  sur  la  poesie  et  sur  la  peinture, 
1764  m.  leid.,  I,  35)  mieliau  kalba  ne  apie  prokalbę,  o  apie  iš¬ 
takų  kalbą,  „šiaudinių  trobelių"  kalbą.  Toji  kalba  dabar  atro¬ 
do  ne  tik  nebepasiekiama,  bet  ir  visiškai  netobula.  Suskamba 
Istorijos  varpas:  neįmanoma  grįžti  atgal,  be  to,  šiaip  ar  taip, 
tai  anaiptol  nėra  grįžimas  į  išminties  pilnatvę. 

Kalbos  genezės  ir  jos  santykių  su  filosofine  mintimi  at¬ 
žvilgiu  XVIII  amžius  pasidalija  į  dvi  stovyklas,  paremiančias 
racionalistinę  arba  empirinę-sensualistinę  hipotezes.  Ne¬ 
abejotinai  daugeliui  Švietimo  epochos  mąstytojų  įtaką  darė 
Descartes'o  filosofiniai  principai,  semiotiniame  lygmenyje 

išreikšti  Port  Rojalio  Grammaire  (1660)  ir  Logique  (1662).  Tokie 
autoriai  kaip  Beauzėe  ir  Du  Marsais  (bendradarbiavę  Ency- 
clopedie)  siekia  atskleisti  visišką  kalbos,  filosofinio  mokymo  ir 
tikrovės  izomorfiškumą,  ir  šia  kryptimi  pasuks  daugelis  dis¬ 
kusijų  apie  gramatikos  racionalizavimą.  Beauzėe  (prie  termi¬ 
no  „Grammaire")  teigia,  kad  žodis  yra  tam  tikras  paveikslas 
(; tableau ),  kurio  ištakos  -  filosofinė  mintis,  todėl  kalba  privalo 
tiksliai  atspindėti  tą  mintį  ir  „turi  egzistuoti  pamatiniai  vi¬ 
soms  kalboms  bendri  principai,  o  neginčytinos  jų  tiesos  yra 
aukščiau  už  visas  savavališkai  pasirinktas  ar  atsitiktines  są¬ 
lygas,  davusias  pradžią  įvairioms  žmoniją  skaidančioms 
kalboms". 

Tame  pat  amžiuje,  kaip  žinome,  suklesti  tai,  ką  Rosiello 
(1967)  pavadino  „švietėjiška  lingvistika",  kuri  per  Condillaco 
sensualizmą  išsirutuliojo  iš  Locke'o  empirizmo.  Visiškai  prie¬ 
šingai  Descartes'o  doktrinai  apie  įgimtas  idėjas,  Locke'as 
mūsų  protą  apibūdino  kaip  tabula  rasa ,  neturintį  jokių  ženklų, 
į  jį  užrašome  viską,  ką  gauname  per  jutimus,  mums  pade¬ 
dančius  pažinti  išorinį  pasaulį,  ir  per  refleksiją,  padedančią 
pažinti  mūsų  vidinę  dvasinę  veiklą.  Iš  šių  pažinimo  būdų  ky¬ 
la  visos  paprastos  idėjos,  kurias  protas  vėliau  sugeria,  sudė¬ 
lioja  ir  iš  kurių  sudaro  beribę  sudėtingų  idėjų  įvairovę. 

Condillacas  ( Essai  sur  Yorigine  dės  connaissances  humaines, 
1746)  išplėtojo  Locke'o  empirizmą  iki  radikalaus  sensualiz¬ 
mo,  nes  iš  juslių  kyla  ne  vien  suvokimas,  bet  ir  visa  dvasinė 
veikla  -  atmintis,  dėmesys,  lyginimas,  taigi  ir  vertinimas.  Mū¬ 
sų  kūnas  dėl  savo  vidinės  dermės  iš  pirmųjų  jutimų  -  malo¬ 
numo  bei  skausmo  -  pamažu  kuria  įvairialypę  intelekto 
veiklą,  ir  iš  čia  kyla  mūsų  abstrakčios  idėjos.  Šioje  idėjų  ge¬ 
nezėje  ženklai  turi  esminę  reikšmę:  iš  pradžių  išreiškia  mūsų 
pirmapradžius  jausmus  emocine  ir  aistringa  šūksnių  bei  mos¬ 
tų,  arba  veikimo ,  kalba,  o  vėliau  veikia  kaip  būdas  įtvirtinti 
pačių  minčių  raidą,  arba  kaip  institucinė  kalba. 

Mintį  apie  veikimo  kalbą  galima  rasti  VVilliamo  YVarbur- 
tono  darbuose  ( The  divine  legation  of  Moses,  1737-1741),  o 

plačiau  ją  išplėtojo  sensualistinė  filosofija,  nuo  veikimo  kal¬ 
bos  pereidama  prie  sudėtingesnių  formų  ir  atskleisdama  jos 
istorinę  nekintamą  genezę.  XVIII  amžiaus  pabaigoje  Idėolo- 
gues  grupė  iš  šios  teorijos  padarys  nemažai  koherentiškų  ir 
sisteminių  išvadų,  traktuodami  ją  materialistiškai,  istoriškai 
ir  atsižvelgdami  į  socialinius  veiksnius.  Jie  pradės  detaliai 
tirti  įvairius  išraiškos  tipus:  piktografinius  ženklus,  panto¬ 
mimos,  nebylių,  oratorių  ar  aktorių  gestų  kalbą,  algebros 
ženklus  bei  skaitmenis,  žargoną  ir  slaptųjų  draugijų  slapta¬ 
žodžius  (tema  ypač  aktuali  tuo  metu,  kai  atsiranda  ir  suklesti 
masonų  brolijos). 

Tokiuose  veikaluose  kaip  Antoine-Louis-Claude'o  Destut- 
to  de  Tracy  Elėments  d'idėologie  (1801-1815,  4  t.)  ir  ypač  Jo- 
seph-Marie  Degėrando  Dės  signes  (1800,  I,  5)  iškyla  plati 
istorinė  panorama.  Žmonės  esą  pirmiausia  nuspėdavę  vienas 
kito  mintis  iš  paprasčiausių  veiksmų,  vėliau  pamažu  perėję 
prie  imitacinės,  t. y.  gamtos  kalbos,  kai  veiksmai  atkuriami 
tam  tikra  pantomima,  pakartojančia  analogiškus  veiksmus. 
Tačiau  tokia  kalba  dar  buvusi  dviprasmiška,  nes  kalbantieji 
nebūtinai  siejo  tą  patį  mostą  su  ta  pačia  idėja,  aplinkybe, 
motyvu,  tikslu.  Kai  siekiama  nurodyti  esamus  daiktus,  gana 
vadinamojo  parodomojo  ženklo  -  šūksnio,  objekto  link  nu¬ 
kreipto  žvilgsnio,  ištiesto  piršto.  Parodomieji  ženklai  netin¬ 
ka,  kai  kalbama  apie  negalimus  nurodyti  dalykus  -  fizinius, 
bet  tolimus  objektus  arba  vidines  būsenas.  Pirmuoju  atveju 
dar  galima  pasitelkti  mimiką,  stengiantis  imituoti  ne  subs¬ 
tanciją,  o  veiksmą.  Perteikiant  vidines  būsenas,  idėjas,  pasi¬ 
telkiama  figūratyvi  kalba:  metaforos,  sinekdochos  arba 
metonimijos,  pavyzdžiui,  svoriai  abiejose  rankose  gali  reikš¬ 
ti  rinkimąsi,  liepsna  -  simbolizuoti  aistrą,  karštus  jausmus 
ir  panašiai.  Kol  kas  tai  vis  dar  analogijų  kalba,  ją  galima  iš¬ 
reikšti  gestais,  šūksniais  ar  primityvia  onomatopėja  bei  sim¬ 
boliais  ar  piktogramomis.  Bet  pamažu  šie  analogijų  ženklai 
tampa  įpročių  ženklais,  atsiranda  daugiau  ar  mažiau  sutar¬ 
tinis  kodas  ir  gimsta  kalbos  tikrąja  to  žodžio  prasme.  Taigi 

žmonijos  kuriamą  ženklų  sistemą  lemia  istorijos  ir  aplinkos 
veiksniai. 

Būtent  Idėologues  mokymas  griežčiausiai  kritikuoja  visus 
tobulos  kalbos  idealus.  Tuo  baigiasi  polemika,  prasidėjusi 
XVII  amžiuje  vadinamąja  Epikūro  hipoteze,  o  ir  dar  anks¬ 
čiau  -  pirmaisiais  Montaigne'o  ir  Locke'o  pamąstymais  apie 
kultūrų  skirtybes  ir  įvairių  egzotinių  tautų  tikėjimų  skirtu¬ 
mus,  kuriuos  atskleisdavę  to  meto  keliautojai. 

Todėl  Encyclopėdie  ties  žodžiu  „kalba "  Jaucourt  rašo,  kad 
kalbos  gimsta  iš  skirtingos  įvairių  tautų  dvasios,  todėl  neį¬ 
manoma  sukurti  universalios  kalbos.  Niekada  visos  tautos 
neturės  vienodų  papročių  ir  jausmų,  vienodos  dorybių  ir  ydų 
sampratos,  nes  šias  idėjas  lemia  skirtingas  klimatas,  auklė¬ 
jimas,  valstybinė  santvarka. 

Ryškėja  mintis,  kad  kalbos  turi  „dvasią",  todėl  yra  tarpu¬ 
savyje  nepalyginamos,  perteikiančios  skirtingas  pasaulio  vi¬ 
zijas.  Toji  mintis  pasirodo  ir  Condillaco  Essai  sur  Vorigine  dės 
connaissances  humaines  (II,  1,  5),  taip  pat  ji  yra  ir  Herderio 
Fragmente  ūber  die  neuere  deutsche  Literatur  (1766-1767),  o  vė¬ 
liau  Humboldtas  ją  išplėtoja  knygoje  Ueber  die  Verschie- 
denheit  dės  menschlischen  Sprachbaues  und  ihren  Einfluss  auf  die 
geistige  Entivicklung  dės  Menschengeschlechts  (1836),  kur 
parašyta,  kad  kiekviena  kalba  turi  savo  innere  Sprachform, 
vidinę  formą,  išreiškiančią  ja  kalbančiai  tautai  būdingą 
pasaulio  viziją. 

Pripažinus  organinį  ryšį  tarp  kalbos  ir  mąstymo  būdo, 
galima  teigti,  kad  jis  lemia  ne  tik  sinchronines  (kalbos  ir  min¬ 
ties  ryšys  tam  tikroje  epochoje),  bet  ir  diachronines  (kalbos 
santykis  su  pačia  savimi  laiko  atžvilgiu)  jų  sąsajas.  Mąstymo 
ir  kalbėjimo  būdas  yra  istorinės  plėtros  produktas  (plg.  De 
Mauro,  1965, 47-63),  todėl  beprasmiška  įvairių  tautų  kalboms 
ieškoti  įsivaizduojamos  vieningos  matricos. 

Nemari  svajonė 

Tačiau  monogenetinės  teorijos  nenori  pasiduoti  net  susidū¬ 
rusios  su  lyginamosios  kalbotyros  rezultatais.  Pavėlavusių 
monogenetizmo  šalininkų  bibliografija  stačiai  bekraštė.  Ten 
rasime  ir  kvailiu  ir  keistuolių,  ir  rimtų  mokslininkų. 

Pavyzdžiui,  J.  Barrois  dar  1850  metais  švietėjišką  veiksmo 
kalbos  idėją  kreipė  į  monogenetikos  pusę  ( Dactylologie  et  lan- 
gage  primitif  restittuės  d'aprės  les  monuments,  Paryžius,  1850). 
Pritardamas,  kad  pirminė  žmonijos  kalba  buvusi  veiksmo 
kalba,  pagrįsta  vien  tik  gestais,  Barrois  netgi  įrodinėja,  kad 
Biblijoje,  kur  aprašytas  Dievo  kreipimasis  į  Adomą,  turima 
galvoje  ne  žodinė,  o  mimezinė,  pamėgdžiojimo,  kalba:  „Ado¬ 
mas  įvardijo  įvairius  gyvūnus,  pasitelkdamas  tam  tikrą  mi¬ 
miką,  atkartojančią  kiekvieno  jų  formą,  instinktą,  įprotį  ar 
ypatybes  ir  išreiškiančią  esmines  jų  savybes"  (p.  31).  Pirmas 
nedviprasmis  žodinis  kalbėjimas  Biblijoje  minimas  Dievui 
prabilus  į  Nojų.  Iki  to  visi  pasakymai  gana  migloti,  o  tai  rodo, 
kad  fonetinė  kalbos  forma  klostėsi  lėtai,  tik  prieš  pat  Tvaną. 
Confusio  linguarum  kilo  dėl  nesutarimo  tarp  gestų  ir  žodinės 
kalbos;  pirminė  balsinė  kalba  buvo  glaudžiai  susijusi  su  svar¬ 
biausius  žodžius  pabrėžiančiais  gestais  -  taip  dar  ir  šiandien 
daro  negrai  ir  Sirijos  pirkliai  (p.  36). 

Daktilologinė  kalba,  reiškiama  pirštų  judesiais  (ji,  pasak 
Barrois,  ištyrusio  visų  laikų  ikonografinę  dokumentaciją,  liko 
nepakitusi),  atsiranda  vėliau  kaip  fonetinės  kalbos  santrauka 
šiai  jau  įsivyravus  ir  kaip  būdas  ją  pabrėžti  bei  patikslinti, 
pasitelkiant  transformuotą  pirminę  veiksmo  kalbą. 

O  dėl  amžinos  idėjos  apie  pirminę  hebrajų  kalbą,  pakaktų 
paminėti  Fabre'ą  d'Olivet  ir  jo  1815  metais  parašytą  La  langue 
hebraicįue  restituėe  (dar  ir  šiandien  daugelio  pavėlavusių  kaba- 
listų  įkvėpimo  šaltinį).  Jis  kalba  apie  pirminę  kalbą,  nevartotą 
jokios  tautos,  o  hebrajų  kalba  yra  tauriausia  jos  atšaka,  nors 
ji  tėra  egiptiečių  dialektas,  kuriuo  kalbėjo  Mozė.  Todėl  pro¬ 
kalbės  jis  ieško  hebrajų  kalboje,  ją  kruopščiai  studijuoja  ir 

išmoningai  interpretuoja  įsitikinęs,  kad  kiekviena  jos  fone¬ 
ma,  kiekvienas  garsas  turi  prasmę.  Nekartosime  Fabre'o 
išvedžiojimų,  tik  pasakysime,  kad  beprotiškos  jo  etimologijos 
panašios  į  Duret,  Guichard'o  ir  Kircherio,  bet  dar  mažiau 
įtikinamos. 

Gana  pažvelgti,  kaip  jis,  ieškodamas  hebrajiško  mimolo- 
gizmo  pėdsakų  moderniose  kalbose,  etimologiškai  aiškina 
prancūzišką  žodį  emplacement.  Place  kilęs  iš  lotyniško  platea 
„gatvė"  ir  vokiško  Platz.  Šiuose  žodžiuose  garsas  AT  reiškia 
apsaugą,  L  -  plotą,  taigi  LAT  reiškia  saugomą  plotą.  MENT 
kilęs  iš  lot.  mens  ir  angį.  mind;  šiame  skiemenyje  E  yra  abso¬ 
liutaus  gyvenimo  ženklas,  N  -  suvoktos  egzistencijos  ženklas, 
o  kartu  jie  reiškia  ENS,  arba  kūno  dvasią.  M  yra  gyvenimo 
apibrėžtame  taške  ženklas.  Todėl  emplacement  reiškia  „le  mo- 
de  propre  d'apres  le  quel  une  etendue  fixe  et  determinėe, 
comme  place,  ėst  conęue,  ou  se  presente  au  dehors"*  (I,  43). 
Kaip  sakė  vienas  iš  jo  kritikų,  Fabre'o  emplacement  reiškia 
„emplacement"  (vietos,  padėties  nustatymas)  (plg.  Cellier, 
1953, 140;  Pallotti,  1992). 

Tačiau,  remdamasis  būtent  Fabre'u  d'Olivet,  Benjaminas 
Lee  VVhorfas  pradėjo  kalbėti  apie  „oligosintezę",  svarstyda¬ 
mas,  „kokias  pritaikymo  galimybes  galėtų  turėti  mokslas,  ge¬ 
bantis  atkurti  visai  žmonijai  bendrą  pirmapradę  kalbą,  tobu¬ 
lindamas  idealią  prigimtinę  kalbą,  paremtą  pirmapradėmis 
psichologinėmis  garsų  prasmėmis,  galbūt  bendrą  ateities  kal¬ 
bą,  su  kuria  būtų  galima  asimiliuoti,  arba,  kitaip  tariant,  į  ją 
suvesti  visas  kitas  pasaulio  kalbas"  (YVhorf,  1956, 12;  plg.  taip 
pat  74-76).  Tai  ne  pirmas  ir  ne  paskutinis  mūsų  istorijos  pa¬ 
radoksas,  nes  su  YVhorfo  vardu  siejasi  mažiausiai  monoge- 
netinė  iš  visų  glotogoninių  hipotezių  ir  būtent  VVhorfas  pa¬ 
kišo  šiuolaikinei  kultūrai  mintį,  kad  kiekviena  kalba  yra 
„holistinis"  pasaulis,  išreiškiantis  pasaulio  viziją,  niekada  iki 
galo  nesutampančią  su  ta,  kuri  išreikšta  kitomis  kalbomis. 

*  Būdas,  kuriuo  tokia  fiksuota  ir  apibrėžta  erdvė  kaip  vieta  yra  iš¬ 
dėstyta  arba  atsiranda  išorėje  ( pranc .). 

Kas  dėl  mito  apie  pirmapradę  hebrajų  kalbą  ilgaamžišku¬ 
mo,  pažvelkime  į  įdomią  VVhite'o  pateiktą  antologiją  (1917,  II, 
189-208).  Prireikė  daugiau  nei  šimto  metų,  kad  nuo  pirmojo 
iki  devintojo  leidimo  (nuo  1771  iki  1885  metų)  Encyclopaedia 
Britannica  skyrius  „Filologija"  nuo  dalinio  monogenetinės  hi¬ 
potezės  pripažinimo,  vis  dar  labai  pagarbiai  traktuodamas 
hebrajų,  kaip  šventos  kalbos,  teoriją,  pereitų  -  priimdamas 
kaskart  vis  drąsesnes  pataisas  -  prie  moderniausių  glotolo- 
ginių  kriterijų  įkvėpto  aprašymo.  Tuo  pačiu  metu,  o  ir  vėliau, 
„fundamentalistinės"  teologijos  aplinkoje  tebeginama  tradi¬ 
cinė  hipotezė.  Dar  1804  metais  iš  Mančesterio  filologų  drau¬ 
gijos  šalinti  nariai,  kurie,  kalbėdami  apie  sanskritą  ar  indo¬ 
europiečių  prokalbę,  neigė  dieviškąjį  apreiškimą. 

Tarp  monogenetinės  hipotezės  tęsėjų  yra  ir  XVIII  amžiaus 
pabaigos  mistikas  bei  teosofas  Louis-Claude'as  de  Saint-Mar- 
tinas,  savo  knygos  De  l'esprit  de  choses  (1798-1799)  antrojoje 
dalyje  daug  rašęs  apie  pirmines  kalbas,  prokalbes  ir  hierogli¬ 
fus,  taip  pat  XIX  amžiaus  katalikai  legitimistai  De  Maistre'as 
(S oirees  de  Saint  Petersbourg,  II),  De  Bonald'is  ( Recherches  phi- 
losophiques,  III,  2),  Lamennaiss'as  ( Essai  sur  Y indiffėrence  en 
matiėre  de  religion).  Tačiau  šiems  autoriams  labiau  rūpi  ne  įro¬ 
dyti,  kad  pirmoji  pasaulio  kalba  buvusi  hebrajų,  o  pasi¬ 
priešinti  materialistiškam  poligenetiškam  ar,  dar  blogiau, 
konvencionalistiniam  Locke'o  požiūriui  į  kalbos  kilmę. 
„Reakcinė"  mintis  -  net  ir  šiandien  -  siekia  ne  įrodyti,  kad 
Adomas  kalbėjęs  hebrajiškai,  bet  kalboje  įžvelgti  apreiškimo 
šaltinį,  o  tai  įmanoma  tik  teigiant,  kad  kalba  tiesiogiai  išreiš¬ 
kia  ryšį  tarp  žmogaus  ir  Dievo  ir  nepriklauso  nuo  socialinių 
susitarimų  ar  prisitaikymo  prie  materialinių  egzistencijos 
poreikių. 

Iš  pažiūros  su  priešingu  ženklu  yra  jau  mūsų  amžiuje  gru¬ 
zinų  lingvisto  Nikolajaus  Maro  sukurta  poligenetinė  hipo¬ 
tezė.  Šis  žmogus,  tiesa,  labiausia  pagarsėjo  teorija,  kad  kalba 
priklauso  nuo  klasinio  pasidalijimo,  -  ją  1953  metais  paneigė 
Stalinas  veikale  Marksizmas  ir  lingvistika.  Savo  teiginius  Maras 

išplėtojo  remdamasis  lyginamosios  kalbotyros,  kaip  buržua¬ 
zinės  ideologijos  išraiškos,  kritika  ir  pateikdamas  radikalią 
poligenetinę  hipotezę.  Bet  poligenetizmas  netikėtai  atvedė 
Marą  prie  utopijos  apie  tobulą  kalbą  -  žmonija  būsianti  be 
klasių  ir  be  tautų,  kalbėsianti  viena  kalba,  atsiradusia  visų 
kalbų  sankryžoje  (plg.  Yaguello,  1984, 7,  su  išsamiomis  anto¬ 
loginėmis  ištraukomis). 


Naujos  monogenetinės  hipotezės  perspektyvos 

Suabejojusi,  ar  įmanoma  tikrai  moksliškai  ištirti  temą,  kurios 
įrodymai  jau  seniai  pasimetė  laiko  ūkuose  ir  todėl  tegali  būti 
spėjimo  objektu,  Paryžiaus  Sociėtėde  Linguisticįue  1866  metais 
nutarė  atmesti  bet  kokią  informaciją  tiek  apie  universalias 
kalbas,  tiek  apie  kalbos  kilmę.  Tačiau  iki  šiol  tebesitęsiantys 
debatai  apie  kalbos  universalijas  (dabar  nebeturintys  nieko 
bendra  su  daugiau  ar  mažiau  fantastiškomis  istorinėmis  re¬ 
konstrukcijomis  ar  utopine  tobulos  kalbos  idėja,  o  grindžiami 
esamų  kalbų  lyginamąja  analize)  (plg.  Greenberg,  1963;  Stei- 
ner,  1975, 1,  3)  yra  anų  ilgamečių  diskusijų  vaisius.  Taip  pat 
palyginti  neseniai  atgimė  ir  kalbos  kilmės  tyrimai  (plg-,  pa¬ 
vyzdžiui,  Fano,  1962;  Hevves,  1975, 1979). 

Net  mūsų  amžiuje  Vitalijus  Ševorškinas  (1989)  dar  kartą 
atgaivino  prokalbės  ieškojimus,  vėl  iškeldamas  „nostratikos" 
hipotezę  (ją  septintajame  dešimtmetyje  sukūrė  sovietų  moks¬ 
lininkai  Vladislavas  Ilič-Svityčius  ir  Aronas  Dolgoposkis).  Pa¬ 
gal  ją,  egzistavo  protoindoeuropiečių  kalba,  savo  ruožtu 
buvusi  viena  iš  šešių  atšakų  platesnės  lingvistinės  šeimos, 
kilusios  iš  nostratiko,  o  ši  išriedėjusi  iš  protonostratiko ,  kuriuo 
kalbėta  prieš  mažiausiai  dešimt  tūkstančių  metų.  Šios  teorijos 
šalininkai  yra  atkūrę  kelis  šimtus  šitos  kalbos  žodžių.  Pro- 
tonostratikas  kilęs  iš  dar  senesnės  prokalbės,  vartotos  Afriko¬ 
je  gal  prieš  šimtą  penkiasdešimt  tūkstančių  metų  ir  iš  čia  pa¬ 
sklidusios  po  visą  žemės  rutulį  (plg.  VVright,  1991). 

Taigi  reikėtų  įsivaizduoti  iš  Afrikos  kilusią  žmonių  porą 
(niekas  nedraudžia  jų  pavadinti  Adomu  ir  Ieva,  iš  tiesų  tai 
vadinamoji  „Ievos  hipotezė"),  kuri  vėliau  atkeliavo  į  Arti¬ 
muosius  Rytus  ir  kurios  palikuonys  pasklido  po  visą  Eura¬ 
ziją,  o  gal  net  po  Australiją  ir  Ameriką  (Ivanov,  1992,  2).  At¬ 
kurti  pirmapradę  kalbą,  kurios  jokių  rašytinių  įrodymų  nėra 
išlikę,  -  tai  reiškia  veikti  panašiai  kaip 

molekulių  biologai,  siekiantys  suprasti  gyvybės  evoliuciją.  Bio¬ 
chemikas  sutapatina  molekulių,  atliekančių  panašias  funkcijas 
visiškai  skirtingose  rūšyse  elementus,  ir  iš  jų  daro  išvadas  apie 
pirmapradės  ląstelės,  iš  kurios  jos  tariamai  išsivystė,  ypatybes. 
Taip  pat  elgiasi  ir  lingvistas,  ieškantis  gramatinių,  sintaksinių, 
leksinių  ir  fonetinių  atitikimų  tarp  žinomų  kalbų,  kad  atkurtų  jų 
tiesioginius  protėvius  ir  pagaliau  pirminę  kalbą.  (Gamkrelidze, 
Ivanov,  1990, 110) 

Panašiai  ir  Cavalli-Sforza  savo  genetiniais  tyrimais  (plg., 
pavyzdžiui,  1988,  1991)  siekia  įrodyti  artimą  ryšį  tarp  gene¬ 
tinės  ir  lingvistinės  giminystės,  teigdamas  hipotezę,  kad 
bendra  kalbų  kilmė  atliepia  bendrą  žmonių  grupių  evoliucinę 
kilmę.  Žmonės  tik  kartą  pasirodė  žemės  paviršiuje  ir  iš  ten 
pasklido  po  visą  pasaulį,  tas  pat  nutiko  ir  kalbai:  biologinė  ir 
lingvistinė  monogenezės  eitų  lygia  greta  ir  galėtų  būti  at¬ 
kurtos  remiantis  abipusiai  palyginamais  duomenimis.  Kita 
vertus  -  nors  ir  skirtingame  kontekste  -  prielaida,  kad  eg¬ 
zistuoja  genetinis  arba  imunologinis  kodas,  kurį  galima  ana¬ 
lizuoti  semiotiškai,  yra  labiau  moksliškai  pagrįstas  grįžimas 
prie  poreikio  rasti  pirminę  kalbą,  šį  kartą  ne  istorine,  o  biolo¬ 
gine  prasme.  Kalba  pasirodo  (pasireiškia)  pačiose  evoliucijos, 
tiek  filogenezės,  tiek  ir  ontogenezės,  šaknyse  dar  iki  žmonijos 
aušros  (plg.  Prodi,  1977). 

Humanizmo  ir  Renesanso  epochoje  susižavėjimas  senovės 
išmintimi  reiškėsi  ne  vien  hebrajų  kalbos  atžvilgiu.  Moder¬ 
naus  pasaulio  aušroje  naujai  atrasta  senoji  graikų  mintis, 
Egipto  hieroglifai  (žr.  7  skyrių)  bei  kiti  tekstai  palaikyti  se¬ 
nesniais,  nei  iš  tikrųjų  buvo:  Orfėjo  giesmės  (parašytos,  matyt, 
II-III  mūsų  eros  amžiuje,  tačiau  priskirtos  Orfėjui),  Chaldėjų 
orakulai  (taip  pat  parašyti  II  amžiuje,  bet  priskirti  Zaratust- 
rai),  o  ypač  Corpus  Hermeticum,  1460  metais  pasiekęs  Flo¬ 
renciją;  jį  Cosimo  de'  Mediči  nedelsdamas  atidavė  išversti 
Marsilio  Ficino. 

Pastaroji  kompiliacija  pasirodė  esanti  visai  nesena.  Isaacas 
Casaubonas  knygoje  De  rebus  sacris  et  ecclesiasticis  (1614)  įro¬ 
do,  kad  akivaizdūs  stiliaus  bruožai  ir  daugybė  prieštaravimų 
tarp  tekstų  liudija,  jog  tai  įvairių  autorių,  kurie  priklausė  vė¬ 
lyvajai  helenistinei  kultūrai  ir  sėmėsi  peno  iš  Egipto  dvasin¬ 
gumo,  raštų  rinkinys.  Ficino  pribloškė  tai,  kad  tekstuose 
aprašyta  pasaulio  pradžia  priminė  biblinę  pasaulio  sukūrimo 
pradžią.  Neturėtume  stebėtis,  sako  Ficino,  kad  Merkurijus 
tiek  žino,  nes  jis  buvo  ne  kas  kitas,  kaip  pats  Mozė  ( Theologia 
platonica,  8,  1):  „ši  milžiniška  istorinė  klaida  lems  stulbi¬ 
nančius  rezultatus"  (Yates,  1964, 18-19). 

Magiška  astrologinė  kosmoso  vizija  buvo  vienas  iš  herme¬ 
tikų  tradicijos  pasiūlymų.  Dangaus  kūnai  daro  įtaką  žemiš¬ 
kiesiems  dalykams,  o  žinant  planetų  dėsnius  galima  tokią  įta¬ 
ką  ne  tik  numatyti,  bet  ir  atitinkamai  orientuoti.  Egzistuoja 
trauka  tarp  pasaulio,  makrokosmo,  ir  žmogaus,  mikrokosmo, 
ir  šį  jėgų  tinklą  galima  veikti  pasitelkus  astralinę  magiją. 

Ši  magija  atliekama  žodžiais  arba  kitokiais  ženklais  -  tokia 
kalba,  kuriai  paklūsta  žvaigždės.  Tam  naudojami  talismanai, 
kitaip  tariant,  atvaizdai,  padedantys  išgyti,  atgauti  sveikatą, 
fizines  jėgas:  Ficino  knygoje  De  vita  coelitus  comparanda  gau¬ 
su  pamokymų,  kaip  nešioti  talismanus,  kaip  vartoti  augalus, 
traukos  jėga  susietus  su  tam  tikrais  dangaus  kūnais,  kaip  at¬ 
likti  magijos  apeigas  pasitelkus  atitinkamus  kvepalus,  rūbus 
ir  giesmes. 

Talismanų  magija  veikia  todėl,  kad  slaptųjų  daiktų  savy¬ 
bių  ir  šias  savybes  suteikiančių  dangaus  kūnų  ryšį  išreiškia 
žymės  ( signatūros ),  kitaip  tariant,  formalūs  materialių  daiktų 
aspektai,  atitinkantys  panašius  formalius  dangaus  kūnų 
aspektus.  Kad  galėtume  išmanyti  sąsajas  tarp  daiktų.  Dievas 
kiekviename  pasaulio  daikte  paliko  atspaudą,  tam  tikrą  pėd¬ 
saką,  pagal  kurį  galime  atpažinti  jo  traukos  ryšį  su  kažkuo 
kitu  (plg.  Thorndike,  1923-1958;  Foucault;  1966,  Couliano, 
1984;  Bianchi,  1987). 

Tekste,  kuris  laikomas  signatūrų  doktrinos  pamatu,  Para- 
celsas  primena,  kad: 

Ars  signata  moko,  kaip  reikėtų  visiems  daiktams  suteikti  teisingus 
ir  tikrus  vardus,  kuriuos  Adomas  -  pirmasis  žmogus  -  tobulai 
žinojo  [...  ir  kurie]  kartu  rodo  to  ar  kito  daikto  savybę,  galią  ir 
ypatybę.  [...]  Signator  [žymėtojas]  paženklina  elnio  ragus  daugeliu 
išsišakojimų,  kad  pagal  juos  būtų  galima  sužinoti  jo  amžių:  elniui 
yra  tiek  metų,  kiek  šakų  turi  jo  ragai.  [...]  Signator  nusėja  sergan¬ 
čios  kiaulės  liežuvį  gumbais,  pagal  kuriuos  galima  atpažinti  ligą: 
jei  serga  liežuvis,  tai  serga  ir  visas  jos  kūnas.  Signator  nudažo  de¬ 
besis  įvairiomis  spalvomis  ir  pagal  jas  galima  numatyti  dangaus 
pokyčius.  (De  natūra  rerum  1,  10,  „De  signatūra  rerum") 

Ir  viduramžių  kultūra  suvokė,  kad  „habent  corpora  omnia 
ad  invisibilia  bona  similitudinem"*  (Riccardo  di  San  Vittore, 
Beniamin  maior,  PL  196,  90).  Taigi  kiekviena  pasaulio  būtybė 

*  Kiekvienas  kūnas  turi  panašumo  į  nematomus  gėrio  pavidalus 
(lot.). 

yra  tarytum  mūsų  žemiškos  ir  antgamtiškos  lemties  atvaiz¬ 
das,  veidrodis.  Tačiau  viduramžiais  šiai  daiktų  kalbai  niekas 
neteikė  tobulos  kalbos  prasmės:  ją  dar  reikėjo  interpretuoti, 
aiškinti,  komentuoti,  o  didaktiškas  racionalus  diskursas  tu¬ 
rėjo  atskleisti,  iššifruoti,  padėti  vienaprasmiškai  suprasti  tą 
paslaptingą  ryšį  tarp  simbolio  ir  simbolizuojamo  daikto.  Tuo 
tarpu  Renesanso  platonizmui  ryšys  tarp  paveikslų  ir  su  jais 
susijusių  idėjų  yra  tiesesnis,  intuityvesnis  ir  „ne  tik  panaikina 
bet  kokį  skirtumą  tarp  simbolio  ir  vaizdo,  bet  ir  abejoja 
skirtumu  tarp  simbolio  ir  to,  ką  jis  simbolizuoja"  (Gombrich, 
1972,  243-244). 

Magiški  vardai  ir  kabalistinė  hebrajų  kalba 

1492  metai  -  svarbi  data  Europos  kultūroje  ne  vien  todėl,  kad 
tais  metais  Europa  pradeda  skverbtis  į  Amerikos  žemyną,  ir 
ne  todėl,  kad  užėmusi  Granadą  Ispanija  (taigi  visa  Europa) 
galutinai  atsiriboja  nuo  musulmonų  kultūros.  Po  pastarojo 
įvykio  karaliaus  įsaku  iš  Ispanijos  išvaryti  žydai  -  o  kartu  ir 
kabalistai  -  pasklinda  po  Europą,  taigi  ši  pajunta  kabalistinės 
spekuliacijos  įtaką. 

Vardų  kabala  teigia,  kad  tas  pats  ryšys,  kuris  sieja  žemiš¬ 
kus  daiktus  su  dangiškuoju  pasauliu,  tinka  ir  vardams.  Pasak 
Agrippos,  Adomas  davė  daiktams  vardus  atsižvelgdamas  į 
daiktų  savybes  ir  jų  ryšį  su  dangaus  šviesuliais,  todėl  „tuose 
varduose  slypi  stebuklingos  galios  daiktų,  kuriuos  jie  reiškia" 
( De  occulta  philosophia,  1, 70).  Tad  žydų  raštas  laikytinas  pačiu 
švenčiausiu,  nes  jame  slypi  tobulas  atitikimas  tarp  raidžių, 
daiktų  ir  skaičių  (I,  74). 

Giovanni  Pico  della  Mirandola  lankė  Ficino  platoniškąją 
akademiją  ir  pagal  tų  laikų  dvasią  ėmė  mokytis  kalbų,  at¬ 
skleidžiančių  tą  išmintį,  kurią  pažinti  viduramžiais  buvo  sun¬ 
ku:  graikų,  arabų,  žydų  ir  chaldėjų.  Pico  atmeta  astrologiją 
kaip  ateities  spėjimą  ( Disputatio  adversos  astrologos  divinatores) , 

tačiau  neatsisako  astralinės  magijos,  padedančios  atsiriboti 
nuo  žvaigždžių  valios  ir  vietoj  jos  geriau  pasikliauti  paslap¬ 
tinga  mago  valia.  Jei  pasaulis  tikrai  sudarytas  iš  raidžių  ir 
skaičių,  tai  išmanant  matematinius  pasaulio  dėsnius  galima 
tiesiogiai  paveikti  visatą.  Anot  Garino  (1937, 162),  toks  gam¬ 
tos  užvaldymas  tam  tikra  prasme  primena  Galilėjaus  idealą. 

1486  metais  Pico  sutinka  Flavijų  Mitridatą,  keistą  atsiver¬ 
tus;  žydą  (apie  jį  žr.  Secret,  1964-1985, 25),  ir  pradeda  su  juo 
glaudžiai  bendradarbiauti.  Pico  truputį  moka  hebrajiškai,  bet 
norėdamas  iki  galo  perprasti  tekstus  turi  naudotis  Mitridato 
jam  parengtais  vertimais.  Tarp  Pico  naudotų  šaltinių  yra  ir 
nemažai  Abulafijos  knygų  (VVirszubski,  1989).  Galimybė 
pasinaudojant  Mitridato  vertimais  perskaityti  kabalistų  vei¬ 
kalus  Pico  neabejotinai  labai  padėjo,  bet  kartu  nukreipė  jį 
klaidingu  keliu  -  o  su  juo  ir  visus  vėlesnius  krikščionių  kaba- 
listus.  Savaime  suprantama,  kad  norint  teisingai  pritaikyti 
notariqon,  gematria  ir  temurah  būtina  skaityti  tekstus  heb¬ 
rajiškai,  o  verčiant,  deja,  prarandama  didžioji  dalis  originalo 
prasmės.  Mitridatas  dažnai  įterpia  originalius  hebrajiškus 
terminus,  bet  Pico  daugelyje  savo  tekstų  parašo  juos  loty¬ 
niškai  (iš  dalies  todėl,  kad  ne  visi  to  meto  tipografai  turėjo 
hebrajiškus  rašmenis),  dažnai  suteikdamas  jiems  miglotesnę 
ir  paslaptingesnę  prasmę.  Kita  vertus,  Mitridatas  pirmųjų 
krikščionių  kabalistų  papročiu  interpoliuoja  į  hebrajiškus 
tekstus  pastabas,  turėjusias  liudyti,  kad  jų  autoriai  pripažinę 
Kristaus  dievybę.  Tai  leido  Pico  tvirtinti,  kad  „tarp  mūsų  ir 
žydų  nėra  nė  vieno  ginčytino  klausimo,  kurio  jiems  negalė¬ 
tume  įrodyti  remdamiesi  kabalistinėmis  knygomis". 

Devyniais  šimtais  savo  garsiųjų  Conclusiones  philosophicae, 
cabalisticae  et  theologicae,  tarp  kurių  yra  ir  dvidešimt  šešios 
Conclusiones  magicae  (1486),  Pico  parodo,  kaip  tetragrama 
YHVH  su  šventuoju  Dievo  vardu  Jahvė  virsta  Jėzaus  vardu 
vien  tik  įterpus  raidę  shin.  Šį  įrodymą  vėliau  kartos  visi  ka- 
balistai,  ir  hebrajų  kalba,  imli  visiems  kabalistinės  tradicijos 
kombinatoriniams  menams,  vėl  iškils  kaip  tobula  kalba. 

Pavyzdžiui,  paskutiniame  Heptaplus  (Apie  angeliškąjį  ir 
nematomą  pasaulį)  skyriuje  Pico  taip  aiškina  pirmąjį  Pra¬ 
džios  knygos  žodį  bereshit  („pradžioje"),  taikydamas  rizikin¬ 
giausias  permutacijas  ir  anagramas: 

Pasakysiu  nuostabų,  negirdėtą,  neįtikėtiną  dalyką.  [...]  Sudėję 
trečiąją  raidę  su  pirmąja,  turėsime  ab.  Jei  prie  sudvejintos  pirmo¬ 
sios  raidės  pridėsime  antrąją,  turėsime  bebar.  Jei  skaitysime  vi¬ 
sas,  išskyrus  pirmąją,  turėsime  resit.  Jei  sujungsime  ketvirtąją  su 
pirmąja  ir  paskutiniąja,  turėsime  sciabat.  Sustatę  tris  pirmąsias 
raides  pagal  jų  eilę,  gausime  bara .  Jei  palikę  pirmąją  sustatysime 
pagal  eilę  tris  esančias  po  jos,  turėsime  rosc.  Jei  palikę  pirmąją  ir 
antrąją  sustatysime  pagal  eilę  dvi  tolesnes,  gausime  es.  Jei  palikę 
tris  pirmąsias  ketvirtąją  sujungsime  su  paskutiniąja,  gausime 
seth.  Ir  vėl,  sujungę  antrąją  su  pirmąja,  gausime  rab.  Jei  po  tre¬ 
čiosios  pastatysime  ketvirtąją,  o  paskui  penktąją,  išeis  hisc ;  jei 
dvi  pirmąsias  sujungsime  su  dviem  paskutiniosiomis,  gausime 
berith.  Jei  sujungsime  paskutiniąją  su  pirmąja,  gausime  dvylik¬ 
tąją  ir  paskutinę  raidę,  thob,  pakeisdami  thau  raide  theth,  o  tai 
hebrajų  kalboje  įprasta.  [...J  Ab  reiškia  tėvas;  bebar  -  sūnuje  ir  per 
sūnų  (tikrai,  pirmoji  beth  reiškia  abu  šiuos  dalykus);  resith  rodo 
pradžią;  sciabath  -  poilsį  ir  pabaigą;  bara  -  [jis]  sukūrė;  rosc  -  gal¬ 
va;  es  -  ugnis;  seth  -  pamatas;  rab  -  didžio;  hisc  -  žmogaus; 
berith  -  pagal  sutartį;  tob  -  su  gėriu.  Tvarkingai  surašius  visą 
sakinį,  jis  būtų  toks:  „Tėvas  sūnuje  ir  per  sūnų,  pradžią  ir  pabai¬ 
gą,  arba  ramybę,  sukūrė  galvą,  ugnį  ir  pamatą  didžio  žmogaus, 
pagal  gerą  sutartį/'  (p.  378-379) 

Teigdamas  (22-ojoje  savo  išvadoje),  kad  „nulla  nomina  ut 
significativa,  et  irt  quantum  nomina  sunt,  singula  et  per  se 
sumpta,  in  Magico  opere  virtutem  habere  possunt,  nisi  sint 
Hebraica,  vėl  inde  proxima  derivatą"  („nė  vienas  vardas,  tiek, 
kiek  jis  yra  prasmingas,  ir  tiek,  kiek  jis  yra  vardas,  atskiras  ir 
nepriklausomas,  negali  turėti  vertės  magijoje,  nebent  jis  būtų 
hebrajiškas  ar  tiesiogiai  iš  jo  kilęs"),  Pico  nori  pasakyti,  rem¬ 
damasis  pirmapradės  kalbos  ir  pasaulio  sandaros  atitikimo 

prielaida,  kad  hebrajiški  žodžiai  yra  ta  jėga,  tie  garsai,  kurie, 
kartą  ištarti,  gali  pakeisti  įvykių  eigą. 

Mintis  apie  mistinę  hebrajų  kalbos  „galią"  paplitusi  tiek 
ekstazinėje  kabaloje  (apie  ją  kalbėta  antrame  šios  knygos  sky¬ 
riuje),  tiek  ir  Zohar,  kur  (75  b,  Noah)  sakoma,  kad  pirmapradė 
hebrajų  kalba  buvusi  ne  tik  toji,  kuri  per  maldą  reiškė  ir  šir¬ 
dies  troškimus,  bet  vienintelė,  kurią  suprato  dangaus  jėgos. 
Sugriaudamas  Babelio  bokštą  ir  išsklaidydamas  ją  Dievas  atė¬ 
mė  iš  maištingųjų  statytojų  galimybę  siųsti  į  dangų  savo  va¬ 
lią.  Ir  čia  pat  rašoma,  kad  po  sumišimo  žmonių  galia  nusilpo, 
nes  kiekvienas  žodis,  ištartas  šventąja  kalba,  sutvirtina  dan¬ 
gaus  jėgas.  Taigi  rašoma  apie  kalbą,  kuri  ne  vien  „bylojo",  bet 
ir  „veikė",  galėjo  priversti  judėti  antgamtiškas  jėgas. 

Tačiau  jei  toji  kalba  turėjusi  būti  kaip  veikianti  jėga,  o  ne 
bendravimo  priemonė,  visai  nebūtina  ją  mokėti.  Vieni  mokėsi 
hebrajų  kalbos  gramatikos  norėdami  atskleisti  joje  slypinčius 
apreiškimus,  kitiems  ji  atrodė  pranašiška  ir  veiksminga  todėl, 
kad  nesuprantama,  apgaubta  tuo  tauresnės  „auros",  kuo  ma¬ 
žiau  žmonės  gali  ją  suprasti,  -  tačiau  aiški  ir  suprantama  ant¬ 
gamtiškam  protui. 

Tokia  kalba  nebūtinai  turinti  būti  tikroji  hebrajų  kalba,  pa¬ 
kanka,  kad  būtų  į  ją  panaši.  Taip  Renesanso  epochoje  juo¬ 
dosios  ir  baltosios  magijos  pasauliai  prisipildo  daugiau  ar 
mažiau  semitiškai  skambančių  žodžių,  kaip,  tarkim,  kai  ku¬ 
rie  angelų  vardai,  kuriais  Pico  praturtina  Renesanso  kultūrą, 
neretai  jau  ganėtinai  iškraipyti  ir  lotyniškos  transliteracijos, 
ir  ne  visada  patikimų  tipografo  rankų:  Hasmalim,  Aralis, 
Thesphsraim... 

Savo  knygos  De  occulta  philosophia  dalyje,  skirtoje  apeiginei 
magijai,  Agrippa  daug  dėmesio  skiria  dieviškų  ir  velniškų 
vardų  tarimui,  laikydamasis  principo,  kad  „nors  visi  demo¬ 
nai  ar  angelai  vartoja  tautos,  kurią  globoja,  kalbą,  jie  bendrau¬ 
ja  tik  hebrajiškai  su  tais,  kurie  supranta  šią  prokalbę"  (III,  23). 
Teisingai  ištarti  prigimtiniai  dvasių  vardai  gali  palenkti  jas 
mūsų  norams: 

Šitie  vardai  [...],  nors  yra  nežinomo  skambesio  ir  prasmės,  magi¬ 
joje  [...]  turi  didesnės  galios  už  turinčius  prasmę  žodžius,  idant 
žmogaus  dvasia,  apstulbinta  jų  paslapties  [...],  giliai  tikėdama, 
kad  patiria  dievišką  įtaką,  tartų  juos  pagarbiai,  net  ir  jų  nesupras¬ 
dama,  didesnei  Dievo  garbei.  ( De  occulta  philosophia,  III,  26) 

Tas  pats  pasakytina  ir  apie  magiškus  rašmenis  bei  ant¬ 
spaudus.  Kaip  ir  Paracelsas,  Agrippa  pateikia  įvairiausiais 
variantais  išdėstytų  pseudohebrajiškų  abėcėlių,  kur  paslap¬ 
tingos  konfigūracijos  kartais  padaromos  iš  pirminio  hebra¬ 
jiško  rašmens  grafinės  abstrakcijos,  ir  taip  atsiranda  penkia¬ 
kampiai,  talismanai  ir  amuletai  su  ištraukomis  iš  Biblijos 
hebrajų  kalba,  nešiojami  siekiant  palenkti  į  savo  pusę  gerąsias 
dvasias  ar  atbaidyti  blogąsias. 

Johnas  Dee  -  karalienės  Elžbietos  I  magas  ir  astrologas, 
taip  pat  eruditas  bei  įžvalgus  politikas  -  šaukia  abejotinos 
dangiškos  kilmės  angelus  kreipdamasis  vardais  „Zizop, 
Zchis,  Esiasch,  Od,  Iaod"  ir  „He  seemeth  to  read  as  Hebrew 
is  read"  („Atrodė,  kad  jis  skaito  taip,  kaip  skaitoma  hebra¬ 
jiškai")  (plg.  A  True  and  Faithful  Relation,  1659). 

Yra  viena  įdomi  arabiško  hermetizmo  traktato  ištrauka, 
jau  viduramžiais  žinoma  lotyniškai  -  Picatrix  (III,  1,  2,  plg. 
Pingree,  1986).  Čia  hebrajų  ir  chaldėjų  kalbos  siejamos  su  sa- 
turniška  dvasia,  taigi  su  melancholija.  Viena  vertus,  Saturnas 
yra  gilių  ir  paslaptingų  dalykų  bei  iškalbos  ženklas,  bet  kita 
vertus,  jam  priskiriamos  iš  žydų  įstatymų  atėjusios  neigiamos 
konotacijos,  susietos  su  juodais  drabužiais,  tamsiomis  srovė¬ 
mis,  giliais  šuliniais  ir  nuošaliomis  vietomis,  tokie  metalai 
kaip  „plumbum,  ferrum,  et  omnia  nigra  e  fetida"*,  vešlūs  au¬ 
galai  ir  tokie  gyvūnai  kaip  „camelos  nigros,  porcos,  simias, 
ursos,  canes  et  gattos  (sic)"**.  Tai  itin  įdomi  ištrauka,  susie¬ 
janti  Renesanso  epochoje  tokią  madingą  saturnišką  dvasią  su 

*  Švinas,  geležis  ir  visa,  kas  juoda  ir  dvokia  (lot.). 

**  Juodieji  kupranugariai,  kiaulės,  beždžionės,  meškos,  šunys  bei 
katės  (lot.). 

šventosiomis  kalbomis,  o  šias  -  su  juodajai  magijai  priskiria¬ 
momis  vietomis,  gyvūnais  ir  apeigomis. 

Taigi  tuo  metu,  kai  Europa  vėrėsi  naujam,  pasaulio  veidą 
keičiančiam  mokslui,  karalių  rūmuose  ir  elegantiškose  vilose 
ant  Florencijos  kalvų  aidėjo  parasemitinis  šurmulys  -  dažnai 
sukeltas  tų  pačių  mokslininkų,  -  išreiškiantis  ryžtą  užvaldyti 
ir  gamtą,  ir  tai,  kas  antgamtiška. 

Aišku,  viskas  nebuvo  taip  paprasta.  Kabalistinė  mistika 
skatino  kai  kuriuos  autorius  imtis  hebrajiškų  tekstų  herme¬ 
neutikos,  o  ji  turės  nemažai  įtakos  semitinės  filologijos  raidai. 
Pradedant  Reuchlino  De  verbo  mirifico  ir  De  arte  kabbalistica, 
tada  Francesco  Giorgi  De  harmonia  mundi  arba  Galatino  Opus 
de  arcanis  catholicae  veritatis  iki  pat  monumentalaus  Knorro 
von  Rosenrotho  veikalo  Kabbala  denudata  (įskaitant  ir  jėzuitų 
autorius,  kuriems  atradimų  džiaugsmas  leisdavo  pamiršti  sa¬ 
vo  skrupulus,  esą  visa  tai  įtartina  bei  abejotina)  susikrista¬ 
lizuoja  naujo  hebrajiškų  tekstų  aiškinimo  tradicija,  kupina 
kerinčių  egzegezių,  numerologinių  intrigų,  pitagorizmo,  neo¬ 
platonizmo  ir  kabalizmo  mišinio,  bet  neturinti  nieko  bendra 
su  tobulos  kalbos  ieškojimu.  Arba,  teisingiau,  tobula  kalba 
egzistuoja,  tai  -  kabalistinė  hebrajų  kalba,  kuri  atskleidžia 
tiek,  kiek  įslaptina,  užtemdo,  alegorizuoja. 

Kabalistus  žavi  raiškos  substancija  (hebrajiški  tekstai),  iš  ku¬ 
rios  kartais  bandoma  atkurti  raiškos  formą  (leksiką  ir  grama¬ 
tiką),  tačiau  jų  mintys  apie  išreiškiamo  turinio  formą  visada 
buvo  miglotos  (prisiminkite  1  sk.).  Pasitelkdami  naujas  raiš¬ 
kos  substancijas,  jie  siekia  atskleisti  dar  nežinomą,  beformį, 
kupiną  galimybių  turimo  kontinuumą.  Kabalistas  krikščionis 
nuolatos  ieško  galimybių  segmentuoti  begalinį  kontinuumą 
to  turinio,  kurio  prigimties  niekada  nepajėgia  suprasti.  Iš  es¬ 
mės  raiška  turėtų  atitikti  turint  bet  raiškos  forma  iškyla  kaip 
ikoniškas  beformio,  mįslingo  turinio  vaizdinys,  paliktas  ne¬ 
žabotai  interpretacijai  (plg.  Eco,  1990). 

Labai  savitas  kabalizmo  ir  neolulizmo  mišinys  susidarė  tyri¬ 
nėjant  slaptuosius  raštus,  arba  steganografijas.  Šios  vaisingos 
krypties,  humanizmo  ir  baroko  laikotarpiu  įnešusios  svarų  in¬ 
dėli  pradininkas  yra  produktyvusis  legendinis  abatas  Tritemi- 
jus  (1462-1516).  Tritemijaus  darbuose  nerasime  nuorodų  į 
Lulijų,  juose  labiau  krypstama  į  kabalistinę  tradiciją,  ja  rem¬ 
damasis  jis  pataria  prieš  pradedant  šifruoti  kokį  nors  slaptaraš¬ 
tį  šauktis  tokių  angelų  kaip  Pamersiel,  Padiel,  Camuel,  Aseltel. 

Skaitant  pirmą  kartą  tai  atrodo  ne  daugiau  kaip  mnemo- 
ninės  priemonės,  padedančios  lengviau  iššifruoti  ar  užšifruo¬ 
ti  pranešimus,  kai  reikšmingos  yra  tik,  tarkim,  pirmos  žodžių 
raidės  arba  pirmos  kas  antro  žodžio  raidės.  Taip  Tritemijus 
sukuria  tokius  tekstus,  kaip  „Camuel  Busarcha,  menaton  ena- 
tiel,  meran  sayr  abasremon...".  Tačiau  Tritemijaus  žaidimas 
su  kabala  ir  steganografija  nevienaprasmis:  jo  Poligrafia  nea¬ 
bejotinai  yra  paprasčiausias  šifravimo  vadovėlis,  o  1606  me¬ 
tais  parašytoje  knygoje  Steganografia  viskas  keičiasi.  Kaip 
pažymėjo  daugelis  tyrinėtojų  (plg.  YValker,  1958,  86-90;  arba 
Clulee,  1988, 137),  pirmose  dviejose  jo  veikalo  knygose  kaba- 
listines  nuorodas  galima  suprasti  kaip  grynai  metaforines,  o 
trečioje  knygoje  Tritemijus  aiškai  aprašo  kabalistines  magiš¬ 
kas  apeigas:  angelai  iššaukiami  kreipiantis  į  vaškinius  jų  at¬ 
vaizdus  arba  vadovaujantysis  apeigoms  privalo  rašalu,  su¬ 
maišytu  su  rožių  syvais,  užsirašyti  ant  kaktos  savo  vardą. 

Iš  tikrųjų  steganografija  plėtojasi  kaip  šifravimo  priemonė, 
naudojama  politiniams  ir  karo  tikslams.  Neatsitiktinai  ji  išky¬ 
la  stiprėjant  nesutarimams  tarp  tautinių  valstybių  ir  suklesti 
absoliučių  monarchijų  laikotarpiu.  Tačiau  truputis  kabalizmo 
ir  magijos  suteikė  šiai  priemonei  daugiau  patrauklumo. 

Gali  būti,  kad  Tritemijaus  panaudoti  šifravimo  ratai,  vei¬ 
kiantys  tuo  pačiu  principu  kaip  ir  Lulijaus  judantys  koncen¬ 
triniai  skrituliai,  tebuvo  atsitiktinis  sutapimas.  Tritemijus 
naudoja  juos  ne  siekdamas  ką  nors  atskleisti,  o  kaip  patogų 

pranešimų  užšifravimo  ar  iššifravimo  būdą:  ratuose  surašy¬ 
tos  abėcėlės  raidės,  o  sukant  išorinį  arba  vidinį  ratus  nusta¬ 
toma,  ar  išorinio  rato  A  šifruojama  kaip  B,  kaip  C  ar  kaip  Z 
(iššifruojant  veikiama  atvirkščiai). 

Neieškodami  Tritemijaus  sąsajų  su  Lulijum,  galėtume  at¬ 
sakyti,  jog  jis  pakankamai  gerai  išmanė  kabalą,  kad  žinotų  apie 
tą  temurah  techniką,  kai  kiekviena  žodžio  ar  sakinio  raidė 
pakeičiama  atitinkama  raide  iš  apverstos  abėcėlės  sekos.  Toks 
metodas  vadinamas  „ atbash  seka",  jį  taikydami  iš  tetragramos 
YHVH  galima  gauti  seką  MSPS,  vėliau  Pico  della  Mirandola 
citavo  šį  pavyzdį  vienoje  iš  savo  Kabalistinių  išvadų  (plg. 
YVirszubski,  1989, 43).  Nors  Tritemijus  ir  necituoja  Lulijaus,  tai 
daro  vėlesni  steganografai.  1587  metais  Vigenėre'o  parašytas 
Traitė  dės  chiffres  yra  tas  steganografinis  darbas,  kuriame  jau 
akivaizdžios  nuorodos  į  Lulijaus  temas,  be  to,  jos  susiejamos 
su  faktorialiniu  skaičiavimu,  minimu  Sefer  Yetsirah.  Bet  jis  tik 
seka  Tritemijaus  pėdomis,  o  paskui  ir  Giambattistos  Della  Por¬ 
tą,  1563  metais  išleidusio  De  furtivis  litterarum  notis  (bei  vė¬ 
lesnių  pataisytų  ir  papildytų  šios  knygos  variacijų),  išmintu 
keliu:  sudarinėja  lenteles,  apimančias,  pavyzdžiui,  400  porų, 
gautų  jungiant  20  abėcėlės  raidžių  (ne  21,  nes  v  ir  u  traktuo¬ 
jamos  kaip  viena  raidė),  o  vėliau,  pereidamas  prie  junginių  po 
tris,  džiaugiasi  ta  „mer  d'infini  chiffrements  a  guise  d'un  au- 
tre  Archipel  tout  parsemė  d'isles  [...]  un  embrouillement  plūs 
malaisė  a  s'en  depestrer  que  de  tous  les  labirinthes  de  Crete  ou 
d'Egypte"  (p.  193-194):  begalinių  šifruočių  jūra,  nusėta  salomis 
lyg  nauju  archipelagu,  painiava,  iš  kurios  sunkiau  ištrūkti  nei 
iš  Kretos  ar  Egipto  labirintų.  Kartu  su  kombinacijų  lentelėmis 
būdavo  pateikiamos  ir  paslaptingos  abėcėlės,  kai  kurios  su¬ 
galvotos,  kai  kurios  paimtos  iš  Artimųjų  Rytų  raštų,  o  kadangi 
viską  gaubė  slaptumo  šydas,  okultinėje  tradicijoje  ir  toliau  gy¬ 
vavo  mitas  apie  Lulijų  kabalistą. 

Yra  ir  kita  priežastis,  kodėl  steganografijos  skleidė  su  pačiu 
Lulijumi  visai  nesusijusį  lulizmą.  Steganografo  nedomina  jo 
kuriamų  kombinacijų  turinys  (taigi  ir  tiesa).  Sistema  numato. 

kad  steganografiniai  teksto  elementai  (raidžių  ar  kitų  simbolių 
kombinacijos)  galėtų  laisvai  koreliuoti  (kaskart  vis  kitaip,  kad 
būtų  sunku  suprasti  šifro  raktą)  su  šifruojamo  teksto  elemen¬ 
tais.  Tai  tik  simboliai,  pakeičiantys  kitus  simbolius.  Todėl  ste- 
ganografas  ieško  kuo  sudėtingesnių,  grynai  formalių  kombi¬ 
nacijų,  čia  svarbiausia  -  vis  labiau  šokiruojanti  raiškos  sintaksė, 
o  kiekviena  kombinacija  yra  nevaržomas  kintamas  dėmuo. 

Štai  kodėl  Gustavas  Selenas  1624  metais  išleistoje  knygoje 
Cryptometrices  et  cryptographiae  libri  IX  sukuria  skritulį  su  25 
koncentriniais  apskritimais,  kuriais  galima  sudaryti  25  sekas 
po  24  poras  kiekvienoje;  toliau  jis  pateikia  lenteles,  kuriose 
yra  apie  trys  tūkstančiai  junginių  po  tris  -  kombinavimo  gali¬ 
mybės  tampa  tiesiog  astronominės. 


Luliškasis  kabalizmas 

Dabar  pabandykime  surinkti  į  krūvą  visas  tarsi  atskirtas  iki 
tol  nagrinėtų  kultūrinių  tradicijų  dalis  ir  pažiūrėkime,  kaip 
jos  prisideda  prie  lulizmo  atgimimo. 

Pradėkime  nuo  Pico  della  Mirandola:  jis  pirmasis  cituoja 
Lulijų  savo  1487  metais  parašytoje  Apologia.  Pico  negalėjo  ne¬ 
pastebėti  analogijų  tarp  kabalistinės  temurah  (ją  jis  vadina 
„revolutio  alphabetaria")  ir  Lulijaus  kombinavimo  meno,  ta¬ 
čiau  buvo  pakankamai  nuovokus  ir  suprato,  jog  tai  du  skir¬ 
tingi  dalykai.  Apologia  knygos  „Quaestio  sexta",  kur  tvirti¬ 
nama,  jog  nė  vienas  mokslas  negali  geriau  nei  kabala  ir 
magija  įrodyti  Kristaus  dieviškumo,  Pico  išskiria  dvi  doktri¬ 
nas,  kurias  galima  pavadinti  kabalistinėmis  tik  perkeltine 
prasme  ( transumptive ):  viena  yra  kraštutinė  natūralioji  ma¬ 
gija,  kita  -  Abulafijos  khokmat  ha-tseruf  (ją  Pico  pavadina  ars 
combinandi),  kuri  „apud  nostros  dicitur  ars  Raymundi  licet 
forte  diverso  modo  procedat"*. 

*  Pas  mus  vadinama  Raimundo  mokslu,  nors  kartais  ir  rutuliojasi 
kita  linkme  (lot.). 

Nepaisant  Pico  atsargumo,  Lulijus  neišvengiamai  susie¬ 
jamas  su  kabala:  nuo  tos  akimirkos  prasideda  patetiškas 
krikščionių  kabalistų  bandymas  aiškinti  Lulijų  kabalizmo 
požiūriu.  1598  metų  Lulijaus  kombinatorinių  raštų  leidime 
po  autoriaus  vardu  pasirodo  antraštė  De  auditu  kabbalistico , 
nors  tai  -  ne  kas  kita,  kaip  perrašyta  Ars  brevis  su  įterptomis 
kabalistinėmis  nuorodomis.  Manoma,  kad  šis  kūrinys  pirmą 
kartą  išleistas  Venecijoje  1518  metais  kaip  opusculum  Rai- 
mundicum.  Bet  Thorndike'as  (1923-1958,  V,  325),  Vatikano 
bibliotekoje  radęs  teksto  rankraštį  kitu  pavadinimu,  priskir¬ 
tą  Petrui  de  Maynardis,  jo  kaligrafiją  datuoja  XV  amžiumi: 
taigi  tai  būtų  XV  amžiaus  pabaigos  darbas,  kur  tik  me¬ 
chaniškai  pritaikyti  Pico  pasiūlymai  (Scholem  ir  kiti,  1979, 
40-41). 

Šmaikštus,  ekscentriškas  kabalizmo  kritikas  Tommaso 
Garzoni  di  Bagnacavallo  knygoje  Piaza  Universale  di  trette 
le  arti  (1589,  253)  rodo  puikiai  tai  supratęs  ir  taip  komen¬ 
tuoja: 

Raimundo  mokslas,  mažai  kam  žinomas,  taip  pat  galėtų  būti  pa¬ 
vadintas  kabala,  nors  šitas  žodis  ir  nėra  tam  tinkamas.  Todėl  pa¬ 
sklido  garsas  tarp  visų  mokslo  vyrų,  negana  to,  visame  pasaulyje, 
kad  kabala  gali  visko  išmokyti  [...],  ir  todėl  išleidžiama  jam  [Lu- 
lijui]  priskiriama  knygelė  (nors  apie  tai  anapus  Alpių  skelbiama 
daug  melo),  pavadinta  De  Auditu  Cabalistico .  Ji  tėra  ne  kas  kita, 
kaip  trumpa  Arte  Magna  santrauka,  kurią  jis  pats  neabejotinai  pa¬ 
darė,  pavadindamas  Arte  Breve. 

Be  kitų  pavyzdžių,  būtų  galima  cituoti  Pierre'ą  Morestelį, 
1621  metais  išleidusį  kuklią  De  auditu  kompiliaciją,  pava¬ 
dintą  Artis  kabbalisticae ,  sive  sapientiae  divinae  academia ,  kur 
kabalistiškas  tėra  tik  pavadinimas  ir  pradinis  Ars  bei  ka¬ 
balos  sutapatinimas.  Iš  De  auditu  Morestelis  perrašo  net 
juoko  vertą  kabalos  žodžio  etimologiją:  „cum  šit  nomen 
compositum  ex  duabus  dictionibus,  videlicet  abba,  et  ala. 
Abba  enim  arabice  idem  ėst  quod  pater  latine,  et  ala  arabice 

idem  ėst  quod  Deus  meus"*  (todėl  žodis  „kabala "  reiškia 
„Jėzus  Kristus"). 

Krikščioniškojo  kabalizmo  raštuose  nuolat  kartojasi  ne¬ 
daug  varijuojanti  cliche-  Lulijus  kabalistas.  Todėl  Gabrieliui 
Naudė  savo  Apologie  puor  tous  les  grands  hommes  ąui  ont  estė 
accusėz  de  magie  (1625)  tenka  energingai  ginti  vargšą  katalonų 
mistiką  nuo  įtarinėjimų,  esą  jis  užsiiminėjąs  juodąja  magija. 
Kita  vertus,  kaip  pažymi  Frenchas  (1972,  49),  vėlyvojo  Re¬ 
nesanso  laikotarpiu  raidės  nuo  B  iki  K,  naudojamos  Lulijaus 
mene,  buvo  lengvai  susietos  su  hebrajų  kalbos  raidėmis, 
kurios  kabalistams  reiškė  angelų  vardus  ir  dieviškuosius 
atributus. 

Numerologija,  magiškoji  geometrija,  muzika,  astrologija  ir 
lulizmas  neatsiejamai  susipina  pseudoluliškose  alcheminėse 
knygose,  užplūdusiose  pasaulį.  Kita  vertus,  kabalistinius  var¬ 
dus  buvo  paprasta  išraižyti  apvaliuose  antspauduose,  ku¬ 
riuos  išpopuliarino  magiškoji  ir  alchemiškoji  tradicijos. 

Agrippa  pirmasis  įžvelgė  galimybę  iš  kabalos  ir  lulizmo 
perimti  raidžių  jungimo  techniką  ir  ja  pasinaudojant  pateikti 
ne  viduramžiams  būdingą  baigtinio  kosmoso  atvaizdą,  bet 
atviro  ir  besidriekiančio  kosmoso,  arba  įvairių  galimų  pasau¬ 
lių,  atvaizdą.  Jo  studija  In  artem  brevis  R.  Lulli  (išspausdinta 
Lulijaus  raštų,  pasirodžiusių  Strasbūre  1598  metais,  editio 
princeps)  iš  pirmo  žvilgsnio  atrodo  kaip  Ars  magna  principams 
ištikima  kompiliacija,  tačiau  greitai  krenta  į  akis,  kad  lente¬ 
lėse,  kur  turėtų  būti  ketvirtosios  Lulijaus  figūros  rezultatai, 
kombinacijų  yra  nepalyginti  daugiau,  kadangi  neatmeta¬ 
mi  pasikartojimai.  Agrippa,  atrodo,  veikia  turėdamas  tikslą 
aprėpti  kuo  daugiau  kombinacijų,  jį  labiau  traukia  išmonės 
efektyvumas,  o  ne  Lulijų  dominusios  dialektinės  ir  įrodomo¬ 
sios  galimybės.  Jis  skelbia  galintis  neribotai  dauginti  savojo 
meno  terminus  -  subjektus,  predikatus,  ryšius  ir  taisykles. 

*  Nes  šis  pavadinimas  sudarytas  iš  dviejų  pasakymų,  būtent  iš  abba 
ir  ala.  Abba  arabiškai  tas  pats,  kas  lotyniškai  pater,  o  ala  arabiškai 
reiškia  „mano  Dievas"  (lot.). 

Subjektai  dauginami  suskirstant  juos  pagal  rūšis,  savybes  ir 
atvejus,  sąveiką  su  kitais  panašiais  ar  priešingais  terminais, 
susiejant  juos  su  jų  pačių  priežastimis,  veiksmais,  polinkiais, 
ryšiais. 

Tereikia  į  rato  vidurį,  kaip  Lulijus  daro  su  A,  įrašyti  norimą 
apsvarstyti  mintį  ir  apskaičiuoti  jos  ryšius  su  visomis  kitomis 
mintimis.  Turint  galvoje,  kad  Agrippa  gali  sudaryti  daug  kitų 
figūrų  su  Lulijaus  schemoms  svetimais  terminais,  maišyti  jas 
vieną  su  kita  ir  su  Lulijaus  figūromis,  kombinatorinės  gali¬ 
mybės  darosi  praktiškai  neribotos  (Carreras  y  Artau  ir  Carre- 
ras  y  Artau,  1939,  220-221). 

Panašus  nerimas  skatina  ir  Valerio  de  Valeriis  knygoje 
Aureum  opus.  Jos  autorius  iš  Ars  „mokėsi  iki  begalybės  dau¬ 
ginti  idėjas,  argumentus  ir  visus  kitus  derinius,  tam  pro  parte 
vera  quamfalsa*,  sumaišant  šaknis  su  šaknimis,  šaknis  su  for¬ 
momis,  kamienus  su  kamienais,  taisykles  su  visais  tais  da¬ 
lykais  ir  dar  daug  kitokių  būdų"  ( De  totius  operis  divisione). 

Tačiau  šie  autoriai,  atrodo,  vis  dar  svyruoja  tarp  atradimo 
logikos  ir  retorikos,  kuri,  nors  ir  plačiai  užsimojusi,  tik  pa¬ 
deda  sisteminti  žinias,  kurių  pati  kombinatorika  negeneruoja. 
Tai  matyti  ir  iš  Clavis  universalis  artis  lullianae  (1609),  parašyto 
Alstedo,  svarbaus  utopijos  apie  universaliąją  enciklopediją 
autoriaus,  įkvėpusio  ir  Komenijų  (Komenskį).  Nors  jis  ir 
linkęs  matyti  Lulijaus  darbuose  kabalistinių  elementų,  tačiau 
lygina  kombinatoriką  su  griežta  mokslo  sistema,  kuri  esanti 
aristoteliškų,  ramistiškų  ir  luliškų  teiginių  raizginys  (plg. 
Carreras  y  Artau  ir  Carreras  y  Artau,  1939,  II,  239-249;  Tega, 
1984, 1,  1).  Norint  visa  jėga  išsukti  Lulijaus  ratus  ir  priversti 
juos  kurti  vieną  ar  daugiau  tobulų  kalbų,  pirmiausia  reikėjo 
pajusti  begalės  pasaulių  ir  (kaip  pamatysime)  visų  įmanomų 
kalbų,  netgi  dar  nesukurtų,  dvelksmą. 


Tiek  tiesos,  tiek  ir  prasimanymo  pusėn  (lot.). 

Bruno:  kombinatorika  ir  begalė  pasaulių 

Pagal  kosmologinę  Giordano  Bruno  viziją  pasaulis  yra  be¬ 
galinis,  neapibrėžtas  (tai  teigė  ir  Kuzietis),  o  jo  centras  yra  bet 
kurioje  vietoje  -  kiekviename  taške,  kuriame  stebėtojas  ap¬ 
mąsto  jo  begalybę  ir  substancinę  vienybę.  Bruno  panpsichiz- 
mas,  paremtas  neoplatonizmu,  šlovina  tik  vieną  dieviškąjį 
kvėptelėjimą,  vieną  pirminį  postūmį,  kuris  persmelkė  visą 
begalinę  visatą  ir  vieningai  nulėmė  begalinę  jos  formų  įvai¬ 
rovę.  Pagrindinė  begalės  pasaulių  idėja  siejama  su  mintimi, 
kad  kiekvienas  žemiškas  objektas  tuo  pačiu  metu  gali  būti 
platoniškas  kitų  idealiųjų  visatos  aspektų  šešėlis,  ženklas, 
nuoroda,  atvaizdas,  simbolis,  hieroglifas,  antspaudas.  Aišku, 
tai  veikia  ir  priešinga  kryptimi:  koks  nors  atvaizdas  gali  mus 
atvesti  prie  savo  objekto.  Kaip  rašo  Bruno  savo  knygoje  Eroici 
furori :  „kad  galėtume  kontempliuoti  dieviškus  dalykus, 
mums  reikia  atverti  savo  akis  panaudojant  figūras,  kopijas  ir 
kitokius  atvaizdus,  kuriuos  paripatetikai  vadino  šmėklomis 
(fantazmais),  iš  formos  įžvelgti  turinį,  iš  padarinio  -  priežas¬ 
tį"  ( Dialoghi  italiani,  Firenze:  Sansoni,  1958, 1158). 

Tie  atvaizdai,  kuriuos  Bruno  randa  hermetikų  darbuose 
arba  sukuria  savo  audringos  vaizduotės  jėga,  yra  pranašiški 
būtent  dėl  natūraliai  simboliško  ryšio,  atsirandančio  tarp  jų 
ir  tikrovės.  Kitaip  nei  ankstesnės  mnemotechnikos,  jų  paskir¬ 
tis  -  ne  padėti  prisiminti  (tai  tik  šalutinė  funkcija),  o  padėti 
suprasti,  įsivaizduoti,  atrasti  dalykų  esmę  ir  jų  tarpusavio 
santykius. 

Pranašiška  šių  atvaizdų  galia  grindžiama  jų  egiptietiška 
kilme:  mūsų  tolimi  protėviai  dievino  kates  ir  krokodilus,  nes 
„visuose  daiktuose  esantis  Dievas,  derlingoji  gamta,  pasaulį 
globojanti  motina  pasireiškia  skirtingai,  išryškėja  per  įvairius 
dalykus  ir  vadinasi  įvairiais  vardais"  („Lo  spaccio  della  bestia 
trionfante",  Dialoghi  italiani ,  780-782). 

Bet  šie  atvaizdai  geba  ne  tik  sužadinti  vaizduotę  -  jie  turi 
ir  magiškos  veikimo  galios,  panašiai  kaip  Ficino  talismanai. 

Gali  būti,  kad  daugelis  magiškų  Bruno  teiginių  tebuvo,  kaip 
anuomet  įprasta,  intelekto  veiklą  išreiškiančios  metaforos 
arba  susikoncentravus  padėdavo  Bruno  pasiekti  ekstazę  (plg. 
Yates,  1964,  296).  Tačiau  sunku  nepaisyti  to,  kad  kai  kurie 
radikalūs  jo  teiginiai  apie  teurginį  antspaudų  poveikį  pasi¬ 
rodo  tekste,  pavadintame  De  magia: 

ne  kiekvienas  raštas  yra  toks  naudingas  kaip  šie  rašmenys,  kurie  sa¬ 
vo  forma  tarytum  nurodo  patį  daiktą,  todėl  yra  ženklų,  kurie  linksta 
vienas  į  kitą,  žvelgia  vienas  į  kitą,  apsikabina  vienas  kitą  ir  verčia  mus 
mylėti;  yra  ir  kitokių  ženklų,  kurie  vienas  kito  šalinasi,  yra  tokie  su¬ 
darkyti,  kad  stumia  neapkęsti  ir  išsiskirti,  tokie  kieti,  neišbaigti,  tokie 
suskeldėję,  kad  lemia  žlugimą.  Yra  mazgų,  kurie  susieja,  ir  paskirų 
rašmenų,  kurie  išlaisvina.  [...]  Šie  ženklai  neturi  aiškios  ir  apibrėžtos 
formos,  bet  kiekvienas,  kuris  -  pagal  savo  troškimą  ir  sielos  pro¬ 
trūkį  -  savo  darbe  trokštų  ko  ar  kuo  bjaurėtųsi,  audringai  vaiz¬ 
duodamas  sau  ir  Dievui  tą  daiktą ,  lyg  šis  iš  tiesų  būtų,  įgauna  jėgų, 
kurių  neįgautų  per  jokį  tekstą,  nei  sakytini  nei  rašytinį.  Tokios 
buvusios  senovės  egiptiečių  raidės,  kurias  jie  vadinę  hieroglifais, 
arba  šventaisiais  rašmenimis  [...],  per  kuriuos  jie  galėdavę  kalbėtis 
su  dievais  ir  darydavę  nuostabius  dalykus.  [...]  Lygiai  taip,  kaip 
neturėdami  bendros  kalbos  vienos  rasės  žmonės  negali  susikalbėti 
su  kitos  rasės  žmonėmis,  nebent  gestais,  taip  tarp  mūsų  ir  tam  tikrų 
dievybių  negalės  būti  ryšio,  jei  neturėsime  kokių  nors  tarpininkų 
apibrėžtų  ženklų,  antspaudų,  figūrų,  rašmenų,  gestų  ir  kitų  apeigų. 
( Opera  latine  conscripta,  Napoli-Firenze,  1879-1881,  t.  III) 

Apžvelgę  ikonologinę  medžiagą,  kuria  naudojosi  Bruno, 
randame  atvaizdų,  neabejotinai  kilusių  iš  hermetikų  tradi¬ 
cijos,  kaip  Trisdešimt  Zodiako  Dekanų,  kiti,  paimti  iš  mito¬ 
logijos,  nekromantiškų  diagramų,  primenančių  Agrippą  ar 
Johną  Dee,  Lulijaus  pasiūlymus,  gyvūnus  ir  augalus,  alego¬ 
rines  visam  simbolių  sąvadui  bendras  figūras...  Ikonologijos 
istorijos  požiūriu  tai  nepaprastai  svarbus  sąvadas,  nes  būdai, 
kuriais  tam  tikras  antspaudas  gali  būti  susietas  su  tam  tikra 
idėja,  yra  pagrįsti  retoriniais  kriterijais:  fonetiniu  panašumu 

(arklys,  equus,  atliepia  aeąuus  „nešališkas,  teisingas  (žmo¬ 
gus)",  abstraktų  pakeičiant  konkrečiu  (Romos  kareivis  vietoje 
Romos),  pirmųjų  skiemenų  panašumu  ( asinus  „asilas"  vietoje 
asyllum  „prieglauda";  Bruno  nežinojo,  kad  senovės  egiptiečiai, 
kaip  pamatysime  7  skyriuje,  vadovavosi  būtent  šia  procedūra, 
norėdami  savo  hieroglifus  apvalyti  nuo  bet  kokio  natūralu¬ 
mo!),  nuo  pirmesnio  pereinant  prie  paskesnio,  nuo  reiškinio 
prie  subjekto  ir  atvirkščiai,  nuo  herbo  prie  to,  kam  jis  priklauso, 
arba  taikant  kabalistinę  techniką:  anagramas  ar  paronomazijas 
( palatio  vietoje  Latio,  plg.  Vasoli,  1958,  285-286). 

Tačiau  ši  kalba,  pretenduojanti  būti  tokia  tobula,  kad  ga¬ 
lėtų  tapti  raktu  ne  tik  į  šį,  bet  ir  į  begalę  susijusių  pasaulių, 
pasirodo  esanti  pati  netobuliausia  savo  semiotine  struktūra: 
milžiniškas  žodynas,  neapibrėžtos  prasmės,  iš  atsitiktinių 
junginių  sudaryta  sintaksė.  Ji  iššifruojama  tik  pasitelkus  aso¬ 
ciatyvius  „trumpus  sujungimus",  kuriuos  permanyti  tegali 
egzegetai,  pajėgiantys  aiškinti  visas  šias  sąsajas  -  visa  tai  dėl 
Bruno  herojiško  bei  aistringo  stiliaus,  kurį  jis  valdo  kaip  didis 
menininkas,  nesvarbu,  rašytų  lotyniškai  ar  itališkai. 

Nors  Bruno  naudota  technika  kartais  panaši  į  ankstesnes 
mnemotechnikas,  ją  įkvėpė  visai  kita  utopija.  Kaip  jau  atsitiko 
Lulijui,  Kuziečiui,  Posteliui  ir  kaip  dar  atsitiks  mistiniams 
reformatorių  judėjimams  XVII  amžiuje  (kurio  priešaušryje 
Bruno  buvo  sudegintas  ant  laužo),  liepsninga  hieroglifinė 
Bruno  retorika  siekė,  išplėsdama  pažinimo  ribas,  reformuoti, 
atnaujinti,  gal  net  pakeisti  patį  pažinimą,  papročius,  politinę 
Europos  tvarką  -  Bruno  klajodamas  iš  vieno  karaliaus  dvaro 
į  kitą  ir  buvo  tokios  reformos  atstovu  bei  aktyviu  propa¬ 
guotoju. 

Tačiau  mus  labiausia  domina,  kaip  ir  kokiomis  kryptimis 
Bruno  plėtoja  lulizmą,  nes  begalės  pasaulių  metafizika  nea¬ 
bejotinai  pastūmėja  jį  labiau  sureikšminti  formaliuosius  ir 
architektoninius  Lulijaus  meno  aspektus.  Vieno  iš  jo  mnemo- 
technikos  traktatų  pavadinimas  ( De  lampade  combinatoria 
lulliana  ad  infinita  propositiones  et  media  invenienda...,  1586) 

nurodo,  esą  galimų  generuoti  teiginių  yra  begalybė,  o  vėliau 
tekste  tai  patvirtinta  (I,  IX,  1):  „Čia  ne  tiek  svarbios  terminų 
savybės,  kiek  tai,  kad  jos  rodo  tvarką,  ryšius,  sandarą/' 
Knygoje  De  umbris  idearum  (1582)  Bruno  pateikia  koncen¬ 
trinius,  galinčius  judėti  ratus,  suskirstytus  į  šimtą  penkias¬ 
dešimt  dalių.  Kiekviename  rate  yra  po  30  raidžių  -  dvidešimt 
trys  iš  lotyniškos  abėcėlės  ir  septyni  graikų  bei  hebrajų  raš¬ 
menys,  kurių  nėra  lotyniškoje  abėcėlėje  (nors  lotynišką  raidę 
A  gali  atitikti  graikų  alfa  ar  hebrajų  alef).  Kiekvienai  raidei 
priskirtas  atvaizdas,  veiksmas  ar  situacija  priklausomai  nuo 
rato,  kaip  matyti  pagal  paties  Bruno  pateiktą  pavyzdį  (De 
umbris,  163): 


1  ratas 

2  ratas 

3  ratas 

(homines) 

(actiones) 

(insignia) 

A 

Lycas 

in  convivium 

cathenatus 

B 

Deucalion 

in  lapydes 

vittatus 

C 

Apollo 

(etc.) 

in  Pythonem 

baltheatus 

Tame,  ką  Bruno  vadina  „Prima  Praxis",  pasukus  antrąjį 
ratą  galima  gauti  junginį  CA  („Apolonas  puotoje").  Pasukus 
ir  trečiąjį  ratą,  galima  gauti  junginį  CAA  („Apolonas  puotoje 
surakintas").  Vėliau  pamatysime,  kodėl  Bruno  nėra  būtini 
ketvirtas  ir  penktas  ratai,  kaip  jis  padarys  „Secunda  Praxis". 
Ketvirtasis  ratas  reikštų  adstantia,  o  penktasis  -  circumstantias. 

„Secunda  Praxis"  Bruno  siūlo  penkis  koncentrinius  ratus 
po  150  porų  raidžių  kiekviename,  pavyzdžiui,  A  A,  AE,  AI, 
AO,  AU,  BA,  BE,  BI,  BO,  BU  ir  taip  toliau,  suporuodamas 
kiekvieną  savo  abėcėlės  raidę  su  kiekviena  iš  penkių  balsių. 
Tokios  poros  kartojasi  visuose  penkiuose  ratuose,  tačiau  pir¬ 
majame  reiškia  veikėjus,  antrajame  -  veiksmus,  trečiajame  - 
insignijas,  ketvirtajame  -  greta  esančius  veikėjus,  penktaja¬ 
me  -  aplinkybes. 

Pasukus  ratus  galima  gauti  tokius  junginius  kaip  „Moteris, 
raita  ant  jaučio,  šukuojasi  plaukus,  kairėje  rankoje  laikydama 

veidrodi  o  greta  stovi  paauglys  su  žaliu  paukščiu  rankoje" 
( De  umbris,  212,  10).  Bruno  kalba  apie  vaizdus  „ad  omnes 
formationes  possibiles,  adaptabiles"*  (De  umbris ,  80)  ir  apie 
begalę  junginių.  Iš  tiesų  praktiškai  beveik  neįmanoma  suskai¬ 
čiuoti  sekų,  gaunamų  jungiant  150  elementų  kaskart  po  pen¬ 
kis,  turint  galvoje  ir  leidžiamas  tvarkos  inversijas  (De  umbris, 
223).  Tai  ir  skirtų  begalybės  trokštančio  Bruno  junginių  meną 
nuo  Lulijaus  meno. 

Savo  kritiškame  De  umbris  leidime  Sturlese  (1991)  interpre¬ 
tuoja  skritulius  visiškai  kitaip  nei  Yateso  pateikta  „magiškoji" 
interpretacija.  Pasak  Yateso  (1972),  skiemenys  padeda  įsiminti 
vaizdus,  kurie  vėliau  naudojami  magijai.  Sturlese  teigia,  kad 
būtent  vaizdai  padeda  įsiminti  skiemenis,  o  visas  mnemotech- 
ninis  aparatas  skirtas  per  vaizdus  prisiminti  žodžius.  Bruno 
prietaisas  turėtų  padėti  įsidėmėti  begalę  žodžių,  panaudojant 
apibrėžtą  ir  santykiškai  ribotą  vaizdų  kiekį. 

Jei  tikrai  taip  būtų,  paprasta  pamatyti,  kad  tai  ne  menas,  kur 
raidžių  junginiai  yra  nuoroda  į  vaizdus  (tarytum,  kaip  pasa¬ 
kytume  šiandien,  Bruno  mašina  būtų  galimų  scenarijų  gene¬ 
ratorius),  o  menas,  kur  vaizdai  yra  nuoroda  į  skiemenų  jungi¬ 
nius.  Ši  sistema  padėtų  ne  tik  prisiminti,  bet  ir  generuoti  beveik 
neribotą  kiekį  žodžių,  net  tokių  ilgų  ir  sudėtingų  kaip  incra- 
ssatus  ar  permagnus  arba  graikų,  hebrajų,  chaldėjų,  persų,  arabų 
kalbų  žodžius  (De  umbris,  169),  retai  vartojamus  mokslinius 
terminus,  susijusius  su  žolėmis,  medžiais,  mineralais,  sėklo¬ 
mis,  gyvūnų  rūšimis  (p.  152),  kuriuos  kitaip  sunku  įsiminti. 
Vadinasi,  ši  sistema  skirta  kurti  kalbas  ar  bent  jų  terminiją. 

Taigi  ar  Bruno  sudaro  seką  CROCITUS  siekdamas  atgai¬ 
vinti  atmintyje  vaizdą  Pilumno,  skubančio  raitomis  ant  asilo, 
su  raiščiu  ant  rankos  ir  su  tupinčia  ant  galvos  papūga,  ar  su¬ 
kuria  tokį  vaizdą,  kad  padėtų  įsiminti  žodį  CROCITUS? 

„Prima  Praxis"  (De  umbris,  168-172)  Bruno  rašo,  kad  nebū¬ 
tina  triūsti  su  visais  penkiais  ratais,  nes  žinomose  kalbose  yra 

*  Visokiam  perkūrimui  pasiduodančius  bei  pritaikomus  (lot.). 

nedaug  skiemenų  iš  keturių  ar  penkių  raidžių,  o  jei  taip  at¬ 
sitinka  (kaip  žodžiuose  trans-actum  ar  stu-prans),  galima  pasi¬ 
naudoti  pagalbinėmis  priemonėmis,  kurios  padeda  išvengti 
naudojimosi  ketvirtuoju  ir  penktuoju  ratu  (jų  nenagrinėsime, 
tik  pasakysime,  kad  jie  leidžia  sutaupyti  kelis  milijardus  gali¬ 
mybių).  Jei  skiemenų  sekos  turėtų  reikšti  sudėtinius  vaizdus, 
nereikėtų  riboti  skiemenų  ilgio,  bet  jei  vaizdai  turi  reikšti  skie¬ 
menis,  būtų  tikslinga  apriboti  žodžių  ilgį  (bet  nėra  formalių 
apribojimų,  nes  Leibnizas  primena,  kad  graikų  kalboje  yra  žo¬ 
dis  iš  31  raidės)  pagal  natūralų  kalbos  ekonomijos  kriterijų. 

Kita  vertus,  jei  pagrindinis  mnemotechnikos  kriterijus  yra 
atkurti  atmintyje  tai,  kas  nežinoma,  pasitelkus  tai,  kas  labiau 
žinoma,  atrodo  logiška,  kad  Bruno  tradicinius  „egiptietiškus" 
paveikslus  laiko  žinomesniais  ir  akivaizdesniais,  o  egzotiškų 
kalbų  žodžius  nežinomais,  todėl  jam  paveikslai  padeda  pri¬ 
siminti  raides,  o  ne  atvirkščiai.  Šiuo  atžvilgiu  kai  kurios  De 
umbris  ištraukos  tikrai  akivaizdžios:  Lycas  in  convivio  cathe- 
natus  presentabat  tibi  AAA  („Likas  puotoje  surakintas  atitiko 
tau  AAA")  [...].  Medusa,  cum  insignis  Plutoms  presentabit  AMO 
(„Medūza  su  Plutono  ženklu  atitiks  AMO")  [...]  (p.  167).  Vei¬ 
kėjų  vardai  parašyti  vardininko  linksniu,  todėl  akivaizdu, 
kad  vaizdai  perteikia  raides,  o  ne  atvirkščiai.  Tai  aiškiai  ma¬ 
tyti  ir  iš  kai  kurių  Cantus  Circaeus  ištraukų,  kur  Bruno  naudoja 
apčiuopiamus  vaizdus  pristatydamas  abstrakčias  matema¬ 
tines  sąvokas,  kurias  kitaip  būtų  sunku  įsivaizduoti  ir  prisi¬ 
minti  (plg.  Vasoli,  1958,  248  ir  1. 1.). 

Kaip  matyti  iš  tolesnės  lulizmo  raidos,  šias  savo  mintis 
Bruno  perdavė  Lulijaus  ainiams. 


Begalinės  giesmės  ir  žodžiai 

Tarp  Lulijaus  ir  Bruno  galėtume  įterpti  žaidimą,  kurį  pasiūlė 
G. P.  Harsdorfferis  knygoje  Matematische  und  philosophische 
Erquickstunden  (1651,  516-519).  Jis  penkiuose  ratuose  išdėstė 


iš  skaitiniai.org 


Begalinės  giesmės  ir  žodžiai  233 

264  elementus  (priešdėlius,  priesagas,  raides  ir  skiemenis). 
Juos  įvairiai  kombinuojant  galima  sukurti  97  209  600  vokiškų 
žodžių,  taip  pat  ir  nesamų,  bet  visai  įmanomų  kūrybiniams 
ir  poetiniams  tikslams  (plg.  Faust,  1981,  367).  Bet  jei  galima 
tai  pritaikyti  vokiečių  kalbai,  kodėl  gi  nesukūrus  mašinos, 
galinčios  kurti  visas  įmanomas  kalbas? 

Prie  junginių  meno  problemos  sugrįžta  Kristoforas  Kla- 
vijus  komentare  Iti  spheram  Ioannis  de  Sacro  Bosco  (1607),  kur 
kalbėdamas  apie  galimus  keturių  pirminių  savybių  (karšto, 
šalto,  sauso,  šlapio)  junginius  jis  teigia,  kad  matematiškai  to¬ 
kių  gali  būti  šeši.  Bet  kadangi  junginiai  šilta  ir  šalta  bei  sausa 
ir  šlapia  yra  tarpusavyje  nesuderinami,  galima  sukurti  tik  ke¬ 
turis  priimtinus  junginius:  Žemė  (šalta  ir  sausa).  Ugnis  (karš¬ 
ta  ir  sausa).  Oras  (karšta  ir  šlapia)  ir  Vanduo  (šalta  ir  šlapia). 
Ir  vėl  ta  pati  problema,  kaip  Lulijaus  junginiuose:  tradicinė 
kosmologija  apriboja  priimtinų  junginių  kiekį. 

Tačiau  Kla vijus,  atrodo,  nori  peržengti  šitas  ribas  ir  svars¬ 
to,  kiek  dictiones,  arba  terminų,  galima  sudaryti  iš  23  lotynų 
abėcėlės  raidžių  (raidės  u  ir  v  tada  nebuvo  skiriamos),  jun¬ 
giant  po  dvi,  tris  ir  taip  toliau,  iki  žodžių  iš  dvidešimt  trijų 
raidžių.  Šiam  skaičiavimui  jis  pateikia  matematines  formules 
ir  sustoja  susidūręs  su  begale  galimų  rezultatų,  ypač  jei  lei¬ 
džiami  ir  pasikartojimai. 

1622  metais  Pierre'as  Guldinas  parašė  Problema  arithme- 
ticum  de  rerum  combinationibus  (plg.  Fichant,  1991,  136-138), 
kur  apskaičiavo  visus  žodžius,  kuriuos  galima  sudaryti  iš  23 
raidžių,  nesvarbu,  ar  jie  prasmingi  ir  ištariami,  bet  neskai¬ 
čiuodamas  pasikartojimų.  Taigi  tokių  žodžių  (nuo  dviejų  iki 
dvidešimt  trijų  raidžių  ilgio)  būtų  daugiau  nei  septyniasde¬ 
šimt  tūkstančių  milijardų  milijardų  (o  jiems  užrašyti  reikėtų 
daugiau  nei  milijono  milijardų  milijardų  raidžių).  Norėdami 
lengviau  įsivaizduoti  šį  skaičių,  tarkime,  kad  visus  šiuos  žo¬ 
džius  reikėtų  surašyti  į  registrus  po  tūkstantį  lapų,  kiek¬ 
viename  lape  po  100  eilučių  ir  60  raidžių  eilutėje  -  tokių 
registrų  reikėtų  257  milijonų  milijardų.  Guldinas  kruopščiai 

apskaičiuoja  bibliotekos,  kuri  galėtų  sutalpinti  šiuos  regist¬ 
rus,  įrangą,  erdvę,  judėjimo  joje  sąlygas  ir  gauna,  kad  reikėtų 
8  052  122  350  kubo  formos  statinių,  kurio  kiekviena  kraštinė 
yra  432  pėdų  ilgio,  kiekviename  sudedant  po  32  milijonus  to¬ 
mų.  Kur  galėtų  tilpti  tiek  pastatų?  Panaudoję  statybai  visą 
tinkamą  Žemės  paviršių,  jų  ten  sutalpintume  tik  7  575  213  799! 

1636  metais  tėvas  Marinas  Mersenne'as  knygoje  Harmonie 
universelle  dar  kartą  iškelia  tą  patį  klausimą,  be  dictiones,  ap¬ 
tardamas  ir  „giesmes"  (kitaip  tariant,  muzikines  sekas).  Čia 
paliečiama  ir  universalios  kalbos  problema,  tokios,  kuri 
potencialiai  galėtų  apimti  visas  įmanomas  kalbas  ir  kurioje 
būtų  „daugiau  milijonų  žodžių,  nei  visoje  žemėje  yra 
smiltelių,  bet  kurią  būtų  taip  lengva  išmokti,  kad  nereikėtų 
jokios  atminties,  tik  trupučio  blaivaus  proto"  (laiškas  Pei- 
rescui,  1635  metų  balandžio  20  diena;  plg.  Coumet,  1975; 
Marconi,  1992). 

Knygoje  Harmonie  Mersenne'as  skelbia  kursiąs  tik  ištaria¬ 
mus  prancūzų,  graikų,  hebrajų,  arabų,  kinų  ir  kiekvienos 
kitos  kalbos  žodžius,  net  ir  esant  tokiam  apribojimui,  pa¬ 
dvelkia  bruniška  begalybe  galimų  pasaulių.  Tas  pat  pasaky¬ 
tina  ir  apie  giesmes,  kurias  galima  kurti  iš  trijų  oktavų  arba 
dvidešimt  dviejų  garsų  be  pasikartojimų  (pirmoji  dode¬ 
kafoninių  kompozicijų  užuomina!).  Mersenne'as  pažymi, 
kad  visoms  šioms  giesmėms  surašyti  reikėtų  daugiau  sto¬ 
pų  popieriaus  nei  tilptų  tarp  dangaus  ir  žemės,  net  jei 
kiekviename  lape  būtų  po  720  melodijų,  kiekviena  iš  22  na¬ 
tų,  ir  kiekviena  stopa  taip  suspausta,  kad  jos  storis  būtų  ma¬ 
žesnis  už  vieną  colį.  Iš  tiesų  iš  22  natų  būtų  galima  sukurti 
1  124  000  727  777  607  680  000  melodijų,  o  padalijus  šį  skaičių 
iš  362  880  melodijų  -  tiek  jų  gali  tilpti  vienoje  stopoje  - 
gautume  šešiolikos  skaitmenų  skaičių,  o  nuo  Žemės  vidurio 
iki  žvaigždžių  yra  tik  28  826  640  000  000  colių  ( Harmonie , 
108).  Jei  kas  panorėtų  užrašyti  visas  tas  melodijas,  parašy¬ 
damas  po  tūkstantį  per  dieną,  užtruktų  22  608  896 103  metus 
ir  12  dienų. 

Šiedu  kūrėjai  užbėgo  už  akių  -  ir  ad  abundantiam*  -  Borgeso 
Babelio  bibliotekai,  bet  ne  vien  tai.  Guldinas  pabrėžia,  kad 
esant  tokiems  duomenims  nenuostabu,  jog  pasaulyje  yra  tiek 
skirtingų  kalbų.  Dabar  junginių  menas  imasi  neįtikėtino  da¬ 
lyko  -  pateisinti  Babelio  sumaištį,  ir  galų  gale  ją  pateisina, 
parodydamas,  kad  neįmanoma  apriboti  Dievo  visagalybės. 

Ko  yra  daugiau  -  vardų  ar  daiktų?  O  kiek  vardų,  klausia¬ 
ma  Harmonie  (II,  p.  72),  reikėtų,  norint  kiekvienam  individui 
duoti  po  daugiau  vardų?  O  jei  Adomas  tikrai  būtų  turėjęs 
viskam  duoti  vardus,  kiek  laiko  turėjo  trukti  jo  gyvenimas 
rojuje?  Juk  žmonėms  žinomos  kalbos  dažniausia  apsiriboja 
bendrųjų  idėjų,  rūšių  įvardijimu,  o  nurodant  atskirą  dalyką 
dažniausia  pakanka  durti  pirštu  (p.  74).  „Tas  pat  būtų  ir  su 
gyvūnų  bei  žmonių  plaukais,  kiekvienas  jų  pageidautų  at¬ 
skiro  vardo,  kad  skirtųsi  nuo  kitų,  todėl  jei  žmogus  ant  galvos 
turi  100  000  plaukų  ir  dar  100  000  plaukų  ant  likusių  kūno 
dalių,  reikia  200  000  žodžių  jiems  įvardyti/'  (p.  72-73) 

Todėl  tam,  kad  galėtume  įvardyti  kiekvieną  atskirą  daiktą, 
reikia  dirbtinės  kalbos,  galinčios  sukurti  atitinkamą  žodžių 
kiekį.  O  jei  Dievas  padaugintų  atskirų  daiktų,  tereikėtų  pe¬ 
reiti  prie  daugiau  raidžių  turinčios  abėcėlės  ir  būtų  galima 
sukurti  žodžius,  kurie  viską  įvardytų  (p.  73). 

Čia  susiduriame  su  svaiginančia  mintimi  apie  galimybę  be 
galo  tobulinti  pažinimą,  taigi  žmogus  -  naujasis  Adomas  - 
turi  galimybę  duoti  vardus  visiems,  ką  pakrikštyti  jo  protė¬ 
viui  pritrūko  laiko.  Tačiau  tuomet  dirbtinė  kalba  siekia  kon¬ 
kuruoti  su  gebėjimu  pažinti  tai,  kas  individualu,  o  tai  esanti 
Dievo  privilegija  (šio  gebėjimo  galimybę,  kaip  vėliau  pama¬ 
tysime,  Leibnizas  neigia).  Mersenne'as  kovojo  su  kabala  ir 
okultizmu,  bet  kabalistinis  kvaitulys  jį  neabejotinai  sugundė, 
ir  štai  jis  visu  smarkumu  suka  Lulijaus  ratus,  jau  nebepajėg¬ 
damas  atskirti  tikrosios  Dievo  visagalybės  nuo  potencialios 
žmogaus  valdomos  junginių  kalbos  visagalybės.  Savo  Quaes- 


Su  kaupu  (lot.). 


iš  skaitiniai.org 


236  6.  Kabalizmas  ir  lulizmas  modernioje  kultūroje 

tiones  super  Genesim  (p.  49  ir  52)  jis  teigė  toje  žmoguje  sly¬ 
pinčioje  begalybėje  įžvelgęs  akivaizdų  Dievo  egzistavimo 
įrodymą. 

Tačiau  gebėjimą  įsivaizduoti  junginių  begalybę  lemia  ir 
tai,  kad  Mersenne'as,  kaip  Klavijus,  Guldinas  ir  kiti  (šią  temą 
paliečia  ir  Komenijus  knygoje  Linguarum  methodus  novissima, 
1648,  III,  19),  skaičiuoja  nebe  idėjas,  kaip  tai  darė  Lulijus,  o 
abėcėlines  sekas,  grynus  išraiškos  elementus,  kurių  neregu¬ 
liuoja  jokios  taisyklės,  išskyrus  matematines.  Patys  to  nesu¬ 
vokdami,  šie  autoriai  priartėjo  prie  „aklosios  minties"  idėjos, 
kurią  vėliau  teigs  Leibnizas,  tiesa,  kritiškiau  suvokdamas. 

Platonas,  o  prieš  jį  ir  Pitagoras,  garbino  senovės  Egipto 
išmintį.  Aristotelis  šiuo  požiūriu  buvo  skeptiškesnis  ir  pir¬ 
moje  Metafisica  knygoje,  pristatydamas  senovės  mokslo 
istoriją,  pradėjo  tiesiog  nuo  graikų.  Aristotelio  paveikti  krikš¬ 
čioniškieji  viduramžiai  liko  gana  abejingi  egiptietiškai  tra¬ 
dicijai,  suklestėjusiai  tik  marginaliniuose,  pavyzdžiui,  alche¬ 
miniuose,  tekstuose,  kaip  Picatrix,  o  Izidorius  Sevilietis  galbūt 
iš  mandagumo  pamini  egiptiečius  kaip  geometrijos  ir  astro¬ 
nomijos  išradėjus,  primindamas,  kad  hebrajų  sukurtos  raidės 
vėliau  virto  graikiškomis,  o  Egipto  karalienė  Izidė  atrado  jas 
Graikijoje  ir  atvežė  į  savo  šalį  ( Etymologiarum  I,  III,  5). 

Renesansą  galėtume  pakrikštyti,  Baltrušaičio  žodžiais 
(1967),  „Izidės  ieškojimu":  ji  simbolizavo  Egiptą,  iš  kurio  ki¬ 
lusi  visa  pirmapradė  išmintis  ir  kuriame  neabejotinai  buvo 
sukurtas  pirmasis  šventraštis,  pajėgus  išreikšti  nepaaiškina¬ 
mą  prigimtį  to,  kas  dieviška.  Neoplatoniškoji  srovė  (pagrin¬ 
dinis  jos  skleidėjas  buvo  Ficino)  iškelia  Egiptą  į  pirmą  vietą. 
Plotinas  ( Eneados ,  V,  8,  5-6)  rašo,  kad 

Egipto  išminčiai  [...],  norėdami  moksliškai  aprašyti  kokį  nors  da¬ 
lyką,  nenaudoja  rašmenų,  reiškiančių  garsus  ir  žodžius,  sudaran¬ 
čius  sakinius  ir  kalbas;  jie  piešia  atvaizdus,  kurių  kiekvienas  susijęs 
su  apibrėžtu  daiktu,  ir  jais  išraižo  šventyklas.  [...]  Todėl  kiekvienas 
išraižytas  ženklas  yra  kartu  mokslas,  išmintis,  tikras  daiktas.  [...] 

Knygoje  De  mysteriis  Aegyptorium  Jamblichas  rašė,  kad 
egiptiečiai,  sekdami  pasaulio  ir  dievų  kūrinių  prigimtimi, 
simboliais  atskleisdavę  mistines  okultines  intuicijas. 

Įvadas  į  Corpus  Hermeticum  (jį  Ficino  išleido  kartu  su  neo- 
platoniškais  tekstais)  pažymėtas  Egipto  ženklu,  nes  egiptie- 
tiška  išmintis  ateina  iš  Hermio  Trismegisto. 


Horapolono  Hieroglyphica 

1419  metais  Cristoforo  de'  Buondelmonti  Androso  saloje  nu¬ 
siperka  mįslingą  manuskriptą,  netrukus  sudominusį  tokius 
autorius  kaip  Ficino:  tai  buvo  Orapolono,  arba  Horo  Apol- 
lono,  arba  Horapolono,  Hieroglyphica  ( Horapollonos  Neilus 
Hieroglyphika) ,  tekstas,  kurio  autorius  vadino  save  egiptiečiu 
(„niliečiu")  ir  kurį  į  graikų  kalbą  išvertė  kažkoks  Filipas.  Nors 
anuomet  manyta,  kad  šis  tekstas  labai  senas,  šiandien  jis  lai¬ 
komas  vėlyvojo  helenizmo  kompiliacija,  datuojama  V  am¬ 
žiumi  po  Kr.  Kaip  pamatysime,  kai  kurie  ypatumai  rodo,  kad 
jo  autorius  išmanė  Egipto  hieroglifų  prigimti  bet  kadangi  tuo 
metu,  kai  tekstas  buvo  parašytas,  senieji  Egipto  rašmenys  jau 
tikrai  buvo  užmiršti,  manyta,  kad  kūrinys  įkvėptas  keliais 
amžiais  senesnių  tekstų. 

Originalus  Hieroglyphica  tekstas  buvo  be  iliustracijų.  Jos 
atsirado  vėlesniuose  leidimuose,  pavyzdžiui,  1514  metų  loty¬ 
niškąjį  vertimą  iliustravo  Dureris,  tačiau  pirmasis  itališkas 
1547  metų  vertimas  dar  buvo  be  iliustracijų.  Tekstas  sudarytas 
iš  trumpų  skyrelių,  kuriuose  aiškinama,  tarkim,  kad  egiptiečiai 
laiką  vaizdavo  piešdami  saulę  ir  mėnulį,  o  mėnesį  -  palmės 
šakelę.  Trumpai  aprašoma  simbolinė  kiekvieno  piešinio  pras¬ 
mė,  kartais  pateikiamas  to  paties  simbolio  poliseminių  reikš¬ 
mių  sąrašas:  tarkime,  maitvanagis  reiškia  motiną,  regėjimą, 
kokio  nors  dalyko  baigtį,  ateities  pažinimą,  metus,  dangų, 
gailestingumą.  Minervą,  Junoną  arba  dvi  drachmas.  Kartais 
hieroglifui  suteikiamas  numeris,  pavyzdžiui,  malonumas  vaiz¬ 
duojamas  skaičiumi  16,  nes  tokio  amžiaus  vyrai  pradeda  lytinį 
gyvenimą,  o  lytinis  aktas  (malonumas,  kurį  patiria  du  asme¬ 
nys)  vaizduojamas  dukart  pakartojant  tą  patį  skaičių  16. 

Humanistinė  filosofinė  kultūra  netruko  sureaguoti:  hie¬ 
roglifai  imti  traktuoti  kaip  paties  dieviškojo  Hermio  Trisme- 
gisto  kūrinys,  taigi  neišsenkantis  išminties  šaltinis. 

Kad  suprastume  Horapolono  teksto  poveikį  Europai,  pir¬ 
miausia  pažiūrėkime,  kokius  paslaptingus  Egipto  simbolius 
jis  pristato.  Jis  kalba  apie  hieroglifų  raštą,  kurio  paskutinis 
dabar  egiptologams  žinomas  pavyzdys  siekia  Teodosijaus 
laikus,  394  metus  po  Kr.  Bet  jei  tekstas  ir  atrodė  panašus  į  tą, 
kuris  egzistavo  prieš  tris  tūkstančius  metų,  egiptiečių  šne¬ 
kamoji  kalba  tuo  metu  buvo  visiškai  kitokia.  Taigi,  kai  rašė 
Horapolonas,  jau  buvo  pamestas  raktas,  galėjęs  padėti  per¬ 
skaityti  hieroglifus. 


Egiptietiška  abėcėlė 

Hieroglifų  raštą  neabejotinai  sudaro  ikoniški  ženklai,  kurių 
vieni  lengvai  atpažįstami  (maitvanagis,  apuokas,  jautis,  žal¬ 
tys,  akis,  koja,  su  taure  rankoje  sėdintis  žmogus),  kiti  stilizuoti 
(išskleista  burė,  migdolinė  burnos  forma,  banguota  vandens 
linija),  dar  kiti,  bent  eilinio  žiūrovo  akimis,  tik  labai  menkai 
primena  vaizduojamą  daiktą,  pavyzdžiui,  kėdę  reiškiantis 
kvadratėlis,  sulankstyto  audinio  ženklas  ar  duoną  simboli¬ 
zuojantis  pusrutulis.  Šie  ženklai  yra  ne  ikonos,  o  ideogramos, 
reiškiančios  daiktą  ne  tiesiogiai  vaizduojant  (ikonografiš- 
kai),  o  per  retorinio  pakeitimo  mechanizmą.  Taigi  išpūsta 
burė  reiškia  „vėją",  su  taure  rankoje  sėdintis  žmogus  reiškia 
„gerti",  karvės  ausis  reiškia  „suprasti",  pavianas  reiškia  dievą 
Totą  ir  su  juo  susijusius  įvairius  veiksmus  kaip  „rašyti"  ar 
„skaičiuoti". 

Kadangi  ne  viską  galima  atvaizduoti  ideografiškai,  šį  trū¬ 
kumą  egiptiečiai  ištaisydavo  tuos  pačius  atvaizdus  panau¬ 
dodami  kaip  paprastus  fonetinius  ženklus,  arba  fonogramas. 
Kitaip  tariant,  norėdami  pavaizduoti  daiktą,  kurio  vardas 
prasideda  tam  tikru  garsu,  jie  vaizduodavo  daiktą,  kurio 

pavadinimas  prasidėdavo  ta  pačia  raide,  o  norėdami  išreikšti 
svetimkalbio  žodžio  priebalsę,  balsę  ar  skiemenį,  panaudo¬ 
davo  hieroglifą,  išreiškiantį  arba  atstojantį  kokį  nors  daiktą, 
kurio  pavadinimas  šnekamojoje  kalboje  turi  tą  balsę,  prie¬ 
balsę  ar  skiemenį,  kurį  reikėjo  parašyti  (tarkime,  burna, 
egiptietiškai  ro,  reiškė  graikišką  priebalsę  P (r/io),  plg.  Cham- 
pollion,  Lettre  d  Dacier,  p.  11-12).  Įdomu,  kad  hermetiškoje 
hieroglifų  kalbos  teorijoje  vardo  garsai  turėjo  išreikšti  daikto 
prigimti  o  šiuo  atveju  daiktas  (arba  jo  atvaizdas)  padeda  iš¬ 
reikšti  vardo  skambesį. 

Tuomet,  kai  Europa  susidomi  hieroglifais,  žinios  apie  hie¬ 
roglifų  abėcėlę  buvo  pamirštos  jau  daugiau  kaip  tūkstantis 
metų.  Tam,  kad  būtų  galima  pradėti  iššifruoti  hieroglifus, 
reikėjo  tokio  laimingo  įvykio,  kaip,  tarkim,  atrasti  dvikalbį 
žodyną.  Kaip  žinoma,  buvo  atrastas  ne  žodynas,  o  trikalbis 
tekstas,  garsusis  Rozetės  akmuo  (taip  vadinamas  pagal 
Rašido  miestą,  kur  jį  1799  metais  rado  prancūzų  kareivis;  vė¬ 
liau,  Napoleono  kariuomenei  Egipte  patyrus  pralaimėjimą, 
akmuo  atsidūrė  Londone).  Ant  akmens  tas  pats  tekstas  pa¬ 
rašytas  egiptietiškai,  demotiniu  raštu  (kursyvu,  susiforma¬ 
vusiu  apie  1000  metus  pr.  Kr.  ir  vartotu  administraciniuose 
dokumentuose)  ir  graikiškai.  Su  tekstų  reprodukcijomis 
dirbęs  Jeanas  Franęois  Champollionas  savo  „Laiške  M.  Dacier 
apie  fonetinių  hieroglifų  abėcėlę"  (1822  m.  rugsėjo  17  d.) 
padėjo  hieroglifų  rašto  iššifravimo  pagrindus.  Jis  išskiria  vie¬ 
ną  iš  kartušų,  kuris  pagal  savo  padėtį  hieroglifais  parašytame 
tekste  turėjo  atitikti  Ptolomėjaus  vardą,  išskaitytą  graikiška¬ 
me  tekste,  sulygina  du  kartušus,  kuriuose  spėjo  esant  Pto- 
lemajaus  ir  Kleopatros  vardus  (IITOJIOMAIOL  ir  KJIOFIAT- 
PA),  suranda  bendras  raides  (n,  T,  O,  JI,  A)  ir  pamato,  kad  jas 
atitinka  tie  patys  hieroglifai,  turintys  vienodą  fonetinę  reikš¬ 
mę.  Taip  jis  nustatė  ir  kitų  kartuše  išraižytų  ženklų  reikšmę. 

Tačiau  Champolliono  atradimas  nepaaiškina  reiškinių,  ku¬ 
rie  padėtų  pagrįsti  Horapolono  interpretaciją.  Egipto  užka¬ 
riautojai,  pirma  graikai,  o  paskui  romėnai,  primetė  jam  savo 

prekes,  techniką,  dievus,  o  plintanti  krikščionybė  galutinai 
atitolino  egiptiečius  nuo  senųjų  tradicijų.  Tik  savo  šventyk¬ 
lose  užsidarę  šventikai  vis  dar  rašė  šventuoju  raštu  ir  ten,  at¬ 
siskyrę  nuo  pasaulio,  puoselėjo  savo  nykstančios  tradicinės 
kultūros  paminklus  kaip  vienintelius  prarastosios  tapatybės 
ir  išminties  saugotojus. 

Praradęs  praktinę  reikšmę  šventasis  raštas  imtas  naudoti 
tik  įšventinimo  tikslams.  Pradėta  mėgautis  dvejopą  -  fonetinį 
ir  ideografinį  -  registrą  turinčio  rašto  teikiamomis  galimy¬ 
bėmis.  Pavyzdžiui,  norint  parašyti  dievo  Ptah  vardą,  viršuje 
dangaus  (p[t])  ideograma  būdavo  išreiškiama  raidė  P,  vidu¬ 
ryje,  dievo  Heh  pakeltomis  rankomis  atvaizdu,  -  raidė  H,  o 
apačioje  žemės  (ta)  ideograma  -  raidė  T.  Tačiau  šis  atvaizdas 
išreiškė  ir  tai,  kad  iš  pradžių  Ptah  atskyrė  žemę  nuo  dangaus. 
Tokia  vaizdinių  sąsajų  sistema,  pasinaudojant  tuo,  kad  tą  patį 
garsą  galėjo  išreikšti  skirtingi  hieroglifai,  skatino  išrasti  kažką 
nauja,  kurti  kabalistinio  pobūdžio  kombinacijas  ir  permuta¬ 
cijas,  tik  panaudojant  atvaizdus,  o  ne  raides.  Apie  ženklu 
pavaizduotą  žodį  (kurį  reikėjo  perskaityti)  kūrėsi  konotacijų, 
antrinių  prasmių  aureolė,  tam  tikras  nuolatinių  asociacijų 
ratas,  praplečiantis  semantinį  to  žodžio  spektrą.  Taip  tvirtėjo 
įsitikinimas,  kad  senuosiuose  tekstuose  slypi  slaptos  tiesos  ir 
prarastos  paslaptys  (Sauneron,  1957, 123-127). 

Taigi  paskutiniams  šios  į  užmarštį  grimztančios  civiliza¬ 
cijos  šventikams  hieroglifų  kalba  atrodė  tobula,  bet  jos  tobu¬ 
lybę  įžvelgė  tik  tie,  kurie  ją  tiesiogiai  interpretavo  skaitydami, 
o  ne  tie,  kurie  atsitiktinai  dar  būtų  įstengę  ją  perskaityti  (Sau¬ 
neron,  1982,  55-56). 

Dabar  jau  galime  suprasti,  kuo  rėmėsi  Horapolonas:  se¬ 
miotine  tradicija,  nors  jos  raktas  buvo  prarastas.  Jis  tik  iš  nuo¬ 
girdų,  paviršutiniškai  suvokė  fonetinį  ir  ideografinį  lygme¬ 
nis,  gerai  jų  nė  neskirdamas.  Dažnai  Horapolonas  kanoniniu 
laiko  sprendimą,  kuris  galiojo  tik  kai  kuriems  raštininkams 
tam  tikru  laikotarpiu.  Kaip  rašo  Yoyotte'as  (1955,  87),  Hora¬ 
polonas,  įrodinėdamas,  kad  skarabėjas  egiptiečiams  reiškęs 

tėvą,  tikrai  žinojo,  jog  kai  kurie  vėlyvosios  epochos  rašti¬ 
ninkai,  norėdami  pavaizduoti  garsą  it  („tėvas"),  pakeitė  rai¬ 
dę  t  paprastai  atstodavusi  hieroglifą  skarabėju,  kuris  as¬ 
meninėje  XVIII  dinastijos  kriptografijoje  varde  ATUM  ir 
vaizdavęs  raidę  t. 

Horapolonas  pradėjo  savo  tekstą  sakydamas,  kad  egiptie¬ 
čiai  reiškę  amžinybę  saulės  ir  mėnulio  atvaizdais.  Šiandien 
egiptologai  ginčijasi,  ar  jis  turėjo  galvoje  dvi  vėlyvųjų  amžių 
ideogramas,  vaizdavusias  garsus  r'nb  („visas  dienas")  ir  r'  tr. 
ivi'  („naktį  ir  dieną",  arba  „visada"),  ar  rėmėsi  Aleksandrijos 
bareljefais,  kuriuose  šios  dvi  ideogramos  tiesiogiai  reiškė 
amžinybę  (tokiu  atveju  simbolis  būtų  ne  egiptietiškas,  o  kilęs 
iš  azijietiškų  ar  net  hebrajiškų  šaltinių).  Kitose  vietose  Ho¬ 
rapolonas,  atrodo,  klaidingai  suprato  tradicinius  ženklus. 
Pavyzdžiui,  jis  teigia,  kad  patį  žodį  vaizduoja  du  atvaizdai  - 
liežuvis  ir  krauju  pasruvusi  akis.  Tačiau  yra  šaknis  mdiv 
(„kalbėti"),  kurioje  matome  lazdą,  ir  žodis  dd  („sakyti"), 
kuriame  matome  žaltį.  Horapolonas  arba  jo  šaltinis  ir  vieną, 
ir  kitą  klaidingai  interpretavo  kaip  „liežuvis".  Taip  pat  jis 
sakė,  kad  saulės  kelią  iki  žiemos  saulėgrįžos  vaizduoja  dvi 
šalia  viena  kitos  suglaustos  pėdos,  bet  yra  žinomas  tik  dvi 
einančias  kojas  vaizduojantis  ženklas,  kuris,  papildytas 
tokiais  žodžiais  kaip  „sustoti",  „liautis",  „nutraukti  kelionę", 
vaizduoja  judėjimą.  Atrodo,  Horapolonas  savavališkai  šį 
ženklą  pritaiko  saulės  keliui. 

Horapolonas  teigia,  kad  Egiptas  žymimas  kaip  degantis 
smilkytuvas  ir  širdis  virš  jo.  Karališkajame  epitete  egiptologai 
rado  du  ženklus,  pažymėtus  liepsnojančia  širdimi,  bet  jokio 
įrodymo,  kad  jie  kada  nors  būtų  simbolizavę  Egiptą.  Tačiau 
smilkytuvas  ir  širdis  virš  jo  Bažnyčios  tėvui  Kirilui  Aleksan- 
driečiui  reiškė  pyktį  (plg.  Van  der  VValle;  Vergote,  1943). 

Visa  tai  pakiša  dar  vieną  mintį:  gali  būti,  kad  antroji  Hie- 
roglyphica  dalis  parašyta  graikų  vertėjo  Filipo  -  joje  akivaiz¬ 
džios  nuorodos  į  vėlyvojo  helenizmo  Physiologus  bei  kitų  iš 
čia  kilusių  bestiarijų,  herbarijų,  lapidarijų  tradiciją,  kurios 

šaknys  glūdi  ne  tik  Egipto,  bet  ir  senosiose  Azijos,  Graikijos, 
Romos  kultūrose. 

Kaip  pavyzdį  patyrinėkime  gandro  atvejį.  Hieroglyphica 
apie  gandrą  rašoma: 

Kaip  vaizduojamas  tas,  kuris  myli  tėvą 

Simbolizuodami  tą,  kuris  myli  tėvą,  vaizduoja  gandrą.  Šis  paukš¬ 
tis,  išmaitintas  savo  tėvų,  niekada  su  jais  nesiskiria,  o  lieka  kartu, 

juos  karšindamas,  atsilygindamas  meile  ir  pagarba. 

Egipto  hieroglifų  abėcėlėje  šis  paukštis  (fonetiškai)  atstoja 
„sūnų",  bet  Horapolonas  savo  knygoje  (1, 85)  tą  pačią  reikšmę 
suteikia  kukučiui  (tai  reiškia  sinkretišką  požiūrį  į  įvairias  tra¬ 
dicijas),  kuris  minimas  ir  Physiologus,  o  prieš  jį  -  tokių  klasikos 
autorių  kaip  Aristofanas  ir  Bažnyčios  tėvų  kaip  šv.  Bazilijus. 
Bet  grįžkime  prie  gandro. 

Hieroglyphica  neabejotinai  buvo  vienas  iš  Andrea  Alciati 
Emblemata  (1531)  šaltinių,  todėl  ir  čia  minimas  gandras:  jis, 
kaip  rašoma,  neša  savo  mažyliams  skanius  kąsnelius  ir  skrai¬ 
dina  ant  nugaros  pavargusius  tėvus,  penėdamas  juos  iš  savo 
snapo.  Su  šiuo  simboliu  susietas  atvaizdas  1531  metų  leidi¬ 
me  -  paukštis,  nešantis  kitą  paukštį  ant  savo  nugaros,  tačiau 
vėlesniuose  leidimuose  (pavyzdžiui,  1621  m.)  jau  matome 
paukštį,  snape  nešantį  kirminą  lizdelyje  išžiotais  snapais  lau¬ 
kiantiems  paukščiukams. 

Alciati  aiškintojai  nurodo  Hieroglyphica  tekstą,  bet  jame  ne¬ 
kalbama  nei  apie  paukščiukų  penėjimą,  nei  apie  tėvų  skraidi- 
nimą.  Tai  minima  IV  amžiaus  po  Kr.  tekste  -  Bazilijaus  Hexae- 
meron  (VIII,  5). 

Kitaip  sakant,  Europos  kultūra  jau  seniai  turėjo  tai,  ką  ga¬ 
lėjo  rasti  Hieroglyphica.  Kelionė  gandrų  keliu  iš  Renesanso  į 
praeitį  pateikia  keletą  malonių  staigmenų.  Cambridge  Bestiary 
(XII  a.)  skaitome,  kad  gandrai  nepaprastai  myli  savo  vaikus 
ir  „augina  juos  taip  rūpestingai  ir  stropiai,  jog  nuo  nuolatinio 
tupėjimo  lizde  jiems  net  iškrenta  plunksnos.  Už  tą  laiką,  ku¬ 
rį  praleidžia  augindami  ir  mokydami  vaikus,  šie  vėliau 

atsilygina  rūpindamiesi  tėvais/'  Paveiksle  matome  gandrą  su 
varle  snape,  matyt,  nešama  savo  mažyliui.  Tačiau  ši  mintis  į 
Cambridge  Bestiary  atėjo  iš  Izidoriaus  Seviliečio  ( Etymolo - 
giarum,  XII,  VII),  rašiusio  maždaug  tais  pačiais  žodžiais.  Iš 
kur  tokios  mintys  kilo  Izidoriui?  Kaip  matėme,  iš  Bazilijaus 
ir  iš  Ambrozijaus  ( Hexaemeron ,  V,  16,  53)  arba  iš  Celso  (jį 
cituoja  Origenas  savo  Contra  Celsum,  IV,  98),  arba  iš  Porfirijo 
( De  abstinentia,  III,  23,  1).  O  visų  jų  šaltinis  buvo  Plinijaus 
Senojo  Naturalis  Historia  (X,  32). 

Tiesa,  Plinijus  galėjęs  tęsti  egiptietiškąją  tradiciją,  nes  ir 
Elijanas  (II-III  a.  po  Kr.),  neminėdamas  Plinijaus,  tvirtino,  kad 
„egiptiečiai  garbina  gandrus,  nes  šie  peni  ir  gerbia  savo  senus 
tėvus"  (De  animalium  natūra ,  X,  16).  Tačiau  pažvelgę  į  dar 
ankstesnius  laikus  pamatysime,  kad  tą  patį  teigė  Plutarchas 
(De  solertia  animalium ,  4),  Ciceronas  (Definibus  bonorum  et  ma- 
lorum,  II,  110),  Aristotelis  (Historia  animalium ,  IX,  7,  612b,  35), 
Platonas  (Alcibiades,  135  E),  Aristofanas  ( Paukščiai ,  1355)  ir 
Sofoklis  (Elektra,  1058).  Galima  įsivaizduoti,  kad  ir  Sofoklis 
tęsė  senąją  Egipto  tradiciją,  bet,  šiaip  ar  taip,  Europa  gerai 
žinojo  pamokomą  gandro  istoriją  ir  Hieroglyphica  teiginiai  ne¬ 
turėjo  jos  nustebinti.  Be  to,  atrodo,  kad  gandro  simbolis  yra 
semitiškos  kilmės,  nes  hebrajiškai  šis  žodis  reiškia  „tą,  kuris 
mielaširdingas  savo  tėvams". 

Taigi  susipažinęs  su  viduramžių  ir  klasikine  kultūra  skai¬ 
tytojas  Horapolono  knygelėje  maža  teras  skirtumų  nuo  anks¬ 
tesniųjų  amžių  bestiarijų,  nebent  tai,  kad  tradicinis  žvėrynas 
čia  papildytas  egiptietiškais  gyvūnais  -  skarabėju  ir  ibisu  -  ir 
praleisti  pamokomi  komentarai  ar  biblinės  nuorodos. 

Renesanso  epochos  žmonės  aiškiai  suprato,  kad  jų  ranko¬ 
se  -  tradicinis  tekstas.  Pierio  Valeriano  savo  knygoje  Hierogly¬ 
phica  sivede  sacris  Aegyptiorum  aliarumąue  gentium  literis  (1556), 
grįždamas  prie  Horapolono  teiginių,  naudojasi  proga  patvir¬ 
tinti  jų  svarbą  cituodamas  įvairius  klasikinius  ir  krikščioniškus 
šaltinius.  Tačiau  užuot  žvelgęs  į  Horapoloną  tradicijos  fone,  jis 
apžvelgia  visą  tradiciją  per  Horapolono  prizmę. 

Giulio  Cesare  Capaccio  savo  knygoje  Delle  Imprese  (1592) 
nuolatos  cituoja  graikų  ir  lotynų  autorius  ir  puikiai  moka 
pasinaudoti  tuo,  ką  jam  palikusi  tradicija,  bet  daro  tai  pagal 
egiptietišką  madą.  Jau  beveik  neįmanoma  suprasti  iš  Europos 
istorijos  amžių  glūdumos  ateinančių  atvaizdų,  nepa verčiant 
jų  slaptųjų  prasmių  šaltiniais,  „negalima  to  padaryti 
netyrinėjant  hieroglifų"  ar  nepasitelkus  tokio  šiuolaikinio 
teksto  kaip  „to  londoniečio  Johno  Dee"  Monas  Hieroglyphica . 

Kalbame  apie  naują  per  amžius  nepakitusio  teksto  (arba 
susijusių  tekstų)  perskaitymą.  Kas  gi  tada  pasikeitė?  Susidu¬ 
riame  su  semiotiniu  atveju  su  visiškai  aiškia  dinamika,  nors 
ir  paradoksaliais  rezultatais.  Turime  tezes  (Horapolono  teks¬ 
tas),  mažai  besiskiriančias  nuo  kitų  jau  žinomų  tezių,  kurias 
humanistinė  kultūra  traktuoja  kaip  naujas.  Taip  atsitinka  to¬ 
dėl,  kad  dabar  šios  tezės  priskiriamos  kitam  autoriui.  Keičiasi 
ne  pačios  tezės,  o  jų  autorius  -  todėl  keičiasi  ir  jų  supratimas , 
interpretacijos  būdas. 

Seniai  žinomi  atvaizdai  nuo  tos  akimirkos,  kai  juos  patei¬ 
kia  ne  krikščioniškoji  (ar  pagoniškoji)  tradicija,  o  pačios  Egip¬ 
to  dievybės,  įgyja  visai  kitokią  prasmę  nei  ta,  kuri  buvo  bes- 
tiarijuose.  Trūkstamas  biblines  nuorodas  pakeičia  aliuzijos  į 
miglotesnį,  kupiną  paslaptingų  pažadų  tikėjimą,  ir  būtent  ši 
polisemija  nulėmė  knygos  sėkmę.  Hieroglifai  traktuojami 
kaip  įšventinimo  simboliai. 

Jie  yra  simboliai ,  tai  yra  nuorodos  į  okultinį,  nepažįstamą, 
daugiaprasmę  kupiną  paslapčių  turinį.  Priešingai  spėjimui, 
kuris  nuo  matomo  požymio  atveda  prie  tikrosios  jo  prie¬ 
žasties,  Kircheriui 

simbolis  yra  kažkokios  slėpiningos  paslapties  nota  significativa, 
kitaip  tariant,  simbolio  prigimtis  yra  per  tam  tikrą  panašumą  at¬ 
skleisti  mūsų  sielai  tai,  kas  visai  nepanašu  į  dalykus,  galimus  pa¬ 
tirti  išoriniais  pojūčiais,  o  jo  savybės  apgaubtos  ar  uždengtos  mig¬ 
lotos  išraiškos  skraiste.  [...]  Jis  nesudarytas  iš  žodžių,  o  išreikštas 
ženklais,  raidėmis,  paveikslais.  ( Obeliscus  Pamphilius ,  II,  5, 1 14-120) 

Įšventinimo  simboliai,  nes  Egipto  kultūra  žavi  todėl,  kad  jos 
skleidžiama  išmintis  apgaubta  nesuprantamos  ir  neiššifruo¬ 
jamos  mįslės  skraiste,  saugančia  ją  nuo  smalsių  neišmanėlių 
akių.  Kircheris  primena  mums,  kad  hieroglifas  yra  švento 
daikto  simbolis  (šia  prasme  visi  hieroglifai  yra  simboliai,  bet 
ne  atvirkščiai),  o  jo  jėga  kyla  iš  to,  kad  neišmanėliams  jis  yra 
nepasiekiamas. 


Kircherio  egiptologija 

Rozetės  akmuo  XVII  amžiuje,  kai  Atanazijus  Kircheris  ėmėsi 
šifruoti  hieroglifus,  dar  buvo  nežinomas.  Jis  klydo  manyda¬ 
mas,  kad  visi  hieroglifai  turi  ideografinę  reikšmę  -  anuo  metu 
tai  visiškai  pateisinama,  -  todėl  jo  rekonstrukcija  iš  esmės 
klaidinga.  Tačiau  jis  laikomas  egiptologijos  tėvu,  lygiai  kaip 
Ptolemajas  laikomas  astronomijos  tėvu,  nors  svarbiausia  jo 
hipotezė  buvusi  visiškai  klaidinga.  Siekdamas  įrodyti  savo 
klaidingą  hipotezę,  Kircheris  sukaupia  nemažai  tyrimų  me¬ 
džiagos,  dokumentų  nuorašų,  ir  taip  atkreipia  mokslo  pasau¬ 
lio  dėmesį  į  hieroglifus.  Kircheris  triūsia  ne  prie  fantastiškų 
Horapolono  gyvūnų  -  jis  studijuoja  ir  kopijuoja  tikruosius 
hieroglifus.  Jo  darbe,  kurio  rezultatas  -  prabangios,  nuosta¬ 
bios  meniškos  lentelės,  netrūksta  fantazijos  elementų,  o  ne¬ 
retai  stilizuoti  hieroglifai  virsta  puošniomis  baroko  formo¬ 
mis.  Netgi  tas  pats  Champollionas,  neturėdamas  galimybės 
stebėti  tiesiogiai,  pagal  Kircherio  rekonstrukcijas  tyrinėjo  Na- 
vonos  aikštės  Romoje  obeliską  ir,  nors  padejuodamas  dėl 
daugelio  reprodukcijų  netikslumo,  sugebėjo  padaryti  įdomių 
ir  tikslių  išvadų. 

Jau  1636  metais  Kircheris  savo  Prodromus  Coptus  sive 
Aegyptiacus  (o  vėliau  ir  1643  metais  išleistoje  Lingua  Aegyp- 
tiaca  restituta)  nustato  ryšius  tarp  koptų  ir  egiptiečių  bei 
koptų  ir  graikų  kalbų.  Būtent  čia  jis  pateikia  hipotezę,  kad 
visos  Rytų  religijos,  taip  pat  ir  Tolimųjų  Rytų,  yra  ne  kas 


iš  skaitiniai.org 


Ki rcherio  egiptologi ja  \  4  7 

kita,  kaip  daugiau  ar  mažiau  iškreiptos  hermetiškų  misterijų 
versijos. 

Po  Romą  buvo  išmėtyta  daugiau  nei  tuzinas  obeliskų,  o 
Siksto  V  laikais  pradėta  kai  kuriuos  iš  jų  restauruoti.  1644  me¬ 
tais  popiežiumi  išrinkto  Inocento  X  iš  Pamfilių  šeimos  rūmai 
stovėjo  Navonos  aikštėje.  Popiežius  užsakė  Bemini  sukurti 
keturių  upių  fontaną,  kurį  ir  šiandien  matome  aikštėje,  o  jo 
viršuje  turėjo  būti  pastatytas  Domiciano  obeliskas.  Jo  restau¬ 
raciją  prižiūrėjo  Kircheris. 

Apvainikuodamas  šios  restauracijos  pabaigą,  1650  metais 
Kircheris  išleidžia  Obeliscus  Pamphilius,  o  1652-1654  metais - 
keturis  tomus  Oedipus  Aegyptiacus,  kur  išdėsto  visą  senovės 
Egipto  istoriją,  religiją,  meną,  politiką,  gramatiką,  matematiką, 
mechaniką,  mediciną,  alchemiją,  magiją,  teologiją,  lygindamas 
juos  su  kitomis  Rytų  kultūromis,  nuo  kinų  ideogramų  iki  heb¬ 
rajų  kabalos  ir  Indijos  brahmanų  kalbos;  kartu  tai  įspūdingas 
tipografinis  tour  de  force,  nes  prireikė  pagaminti  naujų  ženklų 
daugeliui  rytietiškų  abėcėlių.  Kiekvienas  tomas  prasideda 
dedikacijomis  imperatoriui  graikiškai,  lotyniškai,  itališkai, 
ispaniškai,  prancūziškai,  portugališkai,  vokiškai,  vengriškai, 
čekiškai,  ilyriškai,  turkiškai,  hebrajiškai,  siriškai,  arabiškai, 
chaldėjiškai,  samarietiškai,  koptiškai,  etiopiškai,  armėniškai, 
persiškai,  indiškai  ir  kiniškai.  Tačiau  išvados  tokios  pat  kaip 
ankstesnėje  knygoje  (tokios  jos  lieka  ir  Obelisci  Aegyptiaci  nuper 
inter  Isaei  Romani  rudera  effosii  interpretatio  hieroglyphica,  išleis¬ 
toje  1666  metais,  ir  Sphinx  mystagoga,  išleistoje  1676  metais). 

Kircheris,  atrodo,  nujaučia,  kad  kai  kurie  pagrindiniai  hie¬ 
roglifai  galėtų  turėti  fonetinę  reikšmę.  Jis  net  sudaro  vaiz¬ 
dingą  abėcėlę  iš  21  hieroglifo,  o  abstrahuodamas  jų  formas 
išveda  graikų  abėcėlės  raides.  Pavyzdžiui,  iš  palenkusio  gal¬ 
vą  tarp  kojų  ibiso  figūros  Kircheris  išveda  graikų  abėcėlės 
didžiosios  raidės  alfa  formą  (A).  Šią  savo  išvadą  jis  grindžia 
ibiso  hieroglifo  reikšme  Bonus  Daemon,  kuri  graikiškai  virs¬ 
ta  Agathds  Daimon,  bet  tik  per  tarpinę  koptų  kalbą,  kurioje 
balsinės  išraiškos  pirmoji  raidė  sutapatinama  su  pirminio 

hieroglifo  forma.  Išžergtos,  įremtos  į  žemę  ibiso  kojos  turė¬ 
jusios  reikšti  ir  jūrą,  arba,  kaip  rašo  Kircheris,  tą  vienintelį 
egiptiečių  žinotą  jūros  pavidalą  -  Nilo  deltą.  Žodis  delta  ne¬ 
pakitęs  perėjo  į  graikų  kalbą,  štai  kodėl  didžioji  graikų  abė¬ 
cėlės  raidė  delta  (A)  yra  trikampio  formos. 

Įsitikinimas,  kad  visi  hieroglifai  parodo  kažką  natūralaus, 
trukdo  Kircheriui  pasirinkti  teisingą  kelią.  Hieroglifo  susijun¬ 
gimą  su  garsu  jis  priskiria  vėlesnėms  civilizacijoms,  nors  taip 
buvo  daroma  dar  hieroglifų  rašmenų  užuomazgoje.  Be  to,  jis 
sunkiai  atskiria  garsą  ir  jį  atstojančią  raidę,  todėl  jo  pradinė 
intuicija  padeda  paaiškinti  vėlesnių  fonetinių  abėcėlių  raidą, 
o  ne  suvokti  fonetinę  hieroglifų  prigimtį. 

Be  šios  įžanginės  studijos,  Kircheris  nukreipia  savo  dėmesį 
ir  į  mistinę  hieroglifų  reikšmę,  o  jų  atsiradimą  nedvejodamas 
sieja  su  Hermiu  Trismegistu.  Tai  buvo  jau  beviltiškai  pavė¬ 
luota,  nes  dar  prieš  kelis  dešimtmečius  Isaacas  Casaubonas 
įrodė,  kad  visas  Corpus  Hermeticum  parašytas  ne  anksčiau 
kaip  pirmaisiais  mūsų  eros  amžiais.  Kircheris,  tikras  eruditas, 
negalėjo  to  nežinoti,  tačiau  sąmoningai  ignoravo,  likdamas 
ištikimas  savo  hermetinėms  tiesoms  arba  bent  jau  pomėgiui 
viskam,  kas  neįprasta  ar  stebuklinga. 

Jo  aiškinimai  šiandien  egiptologams  kelia  šypseną.  Pavyz¬ 
džiui,  Obeliscus  Pamphilius  viename  kartuše  (p.  557)  esančius 
atvaizdus  nuo  20  iki  24  Kircheris  aiškina  taip:  „Visokeriopo 
vaisingumo  ir  vegetacijos  pradininkas  yra  Ozyris,  o  jo  kuria¬ 
mąją  galią  iš  dangaus  į  jo  karalystę  siunčia  Šventasis 
Mophtha."  Champollionas,  remdamasis  Kircherio  piešiniais, 
tą  patį  atvaizdą  aiškina  (Lettre  d  Dacier,  29)  kaip  „  AOTKPTJ1, 
kitaip  tariant,  autokratas,  imperatorius,  saulės  sūnus  ir  ka¬ 
rūnos  viešpats,  KHEPI TMHTENE IBSTE  Cezaris  Domicia- 
nas  Augustas".  Skirtumas  akivaizdus,  ypač  turint  omenyje, 
kad  paslaptingajam  Mophthai,  vaizduojamam  liūto  pavida¬ 
lu,  Kircheris  skiria  ilgus  mistinės  egzegezės  puslapius,  pri¬ 
skirdamas  jam  daug  savybių,  o  Champollionui  liūtas  (arba 
liūtė)  tereiškė  raidę  L. 

Lygiai  taip  Oedipus  III  tomo  187  puslapyje  tyrinėjamas  La- 
terano  obelisko  kartušas:  Kircheris  jame  įskaito  sudėtingus 
argumentus,  pagrindžiančius  būtinybę  siekti  dieviškojo  Ozy¬ 
rio  ir  Nilo  palankumo,  šventosiomis  apeigomis  priverčiant 
veikti  su  Zodiako  ženklais  susijusią  Dvasių  Grandinę.  Šian¬ 
dien  egiptologai  jį  perskaito  kaip  faraono  Apries  vardą. 


Kircherio  kinų  kalba 

Penktame  skyriuje  matėme,  kad  kinų  kalba  irgi  buvo  pasiū¬ 
lyta  kaip  pirmapradė  kalba.  Kircherio  laikais  skverbimasis  į 
Rytus  pasiekia  didžiausią  mastą:  ispanų,  portugalų,  anglų, 
olandų,  vėliau  ir  prancūzų  laivai  plaukia  į  Indiją,  salas  Ra¬ 
miojo  vandenyno  pietryčiuose,  Kiniją,  Japoniją.  Bet  dar  dau¬ 
giau  nei  pirklių  ten  keliauja  jėzuitų,  sekančių  tėvo  Matteo 
Ricci  pėdomis,  kuris  jau  praėjusio  šimtmečio  pabaigoje  sklei¬ 
dė  Kinijoje  mintis  apie  Europos  kultūrą  ir  atgal  į  Europą  par¬ 
vežė  gilesnį  Kinijos  suvokimą.  Juanas  Gonzalezas  de  Men- 
doza  1585  metais  išleistoje  Historia  de  las  cosas  mas  noiables, 
ritos  y  costumbres  dėl  gran  reino  de  la  China  išspausdino  kinų 
hieroglifus;  1615  metais  pasirodė  tėvo  Matteo  Ricci  knyga  De 
christiana  expeditione  apud  Sinas  ab  Societate  lesu  suscepta,  iš  ku¬ 
rios  aiškėja,  kad  kinų  kalboje  yra  tiek  raidžių,  kiek  žodžių,  o 
šis  raštas  primygtinai  skelbiamas  esąs  tarptautinis,  lengvai 
suprantamas  ne  tik  kinams,  bet  ir  japonams,  korėjiečiams, 
kochinchinams  (vietnamiečiams)  ir  formoziečiams  (taivanie- 
čiams).  Pamatysime,  kaip,  pradedant  Baconu,  šis  atradimas 
padarys  įtaką  „realaus  ženklo"  tyrinėjimams.  Jau  1627  metais 
Prancūzijoje  Jeanas  Douet  išleido  Proposition  prėsentėean  Roy, 
d'une  escriture  universelle,  admirable  pour  sės  effects,  trės-utile  d 
tous  les  hommes  de  la  terre,  kurioje  kinų  kalba  pristatoma  kaip 
tarptautinės  kalbos  pavyzdys. 

Kartu  renkama  informacija  apie  Amerikos  indėnų  civili¬ 
zacijos  piktografinį  raštą.  Bandymai  jį  interpretuoti  atneša 

gana  prieštaringų  rezultatų,  ir  tai  aptariama  tokiuose  dar¬ 
buose  kaip  Jose  de  Acosta  1590  metais  išleistoje  Historia  natū¬ 
rai  y  moral  de  las  Indias,  Diego  de  Landos  knygoje  Relacion  de 
las  cosas  de  Yucatdn  (parašytoje  XVI,  nors  išspausdintoje  tik 
XVIII  a.),  1609  metais  išleistoje  Garcilaso  de  la  Vegos  knygo¬ 
je  Comentarios  reales  que  tratan  dėl  origine  de  los  Yncas.  Beje, 
daugelis  pirmųjų  keliautojų  pasakojo,  kad  su  čiabuviais  jie 
bandydavę  susikalbėti  gestais  -  tai  sukėlė  susidomėjimą 
potencialiu  gestų  kalbos  universalumu.  Šia  prasme  gestų  uni¬ 
versalumas  prilygo  atvaizdų  universalumui  (pirmasis  šia 
tema  rašė  Giovanni  Bonifacio  1616  metais  išleistoje  knygoje 
L' arte  de'cenni;  daugiau  šia  tema  žr.  Knox,  1990). 

Per  ryšius  su  savo  ordino  broliais  Kircheris  įgijo  nepapras¬ 
tai  turtingos  etnografinės  ir  lingvistinės  medžiagos  (žr.  Simo¬ 
ne,  1990,  apie  „Jėzuitų  ar  Vatikano  lingvistiką").  Kinų  kalbos 
daugiažodiškumu  jis  domėjosi  jau  knygoje  Oedipus ,  prie  tų 
pačių  temų,  tik  elipsine  forma,  sugrįžta  ir  knygoje  China  mo- 
numentis  qud  Sacris  qud  Profanis ,  nec  non  varus  Naturae  et  Artis 
Spectaculis,  aliarum  rerum  memorabilis  argumentis  illustrata,  iš¬ 
leistoje  1667  metais.  Tačiau  šis  kūrinys  yra  veikiau  traktatas 
apie  etnografiją  ir  kultūros  antropologiją  su  nuostabiomis, 
kartais  dokumentiškai  pagrįstomis  iliustracijomis,  kur  į  vieną 
vietą  surinkta  iš  ordino  misionierių  gauta  medžiaga  ir  apra¬ 
šomi  įvairūs  kinų  gyvenimo,  kultūros,  gamtos  aspektai,  tik  šeš¬ 
tas  ir  paskutinis  skyrius  paskiriamas  kinų  literatūrai  ir  abėcėlei. 

Kircheris  daro  prielaidą,  kad  hieroglifų  rašto  paslaptis  į  Ki¬ 
niją  atgabeno  Hamas,  Nojaus  sūnus,  o  1675  metais  išleistoje 
Arca  Noe  (p.  210)  sutapatina  Hamą  su  Zaratustra,  magijos  išra¬ 
dėju.  Tačiau  kinų  hieroglifai  Kircheriui  nėra  tokia  paslaptis 
kaip  egiptiečių  hieroglifai.  Anais  laikais  tai  buvo  plačiai  pa¬ 
plitęs  raštas,  o  jo  raktas  gerai  žinomas.  Kaip  laikyti  šventu  ar 
okultinių  misterijų  priemone  raštą,  kurį  galima  lengvai  per¬ 
skaityti? 

Kircheris  supranta,  kad  kinų  hieroglifų  kilmė  ikoniška  ir 
tik  vėliau  pirmapradės  ikonos  stilizuotos,  todėl  panašumas 

su  pirminiais  daiktais  beveik  prarastas.  Pasitelkęs  savo  lakią 
vaizduotę,  jis  atkuria  -  galbūt  sukuria  -  žuvų  ir  paukščių  pa¬ 
veikslus,  iš  kurių  kilusios  esamos  ideogramos.  Jis  suvokia, 
kad  ideogramos  reiškia  ne  raides  ar  skiemenis,  o  sąvokas,  ir 
pažymi,  kad  norint  į  jų  kalbą  išversti  visą  mūsų  žodyną,  rei¬ 
kėtų  turėti  tiek  skirtingų  ženklų,  kiek  yra  žodžių  ( Oedipus ,  III, 
11).  Tai  leidžia  jam  pasvarstyti,  kokia  turėjusi  būti  kinų  išmin¬ 
čiaus  atmintis,  kad  išmoktų  ir  prisimintų  visus  tuos  rašmenis. 

Kodėl  apie  atmintį  negalvota  kalbant  apie  egiptiečių  hie¬ 
roglifus?  Todėl,  kad  čia  alegorinė  ir  metaforinė  ženklo  jėga 
yra  tai,  ką  Kircheris  vadina  neatsiejama  apreiškimo  galia,  nes 
hieroglifai  integros  conceptos  ideales  involvebant* .  Tačiau  Kir¬ 
cheris  žodžiui  involvere**  teikia  visiškai  priešingą  prasmę  nei 
mes,  galvojantys  apie  ikonografinį  piktogramos  panašumą  ar 
apie  intuityvų  ryšį  tarp  ženklo  (tarkime,  saulės)  ir  jį  atitin¬ 
kančio  daikto. 

Būtent  todėl  Kircheris  menkina  Amerikos  indėnų  ženklus 
( Oedipus ,  I,  sintagma  V):  jis  laiko  juos  grynai  piktografiniais, 
tinkamais  vaizduoti  tik  asmenis  ir  įvykius,  mnemonine  prie¬ 
mone,  vaizduojančia  individualius  dalykus,  ir  negalinčiais 
atskleisti  jokios  paslapties  (Oedipus,  IV,  28;  apie  Amerikos  in¬ 
dėnų  rašmenų  menkavertiškumą  plg.  Brian  YValton,  In  Biblia 
polyglotta  prolegomena,  2.  23). 

Kinų  ideografija  yra  neabejotinai  aukštesnio  lygio  už  Ame¬ 
rikos  indėnų  piktogramas,  nes  išreiškia  ir  abstrakčias  mintis, 
bet  jos  aiškinimas  per  daug  vienaprasmiškas  (nors  yra  ir 
šmaikščių  derinių,  plg.  Oedipus,  III,  13-14).  Tačiau  egiptie¬ 
čiams  skarabėjas  buvo  ne  tiesiog  vabalas,  o  Saulė,  ir  ne  ma¬ 
terialioji  saulė,  apšviečianti  jutimais  suvokiamą  pasaulį,  o 
viso  pasaulio  Saulės  archetipas.  XVII  amžiaus  Anglijoje  kinų 
raštas  laikytas  pavyzdiniu,  nes  jame  kiekvienas  raiškos  lyg¬ 
mens  elementas  atitinka  turinio  lygmens  semantinį  vienetą, 
tačiau  būtent  dėl  to  Kircheris  laikė  jį  esant  be  paslapties 


Apimdavo  ištisas  idealiąsias  sąvokas  (lot.). 
Apsupti,  apimti  (lot.). 

potencialo.  Tai  reikštų,  kad  ji  žymi  tik  atskiras  sąvokas,  tuo 
tarpu  hieroglifai  atstoja  ištisus  „tekstus",  sudėtingas  galimo 
iki  begalybės  interpretuoti  turinio  dalis. 

Kircheris  tai  kartoja  ir  knygoje  China :  kinų  ženklai  neturi 
nieko  hieratiško,  jie  neskirti  nuslėpti  nuo  neišmanėlių  akių 
tiesos  gelmių,  o  tėra  paprasta  kasdienio  bendravimo  priemo¬ 
nė.  Jie  padeda  etnologiniu  požiūriu  suprasti  tautą,  kurios  at¬ 
žvilgiu  jėzuitų  ordinas  turėjo  nemaža  interesų,  taigi  ši  kalba 
nėra  viena  iš  šventų  kalbų.  Amerikos  indėnų  ženklai  ne  tik 
vienaprasmiškai  informaciniai,  bet  kartu  atskleidžia  šėtoniš¬ 
ką  tautos,  praradusios  visus  senosios  išminties  pėdsakus, 
prigimtį. 

Egipto,  kaip  civilizacijos,  nebėra  (tačiau  Europa  dar  negali 
jo  laikyti  savo  užkariauta  žeme):  dėl  savo  geopolitinio  prieš¬ 
taringumo  jis  tapo  hermetiškuoju  fantomu,  ir  čia  krikščio¬ 
niškieji  Vakarai  įžvelgia  savo  senąją  prigimtinę  dvasią. 
Kinija  -  visai  kas  kita:  gerbtina  politinė  jėga,  rimta  kultūrinė 
alternatyva,  kurios  gilias  kultūrines  šaknis  atskleidė  patys 
jėzuitai:  „Kinai,  dorovingi  ir  dorybingi,  nors  ir  pagonys, 
užmiršo  hieroglifuose  paslėptas  tiesas,  pavertė  ideografiją 
neutralia  ir  abstrakčia  bendravimo  priemone,  ir  tai  skatina 
manyti,  kad  nebus  sunku  juos  atversti/'  (Pellerey,  1992b,  521) 
Amerika,  priešingai,  yra  užkariauta  žemė,  o  su  stabmeldžiais, 
menkaraščiais  neverta  derėtis:  juos  reikia  atversti  ištrinant 
visus  jų  prigimtinės  kultūros  pėdsakus.  „Amerikos  čiabuvių 
kultūrų  demonizavimas  pateisinamas  lingvistiniu  ir  teoriniu 
požiūriu."  (ten  pat) 


Kircheriška  ideologija 

Kalbant  apie  hieroglifus,  negalima  priekaištauti  Kircheriui, 
kad  šis  nesuprato  gramatologinės  jų  struktūros,  nes  tuo  metu 
niekas  neturėjo  rakto.  Tačiau  būtent  jo  ideologija  padidino 
ir  jo  klaidas.  „Niekas  neatskleidžia  Kircherio  tyrinėjimų 

dvilypumo  geriau  už  graviūrą,  kuria  prasideda  Obeliscus 
Pamphilius :  joje  dera  šviesus  paveikslas  Filomatijos,  kuriai 
Hermis  atskleidžia  visas  paslaptis,  ir  nerimą  keliantis  Har- 
pokrato  mostas,  kuriuo  jis  nustumia  į  šalį  neišmanėlius,  pa¬ 
sislėpusius  kartušo  šešėlyje."  (Rivosecchi,  1982,  57) 

Hieroglifų  konfigūracijos  tampa  tarsi  kokiu  apžavų  me¬ 
chanizmu,  iš  kurio  kyla  visos  įmanomos  interpretacijos. 
Rivosecchi  (1982, 52)  daro  prielaidą,  kad  tokia  galimybė  leido 
Kircheriui  svarstyti  begalę  aktualių  temų  -  nuo  astrologijos 
iki  alchemijos  ir  magijos  -  o  savo  mintis  pateikti  kaip  atėjusias 
iš  neatmenamos  tradicijos,  kurioje  jis  įžvelgia  ir  krikščionybės 
užuomazgas.  Šį  nepasotinamą  hermeneutinį  alkį  veikė  ir 
išskirtinė  barokinė  Kircherio  dvasia,  jo  polinkis  į  veidrodžių 
ir  šviesų  teatrą,  į  stulbinančią  muziejinę  kolekciją  (pastūmėjęs 
įkurti  tą  nuostabų  Wunderkammer  -  Romos  Kolegijos  mu¬ 
ziejų),  į  tai,  kas  neįtikėtina  ir  siaubinga.  Tik  taip  galima  pa¬ 
aiškinti  trečiajame  Oedipus  tome  pasirodžiusią  dedikaciją 
imperatoriui  Ferdinandui  III: 

Švenčiausiasis  Cezari,  prieš  tavo  akis  atveriu  polimorfinį  hiero¬ 
glifų  Morfėjo  pasaulį;  pristatau  neaprėpiamos  pabaisų  įvairovės 
kupiną  teatrą,  ir  ne  nuogų  gamtos  pabaisų,  o  apipintų  paslap¬ 
tingomis  seniausios  išminties  chimeromis,  todėl  jame  didieji  pro¬ 
tai  galės  rasti  neišsemiamų  mokslo  lobių  ne  be  naudos  raštui.  Čia 
yra  Bubasčio  Šuva,  Saiso  Liūtas,  Mendeto  Ožys,  Krokodilas,  bau¬ 
ginantis  savo  siaubingai  pražiotais  nasrais,  jie  per  miglotą  atvaiz¬ 
dų  žaismą  atskleidžia  paslaptingas  dievybės,  gamtos.  Senosios 
Išminties  dvasios  prasmes.  Čia  ištroškę  kraujo  Dipsodai,  nuodin¬ 
gosios  Gyvatės,  klastingosios  Faraonų  žiurkės,  žiaurieji  Begemo¬ 
tai,  siaubingieji  Drakonai,  išpūstapilvė  rupūžė,  sraigė  raitytu 
kiautu,  pasišiaušęs  vikšras  ir  nesuskaičiuojami  šikšnosparniai 
sudaro  nuostabią  tvarkingą  grandinę,  nusidriekiančią  į  gamtos 
šventoves.  Čia  matome  tūkstančių  egzotiškų  daiktų  rūšių  at¬ 
vaizdus,  kurie  neatpažįstamai  pakeisti  metamorfozės,  paversti 
žmonių  figūromis  ir  vėl  atversti  savimi,  juose  žvėriškumas  pinasi 

su  žmogiškumu,  o  viskas  kartu  -  su  netikru  dieviškumu;  ir  pa¬ 
galiau  iškyla  tikrasis  dieviškumas,  kuris,  kaip  sakė  Porfirijus, 
užplūdo  visą  pasaulį  ir  su  viskuo  sudarė  baisią  sąjungą;  čia  kelia 
savo  šunišką  galvą  tai  tobulai  margaspalvis  Pavianas,  tai  bjau¬ 
rusis  Ibisas,  tai  Vanagas  su  snapuota  kauke  [...]  ir  čia,  viliodamas 
nekalta  išvaizda,  prisidengęs  Skarabėju,  slepia  savo  geluonį  Skor¬ 
pionas  [...  taip  vardijama  per  keturis  lapus],  štai  ką  regime  šitame 
pantomorfiniame  gamtos  teatre,  nusidriekusiame  prieš  mūsų 
akis,  po  alegorine  slaptosios  prasmės  uždanga. 

Tekstas  persmelktas  viduramžiško  polinkio  į  enciklope¬ 
dijas  ir  libri  monstruorum  dvasios,  kuri  labiau  „moksliniu" 
pavidalu  vėl  pasirodo  Renesanso  epochoje:  Ambroise'o  Parė 
medicinos  veikaluose,  Ulisse'o  Aldrovandi  natūralistinėse 
studijose,  Fortunio  Liceti  pabaisų  rinkiniuose,  Gasparo 
Schotto  knygoje  Physica  curiosa.  Ji  susijungia  su  beveik  Bor- 
romini  tipo  karštligiškomis  asimetrijomis,  diktavusiomis  hid¬ 
raulinių  grotų  bei  mitologinių  rocailles,  paplitusių  daugelyje 
to  meto  sodų,  estetinius  idealus. 

Be  šio  religinio-hermetiškojo  dėmens,  Rivosecchi  išskiria 
dar  vieną  Kircherio  ideologijos  aspektą.  Pasaulyje,  bandan¬ 
čiame  atsigauti  po  Trisdešimties  metų  karo,  kuriame  Kirche- 
ris  tiesiogiai  dalyvavo.  Ozyrio  mitas  tampa  sunkiai  pasiekia¬ 
mo  stabilumo  alegorija,  galingos,  saulėtos  senovės  dievybės 
ženklu  pažymėto  pasaulio  išraiška. 

Šia  prasme  dedikaciją  Ferdinandui  III,  besipuikuojančią 
kiekvieno  Oedipus  tomo  pradžioje,  galbūt  galėtume  skaityti 
taip  pat,  kaip  ir  Postelio  atsišaukimus,  kviečiančius  sanuoti 
Prancūzijos  monarchiją,  ar  panašų  Giordano  Bruno  kreipi¬ 
mąsi,  ar  Campanellos  Saulės  monarchijos  šlovinimą,  prana¬ 
šaujantį  Liudviko  XIV  karalystę,  arba  kaip  kvietimus  į  aukso 
amžių,  kuriuos  aptarsime  šventajai  rozenkreicerių  kalbai 
skirtame  skyriuje.  Kaip  visi  didieji  to  meto  utopistai,  jėzuitas 
Kircheris  svajoja  suvienyti  suskilusią  Europą  po  galingos 
monarchijos  sparnu,  o  kaip  tikras  vokietis,  nuseka  Dante's 

pėdomis,  kreipdamasis  į  Šventosios  Romos  imperatorių.  To¬ 
bulos  kalbos  ieškojimas  dar  syki  kaip  ir  Lulijaus  atveju  (nors 
dėl  visiškai  skirtingų  būdų  šią  analogiją  sunku  įžvelgti), 
tampa  naujosios  santarvės  -  ne  tik  Europos,  bet  ir  viso  pa¬ 
saulio  -  kūrimo  įrankiu.  Egzotiškų  kalbų  mokomasi  ne  tiek 
siekiant  atskleisti  jų  tobulumą,  kiek  norint  parodyti  jėzuitų 
misionieriams  „būdą,  kaip  atverti  Kristaus  mokymą  tiems, 
kurie  per  velnio  klastą  nuo  jo  atskirti"  ( China ,  įvadas,  taip  pat 
Oedipus  I,  I,  396-398). 

Paskutiniame  Kircherio  kūrinyje  Turris  Babel  kalbų  sumiši¬ 
mo  istorija  prisimenama  tik  norint  atkurti  „didžiąją  pasaulio 
istoriją,  visas  skirtybes  sujungiančią  į  vieningą  asimiliacijos  su 
krikščioniškąja  doktrina  projektą.  [...1  Po  visą  pasaulį  paskli¬ 
dusios  tautos  iš  jėzuitų  Bokšto  yra  kviečiamos  naujam  ling¬ 
vistiniam  ir  ideologiniam  susijungimui/'  (Scolari,  1983,  6) 

Nors  Kircheris  ir  troško  paslapčių  bei  žavėjosi  egzotiško¬ 
mis  kalbomis,  jis  anaiptol  negalvojo,  kad  norint  vėl  sujungti 
pasaulį  reikėtų  ieškoti  tobulos  santarvės  kalbos,  nes  manė, 
kad  kontrreformacinė  lotynų  kalba  puikiai  tinka  skelbti  tas 
Evangelijos  tiesas,  kurios  padėtų  suartinti  tautas.  Jam  nė 
nekilo  mintis,  kad  kada  nors  vėl  bus  prabilta  tomis  šventomis 
hieroglifų  ir  kabalistinės  permutacijos  kalbomis.  Studijuo¬ 
damas  praeiti  Kircheris  jautėsi  laimingas,  apsuptas  šlovina¬ 
mų  senųjų  kalbų  griuvėsių,  tačiau  niekada  nemanė,  kad  jos 
galėtų  atgyti.  Gal  tik  svajojo  išsaugoti  jas  kaip  mistinį  šifrą, 
suprantamą  vien  išrinktiesiems,  o  norėdamas  parodyti  jų  didį 
slėpingumą  turėdavo  rašyti  milžiniškus  komentarus.  Bet, 
kaip  tikras  baroko  atstovas,  kiekvienoje  savo  knygoje  (kurių 
iliustracijomis  rūpinasi  labiau  nei  dažnai  nesklandžiais  teks¬ 
tais)  jis  moka  mąstyti  tik  vaizdais  (plg.  Rivosecchi,  1982,  114). 
Aktualiausias  ir  neabejotinai  populiariausias  jo  kūrinys  yra 
Ars  magna  lucis  et  umbrae  (1646).  Čia,  tirdamas  viso  regimojo 
pasaulio  gelmes  ir  užkaborius,  jis  ne  tik  palieka  mums  moks¬ 
lo  požiūriu  įdomiausias  savo  intuicijas,  bet  ir  miglotą  prana¬ 
šystę  apie  būsimą  fotografijos  ir  kinematografijos  techniką. 

Vėlesnė  kritika 

Maždaug  po  šimtmečio  Vico  nedvejodamas  įtikinės,  kad 
pirmoji  kalba  buvusi  hieroglifų,  taigi  išreikšta  metaforomis  ir 
judančiomis  figūromis.  Jis  laiko  hieroglifų  kalba  ir  pantomi¬ 
mą  bei  šaradas,  kuriomis  skitų  karalius  Idantura  atsakė  ka¬ 
rą  paskelbusiam  Darijui  Didžiajam  „penkiais  karališkais 
žodžiais":  varlė,  pelė,  paukštis,  arklas  ir  lankas.  Varlė  reiškė, 
kad  jis  gimė  Skitijoje  taip,  kaip  vasarą  iš  žemės  gimsta  var¬ 
lės;  pelė  reiškė,  kad  jis  „kaip  pelė,  kur  gimė,  ten  statosi 
namus,  taigi  įkūrė  savo  valstybę";  paukštis  reiškė  „turintis 
globėjų  ten,  aukštybėse,  kitaip  tariant,  pavaldus  vien  tik 
Dievui";  arklas  reiškė,  kad  jis  įgijo  nuosavybėn  šias  žemes 
jas  dirbdamas;  o  lankas  reiškė  „kad  jis  yra  vyriausias  Skitijos 
karo  vadas,  privalantis  ir  galintis  ją  apginti"  ( Scienza  Nuova, 
II,  2.4,  435). 

Tačiau  Vico  šios  hieroglifų  kalbos  nelaiko  tobula,  o  tik  sena 
ir  pirmaprade,  priklausančia  dievų  erai.  Jis  nelaiko  jos  nei 
mįslinga,  nei  slapta:  „Reikia  sugriauti  tą  klaidingą  nuomonę, 
kad  hieroglifai,  kaip  manė  kai  kurie  egiptiečiai,  sukurti  filo¬ 
sofų,  siekusių  taip  paslėpti  savo  didingos  ezoterinės  išminties 
paslaptis.  Visų  pirmųjų  tautų  prigimtinis  poreikis  buvo  kal¬ 
bėti  hieroglifais."  (ten  pat) 

Tas  „kalbėjimas  daiktais"  yra  žmogiškas,  natūralus,  jo 
tikslas  -  abipusis  supratimas.  Tai  buvo  lyg  poetinė  kalba, 
neatskiriama  nuo  simbolinės  didvyrių  ar  epistolinės  pirklių 
kalbos  (pastaroji  „suvoktina  kaip  kilusi  iš  laisvo  susitarimo 
dėl  tos  amžinos  savybės  -  tautų  teisės  kalbėti  ir  rašyti  liaudies 
kalba",  p.  439).  Taip  hieroglifų  kalba,  „beveik  nebyli,  beveik 
neartikuliuota"  (p.  446),  nustumta  į  herojinės  kalbos  lygmenį, 
sudaryta  iš  vaizdų,  metaforų,  panašumų  ir  palyginimų,  „ku¬ 
rie  vėliau,  atsiradus  garsinei  kalbai,  padėjo  pagrindus  poeti¬ 
nei  kalbai"  (p.  438),  praranda  savo  šventumo  ir  paslaptingu¬ 
mo  aureolę,  tapdama  tobulos  meninės  kalbėsenos  modeliu, 
nesiekiančiu  pakeisti  paprastos  žmonių  kalbos. 

Ta  pačia  linkme  suko  ir  kiti  XVIII  amžiaus  kritikai.  Nicolas 
Frėret  ( Reflexions  sur  les  principes  gėnėraux  de  V  art  d'ėcrire,  1718) 
pasakys,  kad  hieroglifai  yra  archajiška  išmonė;  YVarburtonas 
savo  The  divine  legation  ofMoses  (1 737-1 741 )  laiko  juos  tik  šiek 
tiek  pažangesniu  dalyku  nei  meksikiečių  raštas.  Kaip  jau  bu¬ 
vo  atsitikę  su  monogenetizmo  kritika  XVIII  amžiuje,  dabar 
galvojama  apie  rašmenų  raidą  nuo  piktogramų  (daiktų  at¬ 
spindžių)  per  hieroglifus  (savybių  ir  jausmų  atspindžius)  į 
ideogramas  (abstrakčius,  niekuo  nepagrįstus  idėjų  atspin¬ 
džius).  Taip  pat  skirstė  ir  Kircheris,  tik  kita  eilės  tvarka,  hie¬ 
roglifus  priskirdamas  pirminei  kalbai. 

Rousseau  savo  Essai  sur  Yorigines  dės  langues  (1781)  rašė, 
kad  „kuo  primityvesnis  raštas,  tuo  senesnė  kalba ",  taip  leis¬ 
damas  suprasti,  kad  kuo  senesnė  kalba,  tuo  raštas  papras¬ 
tesnis.  Norint  užrašyti  žodžius  ir  sakinius  sutartiniais  ženk¬ 
lais,  būtina,  kad  kalba  visiškai  susiformuotų,  o  visa  tauta 
paklustų  bendriems  dėsniams,  todėl  abėcėlinį  raštą  galėjo 
sukurti  prekijų  tautos,  kurių  atstovai  turėję  keliauti  ir  susi¬ 
kalbėti  įvairiomis  kalbomis.  Abėcėlinis  raštas  yra  aukštesnis 
lygmuo,  nes  jis  ne  vaizduoja  žodį,  o  jį  analizuoja,  ir  čia  nusi¬ 
driekia  analogija  tarp  vieno  universalaus  ekvivalento  -  pi¬ 
nigų  ir  kito  universalaus  ekvivalento  -  abėcėlės  raidžių  (plg. 
Derrida,  1967,  242;  Borą,  1989,  40). 

Panašios  mintys  dėstomos  riteriui  de  Jaucourt'ui  priski¬ 
riamos  Encyclopėdie  skyriuose  „Raštas",  „Simbolis",  „Hiero¬ 
glifas",  „Egiptiečių  raštas",  „Kinų  raštas".  Jaucourt'as  su¬ 
pranta,  kad  ikoninis  hieroglifų  raštas  leido  pažinti  išmintį  tik 
negausiam  dvasininkų  sluoksniui,  todėl  ateina  laikas  mįslin¬ 
gus  hieroglifus  (kuriuos  taip  šlovino  Kircheris)  transformuoti 
į  įprastesnes  demotines  ir  hieratines  formas.  Jaucourt'as 
uoliau  nei  jo  pirmtakai  bando  skirstyti  įvairius  hieroglifų 
rašto  tipus  retoriniu  pagrindu.  Dar  prieš  kelis  dešimtmečius 
buvo  išleista  Du  Marsais  Traitė  dės  tropes  (1730),  kur  api¬ 
brėžiamos  ir  kodifikuojamos  visos  galimos  termino  vertės, 
įgautos  retorinio  proceso  metu,  įskaitant  ir  analogiją.  Todėl 

Jaucourt'as  visiškai  atmeta  hermetinę  interpretaciją,  išskir¬ 
damas  simbolių  raštus  pagal  retorinius  kriterijus  („kuriolo- 
ginis"  hieroglifas  rašomas  visumą  apibūdinant  jos  dalimi, 
„tropinis"  hieroglifas  rašomas  vietoje  vieno  dalyko  panau¬ 
dojant  kitą  pagal  jų  panašumą),  todėl  hieroglifų  mechaniką 
pavertus  retorikos  mechanika  galima  pažaboti  nuolatinę 
prasmės  kaitą,  kuri  esanti  Egipto  dvasininkų  kastos  mis¬ 
tifikacijos  padarinys. 


Egipto  kelias  ir  Kinijos  kelias 

Nors  dar  ir  šiandien  vyrauja  nuomonė,  kad  atvaizdai  yra  ben¬ 
dravimo  priemonė,  galinti  įveikti  kalbų  skirtumus,  išryškėjo 
aiški  riba  tarp  „egiptietiško  kelio"  ir  „kiniško  kelio".  Pirmasis 
šiandien  priklauso  meno  istorijai:  atvaizdai  ar  jų  kinemato¬ 
grafinė  seka  laikomi  „tekstu",  neretai  išreiškiančiu  jausmus 
ar  pojūčius,  kurių  žodinė  kalba  nepajėgi  perteikti:  lyg 
bandytume  nupasakoti  „Džokondą"  neregiui.  Šie  tekstai  yra 
daugiaprasmiai,  jiems  negalima  taikyti  vieno  universalaus 
kodo,  nes  egiptiečių  sieninės  tapybos,  arabų  miniatiūros, 
Turnerio  paveikslo  ir  komikso  vaizdavimo  (ir  atpažinimo) 
taisyklės  nėra  tapačios. 

Kita  vertus,  pabandžius  per  atvaizdus  sukurti  universalų 
kodą,  kaip  vizualaus  ženklo  imtasi  ideogramų  (tarkim,  eismą 
draudžiantis  ženklas  kelio  ženklų  sistemoje)  arba  piktogra¬ 
mų  (paveikslėliai  oro  uostuose,  žymintys  atvykimą,  išvyki¬ 
mą,  restoraną  ar  tualetą).  Kartais  atvaizdų  kodas  gali  būti 
paprastas  semia  sostitutiva  (ženklai  „rankomis",  kai  vėliavėlių 
derinys  reiškia  abėcėlės  raidę)  arba  parazitinis  natūralių  kal¬ 
bų  turinio  atžvilgiu,  pavyzdžiui,  geltona  vėliava,  reiškianti 
„epidemija  laive"  (plg.  Prieto,  1966).  Šia  prasme  kurčnebylių, 
vienuolių  trapistų,  Indijos  pirklių,  čigonų,  vagių  gestų  sis¬ 
temos  yra  vizualinės  kalbos,  o  kai  kurių  genčių  vartoja¬ 
mos  „tamtamų"  ir  švilpiamosios  kalbos  yra  žodinį  kodą 

pakeičiantys  kodai  (plg.  La  Barre,  1964).  Nors  labai  naudin¬ 
gos  tam  tikrais  gyvenimo  atvejais,  šios  bendravimo  sistemos 
nepretenduoja  tapti  „tobulomis  kalbomis",  į  kurias  būtų  ga¬ 
lima  išversti,  tarkim,  filosofijos  kūrinį. 

Tačiau  atvaizdų  kalba  paprastai  paremta  įsitikinimu,  kad 
atvaizdas  atspindi  kai  kurias  vaizduojamo  daikto  savybes,  o 
kiekvienas  daiktas  jų  turi  labai  daug,  ir  visada  galima  rasti 
tokį  požiūrio  tašką,  pagal  kurį  tas  atvaizdas  bus  į  kažką 
panašus. 

Atvaizdų  kalbą  galėtume  traktuoti  kaip  semiotinės  sis¬ 
temos  formą  (jei  ne  kaip  tikrą  kalbą),  dominavusią  ilgus 
amžius  ir  ypač  suklestėjusią  tuo  metu,  kai  Vakarai  ieškojo 
tobulų  vizualinių  kalbų,  kitaip  tariant,  įsiminimo  būdų  (plg. 
Rossi,  1960;  Yates,  1966). 

Įsiminimo  būdų  sistema  raiškos  lygmenyje  sukuria  loci 
sistemą  (arba  realių  vietų  ir  erdvinių  situacijų,  kaip  kamba¬ 
riai,  namai,  gatvės,  aikštės),  kuri  apima  tam  pačiam  ikono¬ 
grafiniam  laukui  priklausančius  atvaizdus,  atliekančius 
leksinių  vienetų  funkcijas;  turinio  lygmenį  sudaro  res  memo- 
randae  sistema,  arba  reikalingi  atsiminti  dalykai,  savo  ruožtu 
sudėlioti  į  loginę  konceptualią  sistemą.  Šiuo  požiūriu  mne- 
motechninė  sistema  yra  semiotinė. 

Pavyzdžiui,  tokiuose  veikaluose  kaip  Johanneso  Romber- 
cho  Congestorius  artificiosae  memoriae  (1520),  jį  itališkai  pristatė 
Ludovico  Dolce,  pavadinęs  Dialogo  nei  ąualesi  ragiona  dėl  modo 
di  accrescere  e  conservar  la  memoria  (1575,  pirmasis  leidimas 
1562),  arba  johanneso  Paeppo  Artificiosae  memoriae  fundamen¬ 
tą  (1619)  gramatikos  linksnių  sistemą  siūloma  įsiminti  per 
įvairias  žmogaus  kūno  dalis.  Šiuo  atveju  ne  tik  turime  siste¬ 
mą,  išreiškiančią  kitą  sistemą,  bet  ir  konforminius  lygmenis: 
ne  savavaliavimas  ar  užgaida  yra  susieti  vardininką  su  galva, 
galininką  -  su  krūtine,  atlaikančia  smūgius,  rankas  -  su  kil¬ 
mininku  ir  naudininku,  nes  jos  turi  ar  duoda,  ir  taip  toliau. 

Taigi  mnemotechninis  atvaizdas,  kad  būtų  lengvai  su¬ 
sietas  su  atitinkamu  turiniu,  turėtų  jį  išreikšti  tam  tikru 

panašumo  kriterijumi.  Tačiau  nė  vienas  įsiminimo  būdas  ne¬ 
gali  turėti  vienaprasmio  koreliacijos  kriterijaus,  nes  taikomi 
panašumo  kriterijai  yra  tie  patys,  kurie  nustato  ženklo  ati¬ 
tikimą  jo  signatum.  Prisiminę  (žr.  6  skyrių),  ką  apie  Adomo 
kalbą  -  protoplastą  -  yra  pasakęs  Paracelsas,  pamatysime,  jog 
vienu  atveju  vardas  būdavo  duodamas  pagal  morfologinį  pa¬ 
našumą  (nulemiantį  tam  tikrą  savybę),  o  kitu  atveju  vardas 
duodamas  remiantis  savybe,  neišreikšta  jokia  forma.  Dar  ki¬ 
tais  atvejais  remtasi  ne  morfologiniu  panašumu  ar  priežas¬ 
tiniu  ryšiu,  o  simptomine  išvada,  taip,  kaip  iš  elnio  ragų  pagal 
jų  šakas  nustatomas  gyvūno  amžius. 

Della  Portą  ( Phytognomonica ,  1583,  III,  6)  apie  ženklus  rašė, 
kad  dėmėti  augalai,  panašūs  į  dėmėtus  gyvūnus,  turi  ir  tų 
gyvūnų  savybių:  pavyzdžiui,  beržo  žievė  panaši  į  varnėno 
plunksnas,  todėl  tinka  vartoti  nuo  dedervinės,  o  augalai,  ku¬ 
rių  paviršius  panašus  į  žalčio  odą,  saugo  nuo  roplių  (III,  7). 
Taigi  morfologinis  panašumas  vienu  atveju  rodo  augalo  ir 
gyvūno  sąjungą,  kitu  -  priešiškumą,  kuriuo  galima  pasinau¬ 
doti.  Rašydamas  apie  plaučių  ligas  gydančius  augalus,  Ta- 
deuszas  Hajekas  (Metoscopicorum  libellus  urius,  1584, 20)  liaup¬ 
sino  dviejų  rūšių  kerpes:  vienos  jų  primena  sveiko  plaučio 
formą,  kitos  (dėmėtos  ir  pasišiaušusios)  panašios  į  išopėjusį 
plautį.  Kiti  augalai,  nusėti  mažomis  skylutėmis,  rodo  jų  gebą 
atidaryti  odos  poras.  Turime  tris  skirtingus  santykius:  pana¬ 
šumą  į  sveiką  organą,  panašumą  į  sergantį  organą  ir  išvaiz¬ 
dos  analogiją  su  gydomuoju  poveikiu,  kurį  augalas  turėtų 
daryti. 

Rašydamas  apie  įsiminimo  būdus,  Cosma  Rosselli  savo  The- 
saurus  artificiosae  memoriae  (1579)  teigia  galintis  paaiškinti,  kaip 
taikyti  atvaizdus  dalykams,  kuriuos  norima  įsiminti,  ir  žino, 
kad  reikia  paaiškinti  „quamodo  multis  modis,  aliqua  res  alteri 
šit  similis"  (Thesaurus,  p.  107),  kitaip  tariant,  kaip  kiekvienas 
dalykas  iš  tam  tikro  požiūrio  taško  gali  būti  panašus  į  kitą.  Sa¬ 
vo  knygos  antrosios  dalies  IX  skyriuje  jis  taip  mėgina  susis¬ 
teminti  kriterijus,  pagal  kuriuos  atvaizdai  gali  atitikti  daiktus: 

pagal  panašumą,  kuris  savo  ruožtu  skirstomas  į  substancijos  pa¬ 
našumą  (žmogus  kaip  mikrokosminis  makrokosmo  paveikslas), 
kiekinį  panašumą  (dešimt  pirštų  dešimčiai  Dievo  įsakymų),  me¬ 
tonimiją  ir  antonomaziją  (atlasas  vietoje  astronomų  ar  astrono¬ 
mijos,  lokys  vietoje  pikto  žmogaus,  liūtas  vietoje  puikybės,  Ci¬ 
ceronas  vietoje  retorikos); 

pagal  homonimiją:  šuo  gyvūnas  vietoje  Šuns  žvaigždyno; 
pagal  ironiją  ir  kontrastą:  kvailas  vietoje  išmintingo; 
pagal  pėdsakus:  letenų  atspaudai  vietoje  vilko,  veidrodis,  į  kurį 
žiūrėjo  Titas,  vietoje  Tito; 

pagal  skirtingai  tariamą  vardą:  sanum  vietoje  sane ; 
pagal  vardų  panašumą:  Arista  vietoje  Aristotelio; 
pagal  giminę  ir  rūšį:  leopardas  vietoje  gyvūno; 
pagal  pagonišką  simbolį:  erelis  vietoje  Jupiterio; 
pagal  tautas:  partiečiai  vietoje  strėlių;  skitai  vietoje  žirgų;  fini¬ 
kiečiai  vietoje  abėcėlės; 

pagal  Zodiako  ženklus:  ženklas  vietoje  žvaigždyno; 
pagal  santykį  tarp  organo  ir  funkcijos; 
pagal  bendrinį  požymį:  varnas  vietoje  Etiopijos; 
pagal  hieroglifą:  skruzdėlė  vietoje  apvaizdos. 

Giulio  Camillo  Delminio  (kurio  Idea  di  un  Theatro,  1550, 
galima  laikyti  tobulo  mechanizmo  kurti  retorinius  sakinius 
projektu)  akiplėšiškai  kalba  apie  panašumą  pagal  morfolo¬ 
ginius  bruožus  (kentauras  vietoje  arklio),  pagal  veiksmą  (du 
kovojantys  žalčiai  vietoje  karo  meno),  pagal  mitologinį  gre¬ 
timumą  (Vulkanas  vietoje  kalvystės),  pagal  priežastį  (šilkver¬ 
piai  vietoje  drabužių),  pagal  rezultatą  (nudirta  Marsijo  oda 
vietoje  skerdynių),  pagal  valdančiojo  ir  valdomojo  santykį 
(Neptūnas  vietoje  jūreivystės),  pagal  santykį  tarp  veikėjo  ir 
veiksmo  (Paris  vietoje  civilinio  teismo),  pagal  antonomaziją 
(Prometėjas  vietoje  sumanaus,  nagingo  žmogaus),  pagal  vek¬ 
torinę  ikonografiją  (aukštyn  pakėlęs  lanką  Heraklis  vietoje 
dangiškuosius  dalykus  tiriančio  mokslo),  pagal  išvadą  (Mer¬ 
kurijus  su  gaidžiu  vietoje  pirkliavimo). 

Retorinė  šių  sąsajų  prigimtis  lengvai  atpažįstama,  nėra 
nieko  labiau  sutartinio  už  retorinę  figūrą.  Mnemotechnika 
(kaip  ir  doktrina  apie  ženklus)  nenagrinėja  atvaizdų  „natūra- 
lios"  kalbos  principų.  Tačiau  būtent  tariamas  šių  sudėtingų 
intrigų  natūralumas  visada  žavėjo  tuos,  kurie  ieškojo  tobulos 
atvaizdų  kalbos. 

Gestų,  kaip  bendravimo  su  egzotiškomis  tautomis  prie¬ 
monės,  tyrinėjimai  kartu  su  tikėjimu  universalia  atvaizdų 
kalba  neišvengiamai  paveikė  XVII  amžiuje  pradėtas  kurč¬ 
nebylių  mokymo  studijas  (plg.  Salmon,  1972,  68-71).  1620 
metais  ispanas  Juanas  Pablo  Bonetas  parašo  Reducciott  de  las 
letras  y  arte  para  ensenar  a  hablar  los  mudos,  o  po  penkiolikos 
metų  Mersenne'as  ( Harmonie ,  2)  susieja  šį  klausimą  su  uni¬ 
versalios  kalbos  klausimu.  Johnas  Bulvveris  ( Chirologia ,  1644) 
manė,  kad  tik  gestų  kalba  išvengė  Babelio  sumaišties,  nes  ji 
yra  pirmapradė  žmonijos  kalba.  Dalgarno  (žr.  11  skyrių)  įti¬ 
kinėjo  savo  skaitytojus,  kad  jo  projektas  turėtų  tapti  lengvai 
perimama  kurčnebylių  mokymo  priemone,  sugrįždamas  prie 
šio  teiginio  ir  knygoje  Didascalocophus  (1680).  1662  metais  Ka¬ 
rališkojoje  draugijoje  kyla  debatai  dėl  YValliso  projekto,  ku¬ 
riame  kalbama  apie  sisteminį  idėjų  tvarkymą,  taigi  apie 
universalius  ženklus  kaip  parankiausią  įrankį. 

XVIII  amžiuje  ši  problema  sulaukia  dar  didesnio  visuo¬ 
menės  susirūpinimo  ir  pedagogikos  dėmesio.  To  pėdsakus 
galima  aptikti  net  visiškai  kitu  tikslu  parašytame  kūrinyje  - 
Diderot  Lettre  sur  l'education  dės  sourds  et  muets  (1751).  Abatas 
de  TEpėe  ( Institutions  dės  sourds  et  muets  per  la  voie  dės  signes 
mėthodiques,  1776)  polemizuoja  su  daktilologiniu  metodu,  jo 
laikais,  panašiai  kaip  dabar,  pakeitusiu  abėcėlės  raides  ran¬ 
kų  ir  pirštų  ženklais.  Jį  mažai  domino,  kad  šitaip  kurčnebyliai 
gali  susikalbėti  viena  kalba,  labiau  gundė  tobulos  kalbos 
vizija.  Jis  mokė  kurčnebylius  rašyti  prancūziškai,  tačiau 
svarbiausia  -  norėjo  panaudoti  vizualinę  kalbą,  kad  išmokytų 
juos  ne  abėcėlės  raidžių  ar  žodžių,  o  konceptų,  ir  kurčnebylių 
kalba  vieną  dieną  galėtų  tapti  universalia  kalba. 

Pažiūrėkime,  kaip  jis  siekia  išmokyti  reikšmės  „aš  tikiu", 
tvirtindamas,  kad  šis  metodas  tiktų  susikalbėti  ir  kalbantie¬ 
siems  skirtingomis  kalbomis: 

Pirmiausia  rodau  vienaskaitos  pirmo  asmens  ženklą,  besdamas 
dešinės  rankos  smiliumi  sau  į  krūtinę.  Paskui  pridedu  pirštą  prie 
kaktos,  už  kurios,  kaip  manoma,  gyvena  mano  dvasia,  kitaip  ta¬ 
riant,  mano  gebėjimas  mąstyti,  ir  rodau  ženklą  „taip".  Paskui  tą 
patį  ženklą  parodau  pridėdamas  pirštą  prie  tos  kūno  dalies,  kuri 
paprastai  laikoma  buveine  to,  ką  vadiname  širdimi  dvasine  pras¬ 
me.  [...]  Po  to  rodau  tą  patį  ženklą  „taip"  ties  burna,  judindamas 
lūpas.  Į...]  Pagaliau  pridedu  rankas  prie  akių  ir  ženklu  „ne"  ro¬ 
dau,  kad  nematau.  Tuomet  man  lieka  tik  parodyti  esamojo  laiko 
ženklą  [abatas  buvo  sukūręs  daug  gestų,  kuriais  vieną  ar  du  kar¬ 
tus  parodydamas  už  savęs  ar  prieš  save  nusakydavo  įvairius 
veiksmo  laikusl  ir  parašyti  „aš  tikiu",  (p.  80-81) 

Iš  to,  kas  pasakyta,  matyti,  jog  gerojo  abato  sukurtus  gestus 
ir  vizualines  išraiškas  būtų  galima  interpretuoti  labai  įvairiai, 
jei  nebūtų  panaudotos  papildomos  priemonės  (parašytas 
žodis,  daktilologinis  ženklas),  padedančios  apriboti  pragaiš¬ 
tingą  atvaizdų  polisemantiką. 

Pastebėta,  kad  tikrasis  ikonogramų  ribotumas  tas,  jog  at¬ 
vaizdai  gali  išreikšti  daikto  formą  arba  funkciją,  tačiau  sun¬ 
kiai  išreiškia  veiksmus,  laikus,  prieveiksmius  ar  prielinks¬ 
nius.  Solis  VVorthas  1975  metais  parašė  esė,  pavadintą  Pictures 
can't  say  „airi t“ ,  kur  teigė,  jog  atvaizdas  negali  išreikšti 
vaizduojamo  daikto  nebuvimo.  Aišku,  galima  būtų  sukurti 
vizualinį  kodą  su  grafiniais  operatoriais,  reiškiančiais  „bu¬ 
vimą  ar  nebuvimą",  „praeitį  ar  ateitį"  arba  „nuosaką".  Bet  šia 
prasme  jie  vis  dar  būtų  parazitiškai  priklausomi  nuo  žodinės 
kalbos  semantinio  pasaulio,  kaip  atsitiks  ir  su  vadinamaisiais 
universaliais  bruožais,  apie  kuriuos  kalbėsime  10  skyriuje. 

Kitas  iš  vizualinės  kalbos  ribotumų  tikriausiai  tas,  kad  ji 
vienu  metu  turi  daug  prasmių,  nes,  kaip  pažymėjo  Goodma- 
nas  (1968),  žmogaus  atvaizdas  gali  reikšti:  1)  bet  kokį  žmonių 

giminės  atstovą;  2)  konkretų  žmogų  su  konkrečiais  bruožais; 
3)  pažymėti,  kad  tas  konkretus  žmogus  konkrečioje  aplinkoje 
konkrečiu  laiku  yra  būtent  taip  apsirengęs  ir  1. 1.  Be  abejo, 
vizualinę  prasmę  galima  apriboti  pavadinimu,  bet  ir  vėl  tektų 
kaip  „inkaru"  pasinaudoti  žodine  priemone. 

Nemažai  vaizdinių  abėcėlių  sukurta  ir  mūsų  laikais;  iš 
naujausių  galima  paminėti  Blisso  Semantografia,  Eckardto 
Safo,  Jansono  Pido,  Otos  LoCoS.  Tačiau,  kaip  pažymi  Nothas 
(1990,  277),  tai  tėra  paprastos  pasigrafijos  (jas  aptarsime  ki¬ 
tame  skyriuje),  o  ne  realios  kalbos,  be  to,  sukurtos  remiantis 
realiai  egzistuojančių  kalbų  pagrindu.  Daugelis  jų  tėra  leksi- 
niai  kodai  be  gramatinių  komponentų.  Naujausią  Milano 
Randičiaus  abėcėlę  Nobel  sudaro  20  000  vaizdinių  lemų,  iš  jų 
galima  sudaryti  įvairius  intuityvius  derinius:  pavyzdžiui,  ka¬ 
rūna  ir  strėlė,  nukreipta  į  viršutinį  jos  kraštą  be  vieno  dan¬ 
tuko,  reiškia  „abdikaciją,  atsisakymą,  sosto  atsižadėjimą";  dvi 
kojos  reiškia  „eiti",  o  sujungtos  jungties  ženklu  „su"  reiškia 
„lydėti".  Turime  supaprastintą  hieroglifų  sistemą,  šiaip  ar 
taip,  reikalaujančią  išmanyti  dvigubą  susitarimų  seką:  pir¬ 
ma,  kad  pirminiams  ženklams  būtų  suteikta  nedviprasmiš¬ 
ka  reikšmė,  antra,  kad  deriniams  būtų  suteikta  nedvipras¬ 
miška  prasmė. 

Taigi  kiekviena  iš  pasiūlytų  grynai  vizualinių  sistemų: 
1)  yra  dirbtinės  kalbos  dalis;  2)  paplitusi  beveik  visame  pa¬ 
saulyje;  3)  gali  būti  naudojama  ribotai;  4)  neturi  kūrybinės  po¬ 
tencijos,  nebent  prarastų  savo  griežtą  pažymimąją  galią; 
5)  neturi  gramatikos,  galinčios  generuoti  neapibrėžtą  arba 
begalinę  sakinių  seką;  6)  netinkama  kurti  naujoves,  nes  kiek¬ 
vienas  išraiškos  elementas  visada  atitinka  iš  anksto  apibrėžtą 
ir  žinomą  turinį.  Yra  tik  viena  plačiai  paplitusi  ir  suprantama 
sistema  -  kino  ir  televizijos  vaizdai,  neabejotinai  laikomi  vi¬ 
same  pasaulyje  suprantama  „kalba".  Bet  ir  ji  turi  trūkumų, 
palyginti  su  natūraliomis  kalbomis:  negali  išreikšti  daugu¬ 
mos  filosofinių  idėjų  bei  daugelio  abstrakčių  samprotavimų, 
negalima  teigti,  kad  visur  vienodai  suprantamos  jos  montažo 

gramatikos  taisyklės,  pagaliau  ši  komunikacijos  forma  yra 
labai  patogi  priimti,  bet  labai  sunku  ją  kurti.  Žodinės  kalbos 
privalumus  lemia  jos  atlikimo  lengvumas.  Tas,  kuris  norėda¬ 
mas  apibrėžti  obuolį  turėtų  pirma  jį  nufilmuoti,  atsidurtų 
tokioje  pat  padėtyje,  kaip  Svvifto  pašiepiami  išminčiai:  jie, 
kalbėję  tik  rodydami  į  norimus  apsakyti  daiktus,  turėjo  ke¬ 
liauti  apsikrovę  didžiuliais  nešuliais. 


Atvaizdai  ateiviams 

Atvaizdų  kalbos  ateitį  labiausia  trikdantis  dokumentas,  ma¬ 
tyt,  yra  1984  metų  Thomaso  A.  Sebeoko  raportas  Branduo¬ 
linių  atliekų  izoliavimo  biurui  ( Office  of  Nuclear  Waste 
Isoliation)  bei  kitoms  institucijoms,  įpareigotoms  pateikti  pa¬ 
siūlymus  šiuo  klausimu,  kurį  iškėlė  JAV  Branduolinio  regu¬ 
liavimo  komisija  ( Nuclear  Regulatory  Commission).  Jungtinių 
Amerikos  Valstijų  vyriausybė  pasirinko  kai  kurias  neapgy¬ 
vendintas  šalies  zonas,  kad  ten  palaidotų  (daugelio  šimtų 
metrų  gylyje)  branduolines  atliekas.  Problema  ne  ta,  kaip 
šiandien  apsaugoti  tas  vietas  nuo  neatsargių  veiksmų,  ji  su¬ 
sijusi  su  atliekų  radioaktyvumo  trukme  net  iki  dešimties 
tūkstančių  metų.  Iš  istorijos  žinome,  kad  per  palyginti  trum¬ 
pą  laiką  žlugo  didžiosios  imperijos  ir  klestinčios  civilizacijos, 
matėme,  kaip  praėjus  tik  keletui  amžių  nuo  paskutinio  fa¬ 
raono  mirties  egiptiečių  hieroglifai  tapo  nebesuprantami, 
todėl  visai  tikėtina,  kad  po  dešimties  tūkstančių  metų  Žemėje 
vėl  gyvens  barbarų  gentys,  o  galbūt  lankysis  ateiviai  iš  kitų 
planetų.  Kaip  tiems  atėjūnams  pranešti  apie  pavojaus  zoną? 

Sebeokas  iškart  atmetė  bet  kokį  žodinį  bendravimą,  elekt¬ 
ros  signalus,  nes  tam  reikėtų  nuolatinio  maitinimo  šaltinio, 
uodžiamuosius  pranešimus  dėl  jų  trumpalaikiškumo,  bet 
kokią  ideogramos  formą,  pagrįstą  apibrėžtais  susitarimais. 
Piktografinės  kalbos  irgi  kelia  rimtų  abejonių.  Net  manant, 
kad  kiekviena  tauta  gali  suprasti  kai  kurias  pamatines 

konfigūracijas  (žmogaus  figūra,  gyvūnų  kontūrai  ir  pana¬ 
šiai),  Sebeokas  kaip  pavyzdį  pateikia  atvaizdą,  iš  kurio  neį¬ 
manoma  nuspręsti,  ar  pavaizduoti  asmenys  kaunasi,  šoka, 
medžioja,  ar  veikia  dar  kažką  kita. 

Vienas  iš  sprendimų  galėtų  būti  toks:  suskirstyti  laiką  į 
segmentus  po  tris  kartas  kiekviename  (manant,  kad  bet  ku¬ 
rioje  civilizacijoje  senelio  ir  vaikaičio  kalbos  yra  panašios)  ir 
nurodyti,  kad  kiekvieno  periodo  pabaigoje  pranešimai  būtų 
performuluojami  ir  pritaikomi  to  meto  semiotiniams  susita¬ 
rimams.  Tačiau  šio  sprendimo  prielaida  yra  ta  visuomeninė 
ir  teritorinė  tąsa,  kuria  šiuo  atveju  ir  abejojama.  Kitas  spren¬ 
dimas  galėtų  būti  užpildyti  zoną  pranešimais  visomis  žino¬ 
momis  kalbomis  ir  semiotinėmis  sistemomis,  remiantis  sta¬ 
tistine  galimybe,  kad  atėjūnai  supras  bent  vieną  iš  jų.  Jei  bus 
iššifruota  bent  viena  nors  vieno  pranešimo  dalis,  jo  visuma 
ateiviams  gali  tapti  tarsi  Rozetės  akmeniu.  Tačiau  ir  šis  spren¬ 
dimas  pagrįstas  kultūros  tęstinumu  (kad  ir  koks  menkas  jis 
būtų). 

Nelieka  nieko  kito,  kaip  įsteigti  tam  tikrą  dvasininkų  kastą 
iš  branduolinės  fizikos  specialistų,  antropologų,  lingvistų, 
psichologų.  Šie  kooptuotų  narius  ir  išlaikytų  žinias  apie  pa¬ 
vojų,  kurdami  mitus  ir  legendas.  Ilgainiui  jie  jaustųsi  įparei¬ 
goti  perduoti  ateities  kartoms  tai,  ko  tikslią  prasmę  jau  ir  pa¬ 
tys  pamiršo,  todėl  ateityje  net  barbariška  žmonija  išlaikytų 
miglotus,  bet  veiksmingus  tabu. 

Įdomiausia,  kad  iš  įvairių  galimų  universalių  kalbų  pasi¬ 
rinktas  pasakojamasis,  „naratyvinis"  kalbos  tipas,  kitaip  ta¬ 
riant,  kartojasi  tai,  kas  jau  buvo  įvykę  per  praėjusius  tūkstant¬ 
mečius.  Išnykus  egiptiečiams,  tobulos  ir  šventos  pirmapradės 
kalbos  saugotojams,  išliko  mitas,  tekstas  be  kodo  arba  su  jau 
pamirštu  kodu,  ir  mes  nuolat  beviltiškai  bandome  jį  iššifruoti. 

XVII  amžiuje  buvo  trokštama  universalios  išminties,  papro¬ 
čių,  tikėjimo  reformos,  visuotinai  laukiant  ir  tikintis,  kad  tuoj 
prasidės  aukso  amžius  (vienas  iš  Postelio  darbų  būtent  taip 
ir  pavadintas).  Įvairios  šio  laukimo  formos  įsiskverbia  ir  į  ka¬ 
talikiškas,  ir  į  protestantiškas  teritorijas:  daugelis  autorių  nuo 
Campanellos  iki  Andreae's  kuria  idealių  respublikų  projek¬ 
tus,  svajoja  apie  universalią  monarchiją  (jau  žinome  Postelio 
utopiją,  kiti  galvoja  apie  Ispaniją,  protestantai  deda  viltis  į 
germanų  imperiją).  Atrodo  keista,  bet  būtent  tuomet,  kai  Eu¬ 
ropoje  po  Trisdešimties  metų  karo  liepsnoja  nacionaliniai  ir 
religiniai  konfliktai  bei  siekia  įsitvirtinti  modernios  valstybės, 
atsiranda  būrys  apie  pasaulinę  santarvę  galvojančių  mistikų 
(plg.  De  Mas,  1982). 

Tokioje  aplinkoje  1614  metais  pasirodo  anoniminis  kūrinys 
(Allgemeine  und  general  Reformation,  der  gantzen  zveiten  Welt), 
kurio  pirma  dalis,  kaip  vėliau  paaiškės,  yra  perdirbta  Traiano 
Boccalini  satyra  Ragguagli  di  Parnaso  (1612-1613).  Paskutinė 
dalis  -  manifestas,  pavadintas  Rama  Fraternitatis  R.C.,  kuriuo 
paslaptingoji  rozenkreicerių  brolija  paskelbia  apie  savo  eg¬ 
zistavimą,  supažindina  su  savo  istorija  ir  savo  legendiniu 
įkūrėju  Christianu  Rosencreutzu.  1615  metais  kartu  su  Fama, 
parašyta  vokiškai,  pasirodo  antrasis  manifestas  lotyniškai  - 
Confessio  fraternitatis  Roseae  crucis.  Ad  eruditos  Europae  (abu 
išversti  Yateso  1972  metais). 

Pirmajame  manifeste  linkima,  kad  ir  Europoje  rastųsi 
„draugija,  kuri  mokytų  valdovus  permanyti  visa,  ką  Dievas 
leido  žmogui  pažinti"  (Yates,  1972,  286).  Abu  manifestai 

akcentuoja  slaptą  brolijos  pobūdį  ir  tai,  kad  jos  nariai  negali 
išsiduoti.  Todėl  dviprasmiškai  skamba  Varna  kreipimasis  į  Eu¬ 
ropos  mokslo  vyrus  užmegzti  ryšį  su  manifesto  kūrėjais: 

Net  jei  kol  kas  neatskleidėme  savo  vardų  nei  savo  susitikimų 
laiko,  mes  vis  tiek  sužinosime  visų  nuomonę,  nesvarbu,  kokia 
kalba  ji  bus  pasakyta;  kiekvienas,  kuris  praneš  mums  savo  vardą, 
galės  kalbėtis  su  vienu  iš  mūsų  balsu,  o  jei  tam  kiltų  kokių  kliū¬ 
čių  -  raštu.  [...]  Taip  pat  ir  mūsų  pastatas  (net  jei  šimtas  tūkstančių 
žmonių  būtų  jį  iš  arti  regėję)  amžinai  liks  neapčiuopiamas,  nesu¬ 
griaunamas  ir  paslėptas  nuo  viso  pasaulio.  (Yates,  1972,  295) 

Beveik  tuo  pat  metu  iš  visų  Europos  kraštų  pradėti  rašyti 
kreipimaisi  į  rozenkreicerius.  Nė  vienas  netvirtina,  kad  juos 
pažįsta,  nė  vienas  neprisipažįsta  esąs  rozenkreiceris,  tačiau 
visi  vienaip  ar  kitaip  leidžia  suprasti  visiškai  pritariantys  jų 
programai.  Negana  to,  kai  kurie  autoriai  rodo  visišką  nusi¬ 
žeminimą,  kaip  knygos  Themis  aurea  (1618)  autorius  Micha¬ 
elis  Maieris,  tvirtinantis,  kad  brolija  tikrai  egzistuoja,  bet 
teigiantis  esąs  per  daug  menkas  žmogus,  kad  galėtų  jai  pri¬ 
klausyti.  Tačiau,  kaip  pažymi  Yatesas,  visi  rozenkreiceriai 
linkę  rašyti,  kad  jie  ne  tik  nėra  rozenkreiceriai,  bet  ir  niekada 
nėra  sutikę  nė  vieno  brolijos  nario. 

Kai  1623  metais  Paryžiuje  pasirodo  manifestai  -  aišku, 
anoniminiai,  -  skelbiantys,  kad  į  miestą  atvyksta  rozenkrei¬ 
ceriai,  ši  naujiena  sukelia  karštas  diskusijas,  pasklinda  gan¬ 
das,  kad  jie  yra  šėtono  garbintojai.  Kalbėta,  kad  Descartes'as, 
keliaudamas  po  Vokietiją,  bandė  su  jais  suartėti  (aišku,  nesėk¬ 
mingai),  ir  sugrįžęs  į  Paryžių  įtariamas  priklausantis  drau¬ 
gijai,  meistriškai  išvengia  rūpesčių:  kadangi  visuotinai  tei¬ 
giama,  kad  rozenkreicerių  niekas  nėra  matęs,  jis  stengiasi  kuo 
daugiau  rodytis  viešai,  šitaip  paneigdamas  gandus  apie  sa¬ 
ve  (žr.  A.  Baillet,  Vie  de  Monsieur  Descartes,  1693).  Kažkoks 
Neuhausas  išleidžia  pirma  vokiškai,  o  paskui  prancūziškai 
(1623)  knygą  Advertissement  pieux  et  utile  dės  frėres  de  la  Rosee- 
Croix,  kurioje  svarsto,  ar  jie  tikrai  egzistuoja,  kas  jie,  iš  kur 

kilęs  jų  vardas.  Jis  padaro  keistą  išvadą,  kad  „vien  todėl,  jog 
jie  keičia  ir  maino  savo  vardus,  slepia  savo  amžių,  ir,  jų  pačių 
prisipažinimu,  pasirodo,  tačiau  neišsiduoda,  nėra  tokio  lo- 
giko,  kuris  galėtų  neigti,  kad  jie  tikrai  egzistuoja"  (p.  5). 

Ilgai  galėtume  vardyti  viena  kitai  prieštaraujančias  knygas 
ir  traktatus,  kuriuose  kartais  vienas  ir  tas  pats  autorius,  pa¬ 
sivadinęs  dviem  skirtingais  slapyvardžiais,  rašo  „už"  ir 
„prieš"  rozenkreicerius  (plg.  Amold,  1955;  Edighoffer,  1982). 
Tai  rodo,  jog  pakanka  tegul  migloto  ir  dviprasmiško  kvietimo 
dvasiškai  reformuoti  žmoniją,  kad  kiltų  pačios  paradoksa¬ 
liausios  reakcijos.  Atrodo,  visi  tik  ir  laukė  lemiamo  postūmio, 
atspirties  taško  polemikai,  kuri  sutelktų  abi  oficialiosios  Baž¬ 
nyčios  puses.  Todėl,  nors  jėzuitai  ir  laikyti  aršiausiais  rozen- 
kreicerių  priešininkais,  netrūko  tvirtinusių,  jog  rozenkreice- 
riai  buvę  sugalvoti  jėzuitų  siekiant  visam  protestantiškajam 
pasauliui  įdiegti  katalikiškas  dogmas  (žr.  Rosa  jesuitica,  1620). 

Ir  dar  vienas  paradoksalus  šios  istorijos  aspektas,  nea¬ 
bejotinai  pats  reikšmingiausias  -  Johannas  Valentinas  An- 
dreae  ir  jo  draugai  iš  Tiubingeno  draugijos,  tuoj  pat  įtarti 
esantys  tų  manifestų  autoriais,  visą  likusį  gyvenimą  tai  neigė 
arba  stengėsi  pristatyti  tik  kaip  literatūrinį  žaidimą. 

Natūralu,  kad  kreipiantis  į  visų  šalių  gyventojus  ir  siūlant 
jiems  naują  mokslą  reikėtų,  pagal  tų  laikų  dvasią,  pasiūlyti  ir 
tobulą  kalbą.  Manifestuose  tokia  kalba  minima,  bet  jos  tobu¬ 
lumas  sutapatinamas  su  jos  slaptumu  (Rama,  p.  287).  Confessio 
rašoma,  kad  keturi  pirmieji  brolijos  įkūrėjai  sukūrė  magišką 
kalbą  ir  raštą,  priduriant  (išskirta  autoriaus): 

ir  kai  tai  (dabar  težinoma  nedaugeliui  ir  laikoma  paslaptyje  kaip 
ateities  įvykis,  simboliškai  išreikštas  skaičiais  ir  atvaizdais)  nusimes 
slaptumo  skraistę,  bus  viešai  paskelbta  ir  pasklis  po  visą  pasaulį, 
tuomet  mūsų  trimitas  nuskambės  skardžiai  ir  griausmingai.  [...] 
Šie  svarbūs  dieviškojo  plano  ženklai  galėtų  reikšti  štai  ką:  be  kitų 
dalykų,  į  kuriuos  gilinasi  žmogaus  protas,  reikia  atsidėti  ir  slap¬ 
tajam  raštui ,  idant  gamtos  knyga  būtų  prieinama  ir  atvira  visiems 

žmonėms.  [...]  Tuos  ženklus  ir  raides ,  kuriuos  Dievas  šen  ir  ten  pa¬ 
barstė  savo  Šventajame  Rašte,  Biblijoje,  jis  įspaudė  ir  savo  nuo¬ 
stabiame  kūrinyje  -  danguje  ir  žemėje,  ir  visuose  gyvūnuose.  [...] 
Šitas  slaptas  kodas  yra  mūsų  magiško  rašto  pagrindas,  mes  atrado¬ 
me  ir  sukūrėme  savo  naują  kalbą,  kuri  tinka  išreikšti  ir  paskelbti 
kiekvieno  daikto  prigimtį.  [...]  Jei  kitomis  kalbomis  esame  ne  tokie 
iškalbingi,  žinome,  kad  jos  neatkartoja  mūsų  protėvių  Adomo  ir 
Enocho  kalbos  ir  yra  iškreiptos  Babelio  sumišimo.  (Yates,  1972, 
298-301) 


Kelios  hipotezės 

Pasak  Ormsby-Lennono  (1988)  -  terminu  „rozenkreiceriška 
lingvistika"  jis  apibūdina  XVII  amžiuje  vokiškąjį  ir  anglosak¬ 
siškąjį  pasaulį  užvaldžiusią  nuotaiką,  kurios  atgarsių  galima 
rasti  net  mokslinių  kalbų  kūrėjų  Dalgarno  ir  VVilkinso  pa¬ 
siūlymuose,  -  rozenkreiceriška  magiškos  kalbos  doktrina 
paremta  ženklų  teorija,  kurią  sukūrė  Jakobas  Bohme,  mis¬ 
tikas,  padaręs  didžiulę  įtaką  vėlesnei  Europos  kultūrai.  Jis 
neabejotinai  buvo  žinomas  Vokietijos  rozenkreicerių  aplin¬ 
koje,  o  vėliau  per  daugybę  vertimų,  nusitęsusių  iki  pat  XVIII 
amžiaus,  prasiskverbė  į  anglosaksiškąją  teosofinę  aplinką. 
Websteris  1654  metais  išleistoje  knygoje  Academiarum  examen 
rašo,  kad  Bohme's  idėjos  buvo  „pripažintos  ir  pasisavintos 
šviesiausiosios  rozenkreicerių  brolijos"  (p.  26-27). 

Bohme'i  (iš  Paracelso  perėmusiam  ženklo  idėją)  kiekvieno 
gamtos  elemento  forma  akivaizdžiai  parodo  jo  slaptąsias  sa¬ 
vybes.  Kiekvieno  daikto  forma  ir  figūra  žymi  jo  galią,  o  žmo¬ 
gaus  savybes  atskleidžia  jo  veido  forma  (aiški  nuoroda  į  fi- 
zionomistikos  tradiciją).  Gamtoje  nėra  sukurta  nieko,  kas 
išoriškai  neatskleistų  savo  vidinės  formos,  nes  toji  jėga  veikia 
viduje,  kad  atsiskleistų  išorėje.  Taip  žmogus  galės  pažinti  es¬ 
mių  esmę.  Tai  yra  „Gamtos  kalba,  kuria  kiekvienas  dalykas 
byloja  apie  savo  savybes"  ( Signatūra  rerum,  1, 1662). 

Tačiau  Bohme's  darbuose  ženklo  idėja  išsuka  iš  tradicinio 
gamtinės  magijos  kelio,  tapdama  mistine  regėjimo,  visur 
ieškančio  kiekvieną  daiktą  persmelkiančios  dieviškosios 
galios  pėdsakų,  metafora.  Kita  vertus,  jo  misticizmas  visada 
atspindi  ryšį  su  materialaus  pasaulio  elementais,  kurie  staiga 
nušvinta  atverdami  tai,  kas  nematoma:  jaunystėje  patirtas 
mistinis  regėjimas  -  užsižiūrėjus  į  skardinį  indą,  į  kurį  krito 
saulės  spinduliai  -  nulėmė  jo  likimą  ir  tapo  jam,  tarsi  Borgeso 
„Alef",  išskirtinu  tašku,  iš  kurio  visuose  daiktuose  išvydo 
Dievo  šviesą. 

Apie  gamtos  kalbą,  Natursprache,  Bohme  rašo  ir  knygoje 
Mysterium  Magnum  (1623),  bet  jau  kaip  apie  „jausmų  kalbą " 
(sensualische  Sprache),  „natūralią"  ir  „esminę",  kokia  yra  visų 
pasaulio  kūrinių  kalba,  ta,  kuria  Adomas  pavadino  daiktus. 

Kai  visos  tautos  kalbėjo  viena  vienintele  kalba,  jos  suprasdavo 
viena  kitą,  bet  vos  tik  atstūmė  jausmų  kalbą,  prarado  tikrąją  iš¬ 
mintį,  jausmų  kalbos  dvasią  paversdamos  netašyta  išorine  forma. 
[...]  Dabar  jau  nė  viena  tauta  nebesupranta  jausmų  kalbos,  tik 
paukščiai  ore  ir  gyvūnai  miškuose  vis  dar  gali  suprasti,  kiekvie¬ 
nas  pagal  savo  ypatybes,  vieni  kitus.  Todėl  žmonės  suvokia,  ko 
netekę  ir  ką  gaus  vėl  atgimę  jau  ne  šitoje  žemėje,  o  kitame,  dvasi¬ 
niame  pasaulyje.  Visos  dvasios  kalbasi  tarpusavyje  jausmų  kalba, 
joms  nereikia  kitos  kalbos,  nes  jų  yra  Gamtos  kalba.  ( Sammtliche 
Werke,  Leipzig,  1922,  V,  261-262) 

Tačiau  visai  nepanašu,  kad  tai  rašydamas  Bohme  galvotų 
apie  ženklų  kalbą.  Anapusinio  pasaulio  dvasios  bendrauda¬ 
mos  tikrai  nesirems  gamtoje  esančių  daiktų  forma,  ir  Bohme 
neturi  omeny  ženklų  kalbos,  kai  teigia,  kad  jausmų  kalba,  ku¬ 
rios  padedamas  Adomas  pavadino  daiktus,  yra  ta  pati  kalba, 
kuria  Šventoji  Dvasia  leido  kalbėti  apaštalams  Sekminių  die¬ 
ną,  kai  jų  „atvira  jausmų  kalba"  viena  bylojo  visomis  kalbo¬ 
mis.  Per  Babelio  sumaištį  ši  galia  buvo  prarasta,  bet  ateis  lai¬ 
kas  ir  ji  sugrįš,  ir  pamatysime  Viešpatį  per  atsivėrusią  jausmų 
kalbos  pilnatvę.  Čia  jis  prabyla  glosolaline  įkvėpimo  kalba. 

Bohme's  jausmų  kalba,  kuria  kalbėjęs  Adomas,  atrodo  pa¬ 
našesnė  į  tą  pirmapradę  kalbą,  apie  kurią  savo  De  verbo  miri- 
fico  (II,  6)  užsimena  Reuchlinas:  joje  atsiskleidžia  „simplex  Ser¬ 
mo  purus,  incorruptus,  sanctus,  brevis  et  constans  [...]  in  quo 
Deus  cum  homine,  et  homines  cum  angelis  locuti  perhibentur 
coram,  et  nori  per  interpretem,  farie  ad  faciem  [...]  sicut  solet  ami- 
cus  cum  amico"*  (išskirta  autoriaus).  Arba  panaši  į  tą  paukščių 
kalbą,  kuria  Adomas  rojuje  kalbėjęs  su  paukščiais  ore  ir  gyvū¬ 
nais  laukuose  (ir  juos  įvardijęs).  Po  Nuopuolio  paukščių  kalba 
vėl  atskleista  Saliamonui,  o  šis  ją  perdavė  Sabos  karalienei  ir 
Apolonijui  Tianiečiui  (plg.  Ormsby-Lennon,  1988, 322-323). 

Nuorodą  į  paukščių  kalbą  randame  Cyrano  de  Bergeraco 
Empires  du  Soleil  (skyriuje  „Histoire  dės  oiseaux";  apie  Cyrano 
ir  kalbas  plg.  Erba,  1959, 23-25),  kur  keliautojas  sutinka  nuo¬ 
stabų  paukštį  žalia  uodega,  žydra  spindinčia  krūtine,  purpu¬ 
rine  galva  su  aukso  karūna,  o  šis  „prabyla  giedodamas",  ir 
keliautojas  supranta  viską,  ką  jis  sako,  tarsi  kalbėtų  jo  gimtąja 
kalba.  Pamatęs  keliautojo  veide  nuostabą,  paukštis  paaiškina: 

Kaip  tarp  jūsų  buvo  tokių  išmintingų,  kurie  suprato  mūsų  Kal¬ 
bą  -  Apolonijas  Tianietis,  Anaksimandras  ir  Ezopas,  ir  daugelis 
kitų,  kurių  vardus  nutylėsiu,  nes  niekada  jų  nesi  girdėjęs,  -  lygiai 
taip  ir  tarp  mūsų  yra  tokių,  kurie  kalba  jūsų  kalba  ir  ją  supranta. 
Kaip  yra  paukščių,  kurie  nė  žodžio  neištaria,  ir  tokių,  kurie  čiauš¬ 
ka,  ir  tokių,  kurie  kalba,  taip  yra  ir  pačių  tobuliausių,  kurie  moka 
kalbėti  visomis  kalbomis. 

Ar  rozenkreicerių  manifestai  kvietė  visus  Europos  mokslo 
vyrus  praktikuoti  glosolaliją?  Jei  taip,  tai  kodėl  užsimenama 
apie  „slaptą,  skaičiais  ir  atvaizdais  simboliškai  išreikštą  raš¬ 
tą"?  Kodėl  vartojami  terminai  „raidės  ir  ženklai",  tuo  laiko¬ 
tarpiu  kreipę  į  kitas  diskusijas,  susijusias  su  daiktų  prigimtį 
galinčių  išreikšti  abėcėlinių  ženklų  ieškojimu? 

*  Paprasta  kalba,  gryna,  nesudarkyta,  šventa,  glausta  ir  nekintanti, 
kuria,  sakoma.  Dievas  su  žmogumi,  o  žmonės  su  angelais  kalbė¬ 
davę  vieni,  be  tarpininkų,  akis  į  akt  kaip  ir  įprasta  bičiuliams  (lot.). 

Magiškoji  Dee  kalba 

Knygoje  Apologia  compendiaria  Fluddas  primena,  kad  broliai 
rozenkreiceriai  praktikavo  kabalistinę  magiją,  mokiusią  su¬ 
sikalbėti  su  angelais.  Tai  mums  primena  ir  Tritemijaus  stega- 
nografiją,  ir  daugiau  ar  mažiau  nekromantinius  Johno  Dee, 
daugelio  autorių  laikyto  tikruoju  dvasiniu  rozenkreicerių 
įkvėpėju,  darbus. 

Per  pokalbį  su  angelais,  aprašytą  knygoje  A  true  and  faith- 
ful  relation  ofzvhat  passed  for  many  yeers  betzveen  Dr.  John  Dee  and 
some  spirits  (1659,  92),  Dee  išklauso  arkangelo  Gabrieliaus 
žodžius  apie  šventąją  kalbą;  Gabrielius  išdėsto  jau  žinomas 
mintis,  esą  Adomo  hebrajų  kalba  buvusi  pirmoji  (joje  „kiek¬ 
vienas  žodis  išreiškia  esmę").  Toliau  tekste  per  daug  puslapių 
dėstomi  ryšiai  tarp  angelų  vardų,  skaičių  ir  visatos  paslapčių, 
o  visa  knyga  yra  pavyzdys,  kaip  norint  praktikuoti  magiją 
galima  panaudoti  pseudohebrajiškas  formules. 

Tačiau  Relation  autorystė  priskiriama  Mėricui  Casaubonui, 
apkaltintam  iškėlus  šiuos  dokumentus  į  viešumą  (nors  ir  ne 
visus),  kad  apšmeižtų  Dee.  Nenustebtume,  jei  Renesanso 
epochos  magas  išties  būtų  bendravęs  su  dvasiomis,  tačiau 
Dee,  pateikdamas  mums  šifro  arba  mistinės  kalbos  pavyzdį, 
tikrai  naudojo  kitas  priemones. 

1564  m.  Dee  parašo  jį  išgarsinusią  knygą  Monas  Hierog- 
lyphica,  kurioje  pateikia  vaizdinę  geometrinę  abėcėlę,  visiškai 
nesusijusią  su  hebrajų  kalba.  Derėtų  prisiminti,  kad  savo  stul¬ 
binamai  turtingoje  bibliotekoje  Dee  turėjo  Lulijaus  rank¬ 
raščius  ir  daugelis  jo  kabalistinių  bandymų  su  hebrajiškomis 
raidėmis  primena  raidžių  panaudojimą  Lulijaus  kombinato- 
rikoje  (French,  1972, 49). 

Monas  visų  laikytas  alchemijos  kūriniu,  bet  jo  tekstas,  nors 
ir  pilnas  alcheminių  nuorodų,  labiau  primena  bandymą  iš¬ 
reikšti  kosmoso  ryšius  apmąstant  ir  paaiškinant  jo  pamatinį 
simbolį  -  Monadą,  pagrįstą  apskritimu  ir  tiese,  nes  jų  abiejų 
pradžia  yra  taškas.  Šiame  atvaizde  (žr.  8.1  pav.)  Saulė  yra 

8.1  pav. 


apskritimas,  besisukantis  apie  tašką  -  Žemę,  o  Saulės  kelią 
kertantis  pusratis  vaizduoja  Mėnulį.  Saulę  ir  Mėnulį  parėmęs 
laiko  apverstas  kryžius,  simbolizuojantis  trilypumo  (dvi  su¬ 
sikertančios  tiesės)  ir  keturlypumo  (keturi  statūs  kampai, 
susidarantys  tiesėms  susikirtus)  principus.  Pasistengęs  Dee 
čia  įžvelgia  ir  aštuonlypumo  principą,  o  sudėjęs  trilypumo  ir 
keturlypumo  principus  gali  teigti  septinlypumo  principą.  Pri¬ 
dėjus  keturis  pirmuosius  skaičius,  gaunamas  dešimtlypumo 
principas.  Vėliau  iš  kiekvieno  šių  principų  galima  lengvai  iš¬ 
vesti  keturis  sudėtinius  elementus  (karštį,  šaltį,  drėgmę  ir 
sausrą)  bei  kitus  astrologinius  atradimus. 

Žengęs  šį  žingsnį,  per  24  teoremas  Dee  atlieka  daugybę 
savo  pirminės  figūros  rotacijų,  dekompozicijų,  inversijų  ir 
permutacijų,  lyg  taikytų  anagramą  hebrajiškoms  raidėms; 
kartu  atlikdamas  numerologines  analizes  ir  kartais  atsižvelg¬ 
damas  į  savo  figūros  pradinius  ar  galutinius  aspektus,  veikia 
ją,  panaudodamas  tris  pagrindines  kabalos  technikas  -  no- 
tariąon,  gematria  ir  temurah.  Taip  Monada,  kaip  ir  kiekviena 
numerologinė  spekuliacija,  leidžia  atskleisti  visas  kosmines 
paslaptis. 

Monada  leidžia  generuoti  ir  abėcėlės  raides.  Šia  tema  Dee 
išsamiai  kalba  savo  įvadiniame  laiške,  kuriuo  kreipiasi  į 

„gramatikus",  idant  šie  pripažintų,  kad  jo  darbas  „pagrindžia 
raidžių  formas,  jų  vietą  ir  padėtį  abėcėlėje,  įvairius  jų  ryšius, 
jų  skaitmeninę  vertę  ir  daug  kitų  dalykų,  į  kuriuos  reikia  atsi¬ 
žvelgti  pirminėje  trijų  kalbų  Abėcėlėje".  Trijų  kalbų  pri¬ 
minimas,  be  abejo,  yra  nuoroda  į  Postelį  (su  juo  Dee  buvo 
bendravęs)  ir  į  Collėge  dės  Trois  Langues,  kur  šis  buvo  pa¬ 
kviestas  dirbti.  Postelis  knygoje  De  originibus  (1553),  įrodi¬ 
nėdamas  hebrajų  kalbos  pirmumą,  priminė,  kad  pasaulis 
„pasireiškia"  per  tašką,  tiesę  ir  trikampį  ir  kad  geometrinėmis 
figūromis  galima  paversti  ne  tik  raides,  bet  ir  garsus.  Knygoje 
De  Foenicum  litteris  jis  teigė,  kad  kalba  ir  abėcėlė  atsirado 
kartu  (ta  pati  mintis,  beje,  randama  ir  kabalisto  glotogonisto 
Thomaso  Bango  knygoje  Coelum  orientis,  1657, 10). 

Tačiau  iš  šių  svarstymų  Dee  padaro  ekstremalias  išvadas. 
Tame  pačiame  įvadiniame  laiške  jis  paskelbia,  kad  „šitoje 
abėcėlinėje  literatūroje  slypi  didžios  paslaptys"  ir  kad  „pir¬ 
mosios  mistinės  hebrajų,  graikų  ir  romėnų  raidės,  sukurtos 
Dievo  ir  duotos  mirtingiesiems  [...],  kad  visi  jas  išreiškiantys 
ženklai  būtų  sudaryti  iš  taškų,  tiesių  ir  apskritimų,  sudėliotų 
pagal  nuostabų  ir  išmintingą  meną".  Skaitant  jo  liaupses  fun¬ 
damentaliajai  hebrajų  raidės  Yod  geometrijai,  neišvengiamai 
mintys  nukrypsta  į  Dante's  „I",  ir  sunku  neprisiminti  6  sky¬ 
riuje  aptarto  Lulijaus,  ieškojusio  visų  galimų  kalbų  geomet¬ 
rinės  matricos;  Dee  ketino  šlovinti  savo  raidžių  kūrimo  būdą 
kaip  „tikrąją  Kabalą  [...],  dieviškesnę  už  pačią  gramatiką". 

Clulee  (1988,  77-116)  išplėtojo  šias  mintis  ir  parodė,  kad 
Monas  apibrėžia  tikslias  taisykles  turinčią  rašto  sistemą,  ku¬ 
rioje  kiekvienas  ženklas  susietas  su  tam  tikru  daiktu.  Šia 
prasme  Monas  kalba  yra  net  viršesnė  už  kabalos  priesakus, 
nes  pastaroji  padeda  analizuoti  daiktus  pagal  tai,  kaip  jie  pa¬ 
sakyti  (arba  parašyti),  o  Monada  leidžia  pažymėti  tikruosius 
daiktus.  Dėl  savo  universalumo  Monada  sukuria  ar  atkuria 
Adomo  kalbą.  Pasak  Clulee,  Dee,  panaudodamas  taškus,  tie¬ 
ses  ir  apskritimus,  remiasi  tarp  Renesanso  menininkų  pa¬ 
plitusiu  grafiniu  abėcėlės  raidžių  konstravimu  naudojant 

kampainį  ir  skriestuvą.  Taigi,  pasitelkus  vieną  vienintelį  me¬ 
chanizmą,  galima  generuoti  ne  tik  prasmes,  bet  ir  viso  pasau¬ 
lio  abėcėles.  Nei  tradiciniai  gramatikai,  nei  patys  hebrajų 
kabalistai  nesugebėjo  paaiškinti  raidžių  formos,  jų  vietos 
abėcėlėje,  nežinojo  tikrųjų  ženklų  ir  simbolių  ištakų,  todėl  jie 
negalėjo  atskleisti  universaliosios  gramatikos,  sudariusios 
hebrajų,  graikų  ir  lotynų  kalbų  pagrindą.  „Tai,  ką  manė  at¬ 
radęs  Dee  [...],  buvo  idėja  kalbos,  kaip  plačios  simbolių  siste¬ 
mos  ir  egzegezės  technikos,  kuri  manipuliuojant  simboliais 
leidžia  generuoti  prasmes"  (Clulee,  1988,  95). 

Šią  interpretaciją  patvirtina  vienas  autorius,  kurio  nerasite 
jokioje  bibliografijoje  (kiek  man  žinoma,  jį  citavo  tik  Leibnizas 
savo  Epistolica  de  historia  etymologica  dissertatio,  1717,  plg. 
Gensini,  1991).  Tai  Johanas  Petras  Erikas,  1697  metais  savo 
knygoje  Anthropoglottonia  sive  linguae  humanae  genesis  teigęs, 
kad  visos  kalbos,  taip  pat  ir  hebrajų,  kilo  iš  graikų.  Bet  dar 
1686  metais  jis  buvo  išleidęs  knygą  Principium  philologicum,  in 
quo  vocum,  signorum  et  punctorum  tum  et  literarum  massime  ac 
numerorum  origo,  kurioje  akivaizdžiai  rėmėsi  Dee  Monas  Hie- 
roglyphica,  iš  tos  matricos  išvesdamas  visų  egzistuojančių 
kalbų  abėcėles  ir  visas  numeracijos  sistemas,  teikdamas 
pirmumą  graikų  kalbai.  Jis  atlieka  neabejotinai  sudėtingas 
procedūras:  pradeda  pirmaisiais  Zodiako  ženklais,  pertvarko 
juos  į  Monadą;  teigia,  kad  Adomas  įvardijęs  kiekvieną  gy¬ 
vūną  vardu,  kuris  atkuria  jų  skleidžiamą  garsą,  ir  išdėsto  ga¬ 
na  įtikinamą  fonologinę  teoriją,  skirdamas  raides  per  sibila- 
tione  per  dentesf  per  tremulatione  linguae,  per  contractione  palati, 
per  compressione  labrorum,  per  respiratione  per  nares*.  Iš  to  pa¬ 
daro  išvadą,  kad  Adomas  naudojo  balsius  pavadinti  paukš¬ 
čiams,  pusbalsius  -  žemės  gyvūnams,  o  priebalsius  -  žuvims. 
Iš  šios  elementariosios  fonetikos  jis  išveda  muzikos  garsus 
ir  septynias  tradiciškai  juos  apibrėžiančias  raides,  iš  kurių 

*  Pagal  šnypštimą  per  dantis,  pagal  liežuvio  virpėjimą,  pagal  go¬ 
murio  susitraukimą,  pagal  lūpų  suspaudimą,  pagal  iškvėpimą 
per  šnerves  (lot.). 

susidaro  Monas  Hieroglyphica  figūra.  Galiausiai  parodo,  kaip 
pasukant  (arba  atliekant  vizualią  anagramą)  Monadą  gau¬ 
namos  visos  žinomų  abėcėlių  raidės. 

Tai,  kad  ši  tradicija  išliko  nuo  Postelio  iki  Eriko,  rodo,  jog 
magiškoji  rozenkreicerių  kalba,  jei  rozenkreiceriai  rėmėsi  Dee 
mokymu  (šiai  paslapčiai  lemta  likti  neatskleistai,  kadangi  jų 
gynėjai  aiškiai  tvirtinę,  jog  rozenkreicerių  niekas  nėra  matęs), 
galėjo  būti  visas  pasaulio  kalbas  (bent  jau  abėcėlės  lygme¬ 
nyje),  taigi  ir  visą  pasaulio  išmintį  generuojanti  matrica. 

Jei  tikrai  taip,  tuomet  galima  palikti  mintis  apie  universalią 
gramatiką,  svajoti  ne  vien  apie  gramatiką  be  sintaksinės 
struktūros,  bet  (kaip  sako  Demonet,  1992,  404)  apie  „grama¬ 
tiką  be  žodžių",  tylų  bendravimą,  netgi  angeliškąjį  bendra¬ 
vimą,  artimą  Kircherio  idėjai  apie  hieroglifinį  simbolį.  Taigi 
ir  vėl  tobula  kalba,  bet  tik  tada,  kai  yra  pagrįsta  apreiškimo 
kibirkštimi,  slapta  ir  įslaptinta. 


Tobulumas  ir  slaptumas 

Gal  atrodo  patetiška,  kad  tobulos  -  ir  universaliosios  -  kalbos 
paieškos  atvedė  prie  idėjos  apie  kalbas,  skirtas  keliems  lai¬ 
mingiesiems.  Bet  tai  tik  mūsų  „demokratinė"  iliuzija,  kad  to¬ 
bulumas  gali  eiti  kartu  su  universalumu. 

Norint  teisingai  suvokti  tokius  bandymus  kaip  Kircherio 
egiptologija  ar  šventosios  rozenkreicerių  kalbos,  derėtų  ne¬ 
pamiršti,  kad  hermetiškoji  tradicija  apibrėžia  tiesą  ne  kaip 
universaliai  suprantamą,  priešingai,  egzistuoja  pagrįstas  įta¬ 
rimas,  kad  tiesa  daugumai  yra  nežinoma,  o  pažini  tik  nedau¬ 
geliui  išrinktųjų  (plg.  Eco,  1990). 

Čia  išryškėja  esminis  skirtumas  tarp  neoplatoniškojo- 
gnostiškojo-hermetiškojo  vėlyvosios  klasikos  pasaulio  (o  vė¬ 
liau  -  ir  Renesanso  hermetizmo),  išlikusio  net  Kircherio 
kontrreformacinėje  katalikybėje,  ir  viduramžiais  triumfavu¬ 
sios  krikščioniškosios  naujienos.  Viduramžių  krikščionybė 

kalba  apie  išganymą,  ypač  pažadėtą  nuolankiesiems,  nerei¬ 
kalaujantį  ypatingų  žinių:  kiekvienas  gali  suprasti,  ko  reikia, 
kad  pelnytų  dangaus  karalystę.  Viduramžių  didaktika  pra¬ 
skleidžia  apreiškimą  gaubiančio  paslaptingumo  šydą,  „su¬ 
traukdama"  apreiškimą  iki  kiekvienam  suprantamų  formu¬ 
lių,  parabolių  ir  paveikslų.  Tiesa  yra  apsakoma ,  taigi  vieša. 
Hermetinė  mintis,  atvirkščiai,  teigia  kosminę  dramą,  suvo¬ 
kiamą  tik  proto  elitui,  gebančiam  iššifruoti  visatos  hierog¬ 
lifus.  Taigi  tiesa  yra  įslaptinta,  sudėtinga,  dviprasmiška,  gyva 
priešybių  sutapime,  atsiskleidžianti  per  apreiškimus  išrink¬ 
tiesiems. 

Argi  tokioje  kultūrinėje  aplinkoje  kalbos  tobulumo  kri¬ 
terijus  galėjo  būti  jos  „viešumas"?  To  nesupratus  sunku  su¬ 
vokti,  kodėl  to  meto  kriptografai  dedikuodavo  savo  kūrinius 
didiesiems  kunigaikščiams,  įsitraukusiems  į  karines  kampa¬ 
nijas  ir  politines  machinacijas,  tačiau  stengėsi  savo  šifravimo 
technikas  apgaubti  dievobaimingumo  aureole.  Gali  būti,  kad 
tai  tėra  dar  viena  tos  epochos  įgimtos  veidmainystės  apraiš¬ 
ka,  epochos,  linkusios  į  apsimetinėjimą,  apgaulę,  kaukes,  -  tai 
vienas  įdomiausių  baroko  civilizacijos  bruožų. 

Nežinia,  ar  garsiojoje  knygelėje  Breviarium  politicorum  se- 
cundum  rubricas  Mazarinicas  (1684)  tikrai  surašytos  Mazarinio 
mintys,  ar  tai  tėra  šmeižikų  prasimanymas,  tačiau  ji  neabe¬ 
jotinai  perteikia  XVII  amžiaus  politiko  dvasią.  Skyriuje  „Skai¬ 
tymas  ir  rašymas"  taip  patariama: 

Jei  tau  tektų  rašyti  tokioje  vietoje,  kur  lankosi  daug  žmonių,  at- 
remk  į  pastovą  kokį  nors  jau  prirašytą  lapą,  lyg  ruoštumeisi  jį 
nurašyti.  Tegul  jis  bus  akivaizdžiai  matomas;  o  lapą,  kuriame  ra¬ 
šai  iš  tikro,  laikyk  ant  stalo  ir  saugok,  kad  matytųsi  tik  viena  para¬ 
šyta  eilutė,  kurią  lengvai  galėtų  perskaityti  kiekvienas  jį  pamatęs. 
Tai,  ką  jau  esi  parašęs,  pridenk  kokia  nors  knyga  ar  kitu  popie¬ 
riaus  lapu,  ar  dar  kitu  lapu  ant  pastovo,  kaip  ir  pirmasis,  bet 
arčiau  to,  kas  jau  parašyta.  [...]  Slaptiems  dalykams  išmiklink  sa¬ 
vo  plunksną  ir  ranką  (jei  nenaudoji  šifro),  kad  tai,  ką  parašei. 

kiekvienas  galėtų  perskaityti  ir  įsidėmėti,  kaip  pataria  Tritemijus 
savo  „Poligrafijoje",  bet  jų  prasmė  kitiems  tebus  nesuvokiama. 
Nesuprantamas  šifras  kelia  įtarimą  ir  norą  jį  perskaityti,  taip  pat 
ir  tuomet,  kai  yra  netinkamai  paruoštas.  ( Breviario  dei  policiei,  Gio- 
vanni  Macchia,  Rizzoli,  Milanas,  1981,  p.  39-40) 

Taigi  mistikas  rašo  apie  tobulas  ir  šventas  kalbas,  o  kartu 
merkia  akį  politikui,  kad  šis  pasinaudotų  jomis  kaip  slapto¬ 
mis  kalbomis;  kita  vertus,  kriptografas  siekia  vietoj  šifro  - 
galios  ir  valdžios  įrankio  -  įpiršti  politikui  kodus,  kuriuos  jis, 
hermetikas  mąstytojas,  laiko  raktu  į  antgamtinį  pasaulį. 

Žmogus,  kurį  ilgą  laiką  dauguma  įtarė  (o  daugelis  įtaria  iki 
šiol)  esant  jei  ne  rozenkreicerių  manifestų  kūrėju,  tai  bent  jų 
įkvėpėju,  buvo  Johannas  Valentinas  Andreae,  liuteronų  mis¬ 
tikas,  sukūręs  utopijas,  panašias  į  Bacono  ir  Campanellos,  pa¬ 
vyzdžiui,  Christianopolis  (1619),  ir  savo  kūriniuose  negailėjęs 
šifruotų  posakių.  Edighofferis  (1982, 175  tt.)  pažymi,  kad  kai 
kuriuose  darbuose,  kurių  autorystė  neabejotinai  priklauso 
Andreae'i,  tarkim,  Nozze  chemiche,  gausu  šifruotų  sakinių,  lai¬ 
kantis  žinomo  principo,  kad  „Arcana  publicata  vilescunt", 
esą  nereikėtų  kiaulėms  mėtyti  perlų.  Šifruotų  posakių  kupini 
ir  Andreae  laiškai  savo  globėjui  Brunsviko  kunigaikščiui  Au¬ 
gustui,  su  kuriuo  susirašinėjo  dešimt  metų.  Edighofferis 
pažymi,  kad  tai  neturėtų  stebinti,  turint  galvoje,  jog  laiškai 
siųsti  Trisdešimties  metų  karo  metu,  o  juose  pilna  ir  politinio, 
ir  religinio  pobūdžio  pastabų  -  anuomet  skirtumas  tarp  jų 
buvo  minimalus,  o  rizika  tokia  pati. 

Šių,  galėtume  sakyti,  „privačių"  rozenkreicerių  žygių  fone 
viešos  jų  kalbos  apie  slaptos  kalbos  būtinybę  siekiant  per¬ 
tvarkyti  pasaulį  atrodo  dar  dviprasmiškesnės.  Visai  įtikima 
tai,  ką  piršo  ne  vien  moderni  istoriografija,  bet  primygtinai 
kartojo  ir  patys  tariamieji  manifestų  autoriai:  tai  buvęs  tik 
pokštas,  žaidimas,  literatūrinis  pastišas,  šauniai  sujungęs 
prieštaringas  mintis,  atsiliepiantis  į  įvairias  toje  epochoje  po¬ 
puliarias  temas:  pirmapradės  kalbos  ieškojimą,  svajonę  apie 


iš  skaitiniai.org 


180  S-  Magiškoji  kalba 

jausmų  kalbą,  miglotų  glosolalijų  siekimą,  kriptografijas, 
kabalistines  kalbas...  Žodžiu,  viską.  O  kadangi  ten  buvo  vis¬ 
ko-  kaip  paprastai  atsitinka  paslaptimis  besižavinčiuose 
sluoksniuose,  -  rozenkreicerių  manifestai  tapo  kaitinančiais 
aistras,  paranojiniais  skaitiniais,  kuriuose  kiekvienas  rasdavo 
tai,  kuo  jau  tikėjo,  ko  ieškojo,  ką  norėjo  rasti. 

Steganografijos  naudotos  šifruoti  žinias,  taigi  buvo  jų  slap¬ 
tumo  garantas.  Tačiau  priemonė,  skirta  užkoduoti,  gali  tapti  ir 
priemone,  tinkama  iškoduoti  šifruotus  pranešimus.  Toliau  - 
tik  vienas  žingsnis  iki  kitos  išvados:  jei  steganografija  moko, 
kaip  atskleisti  slaptą  pranešimą,  ji  gali  padėti  ir  mokytis  ne¬ 
žinomos  kalbos. 

Tritemijus,  parašęs  Polygraphia,  neatsitiktinai  išleistą 
prieš  Steganographia  ir  neturinčią  blogos  pastarosios  knygos 
šlovės,  gerai  žinojo,  kad  ir  nemokantis  lotynų  kalbos  žmo¬ 
gus,  pasinaudodamas  jo  sistema,  gali  greit  išmokti  rašyti 
ta  jam  nežinoma  kalba  (VI  knyga,  Strasbūras,  1660,  38).  Bū¬ 
tent  kalbėdamas  apie  Tritemijaus  Polygraphia  Mersenne'as 
( Quaestiones  celeberrimae  in  Genesim,  1623,  471)  pažymėjo, 
kad  „trečiojoje  knygoje  aprašytas  menas,  kuriuo  pasinau¬ 
dodamas  kiekvienas  neišmanėlis,  mokantis  tik  savo  gimtąją 
kalbą,  gali  per  dvi  valandas  išmokti  skaityti  ir  rašyti  lo¬ 
tyniškai".  Taigi  steganografija  yra  ir  priemonė  užšifruoti 
pranešimus,  surašytus  žinoma  kalba,  ir  raktas  į  nežinomas 
kalbas. 

Paprastai  šifruotame  pranešime  tikrojo  pranešimo  (para¬ 
šyto  taip  pat  ir  adresatui  žinoma  kalba)  raidės  pakeičiamos 
kitomis  raidėmis,  kurias  pagal  tam  tikrą  nekintamą  taisyklę 
nurodo  šifro  raktas.  Todėl  tereikia,  tarkim,  nustatyti,  kuri 
raidė  šifruotame  tekste  statistiškai  dažniausia,  ir  nesunku  nu¬ 
spėti,  kad  ji  atstoja  dažniausiai  toje  kalboje  pasikartojančią 
raidę.  Reikia  tik  išbandyti  keletą  hipotezių  taikant  keletą  kal¬ 
bų  -  ir  mįslė  įminta.  Aišku,  problema  tampa  sudėtingesnė,  jei 

kiekviename  pranešimo  žodyje  transkripcijos  taisyklė  kinta. 
Tarkime,  turime  tokią  lentelę: 

ABCDEFGHIJKLMNOPQRSTUVZ 
BCDEFGHIJKLMNOPQRSTUVZA 
CDEFGHIJKLMNOPQRSTUVZAB 
DEFGHIJKLMNOPQRSTUVZABC 
EFGHIJKLMNOPQRSTUVZABCD 
FGHIJKLMNOPQRSTUVZABCDE 
GHIJKLMNOPQRSTUVZABCDEF 
HIJKLMNOPQRSTUVZABCDEFG 
IJKLMNOPQRSTUVZABCDEFGH 
ir  taip  toliau. 

Žinodami  šifro  raktą  (pavyzdžiui,  CEDO),  gautume,  kad 
pirmajam  žodžiui  naudojama  trečioji  eilė,  kur  A  pakeičiama 
C,  B  pakeičiama  D,  C  pakeičiama  E,  ir  taip  toliau;  antrajam 
žodžiui  naudojama  penktoji  eilė,  kur  A  pakeičiama  E,  ir  taip 
toliau;  trečiajam  žodžiui  naudojama  ketvirtoji  eilė,  kur  A  pa¬ 
keičiama  D,  ir  taip  toliau.  Bet  ir  tokiu  atveju,  turint  po  ranka 
abėcėlių  lentelę,  kurioje  raidės  perstumtos  dvidešimt  vieną 
kartą,  surašytos  iš  kito  galo,  pramaišiui  ar  panašiai,  teksto 
iššifravimas  tėra  laiko  klausimas. 

Heinrichas  Hitleris  savo  Mysterium  artis  steganographicae 
novissimum  (1682)  siūlosi  išmokyti  iššifruoti  kiekvieną  pra¬ 
nešimą,  ne  tik  šifruotą,  bet  ir  parašytą  lotyniškai,  vokiškai, 
itališkai  ar  prancūziškai,  tiesiog  nustatant  statistinį  raidžių  ir 
diftongų  kartojimąsi  įvairiose  kalbose.  1685  metais  Johnas 
Falconeris  parašo  Cryptomenysis  Patefacta :  or  the  Art  of  Secret 
Information  Disclosed  Without  a  Key,  kitaip  tariant,  išdėsto,  kaip 
perskaityti  slaptą  pranešimą  neturint  rakto:  „Tas,  kuris  kartą 
ir  visiems  laikams  suprato  iššifravimo  taisykles  vienoje  kal¬ 
boje,  gali  be  jokių  apribojimų  per  keletą  valandų  pakankamai 
išmokti  bet  kokios  kalbos,  kad  galėtų  ją  užšifruoti/'  (A 7v) 

Kircherio  poligrafija 

Kircherio  Polygraphia  nova  et  universalis  ex  combinatoria  arte 
detecta  (1663)  parašyta  vėliau  už  egiptologijos  darbus,  tačiau 
tėvas  Atanazijus  ir  anksčiau  gilinosi  į  panašaus  pobūdžio 
universalias  kalbas,  todėl  akivaizdu,  kad  jis  tuo  pat  metu  vie¬ 
nodai  aistringai  tyrė  ir  hieroglifų  paslaptis,  ir  poligrafijas. 
Reikšminga,  kad  toje  pačioje  knygoje  Kircheris  pirma  aprašo 
poligrafiją,  arba  tarptautinę  visiems  suprantamą  kalbą,  o  pas¬ 
kui,  sekdamas  Tritemijumi,  steganografiją,  arba  slaptą  kalbą, 
skirtą  pranešimams  šifruoti.  Tai,  kas  mums  atrodo  paradok¬ 
salu,  Kircheriui  yra  beveik  natūralus  ryšys  tarp  dviejų  me¬ 
todų.  Iš  pradžių  jis  cituoja  arabų  patarlę  (si  secretum  tibi  šit, 
tege  illud ,  vėl  revela):  jei  turi  paslaptį,  arba  ją  paslėpk,  arba  at¬ 
skleisk.  Tačiau  pasirinkimas  nėra  labai  akivaizdus,  nes  ir  pats 
Kircheris  savo  egiptologijos  darbuose  pasirinko  vidurį,  kitaip 
tariant,  kalbėti  įslaptinant,  minėti  neatskleidžiant.  Beje,  ant¬ 
roji  pavadinimo  dalis  rodo,  kad  Kircheris  žinojo  ir  Lulijaus 
kombinatorikos  principus  (priešingai,  nei  manė  Knovvlsonas, 
1975, 107-108). 

Džiaugsmu  trykštančiame  įvade,  kurį  autorius  dedikuoja 
imperatoriui  Ferdinandui  III,  poligrafija  šlovinama  kaip  lin- 
guarum  omnium  ad  unam  reductio*.  Naudodamas  ją,  „kiekvie¬ 
nas,  net  mokantis  tik  savo  gimtąją  liaudies  kalbą,  galės  susi¬ 
rašinėti  su  kiekvienu  bet  kurios  kitos  tautos  atstovu".  Taigi 
poligrafija  pateikiama  kaip  pasigrafija,  kitaip  tariant,  rašy¬ 
tinės  kalbos  projektas,  tarptautinė  abėcėlė,  kurios  šnekamoji 
versija  nenumatyta. 

Projektą  iš  pirmo  žvilgsnio  lengva  supainioti  su  dvipusio 
penkiakalbio  žodyno  variantais  A  ir  B.  Kircherio  nuomone 
(p.  7),  jį  būtų  galima  taikyti  hebrajų,  graikų,  lotynų,  italų, 
prancūzų,  ispanų,  vokiečių,  čekų,  lenkų,  lietuvių,  vengrų, 
olandų,  anglų,  airių  (linguae  doctrinales  omnibus  communes**), 

*  Visų  kalbų  suvedimas  į  vieną  (lot.). 

**  Visiems  žinomos  studijuojamos  kalbos  (lot.). 

taip  pat  nubių,  etiopų,  egiptiečių,  kongiečių,  angoliečių,  chal- 
dėjų,  arabų,  armėnų,  persų,  turkų,  totorių,  kinų,  meksikiečių, 
perujiečių,  brazilų,  kanadiečių  kalboms.  Jis  pats  nedrįso  imtis 
šito  milžiniško  darbo,  o  gal  numatė,  kad  misionieriai,  o  vėliau 
ir  kolonizacija,  supaprastins  jo  užduotį  ir  daugelis  egzotiškų 
kalbų  liks  tik  antropologinių  tyrinėjimų  objektas:  meksikiečių 
kalbą  pakeis  ispanų,  kanadiečių  -  prancūzų,  brazilų  -  por¬ 
tugalų  kalbos,  o  įvairūs  pidgin  ir  lingue  franche  -  daugelį  kitų. 
Pažymėtina,  kad  anglų  kalba  tuomet  dar  nelaikyta  svarbia 
bendravimo  kalba;  negana  to,  Becheris  savo  Character  teigė, 
kad  Italijai,  Ispanijai,  Anglijai  ir  Portugalijai  užtektų  pran¬ 
cūzų  kalbos. 

Abiejuose  žodynuose  pateikiami  1228  terminai,  pasirinkti 
pagal  empirinius  kriterijus  (Kircheris  parinko  žodžius,  kurie 
jam  pasirodė  dažniau  vartojami). 

Užšifruoti  skirtas  žodynas  A  sudarytas  pirmiausia  abėcė¬ 
lės  tvarka  pateikiant  bendrinius  daiktavardžius  ir  veiksma¬ 
žodžius,  paskui  vėl  abėcėlės  tvarka  pateikiant  tikrinius  daik¬ 
tavardžius  (kraštų,  miestų  pavadinimus,  asmenų  vardus), 
prieveiksmius  ir  prielinksnius,  dar  toliau  atskirai  pateikiant 
veiksmažodžių  „būti"  ir  „turėti"  asmenavimą.  Kiekviena 
skiltis,  skirta  vienai  iš  pasirinktų  penkių  kalbų,  sudaryta  lai¬ 
kantis  tos  kalbos  abėcėlės.  Taigi  tarp  vienoje  eilutėje  esančių 
terminų  nėra  jokio  semantinio  ryšio.  Greta  kiekvieno  loty¬ 
niško  žodžio  parašytas  skaitmeninis  šifras  romėniškais  ir  ara¬ 
biškais  skaitmenimis  augančia  tvarka:  romėniškas  skaitmuo 
nurodo  žodyno  B  lenteles,  arabiškas  -  atskirą  terminą.  Tokių 
pat  skaitmenų  pora  yra  ir  prie  terminų  kitomis  kalbomis,  ta¬ 
čiau  be  jokios  tvarkos. 

Pažvelkime  į  dvi  pirmąsias  pirmos  lentelės  eilutes: 


Lotynų 

Italų 

Ispanų 

Prancūzų 

Vokiečių 

abalienare  1.1 

astenere  1.4 

abstenir  1.4 

abstenir  1.4 

abhalten  1.4 

abdere  1.2 

abbracciare  II. 10 

abbraęar  II. 10 

abayer  XII.35 

abschneiden  1.5 

Lotynų  kalba  yra  kaip  parametras:  skaitmenys  prie  termi¬ 
nų  kitomis  kalbomis  nurodo  skaitmenį  kurį  turi  lotyniškas 
atitikmuo.  Kitaip  tariant,  skaitmeninė  lotyniško  termino  ab- 
dere  išraiška  yra  1.2;  norėdami  užšifruoti  prancūzišką  terminą 
abstenir,  rašysime  1.4  (lotyniškoje  skiltyje  1.4  bus  abstinere). 

Pranešimo  adresatui  reikės  naudotis  žodynu  B,  jis  pada¬ 
lytas  į  32  lenteles,  pažymėtas  romėniškais  skaitmenimis,  o 
arabiški  skaitmenys  kiekviename  stulpelyje  surašyti  didėjan¬ 
čia  tvarka.  Padalijimas  į  32  lenteles  neturi  jokios  padalijimų 
logikos:  pagal  abėcėlę  ir  pagal  kiekinės  numeracijos  progre¬ 
siją  sutvarkyta  tik  lotyniškoji  skiltis,  kitų  kalbų  skiltyse  lai¬ 
komasi  ne  abėcėlės  tvarkos,  o  numeracijos.  Todėl  eilutėse  gre¬ 
ta  surašyti  sinonimai,  o  sinoniminiai  terminai  pažymėti  tuo 
pačiu  arabišku  skaičiumi.  Pavyzdžiui: 


abalienare  1 
abdere  2 


alienare  1 
nascondere  2 


estranar  1 
esconder  2 


estranger  1 
musser  2 


entfremden  1 
verbergen  2 


Taigi  adresatas  Vokietijoje,  gavęs  pranešimą  1.2,  B  žodyno 
I  lentelėje  ieško  termino  2  ir  sužino,  kad  siuntėjas  norėjo  pa¬ 
sakyti  verbergen.  Norėdamas  sužinoti,  kaip  šis  žodis  skamba 
ispaniškai,  rastų  esconder. 

Tačiau  paprastos  leksikos  nepakanka,  ir  Kircheris  pateikia 
44  žymes  ( notae ),  nurodančias  veiksmažodžio  laiką,  nuosaką 
ir  skaičių,  bei  12  ženklų  galūnėms  (vardininkas,  kilmininkas, 
naudininkas  ir  t.  t.,  vienaskaita  ir  daugiskaita).  Kad  būtų 
lengviau  suprasti  pateiktą  pavyzdį,  pasakysime,  jog  vardi¬ 
ninkas  žymimas  N,  o  trečiasis  vienaskaitos  būtojo  laiko 
asmuo  žymimas  D.  Štai  šifruotės  pavyzdys:  XXVII.  36  N 
( Petrus )  XXX.  21  N  ( noster )  II.  5  N  ( amicus )  XXIII.  8  D  ( venit ) 
XXVIII.  10  ( ad )  XXX.  20  ( nos ).  (Petrus  noster  amicus  venit  ad 
nos  -  „Pas  mus  atvažiavo  mūsų  draugas  Petras/O 

Kircheris  liaupsina  savo  išradimo  privalumus:  turėdami 
vieną  vienintelį  šifravimo  žodyną,  galime  rašyti  bet  kuria 
kalba,  nors  mokėtume  tik  savo  gimtąją  kalbą,  o  turėdami 

iššifravimo  žodyną  gimtąja  kalba,  galime  suprasti  nežinoma 
kalba  parašytą  tekstą.  Tokia  sistema  turi  ir  kitą  privalumą: 
gavę  nešifruotą  tekstą,  parašytą  nežinoma  kalba,  žodyne  A 
randame  skaičius  prie  nežinomų  žodžių,  o  žodyne  B  randa¬ 
me  jų  atitikmenis  gimtąja  kalba. 

Sistema  labai  gremėzdiška,  be  to,  pagrįsta  prielaida,  kad 
kiekvieną  kalbą  galima  surikiuoti  pagal  lotynų  kalbos  gra¬ 
matiką;  kita  vertus,  pranešimas,  užšifruotas  pagal  vokiečių 
kalbos  sintaksę,  atrodys  labai  keistai  pažodžiui  išverstas  į 
prancūzų  kalbą. 

Kircheris  nesirūpina,  kad  pagal  išeities  kalbos  sintaksę 
pažodžiui  išverstas  tekstas  būtų  tikslus:  galima  sakyti,  jis 
pasitiki  adresato  geranoriškumu.  Perskaitęs  Polygraphia,]ua- 
nas  Caramuelis  y  Lobkovvitzas  1663  metais  parašo  Kircheriui 
šifruotą  laišką  sveikindamas  su  puikiu  išradimu  (Mss.  Chi- 
giani  f.,  59  v,  Vatikano  apaštalinė  biblioteka,  plg.  Casciato, 
Iannielo,  Vitale,  1986,  5  lent.  s).  Caramuelis  neranda  žodyne 
tikrinio  vardo  Atanazijus  ir  vadovaudamasis  principu,  kad 
trūkstant  terminų  reikia  parinkti  artimiausiąjį,  kreipiasi  į  sa¬ 
vo  Dominus  ir  Amicus  (su  šauksmininko  ženklu)  kaip  į  Anas- 
tasia.  Vienas  laiško  atkarpas  lengva  suprasti,  skaitant  kitas 
kyla  įtarimas,  kad  Caramuelis  iš  žodyno  rinkdamas  terminus 
apsiriko,  nes  išvertus  laišką  į  lotynų  kalbą  atsirastų  tokių 
sakinių  kaip:  „ Dominus  +  šauksmininkas  Amicus  +  šauksmi¬ 
ninkas  multum  sol  +  šauksmininkas  Anastasia  ame  +  galinin¬ 
kas  ex  illius  +  įnagininkas  discere  posse  +  antrasis  busimojo 
laiko  daugiskaitos  asmuo  veikiamoji  rūšis,  non  ėst  loqui  vėl 
scriberesub  lingua  +  įnagininkas  communis  +  įnagininkas".  Tai 
skambėtų  panašiai  kaip  me-Tarzan-you-Jane-language  arba  „O, 
mano  pone  drauge,  labai  sąmojingas,  Anastasia.  Iš  manęs 
menas  jo  (?)  išmokti  galime,  tai  -  ne  kalbėti  ar  rašyti  paprasta 
kalba". 


iš  skaitiniai.org 


Beckas  ir  Becheris  igj 

Beckas  ir  Becheris 

Panašus  ir  Cave'o  Becko  1657  metais  parašytas  darbas  The  uni- 
versal  character,  by  ivhich  all  the  nations  of  the  zvorld  may  under- 
stand  oneanother's  conceptions,  reading  out  oforte  common  zvritting 
their  own  mother  tongues.  Tereikia  pažvelgti  į  tokią  šifruotą: 

Gerbk  savo  tėvą  ir  savo  motiną 

leb  2314  p  2477  &  pf  2477 


Čia  leb  yra  daugiskaitos  imperatyvas,  taip  pat  pažymėtas  gi¬ 
minės  skirtumas  tarp  įvardžio  „tavo"  vyriškos  ir  moteriškos 
giminės,  todėl  tuo  pačiu  terminu  („gimdytojas")  galima  pa¬ 
žymėti  ir  tėvą,  ir  motiną.  Savo  pasigrafiją  Beckas  nori  papil¬ 
dyti  pasilalija,  kitaip  tariant,  praturtinti  tarimo  taisyklėmis, 
todėl  parašytasis  priesakas  skambėtų  leb  totreonfo  pee  tofo- 
sėnsen  and  pif  tofosėnsen.  Tačiau  norėdami  ištarti  sakinį  turė¬ 
tume  atmintinai  išmokti  skaičius. 

Dvejus  metus  prieš  išeinant  Polygraphia  (bet,  kaip  maty¬ 
sime,  Kircherio  idėjos  jau  buvo  paplitusios  rankraščių  forma), 
Joachimas  Becheris  1661  metais  išleido  knygą  Character  pro 
notitia  linguarum  universali  (kuri  kartais  cituojama  kaip  Clavis 
convenientiae  linguarum).  Becherio  projektas  iš  esmės  nesiski¬ 
ria  nuo  Kircherio,  tik  Becheris  sudaro  beveik  dešimteriopai 
didesnį  lotyniškų  terminų  žodyną  (dešimt  tūkstančių  žodžių) 
ir  nesudaro  kitų  kalbų  žodynų,  palikdamas  skaitytojui  vei¬ 
kimo  laisvą.  Kaip  ir  Kircherio  žodyne,  daiktavardžiai,  veiks¬ 
mažodžiai  ir  būdvardžiai  surašomi  kartu  su  tikrinių  vardų  ir 
vietovardžių  priedais. 

Prie  kiekvieno  žodžio  parašytas  arabiškas  skaitmuo  (pa¬ 
vyzdžiui,  Ciurichas  pažymimas  skaičiumi  10283);  antras 
arabiškas  skaitmuo  nurodo  asmenavimo  lentelą  (kurioje  yra 
aukštesniojo,  aukščiausiojo  laipsnio  ir  prieveiksmių  šifrai), 
o  trečias  -  galūnių  lentelą.  Palinkėjimas  (/flnventum  Eminen- 
tissimo  Principi  etc.")  yra  rašomas  4442.2770:169:3.6753:3, 

o  skaitomas  „Inventum  eminens  (+  aukščiausiasis  laipsnis  + 
vienaskaitos  naudininkas)  princeps  (+  vienaskaitos  naudinin- 
kas)". 

Tačiau  bėda,  kad  Becheris  nėra  tikras,  jog  visos  tautos  pa¬ 
žįsta  arabiškus  skaitmenis,  todėl  jų  vietoje  prasimano  nepa¬ 
prastai  sudėtingą  ir  visiškai  nesuprantamą  vaizdinę  sistemą. 
Kai  kurie  autoriai  klaidingai  paskuba  įvardyti  ją  kaip  gimi¬ 
ningą  kinų  ideogramoms. 

Skaičiai  pažymėti  įvairiose  struktūros  vietose  surašyta  taš¬ 
kų  ir  brūkšnelių  sistema.  Skaitmeninės  vertės,  parašytos  figū¬ 
ros  dešinėje  ir  viduryje,  nurodo  leksinį  item;  kairėje  pusėje 
surašytos  vertės  nurodo  gramatines  morfemas.  Tik  tiek.  Ta¬ 
čiau  minėtą  sakinį  tektų  surašyti  į  keturias  tokias  lenteles: 


jxu>J\umc?A,  noCiCici. 
j.  i.  j. 


ra  rra  rra  ra:  f 


7 


G 


ra  ra  ra  ra  ra 

9.1.  pav. 


Gasparas  Schottas  savo  knygos  Technica  curiosa  (1664)  sky¬ 
riuje  „Mirabilia  graphica"  pabandė  patobulinti  Becherio  sis¬ 
temą,  supaprastindamas  vaizdinių  skaičių  užrašymą  ir  papil¬ 
dydamas  daline  kitų  kalbų  leksika.  Schottas  siūlo  lentelę  su 
aštuoniais  skyriais,  kur  horizontalios  linijos  reiškia  vienetus, 
dešimtis,  šimtus  ir  tūkstančius,  linijos  dešinėje  rodo  grama¬ 
tines  morfemas,  o  linijos  kairėje  -  leksinius  vienetus.  Taškas 
reiškia  vieną  leksinį  vienetą,  linija  -  penkis.  Tuomet  9.2  pa¬ 
veikslo  figūra  skaitoma  23.1.15.15.35.4  =  „arklys  ėda  avižas". 

9.2.  pav. 

Šią  žmonių  bendravimui  sunkiai  pritaikomą  sistemą  Heil- 
mannas  (1963)  ir  De  Mauro  (1963)  pavadino  kompiuterinio 
vertimo  pirmtaku.  Pažvelkime  į  Becherio  pseudoideogramas 
kaip  į  nuorodas,  susijusias  su  elektroninėmis  schemomis, 
duodančiomis  mašinai  komandą,  kuriuo  keliu  ji  turi  eiti,  at¬ 
mintyje  išrinkdama  ir  išspausdindama  atitinkamą  žodį  -  taip 
sukuriamas  mechanizmas  versti  iš  vienos  kalbos  į  kitą,  žodis 
po  žodžio  (aišku,  su  visais  tokio  mechaniško  metodo  trū¬ 
kumais). 


Pirmosios  užuominos 
apie  turinio  organizavimą 

Apie  1660  metus  Kircheris  parašo  knygą  Novurn  hoc  inventum 
ąuo  omnia  mundi  idiomata  ad  unum  reducuntur,  išliko  tik  jos 
rankraštis  (Mss.  Chigiani,  I,  VI,  225,  Vatikano  apaštalinė  bib¬ 
lioteka;  žr.  Marrone,  1986).  Schottas  tvirtina,  kad  Kircheris  im¬ 
peratoriaus  prašymu  turėjęs  laikyti  savo  sumanymą  paslap¬ 
tyje,  kadangi  šis  norėjęs  pasilikti  jį  naudoti  išimtinai  sau. 

Novum  inventum  atrodo  dar  negalutinai  parengtas  ir  ne¬ 
pilnas,  čia  išdėstyta  tik  elementariausia  gramatika  ir  duotas 
1620  terminų  žodynas.  Už  Polygraphia  ji  įdomesnė  tuo,  kad 
bandyta  pateikti  sąrašą  54  pagrindinių  kategorijų,  kurias  ga¬ 
lima  išreikšti  ikonogramomis,  primenančiomis  šiandien  nau¬ 
dojamas  oro  uostuose  ir  stotyse  -  kartais  tai  yra  daiktas,  pa¬ 
vyzdžiui,  taurė,  kartais  tik  geometrinė  figūra  (stačiakampis, 
trikampis,  apskritimas),  o  kai  kurios  iš  pažiūros  atrodo  įkvėp¬ 
tos  Egipto  hieroglifų.  Toliau  taikomi  poligrafijos  kriterijai: 

ikonogramai  suteikiamas  romėniškas  skaitmuo,  o  arabišku 
skaitmeniu  pažymimas  atskiras  terminas.  Todėl  keturias  sti¬ 
chijas  reiškiantis  kvadratas  su  skaitmeniu  4  reiškia  vandenį 
kaip  elementą,  o  skystis,  kaip  kažkas  geriama,  žymimas  tau¬ 
rės  ikonograma  (gėrimų  klasė)  su  skaičiumi  3. 

Projektas  įdomus  dviem  aspektais.  Pirmasis  -  tai,  kad  pagal 
šią  sistemą  bandoma  susieti  poligrafiją  su  hieroglifų  leksika, 
todėl  teoriškai  šią  kalbą  galima  vartoti  neverčiant  į  natūralias 
kalbas.  Pamačius  „kvadratas  +  4"  suprantama,  kad  šitaip  pa¬ 
žymėtas  elementas,  o  pamačius  „taurė  +  3"  suprantama,  kad 
tai  yra  kažkas  geriama.  Tam  tikra  prasme  ir  Kircherio  poli¬ 
grafija,  ir  Becherio  Character  leidžia  versti  net  nesuprantant 
žodžių  reikšmės,  tuo  tarpu  Novum  inventum  numatytas  ne 
mechaninis,  o  pusiau  filosofinis  pažinimas:  norint  užšifruoti 
žodį  „vanduo",  reikia  žinoti,  kad  jis  yra  gamtos  elementas,  o 
natūralios  kalbos  terminas  tokios  informacijos  nesuteikia. 

Seras  Thomasas  Urųuhartas,  išleidęs  dvi  knygas  apie  vieną 
poligrafijos  rūšį  ( Ekskubalauron ,  1652,  ir  Logopandecteision, 
1653),  pažymi,  kad  tvarka  pagal  abėcėlę  galėtų  būti,  nes  su¬ 
tvarkius  viską  pagal  kategorijas  gerokai  sunkiau  rasti  norimą 
terminą. 

Antrasis  įdomus  Kircherio  projekto  aspektas  yra  bandy¬ 
mas  sudaryti  pagrindinių,  nuo  atskirų  kalbų  nepriklausomų 
sąvokų  lentelę.  Tačiau  54  Novum  inventum  kategorijos  apima 
akivaizdžiai  padriką  sąrašą,  į  kurį  įtrauktos  dievybės,  angelai 
ir  dangaus  esybės,  gamtos  gaivalai,  žmonės,  gyvūnai,  auga¬ 
lai,  mineralai,  vertybės  ir  kitos  abstrakčios  Lulijaus  ars  idėjos, 
gėrimai,  svoriai,  skaičiai,  mėnesiai,  miestai,  valgiai,  šeima, 
veiksmai,  tokie  kaip  „matyti"  arba  „duoti",  būdvardžiai, 
prieveiksmiai.  Galbūt  keblumai,  iškilę  bandant  sukurti  nuo¬ 
seklią  kategorijų  sistemą,  įtikino  Kircherį  atsisakyti  šios 
minties  ir  imtis  kuklesnės  technikos,  kurią  išdėsto  knygoje 
Polygraphia. 

Kalbant  apie  nenuoseklią  klasifikaciją,  turime  to  prece¬ 
dentą.  Nors  Schottas  laiko  Kircherį  poligrafijos  pionieriumi. 

tačiau  pats  daug  kalba  apie  neabejotinai  ankstesnį  darbą,  pa¬ 
rašytą  1653  metais.  Tai  projektas,  priklausęs  kitam  ispanų  jė¬ 
zuitui,  „kurio  vardą  aš  užmiršau"  (p.  483),  atvežusiam  į  Romą 
vieną  lapą,  kuriame  pristatytas  Artificium,  arba  Arithmeticus 
Nomenclator,  mundi  omnes  nationes  ad  linguarum  et  sermonis 
unitatem  invitans.  Authore  linguae  (quod  mirere)  Hispano  juo¬ 
dam,  vere,  ut  dicitur,  muto*.  Nežinomasis  ispanas  turėjo  tai 
parašyti  dar  prieš  Kircherį,  nes  Novutn  inventum  dedikuota 
popiežiui  Aleksandrui  VII,  o  šis  į  popiežiaus  sostą  atsisėdo  tik 
1655  metais.  Knygoje  Technica  curiosa  Schottas  pateikia  iš¬ 
samesnių  žinių  apie  pasigrafiją  parašiusį  anonimą.  Sakoma, 
jis  buvęs  nebylys,  tačiau  apie  jį  užsimenama  dar  1655  metais 
išleistoje  knygoje  Jocoseriorum  naturae  et  artis  sive  magiae  natu- 
ralis  centuriae  tres.  Anonimas,  matyt,  buvo  Pedro  Bermudo 
(1610-1648),  o  paskutinieji  jo  knygos  pavadinimo  žodžiai  bū¬ 
tų  tik  žodžių  žaismas,  žinant,  kad  kastilietiškai  „Bermudo" 
tariama  beveik  kaip  „Ver-mudo"  (CenaI,  1946). 

Sunku  pasakyti,  ar  galima  tikėti  Schottu,  nes  ir  aprašyda¬ 
mas  Becherio  sistemą  ją  patobulina  ir  papildo  Kircherio 
knygos  įkvėptomis  mintimis.  Schotto  sistemoje  kiekvienos 
kalbos  žodžiai  suskirstyti  į  44  pagrindines  klases,  o  kiekvie¬ 
noje  jų  yra  nuo  20  iki  30  sunumeruotų  terminų.  Ir  čia  šifruo¬ 
jant  romėniškas  skaitmuo  reiškė  klasę,  o  arabiškas  -  atskirą 
terminą.  Schottas  primena,  kad  pagal  projektą  vietoj  skait¬ 
menų  buvo  galima  naudoti  kitus  ženklus,  tačiau,  jo  manymu, 
skaitmenys  tinka  geriausiai,  nes  juos  lengvai  gali  išmokti 
kiekvienas  bet  kurios  tautos  atstovas. 

Gramatinės  morfemos  (skaičiai,  veiksmažodžio  laikai,  ga¬ 
lūnės)  žymimos  taip  pat  sudėtingai  kaip  ir  Becherio  projekte, 
pavyzdžiui,  arabiškas  skaitmuo  su  kairiniu  kirčiu  už  jo  reiškė 
daugiskaitą,  su  dešininiu  kirčiu  už  jo  -  nota  possessionis,  su 
tašku  virš  jo  -  esamąjį  laiką,  su  tašku  už  jo  -  kilmininką,  o 

*  Aritmetinis  žodžių  sąrašas,  kviečiąs  visas  pasaulio  tautas  į  kalbų 
bei  kalbėjimo  vienybę.  Kalbos  autorius  (stebėtinas  dalykas!)  -  vie¬ 
nas  ispanas,  iš  tiesų,  kaip  kalbama,  kurčias  (lot.). 

norint  atskirti  šauksmininką  ir  naudininką,  reikia  pirmuoju 
atveju  suskaičiuoti  penkis,  antruoju  -  šešis  į  vieną  liniją  sura¬ 
šytus  taškus.  Taigi  „krokodilas",  rašomas  XVI.2  (gyvūnų  kla¬ 
sė  +  krokodilas),  bet  kreipiantis  į  krokodilus  („O  krokodilai!") 

reikėtų  rašyti  XV Y ".  Dėl  tų  prieš,  virš  ir  už  rašomų  taškų, 

kirčių  bei  kitų  ortografinių  ženklų  sistema  tampa  sunkiai  pri¬ 
taikoma.  Įdomiausias  jos  bruožas  -  44  klasių  sąrašas.  Verta  jas 
išvardyti,  skliausteliuose  pateikiant  keletą  pavyzdžių: 

I .  Gaivalai  (ugnis,  vėjas,  dūmai,  pelenai,  pragaras,  skaistykla,  že¬ 
mės  vidurys).  2.  Dangiškos  esatys  (žvaigždės,  žaibai,  vaivorykš¬ 
tė...).  3.  Intelektinės  esatys  (Dievas,  Jėzus,  kalba,  nuomonė,  įtari¬ 
mas,  dvasia,  karinė  gudrybė,  šmėkla).  4.  Pasaulietinės  padėtys 
(imperatorius,  didikai,  plebėjai).  5.  Bažnytinės  padėtys.  6.  Ama¬ 
tininkai  (dailininkas,  jūreivis).  7.  Įrankiai.  8.  Jausmai  (meilė, 
teisingumas,  gašlumas).  9.  Tikėjimas.  10.  Išpažinties  sakramentas. 

II.  Teismas.  12.  Kariuomenė.  13.  Medicina  (daktaras,  badas,  kliz¬ 
ma).  14.  Plėšrūnai.  15.  Paukščiai.  16.  Ropliai  ir  žuvys.  17.  Gyvūnų 
dalys.  18.  Namų  apyvokos  daiktai.  19.  Valgiai.  20.  Gėrimai  ir  skys¬ 
čiai  (vynas,  alus,  vanduo,  sviestas,  vaškas,  guma).  21.  Drabužiai. 
22.  Šilko  audiniai.  23.  Vilnoniai  audiniai.  24.  Drobės  ir  kiti  audi¬ 
niai.  25.  Jūreivystė  ir  kvapai  (laivas,  cinamonas,  inkaras,  šoko¬ 
ladas).  26.  Metalai  ir  monetos.  27.  Įvairūs  dirbiniai.  28.  Akmenys. 
29.  Brangenybės.  30.  Medžiai  ir  vaisiai.  31.  Viešos  vietos.  32.  Svo¬ 
riai  ir  matai.  33.  Skaitvardžiai.  39.  Laikas.  40.  Būdvardžiai. 
41.  Prieveiksmiai.  42.  Prielinksniai.  43.  Asmenys  (įvardžiai,  krei¬ 
piniai,  pavyzdžiui,  šviesiausiasis  kardinole).  44.  Kelionė  (šiaudai, 
kelias,  vagis). 

Apie  tokio  suskirstymo  į  klases  klaidingumą  rašė  Leibni- 
zas  savo  jaunystės  laikų  kūrinyje  Dissertatio  de  arte  combi- 
natoria  (1666). 

Tas  fatališkas  kiekvieno  sąrašo  nenuoseklumas  kaip  už¬ 
slėpta  blogybė  vargins  ir  filosofiškai  apdairesnius  filosofinių 
apriorinių  kalbų  projektus,  kuriuos  aptarsime  kitame  sky¬ 
riuje.  Tą  supras  ir  Jorge  Luisas  Borgesas  savo  Alt  re  inąuisizioni 

naujai  pažvelgdamas  į  YVilkinsą  („L'idioma  analitico  di  John 
VVilkins"),  tiesa,  iš  netiesioginių  šaltinių,  kaip  pats  prisipa¬ 
žįsta.  Jam  iš  karto  krenta  į  akis  suskirstymo  logikos  stoka  (jis 
plačiai  diskutuoja  dėl  akmenų  padalijimo)  ir  būtent  šitame 
trumpame  tekste  jis  išranda  tą  kinišką  klasifikaciją,  kuria 
Foucault  pradeda  knygą  Les  mots  et  les  choses  (1966).  Šioje  kinų 
enciklopedijoje,  pavadintoje  „Palankūs  dangaus  ženklai", 
pasakojama,  kad  „gyvūnai  skirstomi  į  (a)  priklausančius  im¬ 
peratoriui,  (b)  balzamuotus,  (c)  mokytus,  (d)  žinduolius, 
(e)  sizenas,  (f)  pasakų,  (g)  benamius  šunis,  (h)  įtrauktus  į  šią 
klasifikaciją,  (i)  tuos,  kurie  blaškosi  kaip  pamišę,  (j)  nesuskai¬ 
čiuojamus,  (k)  nupieštus  ploniausiu  kupranugario  plaukų 
teptuku,  (1)  ir  taip  toliau,  (m)  tuos,  kurie  sudaužė  indą, 
(n)  tuos,  kurie  iš  tolo  primena  muses". 

Borgesas  padaro  išvadą,  kad  pasaulio  negalima  suklasifi¬ 
kuoti  objektyviai  ir  nuosekliai.  Apžvelgę  filosofines  kalbas, 
pamatysime,  kad  su  šiuo  dramatišku  teiginiu  pagaliau  turės 
sutikti  ir  Leibnizas. 

Apriorinės  filosofinės  kalbos  atveda  mus  (ne  chronologine,  o 
teorine  prasme)  prie  pasikeitusios  paradigmos.  Iki  šiol  ap¬ 
tartų  autorių  tobulos  kalbos  paieškas  įkvėpė  gili  religinė 
įtampa,  o  autoriai,  kuriuos  aptarsime  šitame  skyriuje,  gilinasi 
į  filosofinę  kalbą,  turėjusią  pašalinti  visus  stabus,  užtemdžiu- 
sius  žmonijos  protus  ir  neleidusius  jai  siekti  mokslo  pa¬ 
žangos. 

Neatsitiktinai  tuo  laikotarpiu  didžioji  dalis  raginimų  kurti 
universalią  kalbą  sklido  būtent  iš  Britanijos  salų.  Tai  ne  vien 
ekspansionistinių  Anglijos  polinkių  dalykas;  čia  būta  ir  reli¬ 
ginių  motyvų,  kitaip  tariant,  siekta  atsisakyti  lotynų  kalbos 
(kuri,  deja,  vis  dar  buvo  mokslo  žmonių  bendravimo  kalba), 
tapatinamos  su  katalikų  Bažnyčios  kalba,  ką  jau  kalbėti  apie 
sunkumus,  kuriuos  anglakalbiai  patirdavo  susidūrę  su  kalba, 
taip  besiskiriančia  nuo  jų  gimtosios.  Charlesas  Hoole'as  ap¬ 
rašo  „dažnas  pašaipas  užsieniečių,  besijuokiančių  iš  anglų 
nesugebėjimo  kalbėti  lotyniškai,  nors  šie  ir  buvę  geri  moks¬ 
lininkai"  (plg.  Salmon,  1972,  56). 

Buvo  ir  komercinių  (kaip  palengvinti  mainus  tarptautinėje 
Frankfurto  mugėje)  bei  švietimo  paskatų  (tereikia  prisiminti 
anglų  kalbos  rašybos  sunkumus,  ypač  tuomet,  kai  ji  buvo  dar 
mažiau  taisyklinga  nei  šiandien  (žr.  Salmon,  1972,  51-69). 
Tuo  laikotarpiu  žengti  pirmieji  žingsniai  pradedant  mokyti 
kalbos  kurčnebylius,  tam  skirti  ir  kai  kurie  Dalgarno  eksperi¬ 
mentai.  Cave'as  Beckas  ( The  universal  character,  1657)  rašo, 
kad  universali  kalba  padėtų  žmonijai  prekiauti  ir  leistų  su¬ 
taupyti  vertėjams  išleidžiamus  pinigus.  Tiesa,  po  to  jis  tarsi 

iš  pareigos  priduria,  kad  ji  padėtų  skleisti  Evangeliją,  tačiau 
visiškai  akivaizdu,  kad  ir  krikščionybės  skelbimas  tėra  viena 
iš  Europos  ekspansijos  į  naujas  teritorijas  formų.  Becką  ir  ki¬ 
tus  to  meto  lingvistus  teoretikus  labiausia  domina  gestų 
kalba,  kuria  pirmieji  tyrinėtojai  bendravo  su  tolimų  kraštų 
gyventojais.  Dar  1527  metais  Aivaro  Nunez  Cabeza  de  Vaca, 
pasakodamas  apie  savo  keliones  po  abu  Amerikos  žemynus, 
aprašė  sunkumus,  iškylančius  bendraujant  su  daugybe  skir¬ 
tingų  dialektų  kalbančiomis  tautelėmis,  sakydamas,  kad  ke¬ 
liautojas  gali  išsisukti  iš  padėties  tik  pasinaudodamas  gestų 
kalba.  Becko  knygos  tituliniame  lape  pavaizduotas  europie¬ 
tis,  įteikiantis  savo  projektą  indui,  afrikiečiui  ir  Amerikos 
indėnui,  palydintis  jį  rankos  mostu. 

Mokslo  srityje  iškyla  neatidėliotinas  poreikis  rasti  tinkamą 
terminiją  naujiems  fizikos  ir  gamtos  atradimams  kaip  atsaką 
į  miglotą  simbolinę-alegorinę  alchemijos  kalbą.  Knygoje  Ars 
signorum  (1661;  sk.  „To  the  reader")  Dalgamo  iškelia  būtinybę 
kalbos,  kuri  išbrauktų  tuščiažodžiavimą,  anomalijas,  dvi¬ 
prasmybes  ir  maišatis,  pabrėždamas,  kad  tai  tik  padėtų  žmo¬ 
nėms  bendrauti  ir  išgydytų  filosofiją  nuo  sofizmų  bei  tuščių 
ginčų  ligos.  Taigi  kas  anksčiau  laikyta  šventųjų  kalbų  galia  - 
jų  miglotumas  ir  simbolių  gausa,  -  dabar  laikoma  trūkumu. 


Baconas 

Mokslinio  metodo  atnaujintojui  Francisui  Baconui  tobula  kal¬ 
ba  tebuvo  antraeilis  domėjimosi  objektas,  bet  tie  antraeiliai 
dalykai  jam  turėjo  didelės  filosofinės  reikšmės.  Vienas  iš  Ba- 
cono  filosofijos  pagrindų  -  sugriauti  stabus  ( idola ),  kitaip 
tariant,  paneigti  tas  klaidingas  mintis,  kurias  lėmė  individuali 
ir  kolektyvinė  žmogaus  prigimtis,  tradicinės  filosofinės  dog¬ 
mos  arba  kalbos  vartojimo  būdas  (idola  fori).  Kalbos  yra  „pri¬ 
mestos  pagal  prastuomenės  supratimą,  ir  tokia  klaidinga  ir 
nevykusi  prievarta  nepaprastai  užgriozdina  protą"  ( Novum 

organum,  I, 43).  Žodžiais  primetami  stabai  „yra  arba  neegzis¬ 
tuojančių  daiktų  vardai, ...  arba  egzistuojančių  daiktų  vardai, 
tačiau  migloti,  netiksliai  apibrėžiantys  daiktus,  susieti  su  jais 
tik  iš  dalies  ir  skubotai"  ( Novum  organum ,  I,  60).  Pavyzdžiui, 
miglotos  sąvokos  atvejis  yra  drėgmė,  reiškianti  daug  skirtin¬ 
gų  dalykų:  tai,  kas  lengvai  apgaubia  kitą  kūną,  tai,  kas  leng¬ 
vai  teka  į  visas  puses,  tai,  kas  dalijasi  ir  eikvojasi  arba  ką 
lengva  vėl  sujungti  ir  surinkti  nuo  paviršiaus,  tai,  ką  lengva 
išjudinti,  tai,  kas  lengvai  prikimba  prie  kito  kūno  ir  jį  sudrė¬ 
kina,  tai,  kas  lengvai  virsta  skysčiu  ir  išsisklaido.  Todėl, 
moksliškai  kalbant,  reikia  imtis  kalbos  terapijos. 

Mintis  apie  kalbos  terapiją  ypač  suklesti  anglosaksų  filo¬ 
sofijoje.  Knygoje  Leviatanas  (1651,  IV)  Hobbesas  primena,  kad 
kiek  yra  kalbos  vartosenos  būdų,  tiek  yra  ir  piktnaudžiavimų, 
kai  žmonės  klaidingai  užrašo  savo  mintis  dėl  nepastovios  žo¬ 
džių  reikšmės,  dėl  metaforinio  žodžių  vartojimo,  skirtingo 
nuo  jų  įprastos  reikšmės,  žodžiais  išreikšdami  norus,  kurių  iš 
tikro  nėra,  žodžiais  skaudindami  vieni  kitus.  Locke'as  ( Essay 
concerning  human  understanding,  III,  1690,  IX)  apie  žodžių  ne¬ 
tobulumą  rašė: 

kadangi  garsai  yra  kiekvienos  idėjos  laisvi  ir  indiferentiški  ženk¬ 
lai,  todėl  kiekvienas  gali  vartoti  žodžius,  kuriais  nori  pats  sau 
įprasminti  savo  idėjas:  nebus  jokio  nesusipratimo,  jei  tik  jis  vienu 
ir  tuo  pačiu  ženklu  žymės  tą  padą  idėją  [...].  Kadangi  bendraujant 
svarbiausia  yra  būti  suprastam,  žodžiai  tam  ne  visai  gerai  tinka 
[...],  jei  klausančiajam  žodis  nesukelia  tos  pačios  idėjos,  kurią  turi 
galvoje  kalbantysis. 

Baconui  ženklai  yra  dviejų  tipų:  ex  congruo  (sakytume, 
ikoniniai,  motyvuoti),  -  pavyzdžiui,  hieroglifai,  gestai,  sim¬ 
boliai,  -  vienaip  ar  kitaip  atspindintys  aprašomojo  daikto 
savybes;  ir  ad  placitum,  arba  nepagrįsti  ir  sutartiniai.  Tačiau 
sutartinis  ženklas  gali  būti  laikomas  „realiuoju  rašmeniu", 
jei  yra  siejamas  ne  su  ekvivalentišku  garsu,  o  tiesiogiai  su 
atitinkamu  daiktu  ar  idėja:  Characteres  ąuidam  Reales ,  non 

Nominales ;  qui  scilicet  nec  literas ,  nec  verba ,  sėd  res  et  notiones 
exprimunt*  ( De  augmentis,  VI,  1).  Šia  prasme  realieji  ženklai 
yra  kinų  rašmenys,  išreiškiantys  sąvokas,  tačiau  neturintys 
jokio  panašumo  į  daiktą.  Kaip  matome,  Baconas,  kitaip  nei 
Kircheris,  nesuvokė  migloto  kinų  ideogramų  ikoniškumo,  bet 
toks  nesupratimas  būdingas  ir  kitiems  autoriams.  Wilkinsas 
taip  pat  pažymės,  kad,  nepaisant  tokių  rašmenų  sudėtin¬ 
gumo  ir  painumo,  neatrodo,  jog  būtų  kokia  nors  analogija 
tarp  jų  formos  ir  žymimų  daiktų  (Essay,  p.  451).  Toks  skir¬ 
tingas  vertinimas  atsirado,  matyt,  todėl,  kad  Kircheris  tiesio¬ 
giai  gaudavo  žinių  iš  savo  ordino  brolių  Kinijoje,  todėl  apie 
kinų  ideogramas  žinojo  daugiau  nei  anglų  mokslininkai,  su¬ 
sipažinę  su  jomis  netiesiogiai. 

Šios  ideogramos  Baconui  yra  ženklai,  tiesiogiai,  be  tarpi¬ 
ninko  -  žodinės  kalbos  susiję  su  tam  tikra  sąvoka:  kinai  ir 
japonai  kalba  skirtingomis  kalbomis,  todėl  vadina  daiktus 
skirtingais  vardais,  tačiau  atpažįsta  vienodas  ideogramas,  to¬ 
dėl  gali  bendrauti  rašytine  kalba. 

Kaip  pasakys  Lodvvickas,  sutarus  „O"  žymėti  „dangų",  šis 
realusis  rašmuo  skirtųsi  nuo  garsinio  ženklo,  nes 

reiškia  ne  garsą  ar  žodį  „dangus",  bet  tai,  ką  mes  vadiname  dan¬ 
gumi,  ką  romėnai  vadina  coelum  ir  1. 1.,  taigi  kartą  sutarus,  šis 
ženklas  bus  skaitomas  „dangus",  negalvojant,  kaip  romėnai  va¬ 
dino  tą  daiktą.  [...]  Analogiškas  pavyzdys  yra  skaitmeniniai  ženk¬ 
lai  1,  2,  3,  žymintys  ne  garsus,  kuriais  įvairios  tautos  savo  kal¬ 
bomis  juos  išreiškia,  o  bendrą  sąvoką,  dėl  kurios  tos  skirtingos 
tautos  sutaria.  (Ms.  Sloane,  897  f  32r,  cit.  iš  Salmon,  1972) 

Baconas  negalvoja  apie  rašmenį,  kuris  perteiktų  daikto  at¬ 
vaizdą  ar  atskleistų  jo  prigimtį;  jo  rašmuo  yra  su  tam  tikra 
sąvoka  siejamas  sutartinis  ženklas.  Jis  iškelia  pagrindinių  są¬ 
vokų  abėcėlės  kūrimo  klausimą:  1622  metais  parašyta  Abece- 
darium  Novum  Naturae,  turėjusi  būti  knygos  Historia  naturalis 

*  Rašmenys,  tiesą  sakant,  realūs,  ne  nominalūs,  nes  išreiškia  ne  rai¬ 
des,  ne  žodžius,  o  būtent  daiktus  bei  sąvokas  (lot.). 

et  experimentalis  priedas,  yra  su  tobulos  kalbos  projektu  ne¬ 
susijęs  bandymas  susisteminti  mokslą  (plg.  Blasi,  1992;  Pelle- 
rey,  1992a).  Nepaisant  to,  pats  faktas,  kad  jis,  tarkime,  susieja 
graikų  abėcėlės  raides  su  moksliniu  indeksu,  kur  a  reiškė 
„tirštas  ir  retas",  X  -  „lakus  ir  tvirtas",  ZZZ  -  „natūralus  ir 
siaubingas",  ooooo  -  „girdėtas  ir  garsas",  vėliau  įkvėpė  dau¬ 
gelį  kitų  mokslininkų. 


Komenijus 

Šiems  intelektualų  sluoksniams  įtaką  darė  ir  Janas  Amosas 
Komensky,  arba  Komenijus.  Labai  įdomi  įtaka,  nes  Komeni¬ 
jus,  priklausęs  Bohemijos  brolių  draugijai  -  mistinei  husitų 
reformatorių  atšakai,  -  sukiojosi,  nors  ir  konfliktuodamas, 
rozenkreicerių  dvasinės  įtakos  sferoje  (tai  liudija  jo  1623  me¬ 
tais  čekų  kalba  parašytas  Pasaulio  labirintas).  Taigi  jis  buvo 
pastūmėtas  religinių  idealų,  mažai  ką  bendra  turinčių  su 
Anglijos  moksliniais  sluoksniais.  Apie  šiuos  kultūrinius  mai¬ 
nus  plačiai  rašė  Yatesas  (1972;  1979),  taigi  dar  kartą  susidu¬ 
riame  su  įdomia  ir  sudėtinga  kultūrine  geografija,  o  kalbos 
istorija  yra  tik  vienas  iš  daugelio  jos  skyrių  (plg.  Rossi,  1960; 
Bonerba,  1992;  Pellerey,  1992a,  41^19). 

Komenijaus  įkvėpimo  šaltinis  buvo  pansofinė  tradicija,  ta¬ 
čiau  pansofijos  siekta  pedagogikos  tikslais.  1657  metais  iš¬ 
leistoje  knygoje  Didactica  magna  Komenijus  pasiūlo  mokymo 
reformos  planą,  nes  jaunimo  ugdymas  jam  atrodo  pirmas 
žingsnis  į  politinę,  visuomeninę  ir  religinę  reformą.  Moky¬ 
tojas  privalo  pateikti  mokiniams  vaizdus,  kurie  giliai  įsirėžtų 
į  jų  jausmus  ir  vaizduotę,  todėl  reikia  matomus  daiktus  pa¬ 
teikti  akims,  girdimus  -  klausai,  uodžiamus  -  uoslei,  skanau¬ 
jamus  -  skoniui,  juntamus  -  lytėjimui. 

1631  metais  parašytame  lotynų  kalbos  vadovėlyje  Janua 
linguarum  Komenijus  rūpinasi,  kad  mokinys  iš  karto  galė¬ 
tų  matyti  aptariamus  dalykus,  todėl  stengiasi  sugrupuoti 

lotyniškais  žodžiais  išreiškiamas  elementarias  sąvokas  pagal 
tam  tikrą  idėjų  logiką  (pasaulio  sutvėrimas,  gaivalai,  mine¬ 
ralų,  augmenijos  ir  gyvūnijos  pasauliai,  o  knygoje  Didactica 
magna  pateiktos  nuorodos  į  Bacono  mokslo  organizavimo  sis¬ 
temą).  Lygiai  taip  pat  knygoje  Orbis  sensualium  pietus  ąuadri- 
linguis  (1658)  jis  bando  sudaryti  visų  pagrindinių  pasaulio 
daiktų  ir  žmonių  veiksmų  terminiją,  o  knygos  išleidimas  bu¬ 
vo  atidėtas  siekiant  geresnės  iliustracijų  kokybės  (ne  vien 
puošybinės,  kaip  daugelyje  to  meto  kūrinių),  kad  būtų  aki¬ 
vaizdus  ikoninis  ryšys  su  vaizduojamais  daiktais,  kurių  žo¬ 
diniai  vardai  turėję  būti  tik  pavadinimai,  paaiškinimai,  papil¬ 
dymai.  Vadovėlyje  pateikta  abėcėlė,  o  kiekviena  jos  raidė 
susieta  su  atvaizdu  gyvūno,  kurio  balsas  primena  tos  raidės 
skambėsi  -  šis  ryšys  tarp  kalbos  ir  gyvūno  leidžiamų  garsų 
primena  Harsdorfferio  onomatopėjinius  svaičiojimus  apie 
vokiečių  garsus.  Todėl  Die  Krabe  krdchet ,  cornix  cornicatur ,  la 
cornacchia  gracchia,  la  Corneille gazoūille  („varna  krankia")  arba 
Die  Schlange  zichtet,  Serpens  sibilat,  ii  Šerpe  fsschia,  le  Serpens 
siffle  („gyvatė  šnypščia 'O- 

Knygoje  Pansophiae  Christianae  liber  III  (1639-1640)  Ko- 
menskis  kritikuoja  natūralių  kalbų  trūkumus,  kviesdamas 
reformuoti  kalbą  šalinant  iš  jos  retorinę  puošybą  -  dvipras¬ 
mybių  šaltinį,  nustatyti  aiškią  žodžių  prasmę,  vieną  daiktą 
vadinti  tik  vienu  vardu,  grąžinti  terminams  jų  pradinę  pras¬ 
mę.  Apie  universalią  dirbtinę  kalbą  dėstoma  1668  metais  išleis¬ 
toje  knygoje  Via  lucis,  pansofija  čia  -  jau  ne  vien  pedagoginis 
metodas,  o  utopinė  vizija:  pasaulio  taryba  turi  sukurti  tobulą 
valstybę,  kurioje  būtų  kalbama  filosofijos  kalba,  panglosija.  Šis 
darbas  parašytas  iki  1641  metų,  kai  Komenijus,  per  Trisdešim¬ 
ties  metų  karą  besiblaškantis  po  Europą,  atvyko  į  Londoną. 
Knyga  neabejotinai  klajojo  Anglijos  kultūriniuose  sluoks¬ 
niuose  rankraščio  pavidalu  (plg.,  pavyzdžiui,  Cram,  1989). 

Čia  Komenijus  užsimena  apie  universalią  kalbą  (beje,  nie¬ 
kada  jos  nesukurs  in  extenso*),  kuri  padėtų  įveikti  politinius 
*  Išsamiai  (lot.). 

ir  struktūrinius  lotynų  kalbos  ribotumus.  Naujoji  kalba  būtų 
tokia,  kad  „jos  leksika  atspindėtų  pasaulio  sandarą,  žodžiai 
turėtų  galutinę  ir  vienareikšmę  prasmę,  kiekvienas  turinys 
turėtų  savo  formą  ir  atvirkščiai,  turiniai  nebūtų  vaizduotės 
kūriniai,  o  tikrai  egzistuojantys  daiktai  ir  nieko  daugiau" 
(Pellerey,  1992a,  48). 

Štai  ir  paradoksas:  rozenkreiceriškos  pakraipos  utopistas, 
siekiantis  pansofijos,  kurioje  visi  dalykai  būtų  tarpusavyje 
susieti  „nepajudinamos  tiesos"  ir  harmonijos  saitais,  skati¬ 
nantis  nuolatos  ieškoti  Dievo,  netikintis  galimybe  atrasti  pir¬ 
mapradę  tobulą  kalbą  ir  pedagoginiais  sumetimais  ieškantis 
veiksmingo  dirbtinio  metodo,  nubrėžia  pagrindines  filoso¬ 
finės  kalbos  ieškojimo  kryptis,  kuriomis  pasuks  labiau  pa¬ 
saulietinės  pakraipos  anglų  utopistai. 


Descartes'as  ir  Mersenne'as 

Beveik  tuo  pat  metu  apie  realųjį  rašmenį  diskutuota  ir  pran¬ 
cūzų  sluoksniuose,  tiesa,  skeptiškai.  1629  metais  tėvas  Mari¬ 
nas  Mersenne'as  nusiunčia  Descartes'ui  kažkokio  dės  Vallėes 
nouvelle  langue  projektą.  Tallemant'as  dės  Rėaux  (Les  histo- 
riettes,  1657,  „Le  Cardinal  de  Richelieu")  rašė,  kad  šis  dės  Val¬ 
lėes  buvo  advokatas,  labai  gabus  kalboms,  ir  tarėsi  radęs  une 
langue  matrice  qui  luy  faisoit  entendre  toutes  les  autres*.  Kardi¬ 
nolas  Richelieu  pasiūlė  jam  išleisti  savo  projektą,  bet  šis  at¬ 
sakęs,  kad  jei  jau  turėtų  išplatinti  tokią  paslaptį  -  norįs  gauti 
atlyginimą.  Le  Cardinal  le  nėgligea ,  et  le  secret  a  estė  enterrė  avec 
dės  Vallėes.** 

Laiške  Mersenne'ui,  rašytame  1629  metų  lapkričio  20 
dieną,  Descartes'as  parašo  savo  nuomonę  apie  dės  Vallėes 

*  Kalbą-matricą,  kuria  naudodamasis  galėjęs  suprasti  visas  kitas 
( pranc .). 

**  Kardinolas  nesusidomėjo,  ir  dės  Vallėes  nusinešė  paslaptį  į  kapus 
(pranc.). 

pasiūlymą.  Kiekvienoje  kalboje,  pažymi  jis,  būtina  išmokti 
žodžių  reikšmes  ir  gramatiką.  Žodžių  reikšmėms  pakanka 
turėti  gerą  žodyną,  bet  gramatiką  išmokti  sunku.  Tačiau 
problemą  galima  išspręsti  sukūrus  gramatiką,  kurioje  būtų 
išvengta  natūralių  kalbų  normos  pažeidimų,  atsiradusių  dėl 
vartosenos.  Taip  supaprastinta  kalba,  palyginti  su  kitomis, 
būtų  pirminė,  o  šios  būtų  tarsi  jos  dialektai.  Įtvirtinus  pir¬ 
minius  veiksmų  vardus  (kurių  pavadinimai  kitomis  kalbomis 
būtų  jų  sinonimai,  kaip  aimer  ir  philein),  atitinkamą  daikta¬ 
vardį  gautume  pridėję  tam  tikrą  priešdėlį.  Tuo  remiantis  būtų 
galima  sukurti  universalaus  rašto  sistemą,  kiekvieną  pirminį 
terminą  pažymint  skaičiumi  ir  tą  patį  numerį  suteikiant  jo 
sinonimams  kitose  kalbose. 

Vis  dėlto  lieka  tarimo  problema,  kadangi  kai  kurie  garsai 
vienoms  tautoms  yra  malonūs  ir  lengvi,  o  kitoms  -  nemalo¬ 
nūs.  Tuos  garsus  būtų  sunku  išmokti;  pirminius  terminus 
suprantant  tik  per  jų  sinonimus  savo  kalboje,  su  kitų  kalbų  at¬ 
stovais  galima  bendrauti  tik  raštu,  o  mokytis  visos  leksikos  yra 
didelis  vargas  ir  tampa  nebeaišku,  kodėl  nesinaudoti  daugeliui 
jau  žinoma  tarptautine  kalba,  tarkim,  lotynų. 

Descartes'as,  remdamasis  poligrafijų  problema  ir  galvo¬ 
damas  būtent  apie  poligrafijas,  taigi  Kircherio  aplinką,  pa¬ 
kartojo  tai,  kas  jau  senokai  kalbėta,  todėl  galima  suprasti 
Descartes'o  atsargumą  slaptų  kalbų  atžvilgiu,  tinkamų  tik 
pour  lire  dės  mysteres  et  dės  rėvėlations*.  Čia  Descartes'as  at¬ 
kreipia  dėmesį,  kad  pagrindinė  problema  slypi  visai  kitur. 
Norint  ne  tik  išmokti,  bet  ir  prisiminti  pirminius  vardus,  rei¬ 
kia,  kad  jie  atitiktų  idėjų  arba  minčių  tvarką,  o  ši  būtų  tokia 
pat  logiška  kaip  skaičių  tvarka  (jų  nebūtina  įsiminti,  o  ga¬ 
lima  sukurti  laikantis  nuoseklios  sekos).  Šiuo  atveju  prob¬ 
lema  sutampa  su  tikrąja  filosofija,  gebančia  sudaryti  aiškių, 
apibrėžtų  idėjų  sistemą.  Jei  kas  nors  sugebėtų  išvardyti  vi¬ 
sas  paprastas  idėjas,  iš  kurių  paskui  randasi  visos  idėjos, 
kokias  tik  galime  sugalvoti,  ir  kiekvienai  iš  jų  paskirti  tam 
*  Įminti  paslaptis  ir  apreiškimus  ( pranc .). 

tikrą  ženklą,  kaip  tai  darome  su  skaičiais,  galėtume  plėtoti 
minčių  matematiką  -  tačiau  mūsų  kalbų  žodžiai  žymi  mig¬ 
lotas  mintis. 

Tikiu,  kad  tokia  kalba  yra  įmanoma  ir  galima  rasti  mokslą,  nuo 
kurio  ji  priklauso  ir  kuriuo  naudodamiesi  kaimiečiai  galės  spręsti 
apie  tiesą  geriau  nei  dabar  filosofai.  Bet  nesitikiu  kada  nors  pama¬ 
tyti  ją  vartojant:  ji  yra  prielaida  pakeisti  nusistovėjusią  tvarką, 
todėl  visame  pasaulyje  turėtų  būti  žemės  rojus,  o  tai  įmanoma  tik 
svajonėse. 

Kaip  matome,  Descartes'as  kėlė  tuos  pačius  klausimus 
kaip  Baconas,  bet  nesiruošė  stoti  už  juos  mūru.  Jo  gana  pa¬ 
drikos  pastabos  pagrįstos  blaiviu  protu,  ir  nors  tuo  metu,  kai 
jas  rašė,  dar  nebuvo  pradėjęs  nagrinėti  aiškių  ir  apibrėžtų  idė¬ 
jų,  ką  vėliau  padarys  knygoje  Discours  de  la  mėthode,  žinome, 
kad  jis  niekada  ir  nemanė  sukurti  tokios  idėjų  sistemos  ar  gra¬ 
matikos,  kuri  taptų  tobulos  kalbos  pagrindu.  Pirminių  sąvo¬ 
kų  sąrašą  Descartes'as  pateikia  knygoje  Principia  Philosophiae 
(I,  XLVIII),  ir  tai  yra  nuolatinės  substancijos  (eilė,  skaičius, 
laikas  ir  t.t.),  tačiau  nėra  jokio  požymio,  kad  pagal  šį  sąrašą 
būtų  galima  sukurti  idėjų  sistemą  (plg.  Pellerey,  1992a,  25-41; 
Marconi,  1992). 


Anglų  debatai  apie  ženklus  ir  žymes 

1654  metais  Johnas  Websteris  parašo  Academiarum  examen, 
kur  užsipuola  akademinį  pasaulį  priekaištaudamas,  kad  dė¬ 
mesys  universalios  kalbos  problemai  yra  nepakankamas. 

YVebsteris,  kaip  ir  daugelis  to  meto  Anglijoje,  buvo  pa¬ 
veiktas  Komenijaus  ir  jo  kvietimo  kurti  universalią  kalbą.  Jis 
pranašauja  „hieroglifinio,  simbolinio,  ženklink)  ir  kriptogra¬ 
finio  mokymo"  atsiradimą,  pagrįsdamas  algebros  ir  ap¬ 
skritai  matematikos  ženklų  nauda:  „Matematiniai  ženklai, 
kuriuos  vadiname  figūromis  ir  skaičiais,  planetų  mineralų 

ženklai,  cheminiai  simboliai,  kadangi  yra  visada  tie  patys  ir 
nesikeičia,  suprantami  visoms  Europos  tautoms,  nors  skai¬ 
tydamas  kiekvienas  taria  juos  savo  šalies  kalba  ar  dialektu" 
(p.  24-25). 

Websteris  kartoja  tai,  ką  įvairūs  autoriai  teigė  pastūmėti 
pirmųjų  Bacono  pasiūlymų  (pvz.,  Gerhardo  Vosijaus  knygoje 
De  arte  grammatica  (1635,  1.41)  skelbiamas  tikėjimas  univer¬ 
saliu  ženklu).  Tačiau  mokslo  sluoksnių  žmonės,  vėliau  įkūrę 
Karališkąją  draugiją  (Royal  Society),  išgirdo  atgarsius  hiero- 
glifinių  kalbų,  kurių  nepralenkiamu  šlovintoju  buvo  tėvas 
Kircheris.  Tiesą  sakant,  YVebsteris  tikrai  galvoja  apie  „gamtos 
kalbą  kaip  priešpriešą  institucionalizuotai,  žmonių  kalbai" 
(plg.  Formigari,  1970,  37). 

1654  metais  Sethas  YVardas  knyga  Vindiciae  academiarum 
(Wilkinsas  jai  parašo  įvadą)  stoja  ginti  akademinį  pasaulį, 
atskleisdamas  mistinius  savo  priešininko  polinkius  (plg. 
Slaughter,  1982,  138).  Žinoma,  jis  neišsako  priešiškumo  rea¬ 
liojo  rašmens  idėjai  ir  sutinka,  kad  jį  reikia  kurti  pagal  Viėte'o 
algebros  modelį  (XVI  a.),  vėliau  išplėtotą  Descartes'o,  kur 
abėcėlės  raidės  atstoja  dydžių  simbolius.  Akivaizdu,  kad  tai, 
apie  ką  galvoja  YVardas,  anaiptol  nėra  tas  pats,  ką  turi  ome¬ 
nyje  YVebsteris. 

YVardas  patikslina,  kad  jo  aptariamas  realusis  rašmuo  tu¬ 
rėtų  įkūnyti  tai,  ko  kabalistai  ir  rozenkreiceriai  bergždžiai 
ieškojo  hebrajų  kalboje  ir  Adomo  duotuose  daiktų  varduose. 
Įvade  YVilkinsas  apkaltina  YVebsterį  naivumu  ir  fanatizmu,  o 
knygos  Essay,  kurią  nuodugniau  aptarsime  vėliau,  įvadinia¬ 
me  laiške  skaitytojui  meta  YVebsteriui,  nors  jo  tiesiogiai  ir  ne¬ 
mini,  dar  bjauresnių  kaltinimų. 

Mistikų  ir  „mokslininkų"  darbai,  aišku,  turėjo  kažką  bend¬ 
ra;  tame  amžiuje  abipusės  įtakos  buvo  painiai  susipynusios, 
net  ir  tų  autorių,  kurie  kovėsi  skirtingose  pusėse.  Neretai  atsi¬ 
skleisdavo  sąsajos  tarp  filosofinių  kalbų  kūrėjų  ir  neoluliz- 
mo  ar  rozenkreicerių  šalininkų  (plg.  Ormsby-Lennon,  1988; 
Knowlson,  1975,  876,  ir,  aišku,  Yates  ir  Rossi).  Tačiau  tokia 

pozicija  kaip  Wardo,  sutvirtinta  YVilkinso  paramos,  palyginti 
su  ankstesniais  pirmapradės  kalbos  ieškojimais,  laikytina  tik¬ 
rai  pasaulietine.  Verta  ją  priminti:  čia  galvojama  ne  apie  iš- 
nykusios  pirmapradės  kalbos  ieškojimą,  o  norima  sukurti 
naują,  dirbtinę,  filosofijos  principais  pagrįstą  kalbą,  sugeban¬ 
čią  racionaliomis  priemonėmis  išspręsti  tai,  ko  įvairios  šven¬ 
tosios  kalbos  (nuolat  ieškomos  ir  niekada  iki  galo  nesurastos) 
negalėjo  išspręsti.  Visose  šventosiose  ir  pirmapradėse  kalbose 
vyraudavo  sunkiai  apibrėžiamo  turinio  persvara  formos  at¬ 
žvilgiu.  O  dabar  ieškoma  mokslinės  (arba  filosofinės)  kalbos, 
kuri  beprecedenčiu  impositio  nominum  įkūnytų  visišką  formos 
ir  turinio  harmoniją. 

Tokie  vyrai  kaip  YVardas  ir  YVilkinsas  norėtų  tapti  nau¬ 
juoju  Adomu,  atvirai  metančiu  iššūkį  mistikų  spekuliaci¬ 
joms.  Priešingu  atveju  sunku  paaiškinti,  kodėl  YVilkinsas 
laiške  skaitytojams,  kuriuo  pradeda  Essay,  aiškiai  pasako, 
kad  jo  filosofinė  kalba  galėtų  padėti  „išaiškinti  kai  kuriuos 
modernius  tikėjimo  skirtumus,  atskleisdama  daug  grubių 
klaidų,  slypinčių  po  dirbtinės  išraiškos  formomis;  šios 
klaidos,  išaiškintos  filosofiškai  ir  išreikštos  pagal  tikrą  ir  na¬ 
tūralią  žodžių  svarbą,  atsiskleis  kaip  prieštaravimai  ir  ne¬ 
pagrįstumai"  (BĮ  r). 

Tai  karo  tradicijai  paskelbimas,  pažadas  išgydyti  kalbos 
traukulius,  pirmoji  apraiška  tos  skeptiškos-analitiškos  mąs¬ 
tymo  pakraipos  (beje,  grynai  britiškos),  kuri  XX  amžiuje  pa¬ 
vers  lingvistinę  analizę  daugelio  metafizinių  idėjų  neigimo 
priemone. 

Nepaisant  Lulijaus  įtakos,  neabejotina,  kad  šiuose  sluoks¬ 
niuose  buvo  veikiama  atsižvelgiant  į  Aristotelio  klasifikacinę 
sistemą,  o  YVardo  pasiūlymas  iškart  įvertintas  ankstesniuo¬ 
se  skyriuose  aptariama  prasme:  nauja  ženklų  kalba  turėtų 
remtis  ne  tik  realiaisiais  rašmenimis,  bet  ir  primityviu  kom¬ 
ponavimo  kriterijumi,  kad  „būtų  palyginti  mažai  žodžių, 
reiškiančių  paprastas  sąvokas,  arba  kuriuos  būtų  galima  su¬ 
skaidyti  į  paprastas  sąvokas,  apibrėžus  visų  paprastų  sąvokų 

tipus  ir  kiekvienam  iš  jų  paskyrus  Simbolį  [...],  tų  žodžių  san¬ 
daros  kriterijus  būtų  lengvai  atpažįstamas,  ir  net  sudėtingiau¬ 
sios  kompozicijos  būtų  iškart  suprastos,  atskleistų  akiai  visus 
savo  sandaros  elementus  ir  atvertų  pačią  daiktų  prigimtį" 
( Vindiciae ,  p.  21). 


Primityvai  ir  turinio  organizavimas 

Norint  sukurti  grafinius  ženklus,  kurie  būtų  tiesioginės  nuo¬ 
rodos  į  sąvokas  (jei  ne  į  pačius  daiktus,  perteikiamus  tų  są¬ 
vokų),  būtinos  dvi  sąlygos:  (1)  nustatyti  pirmines  sąvokas, 
arba  primityvus,  (2)  sujungti  šiuos  bazinius  elementus  į  siste¬ 
mą,  kuri  yra  turinio  organizavimo  modelis.  Dabar  aiškėja, 
kodėl  šios  kalbos  pateikiamos  kaip  filosofinės  ir  apriorinės. 
Reikia  apibrėžti  ir  susisteminti  tam  tikrą  „idėjų  gramatiką", 
kuri  nepriklausytų  nuo  jokių  natūralių  kalbų,  taigi  būtų  postu¬ 
luojama  a  priori.  Tik  nustačius  tokią  turinio  struktūrą  galima 
kurti  sugebančius  ją  išreikšti  grafinius  ženklus.  Taigi,  kaip  vė¬ 
liau  rašys  Dalgamo,  filosofo  darbas  eina  pirma  lingvisto  darbo. 

Norint  -  kaip  poligrafijose  -  sukurti  žodžius  atstojantį  šif¬ 
rą,  tereikia  pasinaudoti  esamu  kokios  nors  kalbos  žodžių 
sąrašu.  Visai  kas  kita,  kai  reikia  sukurti  daiktus  arba  sąvokas 
atstojančius  grafinius  ženklus:  būtinas  daiktų  arba  sąvokų 
sąrašas.  Kadangi  natūralios  kalbos  žodžių  skaičius  yra  api¬ 
brėžtas,  o  daiktų  skaičius  (tiek  fiziškai  egzistuojančių  tik  min¬ 
tyse,  tiek  įvairaus  lygio  bei  laipsnio  reiškinių)  potencialiai 
begalinis,  realiojo  rašmens  problema  reiškia  ne  tik  iškylančią 
dvejopą  aprašo  problemą:  jis  turėtų  būti  universalus,  o  kartu 
baigtinis.  Reikia  nuspręsti,  kurie  daiktai  ar  sąvokos  yra  uni¬ 
versaliai  bendri,  o  toliau  apibrėžti  visas  sąvokas,  išvestas  pa¬ 
gal  komponavimo  iš  pirminių  bruožų  principą.  Visus  kokia 
nors  kalba  išreikštus  turinius  reikia  pateikti  kaip  seriją  „mo¬ 
lekulinių"  junginių,  kuriuos  galima  suskaidyti  į  atomus  arba 
semantinius  bruožus. 

Pavyzdžiui,  jungdami  tokius  semantinius  bruožus  kaip 
GYVONIŠKAS,  ŠUNIŠKAS,  KATINIŠKAS,  tik  su  trimis 
bruožais  galime  analizuoti  keturių  išraiškų  turinius: 


GYVONIŠKAS 

ŠUNIŠKAS 

KATINIŠKAS 

Šuo 

+ 

+ 

- 

Vilkas 

+ 

+ 

- 

Tigras 

+ 

- 

+ 

Katinas 

+ 

- 

+ 

10.1  pav. 

Tačiau  turinį  analizuojantys  bruožai  turėtų  būti  dydžiai, 
nesusiję  su  analizuojama  kalba:  bruožas  ŠUNIŠKAS  neturėtų 
būti  tapatinamas  su  žodžiu  „šuniškas".  Bruožai  turėtų  būti 
ekstralingvistiniai,  tam  tikru  būdu  įgimti  dydžiai.  Arba  ga¬ 
liausiai  turėtų  būti  postuluojami  kaip  tokie,  lygiai  kaip  į 
kompiuterį  įvedamas  žodynas,  kuriame  kiekvienas  kalbos 
terminas  gali  būti  suskaidomas  į  smulkesnius  bruožus,  nu¬ 
statytus  programos.  Tačiau  išlieka  klausimas,  kaip  nustatyti 
tuos  pirminius  bruožus  ir  apriboti  jų  skaičių.  Primityvias  są¬ 
vokas  suprantant  kaip  „paprastas",  deja,  labai  sunku  api¬ 
brėžti,  kas  gi  yra  paprasta  sąvoka.  Eiliniam  kalbėtojui  sąvoka 
„žmogus"  yra  paprastesnė,  nes  lengviau  suprantama  nei 
„žinduolis",  o  „žinduolis"  turėtų  būti  bruožas,  sudarantis 
žmogaus  sąvoką;  taip  pat  pabrėžtina,  kad  žodyne  daug  leng¬ 
viau  apibrėžti  tokius  terminus  kaip  „infarktas",  nei  veiks¬ 
mažodį  „daryti"  (Rey-Debove,  1971, 194). 

Galėtume  nuspręsti,  kad  pirminės  sąvokos  priklauso  nuo 
mūsų  pasaulio  patyrimo  arba  (kaip  siūlo  Russellas,  1940)  kad 
yra  „žodžiai-daiktai",  kurių  prasmę  mes  pažįstame  juos  ro¬ 
dydami,  kaip  vaikas  išmoksta  žodžio  „raudonas"  prasmę, 
atrasdamas  asociacijas  su  įvairiais  reiškinio  „raudonas"  at¬ 
vejais.  Ir  priešingai,  „žodyno  žodžiais",  kaip  „Antarktida" 
arba  „neatsiejamas",  vadintume  tuos  žodžius,  kuriuos  galima 

apibrėžti  kitais  žodyno  žodžiais.  Tačiau  Russellas  pirmasis 
iškėlė  mintį,  kad  toks  kriterijus  yra  miglotas,  sakydamas,  kad, 
pavyzdžiui,  terminas  „pentagrama"  daugumai  kalbėtojų  yra 
žodyno  žodis,  tačiau  vaikui,  užaugusiam  kambaryje,  kurio 
sienų  apmušalų  raštas  susideda  iš  pentagramų,  jis  yra  žodis- 
daiktas. 

Dar  galėtume  teigti,  jog  pirminės  sąvokos  -  tai  įgimtos  pla¬ 
toniškos  šios  formos  idėjos.  Tokia  mintis  filosofiniu  požiūriu 
nepriekaištinga,  nors  ir  pats  Platonas  negalėjo  nepriekaištin¬ 
gai  apibrėžti,  kokios  idėjos  įgimtos  ir  universalios  ir  kiek  jų 
yra.  Arba  turi  egzistuoti  atskira  idėja  kiekvienai  natūraliai 
giminei  (jei  yra  bruožas  „arkliškas",  turėtų  būti  ir  „ančiasna- 
piškas"),  arba  yra  keletas  gerokai  abstraktesnių  idėjų  (kaip 
„vienas"  ir  „daug",  „gėris",  matematinės  sąvokos),  tačiau 
komponuodami  tokius  abstrakčius  bruožus  negalėsime  api¬ 
brėžti  nei  arklio,  nei  ančiasnapio. 

Įsivaizduokime,  kad  sukuriama  primityvų  sistema,  suda¬ 
ryta  iš  dichotominių  arba  binarinių  disjunkcijų.  Ji  dėl  sis¬ 
teminio  ryšio  tarp  terminų  gali  būti  tik  baigtinė  ir  leidžia 
apibrėžti  kiekvieną  kitą  atitinkamą  terminą  arba  idėją.  Geras 
tokios  sistemos  pavyzdys  yra  leksikografų  pateikiama  abi¬ 
pusė  hiponimų  ir  hiperonimų  sąsaja.  Ji  yra  hierarchinės 
binarinių  disjunkcijų  medžio  formos,  kur  kiekvieną  hiponimų 
porą  atitinka  tik  vienas  hiperonimas,  o  kiekviena  hiperonimų 
pora  savo  ruožtu  sudaro  hiponiminį  lygį  su  vienu  viršesniu 
hiperonimų  ir  taip  toliau.  Todėl  kad  ir  kiek  būtų  sietinų  ter¬ 
minų,  medis  gali  augti  tik  iki  hiperonimo  patriarcho. 

Iš  ankstesnio  pavyzdžio  susidarytų  šitoks  medis: 


Šuo 

ŠUNIŠKAS 

< 

GYVŪNAS 

Vilkas 

Katinas 

KATINIŠKAS 

< 

Tigras 

10.2  pav. 

Tokia  struktūra  pajėgi  paaiškinti  kai  kuriuos  semantinius 
reiškinius,  kurie,  daugelio  šiuolaikinių  autorių  nuomone, 
apibrėžia  turinį  žodyno,  o  ne  enciklopedijos  terminais  ta 
prasme,  kad  turinys  analizuojamas  remiantis  metalingvis- 
tiniais  primityvais,  o  ne  pasaulio  pažinimo  duomenimis  (kaip 
darytų  tas,  kuris  tigrą  pavadintų  geltona  dryžuota  kate). 
Bruožai  yra  analitiniai,  kitaip  tariant,  būtina  sąlyga  turiniui 
apibrėžti  (katė  neišvengiamai  yra  kačių  giminės  gyvūnas,  ir 
teiginys  „katė  nėra  gyvūnas"  būtų  prieštaringas,  nes  GY¬ 
VŪNAS  yra  analitinė  katės  apibrėžimo  dalis);  galima  atskirti 
analitinius  sprendimus  nuo  sintetinių  ar  faktinių,  susijusių  su 
ekstralingvistiniu  ar  enciklopediniu  pažinimu:  toks  teiginys 
kaip  „tigrai  ėda  žmones"  remiasi  pasaulio  pažinimu,  nes  nėra 
pagrįstas  lingvistine  sandara. 

Ši  žodyno  tipo  struktūra  ne  tik  neleidžia  apibrėžti  skirtu¬ 
mo  tarp  katino  ir  tigro,  bet  net  ir  skirtumo  tarp  šuniško  ir  ka- 
tiniško.  Todėl  į  klasifikaciją  reikia  įtraukti  skirtybes.  Aris¬ 
totelis  savo  apibrėžimų  studijose,  iš  kurių  vėliau  atsirado 
tai,  kas  viduramžių  tradicijoje  žinoma  kaip  „Porfirijo  me¬ 
dis"  (pagal  neoplatoniko  Porfirijo  lzagogą,  II-III  a.  po  Kr., 
išlikęs  kaip  nepakeičiamas  anglų  realiojo  rašmens  kūrėjų 
modelis),  teigė,  kad  geras  apibrėžimas  yra  tas,  kai,  norint 
apibrėžti  kieno  nors  esmę,  pasirenkami  tokie  atributai,  ku¬ 
rie,  nors  kiekvienas  atskirai  turi  platesnę  prasmę  nei  sub¬ 
jektas,  tačiau  visi  kartu  paimti  jau  nebeturi  (An.  Sec.,  II  96a, 
35).  Kiekvieną  klasę  padalija  dvi  skirtybės,  sudarančios 
priešybių  porą.  Kiekviena  klasė  kartu  su  viena  iš  jos  dalo¬ 
mųjų  skirtybių  sudaro  žemesnę  rūšį,  kuri  apibrėžiama  ar¬ 
timiausia  klase  ir  jos  sudedamąja  skirtybe. 

Todėl  pagal  mūsų  pavyzdį  Porfirijo  medis  apibrėžia  skir¬ 
tumą  tarp  žmogaus  ir  Dievo  (suprantamų  kaip  natūrali  jėga), 
ir  tarp  žmogaus  ir  žvėries  (10.3  pav.).  Didžiosios  raidės  čia 
yra  klasės  ir  rūšys,  o  mažosios  raidės  yra  skirtybės,  arba  at¬ 
skiri  reiškiniai,  būdingi  tik  vienai  rūšiai.  Kaip  matome,  medis 
leidžia  apibrėžti  žmogų  kaip  „racionalų  mirtingą  gyvūną". 

ir  tokio  apibrėžimo  pakanka,  nes  nėra  kito  racionalaus  mir¬ 
tingo  gyvūno,  kuris  nebūtų  žmogus,  ir  atvirkščiai. 


GYVŪNAS 


I 

Racionalus 


- i 

Iracionalus 


->  RACIONALUS  GYVŪNAS  /  IRACIONALUS  GYVŪNAS  <- 

I  '  !  I  '  1 

Mirtingas  Nemirtingas  Mirtingas  Nemirtingas 

U  ŽMOGUS  /  DIEVAS  <J  U  ARKLYS  /  X 


10.3  pav. 

Deja,  iš  tokio  suskirstymo  nematyti,  kuo  skiriasi  „arklys", 
„šuo",  „vilkas",  „katinas"  ir  „tigras",  nebent  papildytume  jį 
naujomis  skirtybėmis.  Be  to,  turėtų  būti  tik  vienos  rūšies  skir¬ 
tybės,  bet  šitame  medyje  kai  kurios  iš  jų,  kaip  „mirtingas/ 
nemirtingas",  randamos  dviejose  rūšyse,  todėl  sunku  pasa¬ 
kyti,  ar  jos  ir  vėl  pasikartos  medyje,  turinčiame  atskirti  ne  tik 
šunį  nuo  katės,  bet  ir  violetinę  spalvą  nuo  rožinės,  deimantą 
nuo  safyro  ar  angelus  nuo  demonų. 


Pogrupis  Šeima  Klasė  Rūšis  Bendrinis 

daiktavardis 


irklakojai  (skirstoma  toliau) 


-  canis 

familiaris  ...  ŠUO 


r  canis 


-  šunų  giminė  - 


canis 

lupus 


VILKAS 


skeltanagiai  - 


L  vulpis  (skirstoma  toliau) 


L  kačių  giminė  (skirstoma  toliau) 


10.4  pav.  Žinduolių  klasė,  placentinių  porūšis,  mėsėdžių  grupė 

Šiuolaikinė  zoologija  remiasi  dichotominiu  skirstymu.  Ji 
skiria  šunį  ir  vilką,  katiną  ir  tigrą  taikydama  taksonominių 
dydžių,  arba  taxa,  dichotomizaciją  (10.4  pav.). 

Tačiau  šiandien  zoologas  puikiai  supranta,  kad  jo  takso¬ 
nomija  klasifikuoja ,  o  ne  apibrėžia,  juo  labiau  neišreiškia  daiktų 
prigimties:  ji  tik  pateikia  klasių  jungimosi  sistemą,  kur  že¬ 
mesnės  jungtys  susietos  su  aukštesnėmis  jungtimis  (tas,  kuris 
yra  canis  familiaris,  tegali  būti  canis,  šunų  giminės,  skeltana- 
gis).  „Šunų  giminės"  ir  „skeltanagis"  yra  pirminės  sąvokos 
klasifikaciniu,  tačiau  ne  semantiniu  požiūriu.  Zoologas  žino, 
kad  ties  jungtimi  „šunų  giminė"  turi  išvardyti  bendrines 
šeimos  savybes,  o  ties  mazgu  „mėsėdžiai"  -  bendrines  grupės 
savybes,  lygiai  kaip  žino,  kad  nepirminės  sąvokos  žinduolis 
reikšmė  yra  maždaug  „gyvavedis  gyvūnas,  penintis  savo  vai¬ 
kus  pienu,  kurį  išskiria  pieno  liaukos". 

Yra  skirtumas,  ar  daikto  vardas  yra  pažymintis  (kitaip  ta¬ 
riant,  nurodantis  klasę,  kuriai  tas  daiktas  priklauso),  ar  diag¬ 
nostinis,  t.y.  aiškus  ir  saviapibrėžiantis.  Linnė  (Linėjaus)  kla¬ 
sifikacijoje  ( Species  plantarum,  1753)  dviejų  tai  pačiai  klasei 
priklausančių  rūšių  -  Arundo  calamogrostis  ir  Arundo  arenaria  - 
pažymintys  vardai  rodo  jų  bendrą  priklausomybę  ir  pabrėžia 
skirtumą;  tačiau  paskui  jų  savybės  aiškinamos  diagnostiškai, 
patikslinant,  kad  Arundo  calamogrostis  yra  „calycibus  uniflo- 
ris,  culmo  ramoso"*,  o  Arundo  arenaria  yra  „calycibus  uniflo- 
ris,  foliis  involutis,  mucronato-pungentibus"**  (plg.  Slaugh- 
ter,  1982,  80).  Šiam  aprašymui  naudojami  terminai  jau  nėra 
pseudoprimityvai,  kaip  tie  iš  taxa  metakalbos:  jie  yra  ben¬ 
drinės  kalbos  terminai,  vartojami  diagnozės  tikslams. 

Tuo  tarpu  apriorinių  kalbų  kūrėjams  kiekvienas  išraiškos 
elementas  privalo  vienareikšmiškai  išreikšti  visas  pateikiamo 
žodžio  savybes.  Būtent  šis  prieštaravimas  apibūdina  toles¬ 
niuose  skyriuose  apžvelgiamus  projektus. 

*  Vienažiedėmis  taurėmis,  šakoto  stiebo  (lot.). 

**  Vienažiedėmis  taurėmis,  smailiais  dygiais  įvijais  lapais  (lot.). 

George'as  Dalgamo 


Būtų  sunku  kritiškai  išsamiai  išanalizuoti  George'o  Dalgamo 
Ars  signorum  (1661).  Atvirkščiai  YVilkinso  Essay,  Dalgamo 
lentelės  yra  suvestinės,  o  iliustracinė  teksto  dalis  dažnai 
paslaptinga,  kartais  prieštaringa  ir  beveik  visada  stebėtinai 
aliuziška.  jo  darbe  knibžda  spaudos  klaidų  būtent  ten,  kur 
pateikiami  realiųjų  rašmenų  pavyzdžiai  -  šiose  kalbose, 
suklydus  viena  raide,  pasikeičia  visa  rašmens  prasmė  (be  kita 
ko,  tokia  spaudos  klaidų  gausa  rodo,  kaip  net  patiems 
filosofinių  kalbų  kūrėjams  sunku  jas  suvaldyti). 

Dalgamo  buvo  škotų  pedagogas,  didžiąją  gyvenimo  dalį 
praleidęs  Oksforde,  kur  dėstė  gramatiką  privačioje  mokykloje. 
Jis  palaikė  ryšius  su  visais  tuo  metu  Oksforde  dirbusiais  moks¬ 
lininkais,  todėl  padėkoje  knygos  pradžioje  minimi  tokie  asme¬ 
nys  kaip  YVardas,  Lodwickas,  Boyle'is,  taip  pat  YVilkinsas. 
YVilkinsas  neabejotinai  bendravo  su  Dalgamo  rašydamas  savo 
Essay  (išėjusią  po  septynerių  metų),  supažindino  jį  su  savo 
lentelių  projektais.  Dalgamo  manė,  kad  jos  per  daug  detalios, 
ir  pasirinko  kitą  kelią,  anot  jo,  paprastesnį.  Tačiau  kai  YVilkin¬ 
sas  nuodugniau  supažindina  jį  su  savo  projektu,  Dalgamo  tei¬ 
gia  įtariantis,  kad  šis  nuplagijuotas.  Neteisingas  kaltinimas,  nes 
YVilkinsas  įgyvendino  tai,  apie  ką  Dalgarno  tik  kalbėjo,  kita 
vertus,  Dalgamo  projektui  buvo  užbėgta  už  akių  dar  anksčiau. 
YVilkinsas  pasijunta  įžeistas  ir  knygoje  Essay ,  dėkodamas  savo 
įkvėpėjams  ir  bendradarbiams,  nepamini  Dalgamo  (arba  pa¬ 
mini  netiesiogiai,  kaip  kitą  asmenį  -  another  person ,  B2r.). 

Šiaip  ar  taip,  Oksfordo  sluoksniai  į  YVilkinso  projektą  pa¬ 
žvelgė  labai  rimtai:  1668  metų  gegužės  mėnesį  Karališkosios 

draugijos  sudaryta  komisija  turėjo  ištirti  galimą  jo  pritaiky¬ 
mą.  Į  komisiją  įėjo  Robertas  Hooke'as,  Robertas  Boyle'is, 
Christopheris  VVrenas  ir  Johnas  VVallisas.  Tiesa,  konkretūs  šių 
tyrimų  rezultatai  nežinomi,  bet  vėlesnėje  tradicijoje,  nuo 
Locke'o  iki  Encyclopėdie  autorių,  VVilkinsas  visada  cituojamas 
kaip  rimčiausio  projekto  autorius.  O  vienintelis  pagarbiau 
pažvelgęs  į  Dalgarno  projektą  buvo  Leibnizas,  viename  savo 
enciklopedijos  apmatų  beveik  pažodžiui  pateikęs  Dalgarno 
esačių  sąrašą  (plg.  Rossi,  1960,  272). 

Kita  vertus,  Dalgarno  nebuvo  universiteto  narys,  tuo  tarpu 
VVilkinsas  priklausė  Karališkajai  draugijai,  netgi  buvo  jos  sek¬ 
retorius,  todėl  galėjo  tikėtis  didesnės  paramos,  patarimų, 
dėmesio. 

Dalgarno  supranta,  kad  universali  kalba  privalo  apimti  du 
aiškiai  apibrėžtus  aspektus:  pirmasis  yra  visų  žinių  klasifi¬ 
kavimas  -  šis  darbas  priklauso  filosofui  (turinio  lygmuo), 
antrasis  yra  gramatika,  jungianti  rašmenis  taip,  kad  jie  nuro¬ 
dytų  pirmojo  lygmens  elementus  (raiškos  lygmuo).  Laikyda¬ 
mas  save  gramatikų,  apie  klasifikacijos  principus  jis  tik  užsi¬ 
mena,  linkėdamas,  kad  ją  sukurtų  kiti. 

Kaip  gramatikas,  jis  nedelsdamas  iškelia  ne  tik  rašytinės,  bet 
ir  šnekamosios  kalbos  problemą.  Jis  buvo  susipažinęs  su 
Descartes'o  išlygomis  dėl  galimybės  sukurti  sistemą,  kuri  bū¬ 
tų  priimtina  skirtingos  tarties  žmonėms,  todėl  savo  knygos 
pradžioje  pateikia  žmogaus  balso  organams  tinkamiausių  gar¬ 
sų  fonetinę  analizę.  Raidės,  kurias  jis  naudoja  savo  grafiniams 
ženklams  (jų  parinkimas  iš  pirmo  žvilgsnio  atrodo  nepagrįstas 
jokiais  kriterijais),  yra  tos,  kurias,  jo  nuomone,  kiekvienam 
lengviausia  ištarti.  Taip  pat  ir  nustatydamas  savo  rašmenų 
sintagminę  seką  jis  atidžiai  seka  jų  tarimą,  žiūri,  kad  balsiai 
kaitaliotųsi  su  priebalsiais,  įterpdamas  jungiamuosius  dvigar¬ 
sius,  kurių  funkcija  grynai  eufoninė:  tai  neabejotinai  paleng¬ 
vina  tarimą,  bet  dar  labiau  apsunkina  rašmens  atpažinimą. 

Po  fonetikos  Dalgarno  pereina  prie  semantinių  primityvų 
klausimo:  teigia,  kad  visus  juos  galima  apibrėžti  klase,  rūšimi 

bei  skirtybe,  ir  pareiškia,  kad  dichotominis  padalijimas  yra 
didelė  paspirtis  atminčiai  (p.  29).  Jo  padalijime  nėra  neigiamų 
skirtybių  (dėl  loginių-filosofinių  sumetimų,  kuriuos  išdėsto 
p.  30),  o  vien  tik  teigiamos. 

Savo  projekte  Dalgarno  (kaip,  beje,  ir  Wilkinsas)  siekia  įtrauk¬ 
ti  į  klasifikaciją  ne  tik  natūralias  klases  ir  rūšis  iki  mažiausių 
augmenijos  ir  gyvūnijos  atmainų,  bet  ir  dirbtinius  daiktus  bei 
reiškinius  -  šio  siekio  aristoteliškajai  tradicijai  taip  niekada  ir 
nepavyko  visiškai  įgyvendinti  (plg.  Shumaker,  1982, 149). 

Rinkdamasis  komponavimo  kriterijų,  Dalgarno  laikosi  ga¬ 
na  drąsaus  požiūrio,  esą  kiekviena  substancija  yra  reiškinių 
junginys  (p.  44).  Jau  anksčiau  (Eco,  1984, 2.4.3)  parodyta,  kad 
tai  buvo  beveik  fatališkas  Porfirijo  klasifikacijos  padarinys, 
kurio  aristoteliškoji  tradicija  desperatiškai  mėgino  išvengti. 
Dalgarno  imasi  šio  klausimo  ir  netgi  pripažįsta,  kad  reiškinių 
skaičius  begalinis.  Kita  vertus,  jis  supranta,  kad  ir  pačių  ma¬ 
žiausių  rūšių  yra  per  daug  (jų  suskaičiuoja  nuo  4000  iki 
10  000),  ir,  matyt,  todėl  atsisako  YVilkinso  patarimų,  o  šis  su¬ 
klasifikuos  daugiau  nei  du  tūkstančius  rūšių.  Dalgarno  bai¬ 
minasi,  kad  toks  metodas  bus  panašus  į  mažiausiais  gaba¬ 
lėliais  supjaustytą  lavoną,  ir  tada  jau  negalėtum  atskirti  Petro 
nuo  Jokūbo  (p.  33). 

Siekdamas  apriboti  primityvų  skaičių,  Dalgarno  nutaria 
sudaryti  lenteles,  kuriose  pateikiamos  tik  pagrindinės  klasės 
(jų  yra  17),  tarpinės  klasės  ir  rūšys.  Šie  trys  lygmenys  lentelėse 
apibrėžiami  per  kitas  tarpines  disjunkcijas,  ir  kalba  pajėgi  jas 
įvardyti  (pavyzdžiui,  karštakraujai  gyvūnai  nusakomi 
NeiPTeik ,  o  keturkojai  -  Neik),  tačiau  varduose  atsižvelgiama 
tik  į  klasės,  tarpinės  klasės  ir  rūšies  raides  (pažymėtina,  kad 
matematiniai  dydžiai  įtraukti  į  konkrečių  kūnų  sąrašą,  nes 
daroma  prielaida,  kad  tokie  dydžiai  kaip  taškas  ir  linija  yra 
visų  formų  pagrindas). 

11.1  paveiksle  pateikiama  dalis  lentelės  (iki  dviejų  išsišako¬ 
jimų:  kanopinių  gyvūnų  ir  pagrindinių  aistrų).  17  pagrindinių 
klasių  išspausdintos  didžiųjų  raidžių  šriftu  ir  pažymėtos  17 

didžiųjų  raidžių.  Tos  pačios,  tik  mažosios  raidės  žymi  tar¬ 
pines  klases  ir  rūšis.  Be  to,  Dalgarno  naudoja  tris  „pagalbi¬ 
nes"  raides:  R  -  reikšti  priešpriešą  (jei  pon  yra  meilė,  pron  bus 
neapykanta),  V  -  kaip  skaičius  traktuoti  prieš  tai  einančias 
raides,  o  L  rodo  vidurį  tarp  dviejų  priešpriešių  taškų. 

Pasekime,  pavyzdžiui,  kaip  nuo  konkretaus  fizinio  kūno  (N) 
pereinama  prie  gyvūnų.  Tirdamas  poskyrį  gyvūnas ,  Dalgamo 
įtraukia  tarpinius  padalinius,  kurie  nėra  nei  klasė,  nei  rūšis,  be 
to,  nepažymėti  jokiu  ženklu,  ir  suskirsto  gyvūnus  į  oro,  vandens 
ir  žemės.  Tarp  žemės  gyvūnų  (k)  yra  kanopiniai  (77).  Taigi  Nrfk- 
rašmuo,  tinkantis  žymėti  visiems  kanopiniams.  Čia  Dalgamo 
prideda  ir  kelis  porūšius,  neatsirandančius  iš  ankstesnio  pada¬ 
lijimo  (ir  aptaria  arklį,  dramblį,  mulą,  asilą). 

Reiškinių  grupės  (E)  jausmų  (P)  klasėje,  be  kitų,  yra  pa¬ 
grindinės  aistros  (o).  Toliau  eina  nedichotominis  sąrašas:  susi¬ 
žavėjimas  žymimas  pom  todėl,  kad  p  rodo  klasę,  o  -  tarpinę 
klasę,  o  m  yra  eilės  numeris  šių  aistrų  sąraše. 

Įdomu,  kad  gyvūnams  tarpinę  klasę  žymi  trečioji  raidė,  o 
rūšį  -  antroji  balsė,  tuo  tarpu  reiškiniams  yra  priešingai.  Dal¬ 
gamo  apie  tai  tik  įspėja  nieko  nepaaiškindamas  (p.  52),  ir  to 
priežastys  greičiausiai  būtų  eufoninės,  nors  taip  ir  lieka  neaiš¬ 
ku,  kodėl  ir  konkrečių  būtybių  tarpinės  klasės  neapibrėžia¬ 
mos  balsėmis,  o  rūšys  -  priebalsėmis,  norint  išlaikyti  viena¬ 
lytį  kriterijų. 

Problema  visai  kita.  Kanopinių  žymėjimą  Nrfk  motyvuoja 
padalijimas,  bet  dramblio  žymėjimas  raide  a  yra  nepagrįstas. 
Tačiau  problemą  kelia  ne  pasirinkimo  nepagrįstumas:  k  reiš¬ 
kia  „žemės  gyvūną,  kuris  yra  gyvūnas  todėl,  kad  yra  gyvas  - 
o  tai  yra  fizinė  konkretybė",  taigi  padalijimas  vienaip  ar  kitaip 
klasifikuoja  ir  paaiškina  daikto  prigimtį,  o  rašmens  Nrjka  gale 
esanti  a  raidė,  žyminti  dramblį,  reiškia  tik  „tą  daiktą,  kuris  ka¬ 
nopinių  sąraše  įrašytas  a  numeriu  ir  vadinamas  drambliu". 
Lygiai  ženklo  pom  -  reiškiančio  susižavėjimą  -  gale  esanti 
m  raidė  reiškia  tik  „aistrą,  pažymėtą  numeriu  m  pagrindi¬ 
nių  aistrų  -  jausminių  reiškinių  -  sąraše,  t.y.  susižavėjimą". 

Negalėdamas  dichotomiško  skirstymo  pratęsti  iki  žemesniųjų 
rūšių,  Dalgarno  yra  priverstas  paprasta  abėcėlės  (ar  beveik) 
tvarka  surašyti  visas  žodyne  randamas  žemiausias  rūšis. 

Tačiau  Dalgamo  (p.  42)  perspėja,  kad  toks  grynai  sąrašinis 
metodas  tėra  paprasta  mnemoninė  priemonė  tam,  kas  nenori 
prisiminti  apibrėžiančio  vardo.  Iš  tiesų  knygos  gale  yra  loty¬ 
nų  kalbos  filosofinis  žodynas,  kuriame  pateikiami  daugelio 
lotyniškų  terminų  rašmenys,  o  žodyno  gale  yra  atskira  dalis, 
skirta  fizinėms  konkretybėms.  Galėtume  daryti  išvadą,  kad 
galutinių  rūšių  filosofinis  apibrėžimas  numatytas,  bet  kadan¬ 
gi  žodynas  yra  grynai  pavyzdinis,  daugeliui  rūšių  kalban¬ 
tysis  turės  pats  sugalvoti  atitinkamus  vardus,  išvesdamas 
juos  iš  lentelių. 

Kartais  pavyzdys  atrodo  taksonomiškai  tikslus.  Tarkime, 
česnaką  (pažymėtą  kaip  nebghnagbana)  Slaughteris  (1980, 150) 
iškoduoja  taip:  n  =  concretum  physicum,  e  =  iri  radice,  b  -  vesca, 
g  =  qualitas  sensibilis,  h  =  saqor,  n  =  pingue,  a  -  partes  annuae, 
g  -  folium ,  b  -  accidens  mathematicum ,  a  -  affect.  prima ,  n  = 
longum*.  Tačiau  ir  šiame  pavyzdyje,  komentuoja  Slaughteris 
(1982,  152),  „lentelės  klasifikuoja  ir  įvardija  tik  iki  tam  tikro 
laipsnio;  toliau  apibrėžia  žodynas,  bet  jis  neklasifikuoja". 
Dalgamo  manymu,  nebūtina  smulkiai  klasifikuoti  sudėtinių 
būtybių,  tačiau  norint  sudaryti  apibrėžimą  klasifikacija  bū¬ 
tina.  Todėl  spręsti,  kaip  klasifikuoti,  t.y.  įvardyti,  sudėtines 
būtybes,  paliekama  kalbos  vartotojo  nuožiūrai. 

Atrodo,  kad  kalba,  sumanyta  kaip  priemonė  kurti  viena- 
prasmius  apibrėžimus,  atiduodama  jos  vartotojų  lingvistinei 
kūrybai.  Pateiksime  (kad  vardas  būtų  lengviau  suprantamas, 
brūkšniu  atskirsime  šaknines  dalis)  keletą  Dalgamo  siūlymų: 

arklys  =  Nųk/pot  =  kanopinis  gyvūnas  +  nirtus  (kodėl  tai  netai¬ 
koma  ir  drambliui?); 

*  n  =  fizinė  konkretybė,  e  =  šaknyje,  b  =  graužianti,  q  =  juntama 
kokybė,  h  =  skonis,  n  =  derlus,  a  =  metų  dalys,  g  =  lapas  (laiškas), 
b  =  matematinis  atsitiktinumas,  a  =  pirmas  įspūdis,  n  =  ilgas  (lot.). 

mulas  =  Nųk/sof/pad  =  kanopinis  gyvūnas  +  neturintis  +  lyties; 
kupranugaris  =  nek/braf/pfar  =  keturkojis  skeltakanopis  +  kupro¬ 
tas  +  nugara; 

karalystė  =  fan/kan  =  namai  +  karalius; 
abstinentas  =  sof/praf/emp  =  neturintis  +  gerti  +  būdvardinis; 
mikčiojantis  =  grug/shaf/tin  =  liga  [priešybė  gug,  sveikata]  +  truk¬ 
dymas  +  kalbėti; 

Evangelija  =  tib/srfb  =  mokyti  +  gyvenimo  būdas. 

Be  to,  Dalgamo  daro  prielaidą,  kad  tą  pačią  sąvoką,  žvel¬ 
giant  iš  įvairių  požiūrio  taškų,  galima  pavadinti  skirtingai. 
Taip  dramblys  gali  būti  ir  Nrfksyf  (kanopinis  +  aukščiausiasis 
palyginimo  laipsnis),  ir  N Tjkbeisap  (kanopinis  +  matematinis 
reiškinys  +  architektoninė  straublio  metafora). 

Taip  pat  iškyla  sudėtingų  terminų  įsiminimo  problema, 
kadangi  akivaizdu,  jog  sunkiau  atsiminti  leksinį  skirtumą 
tarp  Nųke  ir  Nrjko,  nei  tarp  asilo  ir  mulo.  Dalgamo  siūlo  senas 
mnemotechnines  priemones:  pavyzdžiui,  kadangi  valgykla 
vadinama  fran,  o  arklas  -  flan,  su  valgykla  susiejamas  žodis 
FRANce,  o  su  arklu  -  FLANders.  Taip  kalbantysis  įpareigo¬ 
jamas  išmokti  ir  filosofinę  kalbą,  ir  mnemotechninį  kodą. 

Kaip  atsvarą  labai  sunkiai  leksikai  ir  terminų  sandarai  Dal¬ 
gamo  siūlo  nepaprastai  lengvą  gramatiką  ir  sintaksę.  Iš  kla¬ 
sikinių  gramatinių  kategorijų  jis  išlaiko  tik  daiktavardį.  įvar¬ 
džiams  paliekama  tik  keletas  ženklų  (aš  =  lai,  tu  =  lel,  jis  =  lel...), 
o  būdvardžiai,  prieveiksmiai,  laipsniai  ir  net  gramatinės  for¬ 
mos  išvedami  iš  daiktavardžių  panaudojant  priesagas.  Pavyz¬ 
džiui,  sim  reiškia  „geras",  simam  -  „geresnis",  o  simab  -  „geriau¬ 
sias".  Iš  pon,  „meilė",  padaromas  pone  -  „mylintis",  pono  - 
„mylimas"  ir  ponomp  -  „vertas  meilės".  Dėl  veiksmažodžių 
Dalgamo  mano,  kad  jungtis  gali  išspręsti  visas  išraiškos  prob¬ 
lemas:  „mes  mylime"  galima  išreikšti  per  keturis  pirminius 
elementus  -  „mes  +  esamasis  laikas  +  jungtis  +  mylintieji" 
(p.  65).  Pažymėtina,  kad  mintis,  jog  kiekvienas  veiksmažodis 
gali  būti  sutrauktas  iki  jungties  ir  būdvardžio,  sklandė  jau  tarp 
modistų,  ją  palaikė  Campanella  knygoje  Philosophia  rationalis 

(1638),  iš  principo  pripažino  VVilkinsas,  o  vėliau  perėmė 
Leibnizas. 

Sintaksėje  (plg.  Pellerey,  1992c)  Dalgarno  nuopelnas  -  at¬ 
sisakoma  linksnių,  pagal  lotynų  kalbos  modelį  išsaugotų 
kitose  filosofinėse  kalbose.  Dalgarno  kalboje  reikšminga  tik 
žodžių  tvarka:  veiksnys  turi  eiti  prieš  veiksmažodį,  o  po  jų 
eiti  tiesioginis  papildinys,  įnagininkas  išreiškiamas  parafraze 
su  laiko  dalelytėmis  kaip  cum,  post,  dum,  kilmininkas  pakei¬ 
čiamas  arba  būdvardine  forma,  arba  priklausomybės  formule 
(s/z/,  priklausyti).  Shumakeris  (1982,  155)  primena,  kad  pa¬ 
našios  formos  egzistuoja  pidgin  ettglish  kalboje,  kurioje  sako¬ 
ma  ne  „šeimininko  ranka"  -  master's  hand,  o  hand-belong-mas- 
ter  -  „ranka,  priklausanti  šeimininkui". 

Taip  supaprastinta  kalba  atrodo  grubi,  bet  Dalgarno  vi¬ 
siškai  nepasitiki  retorine  elegancija  ir  yra  įsitikinęs,  kad  tik 
loginė  struktūra  priduoda  kalbai  griežtos  elegancijos.  Kita 
vertus,  vardų  sudarymo  technikai  jis  tikrai  suteikia  grožio, 
elegancijos  bei  aiškumo,  kurie  jo  kalbą  sulygina  su  senąja 
graikų  kalba  -  filosofijos  kalba  par  excellence. 

Būtina  pabrėžti  vieną  Dalgarno  sistemos  bruožą,  būdingą 
ir  Lodwicko  bei  Wilkinso  projektams,  kurį  ypač  išskyrė  Fran¬ 
kas  (1979,  65  ir  tt.).  Suteikdamas  dalelytėms  -  priesagoms  ir 
priešdėliams  -  daiktavardžių  transformavimo  į  kitas  gra¬ 
matines  kategorijas  funkcijas,  taigi  galią  pakeisti  jų  prasmę, 
tokius  prielinksnius  kaip  per,  trans,  praeter,  supra,  in,  a  Dal¬ 
garno  įterpia  tarp  matematinių  reiškinių  -  pilnateisių  daikta¬ 
vardžių,  -  taip  „teigdamas  visuotinai  suprantamą  semantiką, 
kartu  aprėpiančią  viską  ar  beveik  viską,  kas  tradiciškai  pri¬ 
klauso  gramatikos  sričiai".  Kitaip  tariant,  išnyksta  klasiki¬ 
nis  padalijimas  į  kategorematinius  terminus,  t. y.  turinčius 
nepriklausomą  prasmę,  ir  sinkategorematinius  terminus,  kurių 
prasmė  priklauso  nuo  sintaksinio  konteksto  (arba  loginio 
skirtumo  tarp  prasminių  kaitomųjų  ir  jungiamųjų).  Tokia  pa¬ 
kraipa  priešinga  tam,  ką  tvirtina  modernioji  logika,  tačiau 
primena  kai  kurias  šiuolaikines  semantikos  kryptis. 

Johnas  VVilkinsas 


Savo  projekto  apmatus  Johnas  VVilkinsas  pateikė  jau  knygoje 
Mercury  (1641),  iš  esmės  skirtoje  slaptaraščiams.  1668  metais 
knygoje  Essay  tozvard  a  real  character,  and  a  philosophical  lan- 
guage  jis  pasiūlo  labiausiai  parengtą  sistemą  iš  visų  tame  am¬ 
žiuje  pasirodžiusių  dirbtinės  ir  universalios  filosofinės  kalbos 
projektų. 

„The  variety  of  Letters  is  an  appendix  to  the  Curse  of 
Babel."*  (p.  13)  Atidavęs  deramą  pagarbą  hebrajų  kalbai  ir 
nubrėžęs  kalbų  evoliucijos  po  Babelio  sąmyšio  istoriją  (net 
užsimena  apie  keltų-skitų  hipotezę,  jau  aptartą  penktajame 
mūsų  knygos  skyriuje),  padėkojęs  savo  pirmtakams  ir  ben¬ 
dradarbiams,  padėjusiems  sukaupti  medžiagą  klasifikacijai  ir 
baigiamajam  žodynui,  VVilkinsas  pasišauna  sukurti  kalbą, 
paremtą  realiaisiais  rašmenimis,  „kuriuos  kiekviena  tauta  su¬ 
pras  savo  gimtąja  kalba "  (p.  13). 

Jis  primena,  kad  dauguma  ankstesnių  projektų  siekė  su¬ 
daryti  rašmenų  sąrašą  pagal  vienos  kurios  nors  kalbos  ling¬ 
vistinį  žodyną,  o  ne  rėmėsi  daiktų  prigimtimi  ir  tomis  ben¬ 
drosiomis  sąvokomis,  dėl  kurių  galėtų  sutarti  visa  žmonija. 
Todėl  pirmasis  žingsnis  būtų  nuodugniai  apžvelgti  esamas 
žinias,  siekiant  išskirti  visoms  mąstančioms  būtybėms  bendras 
elementarias  sąvokas.  Tačiau  šiame  projekte  nėra  „platoniškų" 
idėjų  kaip  Lulijaus  „vertybių"  atveju:  VVilkinsas  apžvelgia  ir 
bendrąsias  idėjas,  ir  empirines  žinias,  teigdamas,  kad  jei  visi 
sutaria  dėl  Dievo  idėjos,  visi  lygiai  taip  pat  turėtų  sutarti  dėl 
botanikos  klasifikacijos,  kurią  sukūrė  jo  kolega  Johnas  Ray. 

*  Raidžių  įvairovė  tik  papildo  Babelio  prakeiksmą  (angį). 

Jo  siūlomas  pasaulio  vaizdas  yra  to  meto  Oksfordo  mokslo 
aplinkos  sukurtas  vaizdas,  nesvarstant,  kad  kitos  kultūros 
atstovai  gali  teigti  visiškai  kitokį  pasaulį  (net  jeigu  naudotųsi 
jo  sukurta  universalia  kalba). 


Lentelės  ir  gramatika 

Iš  pažiūros  YVilkinso  metodas  panašus  į  aristoteliškos  tradi¬ 
cijos  ir  Porfirijo  medžio  metodus.  Jis  imasi  sudaryti  40  di¬ 
džiųjų  klasių  lentelę  (žr.  12.1  pav.),  paskui  padalija  jas  į  251 
būdingąją  skirtybę,  o  šias  -  į  2030  rūšių  (pateikiamų  poromis). 
12.2  pav.  pateiktas  supaprastintas  jo  klasifikavimo  pavyzdys: 
iš  Gyvūnų  klasės  išskirdamas  gyvavedžius  ir  dedančius  kiau¬ 
šinius,  toliau  gyvavedžius  suskirstydamas  į  kanopinius,  skel- 
takanopius  ir  letenuotus,  jis  pasiekia  Šuns /Vilko  rūšį. 


f"] neplėšrus 
1  (dalijama  toliau) 


kačių  tipo 
(dalijama  toliau) 


plėšrus 


europiniai 


amfibiniai 


JOROS  ARKLIUKAS, 
RUONIS 


šunų  tipo 


sausumos 


egzotiški 
(dalijama  toliau) 


didesnieji: 
ŠUO,  VILKAS 


mažesnieji: 
LAPE,  BARSUKAS 


12.2  pav.  Gyvavedžiai  gyvūnai  su  kojomis 

Norėdami  pasiteisinti  dėl  savo  pavyzdžių  glaustumo  pa¬ 
sakysime,  kad  VVilkinso  lentelės  surašytos  270-yje  jo  įspū¬ 
dingo  veikalo  puslapių. 

Po  šių  lentelių,  apibrėžiančių  visą  pažinų  pasaulį,  VVilkin- 
sas  pateikia  natūraliąją  (arba  filosofinę)  gramatiką,  nustato  tas 
išvestinių  žodžių  morfemas  ir  žymenis,  kurie  leidžia  pereiti 
nuo  šakninių  formų  prie  linksniavimo,  asmenavimo,  priesagų 
ir  kitų  priemonių,  padedančių  sudaryti  ne  tik  įvairias  kalbos 
dalis,  bet  ir  jų  parafrazes,  kuriomis,  naudojant  vien  tik  šaknines 
formas,  galima  apibrėžti  kitus  natūralios  kalbos  žodžius. 

Dabar  jau  VVilkinsas  gali  pasiūlyti  realiaisiais  rašmenimis 
pagrįstą  kalbą.  Iš  esmės  ji  suskyla  į  dvi  kalbas:  (1)  rašomąją, 
sudarytą  iš  kinų  raštą  primenančių  netariamų  ideogramų;  (2) 
šnekamąją.  Kalbama  apie  dvi  kalbas,  nes  nors  tarimui  skirtas 
abėcėlinis  žymėjimas  ir  remiasi  tokiais  pat  derinimo  princi¬ 
pais  kaip  ideografinis  žymėjimas,  jos  taip  skiriasi,  kad  jų  abie¬ 
jų  reikia  mokytis  atskirai.  Fonetinė  kalba  taip  pat  turi  gana 
aiškią  realiųjų  rašmenų  rašybą. 


Realieji  rašmenys 

12.3  pav.  pateikiami  grafiniai  ženklai,  apibūdinantys  40  pa¬ 
grindinių  klasių,  ir  skiriamieji  ženklai,  nurodantys  skirtybes 
ir  rūšis.  Kaip  matome,  skirtybės  ir  rūšys  pažymėtos  verti¬ 
kaliais  brūkšneliais,  esančiais  prie  horizontalių  brūkšne¬ 
lių  -  kiekvieno  ženklo  pagrindo  -  galų.  Kiti  sunkiai  per¬ 
skaitomi  ženklai  reiškia  priešybes,  gramatines  formas, 
jungtis,  prieveiksmius,  prielinksnius,  asmenavimo  formas 
ir  taip  toliau,  kaip  ir  kitose  analogiškose  sistemose.  Kaip 
minėta,  sistema  numato  ženklų  tarimą.  12.4  pav.  matyti, 
kaip  klasėms  suteikiami  dviejų  raidžių  simboliai,  skirtybės 
išreiškiamos  priebalsėmis  B,  D,  G,  P,  T,  C,  Z,  S,  N,  o  rūšys  - 
prie  priebalsių  pridedant  vieną  iš  septynių  balsių  ir  dviejų 
dvigarsių.  Štai  kokį  pavyzdį  pateikia  VVilkinsas: 

Cbap.  I.  Conctrnmg  a  %caI CharaBcr.  387 


į  rGcncral 

mixcd 

Į  (Rcl.of  Adion 
Difcourfc 
God 
World 
E  lement 
Stone 
Metai 
Bab  rLcaf 
**įįvFlotvcr 
JSc  ( Sccd-vcflcl 
Shrub 
Trcc 


-A-  CExanguiou$ 

-V“  -y 

-rt-  jnBird  -i- 

-V/"  " ČBcaft  "T" 

—  Į?  j  Pcculiar  -j— 

-f-  General  —f— 

— /orMagnitude 

—7—  Sypacc  “X" 

-V“  ■5  (Meafure  -r- 

r  Powcr  Nat.  -u- 
,-T-  /AHabit  "?r- 

— IVManncrs  “Q” 

-7—  *5  )Qyaliry  fcnfiblcncr 
(  Difeafe  ""6" 


CSpiritual  -2- 
jįjCorporcal  -r- 
l'jMotion  — 
f  Operation  -y- 


’Occon.  -3- 
PoflėC  -į- 
Provif  -s- 
<  Civil  *4* 
Judiciąl  -°- 
Military  nj- 
Naval  -H- 
Ecclcf  "TT* 


Thc  DiflTcrcnces  are  to  be  afloccd  untothatcnd  vvhicli  ison  thc  iefe 
fidc  of  thc  Charader,  according  te  cliis  order  s 

J33456789 

Thc  Spccics  Ihould  be  affixcd  at  thc  othcr  end  of  thc  CharaBcr  ac¬ 
cording  to  thc  likę  order. 

13345  6  789 


12.3  pa  v. 


Jei  (De)  reiškia  gamtos  gaivalą ,  tuomet  (Deb)  turi  reikšti  pirmąją 
skirtybę,  tai  (pagal  lenteles)  yra  ugnis,  (Deba)  žymės  pirmąją  rūšį, 
ji  yra  liepsna.  (Dėt)  yra  penktoji  šios  klasės  skirtybė,  pasirodantis 
meteoras;  (Dėta)  yra  pirmoji  rūšis,  arba  vaivorykštė;  (Dėta)  yra  an¬ 
troji  rūšis,  arba  aureolė. 

Štai  kaip  atrodytų  pirmoji  „Tėve  mūsų"  eilutė,  užrašyta 
grafiniais  ženklais  (12.5  pav.): 

Chap.  III.  Conceming  a%eal  Cbaradcr. 

ctt,  a,  c,  i,  o,  «,  X.  X'»  Y«. 

įl  9  3  4  5  6  7  8  9. 


12.4  pa  v. 


12.5  pa  v. 

Pirmasis  ženklas  rodo  asmeninį  įvardi  pirmąjį  daugiskai¬ 
tos  asmenį,  antrasis  žymi  ekonominius  ryšius,  vertikalus 
brūkšnelis  kairėje  yra  nuoroda  į  pirmąją  skirtybę  (giminystės 
ryšiai),  o  brūkšnelis  dešinėje  -  į  antrąją  rūšį,  tiesioginį  pa¬ 
likuonį.  Todėl  pirmieji  du  ženklai  skaitomi  „Tėve  mūsų",  o 
tariami  „Hai  coba". 

Žodynas:  sinonimai,  parafrazės,  metaforos 

Kalboje  pateikiamas  2030  primityvų,  arba  rūšių,  vardų  są¬ 
rašas.  Šios  rūšys  apima  ne  tik  natūralias  ar  dirbtines  klases, 
bet  ir  ryšius  bei  veiksmus,  iš  kurių  po  to  išvedami  veiksma¬ 
žodžiai  pagal  formulę  „jungtis  +  būdvardis"  (kaip  ir  Dal- 
gamo  projekte,  „aš  myliu"  verdama  „aš  esu  mylintis").  Be  to, 
gramatikos  dalelytės  leidžia  išreikšti  veiksmažodžių  „būti"  ir 
„turėti"  nuosakas,  įvardžius,  artikelius,  jaustukus,  prielinks¬ 
nius,  asmenis,  o  reiškinių  skirtybės  išreiškia  skaičius,  links¬ 
nius,  rūšis  ir  laipsnius. 

Tačiau  tokio  riboto  šakninių  formų,  primityvų,  skaičiaus 
nepakanka  norint  išreikšti  kiekvieną  realiai  galimą  diskursą. 
Essay  pabaigoje  VVilkinsas  pateikia  15  000  angliškų  terminų, 
kurie  neatitinka  primityvų,  ir  nurodo  jų  išraiškos  būdus. 

Pirmas  būdas  yra  sinonimas.  Žodyne  visiems  terminams, 
kurie  nepriklauso  lentelėse  nurodytoms  rūšims,  pateikiamas 
vienas  ar  daugiau  sinonimų.  Pavyzdžiui,  žodžiui  Result  siū¬ 
loma  pirminiai  žodžiai  Event,  Summe  ir  Illation,  tačiau  nepata¬ 
riama,  kuriame  kontekste  koks  sinonimas  tinkamiausias.  Ki¬ 
tais  atvejais,  pavyzdžiui,  Corruption,  galimų  sinonimų  sąrašas 
yra  labai  sudėtingas,  nes,  atsižvelgiant  į  kontekstą,  galima 
kalbėti  apie  blogį ,  žlugimą,  gedimą,  užkratą,  nuosmukį,  puvimą. 
Kartais  žodyno  (ar  rūšių  lentelių)  pateikiamas  sinonimų  są¬ 
rašas  yra  net  juokingas,  pavyzdžiui,  sinonimų  seka  „dėžė  - 
spintelė  -  skrynia  -  spinta  -  karstas  -  stalas". 

Antras  būdas  -  parafrazė.  Žodyne  duodamas  terminas  vie¬ 
nuolynas,  tadau  nesant  atitinkamo  rašmens  (rūšies),  bet  turint  ko¬ 
ledžas  ir  vienuolis,  vienuolynas  žymimas  kaip  vienuolių  koledžas. 

Trečią  būdą  apibrėžia  vadinamosios  transcendentinės  da¬ 
lelytės  (transcendental  particles).  Ištikimas  savo  sumanymui  - 
pateikti  primityvais  grindžiamą  komponentinę  semantinę 
analizę  -  Wilkinsas  mano,  kad  visai  nebūtina  turėti  atskiro 
rašmens  veršiukui,  nes  tokią  sąvoką  galima  sukurti  sujungiant 
„jautis  +  jaunas",  taip  pat  nereikalingas  primityvas  liūtė,  nes 

jį  galima  sukurti  prie  liūto  pridėjus  moteriškumo  žymenį.  Ta¬ 
čiau  gramatikoje  jis  sukuria  sistemą  transcendentinių  dale¬ 
lyčių,  skirtų  išplėsti  arba  pakeisti  ženklo,  kuriam  yra  priski¬ 
riamos,  prasmę  (vėliau  šią  sistemą  grafinių  ženklų  rašybai  ir 
tarimui  skirtoje  dalyje  transformuoja  į  žymenų  sistemą).  Są¬ 
raše  yra  aštuoni  skyriai  po  48  dalelytes,  tačiau  klasifikacijos 
kriterijus  nesisteminis.  YVilkinsas  remiasi  lotynų  kalbos  gra¬ 
matika,  turinčia  galūnes  (jos  leidžia  kurti  tokius  terminus 
kaip  lucesco,  aųuosus,  homunculus),  „atskirybes",  kaip  tim  ir 
genus  (jas  pridėjus  prie  šaknies  galima  sudaryti  gradatim  arba 
multigenus),  būdus  apibrėžti  vietą  (iš  čia  vestarium)  ar  veiksmą 
(iš  čia  arator).  Kai  kurios  jo  dalelytės  yra  neabejotinai  grama¬ 
tinės  prigimties  (pavyzdžiui,  jau  minėtosios,  iš  vyriškosios 
giminės  padarančios  moterišką,  o  suaugusį  -  jaunikliu).  Ta¬ 
čiau  YVilkinsas  atsižvelgia  taip  pat  ir  į  retorines  priemones: 
metaforą,  sinekdochą  ir  metonimiją,  o  Metaphorical-Like  sky¬ 
riaus  dalelytės  nurodo  būtent  retorinę  interpretaciją.  Pridėję 
šią  dalelytę  prie  primity  vo  šaknis,  gauname  autentiškas ,  o  pri¬ 
dėję  ją  prie  šviesos  gauname  akivaizdų.  Kitos  dalelytės,  atrodo, 
nurodo  santykį  priežastis-padarinys,  talpa-turinys,  funkci- 
ja-veiksmas.  Štai  keli  pavyzdžiai: 

kaip  +  koja  =  pjedestalas, 
kaip  +  kraujas  =  ryškiai  raudona  spalva, 
vieta  +  metalas  =  kasykla, 
karininkas  +  laivynas  =  admirolas, 
meistras  +  žvaigždė  =  astronomas, 
balsas  +  liūtas  =  riaumoti. 

Kalbos  tikslumo  požiūriu  ši  projekto  dalis  yra  silpniausia. 
Iš  tiesų  YVilkinsas,  pateikęs  ilgą  sąrašą  pavyzdžių,  kaip  tai¬ 
syklingai  vartoti  tokias  dalelytes,  perspėja,  kad  tai  tik  pavyz¬ 
džiai.  Todėl  sąrašas  yra  atviras,  ir  jo  praturtinimas  priklauso 
nuo  kalbančiojo  išradingumo  (p.  318). 

Lieka  neaišku,  kaip  išvengti  dviprasmybių,  jei  kalbėto¬ 
jas  gali  laisvai  lipdyti  šitas  dalelytes  prie  bet  kokio  termino. 

Reikėtų  pažymėti,  kad  vartojant  transcendentines  dalelytes 
kyla  neaiškumo  pavojus,  jeigu  jų  nėra  -  posakis  suprantamas 
tiesiogine  prasme,  be  jokios  galimos  dviprasmybės.  Šiuo  po¬ 
žiūriu  YVilkinso  kalba  tikrai  griežtesnė  už  Dalgarno  kalbą, 
kur  niekas  nenurodo,  kada  posakis  traktuotinas  tiesiogine, 
kada  perkeltine  prasme. 

Akivaizdu,  kad  YVilkinsas,  kaip  filosofinės  gramatikos  au¬ 
torius,  prieštarauja  YVilkinsui  kaip  apriorinės  filosofinės  gra¬ 
finių  ženklų  kalbos  autoriui.  Tai,  kad  filosofinėje  gramatikoje 
jis  atsižvelgia  į  metaforinį  ir  retorinį  kalbos  aspektą,  galima 
laikyti  teigiamu  bruožu,  tačiau  būtent  šis  aspektas  mažina  jo 
kalbos  tikslumą  ir  gebėjimą  apriboti  įprastinės  kalbos  dvi¬ 
prasmiškumą.  YVilkinsas  netgi  nutaria  iš  savo  lentelių  ir  žo¬ 
dyno  išbraukti  mitologines  būtybes  -  sirenas,  feniksą,  grifus, 
harpijas,  -  nes  jos  neegzistuoja  ir  daugių  daugiausia  jas  ga¬ 
lima  rašyti  natūralioje  kalboje  kaip  tikrinius  daiktavardžius 
(apie  panašumą  su  Russello  mintimis  žr.  Frank,  1979, 160). 

Kita  vertus,  YVilkinsas  pripažįsta,  kad  jo  kalba  atrodo  ne¬ 
tinkama  įvardyti,  tarkim,  valgių  ir  gėrimų  įvairovę,  pavyz¬ 
džiui,  vynuogių,  uogienių,  arbatos,  kavos  ir  šokolado  rūšis. 
Jis  mano,  kad  viską  galima  išspręsti  pavartojus  parafrazę,  ta¬ 
čiau  gali  atsitikti  taip,  kaip  šiandien  atsitiko  su  popiežiaus 
dokumentais,  kuriuose  vaizdajuostės  tapo  sonorarum  visua - 
liumque  taeniarum  cistellulae* ,  o  reklamos  agentai  -  laudavitis 
nuntiis  vulgatores**,  nors  panorėjus  ir  kiek  pagalvojus  visada 
galima  sukurti  lotyniškus  neologizmus  videocapsulae***  ir 
publicitarii****  (plg.  Bettini,  1992),  tuo  tarpu  YVilkinso  filoso¬ 
finė  kalba  naujadarams  yra  uždara.  Nebent  primityvų  sąrašas 
būtų  atviras. 


*  Garsinių  bei  regimųjų  juostų  dėželytės  {lot.). 

**  Giriamųjų  skelbimų  platintojai  (lot.). 

***  Regimosios  dėžutės  {lot.  pažod.). 

****  Paviešintojai  {lot.  pažod.). 

Atvira  klasifikacija? 

Klasifikacija  privalo  būti  atvira,  nes  YVilkinsas  (vadovauda¬ 
masis  ir  Komenijaus  patarimu  knygoje  Via  lucis)  daro  prie¬ 
laidą,  jog  norint  padaryti  ją  tikrai  tinkamą,  turėtų  ilgai  dirbti 
visa  mokslininkų  grupė,  todėl  ragina  Karališkąją  draugiją 
pradėti  bendradarbiauti.  Taigi  jis  suvokia  paruošęs  tik  pirmą 
projektą,  kurį  dar  reikės  nuodugniai  apsvarstyti,  ir  neapsi¬ 
meta  sukūręs  galutinai  užbaigtą  sistemą. 

Sprendžiant  iš  rašmenų,  klasifikacija  apima  tik  devynis 
ženklus,  arba  raides,  žyminčius  rūšis  ir  skirtybes,  taigi 
kiekvienoje  klasėje  turėtų  būti  tik  po  devynias  rūšis.  Tačiau 
YVilkinsas,  atrodo,  apribojo  rūšių  skaičių  paprasčiausiai  siek¬ 
damas  veiksmingo  įsiminimo,  o  ne  kokiais  nors  ontologiniais 
sumetimais.  Jis  puikiai  suvokia,  kad  rūšių  skaičius  negali  būti 
baigtinis,  kita  vertus,  iš  lentelių  akivaizdu,  jog,  pavyzdžiui, 
skėtinių  rūšių  yra  dešimt,  o  menturinių  nekrūminių  rūšių  yra 
net  septyniolika  (kitose  klasėse  rūšių  tėra  po  šešias). 

YVilkinsas  paaiškina,  kad  tokiais  atvejais,  norint  išreikšti 
skaičių,  didesnį  už  devynis,  pasitelkiamos  grafinės  priemo¬ 
nės.  Supaprastindami  pasakysime,  kad  šnekamojoje  kalboje 
po  pirmosios  priebalsės  reikia  pridėti  raides  L  arba  R,  nu¬ 
rodant,  jog  kalbama  apie  antrąjį  arba  trečiąjį  devynetą.  Pavyz¬ 
džiui,  Gocpe  yra  tulpė  (klasės  „Pagal  lapus  klasifikuojamos 
žolės"  ketvirtos  skirtybės  trečia  rūšis),  todėl  Glocpe  bus  čes¬ 
nakas,  nes  antrojoje  pozicijoje  pridėjus  L  galinės  e  reikšmė 
nurodys  jau  ne  trečią,  o  dvyliktą  rūšį. 

Čia  susiduriame  su  keistu  atveju.  Ką  tik  pateiktame  pa¬ 
vyzdyje  turėjome  pataisyti  YVilkinso  tekstą  (p.  45),  kur  taisyk¬ 
linga  anglų  kalba  rašomi  žodžiai  tulpė  ir  česnakas,  tačiau  raš¬ 
menimis  jie  apibrėžiami  kaip  Gode  ir  Glode.  Tai,  matyt,  yra 
spaudos  klaida,  nes  Gode  pagal  lenteles  yra  salyklas.  Natū¬ 
ralioje  kalboje  nesunku  atskirti  žodžius  tulpė  ( tulip )  ir  česnakas 
( ramsom ),  tačiau  filosofinėje  kalboje  jie  painiojasi  ir  grafiškai, 
ir  fonetiškai,  todėl  pakartotinai  nepasitikrinus  lentelėse 

sunku  išvengti  tipografinės  ar  fonetinės  klaidos,  sukuriančios 
semantinę  dviprasmybę.  Grafinių  ženklų  kalboje  esame  pri¬ 
versti  kiekvienam  raiškos  elementui  rasti  atliepiantį  vieną  turinio 
elementą.  Ženklų  kalboje,  neturinčioje  natūralioms  kalboms 
būdingos  dvigubos  artikuliacijos  (kur  beprasmiai  garsai  su¬ 
sijungia  į  prasmingas  sintagmas),  kiekvienas  mažiausias  gar¬ 
so  ar  ženklo  pakitimas  pakeičia  visą  prasmę. 

Trūkumu  tampa  tai,  kas  turėjo  būti  stipriąja  sistemos 
vieta  -  komponavimo  iš  pirminių  dalelių  kriterijus ,  laiduojantis 
visišką  išraiškos  ir  turinio  izomorfizmą. 

Liepsna  yra  D eba,  nes  a  žymi  tam  tikrą  gamtos  stichijos  ug¬ 
nis  rūšt  bet  pakeitus  a  į  a ,  gauname  Deba,  o  šis  naujasis  jungi¬ 
nys  reiškia  koyneta.  Ženklai  parenkami  nepagristai,  tačiau  jų 
junginys  atspindi  pačią  daikto  sandarą,  todėl  „išmokę  daiktų 
rašmenį  ir  vardą,  kartu  sužinosime  ir  jų  prigimtį"  (p.  21). 

Čia  iškyla  problema,  kaip  įvardyti  tai,  kas  iki  šiol  dar  ne¬ 
girdėta.  Anot  Franko  (1979, 80),  VVilkinso  sistema,  kurioje  do¬ 
minuoja  Didžiosios  būties  grandinės  samprata,  yra  iš  anksto 
galutinai  suformuota,  atmetanti  dinaminę  kalbos  viziją.  To¬ 
kia  kalba,  aišku,  gali  įvardyti  dar  nežinomas  rūšis,  bet  tik 
neperžengdama  savo  pačios  sistemos  ribų.  Galėtume  pa¬ 
prieštarauti,  kad  pakaktų  modifikuoti  lenteles  ir  įtraukti  į  jas 
naujas  rūšis,  bet  tuomet  turėtų  būti  lingvistinis  autoritetas, 
kuris  leistų  mums  „sugalvoti"  kažką  naujo.  VVilkinso  kalboje 
naujadaras  nėra  neįmanomas,  tačiau  tikrai  sukuriamas  sun¬ 
kiau  nei  natūraliose  kalbose  (Knovvlson,  1975, 101). 

Atsvarai  galėtume  iškelti  drąsų  teiginį,  kad  VVilkinso  kalba 
leidžia  daryti  atradimus  ar  bent  jau  skatina  jų  ieškoti.  Tarkim, 
transformavę  Dėta  ( vaivorykštė )  į  Dena,  pamatysime,  kad  to¬ 
kia  ženklų  seka  nukreipia  į  klasės  gamtos  gaivalas  devintosios 
skirtybės  pirmąją  rūšt  o  jos  lentelėse  nėra.  Čia  negalima  ir 
metaforinė  interpretacija,  nes  nėra  būtinų  transcendentinių 
dalelyčių:  ši  formulė  be  jokios  dviprasmybės  turėtų  apibrėžti 
rūšt  turinčią  būti  tam  tikroje  klasifikacijos  vietoje,  nors  jos  ten 
ir  nėra. 

Kurioje  vietoje?  Tai  žinotume,  jei  lentelės  būtų  panašios  į 
periodinę  chemijos  elementų  sistemą,  kurioje  net  ir  tuščios 
vietos  kada  nors  gali  būti  užpildytos.  Chemijos  kalba  yra 
griežtai  kiekybinė,  todėl  lentelė  pasako,  koks  turėtų  būti  ne¬ 
žinomojo  elemento  svoris  ir  atomų  skaičius.  Tuo  tarpu  YVil- 
kinso  formulė  pasako,  kad  ta  rūšis  turėtų  būti  tam  tikroje 
klasifikacijos  vietoje,  bet  nepaaiškina,  kokie  turėtų  būti  jos 
ypatumai  ar  kodėl  ji  turėtų  būti  būtent  čia. 

Taigi  šios  kalbos  negalime  taikyti  kaip  metodikos  moks¬ 
liniams  atradimams,  nes  jai  trūksta  griežtos  klasifikuojančios 
sistemos. 


Klasifikacijos  ribos 

YVilkinso  lentelėse  naudojant  40  klasių  ir  251  skirtybę  api¬ 
brėžiama  2031  rūšis.  Tačiau  jei  skirstymas  būtų  dichoto- 
miškas  kaip  Aristotelio  klasifikacijoje,  kur  kiekviena  klasė, 
turėdama  dvi  dalijančias  skirtybes,  iš  kurių  atsiranda  dvi  pa¬ 
valdžios  rūšys  taip,  kad  tai,  kas  viršesnei  klasei  yra  rūšis, 
taptų  pavaldžios  rūšies  klase,  gautume  mažiausia  2048  rūšis 
(ir  dar  vieną  aukščiausią  klasę  bei  1025  tarpines  klases)  ir  tiek 
pat  skirtybių.  Jei  taip  nėra,  akivaizdu,  kad  atkurdami  iš  41 
lentelėje  pateikto  atskirojo  medžio  bendrąjį  medį  negausime 
pastovios  dichotominės  struktūros. 

Negausime  todėl,  kad  YVilkinsas  kartu  klasifikuoja  subs¬ 
tancijas  ir  reiškinius,  o  kadangi  reiškinių  yra  begalė  (ką  teigė 
ir  Dalgarno),  jų  neįmanoma  hierarchiškai  pažaboti.  Todėl 
YVilkinsas  turi  klasifikuoti  fundamentalias  platoniško  pobū¬ 
džio  sąvokas  kaip  Dievas,  pasaulis  ar  medis  kartu  su  gėri¬ 
mais,  tarkim,  alumi,  politiniais  postais,  kariniais  ar  politiniais 
terminais  -  visa  XVII  amžiaus  Anglijos  piliečio  turėtų  sąvokų 
visuma. 

Pakanka  pažvelgti  į  12.1  pav.,  kad  matytum,  jog  reiškiniai 
suskirstyti  į  penkias  kategorijas,  o  kiekviena  iš  jų  turi  nuo  trijų 

iki  penkių  klasių.  Ten  yra  trys  žolių  poskyriai,  trys  transcen¬ 
dentinių  dalykų  poskyriai.  Dichotominė  sandara  leidžia  kon¬ 
troliuoti  įtraukiamų  dalykų  skaičių,  bent  jau  nustačius 
maksimalią  sąsajų  apimtį,  o  jei  viename  mazge  gali  būti  trys 
poskyriai,  tai  tas  skaičius  begalinis.  Sistema  yra  potencialiai 
atvira  naujiems  atradimams,  tačiau  ji  vis  dėlto  linkusi  riboti 
primityvų  skaičių. 

Paskutines  skirtybes  YVilkinsas  jungia  poromis.  Bet  jis  pir¬ 
masis  pastebi,  kad  šios  poros  susidaro  pagal  kriterijus,  kurie 
labiau  primena  naudotus  įsiminimo  technikoje  („for  the  bet- 
ter  helping  of  the  memory",  p.  22),  nei  sudarytus  pagal 
griežtą  opozicijos  kriterijų.  Jis  sako,  kad  priešybių  poros  pa¬ 
grįstos  vienguba  arba  dviguba  priešingybe,  o  neturinčios 
priešybių  poros  jungiamos  pagal  panašumą.  VVilkinsas  pa¬ 
žymi,  kad  visus  pasirinkimus  galima  kritikuoti  ir  jam  dažnai 
tekdavo  suporuoti  skirtybes  ginčytinu  būdu,  „because  I  knew 
not  to  provide  for  them  better"*  (p.  22). 

Pavyzdžiui,  pirmojoje  -  bendrojoje  transcendentinėje  -  kla¬ 
sėje  iš  trečiosios  skirtybės,  arba  skirtingumo ,  atsiranda  gėris , 
kaip  antroji  rūšis,  ir  jo  priešybė  blogis ;  tačiau  iš  antrosios  skir¬ 
tybės,  priežasties ,  kaip  trečioji  rūšis  atsiranda  pavyzdys,  kurio 
pora  yra  tipas,  nors  tarp  šių  dviejų  idėjų  jokio  aiškaus  ryšio 
nėra:  tai  ne  priešybė  ar  prieštaravimas.  Tačiau  ir  galvojant 
apie  šios  disjunkcijos  panašumo  ryšį,  kriterijus  pasirodys 
silpnas  ir  ad  hoc. 

Tarp  reiškinių  asmeniniai  santykiai  rūšyje  ekonominiai  santy¬ 
kiai  randame  giminystės  ryšius,  kur  yra  nevienodais  kriterijais 
paremtų  disjunkcijų,  kaip  protėvis /palikuonis,  brolis/įbrolis  ar 
nesusituokęs/mergelė  (nors  nesusituokęs  turi  sinonimų  ir  vien¬ 
gungį,  ir  netekėjusią  moterį,  o  mergelė,  kaip  atrodo,  siejama  tik 
su  moterimi),  taip  pat  veiksmus,  paremtus  viršenybės  santy¬ 
kiais,  kaip  vadovauti/sugundyti  ar  apginti/pabėgti.  Tarp  asmeni¬ 
nių  santykių  yra  ir  atsargos,  kur  minimi  ne  tik  sviestas  /sūris, 
bet  ir  skersti/virti  bei  dėžė/pintinė. 

*  Nes  nežinojau,  kaip  jas  sutvarkyti  geriau  (angį.). 

Kaip  pabrėžia  Frankas,  VVilkinsas,  atrodo,  laiko  iš  esmės 
lygiaverčiais  įvairius  natūraliose  kalbose  randamus  opozicijų 
tipus,  kur  yra  priešybių  pagal  antonimiją  (gerai/blogai),  pa¬ 
gal  papildymą  (žmona /vyras),  pagal  pasikeitimą  (parduoti/ 
nupirkti),  pagal  reliatyvumą  (virš /po,  didesnis /mažesnis), 
pagal  laiko  gradaciją  (pirmadienis/antradienis/trečia¬ 
dienis...),  pagal  kiekybinę  gradaciją  (centimetras /metras/ 
kilometras),  pagal  antipodiškumą  (pietūs/šiaurė),  pagal 
ortogonalumą  (rytai/vakarai),  pagal  vektorinę  konversiją 
(išvažiuoti/ sugrįžti). 

Neatsitiktinai  VVilkinsas  ne  sykį  liaupsino  mnemoninius 
savo  kalbos  privalumus.  Jis  ne  tik  pritaikė  kai  kuriuos  tra¬ 
dicinius  mnemonikos  meno  metodus,  bet  ir  įgyvendino  kai 
kuriuos  jų  rezultatus.  Jis  jungia  poromis  pagal  priešybę,  me¬ 
tonimiją,  sinekdochą  taip,  kaip  labiau  tinka  jo  mnemoniniams 
tikslams.  Rossi  (1960,  252)  primena  Johno  Ray  (šis,  YVilkinso 
paprašytas,  sudarė  jam  botanines  lenteles)  skundą:  jis  pri¬ 
simena  buvęs  priverstas  vadovautis  ne  gamtos  dėsniais,  o, 
galima  sakyti,  kone  „scenografinių"  taisyklių  reikalavimais, 
labiau  primenančiais  didžiuosius  mnemotechnikos  teatrus 
nei  šiandienos  mokslines  taksonomijas. 

Be  to,  neaišku,  kas  yra  tie  padalijimai,  kurie  klasių  medyje 
(12.1  pav.)  žymimi  mažosiomis  raidėmis.  Tai  negali  būti  skir¬ 
tybės,  nes  skirtybės  pateikiamos  kitose  lentelėse,  nustatan¬ 
čiose  kiekvienos  iš  keturiasdešimties  klasių  vidines  sąsajas  su 
įvairiomis  rūšimis.  Tai  galėtų  būti  tam  tikros  superklasės,  bet, 
kaip  matome,  kai  kurios  jų  yra  būdvardinės  formos,  prime¬ 
nančios  tai,  kas  aristoteliškoje  tradicijoje  buvo  skirtybės, 
tarkim,  sudvasintas/ nesudvasintas .  Sakytume,  jos  yra  pseudo- 
skirtybės.  Tačiau  aristoteliškąjį  kriterijų  atitinka  seka  „subs¬ 
tancijos  +  nesudvasintos  =  GAIVALAI",  o  visai  kitaip  sudė¬ 
liota  kita  disjunkcijos  pusė,  kur  sudvasintos  substancijos  vėl 
dalijamos  į  dalis  ir  rūšis,  rūšys  -  į  vegetatyvines  ir  jutimines, 
vegetatyvinės  -  į  tobulas  ir  netobulas,  ir  tik  šių  disjunkcijų 
pabaigoje  nustatomos  klasės.  Ir  vėl,  turint  porą  (pavyzdžiui, 

kūrėjas/kūriniai),  pirmoji  atšaka  yra  klasė  pati  savaime,  o  an¬ 
troji  veikia  kaip  pseudoskirtybė,  iš  kurios  po  įvairių  kitų  dis- 
junkcijų  galima  išskirti  kitas  klases.  Tarkime,  triadoje  krūmai , 
medžiai ,  žolės  trečiasis  terminas,  kitaip  nei  du  pirmieji,  nėra 
klasė,  bet  vėlgi  superklasė  (arba  pseudoskirtybė),  iš  kurios 
išsiskiria  trys  pavaldžios  klasės. 

YVilkinsas  prisipažįsta  (p.  289),  kad  būtų  puiku,  jei  kiek¬ 
viena  skirtybė  galėtų  turėti  savo  transcendentinį  pavadinimą, 
tačiau  kalboje  trūksta  terminų.  Be  to,  jis  daro  prielaidą,  kad 
kiekviena  gerai  apibrėžta  skirtybė  tikrai  pajėgia  išreikšti  tą 
tiesioginę  formą,  kuri  yra  kiekvieno  daikto  esmė.  Tačiau  dau¬ 
guma  formų  dar  yra  nežinomos  ir  tenka  apsiriboti  ypatybių 
ir  aplinkybių  apibrėžimais. 

Pamėginkime  pasiaiškinti,  kas  gi  atsitinka.  Norėdami  pagal 
būdingą  ženklą  atskirti  šunį  nuo  vilko,  žinome  tik,  kad  šuo, 
Zita,  yra  „gyvūnų  klasės  penktos  skirtybės  pirmosios  santy¬ 
kinės  poros  pirmasis  narys",  o  vilkas,  Zitos,  yra  jų  poros  prie¬ 
šingasis  narys  (s  yra  santy kiškos  priešybės  žymė).  Šitaip 
grafinis  ženklas  parodo  mums,  kokia  šuns  padėtis  universa¬ 
lioje  gyvūnų  sistemoje  ( gyvūnai ,  kaip  matyti  iš  12.1  pa  v.,  kartu 
su  paukščiais  ir  žuvimis  priklauso  sudvasintoms  jutiminėms 
kraujingoms  būtybėms),  tačiau  nieko  nesako  nei  apie  fizines 
šuns  ypatybes,  nei  kaip  atpažinti  šunį  ir  atskirti  jį  nuo  vilko. 

Tik  perskaitę  lenteles  sužinome,  kad  tai:  (1)  gyvavedžiai  su 
kojomis  ir  pirštuotomis  letenomis;  (2)  plėšrūnai,  paprastai 
turintys  šešis  aštrius  kandžius  ir  dvi  ilgas  iltis  grobiui  laikyti; 
(3)  šunų  giminės  ( dog-kind )  galvos  apvalios  ir  tuo  jie  skiriasi 
nuo  kačių  giminės  ( cat-kind ),  kurių  galvos  pailgos;  (4)  di¬ 
džiausieji  šunys  skirstomi  į  „naminius  švelnius"  ir  „lauki¬ 
nius,  priešiškus  avims".  Tik  šitaip  suprantamas  skirtumas 
tarp  šuns  ir  vilko. 

Taigi  klasės,  skirtybės  ir  rūšys  „sistemina",  bet  neapibrėžia 
savybių,  padedančių  atpažinti  daiktą,  todėl  reikia  pasinau¬ 
doti  pridedamais  komentarais.  Aristoteliškajai  tradicijai  pa¬ 
kako  apibūdinti  žmogų  kaip  racionalų  mirtingą  gyvūną. 

YVilkinsui  to  negana,  nes  jis  gyvena  epochoje,  kai  bandoma 
atskleisti  fizinę  ir  biologinę  daiktų  prigimtį;  jam  reikia  žinoti, 
kokios  yra  šuns  morfologinės  ir  elgesio  ypatybės.  Tačiau  jo 
lentelių  sistema  neleidžia  to  padaryti,  nebent  įtraukus  papil¬ 
domas  ypatybes  ir  aplinkybes,  kurias  reikėtų  išreikšti  na¬ 
tūralia  kalba,  nes  ženklų  kalba  neturi  formulių  jas  tiksliai 
perteikti.  YVilkinso  kalba  nepajėgia  įgyvendinti  užsibrėžtos 
programos,  pagal  kurią  „išmokę  daiktų  ženklus  ir  vardus  su¬ 
žinosime  jų  prigimtį"  (p.  21). 

Be  to,  turėtume  pažymėti,  kad  VVilkinsas,  sakytume,  pio¬ 
nieriškai  apsiribojo  panašia  į  šiuolaikinę  taksonomija  (10.4 
pav.),  nors,  kaip  pažymi  Slaughteris,  ir  sumaišė  ikimokslinės 
taksonomijos  bandymus  su  liaudies  taksonomija  (folk  taxono- 
my).  Liaudies  taksonomijos  pavyzdys  yra  mūsų  šiandieninė 
klasifikacija,  pagal  kurią  česnakas  ir  svogūnas  priskiriami 
maisto  produktams,  o  lelijos  -  gėlėms,  nors  botanikos  po¬ 
žiūriu  visi  jie  priklauso  lelijiniams  augalams.  Lygiai  taip  pat 
YVilkinsas  prieina  prie  šunų  giminės,  pirma  laikydamasis 
morfologinio  kriterijaus,  paskui  -  funkcinio  ir  galiausiai  pa¬ 
siremdamas  geografiniu. 

Kas  tada  yra  tas  rašmuo  Zita,  kuris  taip  mažai  mums 
pasako  apie  šuns  prigimtį  ir  verčia  mus  ieškoti  lentelėse,  jei 
norime  sužinoti  daugiau?  Kalbant  kompiuteriniais  terminais, 
jis  veikia  kaip  nukreipėjas,  leidžiantis  gauti  atmintyje  su¬ 
kauptą  informaciją,  neišreiškiamą  grafiniu  ženklu.  Natūra¬ 
lios  kalbos  vartotojas,  norėdamas  suprasti  rašmenį,  jau  turėjo 
įsiminti  visą  šią  informaciją.  Bet  lygiai  to  paties  reikalaujama 
iš  to,  kas  vietoje  Zita  sako  šuo,  dog,  chien,  Hund  ar  perro. 

Vadinasi,  enciklopedinė  informacija,  paklūstanti  primity¬ 
vų  lentelių  tvarkai,  iš  esmės  neigia  pagal  požymius  kompo¬ 
nuojamą  rašmenį,  tarsi  jau  įgyvendintą  YVilkinso  kalboje.  Jo 
primityvai  apskritai  ne  kitokie.  YVilkinso  rūšys  ne  tik  atsi¬ 
randa  iš  klasių  ir  skirtybių  junginių,  bet  kartu  yra  vardai,  ant 
kurių  kaip  ant  kabliukų  kabinami  enciklopediniai  aprašy¬ 
mai.  Tačiau  net  klasės  ar  skirtybės  nėra  primityvai,  nes  ir  jas 

galima  apibrėžti  tik  enciklopediniais  aprašymais.  Aišku,  jos 
nėra  įgimtos  ar  tiesiogiai  intuityviai  suvokiamos  sąvokos:  jei 
„Dievo"  ir  „pasaulio"  idėją  dar  galėtume  tokiomis  laikyti,  to 
nepasakysime  apie  „laivybą"  ar  „dvasininkiją".  Klasės  ir  skir¬ 
tybės  -  ne  primityvai,  nes  jei  tokios  būtų,  turėtų  iš  prigimties 
būti  neapibrėžiamos  ir  neapibrėžtos,  tačiau  jos  nėra  tokios, 
nes  visos  lentelės  tik  tam  ir  sudarytos,  kad  apibrėžtų  jas  na¬ 
tūralios  kalbos  žodžiais. 

Jei  Wilkinso  klasifikacijos  medis  būtų  logiškai  nuoseklus, 
reikėtų  kaip  analitinę  tiesą  nedviprasmiškai  pripažinti,  kad 
gyvūnų  klasė  aprėpia  gyvąją  substanciją ,  o  gyvoji  substancija  ap¬ 
rėpia  atitinkamus  padarus.  Tačiau  ne  visada  yra  taip.  Pavyz¬ 
džiui,  priešprieša  vegetacinis /jutiminis  (nors  jos  statusas  ne¬ 
aiškus)  klasių  lentelėje  apibrėžia  akmenis  ir  medžius ,  tačiau  vėl 
netgi  du  kartus  pasirodo  pasaulio  lentelėje: 


nesusijęs 
su  kūnu 

į  apskritai:  ANGELIŠKAS,  DEMONIŠKAS 

dvasinis 

^konkrečiai:  ANGELAS,  VELNIAS 

susijęs 
su  kūnu 

apskritai:  SIELA 

VEGETACINIS 

konkrečiai 

JUTIMINIS 

RACIONALUS 

kūniškas 


DANGAUS  (dalijama  toliau) 
nesudvasintas 


ŽEMĖ  (dalijama  toliau) 
VANDUO  (dalijama  toliau) 


į  netobulas:  MINERALAI 


sudvasintas 


vegetacinis 


tobulas 


bendrinis: 

AUGALAI 


specialusis: 


jutiminis:  GYVŪNAI  L 
racionalus:  VYRAS,  MOTERIS 


ŽOLĖS 


12.6  pa  v.  Iš  pasaulio  medžio 

Taigi,  pagal  VVilkinso  logiką,  remdamiesi  12.1  pav.,  galė¬ 
tume  daryti  prielaidą,  kad  kiekviena  vegetacinė  esatis  būtinai 
yra  gyvas  padaras,  tačiau  pagal  12.6  pav.  ji  turi  priklausyti  ir 
dvasiniam  pasauliui,  ir  žemiškam  fiziniam  pasauliui. 

Akivaizdu,  kad  šios  esatys  (nesvarbu,  ar  tai  yra  klasės,  rūšys, 
ar  dar  kas  nors),  kaskart  pasirodančios  lentelėje,  traktuojamos 
skirtingai.  Tuomet  nėra  tokios  pasaulio  tvarkos,  kurioje  kiekvie¬ 
ną  esatį  nedviprasmiškai  apibrėžtų  jos  vieta  bendrajame  me¬ 
dyje;  atvirkščiai,  padalijimai  yra  lyg  didžiulės  enciklopedijos 
skyriai,  kurioje  į  tą  pačią  esatį  žvelgiama  iš  skirtingų  taškų. 

Pažvelgę  į  ekonominių  santykių  lentelę  matome,  kad  gynyba 
supriešinta  su  pabėgimu ,  tačiau  pažvelgę  į  karinių  santykių  len¬ 
telę  matome,  kad  joje  ta  pati  gynyba  jau  supriešinta  su  puo¬ 
limu.  Tiesa,  kaip  ekonominis  santykis  gynyba  (priešinga  pa¬ 
bėgimui)  vadinama  Coco,  o  kaip  karinis  veiksmas  (priešinga 
puolimui)  -  Siba;  taigi  du  skirtingi  rašmenys  rodo  du  skir¬ 
tingus  dalykus.  Bet  ar  tikrai  tai  yra  dvi  skirtingos  esatys,  ar 
tik  du  požiūrio  taškai  į  du  to  paties  dalyko  aspektus?  Juk 
gynyba ,  kaip  ekonominis  santykis,  ir  gynyba,  kaip  karinis  san¬ 
tykis,  vis  dėlto  turi  šį  tą  bendra.  Abiem  atvejais  tai  karinis 
veiksmas,  tik  pirmuoju  jis  suprantamas  kaip  pareiga  tėvynei, 
o  antruoju  -  kaip  atsakas  priešui;  tarp  tolimų  tos  pačios  pseu- 
dodichotomijos  mazgų  nusistovi  horizontalus  ryšys,  bet  tuo¬ 
met  medis  jau  yra  ne  medis,  o  tinklas,  kuriame  vyrauja  są¬ 
sajos,  o  ne  hierarchiniai  santykiai. 

Knygoje  Dės  signes  (1800)  Josephas-Marie  Degėrando  ap¬ 
kaltino  VVilkinsą  nuolat  painiojant  klasifikaciją  ir  padalijimą: 

Padalijimas  skiriasi  nuo  klasifikacijos,  nes  pastaroji  remiasi  vidi¬ 
nėmis  objektų,  kuriuos  nori  paskirstyti,  savybėmis,  o  dalijama 
pagal  tam  tikrus  tikslus,  su  kuriais  mes  tuos  objektus  susiejame. 
Klasifikacija  suskirsto  idėjas  į  klases,  rūšis  ir  šeimas;  padalijimas 
jas  suskirsto  į  platesnius  ar  siauresnius  regionus.  Botanikos  me¬ 
todai  yra  klasifikacija;  geografijos  mokslas  remiasi  padalijimais; 
jei  norime  aiškesnio  pavyzdžio,  galime  sakyti,  kad  padalijimas 
yra  mūšiui  išsirikiavusi  kariuomenė,  kur  kiekvienas  būrys  turi 

savo  vadą,  kiekvienas  pulkas  -  savo  pulkininką,  kiekviena  kuo¬ 
pa  -  savo  kapitoną;  kai  tokia  kariuomenė  perteikta  sąrašu,  kur 
pirmiausia  išvardijami  visų  laipsnių  karininkai,  paskui  puskari¬ 
ninkiai,  o  toliau  -  kareiviai,  turime  klasifikaciją.  (IV,  399-400) 

Degėrando  neabejotinai  turi  omenyje  Leibnizo  idealiosios 
bibliotekos  idėją  ir  Encyclopedie  struktūrą  (tai  aptarsime  vė¬ 
liau),  taigi  materijos  padalijimo,  remiantis  daiktų  svarba 
mums,  kriterijų.  Tačiau  praktinių  tikslų  siekianti  klasifikacija 
grindžiama  ne  tais  kriterijais,  kurie  galėtų  valdyti  metafi- 
ziškai  pagrįstą  primityvų  sistemą. 


YVilkinso  hipertekstas 

O  jei  sistemos  trūkumas  yra  jos  pranašiškas  privalumas?  At¬ 
rodo,  VVilkinsas  apgraibomis  siekė  to,  ką  galime  įvardyti  tik 
šiandien:  galbūt  jis  norėjo  sukurti  hipertekstą. 

Hipertekstas  -  tai  kompiuterinė  programa,  daugybe  vidinių 
komandų  susiejanti  kiekvieną  savo  aplinkos  mazgą,  ar  ele¬ 
mentą,  su  daugybe  kitų  taškų.  Galima  sudaryti  hipertekstą 
apie  gyvūnus,  čia  nuo  šuns  pereiname  prie  bendrosios  žin¬ 
duolių  klasifikacijos  ir  įrašome  šunį  į  sisteminį  medį,  kuriame 
yra  ir  katinas,  ir  jautis,  ir  vilkas.  Šitame  medyje  pasirinkus  šunį 
pasirodo  informacija  apie  šuns  savybes,  jo  įpročius.  Pasiren¬ 
kant  kitą  sąsajų  tvarką,  galima  gauti  šuns  reikšmės  įvairiose 
istorinėse  epochose  apžvalgą  (šuo  neolito  epochoje,  šuo  feoda¬ 
lizme  ir  1. 1.)  arba  šuns  atvaizdų  meno  istorijoje  sąrašą.  Galbūt 
to  ir  siekė  VVilkinsas,  manydamas  galįs  traktuoti  gynybą  ir  pi¬ 
liečio  pareigos,  ir  karo  strategijos  santykių  požiūriu. 

Jei  taip  būtų,  daugelis  jo  lentelių  prieštaravimų  jau  neat¬ 
rodytų  prieštaravimais,  o  VVilkinsą  galėtume  laikyti  lanksčios 
ir  daugialypės  žinių  organizavimo  sistemos,  žavėjusios  ir  vė¬ 
liau,  pradininku.  Bet  jei  tikrai  toks  buvo  jo  projektas,  kalbė¬ 
tume  ne  apie  tobulą  kalbą,  o  tik  apie  metodą,  kaip  įvairiais 
būdais  susieti  tai,  ką  mums  leidžia  pasakyti  natūralios  kalbos. 

Lodvvickas  rašė  anksčiau  už  Dalgarno  ir  Wilkinsą,  taigi  šie 
turėjo  progos  susipažinti  su  jo  darbu.  Salmon  (1972,  3)  jį 
apibūdina  kaip  pirmąjį  autorių,  pabandžiusį  sukurti  univer¬ 
saliais  rašmenimis  pagrįstą  kalbą.  A  Common  Writing  para¬ 
šyta  1647  metais,  o  The  groundzvork  or  foundation  laid  (or  so  in- 
tended)  įor  the  framing  of  a  new  perfect  language  and  a  universal 
or  common  ivriting  -  1652  metais. 

Lodvvickas  buvo  ne  mokslininkas,  o  pirklys,  ką  ir  pats  nuo¬ 
lankiai  pripažįsta.  Dalgarno  savo  knygoje  Ars  signorum  (p.  79) 
giria  jo  bandymą  kartu  pridurdamas:  „Tačiau  tiesa,  kad  toji 
tema  jam  buvo  per  sunki,  nes  jis  buvo  Amato,  o  ne  Mokyklos 
žmogus/'  Jis  ieškojo  kalbos,  kuri  ne  tik  padėtų  prekiauti,  bet 
ir  palengvintų  anglų  kalbos  mokymąsi.  Jis  davė  įvairių  pa¬ 
siūlymų,  nesistengdamas  susieti  jų  į  vieningą  sistemą.  Tačiau 
viename  iš  originaliausių  jo  darbų  (A  Common  Writing,  tik 
trisdešimties  puslapių  apimties)  pateiktas  pasiūlymas  turi 
ypatingų  bruožų,  išskiriančių  jį  iš  kitų  autorių  ir  leidžiančių 
laikyti  kai  kurių  šiuolaikinių  leksinės  semantikos  krypčių 
pirmtaku. 

Lodvvicko  projekte,  bent  jau  teoriškai,  numatyta  sukurti 
tris  sunumeruotas  rodykles,  kurių  funkcija  turėjo  būti  anglų 
kalbos  žodžius  susieti  su  grafiniais  ženklais,  o  šiuos  -  su  žo¬ 
džiais,  tačiau  šį  projektą  nuo  poligrafijų  skiria  leksinis  ženklų 
pobūdis.  Jis  sumažina  rodyklėse  pateikiamų  terminų  skaičių, 
susiedamas  daugiau  terminų  su  ta  pačia  šaknim.  13.1  pav. 
pateikta,  kaip  Lodvvickas  išreiškia  šaknį,  rodančią  veiksmą  to 
drink,  suteikia  jai  sutartinį  ženklą,  o  vėliau  prideda  įvairias 

gramatines  žymes,  nurodančias  veikėją  (geriantysis),  veiks¬ 
mą  (gerti),  objektą  (gėrimas),  polinkį  (girtuoklis),  abstraktą 
(gėrimas),  vietą  (smuklė). 


The  figneof  the  lix  forts  of  Nounes  Subftantive  Ap 
pcllative,  is  thi$,£r»)  augmcntcd,  as  under. 

fa  the  (trinku. 

For  the  i.  thus.  u 

Ana  tpply-  • 
ed  to  the ; 
right  fide  ( 
ohhe  Ra-  r 
dix,  thus. 


а.  thus. 

3.  thus. 

4.  thus. 

5.  thus. 

б.  thus. 


drink. 

tbe  drinkinę. 

‘  ^3  drttnkard. 

fl^druiikemtejjc. 

drinkingbttt[t% 


13.1.  pav. 

Taigi  Lodwickas  siūlo  originalią  mintį:  išeities  tašku  pasi¬ 
renkami  ne  daiktavardžiai  (individų  ar  klasių  vardai,  kaip 
buvo  tradiciškai  įprasta  nuo  Aristotelio),  o  veiksmažodžiai, 
arba  veiksmo  schema,  užpildyta  veikėjais  arba  tais,  kuriuos 
šiandien  vadintume  aktantais,  kitaip  tariant,  abstrakčiais 
vaidmenimis,  sietinais  su  asmenų,  daiktų,  vietų  vardais,  kaip 
veiksnys,  kontrveiksnys,  veiksmo  objektas  ir  t.t. 

Kurdamas  rašmenis  Lodwickas  dažnai  taiko  mnemotech- 
ninius  kriterijus:  stengiasi  parinkti  tokius,  kad  primintų 
anglų  kalbos  žodžio  pirmąją  raidę  (veiksmui  to  drink  tai  bū¬ 
tų  ženklas,  primenantis  „delta",  veiksmui  to  love  -  ženklas, 
panašus  į  „1"),  punktuacija  ir  papildomos  pastabos  miglotai 
primena  hebrajų  raštą,  galbūt,  kaip  mano  Salmon,  Lod- 
wickas  pasiskolino  iš  to  meto  algebristų  mintį  pakeisti 
raides  skaičiais. 

Norėdamas  susiaurinti  savo  siūlomą  šaknų  pluoštą,  Lod- 
wickas  kuria  filosofinę  gramatiką,  kurioje  gramatinės  kate¬ 
gorijos  irgi  išreiškia  semantinius  ryšius.  Išvestiniai  žodžiai  ir 

morfemos  kartu  padeda  taupyti,  kiekvieną  gramatinę  kate¬ 
goriją  paversdami  veiksmo  komponentu. 

Todėl  grafinių  ženklų  leksika,  palyginti  su  žodyne  randa¬ 
mais  natūralios  kalbos  žodžiais,  būtų  labai  siaura,  o  Lodwi- 
ckas  įsigudrina  ją  dar  susiaurinti,  iš  veiksmažodžių  išves¬ 
damas  būdvardžius  ir  prieveiksmius,  pasinaudoja  šaknimi 
love  mylimam  asmeniui  ( the  beloved)  ir  nuosakai  ( lovingly ) 
pavadinti,  o  iš  veiksmažodžio  to  kleanse  („valyti")  pridėda¬ 
mas  konstatavimo  ženklą  išveda  būdvardį  „švarus"  (teigia¬ 
ma,  kad  veiksmažodžio  šaknimi  apibrėžtas  veiksmas  buvo 
atliktas  tam  objektui). 

Lodwickas  supranta,  kad  jis  negali  taip  išvesti  daugelio 
prieveiksmių,  prielinksnių,  jaustukų  ir  jungtukų,  todėl  jie  iš¬ 
reiškiami  papildant  šaknis  atitinkamomis  žymėmis.  Asmen¬ 
vardžius  jis  siūlo  rašyti  natūralia  kalba.  Didžiausią  problemą 
jam  kelia  daiktavardžiai,  kuriuos  šiandien  vadintume  „pri¬ 
gimtinės  klasės"  (tarkim,  šuo,  katė,  medis),  ir  jis  sutinka,  kad 
derėtų  sudaryti  atskirą  jų  sąrašą;  tai,  aišku,  nepalieka  vilties 
sutraukti  leksiką  iki  šiauriausio  šaknų  sąrašo.  Tačiau  Lodwi- 
ckas  siekia  sumažinti  tą  prigimtinių  klasių  sąrašą.  Pavyz¬ 
džiui,  jo  nuomone,  tokie  terminai  kaip  hand,  foot  ir  land  gali 
būti  sutraukti  iki  žyminčių  veiksmą  to  hand ,  to  handle,  to  foot 
ir  to  land.  Kitame  etape  jis  imasi  etimologijos,  sutraukdamas 
daiktavardį  king  iki  archajiškos  veiksmažodinės  šaknies  to 
kan,  reiškiančios  ir  „pažinti",  ir  „turėti  galios  veikti",  pažy¬ 
mėdamas,  kad  ir  iš  lotynų  re: r  galima  išvesti  regere,  todėl  siūlo 
vienu  terminu  reikšti  karalių  (Anglijos)  ir  imperatorių  (Vo¬ 
kietijos),  prie  šaknies  K  tiesiog  priduriant  šalies  pavadinimą. 

Nerasdamas  veiksmažodinių  šaknų,  Lodvvickas  stengiasi 
bent  sumažinti  skirtingų  vardų  skaičių  iki  vienos  bendros 
šaknies,  pavyzdžiui,  siūlo  tai  padaryti  su  child,  calfe,  puppy  ir 
chikin  -  įvairių  gyvūnų  jauniklių  vardais  (tai  mėgino  daryti 
ir  VVilkinsas,  tačiau  naudodamas  sudėtingą  ir  neapibrėžtą 
transcendentinių  dalelyčių  metodą).  Jis  teigia,  kad  sutraukti 
iki  bendros  šaknies  galima  ir  taikant  analogijas  (pavyzdžiui. 

to  see  ir  to  know),  sinonimiją  (kaip  to  lament  ir  to  bemoane), 
prieštaravimą  (to  curse  ir  to  blesse)  ar  nusakant  santykį  su 
substancija  (ta  prasme,  kad  to  moisten,  to  zvet ,  to  wash  ir  net  to 
baptize  galima  redukuoti  į  to  moisture).  Visos  išvestinės  formos 
išreikštos  atitinkamomis  žymėmis. 

Nors  projekto  yra  tik  apmatai,  o  ženklinimo  sistema  labai 
sudėtinga,  Lodvvickas,  turėdamas  vos  16  šaknų  sąrašą  (to  be, 
to  make,  to  speake,  to  drinke,  to  love,  to  kleanse,  to  come,  to  begiu, 
to  create,  to  light,  to  shine,  to  live,  to  darken,  to  comprehend,  to  send, 
to  name)  užrašo  Evangelijos  pagal  Joną  pradžią  („Pradžioje 
buvo  Žodis.  Tas  Žodis  buvo  pas  Dievą..."),  išvesdamas  „Pra¬ 
džioje"  iš  to  begiu,  Dievą  -  iš  to  be,  Žodį  -  iš  to  speak,  o  visų 
daiktų  idėją  -  iš  to  create . 

Šio  darbo  trūkumas  tas,  kad  universalumo  pagrindu  lai¬ 
koma  anglų  kalba,  pritaikant  anglų  kalbos  gramatikai  lotynų 
kalbos  gramatines  kategorijas  (kiti  poligrafai  universaliu  mo¬ 
deliu  laikė  lotynų  kalbos  gramatiką).  Tačiau  Lodvvickas 
išvengia  sudėtingo  aristoteliško  klasifikavimo  modelio,  kuris 
jam,  lygiai  kaip  kitiems,  būtų  primetęs  prievolę  sudaryti  tvar¬ 
kingą  klasių  ir  rūšių  sistemą,  nors  nė  viena  ankstesnė  tradicija 
nenumatė,  kad  ir  veiksmų  sekos  hierarchija  turėtų  būti  tokia 
pati  kaip  daiktų. 

VVilkinsas  priartės  prie  Lodvvicko  idėjos:  ją  atliepia  Essay 
knygos  p.  311  pateikta  judėjimo  prielinksniams  skirta  lentelė, 
kurioje  visi  prielinksniai  sutraukiami  iki  nusakančių  kūno  pa¬ 
dėtį  (ir  galimus  veiksmus)  trimatėje  nehierarchizuotoje  erdvėje 
(13.2  pav.),  tačiau  neišdrįsta  šio  principo  taikyti  visai  turinio 
sistemai. 

Deja,  Lodvvicko  projekte  net  ir  veiksmo  primityvai  nebū¬ 
tinai  yra  primityvai.  Neabejotinai  galima  nustatyti  kai  kurias 
mūsų  kūno  padėtis  erdvėje,  kai  jos  instinktyviai  ir  univer¬ 
saliai  suprantamos,  kaip,  tarkim,  „keltis"  ar  „gultis".  Tačiau 
16  Lodvvicko  šaknų  prigimtis  visiškai  kita,  todėl  jam  būtų  ga¬ 
lima  prikišti  tai,  ką  Degėrando  prikiš  YVilkinsui:  net  tokios 
intuityvios  sąvokos  kaip  „eiti"  negalima  laikyti  šaknine.  Ją 

galima  apibrėžti  judėjimu ,  tačiau  judėjimo  sąvoka  reikalauja 
tokių  komponentų,  kaip  vietos ,  egzistavimo  toje  vietoje ,  mobilios 
substancijos,  kuri  užimtų  tą  vietą,  akimirkos,  kuri  žymėtų  kelią, 
sąvokų.  Negana  to:  judėjimas  turi  numatyti  išvykimą,  kelią  ir 
atvykimą;  be  to,  reikia  pridurti  veiksmo  principą,  kuris  per¬ 
duoda  judėjimą  substancijai,  ir  atsižvelgti  į  kai  kurias  dalis, 
palaikančias  kūno  judėjimą  tam  tikru  būdu.  „Car  glisser, 
ramper,  etc.  ne  sont  pas  la  mėme  chose  que  marcher"*  ( Dės 
signes,  IV,  395),  ir  būtina  prielaida,  kad  judama  žemės  pavir¬ 
šiumi,  priešingu  atveju  vietoje  „eiti"  sakytume  „plaukti"  arba 
„skristi".  Tokiu  atveju  vėliau  tektų  keisti  pačias  paviršiaus  ar 
kūno  dalių  idėjas. 

Nebent  veiksmo  šakninės  formos  būtų  parinktos  ad  hoc, 
kaip  automatiniam  vertimui  naudojami  metalingvistiniai 


Nes  šliaužti,  šliuožti  nėra  tas  pats,  kas  eiti  ( pranc .). 

konstruktai:  pavyzdžiui,  Schanko  ir  Abelsono  (1977)  kompiu¬ 
terinė  kalba,  paremta  veiksmų  primityvais,  kaip  PROPEL, 
MOVER,  INGEST,  ATRANS,  EXPEL,  kuriuos  pasitelkus  ga¬ 
lima  analizuoti  sudėtingesnius  veiksmus,  pavyzdžiui,  „val¬ 
gyti"  (taip  analizuojami  tokie  sakiniai  kaip  „Jonas  valgo 
varlę",  kur  -  kaip  ir  Lodwicko  sistemoje  -  varlės  sąvoka  ne¬ 
būtinai  skaidoma  į  veiksmų  schemą). 

Panašiai  kai  kuriose  šiuolaikinėse  semantikos  sistemose 
remiantis  apibrėžimu  „pirkėjas"  nebandoma  iškart  pereiti 
prie  veiksmo  „pirkti"  apibrėžimo,  o  nubrėžiama  pavyzdinė 
veiksmų  seka,  nusakanti  santykius  tarp  subjekto  A,  kuris 
duoda  pinigus,  ir  subjekto  B,  kuriam  duodami  pinigai  ir  iš 
kurio  mainais  gaunama  prekė.  Akivaizdu,  kad  tokia  seka  ga¬ 
lima  apibrėžti  ne  tik  pirkėją,  bet  ir  pardavėją,  pirkimo  ir  par¬ 
davimo  veiksmus,  pardavimo  ir  kainos  sąvokas  ir  t.t.  Tokia 
pavyzdinė  seka  dirbtiniame  prote  apibrėžiama  kaip  frame,  ir 
ji  leidžia  kompiuteriui  iš  preliminarių  duomenų  daryti  iš¬ 
vadas  (jei  A  yra  pirkėjas,  jo  veiksmai  bus  tokie  ir  tokie,  jei  A 
daro  tokius  veiksmus,  tai  jis  yra  pirkėjas,  jei  A  ima  iš  B  prekes, 
bet  neduoda  mainais  pinigų,  tai  jis  neperka,  ir  panašiai). 

Pasak  kitų  šiuolaikinių  mokslininkų,  veiksmažodis  to  kili 
turėtų  būti  reiškiamas  kaip  Xs  priežastis  (Xd  keičiasi  į  (-gyvas 
Xd))  +  ( gyvas  Xd)  &  (smurtingas  Xs):  jei  subjektas  s,  panaudo¬ 
damas  smurtinius  veiksmus  ar  įrankius,  veikia  sukeldamas 
subjekto  d,  gyvos  būtybės,  būsenos  pasikeitimą  iš  gyvenimo 
į  mirti  tuomet  jis  žudo.  Tačiau  norint  išreikšti  veiksmažodį 
to  assassinate,  Xd  žymę  „gyva  būtybė"  dar  derėtų  papildyti 
žyme  „politinis  veikėjas". 

Pažymėtina,  kad  VVilkinso  žodyne  pateikiamas  terminas 
assassin  su  nuoroda  į  murther  (per  klaidą  apibrėžtą  kaip  teisinių 
santykių  klasės  trečiosios  skirtybės  ketvirta  rūšis,  nors  iš  tiesų 
tai  penkta  rūšis),  kartu  paskubomis  apribojant  jo  semantiką 
fraze  Specially,  under  prefence  of  Religion*.  Filosofinė  apriorinė 
kalba  negali  perteikti  visų  natūralios  kalbos  atspalvių. 

*  Ypač  prisimetus  religine  dingstimi  (angį). 

Atitinkamai  pakeitus,  Lodwicko  projekte  galėtų  atsirasti 
rašmuo  veiksmui  „žudyti",  papildžius  jį  aplinkos  ir  tikslo  žy¬ 
me,  taip  nurodant  žudymo  veiksmą,  vykstantį  politinėje  arba 
religinėje  aplinkoje. 

Lodvvicko  kalba  primena  Borgeso  apsakyme  „Tlon,  Uqbar, 
Orbis  Tertius"  (rinkinyje  Ficciones )  aprašytą  kalbą,  kurios 
principas  -  ne  daiktavardžių  šakninių  formų  agliutinacija,  o 
išreiškia  laiko  srautai,  todėl  nėra  žodžio  luna  („mėnulis"), 
o  tik  veiksmažodis  luneggiare  („mėnulis  šviečia").  Akivaizdu, 
kad  Borgesui  pažįstamas,  tegul  iš  netiesioginių  šaltinių, 
VVilkinso  projektas,  bet  jis,  matyt,  nieko  nebuvo  girdėjęs  apie 
Lodwicką.  Neabejotina,  kad  jis  galvojo  -  kaip  galėjo  galvoti 
ir  Lodwickas  -  apie  Kratilą  (396b),  kur  Platonas,  norėdamas 
palaikyti  motyvuotą  vardų  kilmės  teoriją,  pateikia  pavyz¬ 
džių,  kuriuose  žodžiai  žymi  ne  tiesiogiai  daiktą,  o  kilmę  arba 
veiksmo  rezultatą.  Pavyzdžiui,  tas  keistas  skirtumas  graikų 
kalboje  tarp  vardo  Zeus  vardininko  ir  kilmininko  Dios  at¬ 
sirado  todėl,  kad  pradinis  vardas  buvo  sintagma,  reiškianti 
įprastinį  dievų  valdovo  veiksmą:  di'  hon  zčn,  „tas,  per  kurį 
duotas  gyvenimas". 

Siekdamos  išvengti  iškraipymų,  atsirandančių  dėl  žody¬ 
no  apibrėžimų  klasifikuojant  pagal  klases,  skirtybes  ir  rūšis, 
daugelis  šiandieninių  semantinių  teorijų  stengiasi  termino 
prasmę  apibrėžti  nuorodomis ,  arba  procedūra,  kuria  patik¬ 
riname  tam  tikro  žodžio  pritaikymo  galimybes.  Viename 
būdingiausių  savo  darbų  Charlesas  Sandersas  Peirce'as  ( Col - 
lected  Papers ,  2.330)  pateikė  ilgą  ir  sudėtingą  termino  litis 
aiškinimą:  ši  medžiaga  apibrėžiama  ne  tik  pagal  savo  padėtį 
periodinėje  elementų  lentelėje  ir  atominę  masę,  bet  taip  pat 
aprašant  veiksmus,  kuriuos  būtina  atlikti  norint  ją  paga¬ 
minti. 

Lodwickas  nepažengė  taip  toli,  tačiau  jo  projektas  drąsiai 
stojo  prieš  sunkiai  įveikiamą  tradiciją,  kuri  nebus  įveikta  dar 
kelis  amžius  ir  kuri  teigia,  kad  glotogoniniame  procese  daik¬ 
tavardžiai  atsirado  anksčiau  už  veiksmažodžius  (beje,  visa 

aristoteliška  scholastinė  diskusija  teigė  substancijos,  išreikš¬ 
tos  daiktavardžiais,  iš  kurių  tik  vėliau  išsivystė  veiksmų  ter¬ 
minai,  pirmumą). 

Prisiminkime  tai,  kas  5  skyriuje  pasakyta  apie  visų  tobulos 
kalbos  teoretikų  polinkį  pirmiausia  remtis  nomenklatūra. 
Dar  XVIII  amžiuje  Vico  (S cienza  nuova  seconda,  II,  2.4)  rašo, 
kad  „daiktavardžių  atsiradimą  prieš  veiksmažodžius"  įrodo 
ne  tik  sakinių  sandara,  bet  ir  tai,  kad  vaikai  pirmiausia  reiškia 
mintis  daiktavardžiais,  o  tik  vėliau  veiksmažodžiais;  Condil- 
lacas  ( Essai  sur  l'origine  dės  connaissances  humaines,  p.  82)  tvir¬ 
tina,  kad  „kalba  ilgai  buvo  be  kitų  žodžių,  išskyrus  daikta¬ 
vardžius".  Stankiewiczius  (1974)  pažymi,  kad  kitokį  požiūrį 
pirmiausia  ėmė  formuoti  Harrisas  knygoje  Hermes  (1751,  III), 
paskui  -  Monboddo  (0/  the  origins  and  progress  of  language, 
1773-1792),  o  dar  vėliau  -  Herderis,  knygoje  Vom  Geist  der 
ebrdischen  Poesie  (1787)  primenantis,  kad  daiktavardžio  san¬ 
tykis  su  daiktu  yra  negyvas,  tuo  tarpu  veiksmažodis  rodo 
veikiantį  daiktą,  o  tai  skatina  jausmus.  Nepristaty darni  išsa¬ 
miau  Stankiewicziaus  plėtojamos  veiksmažodžio  lingvisti¬ 
kos  pasakysime,  kad  ją  įkvėpė  ta  pati  naujo  veiksmažodžio 
įvertinimo  dvasia,  kuria  vadovaujasi  ir  indoeuropietiško¬ 
sios  hipotezės  šalininkų  lyginamoji  gramatika,  „kur  jie 
rėmėsi  tradicija  sanskrito  gramatikų  [...],  išvesdavusių  žo¬ 
džius  iš  veiksmažodžių  šaknų"  (1974, 176).  Ir  galiausiai  -  De 
Sanctiso  protestas.  Jis,  aptardamas  filosofinių  gramatikų  pre¬ 
tenzijas,  kritikavo  tradicinius  mėginimus  (pateiktus  skyriuo¬ 
se  apie  Dalgamo  ir  Wilkinsą)  suvesti  veiksmažodžius  į  daik¬ 
tavardžius  ir  būdvardžius:  „ myliu  yra  ne  tas  pats,  kas  aš  esu 
mylėtojas.  [...]  Filosofinių  gramatikų  autoriai,  sutraukdami 
gramatiką  iki  logikos,  nematė  minties  valios  aspekto." 

Taigi  ir  Lodvvicko  utopija  pasirodo  kaip  pirmoji  nedrąsi, 
anuomet  neišgirsta  užuomina  apie  kai  kurias  problemas,  ku¬ 
rios  vėlesnėse  lingvistinėse  diskusijose  taps  pagrindinės. 

1678  metais  Leibnizas  parašo  Lingua  Generalis  (Couturat,  1903). 
Čia,  suskaidęs  pažinimą  į  pirmaprades  idėjas  ir  jas  sunume¬ 
ravęs,  siūlo  pažymėti  skaičius  iki  dešimties  priebalsiais,  o 
dešimtinius  skaičius  -  balsiais: 


1 

2 

3 

4  5  6  7  8  9 

b 

c 

d 

f  g  h  1  m  n 

vienetas 

dešimtis 

šimtas 

tūkstantis  dešimtys  tūkstančių 

a 

e 

i 

o  u 

Pavyzdžiui,  skaičius  81  374  užrašomas  mubodilefa.  Bet  ka¬ 
dangi  prie  priebalsio  pridurtas  balsis  iškart  nurodo  jo  reikš¬ 
mę,  tą  patį  skaičių  galime  užrašyti  ir  bodifalemu. 

Tai  verčia  manyti,  kad  Leibnizas  galvojo  apie  kalbą,  kurią 
vartojančių  žmonių  bendravimas  būtų  pagrįstas  bodifalemu  ar 
gifeka  (=546),  panašiai  kaip  Dalgarno  ar  VVilkinso  projektuose 
bendravimas  turėtų  būti  pagrįstas  nekpot  ar  dėta. 

Kita  vertus,  Leibnizas  ypač  domėjosi  kita  šnekamosios  kal¬ 
bos  forma,  panašia  į  latino  sine  flexione,  to  amžiaus  pradžioje 
sukurtą  Peano.  Čia  numatyta  radikaliai  pertvarkyti  ir  supa¬ 
prastinti  gramatiką,  paliekant  tik  vieną  linksnį  ir  vieną  asme¬ 
nį,  pašalinant  visas  gimines  ir  skaičius,  sutapatinant  būdvar¬ 
dį  su  prieveiksmiu,  sutraukiant  veiksmažodžius  į  formulę 
„jungtis  +  būdvardis". 

Aišku,  norint  apibrėžti  projektą,  prie  kurio  Leibnizas  dirbo 
visą  savo  gyvenimą,  reikėtų  kalbėti  apie  milžinišką  filosofinį 

lingvistinį  statinį  su  keturiais  pagrindiniais  ramsčiais:  (1)  šak¬ 
ninių  formų,  sutvarkytų  pagal  idėjų  abėcėlę  arba  bendrąją 
enciklopediją,  sistema;  (2)  idealiąja  gramatika,  kurios  pavyz¬ 
dys  buvo  jo  supaprastinta  lotynų  kalba,  galbūt  įkvėpta  Dal- 
garno  pasiūlymo,  kaip  supaprastinti  gramatiką;  (3)  taisyk¬ 
lėmis,  nurodančiomis  galimą  rašmenų  tarimą;  (4)  realiųjų 
ženklų  leksika,  kuria  remdamasis  kalbantysis  gali  daryti  ap¬ 
skaičiavimus,  padedančius  automatiškai  sukurti  teisingus 
teiginius. 

Tiesą  sakant,  atrodo,  kad  didžiausias  Leibnizo  įnašas  yra  į 
ketvirtąją  projekto  dalį,  nes  galų  gale  jis  liovėsi  stengęsis  įgy¬ 
vendinti  tris  pirmąsias.  Leibnizo  beveik  nedomino  tokia  uni¬ 
versalioji  kalba,  kaip  ją  suprato  Wilkinsas  ir  Dalgamo  (nors 
jų  knygos  paliko  jam  didelį  įspūdį),  ir  jis  ne  kartą  tai  aiškiai 
pasako,  pavyzdžiui,  laiške  Oldenburgui  (Gerhardt,  1875, 
100-104;  Barone,  1968,  450)  pakartoja,  kad  jo  ženklų  kalbos 
idėja  iš  pagrindų  skiriasi  nuo  tų,  kurie  grindė  savo  universalų 
raštą  kinų  raštu,  ir  tų,  kurie  bandė  kurti  jokių  dviprasmybių 
neturinčią  filosofinę  kalbą. 

Kita  vertus,  Leibnizą  visada  žavėjo  natūralių  kalbų  turtin¬ 
gumas  ir  įvairovė,  daug  savo  laiko  jis  skyrė  jų  kilmės  ir  sąsajų 
tyrinėjimams.  Manydamas,  kad  yra  neįmanoma  sukurti,  o 
juoba  grįžti  prie  pirmapradės  kalbos,  teigiamu  dalyku  laikė 
tą  confusio  linguarum,  kurio  kiti  autoriai  siekė  atsikratyti  (plg. 
Gensini,  1990;  1991). 

Pagaliau,  Leibnizo  nuomone,  kiekvienas  individas  turi  sa¬ 
vitą  požiūrį  į  pasaulį  (kaip  teigė  jo  monadologija),  lyg  vienas 
ir  tas  pats  miestas  būtų  nusakomas  pagal  skirtingas  į  jį  žiū- 
rinčiųjų  padėtis.  Palaikančiam  tokią  nuostatą  filosofui  tikrai 
sunku  priversti  visus  žmones  priimti  griežtais,  nekintamais 
klasių  ir  rūšių  rėmais  suvaržytą  pasaulį,  neatsižvelgiant  į 
kiekvienos  natūralios  kalbos  ypatybes,  skirtumus  ir  dvasią. 

Tik  vienas  dalykas  galėjo  paskatinti  Leibnizą  ieškoti  uni¬ 
versalios  bendravimo  formos  -  tai  universalios  taikos  dvasia, 
suartinanti  jį  su  Lulijumi,  Kuziečiu,  Posteliu.  Tuo  metu,  kai 

jo  pirmtakai  ir  bendraminčiai  Anglijoje  galvojo  apie  uni¬ 
versalią  kalbą,  pirmiausia  norėdami  palengvinti  keliones  ir 
prekybą,  taip  pat  mokslinės  informacijos  mainus,  Leibnizo 
kūryba  atskleidžia  religinį  įkvėpimą,  kurio  stokoja  net  dva¬ 
sininkai,  pavyzdžiui,  vyskupas  VVilkinsas.  Leibnizas,  pagal 
profesiją  -  ne  mokslininkas,  o  diplomatas,  rūmų  patarėjas, 
taigi  politinė  figūra,  palankiai  žiūrėjo  į  Bažnyčių  susijungimą 
(tegul  ir  paskatintas  antiprancūziško  politinio  bloko,  kuris 
jungtų  Ispaniją,  Popiežiaus  sostą.  Šventąją  Romos  imperiją  ir 
Vokietijos  kunigaikščius,  vizijos)  -  sąjungą,  kuri  liudytų  gilų 
tikėjimą,  pasaulinės  krikščionybės  idėją  ir  Europos  su¬ 
taikymą. 

Tačiau  tokios  dvasinės  vienybės  jis  siekė  kurdamas  ne  uni¬ 
versalią,  o  mokslinę  kalbą,  turinčią  tapti  tiesos  atskleidimo 
įrankiu. 


Characteristica  ir  skaičiavimas 

Ieškojimų  ir  atradimų  logikos  tema  atveda  mus  prie  vieno  iš 
Leibnizo  mokymo  šaltinių  -  Lulijaus  ars  combinatoria.  Būda¬ 
mas  dvidešimties,  1666  metais  Leibnizas  parašo  Dissertatio  de 
arte  combinatoria  (Gerhardt,  1875,  IV,  27-102),  akivaizdžiai 
įkvėptą  Lulijaus  mokymo;  kombinatorikos  šmėkla  jį  perse¬ 
kios  visą  gyvenimą. 

Nedidelėje  knygelėje,  pavadintoje  Horizon  de  la  doctrine 
humaine  (Fichant,  1991),  Leibnizas  kelia  sau  klausimą,  domi¬ 
nusį  jau  tėvą  Mersenne'ą:  kokį  didžiausią  teiginių  -  teisingų, 
klaidingų,  netgi  beprotiškų  -  skaičių  galima  sudaryti  naudo¬ 
jant  baigtinę  24  raidžių  abėcėlę?  Problema  kyla  dėl  to,  kad  rei¬ 
kia  laikytis  tiesų,  kurias  galima  išreikšti,  ir  teiginių,  kuriuos 
galima  užrašyti.  Iš  24  raidžių  galime  sudėti  žodį  net  iš  31  raidės 
(tokių  pavyzdžių  Leibnizas  randa  graikų  ir  lotynų  kalboje), 
taigi  iš  24  raidžių  abėcėlės  galime  sudėti  2432  žodžius  iš 
31  raidės.  Kokio  ilgio  gali  būti  teiginys?  Kadangi  galima 

įsivaizduoti  net  knygos  ilgio  teiginį,  teisingų  ar  klaidingų  tei¬ 
ginių  suma,  kurią  žmogus  per  savo  gyvenimą  gali  perskaityti, 
skaitydamas,  tarkim,  po  100  puslapių  per  dieną,  o  kiekviena¬ 
me  puslapyje  po  1000  raidžių,  būtų  3  650  000  000.  Leiskime  tam 
žmogui  gyventi  tūkstantį  metų,  kiek,  pasak  legendos,  gyvenęs 
alchemikas  Artefijus.  „Didžiausias  išreiškiamas  pasakymas  ar¬ 
ba  didžiausia  knyga,  kurią  gali  perskaityti  žmogus,  būtų  iš 
3  650  000  000  000  (raidžių),  o  visų  teisingų,  klaidingų,  galimų 
perskaityti  balsu  ar  tik  akimis,  daugiau  ar  mažiau  prasmingų 
sakinių  skaičius  būtų  24^ 000 000 001  -  24/23  [raidžių]/' 

Bet  paimkime  dar  didesnį  skaičių,  tarkime,  kad  galima  pa¬ 
naudoti  100  raidžių  abėcėlę,  ir  turėsime  skaičių,  išreikštą  vie¬ 
netu  su  po  jo  einančiais  7  300  000  000  000  nuliais,  o  vien  tik 
jam  parašyti  reikėtų  tūkstančio  raštininkų,  kurie  dirbtų  maž¬ 
daug  37  metus. 

Taip  Leibnizas  įrodo,  kad  turint  omenyje  teoriškai  įma¬ 
nomą  astronominį  teiginių  skaičių  (kurį  norint  galima  plėsti 
ad  libitum ),  jis  bet  kokiu  atveju  viršytų  tą  teisingų  ar  klaidingų 
teiginių  skaičių,  kurį  žmonija  įstengtų  sukurti  ar  suprasti.  To¬ 
dėl  -  paradoksas  -  galimų  suformuluoti  teiginių  skaičius 
visada  yra  ribotas  ir  turi  ateiti  toks  laikas,  kai  žmonija  pradės 
kartoti  tuos  pačius  teiginius.  Tai  leidžia  Leibnizui  imtis  apo- 
katasiazės,  kitaip  tariant,  universalios  reintegracijos  (galėtume 
sakyti,  amžinojo  grįžimo)  temos. 

Čia  negalėsime  aptarti  visų  mistinių  įtakų,  atvedusių  Leib- 
nizą  prie  tokių  fantazijų.  Viena  vertus,  akivaizdus  kabalos  ir 
Lulijaus  poveikis,  bet  kita  vertus,  Lulijus  niekada  nebūtų  drį¬ 
sęs  pagalvoti  apie  tokios  gausos  teiginių  galimybę,  nes  jį 
domino  tik  tie,  kuriuos  jis  laikė  teisingais  ir  neginčijamais. 
Leibnizas,  atvirkščiai,  įsitraukia  į  svaiginamą  atradimo  sūku¬ 
rį,  pakerėtas  galimybės  paprastu  matematiniu  skaičiavimu 
gauti  begalinę  teiginių  seką. 

Jau  knygoje  Dissertatio  Leibnizas  svarsto  (8  paragrafas), 
kaip  gauti  visus  galimus  derinius  iš  m  objektų,  sukurdamas 
formulę  Cm  =  2m  -1. 

Rašydamas  Dissertatio,  jaunasis  Leibnizas  buvo  susipaži¬ 
nęs  su  Kircherio  poligrafijomis,  ispanų  anonimo,  Becherio  ir 
Schotto  kūryba  (teigdamas,  kad  vis  dar  laukia,  kada  „nemir¬ 
tingasis  Kircheris"  parašys  savo  seniai  žadėtąją  Ars  magna 
sciendi),  bet  nebuvo  skaitęs  Dalgamo,  o  YVilkinsas  dar  nebuvo 
išleidęs  savo  pagrindinio  kūrinio.  Beje,  yra  1670  metais  ra¬ 
šytas  Kircherio  laiškas  Leibnizui,  kuriame  jėzuitas  prisipa¬ 
žįsta  dar  neskaitęs  Dissertatio. 

Leibnizas  sukuria  metodą,  pavadina  jį  „kompleksijos" 
(kiek  iš  n  elementų  galima  sudėti  grupių  po  t,  nepaisant  eilės 
tvarkos)  ir  pritaiko  silogistinei  kombinatorikai,  taigi  pradeda 
ginčą  su  Lulijumi  (56  paragrafas).  Prieš  imdamas  jį  kritikuoti 
dėl  riboto  terminų  skaičiaus,  atvirai  pareiškia,  kad  Lulijus 
neišnaudoja  visų  savo  kombinatorikos  meno  galimybių, 
svarstydamas,  kas  atsitiktų  su  rikiuotės  arba  tvarkos  varia¬ 
cijomis,  kurių  akivaizdžiai  yra  daugiau.  Mes  žinome  atsaky¬ 
mą:  Lulijus  ne  tik  apribojo  terminų  skaičių,  bet  ir  dėl  teo¬ 
loginių  bei  retorinių  priežasčių  buvo  linkęs  atmesti  daug 
derinių,  teigiančių  klaidingus  dalykus.  Tuo  tarpu  Leibnizą 
domina  logica  inventiva,  išradimų  logika  (62  paragrafas),  kuria 
remiantis  kombinacijų  žaidimais  galima  sukurti  dar  nežino¬ 
mų  teiginių. 

Dissertatio  64  paragrafe  Leibnizas  imasi  apibrėžti  pirmąjį 
teorinį  savo  characteristica  universalis  branduolį.  Pirmiausia 
kiekvieną  turimą  terminą  jis  suskirsto  į  formalias  dalis,  arba  į 
tas,  kurias  galima  apibrėžti,  paskui  šias  vėl  padalija  į  dalis,  ir 
taip  toliau,  kol  pasiekia  neapibrėžiamas  dalis  (kitaip  tariant, 
bazinius  elementus,  arba  primityvus).  Baziniai  elementai  api¬ 
ma  ne  tik  daiktus,  bet  ir  būdus  bei  santykius.  Taigi  iš  dviejų  ba¬ 
zinių  terminų  sudarytas  terminas  vadinsis  „kom2nacija",  iš  tri¬ 
jų  bazinių  terminų  sudarytas  terminas  vadinsis  „kom3nacija" 
ir  taip  toliau,  sudarant  vis  sudėtingesnių  klasių  hierarchiją. 

Dvylika  metų  vėliau  parašytoje  knygoje  Elementą  charac- 
teristicae  universalis  Leibnizas  kiek  dosnesnis  pavyzdžių. 
Žmogaus  apibrėžimas  tradiciškai  išskaidomas  į  mąstantis  ir 

gyvūnas,  ir  šie  komponentai  laikomi  baziniais  terminais.  „Gy¬ 
vūnui"  suteikiamas  numeris  2,  o  „mąstančiam"  -  numeris  3. 
Tuomet  žmogaus  koncepto  išraiška  būtų  2x3,  arba  6. 

Teisingame  teiginyje  subjekto  ir  predikato  santykį  išreiš¬ 
kus  trupmena  (V /T),  įrašius  primityvams  ir  sudėtiniams  žo¬ 
džiams  suteiktus  skaičius,  subjekto  skaičius  turi  be  liekanos 
dalytis  iš  predikato  skaičiaus.  Tarkime,  turėdami  teiginį  „visi 
žmonės  yra  gyvūnai",  sutraukiame  jį  į  trupmeną  6/2  ir  gau¬ 
name  rezultatą  3,  arba  sveiką  skaičių.  Todėl  teiginys  yra  tei¬ 
singas.  O  beždžionę  išreiškia  skaičius  10,  todėl  akivaizdu,  kad 
„beždžionės  sąvokoje  nėra  žmogaus  sąvokos,  ir  atvirkščiai,  pa¬ 
starojoje  nėra  beždžionės  sąvokos,  nes  nei  10  negalima  be 
liekanos  padalyti  iš  6,  nei  6  iš  10".  Norint  sužinoti,  ar  auksas 
yra  metalas,  tereikia  patikrinti,  ar  „aukso  skaičius  dalijasi  iš 
metalo  skaičiaus"  ( Elementą ,  iš  Couturat,  1903, 42-92;  Barone, 
1968,  303-304).  Tačiau  šie  principai  jau  buvo  ir  Dissertatio. 


Primityvų  problema 

Kas  gi  bendra  tarp  ars  combinatoria,  skaičiavimo  ir  universalių 
kalbų  projektų?  Leibnizas  ilgai  svarsto,  kaip  sudaryti  pir¬ 
minių  terminų  sąrašą,  kitaip  tariant,  minčių  abėcėlę  arba 
enciklopediją.  Knygoje  Initia  et  specimina  scientiae  generalis 
(Gerhardt,  1875,  VII,  57-60)  jis  kalba  apie  enciklopediją  kaip 
žmonijos  patirties  inventorių,  teikiantį  medžiagos  kombina¬ 
cijų  menui.  Knygoje  De  organo  sive  arte  magna  cogitandi 
(Couturat,  1903,  429-432)  jis  rašo,  kad  „didžiausia  pagalba 
protui  yra  galimybė  atrasti  keletą  minčių,  iš  kurių  atsiranda 
begalinė  kitų  minčių  seka,  lygiai  kaip  iš  keleto  skaičių  (nuo 
vieno  iki  dešimties)  galima  sudaryti  visų  kitų  skaičių  seką", 
toje  pat  knygoje  jis  atkreipia  dėmesį  į  binarinės  numeracijos 
sistemos  kombinacines  galimybes  (Barone,  1968,  203-204). 

Knygoje  Consilium  de  Encyclopaedia  nova  conscribenda  me- 
thodo  inventoria  (Gensini,  1990,  110-120)  Leibnizas  pateikia 

matematiškai  įrėmintą,  taikant  tiksliai  sudarytus  teiginius, 
pažinimo  sistemą,  praktiškai  sudarydamas  visų  mokslų  ir  ki¬ 
tų  pažinimo  sričių  sistemą:  tai  gramatika,  logika,  mnemoni- 
ka,  topika  ir  taip  toliau,  iki  moralės  ir  mokslų  apie  bekūnius 
dalykus.  Vėlesniame  tekste  Termini  simpliciores,  parašytame 
1680-1684  metais  (Grua,  1948, 2, 542),  jis  grįžta  prie  tokių  ele¬ 
mentarių  terminų  kaip  esybė,  substancija,  atributas  sąrašo, 
primenančio  aristoteliškąsias  kategorijas,  papildytas  ryšiais, 
pavyzdžiui,  ankstesnis  ir  paskesnis. 

Knygoje  Historia  et  commendatio  linguae  characteristicae 
(Gerhardt,  1875,  VII,  184-189)  Leibnizas  prisimena  laikus,  kai 
skelbė  parodysiantis  „žmonių  minčių  abėcėlę",  kad  „jungiant 
tos  abėcėlės  raides  ir  analizuojant  iš  jų  sudarytus  žodžius  bū¬ 
tų  galima  atrasti  ir  įvertinti  visus  dalykus"  (Barone,  1968, 
210).  Tik  taip,  jo  nuomone,  žmonija  įgis  naują  priemonę,  ga¬ 
linčią  padidinti  proto  potenciją  daug  labiau,  nei  teleskopai  ir 
mikroskopai  padėjo  išplėsti  akies  galią.  Pakerėtas  skaičiavi¬ 
mo  teikiamų  galimybių,  knygos  pabaigoje  jis  kviečia  visą 
žmonių  giminę  atsiversti,  įsitikinęs,  kaip  ir  Lulijus,  kad  misio¬ 
nieriai,  remdamiesi  ženklų  kalba,  gali  paskatinti  stabmel¬ 
džius  mąstyti,  idant  šie  pamatytų,  kaip  mūsų  tikėjimo  tiesos 
atitinka  išminties  tiesas. 

Iškart  po  šio  kone  mistinio  protrūkio  Leibnizas,  suvokda¬ 
mas,  kad  tokios  abėcėlės  dar  nėra,  kalba  apie  „elegantiškąją 
priemonę": 

Tad  apsimetu,  kad  tokie  stebuklingi  ženklinantys  skaičiai  jau  yra 
ir  išlaikytos  tam  tikros  jų  bendrosios  savybės,  todėl  imu  bet  ko¬ 
kius  skaičius,  kurie  atitinka  tas  jų  savybes,  pasinaudodamas  jais 
išbandau  visas  logines  taisykles  su  įstabiąja  seka  ir  parodau,  kaip 
atpažinti,  ar  toks  argumentavimas  galioja  jų  formai.  (Barone, 
1968,  214-215) 

Kitaip  tariant,  primityvai  postuluojami  kaip  tokie  būtent 
skaičiavimo  patogumui,  nepretenduojant,  kad  jie  tikrai  yra 
galutiniai,  pirminiai  ir  nedalomi. 

Kita  vertus,  yra  gilesnių  filosofinių  priežasčių,  dėl  kurių 
Leibnizas  negali  tikėtis  sukurti  primityvų  abėcėlės.  Blaiviai 
mąstant,  nėra  jokios  garantijos,  kad  negalima  dar  smulkiau 
suskaidyti  terminų,  gautų  analitiškai  skaidant.  Toks  įsitikini¬ 
mas  vargu  ar  galėjo  atrodyti  keistas  mąstytojui,  sukūrusiam 
be  galo  mažų  dydžių  skaičiavimą:  „Atomo  nėra,  priešingai, 
nė  vienas  kūnas  nėra  toks  mažas,  kad  negalėtų  būti  padaly¬ 
tas.  [...]  Iš  to  išeina,  kad  kiekvienoje  pasaulio  dalelėje  slypi 
begalinių  būtybių  pasaulis.  [...]  Nėra  apibrėžtinio  daiktų 
skaičiaus,  nes  nė  vienas  skaičius  negali  apibrėžti  begalės 
įspūdžių"  ( Verita  prime,  esė  be  pavadinimo,  iš  Couturat,  1903, 
518-523). 

Štai  ką  nutaria  Leibnizas:  vartoti  sąvokas,  kurios  mums  yra 
pačios  bendriausios  ir  kurias  mes  galime  laikyti  „pirminė¬ 
mis"  tik  tam  tikro  skaičiavimo  sistemoje;  jo  characteristica 
kalba  atsiejama  nuo  būtinybės  kurti  galutinę  idėjų  abėcėlę. 
Komentuodamas  Descartes'o  laišką  Mersenne'ui  apie  sun¬ 
kumus,  kylančius  dėl  idėjų  abėcėlės,  panašios  į  utopiją,  Leib¬ 
nizas  teigia: 

Nors  ši  kalba  priklauso  nuo  tikrosios  filosofijos,  ji  nepriklauso 
nuo  jos  tobulumo.  Kitaip  tariant,  ši  kalba  gali  būti  sukurta  net  jei 
filosofija  nėra  tobula.  Vystantis  žmonių  sąmonei,  atitinkamai  kis  ir 
ši  kalba.  Ji  mums  padės  pasinaudoti  tuo,  ką  jau  žinome,  pamatyti 
tai,  ko  mums  trūksta,  rasti  būdų,  kaip  tai  pasiekti.  Ir  pirmiausia  - 
pašalinti  prieštaravimus  tuose  mokslo  dalykuose,  kurie  priklauso 
nuo  samprotavimo.  Nes  samprotauti  ir  skaičiuoti  bus  vienas  ir  tas 
pats.  (Couturat,  1903,  27-28;  it.  vert.  Barone,  1968, 470) 

Tačiau  tai  nėra  vien,  tarkime,  konvencionalus  apsispren¬ 
dimas.  Primityvų  nustatymas  negali  eiti  pirma  lingua  cha¬ 
racteristica  suformavimo,  nes  ji  yra  ne  paklusni  priemonė 
mintims  reikšti,  o  skaičiavimo  aparatas  šioms  mintims  rasti. 

Enciklopedija  ir  mąstymo  abėcėlė 

Leibnizą  visada  persekios  mintis  apie  universaliąją  enciklo¬ 
pediją:  ilgametis  bibliotekininkas  ir  eruditas,  jis  tiesiog  nega¬ 
lėjo  nepasiduoti  besibaigiančio  XVII  amžiaus  pansofiniams 
siekiams  ir  enciklopediniam  sąjūdžiui,  kurių  rezultatus  pa¬ 
matysime  XVIII  amžiuje.  Bet  kuo  toliau,  tuo  labiau  ši  idėja 
formuojasi  ne  kaip  primityvių  terminų  abėcėlės  pagrindas,  o 
kaip  praktiškas  ir  lankstus  instrumentas,  kiekvienam  lei¬ 
džiantis  valdyti  milžinišką  išminties  pastatą.  1703  metais, 
polemizuodamas  su  Locke'u,  jis  parašo  Nouveaux  essais  sur 
l'entendement  humain  (knyga  išleista  tik  po  jo  mirties  1765 
metais)  ir  baigia  ją  monumentaliu  busimosios  enciklopedijos 
paveikslu.  Iš  pat  pradžių  jis  atmeta  Locke'o  pasiūlytą  trilypę 
žinių  sandarą  -  padalijimą  į  fizinę,  etinę  ir  loginę  (arba  se¬ 
miotinę)  dalis.  Netgi  tokia  paprasta  klasifikacija  yra  negali¬ 
ma,  nes  šios  trys  žinių  sritys  nesiliautų  ginčytis  dėl  savo  ob¬ 
jektų:  doktrina  apie  dvasias  gali  priklausyti  logikai,  bet  kartu 
ir  moralei,  o  viskas  kartu  gali  tapti  dalimi  praktinės  filosofijos 
tiek,  kiek  to  reikalauja  mūsų  laimė.  Įsimintina  istorija  gali  būti 
įrašyta  į  pasaulinės  istorijos  analus,  į  atskiros  šalies  istoriją  ar 
net  į  atskiro  asmens  istoriją.  Bibliotekininkams  dažnai  sunku 
nukreipti  kokią  nors  knygą  į  vieną  ar  kitą  skyrių  (plg.  Serres, 
1968,  22-23). 

Todėl  nelieka  nieko  kita,  kaip  bandyti  kurti  enciklopediją, 
kurią  pavadintume  mišria  ir  daugiamate,  enciklopediją,  kaip 
pabrėžia  Gensini  (1990,  19),  sudarytą  labiau  pagal  „kelius" 
nei  pagal  temas,  teorinį  ir  praktinį  žinių  modelį,  skatinantį 
naudotis  „perėjomis":  kartais  vadovautis  teoriniu,  įrodymais 
pagrįstu  mąstymu  kaip  matematikoje,  kartais  -  analitiniu  ir 
praktiniu  mąstymu,  atsižvelgiant  į  žmogiškus  tikslus.  Be  to, 
dar  reikėtų  pridurti  rodyklę,  leidžiančią  rasti  įvairias  temas 
ar  vieną  temą  įvairiose  vietose  pagal  įvairius  požiūrio  aspek¬ 
tus  (IV,  21,  De  la  division  dės  Sciences).  Atrodo,  tarsi  būtų  kaip 
felix  culpa  šlovinamas  VVilkinso  enciklopedijos  padrikumas. 

nedichotomiškumas;  tarsi  girdėtume  pirmuosius  žingsnius 
projekto,  kuriam  vėliau,  prasidėjus  Encyclopėdie,  d'Alem- 
bert'as  suteiks  teorijos  formą.  Leibnizas  tikrai  galvojo  apie  tą 
hipertekstą,  kurį  YVilkinso  projektas  leido  tik  nujausti. 


Akloji  mintis 

Kaip  minėjome,  Leibnizas  abejoja,  ar  tikrai  galima  sudaryti 
tikslią  ir  baigtinę  abėcėlę,  manydamas,  kad  tikroji  ženklinio 
skaičiavimo  galia  slypi  jo  kombinatorikos  dėsniuose:  la¬ 
biausiai  jį  domina  skaičiavimais  sukuriama  teiginių  forma,  o 
ne  rašmenų  reikšmės.  Ne  sykį  jis  lygina  savo  skaičiavimą  su 
algebra,  nors  laiko  algebrą  tik  viena  iš  galimų  skaičiavimo 
formų  ir  vis  daugiau  mąsto  apie  griežtą  kiekybišką  skaičia¬ 
vimą,  kurį  galėtume  taikyti  kokybinėms  sąvokoms. 

Viena  iš  nuolat  iškylančių  jo  mokymo  minčių  -  skaitmeni¬ 
nių  ženklų  kalba,  kaip  ir  algebra,  yra  aklosios  minties,  cogitatio 
caeca,  forma  (plg.,  pavyzdžiui,  De  cognitione ,  veritate  et  idea, 
Gerhardt,  1875,  IV,  422^126).  „Akląja  mintimi"  įvardijama  ga¬ 
limybė  skaičiuoti  ir  gauti  tikslius  rezultatus  naudojant  sim¬ 
bolius,  kurių  prasmė  nebūtinai  yra  žinoma  arba  apie  kurių 
prasmę  negalime  susidaryti  aiškios,  apibrėžtos  sampratos. 

Būtent  viename  iš  tekstų,  kuriame  Leibnizas  apibrėžia 
rašmeninį  skaičiavimą  kaip  vienintelį  tikrą  „pirmapradės  kal¬ 
bos"  pavyzdį,  jis  puikiais  pavyzdžiais  paaiškina  savo  mintis: 

Kiekvienas  žmogus  mąsto  pasinaudodamas  tam  tikrais  simbo¬ 
liais  arba  ženklais.  Iš  tiesų  ne  tik  patys  daiktai,  bet  ir  daiktų  idėjos 
ne  visada  gali  ir  privalo  būti  akivaizdžiai  matomi,  todėl  vietoje  jų 
trumpumo  dėlei  pasitelkiami  simboliai.  Tikrai,  jei  geometras,  kas¬ 
kart  paminėdamas  hiperbolę,  spiralę  ar  kvadratą,  būtų  priverstas 
pateikti  tikslų  jų  apibrėžimą  ar  nupasakoti  atsiradimą,  o  paskui 
vėl  jų  sąlygų  apibrėžimus,  jo  atradimų  tektų  dar  ilgokai  palaukti. 
[...]  Todėl  sutartims,  figūroms  ir  įvairioms  daiktų  rūšims  suteikti 

vardai,  o  aritmetikos  skaičiams  ir  algebros  dydžiams  suteikti 
simboliai.  [...]  Taigi  simboliais  laikau  žodžius,  raides,  chemijos, 
astronomijos,  kinų  rašmenis,  hieroglifus,  muzikos  natas,  steno¬ 
grafijos,  aritmetikos,  algebros  ir  kitus  ženklus,  kuriuos  mąsty¬ 
dami  naudojame  vietoje  daiktų.  Parašyti,  nupiešti  ar  išraižyti 
simboliai  vadinami  ženklais.  [...]  Įprastos  kalbos,  nors  ir  naudin¬ 
gos  mąstymui,  tačiau  yra  linkusios  į  begalę  dviprasmybių  ir 
negali  būti  naudojamos  skaičiavimui,  kuris  padėtų  iš  žodžių 
konstrukcijos  ar  formos  nustatyti  mąstymo  klaidas  tarsi  iš  kokių 
barbarizmų  ar  netaisyklingų  gramatinių  formų.  Tą  nuostabų  pri¬ 
valumą  kol  kas  teturi  naudojami  aritmetiniai  ar  algebros  simboliai: 
čia  mąstymui  pasitelkiami  ženklai,  o  kiekviena  proto  klaida  yra 
lygi  skaičiavimo  klaidai.  Giliai  apmąstęs  šį  klausimą  supratau,  kad 
visos  žmonių  mintys  galėtų  būti  visiškai  suskaidomos  į  keletą  min¬ 
čių,  laikomų  primityvais.  Suteikus  kiekvienam  tam  tikrą  ženklą,  iš 
jų  galime  formuoti  išvestinių  sąvokų  ženklus,  o  iš  pastarųjų  visada 
galime  išgauti  jų  prielaidas  ir  juos  sudarančius  primityvus,  vienu 
žodžiu  nusakydami  apibrėžimus  ir  vertes,  o  kartu  ir  iš  apibrėžimų 
kylančias  jų  modifikacijas.  Tada  tas,  kuris  samprotaudamas  ir  rašy¬ 
damas  naudotųsi  šiais  ženklais,  niekada  neklystų  arba  be  vargo 
pažintų  savo  ar  kitų  klaidas.  (De  scientia  universali  seu  calculo  phi- 
losophico,  Gerhardt,  1875,  VII,  198-203) 

Vėliau  šią  aklosios  minties  idėją  Johannas  Heinrichas  Lam- 
bertas  transformuos  į  pagrindinį  bendrosios  semiotikos 
principą  ir  išdėstys  jį  knygos  Neues  Organon  (1762)  skyriuje 
„Semiotika"  (plg.  Tagliagambe,  1980). 

Kaip  sakoma  1672  metais  išleistoje  Accessio  ad  arithmeticam 
infinitorum  ( Sdmtliche  Schriften,  A,  II,  1, 228),  kai  žmogus  taria 
„milijonas",  jis  neįsivaizduoja  visų  šio  skaičiaus  vienetų,  ta¬ 
čiau  su  šiuo  skaičiumi  atliekami  skaičiavimai  gali  ir  turi  būti 
tikslūs.  Akloji  mintis  manipuliuoja  ženklais  neprivalėdama 
sukelti  atitinkamų  idėjų.  Todėl  norint  išplėsti  savo  proto  ri¬ 
bas,  mums  nereikia  papildomai  vargintis,  lygiai  kaip 
teleskopas  be  vargo  išplečia  mūsų  regėjimo  ribas.  Todėl  „jei 

tada  kiltų  prieštaravimų,  du  filosofai  neturėtų  ginčytis  aršiau 
nei  du  skaičiuotojai.  Jiems  tereikės  paimti  į  rankas  plunksnas, 
susėsti  prie  stalo  ir  pasakyti  (galbūt  vienas  kitą  vadinant 
draugu):  skaičiuokime.''  (Gerhardt,  1875,  VII,  198  ir  t.t.) 

Leibnizas  ketino  sukurti  logikos  kalbą,  kuri,  lygiai  kaip 
algebroje,  padėtų  iš  žinomo  išprotauti  nežinomą,  paprasčiau¬ 
siai  taikant  simboliams  sintaksės  taisykles.  Tokioje  kalboje 
nebūtina  kiekviename  etape  žinoti,  ką  reiškia  kiekvienas 
simbolis,  lygiai  kaip  mūsų  visai  nedomina,  ką,  sprendžiant 
lygtis,  reiškia  abėcėlės  raidė.  Leibnizo  logikos  kalboje  sim¬ 
boliai  ne  pakeičia  idėją,  o  yra  jos  vietoje.  Universalūs  raš¬ 
menys  „ne  tik  padeda  mąstyti,  bet  ir  pakeičia  mąstymą" 
(Couturat,  1901, 101). 

Dascalis  (1978,  213)  prieštarauja,  kad  Leibnizo  characte- 
ristica  sumanyta  kaip  grynai  formalus  skaičiavimas,  nes  jo 
skaičiavimo  simboliai  visada  yra  interpretuotini.  Algebroje 
abėcėlės  raidės  naudojamos  laisvai,  nesusiejant  jų  su  aritme¬ 
tinėmis  vertėmis;  tuo  tarpu,  kaip  matėme,  visuotinės  logikos 
kalba  naudoja  skaičius,  „sukirptus"  pagal  „visavertes"  idėjas, 
kaip  „žmogus"  ar  „gyvūnas".  Akivaizdu,  kad  norint  gauti 
rezultatą,  įrodantį,  jog  „žmogus"  nėra  „beždžionė"  ir  at¬ 
virkščiai,  skaitmeninės  vertės  turi  būti  suteiktos  atitinkamai 
pagal  išankstinę  semantinę  jų  interpretaciją.  Todėl  Leibnizo 
siūloma  sistema  iš  tiesų  yra  formalizuota  ir  interpretuota ,  o  ne 
grynai  formali. 

Be  abejo,  Leibnizas  turėjo  sekėjų,  mėginusių  kurti  „inter¬ 
pretuojamas"  sistemas,  pavyzdžiui,  Luigi  Richerio  projektas 
(Algebrae  philosophicae  in  usum  artis  inveniendi  specimen 
primum,  „Melanges  de  philosophie  et  de  mathėmatiąue  de  la 
Societė  Royale  de  Turin",  II/3, 1761).  Labai  sausame  penkio¬ 
likos  puslapių  tekste  apie  algebros  metodo  pritaikymą  filo¬ 
sofijai  pateikiama  tabula  characteristica,  apimanti  tokias  idėjas 
kaip  possibile,  impossibile,  aliquidf  nihil,  contingens ,  mutabile  ir 
kiekvienai  iš  jų  suteikianti  sutartinį  ženklą.  Įvairiai  pasuktų 
pusračių  sistemoje  rašmenys  tarpusavyje  sunkiai  atskiriami. 

tačiau  ši  ženklų  sistema  leidžia  sudaryti  tokius  filosofinius 
derinius  kaip  „Šitas  Galimas  negali  būti  Prieštaringas Kalba 
apsiriboja  abstrakčiu  protavimu,  Richeris,  kaip  ir  Lulijus, 
atsižvelgia  ne  į  visus  galimus  sistemos  derinius:  atmeta  tuos, 
kurie  mokslui  neturi  vertės  (p.  55). 

XVIII  amžiaus  pabaigoje  1793-1794  metais  pažymėtame 
rankraštyje  Condorcet  (plg.  Granger,  1954)  pateikia  univer¬ 
salios  kalbos  apmatus.  Tai  iš  esmės  matematinės  logikos 
projektas,  langue  dės  calculs,  kalba,  kuri  nustato  ir  atskiria  in¬ 
telektinius  procesus,  išreiškia  realius  objektus  bei  apibrėžia 
santykius  tarp  išreiškiamų  objektų  ir  intelektinių  veiksmų, 
siekiant  atskleisti  tuos  apibrėžiamus  santykius.  Tačiau  rank¬ 
raštis  baigiasi  būtent  tada,  kai  reikėtų  imtis  identifikuoti 
pirmines  idėjas,  ir  tai  byloja,  kad  tobulų  kalbų  paieškos  ga¬ 
lutinai  transformuojasi  į  loginį-matematinį  skaičiavimą,  kur 
jau  niekas  niekada  nebesieks  sukurti  idealių  turinių  sąrašo,  o 
tik  bandys  nurodyti  sintaksės  taisykles  (Pellerey,  1992a,  193 
ir  t.t.). 

Leibnizo  characteristica,  kurios  pagrindu  jis  tikėjosi  išvesti 
net  metafizines  tiesas,  svyruoja  tarp  ontologinio  bei  meta¬ 
fizinio  požiūrio  ir  minties,  esą  ji  tėra  paprasta  priemonė  kurti 
dedukcines  sistemas  (plg.  Barone,  1964, 24).  Negana  to,  ji  svy¬ 
ruoja  tarp  pirmųjų  šiuolaikinės  semantikos  apraiškų,  taip  pat 
ir  tų,  kurios  naudojamos  dirbtiniam  protui  (matematinio  po¬ 
būdžio  sintaksinės  taisyklės  taikomos  semantinėms,  taigi  in¬ 
terpretuotinoms  esatims),  ir  grynosios  matematinės  logikos, 
manipuliuojančios  laisvais  kintamaisiais. 

Nors  ne  Leibnizas,  ne  jo  nerealizuoti  siekiai  skaičiuoti  „vi¬ 
saverčiais"  semantiniais  dydžiais  atvedė  į  naująsias  seman¬ 
tikas,  tačiau  jis,  be  abejo,  yra  įvairių  simbolių  logikos  srovių 
pradininkas. 

Jo  kalba  remiasi  tuo,  kad  nors  ženklai  parinkti  nemoty¬ 
vuotai,  savavališkai  ir  nors  nesame  tikri,  kad  iš  meilės  mąs¬ 
tymui  priimti  primityvai  apskritai  yra  tikri  primityvai,  tiesą 
garantuoja  faktas,  kad  teiginio  forma  atspindi  objektyvų  tiesą. 

Leibnizas  mato  analogiją  tarp  pasaulio,  arba  tiesos,  tvarkos 
ir  gramatinės  simbolių  tvarkos  kalboje.  Čia  daugelis  įžvelgia 
panašumą  į  ankstyvojo  VVittgensteino  picture  theory  of  lan- 
guage,  pagal  kurią  teiginio  forma  turi  atitikti  atspindimų  fak¬ 
tų  formą  (Tractatus,  2.2).  Leibnizas  neabejotinai  pirmasis 
pripažįsta,  kad  jo  filosofinės  kalbos  vertė  yra  jos  formaliosios 
sandaros,  o  ne  jos  terminų  funkcija;  sintaksė,  kurią  jis  vadino 
habitudo,  arba  teiginių  struktūra,  yra  daug  svarbiau  už  se¬ 
mantiką  (Land,  1974, 139). 

Taigi,  kadangi  ženklai  yra  parinkti  nemotyvuotai,  visi  rezultatai 
visada  atitiks  tarpusavyje,  jei  tik  laikysimės  tam  tikros  jų  naudo¬ 
jimo  tvarkos  ir  taisyklės.  ( Dialogus ,  Gerhardt,  1875,  VII,  190-193) 
Tam  tikro  dalyko  išraiška  yra  tada,  kai  išraiškos  struktūra  ( habi - 
tudines )  atitinka  norimo  išreikšti  dalyko  struktūrą.  [...]  Vien  tik 
pažvelgę  į  išraiškos  struktūrą,  galime  sužinoti  apie  išreiškiamo 
dalyko  savybes  [...],  jei  tik  bus  laikomasi  tam  tikros  analogijos  tarp 
abiejų  atitinkamų  struktūrų.  ( Quid  šit.  idea ,  Gerhardt,  1875,  VII, 
263-264) 

Ką  gi,  iš  anksto  nustatytos  harmonijos  filosofas  ir  negalėjo 
manyti  kitaip. 


I  Ching  ir  binarinis  skaičiavimas 

Kad  ir  pats  Leibnizas  linksta  kreipti  savo  rašmenų  kalbą  į  tik¬ 
rai  akląjį  skaičiavimą,  užbėgdamas  už  akių  Boole'io  logikai, 
rodo  jo  reakcija  į  kinų  Kaitos  knygq,  arba  I  Ching. 

Nuolatinis  Leibnizo  domėjimasis  kinų  kalba  ir  kultūra  pa¬ 
grįstas  daugeliu  dokumentų,  ypač  iš  paskutinių  jo  gyvenimo 
dešimtmečių.  1697  metais  jis  išleido  Novissima  sinica  (Dutens, 
1768,  IV,  1),  jėzuitų  misionierių  Kinijoje  laiškų  ir  apybraižų 
rinkinį.  Tik  grįžęs  iš  Kinijos  tėvas  Joachimas  Bouvet  perskaitė 
šią  knygą  ir  parašė  jam  apie  senovės  kinų  filosofiją,  kurią  ma¬ 
tė  išreikštą  šešiasdešimt  keturiomis  I  Ching  heksagramomis. 

Ilgai  manyta,  kad  ši  Kaitos  knyga  yra  parašyta  prieš  tūks¬ 
tančius  metų,  bet  naujausi  tyrinėjimai  parodė,  kad  ji  atsirado 
III  a.  pr.  Kr.  Leibnizo  laikais  knyga  buvo  priskiriama  miti¬ 
niam  autoriui  Fu  Hsi.  Kadangi  ji  aiškiai  skirta  magijai  bei 
pranašystėms,  Bouvet  šiose  heksagramose  teisingai  įžvelgė 
pamatinius  kinų  tradicinės  kultūros  principus. 

Tačiau  kai  Leibnizas  aprašo  jam  savo  binarinės  aritmetikos 
tyrimus,  kitaip  tariant,  skaičiavimą  su  1  ir  O  (pabrėždamas  ir 
jo  metafizinį  pobūdį  bei  galią  perteikti  santykį  tarp  Dievo  ir 
Nieko),  Bouvet  supranta,  jog  ši  aritmetika  stebuklingai  paaiš¬ 
kina  ir  kinų  heksagramų  struktūrą.  1701  metais  jis  išsiunčia 
Leibnizui  laišką  (kurį  šis  gauna  tik  1703  metais),  prie  kurio  pri¬ 
deda  medžio  raižini  vaizduojantį  heksagramų  išsidėstymą. 


14.1  pav. 

Iš  tiesų  raižinyje  heksagramos  išdėstytos  kitaip  nei  I  Ching, 
tačiau  ši  klaida  leido  Leibnizui  įžvelgti  jų  prasmingą  seką, 
kurią  vėliau  pagrindė  knygoje  Explication  de  lfarithmetique 
binaire  (1703). 

14.1  pav.  matyti  diagramų  struktūra,  kuria  vadovavosi 
Leibnizas.  Čia  iš  pagrindinės  šešių  pertrauktų  linijų  figūros 
(kairiajame  kampe)  einama  tolydžio  didinant  nepertrauktų 
linijų  skaičių. 

14.2  pav. 


Tai  padėjo  Leibnizui  šiose  heksagramose  įžiūrėti  tobulą 
binarinių  skaičių  progresijos  (juos  iš  tiesų  galima  užrašyti  seka 
000, 001, 010, 110, 101, 011, 111...)  atvaizdavimą  (žr.  14.2  pav.). 

Iš  esmės  Leibnizas  nubraukia  kinų  simbolių  prasmę,  kurią 
jiems  suteikė  ankstesnės  interpretacijos,  o  svarsto  tik  jų  formą 
ir  kombinacines  galimybes.  Vėl  susiduriame  su  aklosios  min¬ 
ties  šlovinimu,  su  sintaksinės  formos,  kaip  tiesos  įrankio, 
pripažinimu.  Tie  binariniai  skaičiai  1  ir  0  tikrai  yra  aklieji  sim¬ 
boliai,  ir  jų  sintaksinis  valdymas  leidžia  daryti  atradimus 
dar  prieš  suteikiant  jų  sekoms  kokią  nors  prasmę.  Leibnizas 
neabejotinai  ne  tik  pusantro  šimtmečio  aplenkia  George'o 
Boole'io  matematinę  logiką,  bet  užbėga  už  akių  ir  tikrajai 
kompiuterinei  kalbai  -  ne  tai,  kuria  mes  kalbame  (dirbdami 
kokios  nors  programos  ribose)  spaudydami  klaviatūros  myg¬ 
tukus  ir  ekrane  skaitydami  atsakymus,  o  tai,  kuria  programuo¬ 
tojas  duoda  kompiuteriui  nurodymus,  tai,  kuria  vadovauda¬ 
masis  kompiuteris  gali  iš  tiesų  „galvoti",  „nežinodamas",  ką 
reiškia  gaunami  nurodymai,  apdorodamas  juos  grynai  bina¬ 
riniu  būdu. 

Ir  visai  nesvarbu,  kad  Leibnizas  suklydo,  nes  „kinai  inter¬ 
pretavo  kua  įvairiausiomis  prasmėmis,  išskyrus  matematinę" 
(Losano,  1971).  Leibnizas  čia  mato  formalią  struktūrą,  kuri  nea¬ 
bejotinai  yra,  ir  būtent  toji  struktūra  jam  atrodo  tokia  ezote- 
riškai  nuostabi,  kad  jis  viename  savo  laiške  tėvui  Bouvet  paly¬ 
gina  jų  autorių  su  Hermiu  Trismegistu  -  ir  ne  visai  klaidingai, 
nes  Fu  Hsi  Kinijoje  simbolizuoja  medžioklės,  žūklės  ir  ku¬ 
linarijos  atsiradimo  erą,  taigi  gali  būti  laikytinas  visų  išra¬ 
dimų  tėvu. 

Šalutiniai  padariniai 

Leibnizo  išmoningumas,  panaudotas  kuriant  filosofinę  ap¬ 
riorinę  kalbą,  padėjo  išrasti  visiškai  kitokią  filosofinę  kalbą, 
neabejotinai  apriorinę,  tačiau  neturinčią  jokių  praktinių  ar  vi¬ 
suomeninių  tikslų  ir  skirtą  loginiam  skaičiavimui.  Šia  prasme 
jo  kalba,  vėliau  tapusi  šiuolaikine  simbolių  logikos  kalba,  yra 
mokslinė,  bet,  kaip  ir  visos  mokslinės  kalbos,  pajėgi  išreikšti 
ne  pasaulio  visumą,  o  tik  kai  kurias  proto  tiesas.  Toji  kalba 
negalėjo  tapti  universalia  kalba,  nes  nebuvo  tinkama  reikšti 
tai,  ką  išreiškia  visos  natūralios  kalbos,  -  faktų  tiesas ,  empi¬ 
rinių  įvykių  aprašymus.  Tam  reikėtų  „sukurti  sąvoką,  turin¬ 
čią  nesuskaičiuojamą  apibrėžimų  skaičių",  nes  kiekviena 
visiškai  apibrėžta  individualaus  daikto  ar  asmens  sąvoka  im¬ 
plikuoja  „erdvės  ir  laiko  apibrėžimus,  šie  savo  ruožtu  impli¬ 
kuoja  kitas  erdvės  ir  laiko  sekas  bei  istorinius  įvykius,  kurių 
viešpatija  žmogaus  akimis  neaprėpiama  ir  yra  už  žmogaus 
valdžios  galimybių  ribų"  (Mugnai,  1976,  91). 

Leibnizo  projektas,  išpranašavęs  kompiuterinę  kalbą, 
kartu  padėjo  atsirasti  informacinėms  kalboms,  padedan¬ 
čioms  kataloguoti  individualias  esatis,  netgi  tapo  galima 
nustatyti  valandą,  kada  ponas  X  užsisakė  lėktuvo  bilietą  iš 
taško  A  į  tašką  B.  Pradedama  būgštauti,  kad  informatikos 
akis  gali  per  daug  įsibrauti  į  mūsų  privacy,  tarkim,  regis¬ 
truodama  dieną  ir  valandą,  kai  tam  tikras  asmuo  nakvojo 
tam  tikro  miesto  tam  tikrame  viešbutyje.  Kitas  šalutinis 
padarinys  -  idėja,  kad  apie  pasaulį  galima  galvoti  kaip  apie 
grynai  teorinę  konstrukciją,  elementų  sistemą,  galėjusią  ap¬ 
rėpti  Dievą  ir  angelus,  esybę,  substanciją,  reiškinius  ir  „vi¬ 
sus  dramblius". 

Dalgarno  niekada  nebūtų  net  įsivaizdavęs,  kad  jo  filo¬ 
sofinė  apriorinė  kalba,  praėjusi  pro  Leibnizo  matematinį 
filtrą,  apsivaliusi  nuo  bet  kokios  semantikos  ir  susitraukusi 
iki  grynos  sintaksės,  galės  apibrėžti  net  kiekvieną  paskirą 
dramblį. 

Kartu  su  Švietimo  epocha  išryškėja  ir  nuostata  kritikuoti 
kiekvieną  bandymą  sukurti  apriorinę  idėjų  sistemą,  ir  ši  kri¬ 
tika  daugiausia  remiasi  Leibnizo  pasiūlymais.  D'Alembert'as 
Encyclopedie  įvade  filosofinių  apriorinių  kalbų  krizę  nusako 
labai  panašiais  žodžiais  kaip  ir  Leibnizas  „bibliotekos"  idėją. 

Prireikus  praktiškai  rengti  enciklopediją  ir  pagrįsti  jos  su¬ 
skirstymą,  į  mokslų  sistemą  pažvelgta  kaip  į  labirintą,  vin¬ 
giuotų  kelių  raizginį,  neleidžiantį  pavaizduoti  jos  kokia  nors 
medžio  diagrama.  Ji  gali  būti  suskirstyta  į  įvairias  šakas,  „kur 
kai  kurios  sueina  į  bendrą  centrą;  o  kadangi  išeinant  iš  jo  neį¬ 
manoma  vienu  metu  eiti  visomis  atšakomis,  pasirinkimą  nu¬ 
lemia  skirtinga  dvasinė  prigimtis".  Filosofas  -  asmuo,  kuris 
moka  rasti  slaptuosius  šio  labirinto  koridorius,  jo  laikinas  są¬ 
sajas,  tas  abipuses  priklausomybes,  kurios  sudaro  panašų  į 
gaublį  tinklą.  Todėl  Encyclopedie  autoriai  nusprendė,  kad 
kiekvienas  straipsnis  bus  lyg  atskiras  žemėlapis,  tik  iš  dalies 
atspindintis  viso  pasaulio  gaublį: 

objektai  yra  daugiau  ar  mažiau  priartinti  ir  perteikia  įvairius  as¬ 
pektus  priklausomai  nuo  geografo  pasirinktos  perspektyvos.  [...] 
Todėl  galima  įsivaizduoti  tiek  įvairių  pažinimo  sistemų,  kiek  yra 
pasaulio  žemėlapių,  sudarytų  pagal  įvairias  projekcijas.  [...]  Daž¬ 
nai  objektas,  priskirtas  tam  tikrai  klasei  dėl  vienos  ar  kelių  savo 
savybių,  priklauso  ir  kitai  klasei  dėl  kitų  savo  savybių. 

Tačiau  Švietimo  epocha  nusiteikusi  ne  ieškoti  tobulos  kal¬ 
bos,  o  geriau  pasirūpinti  esamų  kalbų  terapija,  vadovaudamasi 
Locke'o  pasiūlymais.  Atskleidęs  natūraliųjų  kalbų  ribas, 
Locke'as  ( Essay ,  X)  toliau  analizuoja  piktnaudžiavimą  žo¬ 
džiais,  kai  terminai  neišreiškia  aiškių,  apibrėžtų  minčių,  kai  jų 
vartojimas  kinta,  kai  kalbama  miglotai,  kai  pametami  žodžiai, 
lyg  jie  būtų  daiktai,  kai  jie  naudojami  daiktams,  kurių  nereiš¬ 
kia,  kai  manoma,  kad  kitiems  mūsų  vartojami  žodžiai  būtinai 
privalo  kelti  tas  pačias  mintis,  kurias  kelia  mums.  Locke'as 

nustato  kovos  su  tokiu  piktnaudžiavimu  normas  ir  jos  visiškai 
nesusijusios  su  filosofinių  kalbų  tematika,  nes  Locke'ui  rūpi  ne 
pasiūlyti  naujas  leksines  ir  sintaksines  struktūras,  o  tiesiog  pa¬ 
tarti  vadovautis  filosofiniu  sveiku  protu,  nuolat  kontroliuoti 
natūraliąją  kalbą.  Jis  galvoja  ne  apie  kalbos  sistemos  reformą, 
o  apie  budrią  bendravimo  proceso  kontrolę. 

Būtent  šia  kryptimi  eina  Švietimo  enciklopedistai  ir  visi  jų 
įkvėpti  sekėjai. 

Enciklopedistai  filosofinių  apriorinių  kalbų  puolimą  visų 
pirma  pradėjo  nuo  termino  caractere,  kuris  buvo  kelių  autorių 
bendradarbiavimo  rezultatas.  E>u  Marsais  pirmiausia  išskiria 
skaitmeninius  rašmenis,  santrumpas  vaizduojančius  rašme¬ 
nis  ir  raidinius  rašmenis,  pastaruosius  dar  suskirstydamas  į 
simbolinius  (hieroglifų  idėja)  ir  nominatyvinius  (pvz.,  abė¬ 
cėlės  raidės).  D'Alembert'as  pritaria  tradicinei  kritikai,  kad 
natūralių  kalbų  vartojami  rašmenys  yra  netobuli,  ir  svarsto 
pasiūlymus  kurti  realiuosius  rašmenis,  tuo  parodydamas, 
kad  gerai  išmano  praėjusio  amžiaus  projektus.  Šiuose  svars¬ 
tymuose  dažnai  painiojami  ontologiškai  realūs  rašmenys, 
tiesiogiai  išreiškiantys  vaizduojamų  daiktų  esmę,  ir  logiškai 
realūs  rašmenys,  gebantys  nedviprasmiškai  išreikšti  konkre¬ 
čią,  susitarimu  nustatytą  mintį.  Tačiau  enciklopedistų  kritika 
užgriūva  abu  projektus,  per  daug  jų  neskirdama. 

Palyginti  su  ankstesniu  amžiumi,  XVIII  amžiaus  kultūra  iš 
esmės  pakeitė  savo  svarstymų  apie  kalbą  kryptį.  Imta  galvoti, 
kad  mintis  ir  kalba  veikia  viena  kitą  ir  eina  lygia  greta  arba 
kalba  vystydamasi  keičia  mintį.  Jei  taip  yra,  nebėra  prasmės 
toliau  remti  racionalistinę  hipotezę  apie  vieną  -  universalią 
ir  nekintamą  -  mąstymo  gramatiką,  kurią  visos  kalbos  vie¬ 
naip  ar  kitaip  atspindi.  Nė  viena  idėjų  sistema,  paremta  abs¬ 
trakčiu  protu,  negali  tapti  tobulos  kalbos  kūrimo  parametru 
ir  kriterijum:  kalba  ne  atspindi  platonišką  iš  anksto  surikiuotą 
idėjų  pasaulį,  o  padeda  jį  formuoti. 

Idėologues  semiotika  parodys,  kad  neįmanoma  postuluo¬ 
ti  universalios,  nuo  semiotinio  aparato  nepriklausomos 

mąstysenos.  Destutto  de  Tracy  manymu  ( Elements  d'idėologie, 
1, 546,  pastaba),  neįmanoma  visoms  kalboms  suteikti  algebros 
kalbos  savybių.  Natūraliose  kalbose 

dažniau  esame  priversti  spėlioti,  svarstyti,  apytikriai  lyginti.  [...] 
Niekada  negalime  būti  visiškai  tikri,  kad  idėja,  kurią  sukūrėme 
tam  tikromis  priemonėmis  ir  pažymėjome  tam  tikru  ženklu,  yra 
visiškai  ta  pati,  kuriai  tą  patį  ženklą  suteikia  ir  tas,  kuris  mus  jos 
išmokė,  ir  kiti  žmonės,  kurie  ja  naudojasi.  Taigi  žodžiai  dažnai 
nejučiomis  įgauna  skirtingas  prasmes,  ir  niekas  nepastebi  pasi¬ 
keitimo,  todėl  teisinga  būtų  sakyti,  kad  kiekvienas  ženklas  yra 
tobulas  tam,  kas  jį  sukuria,  bet  visada  turi  kažką  miglota  ir  netikra 
tam,  kas  jį  perima.  [...]  Negana  to:  pasakiau,  kad  kiekvienas  ženk¬ 
las  yra  tobulas  tam,  kas  jį  sukuria,  bet  tai  galioja  tik  jo  sukūrimo 
akimirką,  nes  kai  jis  tuo  pačiu  ženklu  naudojasi  kitą  savo  gyve¬ 
nimo  akimirką  ar  būdamas  kitokios  dvasios  būsenos,  jis  jau  nėra 
toks  tikras,  kad  tas  pats  ženklas  tiksliai  žymi  tą  pirmąjį  idėjų  rin¬ 
kinį.  (ten  pat,  p.  583-585) 

Kaip  idealią  filosofinės  kalbos  sąlygą  Tracy  iškelia  abso¬ 
liutų  jos  ženklų  vienaprasmiškumą.  Tačiau  ištyręs  tas  siste¬ 
mas,  kurios  buvo  sukurtos  XVII  amžiuje  Anglijoje,  padaro 
išvadą,  kad  „neįmanoma,  jog  tas  pats  ženklas  turėtų  lygiai  tą 
pačią  prasmę  visiems  tiems,  kurie  jį  vartoja.  [...]  Todėl  tenka 
atsisakyti  tobulybės  idėjos."  ( Elements  d'idėologie,  II,  578-579) 
Tai  buvo  paplitusi  empirinės  filosofijos  tema,  prie  kurios 
grįžta  visi  Idėologues.  Jau  Locke'as  teigė,  kad  nors  žodžiai  šlo¬ 
vė  ir  dėkingumas  kiekvieno  kokios  nors  šalies  gyventojo  lūpo¬ 
se  skamba  vienodai, 

bendroji  sudėtinė  idėja,  apie  kurią  kiekvienas  galvoja  ar  kurią 
nori  išreikšti  šiuo  žodžiu,  akivaizdžiai  skiriasi  kiekvieno  ta  pa¬ 
čia  kalba  kalbančio  žmogaus  galvoje.  [...]  Vieną  patenkina  aukso 
substancijoje  spalva  ir  svoris,  kito  galvoje,  be  spalvos,  aukso  idėją 
būtinai  turi  papildyti  tirpumas  aqua  regia  (karališkajame  vandenyje), 
trečiasis  galvos  apie  jo  lydumą,  nors  tirpumas  aqua  regia  yra  ne 

mažiau  su  jo  spalva  ir  svoriu  susijusi  savybė  už  lydumą  ar  už 
kokią  nors  kitą  savybę;  kiti  dar  pridurs  kalumą  ir  nekintamumą 
ir  taip  toliau,  atsižvelgdami  į  tai,  ką  bus  sužinoję  iš  tradicijos  ar 
patirties.  Kas  tuomet  iš  visų  jų  apibrėžė  tikslią  žodžio  „auksas" 
prasmę?  ( Essay  concerning  human  understanding,  IX) 

Kitas  iš  Idėologues,  Josephas-Marie  Degėrando,  knygoje 
Dės  signes  et  V  art  de  petiser  concideres  dans  leur  rapports  mutuels 
(1800)  (su  kurios  VVilkinso  kritika  jau  susidūrėme)  primena, 
kad  filosofui  žodis  „žmogus"  aprėpia  daug  daugiau  idėjų  nei 
paprastam  darbininkui,  o  su  žodžiu  „laisvė"  siejama  idėja  yra 
skirtinga  Spartoje  ir  Atėnuose  (I,  p.  222-223). 

Filosofinės  kalbos  negalima  sukurti  būtent  todėl,  kad  kal¬ 
bos  genezė  vyksta  fazėmis,  kurias  Idėologues  nubrėžė  labai 
tiksliai,  ir  reikia  nuspręsti,  su  kuria  iš  tų  fazių  sietina  tobula 
kalba.  Akivaizdu,  kad  su  tam  tikra  faze  susieta  filosofinė  kal¬ 
ba  gali  atspindėti  tik  vieną  iš  kalbos  raidos  pakopų,  kartu  iš¬ 
laikydama  visus  jos  apribojimus,  taip  pat  tuos,  kurie  paska¬ 
tino  žmoniją  žengti  toliau.  Kartą  sutarus,  kad  mąstymo  ir 
kalbos  raidos  procesas  yra  nenutrūkstantis  (ne  tik  tolimais 
priešistoriniais  laikais,  apie  kuriuos  kalba  visos  kalbos  kilmės 
teorijos,  bet  ir  mūsų  dienomis),  kiekvienas  naujas  bandymas 
kurti  filosofinę  kalbą  pasmerktas  žlugti. 

Filosofinės  kalbos  nuo  Švietimo  epochos 
iki  šių  dienų 

XVIII  amžiaus  projektai 

Tačiau  svajonė  apie  tobulą  kalbą  nemiršta,  ir  XVIII  amžiuje 
netrūksta  universalių  kalbų  projektų.  1720  metais  pasirodo 
anonimo  Dialogue  sur  la  facilitė  qu'il  y  auroit  d'etabliz  un 
Caractėre  Universel  qui  seroit  commun  a  toutes  les  Langues  de 
l'Europe,  et  intellegible  a  differens  Peuples ,  qui  le  liroient  chacun 
dans  la  proprie  Langue  (išspausdintas  Journal  littėraire  de  Vannee 
1720).  Kaip  matyti  iš  pavadinimo,  tai  dar  viena  Kircherio  tipo 
poligrafija,  verta  dėmesio  tik  todėl,  kad  joje  bandyta  sutraukti 
gramatiką.  Anonimas  kreipiasi  į  komisiją,  kad  ši  išplėtotų 
projektą,  ir  į  kunigaikštį  -  kad  šis  padėtų  jį  įgyvendinti.  Toks 
prašymas  „galėjo  rastis  tik  apie  1720  metus,  kai  Europoje  pra¬ 
sidėjo  politinio  stabilumo  laikotarpis,  ir  atsirado  galimybės 
tikėtis  valdovų  prielankumo  globoti  lingvistinius  ar  intelek¬ 
tualinius  projektus"  (plg.  Pellerey,  1992a,  11). 

Encyclopėdie  ties  žodžiu  „Langue"  net  toks  racionalizmo 
šalininkas  kaip  Beauzėe  pripažįsta,  kad  tarptautinė  kalba 
yra  būtina,  o  kadangi  sunku  susitarti  dėl  naujos  kalbos,  lo¬ 
tynų  kalba  vis  dar  lieka  tinkamiausia  kandidatė  į  šį  postą. 
Tačiau  ir  empiristinė  enciklopedistų  srovė  jaučia  pareigą  vėl 
pasiūlyti  universalios  kalbos  idėją.  Taip  Joachimas  Faiguet 
(skyriaus  „Langue"  pabaigoje)  keturiuose  lapuose  pristato 
langue  nouvelle  projektą.  Couturat  ir  Leau  (1903, 237)  laiko  jį 
pirmuoju  bandymu  įveikti  apriorinių  kalbų  problemas  ir 
pirmuoju  bandymu  kurti  aposteriorines  kalbas,  kurias  dar 
aptarsime. 

Kaip  modelį  Faiguet  ima  natūralią  kalbą  -  prancūzų  lek¬ 
siką  jis  suformuoja  iš  prancūzų  kalbos  šaknų,  supaprastina  ir 
sutvarko  gramatiką,  kitaip  tariant,  pateikia  „lakonišką  gra- 
matiką".  Perimdamas  kai  kuriuos  XVII  amžiaus  autorių 
pasiūlymus,  Faiguet  atsisako  tokių,  jo  nuomone,  nereikalingų 
kalbos  dalių  kaip  artikeliai,  pakeičia  linksnius  prielinksniais 
(bi  -  kilmininkui,  bu  -  naudininkui,  de  ir  po  -  įnagininkui), 
būdvardžius  išreiškia  prieveiksmių  formomis,  sutvarko  dau¬ 
giskaitos  vartojimą,  paskirdamas  jai  visada  vieną  ir  tą  pačią 
galūnę  -  s.  Jis  taip  pat  atsisako  veiksmažodžių  asmenavimo 
ir  pateikia  nekaitomus  asmenimis  ir  skaičiais  veiksmažo¬ 
džius,  fiksuotu  būdu  pažymi  laiką  ir  nuosaką  (io  dono,  tu  doni, 
ėgli  dona  -  „aš  dovanoju,  tu  dovanoji,  jis  dovanoja"  -  virsta  Jo 
dona ,  To  dona ,  Lo  dona),  tariamoji  nuosaka  sudaroma  su  galū¬ 
ne  -r  ( che  io  doni  -  „kad  aš  dovanočiau"  -  virsta  Jo  donar), 
neveikiamoji  rūšis  sudaroma  iš  bendraties  su  pagalbine  dale¬ 
lyte  sas,  kuri  reiškia  „būti"  ( essere  donato  -  „būti  padovano¬ 
tam"  -  lygu  sas  dona). 

Faiguet  kalba  atrodo  visiškai  taisyklinga,  be  išimčių,  nes 
kiekviena  galūnės  raidė  ar  skiemuo  turi  vienintelę  apibrėžtą 
gramatinę  reikšmę.  Tačiau  ji  dvigubai  parazituoja  kalbą,  pa¬ 
gal  kurios  modelį  buvo  sukurta,  nes  „sutrumpina"  prancūzų 
kalbos  raiškos  lygmenį  ir  pasisavina  iš  prancūzų  kalbos  tu¬ 
rinio  lygmenį,  tapdama  panaši  į  Morzės  abėcėlę,  tik  mažiau 
lanksti  (Bemardelli,  1992). 

Pagrindines  XVIII  amžiaus  apriorinių  kalbų  sistemas  su¬ 
kūrė  Jeanas  Delormelis  (Projet  d'une  langue  universelle,  1795), 
Zalkindas  Hourwitzas  ( Polygraphie ,  ou  V  art  de  correspondre  d 
laide  d'un  dictionnaire  dans  toutes  les  langues,  mėme  dans  celles 
dont  on  ne  possėde  pas  seulement  les  lettres  alphabetiąue ,  1800)  ir 
Josephas  De  Maimieux  ( Pasigraphie ,  1797).  Pastarojo  projektas 
yra  pasigrafija,  taigi  kalba,  skirta  bendrauti  tik  raštu.  Bet  ka¬ 
dangi  De  Maimieux  1799  metais  sukuria  ir  pasilaliją  -  savo 
kalbos  tarimo  taisykles,  ji  tampa  visais  atžvilgiais  apriori¬ 
ne  kalba.  Hourwitzo  kalba  irgi  yra  poligrafija  (jis,  atrodo. 

nežinojo,  kad  tai  anaiptol  ne  pirmasis  mėginimas),  nors  jos 
struktūra  kaip  apriorinės  kalbos. 

Visi  šie  projektai  sudaryti  pagal  pagrindinius  XVII  amžiaus 
apriorinių  kalbų  principus,  tačiau  skiriasi  trimis  esminiais 
bruožais:  tikslais,  pradinių  elementų  parinkimu  ir  gramatika. 

Delormelis  pristato  savo  projektą  Konventui,  De  Maimieux 
išleidžia  Pasigraphie  padedamas  Direktorato,  o  Hourwitzas 
rašo  remiamas  Konsulato  -  taigi  išnyksta  religiniai  motyvai. 
De  Maimieux  kalba  apie  bendravimą  tarp  europiečių  ir  tarp 
Europos  bei  Afrikos,  apie  tarptautinę  vertimų  kontrolę,  apie 
diplomatinės,  civilinės  ir  karinės  veiklos  spartinimą,  netgi 
apie  naują  mokytojų,  rašytojų  ir  spaustuvininkų,  turėsiančių 
„pasigrafuoti"  kitomis  kalbomis  parašytas  knygas,  pajamų 
šaltinį.  Hourwitzas  priduria  keletą  grynai  pragmatiškų  mo¬ 
tyvų,  pavyzdžiui,  privalumus  bendraujant  daktarui  ir  pa¬ 
cientui  ar  teismo  proceso  metu,  kaip  naujų  -  pasaulietinių 
nuotaikų  atsindys  pateikiamas  galimo  vertimo  pavyzdys:  ne 
„Tėve  mūsų",  o  Fėnelono  knygos  Telemacho  žygiai,  pasau¬ 
lietinės  literatūros  kūrinio,  pradžia,  kur,  nepaisant  pamoko¬ 
mojo  pobūdžio,  rašoma  apie  pagoniškas  dievybes  ir  herojus. 

Revoliucinės  nuotaikos  paskatina  naujas  kryptis  su  frater- 
nitė  ženklu,  ir  Delormelis  tvirtina,  kad 

šią  revoliucijos  valandą,  kai  prancūzai  vėl  atrado  humanizmo 
dvasią,  prasiveržusią  taip  galingai,  argi  negalėtume  [...]  tikėtis, 
kad  pasklis  nauja  kalba,  kuri  palengvins  atradimus  suartindama 
įvairių  tautų  mokslininkus,  o  visoms  kalboms  bendri  žodžiai  bus 
lengvai  įsimenami  net  mažiau  į  mokslą  linkusiems  žmonėms,  kal¬ 
ba,  kuri  visas  tautas  greit  vėl  suburs  į  vieną  šeimą?  [...]  Proto  švie¬ 
sa  suburia  ir  sutaiko  žmones,  ir  ši  kalba,  palengvindama  jų  ben¬ 
dravimą,  padės  skleisti  šią  Šviesą,  (p.  48-50) 

Visuose  šiuose  projektuose  atsižvelgta  į  Encyclopėdie  iš¬ 
reikštus  nuogąstavimus,  ir  jų  pateikiamos  apriorinių  kalbų 
konstrukcijos  sutvarkytos  pagal  enciklopedinę  struktūrą, 
lengvai  suprantamą  ir  pritaikytą  tos  epochos  mokslo  siste- 

mai.  Nebėra  didžiojo  pansofinio  įkvėpimo,  dvelkusio  iš  ba¬ 
roko  epochos  enciklopedijų,  taikomas  Leibnizo  kriterijus:  el¬ 
giamasi  taip,  lyg  stengiantis  patogiausiu  būdu  sutvarkyti 
gerą  biblioteką,  nesirūpinant,  ar  ji  vis  dar  yra  Pasaulio  teatro 
atspindys.  Čia  neieškoma  „absoliučių"  pradinių  elementų,  o 
pagrindinės  kategorijos  yra  didieji  mokslo  skyriai,  apimantys 
jiems  priklausančias  sąvokas. 

Pavyzdžiui,  Delormelis  įvairioms  abėcėlės  raidėms  priski¬ 
ria  kai  kurias  enciklopedines  klases  ir  tuo  labiau  primena  ne 
YVilkinsą,  o  ispanų  anonimą  (gramatika,  žodžio  menas,  daly¬ 
kų  būklė,  koreliatyvai,  naudingas,  malonus,  moralė,  jausmai, 
suvokimas  ir  sprendimas,  aistros,  matematika,  geografija, 
chronologija,  fizika,  astronomija,  mineralai  ir  t.t.). 

Net  jei  pradiniai  elementai  toliau  nėra  tokie,  išlieka  kom¬ 
ponavimo  kriterijus.  Pavyzdžiui,  jei  pirmoje  pozicijoje  yra 
raidė  a ,  nukreipianti  į  gramatiką,  tai  antroje  pozicijoje  rašo¬ 
mos  raidės,  turinčios  grynai  skiriamąją  vertę  ir  nukrei¬ 
piančios  į  gramatinę  kategoriją,  o  paskutinėje  pozicijoje  - 
trečioji  raidė,  rodanti  morfologinę  ypatybę  arba  kilmę,  ir  taip 
gaunamas  sąrašas  tokių  terminų  kaip  Ava  (gramatika),  avė 
(raidė),  alve  (balsė),  adve  (priebalsė)  ir  panašiai.  Sistema 
funkcionuoja  kaip  cheminė  formulė,  nes  išraiška  sintetiškai 
atskleidžia  vidinę  turinio  sandarą,  ir  kaip  matematinė  formu¬ 
lė,  nes  kiekvienai  raidei  priskiriama  jos  padėtimi  apibrėžta 
vertė.  Bet  toks  teorinis  aiškumas  brangiai  atsieina,  nes  leksika 
tampa  įkyriai  monotoniška. 

Lygiai  taip  pat  De  Maimieux  Pasigrafia  sukuria  grafinį  ko¬ 
dą  iš  12  ženklų,  galinčių  sudaryti  taisyklingus  derinius. 
Kiekvienas  ženklų  derinys  išreiškia  apibrėžtą  turinį  ar  idėją 
(kaip  pavyzdys  yra  kinų  rašmenys).  Už  žodžio  „kūno"  ribų 
parašyti  rašmenys  reiškia  pagrindinės  idėjos  modifikacijas. 
Žodžio  pagrindą  sudaro  trys,  keturi  arba  penki  ženklai:  tri¬ 
mis  ženklais  žymimi  „patetiniai"  ir  su  kalbos  dalimis  susiję 
terminai  (suklasifikuoti  Indicule),  žodžiai  iš  keturių  ženklų 
perteikia  praktinio  gyvenimo  idėjas  (draugystė,  giminystė. 

verslas,  jie  suklasifikuoti  Petit  Nomenclateur),  žodžiai  iš  pen¬ 
kių  ženklų  susiję  su  meno,  religijos,  moralės,  mokslo  ir  po¬ 
litikos  kategorijomis  (suklasifikuoti  Grand  Nomenclateur). 

Šios  kategorijos  irgi  nėra  primityvai,  jos  išskirtos  vado¬ 
vaujantis  pragmatišku  blaiviu  protu  kaip  paslankiausias 
esamo  mokslo  suskirstymas.  Be  to,  pats  De  Maimieux  pri¬ 
pažino  ieškojęs  ne  absoliučios,  o  kokios  nors  tvarkos,  fūt-il 
mauvais*  (p.  21). 

Deja,  sistema  neužkerta  kelio  sinonimijai,  tačiau  stengiasi 
padėti  sinonimus  atpažinti.  Kiekviena  pasigrafinė  išraiška 
turi  ne  vieną,  o  tris  ar  keturis  turinius,  o  skirtingos  jų  reikšmės 
atpažįstamos  pagal  ženklų  parašymo  būdą:  ar  jie  parašyti  vie¬ 
name  aukštyje,  ar  kai  kurie  -  aukščiau.  Tai  nelengva  užduotis 
šifruotojui,  kuris,  be  kita  ko  (kadangi  rašmenys  neturi  jokio 
ikoninio  panašumo  su  reiškiama  idėja),  norėdamas  sužinoti 
sintagmos  prasmę,  turi  ieškoti  Indicule,  jei  žodis  yra  iš  trijų 
raidžių,  ir  Petit  ar  Grand  Nomenclateur ,  jei  iš  keturių  ar  penkių 
raidžių. 

Jei,  tarkim,  skaitytojui  pasitaiko  sintagma  iš  penkių  rai¬ 
džių,  jis  Grand  Nomenclateur  ieškos 

pirmuoju  ženklu  prasidedančios  klasės.  Čia  ieškos  struktūros  su 
antruoju  žodžio  ženklu.  Joje  ieškos  stulpelio,  kuriame  yra  trečiasis 
termino  ženklas.  Po  to  stulpelyje  ieškos  skyriaus  ( tranche )  su  ket¬ 
virtuoju  termino  ženklu,  o  šiame  skyriuje  ieškos  penktąjį  ženklą 
atitinkančios  eilutės.  Tuomet  skaitytojas  turės  prasminę  keturių 
žodžių  seką:  jam  reikės  išrinkti  grafiškai  viršiausią  pasigrafinio 
termino  ženklą,  kad  išskirtų  atitinkamą  žodį  iš  keturių  galimų. 
(Pellerey,  1992a,  104) 

Šis  nemažas  triūsas  visgi  nesutrukdė  daugeliui  susižavėti 
projektu,  pradedant  abatu  Sicard'u  ir  baigiant  įvairiais  to 
meto  recenzentais,  pasisiūliusiais  padėti  paskleisti  sistemą. 
De  Maimieux  ir  kai  kurie  jo  šalininkai  netgi  rašė  vieni  kitiems 
pasigrafinę  poeziją. 


Kad  ir  blogos  ( pranc .). 

De  Maimieux  apie  savo  pasigrafiją  kalba  kaip  apie  vertimų 
kontrolės  įrankį.  Daugelis  vertimo  teorijų  rėmėsi  prielaida, 
kad  egzistuoja  „kalba  tarpininkė",  galinti  būti  kaip  paramet¬ 
ras,  nusakantis,  kaip  atitinka  originalo  tekstas  ir  vertimas.  Tai 
iš  esmės  ir  daro  De  Maimieux,  pateikdamas  metakalbą,  sis¬ 
temą,  kuri  atseit  yra  neutrali  ir  gali  kontroliuoti,  kaip  išraiš¬ 
kos  sistemoje  A  atliepia  išraiškas  sistemoje  B.  Visai  nesvars¬ 
tomas  turinio  organizavimas,  būdingas  indoeuropiečių 
kalboms,  ypač  prancūzų.  To  išdava  -  „milžiniška  ideografijos 
drama:  galima  identifikuoti  ir  aprašyti  turinį,  kuris  galbūt  yra 
pačios  idėjos  arba  sąvokos,  tik  įvardijant  jas  natūralios  kalbos 
žodžiais  -  didžiausias  projekto,  sukurto  siekiant  atsisakyti 
šnekamosios  kalbos,  prieštaravimas"  (Pellerey,  1992a,  114). 
Kaip  matyti,  nuo  VVilkinso  laikų  mažai  tepasikeitė  ir  technika, 
ir  ideologija. 

Toks  naivumas  atvedė  prie  paroksizmo  šveicaro  J. P.  De 
Ria  knygoje  Palais  de  soixante-quatre  fenėtres  (...)  ou  i  art  d'ecrire 
toutes  les  langues  du  rnonde  comme  ori  les  parle  (1787).  Nors  pava¬ 
dinimas  ir  įmantrus,  tai  tik  pompastišku,  tariamai  mistiniu 
stiliumi  parašytas  paprastas  vadovėlis  apie  fonetinę  rašybą, 
arba  tiksliau  -  siūloma  prancūzų  kalbos  rašybos  reforma.  Ne¬ 
aišku,  kaip  būtų  galima  jį  taikyti  visoms  pasaulio  kalboms 
(tarkim,  anglų  kalbos  fonetikai  jis  visiškai  nepritaikomas), 
tačiau  autorius  to  nė  nesvarsto. 

Grįžkime  prie  De  Maimieux:  lankstumas  pasirenkant 
pseudoprimityvus  tarsi  susieja  jį  su  empiristinėmis  Encyclo- 
pėdie  tendencijomis,  tačiau  jo  pasitikėjimas  savimi  teigiant 
juos  radus  ir  siekiant  visiems  primesti  yra  grynai  raciona¬ 
listinio  pobūdžio.  Šiaip  ar  taip,  įdomu,  kaip  De  Maimieux 
bando  apginti  savo  kalbos  oratorines  ir  retorines  savybes:  da¬ 
bar  -  didingų  ir  karštų  kalbų  metas,  kai  revoliucijos  dalyvių 
gyvybė  arba  mirtis  gali  priklausyti  nuo  žodžio  galios. 

Aprioriniai  XVIII  amžiaus  glotologai  ypač  kritiškai  trak¬ 
tuoja  savo  pirmtakus  dėl  gramatikos.  Visus  juos  įkvėpė  „la¬ 
koniškos"  gramatikos  projektas,  išdėstytas  Encyclopėdie.  De 

Maimieux  gramatika  išplečia  kategorijų  skaičių,  o  Delormelio 
gramatika  yra  tokia  lakoniška,  kad  Couturat  ir  Leau  (1903, 
312),  paskyrę  kitoms  sistemoms  ilgus  skyrius,  šiai  palieka  vos 
pusantro  puslapio  (Pellerey  yra  daug  dosnesnis,  1992a,  125). 

Hourvvitzas  (kurio  projektas  semantiniu  požiūriu  artimas 
XVII  amžiaus  poligrafijoms)  yra  lakoniškiausias:  jis  sutraukia 
gramatiką  iki  vieno  linksnio  ir  vieno  veiksmažodžio  asmens, 
visus  veiksmažodžius  reiškia  bendratimi  su  keletu  papildomų 
ženklų,  nusakančių  laiką  ir  nuosaką,  o  laikai  suskirstyti  į  tris 
nuotolio  padalas  esamojo  laiko  atžvilgiu  ir  ateityje,  ir  praeityje 
(esamasis,  paprastasis  ir  tolimasis).  Taigi  A  1200  reiškia  „aš 
šoku",  A  /  1200  reikš  „aš  šokau",  o  A  1200/  -  „aš  šoksiu". 

Tokią  lakonišką  gramatiką  turėtų  atliepti  maksimaliai  su¬ 
paprastinta  sintaksė:  Hourvvitzas  siūlo  tiesioginę  prancūzų 
kalbos  žodžių  tvarką.  Čia  mūsų  istorijoje  visiškai  teisėtai 
atsiranda  grafas  Antoine'as  de  Rivarolis  ir  jo  kūrinys  De 
I' universalitė  de  la  langue  franęaise  (1784).  Universalios  kalbos 
yra  nereikalingos,  nes  tobula  kalba  jau  egzistuoja,  ir  tai  - 
prancūzų  kalba,  teigia  grafas.  Be  savo  vidinio  tobulumo, 
prancūzų  kalba  turi  kitą  privalumą  -  tapo  labiausiai  pa¬ 
plitusia,  tarptautine  kalba,  netgi  būtų  galima  kalbėti  apie 
„prancūziškąjį  pasaulį",  kaip  kadaise  kalbėta  apie  „romė¬ 
niškąjį  pasaulį"  (p.  1). 

Prancūzų  kalbos  fonetinė  sistema  suteikia  jai  švelnumo  ir 
dermės,  jos  literatūra  nepaprastai  turtinga  ir  didi,  ja  kalbama 
sostinėje,  tapusioje  foyer  dės  ėtincelles  rėpandues  chez  tous  le 
peuples*  (p.  21),  tuo  tarpu  vokiečių  kalba  -  pernelyg  gerklinė, 
italų  -  per  daug  minkšta,  ispanų  -  pernelyg  daugiažodė,  ang¬ 
lų  -  per  daug  miglota.  Rivarolis  teigia,  kad  prancūzų  kalbos 
racionalumas  plaukia  iš  to,  jog  tik  joje  įgyvendinama  tiesio¬ 
ginė  sintaksinė  tvarka:  pirma  -  veiksnys,  paskui  -  tarinys  ir 
galiausiai  -  tiesioginis  papildinys.  Tokia  yra  prigimtinė  lo¬ 
gika,  atitinkanti  sveiko  proto  reikalavimus.  Tačiau  šis  svei- 

*  Židiniu,  kurio  kibirkštys  pasklido  visose  tautose  ( pranc .). 

kas  protas  labiau  susijęs  su  aukščiausia  intelekto  veikla,  nes, 
sintaksę  grindžiant  jausmų  tvarka,  pirmoje  vietoje  turėtų  at¬ 
sidurti  tiesioginis  papildinys,  labiausiai  veikiantis  mūsų 
jausmus. 

Akivaizdžiai  polemizuodamas  su  sensualizmu,  Rivarolis 
teigia,  kad  žmonės,  kalbantys  įvairiomis  kitomis  kalbomis, 
atsisakė  tiesioginės  žodžių  tvarkos,  nes  leido  vyrauti  jaus¬ 
mams,  ne  protui  (p.  25-26).  Būtent  sintaksės  inversija  sukėlė 
natūraliose  kalbose  sumaištį  ir  dviprasmybes,  o  tos  kalbos, 
kuriose  tiesioginę  žodžių  tvarką  atstoja  linksniavimas,  yra 
labiausiai  sumišusios. 

Nepamirškime,  kad  nors  rašydamas  savo  veikalą  Discorso 
Rivarolis  nuolatos  lankosi  švietėjiškuose  sluoksniuose,  pra¬ 
sidėjusi  revoliucija  atskleis  jo  konservatoriškas  ir  monarchis- 
tines  nuostatas.  Žmogui,  dvasiškai  susijusiam  su  ancien 
regime,  sensualistinė  kalbos  lingvistika  ir  filosofija  atrodo  (vi¬ 
sai  pateisinamai)  kaip  pranašaujančios  intelektualinę  revo¬ 
liuciją,  iškeliančią  aistrų  poveikį  ir  galią.  Taigi  „tiesioginė 
žodžių  tvarka  tampa  apsaugos  priemone  [...]  nuo  karštų  kal¬ 
bų,  sakomų  viešai  oratorių,  neilgai  trukus  tapsiančių  revo¬ 
liucionieriais  ir  minios  vedliais"  (Pellerey,  1992a,  147). 

XVIII  amžiaus  polemika  išsiskiria  ne  tiek  siekiu  supapras¬ 
tinti  gramatiką,  kiek  parodyti,  kad  yra  norminė  ir  natūrali 
gramatika,  universali  visose  žmonių  kalbose.  Toji  gramatika 
nėra  akivaizdi,  jos  reikia  ieškoti  ją  iškreipusių  žmonijos  kalbų 
gelmėse.  Kaip  matome,  universalios  gramatikos  idealas  vis 
dar  gyvas,  tik  šį  kartą  bandoma  ją  atrasti  sutraukiant  eg¬ 
zistuojančias  gramatikas  iki  jų  lakoniškiausios  formos. 

Vaikydamiesi  šioje  knygoje  aptariamų  utopijų  šalutinių 
poveikių  turime  pabrėžti,  kad  be  šių  pirminės,  lakoniškos 
gramatikos  bandymų  visiškai  negalėtume  kurti  šiandieninių 
generatyvinių  ir  transformacinių  gramatikų,  net  jei  jų  tolimu 
įkvėpėju  buvo  Port  Rojalio  kartezianizmas. 

Vėlyvasis  filosofinių  kalbų  sužydėjimas 

Tačiau  ir  toliau  bandoma  sukurti  filosofinę  kalbą.  1772  me¬ 
tais  pasirodo  Georgo  Kalmaro  projektas  ( Praecepta  grammatica 
atąue  specimina  linguae  philosophicae  sive  universalis,  ad  omne 
vitae  genus  adcomodatae),  pradėjęs  gal  pačią  reikšmingiausią 
polemiką  šia  tema  italų  kalba. 

Knygoje  Riflessioni  intomo  alla  costituzione  di  una  lingua  uni¬ 
versale  (1774)  tėvas  Francesco  Soave,  Šveicarijos  italas,  Ape¬ 
ninų  pusiasalyje  skleidęs  švietėjiškąjį  sensualizmą,  imasi 
apriorinių  kalbų  kritikos,  aplenkusios  netgi  tą,  kuri  atsiras 
Idėologues  darbuose  (apie  Soave  žr.  Gensini,  1984;  Nicoletti, 
1989;  Pellerey,  1992a).  Demonstruodamas,  kad  puikiai  iš¬ 
mano  ankstesnius  projektus  nuo  Descartes'o  iki  Wilkinso  ir 
nuo  Kircherio  iki  Leibnizo,  Soave  tradiciškai  pabrėžia,  kad 
neįmanoma  rasti  pakankamai  ženklų  pažymėti  visas  pama¬ 
tines  sąvokas.  Kartu  jis  kritikuoja  Kalmaro  bandymą  suma¬ 
žinti  jų  skaičių  iki  400,  tada  neišvengiamai  konkreti  ženklų 
prasmė  priklauso  nuo  konteksto.  Arba  galima  sekti  kinais, 
bet  veikiausiai  nepavyktų  nustatyti  reikiamo  ženklų  skai¬ 
čiaus  arba  išvengti  dviprasmybių. 

Deja,  Soave  nesusilaiko  nepateikęs  savo  projekto,  nors  jį 
pristato  tik  bendrais  bruožais.  Klasifikacijos  sistema,  atrodo, 
įkvėpta  Wilkinso  kriterijų;  kaip  paprastai,  jis  bando  raciona¬ 
lizuoti  ir  supaprastinti  gramatiką,  kartu  siekdamas  padidinti 
sistemos  išraiškos  galimybes  įtraukiant  naujas  morfologines 
kategorijas  kaip  dviskaita  ir  bendroji  giminė.  Soave  grama¬ 
tikai  skiria  daugiau  dėmesio  nei  leksikai,  tačiau  daugiausia 
domisi  literatūriniu  kalbos  vartojimu.  Iš  čia  kyla  radikalus  jo 
skepticizmas  visų  universalių  kalbų  atžvilgiu:  net  ir  įvedus 
universalią  kalbą,  kokie  literatūriniai  mainai  bus  su  totoriais, 
abisinais  ir  huronais? 

XIX  amžiaus  pradžioje  minėtinas  išskirtinai  nuovokus 
Idėologues  mokinys  Giacomo  Leopardi.  Jis,  paveiktas  tėvo 
Soave  ir  prancūzų  racionalistų  bei  sensualistų  polemikos. 

knygoje  Zibaldone  išsamiai  aptaria  universalias  kalbas  (plg. 
Gensini,  1984;  Pellerey,  1992a).  Leopardi  akivaizdžiai  erzina 
algebrinių  ženklų  perteklius  apriorinėse  kalbose  ir  jis  teigia, 
kad  šios  sistemos  nepajėgios  išreikšti  visų  subtilių  konotacijų 
kaip  natūralios  kalbos: 

Grynai  universali  kalba,  kad  ir  kokia  ji  būtų,  iš  reikalo  ir  dėl  savo 
prigimties  neabejotinai  turėtų  būti  pati  vergiškiausia,  vargingiau¬ 
sia,  droviausia,  monotoniškiausia,  vienodžiausia,  nuobodžiausia 
ir  bjauriausia  kalba,  nepajėgi  perteikti  jokio  grožio,  visiškai  netin¬ 
kama  vaizduotei  ir  mažiausiai  nuo  jos  priklausoma,  negana  to, 
labiausiai  nuo  jos  atribota  [...],  pati  blankiausia,  negyviausia,  ko¬ 
kią  tik  galima  sugalvoti,  visai  mirusi;  tik  griaučiai,  šešėlis  kalbos, 
nors  ir  visų  rašomos  bei  visuotinai  suprantamos,  maža  to,  labiau 
mirusi  už  bet  kurią  daugiau  nevartojamą  kalbą.  (1823  m.  rug¬ 
pjūčio  23  d.,  G.  Leopardi,  Tutte  leapere,  Sansoni,  Florencija,  1969, 
t.  II,  p.  814) 

Nepaisant  tokių  ir  panašių  nuotaikų,  apriorinių  kalbų  ša¬ 
lininkų  protrūkis  nebuvo  sutramdytas. 

XIX  amžiaus  pradžioje  Anne-Pierre-Jacques'as  de  Vismes 
knygoje  Pasilogie,  ou  de  la  music\ue  considėrėe  comme  langue  uni- 
verselle  (1806)  pristato  kalbą,  turėjusią  būti  angelų  kalbos  - 
tiesioginės  jausmų  kalbos  -  kopija,  nes  garsai  kyla  iš  sielos 
jaudulio.  Pradžios  knygoje  10,  1-2  rašoma  ecrat  terra  labii 
unius  (paprastai  verčiama  kaip  „visoje  žemėje  tebuvo  viena 
kalba"),  taigi  vartojama  labium  (lūpa),  o  ne  lingua  (kalba),  tarsi 
teigiant,  kad  pirmykščiai  žmonės  reikšdavo  savo  mintis  lū¬ 
pomis  skleisdami  garsus,  neartikuliuodami  jų  liežuviu.  Mu¬ 
zika  nėra  žmonių  išgalvojimas  (p.  1-20),  ką  liudija  tai,  jog 
gyvūnai  ją  supranta  geriau  už  žodinę  kalbą:  prisiminkime, 
kaip  suklūsta  išgirdę  trimitą  arkliai  ar  švilpimą  -  šunys.  Ir 
pagaliau  skirtingų  tautybių  žmonės,  žiūrėdami  į  muzikinę 
partitūrą,  atlieka  ją  vienodai. 

Vismes  pateikia  vienos  oktavos  enharmonines  gamas  ir  21 
garsą  susieja  su  21  abėcėlės  raide.  Nepaisydamas  modernios 

temperacijos,  jis  gauna,  kad  žemesnės  natos  diezas  skiriasi 
nuo  aukštesnės  natos  bemolio,  lygiai  kaip  ir  atitinkamas  be¬ 
karas.  Kita  vertus,  kadangi  tai  poligrafija,  o  ne  šnekamoji 
kalba,  šie  skirtumai  penklinėje  tiksliai  pažymėti. 

Panaudodamas  griežtą  kombinatorinį  skaičiavimą,  galbūt 
netiesiogiai  įkvėptas  Mersenne'o,  Vismes  parodo,  kaip  iš  21 
garso,  jungiant  juos  į  dvejetus,  trejetus,  ketvertus  ir  taip  to¬ 
liau,  galima  sudaryti  daugiau  sintagmų  nei  šnekamojoje  kal¬ 
boje,  o  „jei  reikėtų  parašyti  visus  derinius,  kuriuos  galima 
sudaryti  iš  septynių  enharmoninių  gamų  derinant  jas  vieną 
su  kita,  truktų  visą  amžinybę,  kad  tai  pabaigtum"  (p.  78). 
Konkrečioms  galimybėms,  kaip  pakeisti  muzikos  natas  žo¬ 
diniais  garsais,  Vismes  skiria  tik  paskutinius  šešis  savo  darbo 
puslapius,  o  to,  tiesą  sakant,  mažoka.  Autoriui  nekyla  įtari¬ 
mas,  kad  pakeitę  abėcėlės  raides  natomis  transkribuotume 
prancūzišką  tekstą  į  muzikinę  kalbą,  bet  dėl  to  jis  kitakal¬ 
biams  netaptų  suprantamesnis.  Atrodo,  kad  Vismes  galvoja 
tik  apie  frankofoninį  pasaulį,  netgi  tvirtina,  kad  jo  sistemoje 
nėra  raidžių  K,  Z  ir  X,  nes  „jos  kalbose  beveik  nenaudojamos" 

(p.  106). 

Kita  vertus,  jis  nėra  vienintelis,  papuolęs  į  tokias  naivumo 
pinkles.  Tėvas  Giovanis  Giuseppe  Matraja  1831  metais  iš¬ 
leidžia  Genigrafia  italiana,  kuri  yra  ne  kas  kita,  kaip  poligrafija 
su  penkiais  (italų  kalbos)  žodynais:  vienas  skirtas  daikta- 
vardžiams,  kitas  -  veiksmažodžiams,  toliau  būdvardžiams, 
jaustukams  ir  prieveiksmiams.  Kadangi  iš  viso  jam  pavyks¬ 
ta  išvardyti  tik  15  000  terminų,  jis  papildo  sąrašą  šešiais 
tūkstančiais  sinonimų.  Metodas  atsitiktinis  ir  varginantis:  jis 
suskirsto  terminus  į  numeruotas  klasių  serijas,  kurių  kiekvie¬ 
noje  yra  po  26  terminus,  pažymėtus  abėcėlės  raidėmis,  todėl 
Al  reiškia  „kirvis",  Al  -  „atsiskyrėlis",  A1000  -  „pluta", 
A360  -  „smėlio  kasėjas".  Autorius,  nors  buvo  misionieriumi 
Pietų  Amerikoje,  pareiškia  esąs  įsitikinęs  (p.  3-4),  kad  visos 
pasaulio  kalbos  turi  vienodą  žinių  sistemą,  o  vakarietiškų 
kalbų  -  visas  jas  laiko  pagrįstomis  lotynų  kalbos  gramatika  - 

modelį  galima  pritaikyti  bet  kuriai  kitai  kalbai,  nes  visi  iš  pri¬ 
gimties  šnekėdami  vartoja  tas  padas  sintaksines  struktūras, 
ypač  Amerikos  indėnų  tautos  (jis  genigrafiškai  užrašo  „Tėve 
mūsų",  sulygindamas  gautą  rezultatą  su  šios  maldos  žodžiais 
dvylika  kalbų,  tarp  jų  -  meksikiečių,  čiliečių  ir  kečua). 

1827  metais  Franęois  Soudre'as  sukuria  kalbą  Solresol 
( Langue  musicale  universelle,  1866).  Jis  irgi  mano,  kad  septynios 
natos  sudaro  visų  tautų  žmonėms  suprantamą  abėcėlę  (viso¬ 
mis  kalbomis  jos  rašomos  vienodai,  jas  galima  dainuoti,  užra¬ 
šyti  penklinėje,  pažymėti  specialiais  stenografiniais  ženklais, 
pavaizduoti  pirmais  septyniais  arabiškais  rašmenimis,  sep¬ 
tyniomis  spektro  spalvomis  arba  netgi  liečiant  dešinės  rankos 
pirštais  kairės  rankos  pirštus,  taigi  jomis  gali  naudotis  aklieji 
ir  kurčnebyliai).  Jos  nebūtinai  turi  būti  susijusios  su  logine 
idėjų  klasifikacija.  Viena  nata  galima  išreikšti  tokius  terminus 
kaip  „taip"  (si  nata)  ir  „ne"  ( do  nata),  dviem  pirmosiomis 
natomis  -  įvardžius  „mano"  (re  do)  ir  „tavo"  (re  mi),  trimis 
natomis  -  įprastinius  žodžius  „laikas"  (do  re  do)  ar  „diena"  (do 
re  mi),  čia  pirmoji  nata  rodo  enciklopedijos  klasę.  Soudre'as 
nutaria  priešingybes  išreikšti  inversija,  taigi  domisol,  tobulas 
akordas,  reiškia  Dievą,  o  jo  priešingybė,  solmido  reiškia  velnią 
(žinoma,  šiuo  atveju  nebetaikoma  taisyklė,  pagal  kurią 
pirmoji  nata  turi  nurodyti  tam  tikrą  enciklopedijos  skyrių, 
nes  pradinė  do  nukreipia  į  fizines  ir  moralines  savybes,  o  pra¬ 
dinė  sol  nukreipia  į  politinius  ir  visuomeninius  santykius: 
būtų  sunku  -  arba  prikišamai  pamokoma  -  susieti  juos  su 
velniu).  Šioje  sistemoje,  be  kitų  visoms  apriorinėms  kalboms 
būdingų  trūkumų,  yra  dar  vienas  -  kalbantieji  turi  turėti  gerą 
klausą.  Tarsi  sugrįžtama  prie  XVII  amžiaus  mitinės  paukščių 
kalbos,  tik  ji  ne  tokia  glosolališkai  miglota  ir  kruopščiau 
koduota. 

Couturat  ir  Leau  (1903,  371)  laiko  Solresol  „pačia  dirbti- 
niausia  ir  mažiausiai  praktikoje  pritaikoma  iš  visų  apriorinių 
kalbų".  Net  numeracija  yra  visiškai  nesuprantama,  sudaryta 
pagal  šešioliktainę  sistemą,  kur,  nusižengiant  universalumui. 

su  prancūzams  būdingu  originalumu  praleista  70  ir  90.  Ta¬ 
čiau  Soudre'as,  keturiasdešimt  penkerius  metus  tobulinęs 
savo  kalbą,  gavo  Prancūzijos  instituto,  tokių  muzikų  kaip 
Cherubini,  taip  pat  Victoro  Hugo,  Lamartine'o  ir  Alexandro 
von  Humboldto  pritarimą,  buvo  priimtas  Napoleono  III,  1855 
metų  Paryžiaus  pasaulinėje  parodoje  gavo  dešimties  tūks¬ 
tančių  frankų  premiją,  o  1862  metų  Londono  pasaulinėje  pa¬ 
rodoje  -  aukso  medalį. 

Glaustumo  dėlei  praleisime  Grosselino  Systėme  de  langue 
universelle  (1836),  Vidalio  Langue  universelle  et  analitique 
(1844),  Letellier  Cours  complet  de  langue  universelle  (1832-1855), 
Meriggi  Blaia  Zimandal  (1884),  filosofo  Renouvier  projektus 
(1885),  Dyerio  Lingualumina  (1875),  Reimanno  Langue  Interna¬ 
tionale  ėtymologique  (1877),  Maldant'o  Langue  naturelle  (1887), 
daktaro  Nicolas  Spokil  (1900),  Hilbe's  Zahlensprache  (1901), 
Dietricho  V olkerverkehrssprache  (1902),  Talundbergo  Perlo 
(1904)  ir  trumpai  paminėsime  Sotoso  Ochando  Projet  d'une 
langue  universelle  (1855).  Sistema  gana  gerai  pagrįsta  teoriškai, 
jos  loginė  struktūra  nėra  pernelyg  paprasta  ir  tvarkinga,  jos 
tikslas,  kaip  įprasta,  -  nustatyti  tobulą  ryšį  tarp  žymimų  daik¬ 
tų  tvarkos  ir  juos  išreiškiančių  žodžių  abėcėlinės  tvarkos.  De¬ 
ja,  ir  vėl  skirstoma  empiriškai:  raidė  A  priskiriama  neorgani¬ 
niams  materialiems  dalykams,  B  -  laisviesiems  menams,  C  - 
amatams,  D  -  politinei  visuomenei,  E  -  gyviesiems  kūnams 
ir  taip  toliau.  Laikydamiesi  morfologinių  taisyklių  gauname, 
pavyzdžiui,  tokius  mineralų  pasaulio  derinius:  Ababa  -  de¬ 
guonis,  Ababe  -  vandenilis,  Ababi  -  azotas,  Ababo  -  siera. 

Turint  galvoje,  kad  skaičių  nuo  vieno  iki  dešimties  išraiš¬ 
kos  yra  sibaf  sibe ,  sibi,  sibo,  sibuf  sibra,  sibre,  sibri,  sibrof  sibru 
(vargas,  jei  tokia  kalba  tektų  atmintinai  mokytis  daugybos 
lentelę),  akivaizdu,  kad  visi  analogiškos  prasmės  žodžiai  yra 
panašūs,  todėl  atskirti  idėjas  tampa  beveik  neįmanoma,  nors 
iš  esmės  laikomasi  panašaus  kriterijaus  kaip  sudarant  che¬ 
mines  formules,  o  įvairios  raidės  išreiškia  skirtingus  idėjos 
komponentus. 

Autorius  teigia,  kad  pagal  jo  sistemą  galima  mažiau  nei 
per  valandą  išmokti  daugiau  nei  šešis  milijonus  žodžių,  ta¬ 
čiau,  kaip  pažymi  Couturat  ir  Leau  (1903, 69),  sistema  moko, 
kaip  per  valandą  sukurti  šešis  milijonus  žodžių,  o  ne  prisi¬ 
minti  ar  bent  atpažinti  jų  prasmes. 

Sąrašą  galėtume  tęsti,  tačiau  artėjant  prie  XIX  amžiaus  pa¬ 
baigos  apriorinių  kalbų  kūrėjai  vis  dažniau  atsiduria  ne 
moksliniuose,  o  ekscentriškuose  leidiniuose,  pradedant  Bru- 
net  Les  fous  littėraires  (1880)  ir  baigiant  Blavier  Les  fous  littė- 
r aires  (1982).  Dabar  apriorinės  kalbos  kūrimas,  buvusi  privi¬ 
legijuota  visų  šalių  svajotojų  teritorija,  tampa  žaidimu  (plg. 
Bausani,  1970,  ir  jo  kalba  Markuska)  arba  literatūrine  kūryba 
(plg.  Yaguello,  1984;  Giovannoli,  1990,  tariamos  mokslinės 
fantastikos  kalbos). 


Kosminės  kalbos 

Beveik  ties  mokslinės  fantastikos  riba,  tačiau  neabejotinai 
įdomi  kaip  mokslinis  projektas  yra  Lincos,  olandų  matema¬ 
tiko  Hanso  A.  Freudenthalio  sukurta  kalba  (1960),  turėjusi 
padėti  bendrauti  su  galimais  kitų  galaktikų  gyventojais  (plg. 
Bassi,  1992).  Lincos  -  kalba,  nepretenduojanti,  kad  ja  būtų 
kalbama.  Tai  veikiau  modelis,  kaip  galima  sukurti  kalbą,  kar¬ 
tu  ir  išmokyti  jos  labai  tolimas  būtybes,  kurių  istorija  ir  bio¬ 
logija  skiriasi  nuo  mūsų. 

Freudenthalis  daro  prielaidą,  kad  galima  siųsti  į  kosmosą 
signalus,  kurių  reikšmė  -  ne  išraiška  (patogumo  dėlei  tai  būtų 
įvairaus  ilgio  ir  trukmės  radijo  bangos),  o  išraiškos  ir  turinio 
forma.  Bandydami  suprasti  logiką,  kuri  nulemia  jiems  per¬ 
duodamos  raiškos  formą,  ateiviai  turėtų  sugebėti  iš  jos  eks¬ 
trapoliuoti  sau  artimą  turinio  formą. 

Pirmajame  etape  pranešimą  sudaro  reguliari  impulsų  seka, 
kuri  turėtų  būti  interpretuojama  kiekybiškai  -  keturi  impulsai 
reiškia  skaičių  4,  o  nusprendus,  kad  kosmoso  gyventojai  tai 

suprato,  siunčiami  nauji  signalai,  į  kuriuos  reikėtų  žiūrėti 
kaip  į  aritmetines  funkcijas: 

••• < •••• 

•••• = •••• 

•  •••  -i-  ••  —  •••••• 

Supažindinus  kosmoso  gyventojus  su  binariniu  skaičia¬ 
vimu,  pakeičiančiu  sekas  (pavyzdžiui,  •  •  •  •  =  100,  •  •  •  •  •  = 
101,  ••••••  =  110),  bus  galima  perduoti  kai  kurias  principi¬ 
nes  matematines  operacijas. 

Sudėtingesnis  atrodo  laiko  idėjų  mokymas,  tačiau  moks¬ 
lininkas  daro  prielaidą,  kad  nuolat  gaudami  tos  pačios  truk¬ 
mės  signalą,  tarkim,  susijusį  su  skaičiumi  3,  kosmoso  gyven¬ 
tojai  pradės  skaičiuoti  laiko  trukmę  sekundėmis.  Toliau  kalba 
moko  bendravimo  taisyklių,  kai  pašnekovas  supažindinamas 
su  sekomis,  išverčiamomis  kaip  „Ha  sako  Hb:  koks  yra  X,  jei 
2X  -  5?" 

Tam  tikra  prasme  kosmoso  gyventojų  mokymas  vyksta 
kaip  dresuojant  gyvūną,  jis  periodiškai  stimuliuojamas  ir 
pamaloninamas  sulaukus  norimo  atsako.  Skirtumas  tas,  kad 
gyvūnas  iškart  sužino,  kokia  ta  malonė  (pavyzdžiui,  gauna 
maisto),  o  kosmoso  gyventojus  reikia  pasikartojančiais  signa¬ 
lais  išmokyti  suprasti  „OK"  prasmę.  Taigi  projektas  numato 
išmokyti  ir  tokių  prasmių,  kaip  „kodėl",  „kaip",  „jei",  „ži¬ 
noti",  „norėti"  ir  net  „žaisti". 

Lincos  daro  prielaidą,  kad  ateiviai  turės  tokią  technolo¬ 
giją,  kuri  jiems  leis  priimti  ir  iškoduoti  bangų  ilgius,  ir  kad 
jie  vadovausis  panašiais  į  mūsų  loginiais  ir  matematiniais 
kriterijais.  Mus  turėtų  sieti  ne  tik  elementarūs  tapatumo  ar 
neprieštaravimo  principai,  bet  ir  įprotis  laikyti  nekintama 
taisyklę,  išvestą  indukcijos  būdu  iš  daugybės  atvejų.  Lincos 
galima  išmokyti  tik  tą,  kuris,  nutaręs,  jog  kažkokiam  paslap¬ 
tingam  siuntėjui  2x2  =  4,  nusprendžia,  kad  ši  taisyklė  tu¬ 
rės  nekintamai  galioti  ir  ateityje.  Tai  rimta  prielaida,  nes 
niekas  negali  atmesti,  kad  egzistuoja  ateiviai,  „galvojantys" 

pagal  taisykles,  kintančias  priklausomai  nuo  laiko  bei  ap¬ 
linkybių. 

Freudenthalis  neabejotinai  galvoja  apie  tikrą  characteristica 
universalis,  bet  tik  kai  kurios  originalios  Lincos  sintaksės 
taisyklės  iš  pat  pradžių  yra  aiškiai  pagrįstos  ir  pristatytos,  o 
kiti  projekto  veiksmai  (pavyzdžiui,  bendravimo  klausimais  ir 
atsakymais  modelis)  pagrįsti  natūralios  kalbos  taisyklėmis, 
netgi  jos  pragmatika.  Įsivaizduokime  būtybių  su  išvystyto¬ 
mis  telepatinėmis  savybėmis  bendruomenę  (pavyzdžiu  ga¬ 
lėtų  būti  angelų  bendruomenė,  kur  kiekvienas  skaito  kito 
mintis  arba  visi  sužino  tas  pačias  tiesas  skaitydami  jas  Dievo 
prote):  tokioms  būtybėms  tarptautinė  klausimų  ir  atsakymų 
struktūra  neturės  jokios  prasmės.  Lincos  problema  ta,  kad, 
nors  ir  turėdama  formalią  struktūrą,  yra  sumanyta  kaip  „na¬ 
tūralaus"  bendravimo  kalba,  taigi  natūraliai  lieka  neapibrėž¬ 
ta  ir  netiksli,  kitaip  tariant,  ji  nerivalo  būti  tokia  tautologinė 
kaip  formalizuota  kalba. 

Projektas  gal  yra  įdomesnis  pedagoginiu  (kaip  mokyti  kal¬ 
bos  nesusiejant  su  apčiuopiamais  fizinių  objektų  pojūčiais), 
o  ne  glotologiniu  požiūriu.  Jis  turi  galvoje  situaciją,  skirtingą 
nei  ta,  kurią  visada  įsivaizduodavo  kalbos  filosofas:  keliau¬ 
tojas  europietis  kalbasi  su  čiabuviu,  abu  suvokia  tam  tikrą 
erdvės  ir  laiko  atkarpą,  tačiau  negali  būti  tikri,  ar  kito  ištartas 
žodis  siejasi  su  apibrėžtu  daiktu  toje  erdvės  ir  laiko  atkarpoje, 
su  įvykiu,  su  pačios  atkarpos  visuma,  o  gal  tai  tik  pašnekovo 
atsisakymas  kalbėti  (plg.  Quine,  1960). 


Dirbtinis  protas 

Lincos  pateikia  beveik  grynai  „protinės"  kalbos  pavyzdį  (iš¬ 
raiška  remiasi  elektromagnetiniais  reiškiniais).  Tai  verčia 
mus  pagalvoti  apie  kitus  senųjų  tobulų  kalbų  paieškų  įpė¬ 
dinius:  apriorinėmis  kalbomis  bendraujame  su  kompiute¬ 
riu,  tereikia  prisiminti  Basic  ar  Pascal  sintaksę.  Tai  sistemos. 

netapusios  tikra,  baigta  kalba,  nes  čia  yra  tik  supaprastintos, 
nors  ir  griežtos,  sintaksės  užuomazgos.  Jos  lieka  kitų  kalbų 
parazitais,  pasisavindamos  savo  tuštiems  simboliams  arba 
atsietiems  kintamiesiems  jų  prasmes  ir  dažniausiai  sudarytos 
iš  loginių  jungčių  „jei...,  tai".  Tačiau  tai  išties  universalios  sis¬ 
temos,  vienodai  suprantamos  kalbantiesiems  įvairiomis  kal¬ 
bomis  ir  tobulos  tuo,  kad  nesudaro  klaidų  ar  dviprasmybių 
galimybės.  Jos  yra  apriorinės,  nes  pagrįstos  ne  natūralios 
kalbos  paviršinę  struktūrą  lemiančiomis  taisyklėmis,  o  išreiš¬ 
kia  giluminę,  bendrą  visoms  kalboms  menamą  gramatiką.  Jos 
yra  filosofinės,  nes  daro  prielaidą,  kad  ta  giluminė  gramatika, 
pagrįsta  logikos  dėsniais,  yra  bendrojo  mąstymo  gramatika 
ir  žmonėms,  ir  mašinoms.  Jos  atskleidžia  abi  pamatines  filo¬ 
sofinių  apriorinių  kalbų  ribas:  (1)  konstruoja  savo  taisykles 
remdamosi  Vakarų  civilizacijos  sukurta  logika,  o  šios  civiliza¬ 
cijos  šaknys,  daugelio  nuomone,  glūdi  indoeuropietiškų 
kalbų  sandaroje;  (2)  jų  išraiškos  galimybės  ribotos,  taigi  ne¬ 
leidžia  išreikšti  viso  to,  ką  gali  išreikšti  natūrali  kalba. 

Svajonė  apie  tobulą  kalbą,  kuri  apimtų  visus  natūralios 
kalbos  terminus  bei  prasmes,  kuria  tarp  žmogaus  ir  mašinos 
galėtų  vykti  „protingas"  dialogas  arba  mašinos  galėtų  daryti 
išvadas  kaip  natūraliose  kalbose,  sugrįžta  šiuolaikinėse  dirb¬ 
tinio  proto  paieškose.  Pavyzdžiui,  bandoma  mašinai  pateikti 
išvadų  darymo  taisykles,  pagal  kurias  ji  galėtų  „spręsti",  ar 
tam  tikra  istorija  nuosekli,  arba  jei  žmogus  serga,  padaryti 
išvadą,  kaip  jį  reikia  gydyti,  ir  taip  toliau.  Dabar  šia  tema  ne¬ 
mažai  parašyta,  sistemų  yra  labai  daug  -  nuo  tokių,  kurios  vis 
dar  laikosi  iš  elementarių  komponentų,  arba  primityvų,  su¬ 
darytos  semantikos,  iki  tokių,  kurios  pateikia  mašinai  vei¬ 
kimo  arba  situacijų  schemas  (frames,  Scripts ,  goals). 

Visi  dirbtinio  proto  projektai  vienaip  ar  kitaip  paveldėjo 
filosofinių  apriorinių  kalbų  problematiką,  kai  kurias  jų  prob¬ 
lemas  galima  išspręsti  tik  taikant  ad  hoc  sprendimus  ir  tik  la¬ 
bai  ribotoje  natūralios  kalbos  veikimo  erdvėje. 

Keletas  tobulos  kalbos  šmėklų 

Šioje  knygoje  dažnai  atkreiptas  dėmesys  į  šalutinį  poveikį. 
Nesiekdami  bet  kokia  kaina  piršti  analogijų,  galėtume  pasiū¬ 
lyti  išmanančiam  skaitytojui  perskaityti  įvairius  filosofijos 
istorijos  skyrius,  ypač  apie  šiuolaikinę  logiką  bei  lingvistiką, 
ir  paklausti,  ar  būtų  buvę  įmanoma  sukurti  šias  teorijas,  jei 
nebūtų  šimtmečiais  svarstyta  apie  tobulą  kalbą,  ypač  filoso¬ 
finę  apriorinę  kalbą. 

1854  metais  George'as  Boole'is  išleido  savo  Investigations 
ofthe  laws  thought  ir  pareiškė,  kad  vienintelis  traktato  tikslas  - 
atskleisti  pamatinius  dėsnius  tų  mentalinių  operacijų,  ku¬ 
riomis  grindžiamas  mąstymas.  Jis  pažymi,  kad  nelengva  būtų 
paaiškinti,  kaip  nesuskaičiuojamos  Žemėje  pasklidusios  kal¬ 
bos  galėjo  per  amžius  išlaikyti  tiek  bendrų  bruožų,  jei  atme¬ 
sime,  kad  jų  šaknys  glūdi  tuose  pačiuose  mentaliniuose  dės¬ 
niuose  (II,  1).  Frege  savo  knygą  Begriffsschrift,  arba  Ideografia. 
Un  linguaggio  in  formule  dėl  pensiero  pūro ,  a  imitazione  di  quello 
aritmetico  (1879)  pradėjo  nuoroda  į  Leibnizo  universalią  ženk¬ 
lų  kalbą.  Russellas  ( The  Philosophy  of  Logical  Atomism,  1918— 
1919)  priminė,  kad  logiškai  tobuloje  kalboje  sakinio  žodžiai 
turėtų  tiksliai  atitikti  perteikiamo  fakto  komponentus  (iš¬ 
skyrus  jungtukus).  Vėliau  kartu  su  VVhiteheadu  jis  parašė 
Principia  Mathematica,  kurioje  pažymėjo,  kad  jų  kalba  turi  tik 
sintaksę,  bet,  pridėjus  žodyną,  taptų  logiškai  tobula  kalba  (ži¬ 
noma,  jei  tokia  kalba  būtų  sukurta,  ji  būtų  nepakenčiamai  dau- 
giažodė).  Knygoje  Tractatus  logico-philosophicus  (1921-1922) 
VVittgensteinas  vėl  grįžo  prie  Bacono  virkavimų  dėl  natūraliųjų 
kalbų  daugiaprasmiškumo,  tikėdamasis,  kad  bus  sukurta 
kalba,  kurioje  kiekvienas  ženklas  turės  tik  vieną  prasmę  (3.32 
t.t.),  o  sakinys  atspindės  loginę  tikrovės  struktūrą  (4.121).  Car- 
napas  ( Der  logische  Aufbau  der  Welt,  1922-1925)  siūlėsi  sukurti 
tokią  loginę  daiktų  ir  idėjų  sistemą,  kurioje  visos  sąvokos  kiltų 
iš  pamatinio  pirminių  idėjų  branduolio.  Loginio  pozityvizmo 
idealas  vis  dar  buvo  susijęs  su  Bacono  idealu  ir  jo  diskusijomis. 


iš  s kaltiniai . or g 


286  15.  Filosofinės  kalbos  nuo  švietimo  epochos  iki  šių  dienų 

nukreiptomis  prieš  metafizinės  kalbos  neapibrėžtumą,  suku¬ 
riantį  tik  pseudoproblemas  (plg.  Recanati,  1979). 

Minėti  autoriai  siekė  sukurti  tobulą  ir  universalią  mokslo 
kalbą,  nepretenduodami,  kad  ji  galėtų  pakeisti  natūralią  kal¬ 
bą.  Svajonė  pakeitė  kryptį,  kitaip  tariant,  reformavosi:  visada 
ieškojusi  prarastosios  Adomo  kalbos,  filosofija  nuo  šiol  steng¬ 
sis  paimti  tik  tai,  ką  gali  pasiekti.  Todėl  galime  tik  kalbėti  apie 
šalutinį  poveikį. 

Tačiau  tais  amžiais,  kai  rutuliojosi  mūsų  istorija,  pradėjo 
klostytis  ir  kita,  kurios,  kaip  teigėme  iš  pat  pradžių,  nesiim¬ 
sime  nagrinėti  -  bendrosios,  arba  universaliosios  gramatikos, 
ieškojimas.  Nesiimsime  jos  apžvelgti,  nes  ieškoti  visoms  kal¬ 
boms  bendros  taisyklių  sistemos  nereiškia  nei  siūlyti  naujas 
kalbas,  nei  grįžti  prie  pirminės  kalbos.  Tačiau  yra  du  būdai, 
kaip  galime  rasti  universalias  visų  kalbų  konstantas. 

Vienas  jų  -  empirinio  lyginamojo  pobūdžio,  reikalaujantis 
visų  esamų  ir  buvusių  kalbų  registro  (plg.  Greenberg,  1963). 
Kitas  grąžina  į  tuos  laikus,  kai  Dante  (nesvarbu,  paveiktas 
modistų  mokymo  ar  ne)  priskyrė  Adomui  forma  locutionis 
dovaną.  Universalias  visų  kalbų  ir  mokymo  taisykles  moks¬ 
lininkai  išvesdavo  iš  vieno  vienintelio  jiems  pažįstamo  mo¬ 
delio  -  scholastinės  lotynų  kalbos.  Ne  kitaip  elgėsi  ir  Fran- 
cisco  Sanchezas  Brocense  knygoje  Minerva ,  seu  de  causis 
linguae  latinae  (1587).  Port  Rojalio  Grammaire  gėnėrale  et  rai- 
sonnee  (1660)  naujovė  buvo  tai,  kad  autorius  modeliu  pasi¬ 
rinko  modernią  kalbą  -  prancūzų.  Tačiau  problema  liko. 

Norint  toliau  eiti  šiuo  keliu,  nė  akimirkai  neturėtų  sukir¬ 
bėti  mintis,  kad  tam  tikra  kalba  atspindi  tam  tikrą  mąstymo 
ir  pasaulėžiūros  būdą,  o  ne  universalią  mintį.  Todėl  reikia, 
kad  tai,  kas  vadinama  kalbos  „dvasia",  būtų  siejama  su  pa¬ 
viršinėmis  išraiškos  priemonėmis,  neturinčiomis  įtakos  gilu¬ 
minei  struktūrai,  bendrai  visoms  kalboms.  Tik  šitaip  galima 
laikyti  universaliomis,  kadangi  jos  atitinka  vienintelę  galimą 
logiką,  struktūras,  randamas  toje  vienoje  kalboje,  kuria  rem¬ 
damiesi  mąstome. 

Nieko  nepakeičia  ir  tvirtinimas,  kad  kalbos  skiriasi  savo 
išoriniu  lygmeniu  ir  dažnai  yra  sugadintos  vartojimo  arba 
sujauktos  savo  pačių  dvasios,  bet  jei  yra  universalūs  dėsniai, 
jie  vėl  suspindės  blaivaus  proto  šviesoje,  kad  ir  koks  būtų  juos 
gožiantis  audinys  -  kalba  (nes,  kaip  pasakys  Beauzėe  Ency- 
clopedie  skyriuje  „Gramatika",  la  parole  ėst  utie  sorte  de  tableau 
dont  la  petisėe  ėst  l'original*).  Tokia  mintis  būtų  priimtina,  bet, 
norint  atskleisti  šiuos  dėsnius,  reikėtų  turėti  metakalbą,  pri¬ 
taikomą  visoms  kitoms  kalboms.  Tačiau  jei  metakalba  suta¬ 
patinama  su  kalba,  kurios  siekiama,  susidaro  uždaras  ratas, 
iš  kurio  neišeisi. 

Iš  tiesų  Port  Rojalio  gramatikų  siekis,  kaip  rašo  Simone 
(1969,  XXXIII), 

nepaisant,  atrodytų,  griežtos  metodologijos,  yra  ir  nurodantis  bei 
vertinantis,  ir  racionalistinis.  Jų  tikslas  -  ne  tinkamiausiu  ir  nuo¬ 
sekliausiu  būdu  interpretuoti  galimą  įvairių  kalbų  vartoseną  (jei 
taip  būtų,  lingvistinė  teorija  turėtų  sutapti  su  visais  įmanomais 
kalbos  vartosenos  atvejais,  be  to,  atsižvelgti  ir  į  tuos,  kuriuos  kal¬ 
bantieji  pripažįsta  kaip  „klaidingus"),  o  pataisyti  šią  vartosenos 
įvairovę,  stengiantis  pritaikyti  protui. 

Universalios  gramatikos  paieškos  mūsų  istoriją  domina 
todėl,  kad  (kaip  pabrėžė  Canto,  1979)  norint  pakliūti  į  šį  už¬ 
burtą  ratą  reikia  manyti,  jog  tobula  kalba  egzistuoja,  ir  ji  yra 
ta,  kuria  kalbame.  Tuomet  be  vargo  galėsime  vartoti  ją  kaip 
metakalbą:  Port  Rojalis  užbėga  už  akių  Rivaroliui. 

Ši  problema  ir  šiandien  lieka  aktuali  visiems  šiuolaiki¬ 
niams  mėginimams  parodyti,  kad  yra  sintaksinės  ir  seman¬ 
tinės  „universalijos",  išvedamos  iš  natūralios  kalbos,  nau¬ 
dojamos  kaip  metakalba  ir  kaip  kalba-objektas  (tikslas).  Čia 
nesiekiame  įrodyti,  jog  toks  projektas  beviltiškas,  tik  pasa¬ 
kysime,  kad  jis  tėra  n-tasis  filosofinių  apriorinių  kalbų  ieš¬ 
kojimo  padarinys,  nes  filosofinis  gramatikos  idealas  lemia 
natūralios  kalbos  aiškinimą. 

*  Kalba  yra  savotiška  drobė,  kurios  ištakose  glūdi  mintis  ( pranc .). 


iš  s kaltiniai . or g 


288  15.  Filosofinės  kalbos  nuo  Švietimo  epochos  iki  šių  dienų 

Tokia  pat  (kaip  parodė  Cosenza,  1993)  filosofinių  aprio¬ 
rinių  kalbų  įpėdinė  yra  toji  srovė,  kuri  sąmoningai  remiasi 
„proto  kalba".  Šis  mentalese  turėtų  atspindėti  proto  struktūrą, 
būtų  grynai  formalus  ir  sintaksinis  protavimas  (panašus  į 
Leibnizo  akląją  mintį),  vartotų  nedviprasmiškus  simbolius  ir 
būtų  pagrįstas  įgimtais,  visai  žmonijai  bendrais  pirminiais 
elementais  (tačiau  jis,  reiškiamas  kaip  folk  psychology,  bevil¬ 
tiškai  susietas  su  konkrečia  istorine  kultūra). 

Kiti,  vėlesni  mūsų  istorijos  paveldėtojai  mėgina  sukurti 
proto  kalbą  remdamiesi  ne  platoniško  pobūdžio  abstrakci¬ 
jomis,  o  neurofiziologinėmis  struktūromis  (proto  kalba  kartu 
yra  ir  smegenų  kalba,  kitaip  tariant,  softzvare,  pagrįsta  hard- 
ivare).  Mėginimas  naujas,  nes  mūsų  istorijos  „protėviai"  prie 
to  dar  nebuvo  priėję,  galbūt  todėl,  kad  ilgą  laiką  buvo  ne¬ 
įprasta  manyti,  jog  res  cogitans  glūdi  smegenyse,  o  ne  kepe¬ 
nyse  ar  širdyje.  Tačiau  apie  smegenų  sąsajas  su  kalba  ir  kitais 
dvasios  gebėjimais  (fantazija,  vertinimu,  atmintimi)  galima 
sužinoti  jau  iš  gražios  Gregoro  Reyscho  graviūros  „Margarita 
Philosophica"  (XV  amžius). 

Skirtybės  dažnai  yra  svarbesnės  už  tapatybes  ar  analogijas, 
todėl  gal  būtų  naudinga  ir  pažangiausiems  nūdienos  kog- 
nityvinių  mokslų  atstovama  kartais  pasidomėti  savo  pirmta¬ 
kais.  Netiesa  teigiama  kai  kuriose  JAV  universitetų  filosofijos 
katedrose,  kad  norint  filosofuoti  nebūtina  grįžti  į  filosofijos 
istoriją.  Tai  būtų  panašu  į  norą  tapti  dailininku,  niekada 
nemačius  Raffaello  paveikslų,  ar  rašytoju,  neskaičius  klasikų. 
Teoriškai  tai  įmanoma,  tačiau  „primityvusis"  dailininkas, 
pasmerktas  nežinoti  praeities,  visada  atpažįstamas  toks  esan¬ 
tis  ir  todėl  vadinamas  na'if.  Tik  susipažinus  su  senaisiais  pro¬ 
jektais,  kurie  pasirodė  esą  utopiniai  ir  pasmerkti  žlugti,  gali¬ 
ma  numatyti  kiekvieno  tariamai  naujo  darbo  ribas  ir  galimus 
trūkumus.  Studijuoti  tai,  ką  padarė  mūsų  protėviai,  -  ne  pa¬ 
prasta  archeologinė  pramoga,  o  imunologinis  apdairumas. 

Išaušęs  XX  amžius  atnešė  komunikacijos  ir  transporto  revo¬ 
liuciją:  jau  galima,  kaip  sako  Couturat  ir  Leau  (1903),  apke¬ 
liauti  pasaulį  per  keturiasdešimt  dienų  (praėjo  tik  trisdešimt 
metų  nuo  Verno  išpranašautų  aštuoniasdešimties  dienų!),  o 
telefonas  ir  bevielis  telegrafas  akimirksniu  sujungia  Paryžių 
su  Londonu  ir  Turiną  su  Berlynu.  Spartesnės  ryšių  priemonės 
pagyvino  ekonominius  santykius,  Europos  rinka  tapo  pasau¬ 
line,  didžiosios  tautos  turi  kolonijų  tolimuose  žemynuose,  o 
Europos  politika  aprėpia  visą  pasaulį.  Dėl  šių  ir  kitų  priežas¬ 
čių  tautos  priverstos  vienytis  ir  bendradarbiauti  spręsdamos 
nesibaigiančias  problemas  (prisiminkime  Briuselio  konven¬ 
ciją  dėl  cukraus  produkcijos  ar  tarptautinį  susitarimą  dėl 
„baltųjų  vergių"  reglamentacijos).  Tokios  mokslo  organiza¬ 
cijos  kaip  Tarptautinis  matų  ir  svarsčių  biuras  vienija  šešio¬ 
lika  valstybių,  o  Tarptautinė  geodezijos  draugija  -  net  aštuo¬ 
niolika.  1900  metais  buvo  įkurta  Tarptautinė  mokslo 
akademijų  draugija.  Naujo  amžiaus  priešaušryje  vis  didėjantį 
mokslinės  informacijos  srautą  būtinai  reikėjo  koordinuoti 
sous  peine  de  revenir  a  la  tour  de  Babel *. 

Kokios  galėjo  būti  priemonės?  Couturat  ir  Leau  laiko  uto¬ 
pija  minti  kad  viena  iš  gyvųjų  kalbų  galėtų  tapti  tarptautine, 
lygiai  taip  pat  sunku  grįžti  prie  mirusios  ir  neutralios  kalbos, 
tarkim,  lotynų.  Juoba  kad  lotynų  kalboje  neįtikėtinai  daug 
homonimų  (liber  reiškia  ir  „knyga",  ir  „laisvas"),  galūnės  ke¬ 
lia  painiavą  ( avi  gali  būti  it  avis  (paukštis)  naudininkas  ar  įna¬ 
gininkas,  ir  avus  (senelis)  daugiskaitos  vardininkas),  sunku 

*  Kitaip  kyla  pavojus  vėl  sugrįžti  prie  Babelio  bokšto  ( pranc .). 


iš  skaitiniai.org 


290  16.  Tarptautinės  pagalbinės  kalbos 

atskirti  daiktavardžius  nuo  veiksmažodžių  (amor-„ meilė"  ar 
„esu  mylimas"?),  nėra  nežymimojo  artikelio,  ką  jau  kalbėti 
apie  iš  esmės  netaisyklingą  sintaksę...  Nelieka  nieko  kito,  kaip 
sukurti  dirbtinę  kalbą,  analogišką  natūralioms,  bet  neutralią 
visiems  jos  vartotojams. 

Reikalavimai  tokiai  kalbai  -  pirmiausia  paprasta  ir  racio¬ 
nali  gramatika  (kas  jau  buvo  bandyta  kuriant  apriorines  kal¬ 
bas),  tačiau  laikantis  natūralių  kalbų  modelio,  po  to  -  leksika, 
kuri  kaip  galima  labiau  primintų  natūralios  kalbos  žodžius. 
Šia  prasme  tarptautinė  pagalbinė  kalba  (TPK)  būtų  jau  ne  ap¬ 
riorinė,  bet  aposteriorinė,  atsiradusi  iš  natūralių  kalbų  lygi¬ 
nimo  ir  harmoningos  sintezės. 

Couturat  ir  Leau  buvo  realistai  ir  suvokė,  jog  nėra  moksli¬ 
nio  kriterijaus,  pagal  kurį  būtų  galima  išrinkti  lanksčiausią  ir 
priimtiniausią  aposteriorinį  projektą  (būtų  lygiai  tas  pats, 
kaip,  remiantis  tariamai  objektyviu  pagrindu,  bandyti  nu¬ 
spręsti,  kad  ispanų  kalba  daugiau  ar  mažiau  už  portugalų 
tinkama  kurti  poeziją  ar  palaikyti  prekybinius  ryšius).  Pro¬ 
jektas  gali  prigyti  tik  tuo  atveju,  jei  tarptautinė  bendruomenė 
jį  priima  ir  skatina  taikyti.  Kitaip  tariant,  pagalbinės  kalbos 
sėkmė  priklauso  nuo  tarptautinės  politikos  valios. 

Tačiau  Couturat  ir  Leau  1903  metais  susiduria  su  nauju 
XIX  amžiuje  sukurtų  tarptautinių  kalbų  Babeliu:  registruoja 
ir  analizuoja  38  aposteriorines  ir  mišrias  sistemas,  dar  dau¬ 
giau  jų  aptaria  1907  metais  išleistoje  knygoje  Les  nouvelles  lan- 
gues  internationales. 

Kiekvieno  projekto  šalininkai  su  stipresne  ar  silpnesne  jėga 
stengėsi  įsiveržti  į  tarptautinius  vandenis.  Tačiau  kam  pri¬ 
klausytų  pasirinkimo  teisė?  Couturat  ir  Leau  įkūrė  „Delega- 
tion  pour  Tadoption  d'une  langue  auxiliaire  International" 
(1901),  siūlydami  problemos  sprendimą  patikėti  tarptautinei 
mokslo  akademijų  draugijai.  Toje  epochoje,  matyt,  dar  buvo 
tikima,  kad  tokia  tarptautinė  organizacija  gali  padaryti  eku¬ 
meninį  sprendimą  dėl  tinkamiausio  projekto  ir  gauti  jam  tau¬ 
tų  pritarimą. 

Volapūk  (volapiukas)  tikriausiai  buvo  pirmoji  pagalbinė  kal¬ 
ba,  susilaukusi  tarptautinio  dėmesio.  1879  metais  ją  sukūrė 
Johannas  Martinas  Schleyeris  (1831-1912),  vokiečių  katalikų 
prelatas,  įsivaizdavęs,  kad  ji  turi  tapti  tautų  susijungimo  ir 
brolybės  įrankiu.  Vos  tik  paskelbtas,  projektas  pasklido  Pietų 
Vokietijoje  bei  Prancūzijoje,  kur  jį  rėmė  ir  platino  Auguste'as 
Kerckhoffsas.  Vėliau  kalba  sparčiai  išplito  po  visą  pasaulį,  o 
1889  metais  Europoje,  Amerikoje  ir  Australijoje  jau  veikė  283 
volapiuko  šalininkų  klubai,  rengiantys  kursus,  teikiantys 
diplomus,  leidžiantys  žurnalus.  Tuomet  projektas  pradeda 
sprūsti  iš  Schleyerio  rankų:  nors  jam  formaliai  pripažįstama 
kalbos  autorystė,  tačiau  kalba  patiria  „erezinių"  modifikacijų: 
imama  paprastinti,  pertvarkoma,  dalijama.  Toks  kiekvienos 
dirbtinės  kalbos  likimas  -  „žodis"  išlaiko  savo  grynumą,  jei 
jis  nepasklinda;  bet  jei  „žodis"  pasklinda,  tada  kalba  tampa 
atsivertėlių  bendruomenės  nuosavybe,  o  kadangi  „geriau" 
yra  „gerai"  priešas  -  galiausiai  „babelizuojasi".  Taip  atsitiko 
ir  su  volapiuku:  po  kelerių  metų  stulbinamo  plitimo  ju¬ 
dėjimas  išseko,  pereidamas  į  vis  labiau  įslaptintą  gyvavimą, 
o  iš  pelenų  kilo  kiti  projektai,  tokie  kaip  Idiotu  Neutral,  Menet 
Langue  Universelle  (1886),  De  Maxo  Bopal  (1887),  Bauerio  Spe- 
lin  (1886),  Fievvegerio  Dil  (1893),  Dormoy  Balta  (1893),  Ami¬ 
nio  Veltparl  (1896). 

Volapūk  yra  mišri  sistema  ir,  pasak  Couturat  bei  Leau,  eina 
dar  Jakobo  von  Grimmo  nužymėtu  keliu.  Ji  panaši  į  aposte- 
riorines  sistemas,  nes  modeliu  pasirenka  anglų  kalbą  kaip 
labiausiai  paplitusią  tarp  civilizuotų  tautų  (nors  Schleyerio 
žodynas  labiau  rėmėsi  jo  gimtąja  vokiečių  kalba).  Turime  28 
raides,  kiekviena  raidė  yra  atskiras  garsas,  o  kirtis  visada 
krenta  ant  paskutinio  skiemens.  Norėdamas,  kad  visos  tautos 
galėtų  ištarti  visus  garsus,  Schleyeris  atsisako  garso  r,  nes  (jo 
nuomone)  kinai  nepajėgia  jo  ištarti,  tačiau  jis  nesuprato,  kad 
daugumai  Rytų  tautų  yra  sunku  ne  ištarti  r,  o  atskirti  jį  nuo  /. 

Taigi  atraminė  kalba  yra  anglių  bet  tik  fonetinis  jos  aspek¬ 
tas.  Todėl  kambarys  vadinamas  cem  (pagal  anglišką  chamber). 
Kita  vertus,  atsisakius  r  raidės,  kartais  smarkiai  deformuoja¬ 
mos  natūralių  kalbų  šaknys,  taigi  vokiečių  kalbos  pavyzdžiu 
„kalnas"  vadinamas  berg,  o  išmetę  r,  turime  bei,  lygiai  taip  pat 
fire  („ugnis")  fil.  Vienas  iš  aposteriorinės  leksikos  privalumų 
yra  tas,  kad  žodžiai  gali  priminti  natūralių  kalbų  terminus, 
tačiau  minėti  ir  panašūs  pakyčiai  dažniausiai  panaikina  apos- 
teriorinius  sistemos  elementus.  Romanų  tautoms  bei  tikriau¬ 
siai  asocijuojasi  su  grožio  ( bello )  sąvoka,  o  germanams  visiškai 
nesisieja  su  berg  („kalnu"). 

Šios  šakninės  formos,  remiantis  aprioriniu  racionalumo  ir 
aiškumo  kriterijumi,  papildomos  galūnėmis  ir  kitomis  išves¬ 
tinėmis  formomis.  Gramatika  grindžiama  linksnių  sistema 
(„namas":  dom,  doma,  dome,  domi ,  ir  t.t.),  moteriška  giminė  pa¬ 
gal  nekintančias  taisykles  sudaroma  tiesiogiai  iš  vyriškos  gi¬ 
minės,  visi  būdvardžiai  sudaromi  su  priesaga  -ik  (gud  = 
„gėris",  gudik  =  „geras"),  lyginamieji  laipsniai  -  su  priesaga 
-um  ir  taip  toliau.  Kiekinių  skaitvardžių  dešimtys  sudaromos 
prie  vienetinio  skaitmens  priduriant  s  ( bal  =  „vienas",  bals  = 
„dešimt").  Visuose  su  laiko  sąvoka  susijusiuose  žodžiuose 
yra  laiko  priešdėlis  (dėl-);  priesaga  -av  rodo,  kad  kalbama 
apie  mokslą  (jei  stel  yra  „žvaigždė",  tai  stelav  bus  „astrono¬ 
mija").  Deja,  šie  aprioriniai  kriterijai  gali  lemti  savavališkus, 
nepagrįstus  sprendimus,  pavyzdžiui,  priesaga  lu-  visada  ro¬ 
do  prastesnės  kokybės  dalyką,  bet  jei  vat  reiškia  „vanduo", 
kodėl  luvat  turi  būti  „šlapimas",  o  ne  „nešvarus  vanduo"? 
Kodėl  musė  (analogiškai  Dalgarno  sprendimui)  vadinama 
flitaf  („gyvūnas,  kuris  skraido"),  lyg  paukščiai  ir  bitės  ne¬ 
skraidytų? 

Couturat  ir  Leau  pažymi,  kad  Volapiik  (kaip  ir  kitos  miš¬ 
rios  sistemos),  nors  ir  nėra  filosofinė  kalba,  pretenduoja  anali¬ 
zuoti  sąvokas  filosofiniais  metodais,  taigi  nukenčia  nuo  filo¬ 
sofinių  kalbų  trūkumų,  bet  neįgyja  jų  loginių  privalumų.  Ji 
nėra  tikra  apriorinė  kalba,  nes  skolinasi  šaknines  formas  iš 

natūralių  kalbų;  tačiau  nėra  ir  aposteriorinė,  nes  šioms  for¬ 
moms  taikomos  aprioriškos  sisteminės  deformacijos,  dėl 
kurių  jos  tampa  neatpažįstamos.  Būdama  nebepanaši  į  jokią 
žinomą  kalbą,  ji  tampa  sunki  visiems  kalbantiesiems,  nepri¬ 
klausomai  nuo  jų  gimtosios  kalbos.  Laikydamosi  kompozi¬ 
cinių  kriterijų,  mišriosios  kalbos  sudaro  sąvokų  agliutina¬ 
cijas,  dėl  savo  primityvumo  ir  regresijos  labiau  primenančias 
pidgin  kalbas.  Pidgin  english  kalboje  garlaiviai,  priklausomai 
nuo  to,  varomi  rato  ar  sraigto,  vadinami  outside-ivalkee-can-see 
arba  inside-zvalkee-no-cati-see,  panašiai  papuošalai  Volapūk  kal¬ 
ba  vadinami  nobastonacan ,  žodžiu,  sudarytu  iš  akmens,  pre¬ 
kės  ir  taurumo  sąvokų. 


Aposteriorinių  kalbų  Babelis 

Tarp  tarptautinių  pagalbinių  kalbų  seniausias  turbūt  yra  1734 
metais  sukurtas  projektas,  kurio  autorystė  priklauso  pseu¬ 
donimui  Carpophorophilus;  vėliau  buvo  sukurtos  Faiguet 
Langue  Nouuelle  ir  Schipferio  Communicationssprache  (1839),  o 
XIX  amžius  neabejotinai  yra  TPK  antplūdžio  amžius. 

Pažvelgę  į  kai  kurių  sistemų  pavyzdžius,  atrandame  dau¬ 
gybę  panašumų  į  kitas  kalbas.  Paprastai  čia  vyrauja  loty¬ 
niškos  šakninės  formos  ir  gana  daug  šakninių  formų,  kilusių 
iš  kitų  Europos  kalbų,  todėl  kalbantiesiems  skirtingomis  na¬ 
tūraliomis  kalbomis  visą  laiką  atrodo,  kad  toji  kalba  jiems 
gerai  pažįstama: 

Me  senior,  I  sende  evos  un  gramatik  e  un  verb-bibel  de  un  nuov 
glot  nomed  universal  glot  ( Universal  Sprache,  1868). 

Ta  psilingua  ere  una  idiomų  per  tos  populos  findita,  una  lingua 
qua  autoris  de  to  spirito  divino,  informando  tos  hominos  zu  par- 
lir,  er  creita...  ( Pasilingua ,  1885). 

Mesiur,  me  recipi-tum  tuo  epistola  hic  mane  gratissime...  ( Lingua , 
1888). 

Con  grand  satisfaction  mi  ha  lect  tei  letter...  Le  possibilita  de  un 
universal  lingua  pro  la  civilisat  nations  ne  esse  dubitabil...  ( Mon - 
dolingue ,  1888). 

Me  pren  the  libetrė  to  ecriv  to  you  in  Anglo-Franca.  Me  have  the 
honneur  to  soumett  to  yoūs  inspection  the  prospectus  of  mes 
object  manifactured...  ( Anglo-Franca ,  1889). 

Le  nov  latin  non  requirer  pro  le  sui  adoption  aliq  congress  ( Nov 
Latin,  1890). 

Scribasion  in  idiom  neutral  don  profiti  sekuant  in  komparasion 
ko  kelkun  lingu  nasional  ( Idiom  Neutral,  1902). 

1893  metais  pasirodo  netgi  Antivolapūk,  ir  tai  yra  ne  kas 
kita,  kaip  TPK  priešybė:  pateikiamas  tik  universalios  grama¬ 
tikos  karkasas,  „skeletas",  kurį  kalbėtojas  turi  papildyti  savo 
kalbos  leksiniais  items  (elementais).  Todėl  priklausomai  nuo 
kalbančiojo  gautume  tokias  skirtingas  frazes: 

Tarptautinė  prancūzų  kalba:  70  NO  savoir  U  ES  TU  cousin... 
Tarptautinė  anglų  kalba:  70  NO  AVER  lose  TSCHE  book  KE  IO 
AVERfind  IN  LE  Street 

Tarptautinė  italų  kalba:  70  AVER  vedere  TSCHA  ragazzo  E  TSCHA 
ragazza  IN  UN  strada 

Tarptautinė  rusų  kalba:  LI  dom  DE  MI  atjiez  E  DE  MI  djadja  ES  A 
LE  ugol  DE  TSCHE  uliza. 

Tokia  pat  prieštaringa  yra  Tutonish  (1902),  tik  vokiškai  kal¬ 
bantiems  gyventojams  suprantama  tarptautinė  kalba,  kuria 
„Tėve  mūsų"  pradžia  skamba  vio  fadr  hu  bi  in  hevn,  holirn  bi 
dano  nam...  Jos  autorius  mielaširdingai  palieka  galimybę  su¬ 
kurti  šios  tarptautinės  kalbos  versiją  ir  kalbantiesiems  ro¬ 
manų  kalbomis,  kurie  „Tėve  mūsų"  galėtų  sakyti  nuo  opadr, 
ki  bi  in  siel,  sanktirn  bi  tuo  nom. 

Jei  mūsų  apžvalga  atrodo  vis  komiškesnė,  tai  lemia  ne  pa¬ 
čios  kalbos,  o  neišvengiamas  „Babelio  bokšto"  įspūdis.  Pa¬ 
imtos  atskirai  daugelis  tų  kalbų  atrodo  gana  gerai  sudarytos. 

Dėl  savo  elementarios  gramatikos  puikiai  sukonstruota 
buvo  Giuseppe's  Peano,  didžio  matematiko  ir  logiko,  kalba 

Latino  šitie  flexione  (1903).  Peano  nesiekė  sukurti  naujos  kal¬ 
bos,  o  pasiūlė  supaprastintą  lotynų  kalbą,  kurią  būtų  galima 
vartoti  tik  rašytine  forma,  tarptautiniams  moksliniams  ry¬ 
šiams.  Tai  buvo  lotynų  kalba  be  linksnių,  jos  „lakoniškumas" 
labai  primena  ankstesniuose  skyriuose  aptartas  gramatikos 
reformas.  Peano  žodžiais  tariant:  Post  reductione  qui  praecede, 
tiometi  et  verbo  fie  ittflexible;  toto  gramatica  latino  evanesce.  Taigi 
beveik  jokios  gramatikos  ir  visa  natūralios  kalbos  leksika.  At¬ 
sirado  netgi  pidgin  variantų,  skirtų  patenkinti  atskirus  po¬ 
reikius.  Kai  šia  lotynų  kalba  be  linksnių  buvo  parašyta  keletas 
straipsnių  matematiniame  leidinyje,  vienas  iš  bendradarbių, 
anglas,  nutarė  tiesioginės  nuosakos  busimąjį  laiką  papildyti 
anglų  kalbos  konstrukcija  „I  will",  frazę  „aš  išleisiu"  išvertė 
me  vol  publica.  Ši  detalė  ne  tik  linksma,  bet  ir  atskleidžianti 
nekontroliuojamos  raidos  galimybę.  Kaip  ir  kitų  tarptautinių 
kalbų,  jos  likimą  labiau  nulėmė  ne  struktūros  privalumai,  o 
tvirtas  kitų  pritarimas;  kadangi  jo  trūko,  lotynų  kalba  sine 
flexione  nepaplito  ir  tapo  tik  dar  vienu  istorijos  puslapiu. 


Esperanto 

Pirmą  kartą  pasaulis  susipažino  su  esperanto,  kai  1887  metais 
daktaras  Lazarus  Ludwigas  Zamenhofas  rusiškai  išleido 
knygą,  pavadintą  Tarptautinė  kalba.  Įvadas  ir  vadovėlis  (rusams), 
Varšuva,  Kelterio  spaustuvė.  Autorius  pasirašė  savo  knygą 
pseudonimu  Doktoro  Esperanto  (turintis  viltį  daktaras),  to¬ 
dėl  ir  jo  kalba  buvo  pavadinta  esperanto. 

Zamenhofas,  gimęs  1859  metais,  jau  nuo  paauglystės  sva¬ 
jojo  apie  tarptautinę  kalbą.  Kai  dėdė  Josefo  paklausė,  kokį 
nežydišką  vardą  jis  pasirinko  gyventi  tarp  stabmeldžių  (pa¬ 
gal  paprotį),  septyniolikmetis  Zamenhofas  atsakė  pasirinkęs 
Liudviką.  Tam  įtakos  turėjo  Komenijaus  knyga,  kurioje  cituo¬ 
jamas  Lodwickas,  dar  žinomas  kaip  Lodovvickas  (laiškas  dė¬ 
dei,  1876  m.  kovo  31  d.,  plg.  Lamberti,  1990, 49).  Zamenhofo 

kilmė  ir  asmenybė  neabejotinai  prisidėjo  prie  naujos  kalbos 
idėjos  ir  galimos  sėkmės.  Gimęs  Balstogės  (Bialystoko)  žydų 
šeimoje,  lietuvių  žemėse,  priklausiusiose  Lenkijos  karalystei, 
tuomet  jau  buvusios  caro  valdžioje,  Zamenhofas  užaugo  ra¬ 
sių  ir  kalbų  katile,  veikiamas  nacionalistinių  impulsų  ir  nuo¬ 
latinių  antisemitizmo  bangų.  Caro  valdžios  priespauda,  o  vė¬ 
liau  persekiojimas,  kurį  patyrė  intelektualai,  ypač  žydai, 
pastūmėjo  lygia  greta  plėtotis  dvi  idėjas:  universalios  kalbos 
ir  tautų  santarvės.  Zamenhofas  jautė  solidarumą  su  savo 
tautiečiais  ir  pranašavo,  kad  žydai  sugrįš  į  Palestiną,  tačiau 
jo  pasaulietinis  tikėjimas  neleido  jam  visiškai  susitapatinti  su 
nacionalistinėmis  sionizmo  idėjomis:  užuot  manęs,  kad  dias¬ 
pora  galiausiai  sugrįš  prie  senosios  kalbos,  jis  vylėsi,  kad  viso 
pasaulio  žydus  vieną  dieną  suvienys  nauja  kalba. 

Tuo  metu,  kai  pirmiausia  slaviškai  kalbančiuose  kraštuose, 
o  vėliau  ir  visoje  Europoje  pasklido  esperanto  kalba,  sukėlusi 
milžinišką  eruditų,  filantropų,  lingvistų  draugijų  susidomė¬ 
jimą,  lydimą  daugybės  tarptautinių  konkurencijų,  Zamen¬ 
hofas  taip  pat  išleido  nepasirašytą  pamfletą,  kuriuo  parėmė 
tarptautinės  brolystės  -  homaranizmo  -  doktriną.  Kai  kurie  jo 
šalininkai  primygtinai  reikalavo  (ir  visai  sėkmingai),  kad  es¬ 
peranto  judėjimas  būtų  nepriklausomas  nuo  įvairių  ideolo¬ 
gijų,  nes  tarptautinė  kalba  susilauks  sėkmės  tik  tada,  jei  jos 
šalininkais  taps  skirtingų  religinių,  politinių  ir  filosofinių 
pažiūrų  žmonės.  Netgi  pasirūpinta,  jog  niekas  nesužinotų 
apie  žydišką  Zamenhofo  kilmę,  kad  nekiltų  jokių  įtarimų:  tuo 
istorijos  laikotarpiu,  prisiminkime,  įvairiuose  sluoksniuose 
jau  formavosi  „žydų  sąmokslo"  teorija. 

Nors  esperantininkų  judėjimas  griežtai  reikalavo  laikytis 
visiško  neutralumo,  jį  įkvėpęs  filantropinis  impulsas  ir  pa¬ 
matinis  pasaulietinis  tikėjimas  negalėjo  nepadaryti  įtakos  jo 
pripažinimui;  atsirado  daug  naujosios  kalbos  šalininkų,  kaip 
esperantiškai  sakoma,  samideani,  suvienytų  tos  pačios  idėjos. 
Be  to,  beveik  tais  pačiais  metais,  kai  buvo  sukurta  esperanto, 
virš  pačios  kalbos  ir  jos  šalininkų  pakibo  carinės  valdžios. 

įtariai  žiūrinčios  į  bet  kokį  idealizmą,  grėsmė,  ypač  kai,  laimei 
ar  nelaimei,  ją  karštai  parėmė  Tolstojus,  o  šio  rašytojo  huma¬ 
nistinis  pacifizmas  buvo  laikomas  pavojinga  revoliucine 
ideologija.  Vėliau  įvairių  šalių  esperantininkus  persekiojo  na¬ 
ciai  (plg.  Lins,  1988).  Persekiojimas  patvirtina  vieną  mintį: 
dauguma  kitų  tarptautinių  kalbų  siekė  būti  tik  praktinės  pa¬ 
galbos  priemonės,  tuo  tarpu  esperanto  grįžo  prie  tos  religinės 
bei  pacifistinės  dvasios,  kuri  sklido  iš  daugelio  tobulos  kalbos 
ieškojimų,  bent  jau  iki  XVII  amžiaus  pabaigos. 

Esperanto  susilaukė  palankumo  ir  paramos  iš  daugelio 
garsių  žmonių  -  lingvistų  kaip  Baudoinas  de  Courtenay  ir 
Otto  Jespersenas,  mokslininkų  kaip  Peano  ar  filosofų  kaip 
Russellas.  Vieną  iš  įtikinamiausių  liudijimų  pateikė  Carna- 
pas:  savo  Autobiografijoje  jis  susijaudinęs  pasakoja  apie 
solidarumo  jausmą,  kurį  patyrė  galėdamas  kalbėtis  su  įvairių 
šalių  žmonėmis  ta  pačia  kalba.  Jis  pabrėžė  šitos  „gyvos  kalbos 
[...],  kurios  didis  struktūros  paprastumas  jungiasi  su  nuo¬ 
stabiai  lanksčiomis  išraiškos  priemonėmis"  privalumus  (žr. 
Schilpp,  1963,  70).  Ką  jau  kalbėti  apie  išraiškingą  Antoine'o 
Meillet  teiginį:  Toute  discussion  theorique  ėst  varne;  l' Esperanto 
fonctionne *  (Meillet,  1918,  268). 

Šiandien  turime  „Universalą  Esperanto  Ąsočio",  kurios 
skyriai  yra  visuose  didžiuosiuose  pasaulio  miestuose,  -  tai 
liudija  esperanto  sėkmę.  Esperantininkai  leidžia  per  šimtą 
periodinių  leidinių,  į  šią  kalbą  išversti  pagrindiniai  visų  šalių 
literatūros  kūriniai  -  nuo  Biblijos  iki  Anderseno  pasakų,  yra 
ir  originalios  poezijos  bei  prozos. 

Kaip  ir  Volapūk ,  esperanto  kalba,  ypač  pirmaisiais  dešimt¬ 
mečiais,  patyrė  ne  vieną  mėginimą  reformuoti  jos  leksiką  ir 
gramatiką.  1907  metais  tarptautinę  kalbą  turėjusios  išrinkti 
delegacijos,  kurios  įkūrėjas  ir  sekretorius  buvo  Couturat, 
komitetas  padarė  tai,  ką  Zamenhofas  pavadino  smūgiu,  arba 
tikra  išdavyste:  buvo  pripažinta,  kad  geriausia  TPK  yra  ne 

*  Bet  kokia  teorinė  diskusija  yra  bevaisė;  esperanto  jau  veikia 

ipranc.). 

esperanto,  o  aprobuota  jos  versija,  vėliau  žinoma  kaip  Ido  (iš 
esmės  tai  Louis  De  Beaufront'o,  aistringo  Prancūzijos  es¬ 
perantininko,  reformuota  esperanto).  Tačiau  dauguma  judė¬ 
jimo  šalininkų  pasipriešino  siūlomiems  pakeitimams,  vado¬ 
vaudamiesi  Zamenhofo  paskelbtu  principu:  ateityje  gali 
rastis  įvairių  pagerinimų  ar  turtingesnė  leksika,  tačiau  visada 
turi  išlikti,  sakytume,  „tvirtas  stuburas",  kaip  Zamenhofas 
apibrėžė  1905  metais  savo  Fundamento  de  Esperanto. 


Pagerinta  gramatika 

Esperanto  abėcėlę  sudaro  28  raidės,  ji  remiasi  principu  „kiek¬ 
vienai  raidei  -  vienas  garsas  ir  kiekvienam  garsui  -  viena  rai¬ 
dė".  Kirtis  pastovus  -  priešpaskutiniame  skiemenyje.  Artike¬ 
lis  tik  vienas  -  la  visoms  giminėms,  skaičiams  ir  linksniams, 
todėl  sakoma  la  homof  la  libroj,  la  abelo.  Asmenvardžiai  var¬ 
tojami  be  artikelio.  Nėra  nežymimojo  artikelio. 

O  dėl  leksikos,  tai  jau  savo  jaunystės  laiškuose  Zamen¬ 
hofas  yra  pabrėžęs,  kad  daugelyje  Europos  kalbų  moteriškoji 
giminė  ir  išvestinės  formos  padaromos  pridėjus  priesagas 
( Buch/Būcherei ,  pharmacon/pharmakeia,  rex/regma,  galio /gailina, 
heroel heroine,  tsar/tsarine ),  o  priešybės  -  pridėjus  priešdėlius 
(heureux/malheureux,  fermo/malfermo,  rostom/malo-rostom, 
rusiškai  tai  reiškia  „aukštas/žemas").  1876  metų  rugsėjo  24 
dienos  laiške  Zamenhofas  rašo  iš  įvairių  Europos  kalbų  žo¬ 
dynų  išrinkęs  žodžius,  turinčius  bendras  šaknis,  todėl  su¬ 
prantamus  kalbantiesiems  įvairiomis  kalbomis:  lingive,  lin- 
gua,  langue,  lengua,  language;  rosa,  rose,  roza  ir  t.t.  Tai  jau  buvo 
aposteriorinės  kalbos  principai. 

Toliau,  nebegalėdamas  rasti  bendrų  šaknų,  Zamenhofas 
kuria  savo  žodžius,  laikydamasis  distributyvinio  kriterijaus, 
teikdamas  pirmenybę  romanų  kalboms,  po  jų  -  germanų  ir 
slavų.  Todėl  kiekvienas  Europos  kalba  kalbantis  žmogus,  pa¬ 
nagrinėjęs  esperanto  žodyną,  jame  ras:  (1)  žodžių,  atpažįstamų 

todėl,  kad  tokių  padų  ar  panašių  yra  jo  kalboje;  (2)  nors  iš 
svetimų  kalbų  kilusių  žodžių,  bet  jau  pažįstamų;  (3)  kai  kurių 
iš  pirmo  žvilgsnio  svetimų  žodžių,  kurie,  sužinojus  jų  pras¬ 
mę,  taps  lengvai  atpažįstami;  ir  pagaliau  (4)  nedaug  nežino¬ 
mų  žodžių,  kuriuos  reikės  išmokti  ex  novo.  Štai  keletas  pa¬ 
vyzdžių:  abelo  (bitė),  apud  (greta),  akto  (aktas,  veiksmas), 
alumeto  (degtukas),  birdo  (paukštis),  cigaredo  (dgaretė),  domo 
(namas),  fali  (griūti),  frosto  (šaltis ),fumo  (dūmai),  hundo  (šuo), 
kato  (katė),  krajono  (pieštukas),  kvar  (keturi). 

Vartojama  gana  daug  sudurtinių  daiktavardžių.  Zamen- 
hofas,  matyt,  negalvojo  laikytis  apriorinių  kalbų  kriterijų,  kai 
kompozidja  yra  norma,  nes  žodžiai  privalo  būti  kaip  „che¬ 
minės  formulės".  Bet  ir  vadovaudamasis  aposterioriniu 
kriterijumi,  jis  galėjo  remtis  natūraliomis  kalbomis,  kur  tokie 
terminai  kaip  schiaccianoci  (spragtukas),  tire-bouchans  (kamš- 
datraukis),  man-eater  (žmogėdra)  yra  įprastas  dalykas,  ką  jau 
kalbėti  apie  vokiedų  kalbą.  Kai  tik  tai  įmanoma,  kuriant  nau¬ 
ją  sudurtinį  žodį  maksimaliai  išnaudojamas  ribotas  šakninių 
formų  skaičius.  Taisyklė  numato,  kad  pagrindinis  žodis  eina 
po  antraeilio:  „rašomasis  stalas"  vadinamas  skribotablo,  nes 
pirmiausia  yra  stalas,  o  tai,  kad  ant  jo  rašoma,  yra  antraeilis 
dalykas.  Toks  lankstus  agliutinacijos  principas  leidžia  kurti 
lengvai  atpažįstamus  neologizmus  (Zinna,  1993). 

Iš  šaknies  kamieno  neutrali  forma  gaunama  su  galūne  -o, 
kuri  nėra,  kaip  įprasta  manyti,  vyriškosios  giminės  priesaga, 
o  rodo  vienaskaitos  daiktavardį,  nenurodydama  giminės. 
Moteriškoji  giminė  padaroma  prieš  galūnę  -o  įterpiant  prie¬ 
sagą  - in -:  „tėvas /motina"  =  patr-o/patr-in-o,  „karalius /kara¬ 
lienė"  =  reg-o/reg-in-o,  „vyras /moteris"  =  vir-o/vir-in-o.  Dau¬ 
giskaita  padaroma  prie  vienaskaitos  pridėjus  galūnę  -j: 
„tėvai/ motinos"  =  la  patroj/la  patrinoj. 

Natūraliose  kalbose  dažnai  kiekvienam  turiniui  yra  visiš¬ 
kai  skirtingos  lemos.  Pavyzdžiui,  besimokantis  italų  kalbos 
turi  įsiminti  keturis  skirtingus  tėvystės  semantinio  lauko  žo¬ 
džius:  padre  (tėvas),  madre  (motina),  suocero  (uošvis),  genitori 

(tėvai);  esperanto  kalboje  iš  šaknies  patr-  be  žodyno  galima 
sukurti  atitinkamai  patro,  patrino,  bonpatro,  gepatroj. 

Labai  svarbu  yra  tikslios  priesagų  ir  priešdėlių  reikšmės. 
Tarkime,  italų  kalboje,  kaip  pabrėžia  Migliorini  (1986, 34),  trom- 
bett-iere  (trimitininkas)  ir  candel-iere  (žvakidė)  išreiškia  dvi 
visiškai  skirtingas  sąvokas,  o  analogiškas  sąvokas  išreiškia  skir¬ 
tingos  priesagos,  kaip  calzaiolo  (batsiuvys),  trombettiere  (tri¬ 
mitininkas),  commerciante  (prekybininkas),  impiegato  (tarnau¬ 
tojas),  presidente  (pirmininkas),  dentista  (stomatologas),  scalpellino 
(akmentašis).  Tuo  tarpu  esperanto  kalboje  visos  profesijos  ar 
veikla  nurodomos  priesaga  -isto  (išgirdus  žodį  dentisto  aišku, 
kad  kalbama  apie  profesiją,  susijusią  su  dantimis). 

Būdvardžiai  taip  pat  sudaromi  paprastai  ir  aiškiai:  taisyk¬ 
lingai  prie  šaknies  pridedant  priesagą  -a:  patra  =  „tėviškas", 
derinami  skaičiumi  su  daiktavardžiais  ( bonaj  patroj  =  „geri 
tėvai").  Šešios  veiksmažodinės  formos  yra  neasmenuojamos, 
jos  visada  nurodomos  pagal  priesagą,  pavyzdžiui,  veiksma¬ 
žodis  „matyti":  bendratis  ( vid-i ),  esamasis  laikas  ( vid-as ),  bū¬ 
tasis  laikas  ( vid-is ),  busimasis  laikas  ( vid-os ),  tariamoji  nuosa¬ 
ka  ( vid-us ),  liepiamoji  nuosaka  ( vid-u\ ). 

Kaip  pažymi  Zinna  (1993),  apriorinės  kalbos  ir  „lakoniš¬ 
kos"  gramatikos  mėgino  bet  kokia  kaina  pritaikyti  ekono¬ 
mijos  principą,  o  esperanto  laikėsi  optimizavimo  principo. 
Pavyzdžiui,  nors  ji  yra  ne  fleksinė  kalba,  bet  išlaiko  galininką: 
jis  padaromas  prie  daiktavardžio  vardininko  galūnės  pride¬ 
dant  -n:  la  patro  amas  lafilon ,  la  patro  amas  lafilojtt.  Motyvas  tas, 
kad  galininkas  -  vienintelis  linksnis  nefleksinėse  kalbose, 
kuris  neišreiškiamas  prielinksniu,  todėl  turi  būti  kokiu  nors 
būdu  nurodytas.  Kita  vertus,  kalbose,  kur  daiktavardžiai  ne¬ 
beturi  galininko,  jis  išlaikytas  įvardžiams  (JO  amo  ME  stesso  - 
„aš  myliu  save").  Galininkas  visada  leidžia  pakeisti  sintak¬ 
sinę  tvarką  nesuklaidinant,  kas  yra  veikiantysis  (subjektas)  ir 
kas  -  veikiamasis  (veiksmo  objektas). 

Be  to,  galininkas  padeda  išvengti  kai  kurių  nefleksinėse 
kalbose  pasitaikančių  dviprasmybių.  Kadangi  jis  naudojamas 

(kaip  ir  lotynų  kalboje)  judėjimo  krypčiai  reikšti,  galima  at¬ 
skirti  la  birdoflugas  en  la  gardeno  („paukštis  skraido  sode")  nuo 
la  birdoflugas  en  la  gardenon  („paukštis  skrenda  į  sodą").  Ita¬ 
liškai  toks  sakinys  skamba  dviprasmiškai  ( l'uccello  volą  nei 
giardino).  Skaitant  prancūzišką  sakinį  je  Vecoute  mieux  que 
vous,  reikėtų  spręsti,  ar  (1)  „aš  kažko  klausau  geriau  nei  jūs", 
ar  (2)  „aš  labiau  nei  jūsų  klausau  kažko  kito".  Esperantiškai 
pirmuoju  atveju  būtų  pasakyta  mi  auuskultas  lin  pli  bone  oi  vi, 
antruoju  -  mi  auuskultas  lin  pli  bone  oi  vin. 


Teoriniai  prieštaravimai  ir 
kontrprieštaravimai 

Pagrindinis  objektyvus  prieštaravimas,  kuris  tinka  kiekvienai 
aposteriorinei  kalbai,  yra  tas,  kad  ji  nesistengia  išskirti  ar 
dirbtinai  pertvarkyti  universalios  turinio  sistemos,  bet  nori 
sukurti  lengvą  ir  lanksčią  išraiškos  sistemą,  kuri  išreikštų  nor¬ 
maliai  natūraliomis  kalbomis  perteikiamus  turinius.  Tokį 
praktinį  privalumą  galima  laikyti  ir  teoriniu  trūkumu.  Ap¬ 
riorinės  kalbos  buvo  per  daug  filosofinės,  o  jų  aposteriorinės 
įpėdinės  yra  per  mažai  filosofinės. 

Ne  vienas  TPK  šalininkas  atkreipė  dėmesį  į  lingvistinio 
reliatyvizmo  problemą  arba  nerimastavo,  kad  skirtingos  kal¬ 
bos  skirtingai,  kartais  tarpusavyje  visai  nesuderinamai  or¬ 
ganizuoja  turinį.  Kaip  neginčijamą  dalyką  jie  priėmė,  kad 
įvairiose  kalbose  egzistuoja  sinonimiškos  išraiškos,  ir  svarus 
esperanto  indėlis  į  literatūros  kūrinių  vertimą  -  daugybė  ver¬ 
timų  iš  įvairių  pasaulio  kalbų  -  pateikiamas  kaip  galutinis 
šios  kalbos  „iškalbumo"  įrodymas  (tokį  požiūrį  užginčijo  du 
autoriai,  tradiciškai  laikomi  lingvistinio  reliatyvizmo  šalinin¬ 
kais,  Sapiras  ir  Whorfas;  apie  jų  kritiką  žr.  Pellerey,  1993,  7). 

Jei  aposteriorinė  kalba  laiko  neginčijamu  faktą,  kad  egzis¬ 
tuoja  visoms  kalboms  bendra  turinio  sistema,  tai  netiesiogiai 
teigiama,  jog  šis  modelis  yra  būtent  vakarietiškas.  Nors  kai 

kuriais  savo  bruožais  esperanto  kalba  bando  nutolti  nuo 
indoeuropietiškojo  modelio,  visgi  ir  jos  leksika,  ir  sintaksė 
grindžiama  iš  esmės  indoeuropiečių  kalba,  „padėtis  būtų  bu¬ 
vusi  kitokia,  jei  kalba  būtų  sukurta  japonų  kalbos  pagrindu" 
(Martinet,  1991,  681). 

Galima  nekreipti  dėmesio  į  šiuos  prieštaravimus  kaip  į  ne¬ 
reikšmingus.  Silpna  teorinė  vieta  gali  tapti  praktiniu  priva¬ 
lumu.  Galima  nutarti,  kad  geidžiamas  kalbų  susijungimas 
įmanomas  tik  pritaikius  indoeuropietišką  lingvistinį  modelį 
(plg.  Carnap,  Schilpp,  1963,  71).  Tokį  požiūrį,  atrodo,  sustip¬ 
rintų  nūdienos  faktai:  bent  jau  šiuo  metu  Japonijos  eko¬ 
nomikos  ir  technologijų  plėtra  yra  pagrįsta  indoeuropietiškos 
(anglų)  kalbos,  kaip  pagalbinės,  vartojimu. 

Priežastys,  kodėl  susižavima  vienomis,  o  ne  kitomis  natū¬ 
raliomis  ar  pagalbinėmis  kalbomis,  paprastai  yra  ekstraling- 
vistinės;  kalbant  apie  lingvistines  priežastis  (lengvumas, 
racionalumas,  taupumas  ir  1. 1.),  kintamųjų  yra  daug,  tačiau 
nėra  „mokslinių"  kriterijų,  kuriais  galėtume  paneigti  Goro- 
pijaus  Bekano  ir  jo  šalininkų  mintį,  jog  flamandų  kalba  yra 
pati  lengviausia,  natūraliausia,  švelniausia  ir  išraiškingiausia 
pasaulio  kalba.  Dabartinis  anglų  kalbos  dominavimas  yra 
istorinis  atsitiktinumas,  nulemtas  britų  imperijos  kolonijinės 
ir  prekybos  ekspansijos,  vėliau  -  JAV  technologinės  bei  eko¬ 
nominės  hegemonijos.  Aišku,  galima  teigti,  kad  anglų  kalbos 
paplitimą  palengvino  tai,  jog  šioje  kalboje  daug  vienskie¬ 
menių  žodžių,  ji  lengvai  absorbuoja  užsienietiškus  žodžius, 
lanksti  kurti  neologizmus  ir  panašiai,  bet  jei  būtų  nugalėjęs 
Hitleris,  ir  JAV  būtų  tapusios  konfederacija  silpnų,  nestabilių 
valstybėlių  kaip  Centrinėje  Amerikoje,  ar  negalima  manyti, 
kad  visas  pasaulis  šiandien  lengvai  kalbėtų  vokiškai,  ir  vo¬ 
kiškai  būtų  reklamuojami  japoniški  tranzistoriai  Honkongo 
oro  uosto  duty  free  shop  (arba  Zollfreier  Waren)7  Beje,  apie  tik 
tariamą  anglų  kalbos  racionalumą  (kaip  ir  bet  kokios  kitos 
natūralios  pagalbinės  kalbos)  galima  pasiskaityti  Jesperseno 
1931  metų  kritikoje. 

Taigi  esperanto  kalba  galėtų  funkcionuoti  kaip  tarptautinė 
kalba  dėl  tų  pačių  priežasčių,  dėl  kurių  įvairiais  istorijos  pe¬ 
riodais  tas  funkcijas  atliko  tokios  natūralios  kalbos  kaip 
graikų,  lotynų,  prancūzų,  anglų  ir  svahili. 

Labai  rimtą  prieštaravimą  yra  pareiškęs  Destuttas  de  Tra- 
cy.  Jis  teigė,  kad  universali  kalba  yra  neįmanoma  dėl  nuola¬ 
tinės  kaitos  ir  dėl  „amžinos"  priežasties:  „Net  jei  visi  žemės 
gyventojai  šiandien  susitartų  kalbėti  viena  kalba,  greitai  dėl 
vartosenos  ji  pasikeistų  ir  modifikuotųsi  tūkstančiais  skir¬ 
tingų  būdų  skirtingose  šalyse,  iš  jos  kiltų  lygiai  tiek  pat  skir¬ 
tingų  dialektų,  ir  šie  pamažu  atitoltų  vienas  nuo  kito"  ( Ele - 
ments  d'idėologie,  II,  6,  p.  569). 

Teisybė,  kad  dėl  tų  pačių  priežasčių  Portugalijos  ir 
Brazilijos  portugalų  kalbos  skiriasi  tiek,  kad  paprastai  būna 
du  kokios  nors  užsienietiškos  knygos  vertimai,  o  užsieniečiai, 
išmokę  portugalų  kalbos  Rio  de  Žaneire,  patiria  sunkumų 
mėgindami  susikalbėti  Lisabonoje.  Tačiau  galima  atsakyti, 
kad  portugalas  ir  brazilas  visgi  supranta  vienas  kitą,  bent  jau 
kasdieniame  gyvenime.  Iš  dalies  todėl,  kad  visuomenės  in¬ 
formavimo  priemonės  padeda  kalbantiesiems  viena  kalbos 
atmaina  sekti  kitoje  atmainoje  vykstančius  pokyčius. 

Tokie  esperanto  kalbos  šalininkai  kaip  Martinet  (1991, 685) 
mažiausiai  naiviu  pavadino  reikalavimą,  kad  pagalbinė  kal¬ 
ba,  plisdama  naujuose  regionuose,  nesikeistų  ir  neįgytų 
dialekto  savybių.  Tačiau  jei  TPK  liktų  tik  pagalbine  kalba, 
nevartojama  kasdieniame  gyvenime,  sumažėtų  ir  lygiagre¬ 
čios  raidos  rizika.  Žiniasklaida,  perteikdama  tarptautinės 
kontrolės  asociacijos  sprendimus,  irgi  padėtų  stiprinti  ir  iš¬ 
laikyti  jos  standartą  ar  bent  jau  kontroliuoti  plėtrą. 


„Politinės"  TPK  galimybės 

Iki  šiol  instrumentinių  kalbų  vartojimą  lėmė  tradicija  (lotynų  - 
kaip  politinė,  akademinė  ir  Bažnyčios  kalba  viduramžiais). 

nepasveriami  dalykai  (svahili  kalba,  natūrali  šnekamoji  vieno 
Afrikos  regiono  kalba,  dėl  prekybinių  ir  kolonijinių  kontaktų 
palengva,  spontaniškai  virto  paprastesne,  buvo  sunorminta 
ir  tapo  bendra  didžiulio  Afrikos  regiono  kalba)  ar  politinė  bei 
ekonominė  hegemonija  (anglų  kalba  po  Antrojo  pasaulinio 
karo). 

Tačiau  ar  įmanoma,  kad  kokia  nors  tarptautinė  organiza¬ 
cija  (pavyzdžiui.  Jungtinės  Tautos  ar  Europos  Parlamentas) 
primestų  tam  tikrą  TPK  kaip  lingua  franca  (ar  pripažintų  jos 
faktinį  paplitimą  ir  ją  patvirtintų)?  Tokių  istorinių  prece¬ 
dentų  nėra. 

Tačiau  niekas  nepaneigtų,  kad  šiandien  daugelis  aplinky¬ 
bių  pasikeitė,  pavyzdžiui,  tas  nuolatinis  įvairių  tautų  ben¬ 
dravimas  -  ne  vien  aukščiausių  socialinių  sluoksnių,  bet  per 
masinį  turizmą  -  tokio  reiškinio  ankstesniais  amžiais 
nebuvo.  Nebuvo  ir  visuomenės  informavimo  priemonių, 
gebančių  visame  pasaulyje  paskleisti  ganėtinai  vienodus 
elgesio  modelius  (būtent  visuomenės  informavimo  priemo¬ 
nės  daugiausia  prisidėjo  prie  anglų  kalbos,  kaip  instrumen¬ 
tinės,  paplitimo).  Todėl  jei  politinį  sprendimą  lydėtų  pla¬ 
ninga  žiniasklaidos  kampanija,  pasirinktos  TPK  galimybės 
išlisti  labai  padidėtų. 

Albanai  ir  tunisiečiai  lengvai  išmoko  itališkai  tik  todėl, 
kad  dabar  jie  gali  matyti  Italijos  televizijos  programas.  Žmo¬ 
nės  galėtų  susipažinti  su  TPK,  jei  viso  pasaulio  televizijos 
kiekvieną  dieną  skirtų  tam  nors  truputį  laiko  arba  ja  būtų 
skelbiami,  pavyzdžiui,  popiežiaus  kreipimaisi  ar  įvairių 
tarptautinių  susirinkimų  sprendimai,  rašomos  elektroninės 
programinės  įrangos  instrukcijos  arba  vyktų  pokalbiai  tarp 
lėktuvų  pilotų  ir  skrydžių  dispečerių. 

Nors  tokia  politinė  iniciatyva  iki  šiol  nebuvo  parodyta  ir, 
atrodo,  sunku  ją  sužadinti,  anaiptol  nereiškia,  kad  to  nebus 
ateityje.  Per  pastaruosius  keturis  šimtmečius  Europoje  forma¬ 
vosi  tautinės  valstybės,  ir  joms  buvo  svarbu  (kartu  su  sienų 
apsaugos  bei  muitinių  politika,  reguliarios  kariuomenės  su- 

kūrimu,  nacionalinio  tapatumo  simbolika)  įtvirtinti  vieną 
nacionalinę  kalbą.  Mokyklos,  aukštosios  mokyklos,  spauda 
padėjo  sunorminti  ir  pakeisti  šias  kalbas.  Mažumų  kalbomis 
niekas  nesirūpino  arba  įvairiomis  politinėmis  aplinkybėmis 
jos  buvo  netgi  slopinamos  ir  sumenkintos  iki  „antrarūšės  kal¬ 
bos /y  statuso. 

Šiandien  viskas  sparčiai  keičiasi  priešinga  linkme:  politi¬ 
koje  griaunami  muitinių  barjerai,  kuriamos  tarptautinės  tai¬ 
kos  palaikymo  pajėgos,  atsiveria  valstybių  sienos.  Pastarai¬ 
siais  dešimtmečiais  visoje  Europoje  vykdoma  pagarbos 
tautinių  mažumų  kalboms  politika.  Maža  to,  pastaraisiais 
metais  įvyko  dar  labiau  stulbinamų  pokyčių,  o  Sovietų  im¬ 
perijos  griūtis  yra  ryškiausia  to  išraiška:  lingvistinis  susiskal¬ 
dymas  traktuojamas  ne  kaip  vengtinas,  o  kaip  etninės  tapa¬ 
tybės  ir  politinės  teisės  dalykas,  kurio  kaina  verta  net  pilietinio 
karo.  Toks  pat  procesas,  vykdomas  gal  skirtingomis,  bet  daž¬ 
nai  tokiomis  pat  žiauriomis  priemonėmis,  ryškėja  Jungtinėse 
Amerikos  Valstijose.  Du  amžius  WASP*  anglų  kalba  buvo 
melting  pot  kalba,  šiandien  Kalifornija  virsta  dvikalbe  valstija 
(anglų  ir  ispanų  kalbos),  o  nuo  jos  neatsilieka  ir  Niujorkas. 

Matyt,  tai  jau  nesulaikomas  procesas.  Jei  Europos  vieni¬ 
jimo  procesai  vyks  lygia  greta  su  kalbų  dauginimosi  proce¬ 
sais,  vienintelis  galimas  sprendimas  bus  įvesti  Europoje  vieną 
bendrą  instrumentinę  kalbą. 

Iš  visų  buvusių  prieštaravimų  vis  dar  lieka  vienas,  sufor¬ 
muluotas  Fontenelle'io,  o  pakartotas  d'Alembert'o  įvade  į 
Encyclopėdie  -  vyriausybės  iš  prigimties  yra  egoistiškos,  jos 
niekada  nemokėjo  įžvelgti  to,  kas  yra  gerai  visai  žmonijai,  ne 
vien  joms.  Net  jei  sutiktume,  kad  TPK  yra  neišvengiama 
būtinybė,  sunku  įsivaizduoti,  kad  pasaulinės  organizacijos, 
vis  dar  nesusitariančios  dėl  neatidėliotinų  priemonių,  kaip 
išgelbėti  planetą  nuo  ekologinės  katastrofos,  įstengs  neskaus¬ 
mingai  išgydyti  Babelio  paliktą  atvirą  žaizdą. 

*  VVASP  -  White-Anglo-Saxon  Protestant  (anglosaksų  kilmės  baltasis 

protestantas). 

Tačiau  šiame  amžiuje  jau  taip  pripratome  prie  nuolat  grei¬ 
tėjančio  įvykių  tempo,  kad  verčiau  atsisakykime  lengvabū¬ 
diškų  pranašysčių.  Būtent  tautinio  orumo  jausmas  gali  tapti 
varomąja  jėga:  susidūrusios  su  perspektyva,  kad  būsimoje 
Europos  Sąjungoje  gali  įsivyrauti  vienos  tautos  kalba,  valsty¬ 
bės,  turinčios  mažai  galimybių  primesti  savo  kalbą  ir  būgš¬ 
taujančios  dėl  kitų  kalbų  dominavimo  (taigi  visos,  išskyrus 
vieną)  galėtų  susivienijusios  paremti  TPK  pritaikymo  kam¬ 
paniją. 


TPK  ribos  ir  iškalba 

Stebint  labiausiai  paplitusių  TPK  pastangas  versti  pasaulinės 
poezijos  šedevrus,  iškyla  klausimas,  ar  TPK  galima  kurti  me¬ 
no  kūrinius. 

Čia  norisi  pacituoti  garsią  (ir  klaidingai  suprastą)  boutade, 
priskiriamą  Leo  Longanesi:  „Negalima  būti  didžiu  bulgarų 
poetu/'  Šioje  boutade  nėra  ir  nebuvo  nieko  įžeidžiamo  apie  Bul¬ 
gariją:  Longanesi  turėjo  galvoje,  kad  negalima  būti  didžiu  poe¬ 
tu,  jei  rašai  kalba,  kurią  vartoja  tik  keli  milijonai  žmonių,  gy¬ 
venančių  šalyje,  ilgus  šimtmečius  buvusioje  istorijos  paribyje. 

Posakio  aiškinimas  galėtų  būti  toks:  negali  tikėtis  būti 
pripažintas  didžiu  poetu,  jei  rašai  daugeliui  nežinoma  kalba, 
tačiau  toks  aiškinimas  yra  ribotas  vien  todėl,  kad  poetinę  di¬ 
dybę  sutapatina  su  paplitimu.  Labiau  tikėtina,  kad  Longanesi 
norėjo  pasakyti,  jog  kalbą  praturtina  ir  sutvirtina  daugybė 
ekstralingvistinių  įvykių,  kuriuos  ji  perteikia,  tai  būtų  ryšiai 
su  kitomis  kultūromis,  poreikis  perduoti  naują  patirti  ją  var- 
tojančios  visuomenės  konfliktai  ir  atsinaujinimas.  Jeigu  ši 
visuomenė  gyveno  istorijos  paribyje,  jos  papročiai  ir  žinios 
ilgus  amžius  liko  nepakitę,  kalba  irgi  nepakitusi,  tik  išsisė¬ 
musi,  nualinta  prisiminimų,  per  šimtmečius  sustabarėjusių 
apeigų,  -  argi  galima  tikėtis,  kad  jos  kalba  būtų  naujo  didžio 
poeto  kūrybos  instrumentu. 

Tačiau  TPK  toks  priekaištas  visai  netinka:  nuolatos  sugy¬ 
vendama  su  kitomis  kalbomis  ji  neliktų  uždaroje  erdvėje,  o 
kasdien  taptų  vis  turtingesnė.  Ji  galėtų  sustabarėti  tik  dėl 
perdėtos  institucinės  kontrolės  iš  viršaus  (atrodytų,  pagrin¬ 
dinės  jos  tarptautiškumo  sąlygos)  ir  stokotų  lankstumo 
išreikšti  naują  kasdienę  patirtį.  Tiesa,  būtų  galima  papriekaiš¬ 
tauti,  esą  bažnytinė  ir  universitetinė  lotynų  kalba,  jau  susta¬ 
barėjusi  tomis  gramatinėmis  formomis,  apie  kurias  kalbėjo 
Dante,  puikiausiai  tiko  kurti  liturginę  poeziją  kaip  „Stabat 
Mater"  ar  „Pange  Lingua",  net  tokias  žaismingas  eiles  kaip 
„Carmina  Burana".  Bet  tiesa  ir  tai,  kad  „Carmina  Burana"  - 
toli  gražu  ne  Dieviškoji  komedija. 

Tarptautinei  pagalbinei  kalbai  trūktų  istorinio  paveldo  su 
visais  jo  nulemtais  intertekstiniais  turtais.  Tačiau  liaudies  kal¬ 
bos,  kuriomis  parašytos  viduramžių  Sicilijos  poetų  eilės.  Sak¬ 
mė  apie  Igorio  žygį  ar  Beovulfas  kažkada  buvo  tokios  pat  jaunos, 
bet  sugebėjo  vienaip  ar  kitaip  perimti  visą  ankstesnių  kalbų 
istoriją. 

Išvados 


Piures  linguas  šeire  gloriosum  esset,  patet  exemplo  Catonis, 
Mithridates,  Apostolorum.* 

Komenijus,  Linguarum  methodus  novissima,  XXI 


Ši  istorija  yra  gryna  propaganda,  nes  pateikiamas  kalbų  kil¬ 
mės  bei  įvairovės  aiškinimas  yra  neišsamus,  teigiama,  jog  tai 
tik  bausmė  ir  prakeiksmas.  [...]  Kadangi  kalbų  įvairovė  išties 
trukdo  žmonėms  laisvai  bendrauti,  ji  tikrai  yra  bausmė.  Ta¬ 
čiau  ji  reiškia  ir  pirminių  Adomo  kūrybos  galių  išskleidimą, 
jėgos,  kuri  dieviškojo  kvėptelėjimo  dėka  leido  kurti  vardus, 
kūrybinį  vaisingumą. 

J.  Trabant,  Apeliotes,  oder  der  Sinti  der  Sprache,  1986,  p.  48 

Daugialypės  žemės  gyventojai,  europiečiai,  negali  negirdėti 
žmonių  kalbų  polifonijos.  Dėmesys  kitam,  kalbančiam  savo 
kalba,  yra  pirmas  žingsnis  norint  įtvirtinti  solidarumą,  kurio 
turinys  būtų  konkretesnis  už  propagandines  kalbas. 

Cl.  Hagėge,  be  souffle  de  la  langue ,  1992,  p.  273 

Kiekviena  kalba  yra  tam  tikras  pasaulio  modelis,  semiotinė 
pasaulio  sampratos  sistema,  ir  turėdami  4000  įvairių  būdų, 
kaip  apsakyti  pasaulį,  jaučiamės  turtingesni.  Privalome  pa¬ 
sirūpinti  išsaugoti  kalbas,  kaip  rūpinamės  išsaugoti  gamtą. 

V. V.  Ivanov,  Reconstructing  the  Past,  1992,  p.  4 


Kaip  rodo  Katono,  Mitridato,  Apaštalų  pavyzdys,  daugelį  kalbų 
mokėti  būtų  garbinga  (lot.). 

Naujas  požiūris  į  Babelio  bokštą 

Kaip  minėjome,  ir  kolektyvinėje  vaizduotėje,  ir  visų,  kurie 
susimąstydavo  apie  kalbų  gausumą,  galvose  vyrauja  Pra¬ 
džios  knygoje  11,  o  ne  Pradžios  knygoje  10  skyriuje  pateiktas 
pasakojimas  apie  Babelį.  Demonet  (1992)  parodė,  kad  Rene¬ 
sanso  epochoje  imta  apmąstyti  Pradžios  knygos  10  skyrių, 
matėme,  kaip  šios  naujos  interpretacijos  šviesoje  suabejota 
hebrajų  kalba  kaip  vienintele  nepakitusią  nuo  Babelio  laikų; 
visgi  galime  sakyti,  kad  teigiamas  požiūris  į  kalbų  įvairovę  jau 
sklandė  žydų  ir  krikščioniškojo  kabalizmo  aplinkoje  (Jacque- 
mier,  1992).  Tačiau  teks  palaukti  XVIII  amžiaus,  kad  nauja 
Pradžios  knygos  10  skyriaus  interpretacija  išprovokuotų  ryž¬ 
tingą  naują  to  paties  biblinio  epizodo  įvertinimą. 

Tuo  laikotarpiu,  kai  pasirodė  pirmieji  Encyclopėdie  tomai, 
abatas  Pluche  knygoje  La  mėhanique  dės  langues  et  l'art  de  les 
einsegner  (1751)  priminė,  jog  pirmasis  leksikos  ar  bent  jau  vie¬ 
nos  ir  kitos  kalbų  šeimos  galūnių  diferencijavimasis  prasidėjo 
dar  Nojaus  laikais.  Pluche  padaro  dar  daugiau:  kalbų  daugi¬ 
nimasis  (ne  sumišimas)  atsiranda  ne  tik  kaip  natūralus,  bet 
kaip  visuomeniškai  teigiamas  reiškinys.  Žinoma,  pasak  Pluche, 
jau  Nojaus  laikais  žmones  iš  pradžių  trikdė  tai,  kad  gentys  ir 
šeimos  negalėjo  lengvai  susikalbėti,  bet  galų  gale 

tie,  kuriuos  jungė  bendras  kalbos  tipas,  vienijosi  tarpusavyje  ir 
užimdavo  tą  patį  pasaulio  kamputį.  Dėl  šios  skirtybės  kiekviena 
šalis  įgijo  savo  gyventojus  ir  jie  ten  įsitvirtino.  Reikėtų  pasakyti, 
kad  tokio  stebuklingo  ir  nepaprasto  pasikeitimo  nauda  tęsėsi  per 
visas  vėlesnes  epochas.  Kuo  labiau  tautos  maišėsi  tarpusavyje, 
tuo  radosi  daugiau  kalbų  mišinių  ir  naujovių;  o  kuo  labiau  kalbos 
dauginosi,  tuo  sunkiau  buvo  pakeisti  šalį.  Toks  susimaišymas  su¬ 
stiprino  prisirišimo  jausmą,  kuriuo  pagrįsta  tėvynės  meilė;  jis  pa¬ 
vertė  žmones  sėslesniais,  (p.  17-18) 

Čia  yra  kai  kas  daugiau  nei  kalbos  „dvasios"  šlovinimas: 
visiškai  pasikeičia  Babelio  mito  reikšmės  ženklas.  Natūrali 

kalbų  diferenciacija  dabar  tampa  teigiamu  reiškiniu,  leidusiu 
nusistovėti  gyvenvietėms,  rastis  tautoms  ir  gimti  tautinio  ta¬ 
patumo  jausmui.  { šią  panegiriką  reikėtų  pažvelgti  per  XVIII 
amžiaus  prancūzo  patriotinio  pasididžiavimo  prizmę:  confu- 
sio  linguarum  tampa  istorine  sąlyga  atsirasti  kai  kurioms  vals¬ 
tybinėms  vertybėms.  Perfrazuodamas  Liudviką  XIV,  Pluche 
tvirtina,  kad  l'etat  c  ėst  la  langue.* 

Turint  omenyje  šį  požiūrį,  įdomu  pažvelgti  į  priekaištus 
tarptautinei  kalbai,  kuriuos  išdėstė  kitas  prancūzų  autorius, 
gyvenęs  iki  pasipilant  a  posteriori  projektams  XIX  amžiuje,  - 
Josephas-Marie  Degėrando  knygoje  Dės  signes.  Jis  teigė,  kad 
keliautojų,  mokslininkų  ir  prekybininkų  (tų,  kuriems  ben¬ 
dros  kalbos  reikia  kaip  instrumento)  yra  mažuma,  o  didžioji 
dalis  paprastų  piliečių  puikiai  gyvena  kalbėdami  savo  kalba. 
Tiems  sėsliems  gyventojams,  kurių  keliautojui  reikia,  nebū¬ 
tinai  reikalingas  tas  keliautojas,  taigi  ir  bendra  kalba.  Būtent 
keliautojas  suinteresuotas  suprasti  čiabuvius,  bet  šiems  vi¬ 
siškai  nebūtina  suprasti  keliautojo,  kuris  iš  tikrųjų  turi  kalbinį 
pranašumą,  galėdamas  nuslėpti  nuo  tautų,  kurias  lanko,  savo 
tikruosius  ketinimus  (IV,  p.  562). 

Kalbant  apie  mokslinius  ryšius,  juos  palengvinanti  bendra 
kalba  esą  turėtų  atsiskirti  nuo  literatūrinės  kalbos,  tačiau  ži¬ 
nome,  kad  abi  šios  kalbos  veikia  ir  stiprina  viena  kitą  (IV, 
p.  570).  Be  to,  vartojama  vien  tik  moksliniam  bendravimui 
tarptautinė  kalba  taptų  slaptumo  įrankiu,  jos  nesuprastų  pa¬ 
prasti,  „neišrinktieji"  žmonės  (IV,  p.  572).  O  kalbant  apie  kal¬ 
bos  literatūrinę  vartoseną  (šis  argumentas  gali  pasirodyti 
mums  juokingas  ir  grynai  sociologinis),  tai  rašydami  savo  kal¬ 
ba  menininkai  mažiau  jaučia  tarptautinę  konkurenciją,  ne¬ 
būgštauja,  kad  bus  per  daug  palyginti  su  užsienio  autoriais... 
Slaptumas,  Degėrando  suprantamas  kaip  mokslinės  kalbos 
ribotumas,  atrodo  kaip  literatūrinės  kalbos  privalumas  (lygiai 
kaip  ir  gudriam,  išsilavinusiam  keliautojui,  mokančiam  dau¬ 
giau  už  čiabuvius  pašnekovus,  kuriuos  ketina  išnaudoti). 


Valstybė  -  tai  kalba  ( pranc .). 

Nepamirškime,  kad  esame  pabaigoje  amžiaus,  kuriame  gi¬ 
mė  Rivarolio  liaupsė  prancūzų  kalbai.  Degėrando  pripažįsta, 
kad  pasaulis  padalytas  į  įtakos  zonas  ir  vienose  teritorijose 
tikrai  derėtų  priimti  vokiečių  kalbą,  kitose  -  anglų,  bet  negali 
susilaikyti  nuo  tvirtinimo,  kad  kur  galima  būtų  primesti  pa¬ 
galbinę  kalbą,  neabejotinai  geriausia  rinktis  prancūzų  kalbą 
dėl  akivaizdžios  politinės  galios  (IV,  p.  578-579).  Tačiau,  De¬ 
gėrando  nuomone,  kliūtis  yra  vyriausybių  egoizmas:  Suppo- 
sera-t-on  que  les  gouvernements  veuillent  sentendre  pour  ėtablir 
dės  lois  uniformes  pour  le  changement  de  la  langue  nationale?  Mais, 
avons  nous  vu  biett  souvent  que  les  gouvernements  sentendent  en 
effet  pour  les  choses  qui  sont  d'un  intėret  gėnėral  pour  la  societe ?* 
(IV,  p.  554). 

To  pagrindas  -  XVIII  amžiaus  žmogaus,  o  ypač  XVIII  am¬ 
žiaus  prancūzo  įsitikinimas,  kad  žmonės  visiškai  nenori  mo¬ 
kytis  kitų  kalbų,  ar  jos  būtų  užsienio,  ar  universalios.  Polig- 
lotizmo  atžvilgiu  čia  matyti  tam  tikras  kultūrinis  kurtumas. 
Jis  gyvuos  ir  visą  XIX  amžių,  palikdamas  ryškių  pėdsakų  net 
mūsų  amžiuje,  nepalietęs  tik  Šiaurės  Europos  gyventojų,  ir  tai 
vien  dėl  būtinybės.  Tas  kurtumas  buvo  taip  paplitęs,  kad  De¬ 
gėrando  juto  poreikį  lyg  provokuodamas  teigti  (IV,  p.  587), 
jog  užsienio  kalbų  mokymasis  iš  tiesų  nėra  toks  bergždžias 
ir  mechaniškas  užsiėmimas,  kaip  visiems  atrodo. 

Todėl  Degėrando  savo  gana  skeptišką  apžvalgą  baigia  pa¬ 
negirika  kalbų  įvairovei:  ji  esanti  kliūtis  užkariautojų  pla¬ 
nams  ir  tautų  išnykimo  grėsmei;  ji  padeda  išlaikyti  kiekvie¬ 
nos  tautos  dvasią  ir  tautinį  charakteri  papročius,  saugančius 
tradicijų  grynumą.  Nacionalinė  kalba  yra  visos  tautos  saitas, 
ji  skatina  patriotizmą,  tradicijų  kultą.  Degėrando  sutinka,  kad 
tokie  apmąstymai  sunkiai  suderinami  su  visuotinės  brolybės 
jausmu,  bet,  anot  jo,  „šiame  pakrikimo  amžiuje  mūsų  širdis 

*  Ar  galime  patikėti,  jog  vyriausybės  norėtų  susitarti  dėl  bendrų 
taisyklių,  padėsiančių  pakeisti  nacionalinę  kalbą?  Ar  esame  ma¬ 
tę,  kad  vyriausybės  būtų  kada  nors  iš  tiesų  sutarusios  dėl  kokių 
nors  visai  visuomenei  svarbių  dalykų?  ( pranc .) 

pirmiausia  reikėtų  kreipti  į  patriotinius  jausmus;  kuo  labiau 
egoizmas  progresuoja,  tuo  pavojingiau  tapti  kosmopolitais" 
(IV,  p.  589). 

Jei  praeityje  norėtume  rasti  gyvą  glaudžios  vienybės  tarp 
tautos  ir  kalbos  patvirtinimą  (ką  teigia  Babelio  bokšto  griūties 
istorija),  jį  rastume  jau  Lutherio  kūriniuose  ( Praedigten  in 
Genesim,  1527).  Šis  palikimas  galbūt  davė  pradžią  Hėgelio 
pateikiamam  naujam,  ryžtingesniam  Babelio  įvertinimui.  Da¬ 
bar  ši  metafora  tampa  ne  tik  valstybės  gyvavimo  pagrindimu, 
bet  ir  kone  sakraliniu  bendro  žmonių  darbo  šlovinimu. 

„Kas  yra  šventa"?  -  klausia  Goethe  viename  dvieilyje.  Ir  atsako: 
„Tai,  kas  į  vieną  sujungia  sielas/'  [...]  Didžiuliame  Eufrato  slėnyje 
žmogus  sukuria  milžinišką  architektūros  statinį;  visi  kartu  prie  jo 
dirba,  ir  tas  bendrumas  tuo  pat  metu  tampa  kūrinio  tikslu  ir  tu¬ 
riniu.  Šio  visuomeninio  ryšio  kūrimas  nelieka  vien  tik  patriar¬ 
chaline  sąjunga.  Priešingai,  paprasta  šeimyninė  sąjunga  suyra,  ir 
iki  debesų  kylantis  statinys  yra  šio  ankstesnio,  dabar  jau  suirusio 
ryšio  įkūnijimas  ir  naujo,  daug  platesnio  ryšio  įgyvendinimas. 
Tuometinės  tautos  visos  kartu  ten  dirbo,  ir  taip,  kaip  jos  visos  su¬ 
tartinai  dirbo  prie  šio  milžiniško  statinio,  taip  ir  jų  darbo  vaisius 
turėjo  būti  saitas,  kuris  žemės  sankasomis,  sumūrytais  akmeni¬ 
mis,  architektūrine  krašto  plėtra  sujungė  vienus  su  kitais,  kaip 
mūsų  laikais  tokį  ryšį  kuria  papročiai,  tradicijos  ir  teisinė  vals¬ 
tybės  struktūra.  ( Estetica ,  III,  1, 1) 

Šioje  vizijoje,  kurioje  bokštas  tarsi  pranašauja  etinės  vals¬ 
tybės  gimimą,  kalbų  sumaišymas  neabejotinai  reiškiąs  tai,  kad 
valstybės  vienybė  yra  ne  universali,  o  padedanti  gimti  įvai¬ 
rioms  tautoms  („pagal  šią  tradiciją,  tautos,  susirinkusios  į  ben¬ 
drą  centrą  atlikti  tokio  darbo,  buvo  vėl  išsklaidytos,  atskirtos 
viena  nuo  kitos").  Visgi  Babelio  bokšto  statyba  yra  visuome¬ 
ninės,  politinės  ir  mokslo  istorijos  prielaida,  postūmis  -  pir¬ 
masis  pažangos  ir  proto  eros  pranašas.  Tai  dramatiška  intui¬ 
cija,  kone  jakobiniškas  būgno  tratėjimas  prieš  nukertant  galvą 
trukdančiam  Adomui  ir  jo  lingvistiniam  ancien  regime. 

Tačiau  egzekucija  ne  mirtina.  Bokšto,  kaip  žlugimo  ir  dra¬ 
mos,  mitas  gyvas  ir  šiandien:  „Babelio  bokštas  [...]  rodo  neiš¬ 
baigtumą,  netgi  negalimumą  baigti,  sukoncentruoti,  įvykdyti 
tai,  kas  priderėtų  statiniui,  architektūros  kūriniui"  (Derrida, 
1987, 203).  Dante  knygoje  De  vulgari  elocfuentia  (I,  VII)  pateikė 
„technologinę"  confusio  linguarum  versiją.  Jo  pasakojimas  yra 
ne  tiek  apie  įvairių  etninių  grupių  kalbų  radimąsi,  kiek  apie 
techninių  „kalbų"  kūrimąsi  (architektai  kalba  architektų  kal¬ 
ba,  akmenskaldžiai  -  akmenskaldžių  kalba),  tarsi  Dante  gal¬ 
votų  apie  savo  laikų  korporacijų  žargonus.  Čia  būtų  galima 
ante  litteram*  įžvelgti  formulavimą  koncepcijos,  kad  darbo 
pasiskirstymas  siejasi  su  lingvistinio  darbo  pasiskirstymu. 

Ši  Dante's  užuomina  keliavo  iš  vieno  amžiaus  į  kitą:  Ri- 
chard'o  Simono  knygoje  Histoire  critique  du  Vieux  Testament 
(1678)  pasirodė  mintis,  kad  Babelio  sąmyšis  kilo  todėl,  jog 
žmonės  turėję  įvardyti  įvairius  įrankius,  ir  kiekvienas  juos 
vadino  savaip. 

įtarimą,  kad  tokios  interpretacijos  atskleidžia  ankstes¬ 
niųjų  amžių  kultūrą  įkvėpdavusią  versmę,  patvirtina  Babelio 
bokšto  ikonografijos  istorijos  tyrimai  (plg.  Minko vvski,  1983). 
Pradedant  viduramžiais,  tiesiogiai  arba  netiesiogiai  akcen¬ 
tuojamas  žmogaus  darbas  -  mūrininkai,  skridiniai,  luitai, 
keltuvai,  svambalai,  kampainiai,  skriestuvai,  suktuvai,  tin¬ 
kavimo  reikmenys  ir  1. 1,  (iš  vaizduojančių  bokštą  paveikslų 
dažnai  galima  pažinti  viduramžių  mūrininkų  darbo  techni¬ 
ką).  Nežinia  -  gal  ir  Dante'i  ši  mintis  kilo  būtent  todėl,  kad 
poetas  gerai  žinojo  savo  laikų  ikonografiją. 

XVI  amžiaus  pabaigoje  Babelio  tema  užvaldo  olandų  ta¬ 
pybą,  yra  nesuskaičiuojama  daugybė  jos  variacijų  (prisimin¬ 
kime,  tarkim,  Bruegelį):  kai  kurie  dailininkai  perkrauna  pa¬ 
veikslus  techninėmis  detalėmis,  o  bokšto  forma  ir  tvirtumas 
tarsi  išreiškia  pasaulietinį  tikėjimą  pažanga.  Aišku,  XVII 
amžiuje,  epochoje,  kai  pasirodo  įvairių  traktatų  apie  „ste¬ 
buklingas  mašinas",  technologijos  rekonstrukcijos  bruožų 


Netiesiogiai  (lot.). 

daugėja.  Net  Kircherio  (o  šiam  autoriui  niekaip  negalėtume 
prikišti  pasaulietinių  polinkių)  dėmesys  knygoje  Turris  Babel 
nukrypsta  į  inžinerines  bokšto,  kaip  užbaigto  objekto,  prob¬ 
lemas  ir  knygos  autorius  jėzuitas  atrodo  sužavėtas  techno¬ 
logijos  stebuklu,  apie  kurį  kalba. 

XIX  amžiuje  tema  tampa  ne  tokia  populiari,  nes  akivaiz¬ 
džiai  mažėja  susidomėjimas  teologiniu  ir  lingvistiniu  confu- 
sio  aspektais:  kai  kuriuose  paveiksluose  „į  pirmą  planą  pa¬ 
tenka  , grupė',  atstovaujanti  ,žmonijai',  kurios  polinkiams, 
reakcijoms  ar  likimui  pavaizduoti  Babelio  bokštas  tėra  fonas. 
Taigi  paveikslo  centre  atsiduria  iš  žmonių  grupių  komponuo¬ 
jamos  dramatiškos  scenos"  (Minkovvski,  1983, 69),  galima  pri¬ 
siminti  Babelio  bokšto  paveikslą  Dorė  iliustruotoje  Biblijoje. 

Dabar  esame  amžiuje,  kuriam  baigiantis  italų  poetas  Car- 
ducci  savo  poemoje  Inno  a  Satana  šlovins  garvežį.  Hėgelio 
liuciferiško  išdidumo  pamoka  jau  išmokta,  ir  sunku  suprasti, 
ar  Dorė  graviūros  centre  iškilusi  figūra  -  apsinuoginusi,  iš¬ 
kėlusi  rankas  į  apniukusį  dangų  (o  bokštas  meta  grėsmingus 
tamsius  šešėlius  ant  milžiniškus  marmuro  luitus  nešančių 
darbininkų)  -  išdidi  skelbia  iššūkį,  ar  nugalėta  prakeikia 
žiaurųjį  Dievą  -  aišku  viena:  ji  nėra  pasiryžusi  nuolankiai 
laukti  savo  likimo. 

Genette'as  (1976, 161)  mums  primena,  kad  confusio  lingua- 
rum  idėja  kaip  felix  culpa  iškyla  romantikų,  pavyzdžiui, 
Nodier,  kūryboje:  natūralios  kalbos  tobulos  todėl,  kad  yra 
įvairios,  nes  tiesa  yra  daugialypė  ir  neteisinga  ją  padaryti  vie¬ 
nintele  ir  galutine. 


Vertimas 

Šiandien,  labiau  nei  kada  nors  anksčiau,  Europos  kultūra, 
baigdama  savo  ilgą  ieškojimų  kelią,  susiduria  su  neatidėlio¬ 
tina  būtinybe  rasti  bendrą  kalbą,  kuri  užglaistytų  jos  ling¬ 
vistinius  įtrūkimus.  Tačiau  Europa  kartu  turi  likti  ištikima 

savo  istoriniam  pašaukimui  kaip  žemynas,  davęs  pradžią  įvai¬ 
rioms  kalboms,  o  kiekviena  iš  jų,  net  ir  pati  mažiausia,  išreiš¬ 
kia  tam  tikros  etninės  grupės  „dvasią"  ir  yra  tūkstantmetės 
tradicijos  laidininke.  Ar  galima  suderinti  vienos  bendros  kal¬ 
bos  būtinybę  su  būtinybe  apginti  lingvistines  tradicijas? 

Paradoksalu,  bet  abi  problemos  atspindi  tą  patį  teorinį 
prieštaravimą  ir  vienodas  praktines  galimybes.  Kiekvienos 
universalios  bendros  kalbos  ribos  yra  tos  pačios  kaip  ir 
natūralių  kalbų,  kurių  pavyzdžiu  ji  remiasi:  visos  suponuoja 
išverčiamumo  principą.  Jei  universali  bendra  kalba  gali 
perteikti  bet  kokia  kalba  parašytus  tekstus,  tai  neabejotinai 
daroma  prielaida,  kad,  nors  egzistuoja  kiekvienos  kalbos 
„dvasia",  nors  kiekviena  kalba  turi  savo  griežtą  būdą  matyti, 
tvarkyti  ir  aiškinti  pasaulį,  visada  galima  versti  iš  vienos 
kalbos  į  kitą. 

Jei  tai  yra  universalių  aposteriorinių  kalbų  riba  ir  galimy¬ 
bė,  kartu  tai  yra  natūralių  kalbų  riba  ir  galimybė:  natūralio¬ 
mis  kalbomis  pasakytas  mintis  galima  versti  iš  vienos  kalbos 
į  kitą. 

Tai,  kad  vertimo  problema  gali  tapti  tobulos  kalbos  prie¬ 
laida,  nujautė  Walteris  Benjaminas:  negalint  išreikšti  šaltinio 
kalbos  prasmių  adresato  kalba,  lieka  pasikliauti  visų  kalbų 
panašumu  (konvergencija),  nes  „kiekvienoje  iš  jų,  imant  kaip 
visumą,  suprantamas  vienas  ir  tas  pats  dalykas,  kuris  yra  ne¬ 
suvokiamas  nė  vienai  iš  jų  atskirai  paėmus,  o  tik  visų  jų  viena 
kitą  papildančių  prasmių  visumai  -  grynajai  kalbai"  (Ben- 
jamin,  1923,  42).  Tačiau  ši  reine  Sprache  nėra  reali  kalba. 
Prisiminę  kabalistines  ir  mistines  Benjamino  mokymo  išta¬ 
kas,  pastebėsime  gana  aiškų  šventųjų  kalbų  šešėlį,  labiau 
primenantį  šventąją  Sekminių  kalbų  ir  paukščių  kalbos 
dvasią  nei  apriorinių  kalbų  idealą.  „Net  troškimas  versti  neį¬ 
manomas  be  atitikimo  Dievo  minčiai."  (Derrida,  1987,  217; 
plg.  taip  pat  Steiner,  1975,  63) 

Garsūs  mechaninio  vertimo  kūrėjai  griebėsi  minties  apie 
kalbą-parametrą,  turinčią  apriorinės  kalbos  bruožų.  Privalo 

būti  tertium  comparationis,  kuris  leistų  pereiti  nuo  sakinio  A 
kalba  prie  sakinio  B  kalba,  sulyginant  jų  abiejų  atitikimą  su 
sakiniu  metalingvistine  C  kalba.  Tačiau  jei  toks  tertium  eg¬ 
zistuotų,  tai  būtų  tobula  kalba,  o  jei  jo  nėra  -  lieka  tik  papras¬ 
tas  vertėjo  darbas. 

Nebent  tas  tertium  comparationis  būtų  natūrali  kalba,  tokia 
lanksti  ir  išraiškinga,  kad  galėtume  ją  pavadinti  „tobuliausia" 
iš  visų.  Jėzuitas  Ludovico  Bertonio  1603  metais  išleido  knygą 
Arte  de  lengua  aymara,  o  1612  metais  -  Vocabulario  de  la  lengua 
aymara  (aimarų  kalba  dar  ir  šiandien  kalbama  tarp  Bolivijos 
ir  Peru).  Jis  suprato,  kad  aimarų  kalba  nepaprastai  lanksti, 
neįtikėtinai  gyvybinga  naujadarams,  itin  tinka  reikšti  ab¬ 
strakcijas,  todėl  net  kartais  kildavęs  įtarimas,  kad  ji  gali  būti 
„dirbtinė".  Po  dviejų  amžių  Emeterio  Villamilis  de  Rada  jau 
kalbėjo  apie  ją  kaip  apie  pirmapradę  kalbą,  „idėjos,  buvusios 
iki  atsirandant  kalbai,  išraišką,  pagrįstą  , būtinomis  ir  nekin¬ 
tamomis  idėjomis',  taigi  filosofine  kalba,  jei  tokių  yra"  ( La 
lengua  de  Adan,  1860).  Anksčiau  ar  vėliau  neišvengiamai  tu¬ 
rėjo  atsirasti  kas  nors,  kuris  imtų  ieškoti  jos  semitinių  šaknų, 
ir  taip  atsitiko. 

Naujausi  darbai  parodė,  kad  aymara  remiasi  ne  bivalentine 
logika  (tiesa  arba  melas),  kuria  grindžiama  vakarietiška  iš¬ 
mintis,  o  trivalentine  logika,  todėl  geba  išreikšti  modalines 
subtilybes,  kurias  mūsų  kalbos  perteikia  tik  pasitelkdamos 
gremėzdiškas  parafrazes.  Galime  pridurti,  kad  kai  kas  netgi 
siūlo  studijuoti  aimarų  kalbą  norint  išspręsti  kompiuterinio 
vertimo  problemas  (šiais  klausimais  žr.  Guzman  de  Rojas, 
s. a.,  be  to,  yra  plati  bibliografija).  „Dėl  savo  algoritminės 
prigimties  aymara  sintaksė  labai  palengvina  bet  kokios  kalbos 
vertimą  į  ją  (bet  ne  atvirkščiai)"  (L.  Ramiro  Beltran,  žr.  Guz¬ 
man  de  Rojas,  s.a.:  III).  Taigi,  būdama  tokia  tobula,  aymara 
galėtų  perteikti  kiekvieną  mintį,  išreikštą  kitomis,  neišver¬ 
čiamomis  viena  į  kitą  kalbomis,  tačiau  to,  ką  tobula  kalba  pa¬ 
verčia  savo  terminais,  jau  nebebūtų  galima  išversti  atgal  į 
mūsų  natūralias  kalbas. 

Tokių  nepatogumų  galėtume  išvengti  tardami,  kaip  teigia 
kai  kurie  autoriai  šiandien,  kad  vertimas  yra  grynai  vidinis 
paskirties  (adresato)  kalbos  reikalas,  kurį  ši  sprendžia  pati, 
atsižvelgdama  į  kontekstą  -  originalo  teksto  keliamas  seman¬ 
tines  ir  sintaksines  problemas.  Bet  čia  nukrypstame  nuo  tobu¬ 
lų  kalbų  problematikos,  nes  tai  reiškia,  kad  turime  suprasti 
sakinius,  sudėliotus  pagal  originalo  kalbos  dvasią,  ir  sugal¬ 
voti  „patenkinančią"  (tik  pagal  kokius  kriterijus?)  parafrazę 
laikantis  adresato  kalbos  dvasios. 

Jau  Humboldtas  yra  iškėlęs  teorinus  problemos  sunku¬ 
mus.  Jei  nė  vienas  vienos  kalbos  žodis  tiksliai  neatitinka  nė 
vieno  kitos  kalbos  žodžio,  versti  yra  neįmanoma.  Vertimą  rei¬ 
kėtų  suprasti  kaip  nesureguliuotą  ir  nesureguliuojamą  veiklą, 
leidžiančią  mums  suvokti  tai,  ko  mūsų  pačių  kalba  nesugeba 
pasakyti. 

Jei  vertimas  būtų  tik  tai,  turėtume  įdomų  paradoksą:  ryšio 
tarp  dviejų  kalbų,  A  ir  B,  galimybė  atsiranda  tik  tuomet,  kai 
A  visiškai  save  išreiškia,  tardama,  kad  suprato  B,  apie  kurią 
negalime  nieko  daugiau  pasakyti,  nes  viskas,  kas  buvo 
priskirta  B,  dabar  jau  pasakoma  A. 

Yra  dar  viena  galimybė  -  remtis  ne  trečiąja  kalba  (para¬ 
metru),  o  lyginamąja  priemone,  kuri  pati  nėra  kalba  ir  gali 
būti  (bent  apytiksliai)  išreikšta  bet  kokia  kalba,  tačiau  vis 
dėlto  leistų  palyginti  dvi  lingvistines  struktūras,  kurios  at¬ 
rodo  nepalyginamos.  Ši  priemonė  galėtų  veikti  dėl  tos  pačios 
priežasties,  dėl  kurios  kalba  yra  pajėgi  aiškinti  save  savo  pa¬ 
čios  terminais,  remdamasi  interpretavimo  (aiškinimo)  princi¬ 
pu:  kiekviena  natūrali  kalba  be  paliovos  tarnauja  pati  sau 
kaip  metakalba  per  procesą,  kurį  Peirce'as  (plg.  Eco,  1979,  2) 
vadino  neribota  semioze . 

Pažvelkime,  pavyzdžiui,  į  Nida  pasiūlytą  lentelę  (1975, 
75),  kad  suprastume  semantinį  judėjimo  veiksmažodžių  se¬ 
kos  skirtumą  (17.1  pav.). 

Čia  anglų  kalba  pati  sau  aiškina,  kad  to  ivalk  reiškia  judėti 
pakaitomis  atremiant  ant  žemės  kojas,  o  to  hop  -  judėti 


run  vvalk  hop  skip  jump  dance  cravvl 

(bėgti)  (eiti)  (straksėti)  (šokuoti)  (šokinėti)  (šokti)  ~  (šliaužti) 

periodiškai  atremiant  tik  vieną  iš  dviejų  kojų.  Aišku,  inter¬ 
pretavimo  principas  reikalauja,  kad  kalbantysis  angliškai  iš¬ 
aiškintų,  ką  reiškia  limb  bei  kiekvienas  kitas  veiksmažodžio 
apibrėžime  esantis  terminas.  Tai  primena  Degėrando  iškeltą 
begalinės  semantinės  analizės  poreikį,  netgi  aiškinant  tokį 
pažiūrėti  primityvų  terminą  kaip  „eiti".  Iš  tikrųjų  kalba 
visada  linkusi  sunkiau  apibūdinamus  terminus  išreikšti  ma¬ 
žiau  prieštaringais,  paprastesniais  terminais,  nors  ir  pasinau¬ 
dodama  konjektūromis,  atsitiktinumais,  sugretinimais. 

Tas  pats  principas  galioja  ir  vertimui.  Kitoje  kalboje  tikrai 
yra  sinonimiškų  terminų,  kad  galėtume  išversti  to  run  (bėgti) 
ir  to  ivalk  (eiti),  to  dance  (šokti),  to  crazvl  (šliaužti),  tačiau  sunkiau 
rasti  žodžio  to  hop  (straksėti)  sinonimą  (žodynuose  jis  aiški¬ 
namas  kaip  „šokinėti  tik  viena  koja"),  ir  visiškai  neteisinga  jį 
aiškinti  kaip  to  skip  -  „šokuoti",  „straksėti",  „liuoksėti",  nes 
tai  neišreiškia  judesio,  kai  šoktelima  dukart  viena  koja  ir  du¬ 
kart  kita. 

Tačiau,  nors  ir  nemokame  apibrėžti  to  skip,  galime  api¬ 
brėžti  jį  aiškinančius  terminus  limb,  order  ofcontact,  number  of 
limbs  galbūt  pasitelkdami  nuorodas  į  kontekstus  ir  aplin¬ 
kybes,  nuspėdami,  kad  tas  „kontaktas"  turi  būti  suprantamas 
kaip  sąlytis  su  paviršiumi,  kuriuo  yra  judama...  Tam  visai 
nereikia  turėti  kalbos-parametro.  Be  abejo,  manome,  kad 
kiekviena  kultūra  turi  žodį  limb  „galūnės"  prasme,  nes  visų 
žmonių  kūno  sandara  vienoda  ir  neabejotinai  kiekviena  kul¬ 
tūra  turi  būdų,  kaip  kalboje  skirti  plaštaką  nuo  rankos,  delną 
nuo  pirštų,  ir  atskirus  pirštakaulius  (tai  tinka  ne  tik  tai  kul¬ 
tūrai,  kur,  pasak  tėvo  Mersenne'o,  kiekviena  kūno  pora  ar 
kiekvienas  nykščio  atspaudo  vingis  turi  savo  pavadinimą). 
Taigi,  eidami  nuo  žinomesnio  termino  prie  mažiau  žinomo, 
nuosekliai  taikydami  „pakeitimus",  galėsime  kitaip  kalban¬ 
čiajam  išreikšti,  ką  turi  galvoje  anglai,  sakydami  John  hops. 

Čia  atsiveria  didesnės  galimybės  nei  vien  vertimo  pritai¬ 
kymas,  tai  galimybė  sugyventi  iš  prigimties  linkusiame  į  dau¬ 
giakalbiškumą  žemyne.  Europos  kultūros  ateitis  tikrai  nėra 

visuotinio  poliglotizmo  triumfas  (mokantis  kalbėti  visomis 
kalbomis  žmogus  būtų  panašus  į  Borgeso  Funesą  ei  memo- 
rioso,  kurio  galva  visada  prikimšta  begalės  vaizdų),  o  veikiau 
bendruomenė  žmonių,  gebančių  suvokti  skirtingų  kalbų  dva¬ 
sią,  pajausti  jų  „aromatą".  Daugiakalbė  Europa  -  tai  ne  Euro¬ 
pa,  kurioje  žmonės  laisvai  kalba  visomis  kitomis  kalbomis, 
geriausiu  atveju  -  tai  žemynas,  kuriame  žmonės  galėtų  su¬ 
sitikti  ir  kalbėtis  kiekvienas  savo  kalba  ir  suprasti  kito  kalbą. 
Jos  klausydamasis  kiekvienas,  nors  ir  nemokėdamas  laisvai 
ja  kalbėti,  gali  suvokti  jos  „dvasią",  tą  kultūrinį  pasaulį,  kurį 
žmogus  išreiškia  kalbėdamas  tradicijos  nugludinta  savo  pro¬ 
tėvių  kalba. 


Dovana  Adomui 

Kokia  buvo  toji  iš  apaštalų  gauta  kalbos  dovana?  Skaitant 
šventąjį  Paulių  (1  Kor,  12-13),  atrodo,  kad  tai  buvusi  glossola- 
lia  (t.y.  sugebėjimas  reikšti  mintis  ekstazine  kalba,  kurią  visi 
suprasdavo,  nes  ji  esą  visų  gimtoji  kalba).  Tačiau  Apaštalų 
darbuose  2  skaitome,  kad  per  Sekmines  iš  dangaus  pasigirdęs 
ūžesys,  ant  kiekvieno  nusileidęs  ugnies  liežuvis  ir  jie  pradėję 
kalbėti  kitomis  kalbomis  -  taigi  gavo  xenoglossia  (poliglotiz¬ 
mo)  arba  bent  jau  mistinę  sinchroninio  vertimo  dovaną.  Ne¬ 
juokaujame:  skirtumas  ne  toks  jau  menkas.  Pirmuoju  atveju 
apaštalams  būtų  grąžintas  gebėjimas  kalbėti  šventąja  kalba, 
buvusia  iki  Babelio.  Antruoju  atveju  jiems  būtų  suteikta 
dovana  Babelio  bokšte  įžvelgti  ne  pralaimėjimo  ženklą,  žaiz¬ 
dą,  kurią  bet  kokia  kaina  reikia  užgydyti,  o  naujosios  są¬ 
jungos  ir  naujosios  santarvės  raktą. 

Nesistengsime  palenkti  Šventojo  Rašto  savo  tikslams,  kaip 
tai  darė  ne  vienas  mūsų  istorijos  veikėjas.  Mūsų  istorija  -  tai 
mito  ir  vilties  istorija.  Tačiau  kiekvienas  mitas  turi  sau  prie¬ 
šingą,  teikiantį  alternatyvią  viltį.  Jei  nebūtume  apsiriboję  tik 
Europa,  būtume  galėję  nukrypti  į  kitas  civilizacijas  ir  rastume 

kitų  mitų,  tarkim,  Europos  civilizacijos  prieigose  -  tarp  X  ir 
XI  amžiaus  -  papasakotą  arabo  Ibn  Hazmo  (plg.  Arnaldez, 
1981;  Khassaf,  1992a,  1992b). 

Iš  pradžių  buvusi  kalba,  duota  Dievo,  jos  dėka  Adomas 
galėjo  žinoti  daiktų  esmę;  toje  kalboje  kiekvienas  daiktas  tu¬ 
rėjo  savo  vardą,  ar  tai  būtų  substancija,  ar  reiškinys,  o  kiek¬ 
vienam  daiktui  buvo  vienas  vardas.  Paskui  Ibn  Hazmas  ima 
sau  prieštarauti  sakydamas,  kad  dėl  homonimų  egzistavimo 
neabejotinai  atsiranda  dviprasmybė,  tačiau  kalba  gali  būti 
tobula  net  ir  turėdama  begalę  sinonimų,  jei  tik  įvairiais  bū¬ 
dais  įvardijant  tą  patį  daiktą  tai  daroma  tinkamai. 

Kalbos  negalėjusios  atsirasti  susitarimo  pagrindu,  nes  tam, 
kad  žmonės  susitartų,  jiems  reikalinga  pirmesnė  kalba;  o  jei 
tokia  kalba  egzistavo,  kam  tada  žmonėms  vargintis  kuriant 
kitas,  kam  imtis  to  sunkaus  ir  tuščio  darbo?  Ibn  Hazmas  turi 
tik  vieną  paaiškinimą:  buvusi  pirmapradė  kalba  aprėpė  savyje 
visas  kitas. 

Vėliau  pasidalijimas  (beje,  Korane  suvokiamas  kaip  na¬ 
tūralus  procesas,  o  ne  prakeikimas,  plg.  Borst,  1957-1963, 1, 
325)  atsirado  ne  susikūrus  naujoms  kalboms,  o  suskilus  tai 
vienintelei  kalbai,  egzistavusiai  ab  initio,  kurioje  jau  buvusios 
visos  kitos.  Todėl  visi  žmonės  gali  suvokti  Korano  mintis,  kad 
ir  kokia  kalba  jos  būtų  išsakytos.  Dievas  apreiškė  Koraną 
arabiškai  tik  todėl,  kad  jį  suprastų  jo  išrinktoji  tauta,  o  ne  to¬ 
dėl,  kad  ši  kalba  turėtų  kokią  nors  pirmenybę.  Kiekvienoje 
kalboje  žmonės  gali  pajusti  pirmapradžio  polilingvizmo 
dvasią,  aromatą,  dvelksmą,  jo  pėdsakus. 

Pamėginkime  priimti  šią  iš  toli  atėjusią  mintį.  Mūsų  pro¬ 
kalbė  -  ne  viena  kalba,  o  visų  kalbų  junginys.  Gal  Adomas 
negavo  jokios  dovanos,  ji  buvo  jam  tik  pažadėta,  ir  dar  ne¬ 
spėjus  jos  perprasti,  prigimtinė  nuodėmė  užkirto  tam  kelią. 
Tačiau  savo  vaikams  jis  paliko  užduotį  -  susigrąžinti  visą  de¬ 
ramą  Babelio  Bokšto  galią. 

Ant  aplanko: 

Pieter  Bruegel,  „Babelio  bokšto  statymas"  (fragmentas) 


Knygų  serija  Europos  kūrimas  atsirado 
pos  leidyklų  pastangomis  -  ,C. H.  Beck  leidykla  Vokietijoje, 
Blackivell  Didžiojoje  Britanijoje  ir  JAV,  Seuil  Prancūzijoje, 
Critica  Ispanijoje,  Laterza  Italijoje. Vėliau  prie  jų  prisijungė 
ir  leidėjai  iš  kitų  šalių. 

Šios  serijos  temų  spektras  labai  platus:  idėjų  istorija  ir  jos 
santykis  su  visuomenės,  tautų  ir  valstybių  istorija.  Serijos 
knygos  informatyviai  ir  įtaigiai  nagrinėja  svarbiausias  tautų 
ir  jų  kultūrų  problemas. 

Idėja,  kad  kadaise  buvo  kalba,  tobulai,  nedviprasmiškai 
išreiškusi  visų  daiktų  bei  sąvokų  esmę,  persekioja  žmo¬ 
niją  nuo  seniausių  laikų.  Garsus  italų  filosofas  ir  rašytojas 
Umberto  Eco  šioje  daug  aprėpiančioje  knygoje  apžvel¬ 
gia  beveik  du  tūkstantmečius  besitęsiančias  Europos  kul¬ 
tūros  pastangas  atgauti,  kas  prarasta,  arba  sukurti  naują 
tobulą,  visiems  suprantamą  kalbą.  Jis  pasitelkia  pačius  įvai¬ 
riausius  kultūros  šaltinius:  paslaptingus  kabalos  ir  magijos 
traktatus,  viduramžių  teologų  mokymus,  Dante's,  Descar- 
tes'o  ir  kitų  kūrybą,  Švietimo  epochos  projektus,  naująsias 
dirbtines  kalbas  ir 'daug  kitų.  Patraukli,  gyva  knygos  kal¬ 
ba  sklandžiai  perteikia  pačias  sudėtingiausias  problemas, 
išskleisdama  prieš  mus  plačią  idėjų  pasaulio  panoramą. 


ALK  -  serija  verstinių  knygų,  kurias  leidžia  įvairios  lei¬ 
dyklos,  remiant  Atviros  Lietuvos  fondui.  Serijos  tikslas  - 
supažindinti  skaitytojus  su  šiuolaikiniais  humanitarinių  ir 
socialinių  mokslų  pagrindais. 

ATVIROS  LIETUVOS  K  N  Y  G  A 


Rekomenduojama  kaina  16  Lt 


